
235.3 Siluan Athonitul 





escoperirea lui Dumnezeu spune: «Dumnezeu dragoste 
D este)» (1 Io. 4: 8), «Dumnezeu lumină este, şi nici un în- 
tunerec întru El este» (1 lo. 1: 5). 

Cât ne este de greu nouă, oamenilor, a ne învoi cu aceasta. 
Greu, pentru că şi viața noastră personală, precum şi viaţa întregii 
lumi ce ne înconjoară poartă mărturie mai degrabă împotrivă. 

De fapt, unde este acea LUMINĂ A DRAGOSTEI TATĂ- 
LUI, dacă noi toţi, ajungând la sfârşitul vieţii noastre, ne vedem 
nevoiți, împreună cu lov, din amarul inimi a mărturisi: «Zilele 
mele degrab au trecut, rumptu-s'au [cele mai înalte doriri] ale 
inimii mele... Iadul va fi casa mea... Unde dar încă mai este mie 
nădejde?» (Cf. Iov 17: 11-15). 

Insuşi Hristos poartă mărturie că Dumnezeu cu luare-aminte 
rânduieşte cele pentru întreaga făptură, că nici cea mai mică pa- 
săre nu este de El uitată, că EI se grijeşte până şi de podoaba 
ierbii câmpului, iar pentru oameni purtarea Lui de grijă este în- 
că neasemuit mai mare, încât «vouă şi perii capului numărați 
sânt toți» (Mt. 10: 30). 

Unde dară este această pronie grijulie până şi la cel mai de 
pe urmă amănunt? Toţi sântem covârşiți de priveliştea nesfârşi- 
tei dezlănțuiri a răului în lume. Milioane de vieți, adesea de abia 
începute, înainte chiar de a putea ajunge la conştientizarea vie- 
țu1, sânt secerate cu o sălbăticie de neînchipuit. 

Atunci la ce bun ne este dată această viață fără noimă? 

Si iată, însetat caută sufletul a se întâlni cu Dumnezeu, spre a- 
I zice: La ce bun mi-ai dat viața?... Urâtu-mi-s'a de suferință; în- 
tunerecul mă împresoară; pentru ce Te ascunzi de mine?... Ştiu că 
eşti bun, dar cum de eşti aşa de nepăsător la suferința mea? 

Cum de eşti aşa de... crunt şi de neînduplecat către mine? 

Nu Te pot înţelege. 

iețuit-a pe pământ un om, bărbat de uriaşă putere a du- 
hului, numele lui — Simeon. Îndelungă vreme se ruga el 
cu nestăvilit plâns: «Miluieşte-mă»; dar nu-l auzea 
Dumnezeu. 

Luni de zile a petrecut într'o astfel de rugăciune, iar puterile 
sufletului i s'au sleit; a ajuns până la deznădejde, şi a izbucnit în 
strigăt: «Eşti de neînduplecat!» Iar când, cu aceste cuvinte, în 
sufletul său istovit de deznădejde încă ceva s'a sfâşiat, dintr'o 
dată, pentru o clipită, a văzut pe Hristos cel Viu; o flacără i-a 
umplut inima şi întreg trupul cu atâta putere, încât dacă vedenia 
s'ar fi prelungit încă o clipă, ar fi murit. De atunci el niciodată 
nu a mai putut uita acea negrăit de blândă, nemărginit de iubi- 
toare privire a lui Hristos, plină de bucurie şi de o covârşitoare 
pace, şi următorii îndelungaţi ani ai vieţii sale a purtat necon- 
tenit mărturia faptului că Dumnezeu dragoste este, dragoste ne- 
mărginită, de necuprins. 

Despre dânsul, despre acest martur al Dumnezeieştii iubiri 
ne este cuvântul. 

Din zilele Sfântului loan de-Dumnezeu-cuvântătorul, de-a 
lungul celor nouăsprezece veacuri, au trecut nenumărate cete de 
astfel de marturi, însă acesta din urmă ne este deosebit de pre- 
(ios, căci a viețuit în zilele noastre. Adesea se întâlneşte la creş- 
tini dorința — dorință deplin firească — de a vedea semne deslu- 
şite ale credinței noastre, căci altminteri ar neputinţă în aştep- 
tarca lor, iar povestirile despre cele minunate ale zilelor demult 
Irecute se prefac în conştiinţa lor în mit. Iată de ce este atât de 
importantă ivirea din nou a unor astfel de mărturii, iată de ce ne 
este atât de prețios acest nou martur, în persoana căruia este cu 
putință a vedea cele mai de preț întruchipări ale credinţei noas- 
tre. Ştim că puţini vor fi cei ce vor crede și acestuia, precum pu- 
[ini au crezut în mărturia părinților dinainte; şi nu pentru că 

mărturia este mincinoasă, ci pentru că a crede îndeamnă la ne- 
voință. 

Spuneam că de-a lungul a nouăsprezece veacuri de istorie a 
creştinismului au trecut nenumărate cete ale unor astfel de măr- 
turii ale iubirii lui Hristos — dar totuşi, în nețărmuritul noian al 
omenirii ei sânt atât de putini, atât de rari. 

Rari asemenea marturi, pentru că nu este nevoință mai grea, 
mai dureroasă, decât nevoința pentru dragoste; pentru că nu este 
mărturie mai înfricoşată decât mărturia pentru dragoste; pentru că 
nu este propovăduire mai smintitoare decât propovăduirea iubirii. 

Aruncaţi o privire asupra vieţii lui Hristos. El a venit în lume 
să împărtăşească oamenilor bunăvestirea vecinicei vieți dumne- 
zeieşti, pe care ne-a propovăduit-o în cuvinte simple, omenești, 
în cele două porunci ale Sale pentru dragostea de Dumnezeu şi 
de aproapele; şi din istorisirea Evanghelulor vedem câtor ispite 
a fost supus EI de către diavolul, care a făcut tot ce a putut ca 
să-L silească pe Hristos să încalce fie cât de puţin acele porunci, 
şi astfel să-l ia «dreptul» de a le da omului. Priviţi la ce s'a pe- 
trecut în pustie (Mt. 4; Lc. 4). După răspunsurile lui Hristos ve- 
dem că lupta acolo era pentru prima poruncă, adică pentru 
dragostea de Dumnezeu. Pe biruitorul în acea luptă, pe Hristos, 
odată ieşit la propovăduire, diavolul L-a împresurat cu atmo- 
sfera unei vrăjmăşii ucigaşe de neîmpăciuit, urmărindu-L în toa- 
te căile Sale; însă nici aci nu-și atinge țelul. Ultimele lovituri 
asupra lui Hristos: vânzarea de către ucenicul-apostol, obşteasca 
Jlepădare şi sălbaticele strigăte ale unei gloate ce primise atâtea 
binefaceri: «Răstigneşte-l, răstigneşte pre El!»; însă şi aci biru- 
ieşte tot dragostea lui Hristos, pentru care şi Însuşi dă mărturie: 
«Îndrăzniţi, Eu am biruit lumea»; şi iarăşi: «Vine stăpânitoriul 
lumii cesteia, și întru Mine nu află nimic». 

Astfel diavolul nu a putut să-l ia dreptul de a da lumii po- 
runca cea nouă. Domnul a biruit, iar biruinţa Sa în veac rămâne, 
iar de acum niciodată, şi nimeni, şi nimic nu va mai înmicşora 
această biruință. 

Isus Hristos fără de măsură a iubit lumea; iar această dra- 
goste a fost dată în chip lucrător a o trăi Starețul! Siluan, care 
însuşi, drept răspuns, a iubit pe Hristos, şi ani îndelungaţi a pe- 
trecut într'o deosebită nevoinţă, pentru ca nimeni și nimic să 
nu-i răpească darul, iar către sfârşitul vieţii putea, asemenea ma- 
relui Pavel, să zică: «Cine pre noi va despărţi de dragostea lui 
Hristos? Necaz, au strâmtorare, au prigoană, au foamete, au go- 
lătate, au primejdie, au sabie? ... Pentru că încredinţat sânt că 
nici moarte, nici viaţă, nici îngeri, nici începători, nici puteri, 
nici cele de acum, nici cele viitoare, nici înălțime, nici adânci- 
me, nici altă oarecarea zidire putea-va pre noi să desparţă de 
dragostea lui Dumnezeu, întru Hristos lisus, Domnul nostru» 
(Rom. 8: 35-39). 

Oprindu-ne asupra cuvintelor Apostolului Pavel, înțelegem 
că nu ar fi putut grăi astfel decât trecând el însuşi toate aceste 
încercări. Și tot cel ce va urma lui Hristos, precum a arătat ex- 
perienţa veacurilor, va trece prin mulțime de încercări. Prin 
aceleaşi a trecut şi Starețul Siluan. 


Fericitul Stareţ, Shimonahul Siluan, s'a nevoit în Muntele 
Athos de-a lungul a patruzeci şi şase de ani, în Mănăstirea ru- 
scască a Marelui Mucenic Panteleimon. În aceeaşi mănăstire 
mi-a fost dat să trăiesc în jur de patrusprezece ani. În ultimii ani 
ai vicții Stareţului, din anul 1931 până în ziua săvârșirii sale 
(11/24 Septemvrie, 1938), s'a întâmplat să-i fiu omul cel mai 
apropiat. Cum s'a întâmplat, nu mă voi încumeta a lămuri; dacă 


A 


! În cartea de faţă folosim cuvântul „Stareţ” în sensul originar rusesc, adi- 
că „Bătrân îmbunătăţit în duh” (ca şi Gheron în limba greacă). (N. tr.) 

voiți, am putea-o numi o ironie a sorții. Despre legătura mea cu 
Starețul ştiau unii dintre cei care-l cinsteau, şi stăruitoarele lor 
rugăminți mau determinat să-i scriu viaţa. Sarcină care, pentru 
omul ce nu are nici darul, nici experiența de a «scrie», nu este 
uşoară; cu toate acestea m'am hotărât să o fac, adânc şi sincer 
convins de faptul că asupra mea zace răspunderea de a face 
cunoscut lumii cele despre acest om cu adevărat mare. 


Cartea de faţă, prin cuprinsul său, este destinată unui cerc 
restrâns de oameni, ale căror năzuinţe se apleacă stăruitor asu- 
pra nevoinţei creştine: drept aceea, grija de căpetenie va fi nu 
arta literară, ci un cât mai adevărat «portret duhovnicesc» al 
Stareţului. 

Întreaga mea luare-aminte în legătura cu dânsul se mărginea 
la chipul său duhovnicesc, singurul meu ţel fiind propria-mi 
«zidire». Niciodată nu m'am gândit a-i scrie biografia, şi drept 
aceea multe din cele ce în chip firesc ar fi interesat pe un bio- 
graf mi-au rămas necunoscute. Despre multe sânt nevoit să tac, 
deoarece sânt legate de oameni încă în viață. Voi înfățișa aci 
doar un număr redus de întâmplări din viaţa Stareţului, poves- 
tite de dânsul cu felurite prilejuri în vremea deselor noastre con- 
vorbiri sau auzite de mine de la alți nevoitori din Sfântul Munte, 
prieteni de-ai Stareţului. Presupun că puţinătatea mărturiilor 
privind viaţa sa din afară nu va constitui vreun neajuns esențial 
al trudei noastre. Aş fi deplin mulțumit dacă mi s'ar da, fie şi în 
parte, a-mi împlini o sarcină mai însemnată, şi anume, a contura 
chipul duhovnicesc al Stareţului pentru cei ce nu au avut feri- 
cirea nemijlocitei, viei părtăşii cu dânsul. Pe cât îmi este cu 
putinţă a judeca, şi în măsura în care mi-a fost dat să întâlnesc 
oameni, acesta a fost singurul om nepătimaş ce mi s'a dat a 
întâlni în calea vieţii mele. Acum, că nu mai este printre noi, el 
îmi apare cumva ca un neobişnuit uriaş al duhului. 

Când Domnul trăia pe pământ, smeritul Său chip trupesc as- 
cundea privirii celor dimprejur adevărata Sa măreție Dumneze- 

iască, şi de-abia după Înălțarea Domnului și Pogorârea Sfântului 
Duh s'a descoperit vederii minţii ucenicilor şi apostolilor Dum- 
nezeirea lui Hristos. Ceva asemănător s'a petrecut cu mine în 
privința Stareţului Siluan. În timpul vieţii el era atât de simplu 
ŞI de deschis, că în ciuda a toată cinstirea ce i-o purtam, în ciuda 
conştiinţei sfințeniei acestui bărbat, nu am putut simți deplin 
măreția lui; şi de-abia acum, când de-a lungul unui întreg şir de 
ani nu mai întâlnesc în calea mea nimic pe măsura sa, cu în- 
târziere încep să înțeleg adevărata măreție a celui pe care, prin 
neînțeleasa pronie Dumnezeiască, mi s'a dat atât de îndeaproa- 
pe a-l cunoaşte. 

iaţa fericitului Stareţ Siluan, văzută din afară, s'a scurs 
fără multă însemnătate. Până la vârsta înrolării în armată 
a dus viaţa unui sărac țăran rus, apoi obișnuita slujire 
militară în gradele inferioare, iar apoi ani îndelungați, 
patruzeci Şi şase de ani, monotona viață mănăstirească de simplu 
monah. 

Registrul mănăstirii spune despre el următoarele: «Părintele 
Shimonah Siluan; numele laic: Simeon Ivanovici Antonov, țăran 
din gubernia Tambov, judeţul Lebedinsk, satul Şovsk. Născut în 
anul 1866; ajuns la Athos în anul 1892; tuns în mantie în anul 
1896; în shimă, 1911. A trecut prin ascultările: la moară, la meto- 
hul Kalamareia (o proprietate a Mănăstirii din afara Athosului), la 
Vechiul Russikon din munte, la Iconomat. S'a săvârşit la 11/24 
Septemvrie, 1938». 

Între «născut» şi «săvârşit» totul este neînsemnat, nimic vrednic 
de povestit; a se atinge însă de viaţa lăuntrică a omului înaintea lui 
Dumnezeu — este lucru nu neînsemnat, ba chiar îndrăzneț. A des- 
coperi înaintea întregii lumi inima «adâncă» a creștinului este a- 
proape o pângărire a celor sfinte; însă întăriți de faptul că de acum, 
odată ieşit din lume biruitor asupra lumii, pe Stareț nimic nu-l mai 
primejduieşte, nimic nu mai poate dăuna vecinicei sale odihne în 
Dumnezeu, îndrăznesc să încerc a povesti câte ceva despre deo- 
sebit de bogata sa viaţă, împărătesc de înaltă, având în vedere pe 
cei puţini care înșiși năzuiesc către aceeași viață dumnezeiască. 

Câmpul de luptă duhovnicească al fiecărui om este mai nain- 
"te de toate propria inimă; iar cel ce iubeşte a pătrunde în inima 
sa va preţui zisa Prorocului David: «apropia-se-va omul şi ini- 
ma adâncă» (Ps. 63: 7). Adevărata viaţă creştină se desfăşoară 
acolo, în inima adâncă, ascunsă nu numai de privirile străine ci, 
în deplinătatea sa, chiar şi de însuşi purtătorul acelei inimi. Cel 
ce s'a pogorât în această cămară de taină, fără îndoială va fi în- 
cercat o uimire de nedezvăluit în faţa tainei funţării. Cel ce s'a 
adâncit cu mintea curată într'o încordată contemplare a omului 
său lăuntric, acela va înţelege neputinţa de a urmări deplin cur- 
gerea vieţii sale, fie şi pentru un scurt răstimp, va cunoaşte ne- 
putinţa de a surprinde desfăşurările vieţii duhovniceşti a inimii, 
care în adâncul lor ating acea ființare unde de acum nu mai 
există desfăşurări. Şi totuşi, în lucrarea de faţă, înaintea mea se 
află anume această sarcină: a schiţa desfăşurarea lăuntrică a 
devenirii duhovnicești a marelui nevoitor. 

Nu, nu-mi voi asuma o sarcină de neîmplinit. Voi atinge 
doar în parte acele etape ale vieţii lui care îmi sânt cele mai cu- 
noscute. Într'o şi mai mare măsură socotesc nelalocul ei încer- 
carea unei psihanalize ştiinţifice, căci acolo unde lucrează Dum- 
nezeu ştiinţa nu mai poate fi aplicată. 


Din îndelungata viață a Stareţului, cel mai limpede rețin anu- 
mite întâmplări ce dezvăluie câte ceva din viaţa sa lăuntrică şi 
care, în acelaşi timp, fac parte din «istoria» sa. Prima, crono- 
logic, este din frageda sa copilărie, când avea nu mai mult de 
patru ani. Tatălui său, asemenea multor țărani ruşi, îi plăcea să 
primească străini. Odată, într'o zi de praznic, cu deosebită bu- 
năvoire a îmbiat în casa sa pe un oarecare vânzător de cărți, nă- 

dăjduind să afle de la el, ca de la un om «cu carte», ceva nou și 
interesant, căci suferea din pricina «întunerecului» său şi tindea 
însetat spre cunoaştere şi luminare. În casă, oaspetelui i s’a ofe- 
rit ceai şi mâncare. Micuţul Simeon, cu pruncească curiozitate îl 
privea şi asculta cu luare aminte convorbirea. Vânzătorul de 
cărți a dovedit tatălui că Hristos nu este Dumnezeu și că Dum- 
nezeu nici nu există. Băieţașul Simeon a fost izbit în chip deo- 
sebit de cuvintele: «Unde-i El, acel Dumnezeu?y, şi s'a gândit: 
«Când voi creşte mare, voi cutreiera întreg pământul să-l caut 
pe Dumnezeu». Când a plecat oaspetele, micul Simeon a zis ta- 
tălui: «Tu mă înveți să mă rog, iar el zice că Dumnezeu nu exis- 
tă». La care tatăl a răspuns: «Credeam că este un om întelept, 
dar s’a arătat a fi un prost. Nu asculta de el». Însă răspunsul ta- 
tălui nu a şters îndoiala din sufletul băieţaşului. 

Mulţi ani au trecut de atunci. Simeon a crescut, s'a făcut un 
flăcău mare şi voinic, şi lucra nu departe de satul lor, pe moşia 
Cneazului Trubeţkoi, unde fratele său mai mare se tocmise la 
zidirea unei case. Lucrau amândoi în artel!; Simeon — ca tâm- 
plar. Artelul avea ca bucătăreasă o țărancă din sat. Într'o zi ea 
s'a dus în pelerinaj şi, între altele, s'a închinat la mormântul 
vestitului nevoitor loan din Sezionov, zăvorâtul (1791-1839). 
La întoarcere povestea despre viaţa sfântă a zăvorâtului şi că la 
mormântul său se făceau minuni. Câţiva dintre bătrânii ce erau 
de faţă întăriră povestirile despre minuni, şi toți ziceau că loan 
fusese un om sfânt. 

Auzind convorbirea, Simeon gândi: «Dacă el este sfânt, în- 
seamnă că Dumnezeu este cu noi, şi nu am de ce să cutreier tot 
pământul ca să-L caut»; şi de la acest gând tânăra sa inimă s'a 
aprins de dragoste pentru Dumnezeu. 

Uimitor este faptul că, de la vârsta de patru ani până la 


! Artel: grup de muncitori care locuiau împreună, aveau masa comună şi 
împărțeau plata lucrării la care luau toți parte — formă de organizare spe- 
cifică Rusiei. (N. tr.) 

nouăsprezece ani, gândul ce căzuse în sufletul copilului atunci 
când îl ascultase pe vânzătorul de cărți, a rămas; gând care vădit 
îl împovărase, şi rămăsese nedezlegat undeva, în adâncuri, şi 
care s'a dezlegat într'un chip atât de straniu şi aparent naiv. 


După ce Simeon a simţit în sine că îşi regăsise credinţa, min- 
tea 1 s'a alipit de pomenirea lui Dumnezeu, şi mult se ruga cu 
plâns. Tot atunci a simţit în sine o schimbare lăuntrică şi o atra- 
gere către monahism, şi, precum spunea însuşi Starețul, înce- 
puse să privească la frumoasele tinere fiice ale cneazului cu dra- 
goste, dar fără dorire, ca și la nişte surori, pe când înainte vede- 
rea lor îl tulbura. În acel răstimp a cerut chiar tatălui său să-l 
slobozească a merge la Lavra Peşterilor din Kiev, dar tatăl a 
răspuns hotărât: «Întâi să-ţi termini armata, iar apoi eşti slobod 
să te duci». 

Trei luni a petrecut Simeon în acea stare neobişnuită; apoi l- 
a părăsit, şi din nou a început prieteşugurile cu cei de o vârstă 
cu el, să iasă cu fetele satului, să bea vodcă, să cânte la 
acordeon, şi să trăiască îndeobşte ca şi ceilalți flăcăi din sat. 

Tânăr, frumos, puternic şi, la acea vreme, deja înstărit, Sime- 
on se îndulcea de viață. În sat era iubit pentru firea sa bună, 
paşnică şi veselă, iar fetele îl priveau ca pe un soț de dont. Iar el 
s'a lăsat atras de una dintre ele şi, fără să fi fost încă vorba de 
căsătorie, într'o seară târziu s"a petrecut cu ei «obişnuitul»y. 

Este de însemnat în această privinţă că a doua zi, de dimi- 
neaţă, când lucra cu tatăl său, acesta îi spuse liniştit: 

«Fiule, unde erai aseară? Mă durea inima». 

Blândele cuvinte ale tatălui se înfipseră în sufletul lui Si- 
meon, şi mai târziu, amintindu-și de dânsul, Starețul spunea: 

«Eu la măsura tatălui meu nu am ajuns. Era cu totul neştiutor 
de carte, şi până și „Tatăl nostru” îl rostea cu o mică greșală, 
căci îl învățase în biserică, după ureche; însă era un om blând şi 

înțelept». 

Familia lui era numeroasă: tatăl, mama, cinci fii şi două fu- 
ce. Trăiau împreună şi în armonie. Frații mai mari lucrau cu 
tatăl. Într'o zi, în vremea secerişului, lui Simeon îi venise rândul 
să gătească prânzul pentru câmp. Era vineri. Uitând că era vi- 
neri el a fiert carne de porc, și toți au mâncat. Trecu de atunci o 
jumătate de an şi, iarnă fiind, la un oarecare praznic tatăl îi 
spuse lui Simeon cu un uşor surâs: 

- Fiule, îți aminteşti că la câmp mi-ai dat carne de porc? Şi 
doar era vineri; Ştii, atunci am mâncat-o ca pe un stârv. 

- Dar de ce nu mi-ai spus atunci? 

- Fiule, nu am vrut să te tulbur! 


Povestind astfel de întâmplări din viaţa sa în casa tatălui, 
Starețul adăuga: 

«lată, aşa un stareţ mi-aş dori să am: el niciodată nu se mâ- 
nia, totdeauna era cumpătat şi blând. Gândiţi-vă, o jumătate de 
an a aşteptat clhpa potrivită, şi ca să mă îndrepteze, şi ca să nu 
mă tulbure». 


Starețul Siluan era un om de o deosebită putere a trupului. 
Mărturie pentru aceasta o poartă, între altele, şi următoarele în- 
tâmplări din viaţa sa. 

Era încă foarte tânăr, înainte de armată, când, într'o zi de 
Paşti, după o bogată masă cu carne, fraţii lui s'au dus prin sat 
iar el a rămas acasă; mama l-a îmbiat cu un «scrob», şi el a pri- 
mit. Atunci mama i-a gătit un întreg ceaun cu scrob din cinci- 
zeci de ouă, iar el a mâncat tot. 

În acei ani lucra cu fraţii lui pe moşia cneazului Trubeţkoi şi, 
de praznice, mergea uneori la cârciumă; câteodată se întâmpla 
ca într'o singură seară să bea trei litri de vodcă fără să se îm- 
bete. 

Odată, pe un ger cumplit, venit după un dezgheţ, se afla la un 

han. Unul dintre oaspeţii ce înnoptase voia să se întoarcă acasă; 
mergând să-şi înhame calul, s”a întors degrabă, zicând: 

- Ce pacoste! Trebuie să plec, şi nu pot: gheaţa a prins în- 
tr'un sloi gros copitele calului, şi, de durere, nu mă lasă să o 
sparg. 

Simeon îi spuse: 

- Hai că te ajut cu. 

În grajd, prinse subsuoară gâtul calului şi zise ţăranului: 
«Sparge!». Calul a stat neclintit tot timpul; țăranul a spart ghea- 
ţa din jurul copitelor, l-a înhămat și a plecat. 

Simeon, cu mâinile goale, putea să ridice un ceaun cu ciorbă 
fierbinte de pe plită şi să-l aducă la masa la care mâncau cei din 
artel. Cu o lovitură de pumn putea sparge o scândură destul de 
groasă. Ridica greutăţi mari şi avea o rară rezistenţă şi la cald, şi 
la frig; putea mânca mult, şi mult să şi muncească. 

Dar acea putere, care mai târziu i-a slujit întru săvârşirea 
multor nevoinţe deosebit de mari, i-a fost în acea vreme pricina 
celui mai mare păcat, pentru care avea să aducă o pocăință fără 
seamăn. 

Odată, în ziua hramului din sat, când mai toți sătenii stăteau 
de vorbă veseli în jurul caselor lor, Simeon se plimba cu tova- 
răşii săi pe uliţă, cântând la acordeon. L-au întâmpinat doi frați, 
cizmarii satului. Cel mai mare, om de o statură şi putere uriașă, 
mare scandalagiu, era mai «chefuit. Când s'au întâlnit, cizma- 
rul a încercat batjocoritor să-i smulgă acordeonul lui Simeon; 
dar acesta a reușit să-l înmâneze tovarăşului său. Stând în faţa 
cizmarului, Simeon îl îndupleca «să-şi vază de drum»; dar el, 
vrând pe semne a se arăta mai presus de toți flăcăii satului, 
într'o astfel de zi când toate fetele ersu pe uliţă şi căutau asupra 
priveliştii râzând, a năvălit asupra lu: Simeon. Iată cum poves- 
tea despre aceasta însuşi Starețul: 

«La început am încercat să dau înapoi, dar dintr'o dată mi 
s'a făcut ruşine că fetele aveau să râdă şi l-am lovit puternic în 
piept, ceea ce l-a aruncat departe de mine, căzând greoi pe spate 

în mijlocul drumului; din gura lui curgea spumă şi sânge. Toţi 
s'au înspăimântat, m'am înspăimântat şi eu. M'am gândit: L-am 
omorât. Şi stăteam aşa. Atunci fratele lui mai mic a luat de jos 
un bolovan mare şi l-a aruncat asupra mea. Am reuşit să mă 
întorc, piatra m'a lovit în spate. Atunci i-am zis: „Ce, vrei să pă- 
teşti şi tu la fel?”, şi m'am îndreptat către el, dar el a fugit. În- 
delung a zăcut cizmarul în drum; mai mulți au alergat să-i vină 
în ajutor, l-au spălat cu apă rece. A trecut nu mai puţin de ju- 
mătate de ceas până când a putut să se ridice, şi cu greu l-au dus 
acasă. Două luni a bolit dar, din fericire, a rămas în viață; însă 
după aceea multă vreme a trebuit să fiu cu luare aminte: frații 
lui şi tovarăşii lor mă pândeau seara pe la răspântii cu bâte şi 
cuțite, dar Dumnezeu m'a păzit». 


Astfel, în zarva vieţii tinereşti, începuse deja să se stingă în 
sufletul lui Simeon prima chemare a lui Dumnezeu către viața 
monahală, dar Dumnezeu, Cel ce îl alesese, din nou l-a chemat, 
de-acum printr” o vedenie. 

Odată, după un răstimp petrecut nu în curăţie, a ațipit, şi 
într'o stare de somn uşor a văzut că un şarpe a pătruns pe gură 
înlăuntrul său. A simţit o mare scârbă şi s'a trezit. În acea clipă 
aude cuvintele: 

«Tu ai înghițit şarpele în somn şi te-ai îngreţoșat; aşa şi mie 
mi-este neplăcut a privi cele ce faci». 

Simeon pe nimeni n'a văzut, a auzit doar glasul ce rostea 
acele cuvinte, care glas, prin duioşia şi frumuseţea lui, era cu 
totul neobişnuit. Cu toată liniştea şi duioșia, înrâurirea asupra sa 
a fost cutremurătoare. După adânca şi neîndoielnica încredin- 
țare a Stareţului — acela fusese glasul Însăşi de-Dumnezeu-Năs- 
cătoarei. Până în sfârşitul zilelor sale el mulțămea Maicii Dom- 
nului că nu se scârbise de el, ci Ea Însăşi binevoise a-l cerceta şi 
a-l ridica din cădere. Spunea: 

«Acum văd câtă îndurerare are Domnul şi Maica Domnului 
pentru norod. Închipuiţi-vă, Maica Domnului a venit din ceruri 
să mă povăţuiască pe mine, tânărul căzut în păcate». 

Faptul că nu se învrednicise a vedea pe Stăpâna îl punea pe 
seama necurăţiei în care petrecea în acea clipă. 

Această a doua chemare ce 1 s'a făcut nu cu mult înainte de 
armată a avut de acum o însemnătate hotărâtoare în alegerea 
căii pe care avea să o urmeze. Prima urmare a fost o hotărâtă 
schimbare a vieţii sale care luase o întorsătură nu bună. Simeon 
a simţit o adâncă ruşine pentru trecutul său şi a început fierbinte 
a se căi înaintea lui Dumnezeu. Hotărârea de a intra în mănăs- 
tire după săvârşirea armatei i-a revenit cu sporită putere. În el se 
trezise un ascuțit simțământ al păcătoşenici, în vârtutea căruia i 
s'a schimbat atitudinea față de tot ce vedea în viață. Această 
schimbare s'a răsfrânt nu numai în faptele şi purtarea sa perso- 
nală, ci şi în cât se poate de interesantele convorbiri cu cei dim- 
prejur, din care, din păcate, nu pot povesti decât câteva care mi 
s'au întipărit mai adânc în amintire. 


Într'un praznic, când era horă în sat, Simeon se uita cum un 
țăran de vârstă mijlocie, consătean cu el, cânta la acordeon şi 
juca. Chemându-l deoparte, l-a întrebat: 

- Cum poţi, Stepane, să cânți şi să joci — doară tu ai omorât 
un om? 

Îl omorâse într'o încăierare, când era beat. Atunci acela îl 
duce pe Simeon încă şi mai departe şi-i zice: 

- Ştii, când eram în închisoare mult m'am rugat lui Dumne- 
zeu să mă ierte, iar Dumnezeu m'a iertat; de-aia pot acum cânta 
liniştit. 

Simeon, care nu demult el însuşi aproape că ucisese un om, a 
înţeles că poți cere lui Dumnezeu iertarea greşalelor, a înţeles şi 
liniştea consăteanului său, a ucigașului iertat. Această întâmpla- 

re înfăţişează limpede şi ascuțimea conştiinţei păcatului, şi pu- 
ternicul simțământ al pocăinței, şi adânca intuiție religioasă a 
țăranilor ruşi. 

Un alt consătean al lui Simeon se întâlnea cu o fată din satul 
vecin, care a rămas însărcinată cu el. Simeon, văzând că flăcăul 
se purta foarte nepăsător față de acea pricină, îl îndemna să se 
însoare cu ea, zicându-i că «altfel va fi cu păcat». Multă vreme 
flăcăul nu se învoi că ar fi un păcat, şi nu voia să se însoare, dar 
Simeon totuşi l-a înduplecat, iar el l-a ascultat. 

Când am auzit din gura Stareţului povestea de mai sus l-am 
întrebat de ce nu s'a însurat el însuşi cu fata pe care o cunos- 
cuse; la care Starețul a răspuns: 

«Când am dorit să devin monah, mult l-am rugat pe Dum- 
nezeu să rânduiască astfel încât să pot pleca liniştit, iar Dum- 
nezeu aşa de bine le-a rânduit pe toate. M’am dus în armată, şi 
în acel răstimp un negustor de grâne a venit în satul nostru să 
cumpere grâu; văzându-o pe fată la horă, cât era de frumoasă, 
bine legată, cât de frumos cânta şi cât era de veselă, a îndrăgit-o 
și a luat-o. Au trăit fericiți şi au avut mulți copii». 

Starețul fierbinte mulțămea lui Dumnezeu Care i-a auzit ru- 
găciunile, dar fărădelegea sa nu a uitat-o. 


RĂSTIMPUL ARMATEI 


Serviciul militar Simeon și l-a făcut la Petersburg, la batalio- 
nul de geniu al Gărzii Imperiale. Plecând în armată cu credință 
vie şi cu un adânc simțământ de pocăință, el nu înceta să pome- 
nească pe Dumnezeu. 

În armată era foarte iubit, fiind socotit un soldat întotdeauna 
sârguincios, liniştit, cu o bună purtare, iar de către camarazii săi 
ca un prieten credincios şi plăcut; de altfel acesta era un lucru 
obişnuit în Rusia, unde soldaţii trăiau cât se poate de frățeşte. 

Odată, la un praznic, a mers în oraş cu alți trei soldați din 
acelaşi batalion de gardă. Au intrat într'o cârciumă mare a ca- 

pitalei unde era multă lumină şi se cânta foarte tare; au cerut o 
cină cu vodcă și vorbeau cu veselie. Simeon mai mult tăcea. 
Unul dintre ei îl întrebă: 

- Simeon, tu tot mereu taci; la ce te gândeşti? 

- Mă gândesc că noi şedem acum în cârciumă, mâncăm, bem 
vodcă, ascultăm muzică şi ne veselim, în timp ce la Athos acum 
săvârşesc priveghere şi toată noaptea se vor ruga; aşa că, la 
Judecata de Apoi, care dintre noi va da un răspuns mai vrednic, 
ei sau noi? 

Atunci celălalt a zis: 

- Ce om şi Simeon ăsta! Noi ascultăm muzică şi ne veselim, 
iar el stă cu mintea la Athos şi la Judecata de Apoi. 

Cuvintele soldatului despre Simeon, «iar el stă cu mintea la 
Athos şi la Judecata de Apoi», pot fi luate nu numai pentru acea 
clipă când ei şedeau în cârciumă, ci pentru întregul răstimp al 
petrecerii sale în armată. Gândul său privitor la Athos, între 
altele, se răsfrângea şi în faptul că de câteva ori trimisese acolo 
bani. Odată a mers din tabăra Ustijorsk, unde vara se afla bata- 
ionul lui, până la poşta din satul Kolpino ca să trimită bani la 
Athos. La întoarcere, încă nu departe de Kolpino, pe cale, s'a 
năpustit asupra lui un câine mare, turbat, când era de-acum 
aproape şi gata să se năpustească asupra lui, de frică a îngânat: 
«Doamne miluieşte!» De-abia a rostit acea scurtă rugăciune, şi 
îndată o putere a aruncat câinele în laturi, ca şi cum s'ar fi îm- 
piedecat de ceva; ocolind pe Simeon, a alergat în sat, unde a 
făcut mult prăpăd şi oamenilor, şi vitelor. 

Acea întâmplare a lăsat o adâncă întipărire asupra lui Sime- 
on. El simțise pe viu apropierea lui Dumnezeu Care ne păzeşte 
şi s'a alipit şi mai mult de pomenirea Lui. 


In timpul armatei s'a arătat din nou puterea sfatului său şi a 
bunei sale înrâuriri. Intr'o zi în clădirea batalionului vede un 

soldat care-şi terminase stagiul şezând mâhnit pe patul său, cu 
capul plecat. Simeon s'a apropiat de el şi i-a zis: 

- Cum şezi aci mâhnit, şi nu te bucuri ca şi ceilalți că ţi-ai 
încheiat armata şi acum te duci acasă? 

- Am primit o scrisoare de la ai mei, zise soldatul; spun că 
între timp soția mea a născut. După puţină tăcere, clătinând din 
cap şi cu o voce stinsă, în care se simțea și durerea, și obida, şi 
jignirea, a zis: Nu ştiu ce voi face cu ea... Of, mi-e frică... aşa că 
nu-mi vine să mă duc acasă. 

Simeon l-a întrebat liniştit: 

- Dar tu, în vremea asta, de câte ori ai mers la femei? 

- Da, s'a mai întâmplat, răspunse soldatul, ca amintindu-și de 
ceva. 

- Deci tu nu ai putut răbda, îi zise Simeon, dar ei crezi că i-a 
fost uşor?... Tie ţi-e bine: tu eşti bărbat; dar ea dintr'o singură 
dată poate să zămislească... Gândeşte-te pe unde ai umblat!... 
Tu eşti mai vinovat față de ea, decât ea față de tine... Să o ierti... 
Când ajungi acasă primeşte pruncul ca pe al tău, şi vei vedea că 
totul va fi bine... 

Trecură câteva luni. Simeon a primit o scrisoare de multă- 
mire de la acel soldat, în care povestea cum, ajungând acasă, 
tatăl şi mama l-au întâmpinat trişti, iar femeia, şovăielnică şi 
ruşinată, stătea pe lângă casă cu pruncul în braţe. Lui însă, din 
clhpa când Simeon vorbise cu el în cazarmă, sufletul îi era ușor; 
cu veselie i-a îmbrățişat pe părinţi, cu veselie s'a dus către soție, 
a sărutat-o, pe prunc l-a luat în braţe şi l-a sărutat și pe el. Toţi 
s'au înveselit, au intrat în casă, iar apoi au cutreierat satul, ves- 
tind rudelor și cunoscuţilor;, iar peste tot el era cu pruncul în 
braţe. Tuturor le-a fost bine sufletește, iar după aceea au trăit în 
pace. 

Mult a mulţumit soldatul în scrisoare prietenului său Simeon 
pentru bunul sfat. Şi nu putem să nu încuviințăm că sfatul era 
nu numai cu adevărat bun, dar şi înţelept. Astfel, încă din anii 
tinereţii Starețul Siluan minunat a înţeles că pentru pacea între 

oameni condiția de neocolt este conştiinţa fiecăruia pentru 
propria vină. 


Terminându-şi slujirea în Garda Imperială, Simeon, nu mult 
înainte de liberarea soldaților de vârsta lui, sa dus împreună cu 
secretarul companiei la Părintele Ioan din Kronstadt să-i ceară 
rugăciunile şi binecuvântarea. Pe Părintele loan nu l-au găsit la 
Kronstadt şi s'au hotărât să-i lase o scrisoare. Secretarul a înce- 
put să compună, cu o frumoasă caligrafie, o scrisoare sofistica- 
tă, dar Simeon n’a însemnat decât câteva cuvinte: 

«Batiuşka, voiesc să mă fac monah; rugaţi-vă să nu mă țină 
lumea). 

S'au întors înapoi la Petersburg în cazarmă şi, după cuvintele 
Stareţului, chiar din ziua următoare a început să simtă că îm- 
prejurul lui «vuieşte văpaia iadului». 

Părăsind Petersburgul, Simeon a ajuns acasă, unde a petrecut 
nu mai mult de o săptămână. Repede i-au adunat pânzeturi şi 
alte daruri pentru mănăstire. Şi-a luat rămas bun de la toţi şi a 
plecat la Athos. Însă din ziua când s’a rugat pentru el Părintele 
Ioan din Kronstadt, «văpaia iadului vuia» împrejurul lui neîn- 
cetat, orişiunde se afla: în tren, la Odessa, pe vapor, şi până şi la 
Athos, în mănăstire, în biserică, pretutindenea. 


SOSIREA LA SFÂNTUL MUNTE 


La Sfântul Munte Simeon a ajuns în toamna anului 1892 şi a 
intrat în mănăstirea rusească închinată Sfântului Mare Mucenic 
Panteleimon. O nouă viață de nevoință începea. 

După obiceiurile athonite, noului începător, «fratelui Sime- 
on», 1 s'a rânduit să petreacă mai multe zile în deplină liniştire, 
spre a-şi aminti păcatele săvârşite de-a lungul întregii vieți şi a 
le aşterne în scris, pentru a le spovedi duhovnicului. Experienţa 


A 


muncilor iadului născuse în el o fierbinte căinţă de nestăvilit. In 

taina pocăinţei voia să-şi slobozească sufletul de tot ce îl îngre- 
uia; şi deci cu tragere de inimă şi multă frică, întru nimic în- 
dreptățindu-se, şi-a mărturisit toate faptele vieţii sale. 

Duhovnicul spuse fratelui Simeon: 

«Ţi-ai mărturisit păcatele înaintea lui Dumnezeu, şi să ştii că 
toate îți sânt iertate... De acum pune început unei noi vieţi... 
Mergi în pace şi te bucură că Domnul te-a adus la acest liman al 
mântuirii»). 

Sufletul simplu şi credincios al fratelui Simeon, auzind de la 
starețul-duhovnic că păcatele sale toate erau iertate, pentru cu- 
vintele lui — «Mergi în pace şi te bucură» — s'a dat bucuriei. Ne- 
cercat şi naiv, încă nu ştia că nevoitorul are trebuinţă de înfrâna- 
re şi în bucurie, şi, prin urmare, a pierdut de îndată acea încor- 
dare în care petrecuse sufletul său după vizita la Kronstadt. În 
destinderea ce a urmat a fost supus năvalei poftei curviei şi s'a 
oprit asupra chipurilor smintitoare pe care i le zugrăvea patima. 
Gândul îi spunea: «Du-te în lume și te însoară». 

Ce a răbdat tânărul începător rămânând singur — nu ştim. 
Când s'a dus să se spovedească, duhovnicul i-a spus: 

«Gândurile, niciodată să nu le primeşti, ci de cum vin, îndată 
gonește-le». 

Neaşteptata prăbuşire pe care a suferit-o fratele Simeon i-a 
zdruncinat puternic sufletul. Simţind cumplita putere a păcatu- 
lui, s'a văzut din nou în flacăra iadului şi s'a hotărât neîntrerupt 
să se roage, până când Dumnezeu avea să-l miluiască. 

După ce trăise muncile iadului, după acea bucurie pe care o 
cercase primind iertarea în taina spovedaniei, poticnirea cu 
gândul, conştient fiind că din nou a întristat pe Maica Domnu- 
lui, a fost o împrejurare ce i-a cutremurat sufletul. Se crezuse în 
limanul mântuirii, şi dintr'o dată văzu putinţa pierzaniei până şi 
aci. 

«Căderea» prin gând l-a trezvit pe fratele Simeon pentru în- 
treaga viață. Măsura acestei trezvii se poate judeca după faptul 
că din ziua când duhovnicul i-a spus: «Gândurile, niciodată să 

nu le primeşti», vremea celor patruzeci şi şase de ani ai călu- 
găriei sale el nu a mai primit nici un gând de curvie. Ceea ce 
multora, ani îndelungaţi, nu le este dat să înveţe, el şi-a însuşit 
dintr'o dată, trăgând învățătură dintru început, după cuvântul 
vechilor Ellini: «De două ori a greşi, nu este a bărbatului în- 
țelept». 

Puternica durere a pocăinţei i-a slujit ca pricină a unei noi 
lupte. Gândul îl îndemna: 

«Mergi la pustie, îmbracă-te în zdrenţe, şi acolo te vei 
mântui». 

«Bine, a răspuns Simeon, mă duc la Igumen să-i cer blago- 
slovenia». 

«Nu te du, Igumenul nu va blagoslovi», îi zice gândul. 

«Nu demult tu mă goneai din mănăstire în lume, răspunse 
Simeon, iar acum mă goneşti la pustie... Dacă Igumenul nu bla- 
goslovește, înseamnă că nu la bine mă îndemni». Și, în adâncul 
sufletului, zise hotărât: «Muri-voi aci pentru păcatele mele». 


Povăţuitu-s”a fratele Simeon în nevoința duhovnicească prin 
orânduiala cea de veacuri a vieții monahale athonite, adăpată de 
necurmata pomenire a lui Dumnezeu: rugăciunea singur în chi- 
lie; lungile slujbe în biserică; posturi şi privegheri; deasa spove- 
danie şi împărtăşanie; citire, muncă, ascultare. Simplu, neispitit 
de mulțimea de întrebări ce se observă la intelectualii moderni, 
cl, asemenea celorlalți monahi, îşi însuşea noua viață mai cu- 
rând printr'o contopire organică cu mediul înconjurător, decât 
prin învățături teoretice. Poveţele prin viu grai ale Igumenului, 
ale duhovnicilor şi Stareţilor, sânt în cele mai multe cazuri în 
puţine cuvinte şi iau forma unor sfaturi pozitive — ce şi cum 
trebuie să faci. 

Unul din aceste sfaturi pentru începător constă în învăţătura 
că rugăciunea de chilie se săvârşeşte mai ales cu mătăniile, ros- 


COPILĂRIA ŞI ANII TINEREȚII 27 


tind «rugăciunea lui Iisus». Nenumărata chemare a preasfân- 
tului Nume al lui Iisus îndulcea sufletul fratelui Simeon. S'a 
bucurat să afle că este primit să te rogi cu această rugăciune în 
toată vremea şi pretutindeni, în orice lucru ai săvârşi şi în toate 
împrejurările, că şi în vremea slujbelor bisericeşti este bine să o 
«păzeşti», iar când nu este cu putință să mergi la biserică, tot cu 
ea se înlocuiesc dumnezeieştile slujbe. Se ruga fierbinte şi mult, 
sufletul lui petrecând într'o greoaie apăsare, şi deci puternic 
tânjind către Cel ce putea să mântuiască. 

Trecu astfel nu multă vreme, cel mult trei săptămâni, şi odată 
seara, rugându-se în fața chipului Maicii Domnului, rugăciunea 
pătrunse în inima lui şi începu de la sine să se rostească acolo zi 
şi noapte; însă atunci el încă nu înțelegea măreţia şi raritatea 
darului ce-l primise de la Maica Domnului. 


Fratele Simeon era răbdător, fără răutate, ascultător; în Mă- 
năstire era iubit şi lăudat pentru munca sa conştiincioasă şi buna 
sa fire; şi aceasta îi era plăcut. Au început atunci să-l vină gân- 
duri: «Trăieşti în sfințenie; te-ai pocăit; păcatele îți sânt iertate, 
te rogi neîncetat, ascultarea ţi-o împlineşti bine». 

Rugându-se mult şi cu stăruinţă, sufletul său cerca uneori o 
oarecare odihnă; atunci gândurile îi şopteau: «Tu te rogi, şi poa- 
te te vei mântui; dar dacă în Rai nu vei afla nici pe tată, nici pe 
mamă, nici pe cei pe care-i iubeşti, atunci nici acolo nu vei afla 
vreo bucurie». 

Mintea începătorului se clătina la astfel de gânduri şi îngrijo- 
rarea îi răscolea inima, dar necercat fiind, nu înţelegea ce anu- 
me se petrece cu el. 

Într'o noapte chilia i sa umplut de o stranie lumină care îi 
pătrundea până şi trupul, astfel încât îşi vedea şi măruntaiele. 
Gândul îl îndemna: «Primeşte, este harul», însă sufletul începă- 
torului se tulbura, şi el rămase într'o mare nedumerire. Rugăciu- 

nea, şi după acestea, rămânea cu el lucrătoare, dar duhul zdrobi- 
rii inimii se îndepărtase într'atâta, încât îi veni să râdă în vre- 
mea rugăciunii; atunci cu putere îşi lovi fruntea cu pumnul; 
râsul s'a îndepărtat, duhul pocăinţei însă nu i-a revenit și rugă- 
ciunca se rostea mai departe fără zdrobirea inimii. Atunci a în- 
țeles că ceva neîngăduit se petrecuse cu el. 

După vederea acelei stranii lumini au început să i se arate 
draci, iar el, naiv, vorbea cu ei «ca şi cu oamenii). Treptat năvă- 
linile lor s'au întețit; uneori îi ziceau: «Acum ești sfânt»; iar 
alteori: «Tu nu te vei mântui». Fratele Simeon a întrebat odată 
pe drac: «De ce voi vorbiţi felurit: ba că sânt sfânt, ba că nu mă 
voi mântui?» Dracul i-a răspuns batjocoritor: «Noi niciodată nu 
spunem adevărul!» 

Nestatornicia imboldurilor drăceşti, ba ridicându-l la «cer» 
prin mândrie, ba aruncându-l în vecinica pierzanie, chinuia su- 
fletul tânărului începător, ducându-l până la deznădejde, iar el 
se ruga cu o încordare fără seamăn. Dormea puţin şi pe apucate. 
Puternic trupeşte, un adevărat voinic, în pat nu se culca, ci toată 
noaptea şi-o petrecea în rugăciune, fie stând în picioare, fie 
şezând pe un scăunel fără spătar; când ajungea la istovire, ațipea 
şezând vreo 15-20 de minute, iar apoi din nou se ridica la 
rugăciune. Şi aşa de mai multe ori. Cu totul, în douăzeci şi patru 
de ore, dormea între un ceas şi jumătate şi două ceasuri. 

Prima sa «ascultare» a fost la moară. Era vremea înfloririi 
monahismului rus la Athos. Mănăstirea se mărea şi devenise 
aproape ca o cetate în mijlocul pustiei. Numărul fraților atinsese 
aproape două mii, iar oaspeți şi închinători veneau cu sutele din 
Rusia, şi adeseori rămâneau timp îndelungat în marile arhon- 
darice ale Mănăstirii. Astfel încât munca la moară nu era una 
neînsemnată. Şi iată, fratele Simeon, în ciuda unui somn atât de 
scurt, a unei cât se poate de aspre înfrânări la mâncare, a unei 
neîntrerupte şi fierbinţi rugăciuni, a multului şi adâncului plâns, 
uneori până la deznădejde, îşi împlinea conştiincios greaua 
trudă, unde zilnic trebuia să mânuiască şi să care mulțime de 

saci mari cu făină. 


Trecea lună după lună, dar chinuitoarele năvale ale dracilor 
creşteau tot mai mult. Puterile sufleteşti ale tânărului frate înce- 
peau să scadă și bărbăţia lui a ajunge la istovire; frica pierzaniei 
ŞI descumpănirea creșteau; groaza deznădăjduiriui, din ce în ce 
mai des, stăpânea întreaga sa făptură. Cel ce a trăit ceva asemă- 
nător ştie că nici o bărbăţie omenească, nici o putere omenească 
nu poate face faţă într'o astfel de luptă duhovnicească. Şi fratele 
Simeon a ajuns la capătul puterilor, la ultima deznădejde, şi în 
timp ce şedea în chilie, înainte de Vecernie, gândea: «Pe Dum- 
nezeu a-l îndupleca este cu neputinţă». La acest gând, a simţit 
deplina părăsire, şi sufletul i s'a afundat în întunerecul zbuciu- 
mului şi strâmtorării iadului. În acea stare a petrecut în jur de un 
ceas. 

În aceeaşi zi, în timpul Vecerniei din biserica Sfântului Pro- 
roc Ilie ce se află la moară, în dreapta porților împărătești, unde 
se află icoana Mântuitorului, a văzut pe Hristos cel Viu. 

Domnul, în chip neînțeles, S'a arătat tânărului începător, şi 
întreaga sa făptură, până şi trupul însuşi i s'a umplut de focul 
harului Sfântului Duh, acel foc pe care Domnul l-a pogorât pe 
pământ cu venirea Sa (vezi Lc. 12: 49). 

Vedenia l-a istovit cu totul pe Simeon, şi Domnul Sa as- 
cuns. 


Cu neputinţă este a descrie starea în care se afla el în acel 
ceas. Ştim din gura şi din scrierile Fericitului Siluan că o mare 
lumină Dumnezeiască îl luminase atunci; că fusese răpit din 
lumea aceasta şi dus în duh la cer, unde a auzit negrăite graiuri; 
că în acea clipă primise ca o nouă naştere de sus (lo. |: 13; 3: 
3). Blânda privire a lui Hristos, Cel atotiertător, nesfârşit de iu- 
bitor şi plin de bucurie, a tras către sine întreaga făptură a lui 

Simeon; apoi ascunzându-Se, cu îndulcirea dragostei lui Dum- 
nezeu i-a răpit duhul într'o vedenie a Dumnezeirii, de acum în 
afara chipurilor lumii. 

De mare însemnătate în arătarea lui Hristos fratelui Simeon — 
om simplu, cât se poate de firesc — este şi faptul că el «dintr'o 
dată a cunoscut» şi pe Hristos Ce i se arătase, şi pe Duhul Sfânt 
Care lucra în el. În scrierile sale repetă mereu că pe Domnul L-a 
cunoscut în Duhul Sfânt, că pe Dumnezeu L-a văzut în Duhul 
Sfânt. Susţinea de asemenea că atunci când Însuşi Domnul Se 
arată sufletului, acesta nu poate să nu recunoască în El pe 
Făcătorul şi Dumnezeul său. 


Se poate spune cu încredințare că văpaia şi muncile iadului, 
trăite de fratele Simeon înainte de a 1 se arăta Hristos, cât şi 
Dumnezeiasca lumină ce l-a luminat, sânt pentru cei mai mulți 
lucruri necunoscute, de neînțeles. Ceea ce vede omul duhovni- 
cesc, trăirile şi întreaga sa experiență, omului neduhovnicesc 
adesea îi pot părea nebunie, rodul unei stări sufleteşti bolnă- 
vicioase. Lipsit de experiența lumii duhovniceşti adevărate, el 
neagă tot ce nu a cunoscut. Potenţial, tot omul este chemat la 
deplinătatea vieții duhovniceşti, dar necontenita înclinare a voi 
către lumea materialnică şi către trăirile trupeşti şi sufletești 
duce la faptul că mulți devin nesimţitori, până la neputinţa de a 
percepe cele duhovniceşti. În viaţa noastră de zi cu zi aceasta se 
poate asemui celui ce, având un radio, prinde undele ce umplu 
atmosfera, pe când cel ce nu are un astfel de aparat nici nu le 
simte prezenţa. 

Stranie şi neînţeleasă este viaţa duhovnicească a nevoitorului 
creştin; în ea se observă împletirea unor izbitoare contradicții: 
pe de-o parte năpădiri drăceşti, părăsirea de către Dumnezeu, 
întunerecul morții şi muncile iadului; iar pe de alta — Dumne- 
zeiasca arătare şi lumina fiinţării fără-de-început. 

Și nu este cu putinţă în cuvânt a o arăta. 

Fiecare om este o ivire de nerepetat şi osebită; calea fiecărui 
nevoitor, de asemenea, este una osebită şi de nerepetat. Totuşi 
oamenii, în năzuinţa lor de a clasifica fenomenele după anumite 
criterii, o fac şi în cazul de faţă. 

De-a lungul veacurilor creştine experiența Părinților observă 
trei feluri sau chipuri în ce priveşte rânduiala vieții duhovniceşti 
creştine. 

Întâiului chip îi aparţine covârşitoarea majoritate a oameni- 
lor. Ei sânt atraşi către credință de un har mic, iar viaţa şi-o pe- 
trec într'o nevoinţă mijlocie a pazei poruncilor, şi de-abia către 
sfârşitul vieţii, în vârtutea suferințelor trăite, ajung să cunoască 
harul într'o măsură mai mare. Cu toate acestea unii dintre ei, 
nevoindu-se mai osârduitor, către sfârşitul vieţii primesc marele 
har. Astfel se petrece cu mulți monahi. 

Al doilea chip — când cineva, apropiindu-se printr'un har 
relativ mic, totuşi se nevoieşte râvnitor în rugăciune şi luptă cu 
patimile, şi în această nevoinţă mai dureroasă, la jumătatea căii 
sale cunoaşte un mare har: petrecându-şi restul vieţii într'o ne- 
voinţă şi mai mare, el atinge o înaltă măsură a desăvârşirii. 

Al treilea chip, cel mai rar întâlnit — atunci când omul, de la 
începutul căii nevoinţei sale, pentru râvna sa fierbinte, sau mai 
bine zis, cunoscut fiind de către Dumnezeu, primeşte marele 
har, harul cel desăvârşit. 

Acest ultim chip este nu numai cel mai rar, ci şi cel mai greu 
de purtat, căci nimeni, pe cât putem judeca din scrierile Sfinților 
Părinţi, din tradiția orală a nevoitorilor ultimelor veacuri, şi în- 
temeindu-ne pe experienţa celor contemporani, nu poate ţine în 
deplinătatea sa darul iubirii dumnezeieşti pe care îl primeşte, 
trăind apoi îndelungă vreme ridicarea harului şi părăsirea de că- 
tre Dumnezeu. Obiectiv vorbind, nu este vorba de ridicarea de- 
plină a harului, dar subiectiv, sufletul trăieşte până şi micşorarea 
lucrării harului ca pe o părăsire de către Dumnezeu. 

Nevoitorii acestui ultim chip suferă mai mult decât toți, căci 
după cunoaşterea harului şi după contemplarea luminii dumne- 
zeieşti ei trăiesc întunerecul părăsirii de către Dumnezeu şi 
apropierea patimilor mai adânc şi mai ascuţit, în vârtutea con- 
trastului dintre acestea: ei ştiu CE au pierdut. Pe lângă aceasta, 
harul trăit schimbă prin lucrarea sa întregul om şi îl face 
neasemuit mai simţitor faţă de orice ivire duhovnicească. 

Acest ultim chip suferă mai mult decât toti, pentru că dra- 
gostea lui Hristos în lumea aceasta este supusă la o deosebit de 
grea «aprindere întru ispită» (| Pt. 4: 12), pentru că dragostea 
lui Hristos în lumea aceasta este neapărat una pătimitoare. 


Fericitul Stareţ Siluan aparţinea acestui din urmă chip, şi 
astfel se înţeleg cuvintele sale: «Voi nu puteţi înţelege sufe- 
rințele mele», sau: «Cine nu a cunoscut pe Domnul, acela nu 
poate cu plânset să Îl caute». 

Atunci când el descrie durerea neostoită şi plânsul lui Adam 
după izgonirea din rai, în realitate îşi descrie propriul plâns şi 
durerea sufletului său după pierderea harului. 


Deosebit de adâncul simţământ de pocăință al lui Simeon 
ridică o întrebare: De ce unii oameni se pocăiesc de păcatele lor 
atât de adânc şi puternic, alți mai puţin adânc, iar cei de-al 
treilea cât se poate de slab, sau chiar nu se pocăiesc? Cum se 
explică deosebirea intensității conştiinţei păcatului în oameni? 

Noi nu sântem în măsură a răspunde la această întrebare: ni 
se vădeşte a fi cu neputinţă a pătrunde taina vieții duhovniceşti 
a omului. Putem doar urmări anumite fenomene ce izvorăsc din 
viaţa lăuntrică a omului ce trăieşte religios, atunci când primesc 
forma unei trăiri psihologice; putem urmări întrucâtva unele 
trăsături caracteristice ale acestor trăiri, însă fără putinţa de a 
determina ceva esenţial, deoarece temeiul realităților religios- 

psihologice creştine este absolut libera lucrare a Duhului lui 
Dumnezeu, ce nu se supune nici unui determinism. 

«Duhul unde voieşte suflă, şi glasul lui auzi, ci nu ştii de 
unde vine şi unde se duce; aşa este tot cel născut din Duhul» 
(lo. 3: 8). 

Al doilea factor care, tot astfel, nu se supune determinis- 
mului, este libertatea omului. Din aceşti doi factori — manifes- 
tarea libertății omului și lucrarea dumnezeiescului har — se alcă- 
tuieşte viața duhovnicească creştină. 

Şi credința noastră, şi pocăința, atârnă într’o oarecare măsură 
de libertatea noastră, şi totodată sânt şi darul dumnezeiescului 
har. Dumnezeu, în dragostea Sa, caută pe om spre a-i da nu nu- 
mai viaţa, ci încă şi mai mult, un prisos de viaţă, precum gră- 
ieşte Hristos (lo. 10: 10), dar această viaţă se dă omului nu fără 
învoirea omului însuși. Având în vedere această condiţie putem 
spune că de libertatea omului atârnă şi măsura darului lui Dum- 
nezeu. Darurile lui Dumnezeu se împletesc cu o anume ne- 
voință; iar când Dumnezeu mai-nainte-vede că omul va primi 
darul Său aşa cum se cuvine a se primi, atunci Îşi revarsă darul 
fără părtinire. Se poate spune că pricina mai-multului sau mai- 
puținului dar este răspunsul omului, cel mai-nainte-ştiut de 
Dumnezeu, la lucrarea harului. Apostolul Pavel spune: «Pre 
carii Dumnezeu mai nainte au cunoscut, mai nainte i-au şi 
rânduit asemenea-chipuiți chipului Fiului său» (Rom. 8: 29). Şi 
iarăşi: «Când bine au voit Dumnezeu, cela ce m'au ales din 
pântecele maicii mele şi m'au chemat prin harul Său, ca să des- 
copere pre Fiul Său întru mine... îndată nu am luat sfat de la 
trup şi de la sânge» (Gal. 1: 15-16). 

Mai nainte ştiut-a Dumnezeu că Simeon, mai pe urmă Shi- 
monahul, nu avea să ia sfat de la trup şi de la sânge, ci avea să- 
şi petreacă viaţa într'o nevoinţă vrednică de cel mare dar, şi 
drept aceea l-a şi chemat la acea viață neobişnuită pe care o 
vedem la el. 

Nicidecum mă încumet să exprim aci taina împletirii absolut 

slobodei făuriri a Marelui Ziditor al lumii, a lui Dumnezeu, cu 
slobozenia zidită a omului; ci părtăşia ce am avut cu Starețul, a 
cărui viaţă s'a desfăşurat într'o deosebit de încordată nevoinţă a 
dragostei, în care cu precădere se face arătată slobozenia, mi-a 
înclinat gândul către mai-nainte-cunoaşterea de către Dumnezeu 
a răspunsului liber al omului la chemarea dragostei Sale. 


Socotesc că alegerea pentru mărturia iubirii este cât se poate 
de rară, pentru că ea se împleteşte cu neapărata dăruire a între- 
gului sine jertfei. 

Îmi vine gândul că, în persoana Stareţului Siluan, pronia lui 
Dumnezeu dă lumii o nouă pildă şi o nouă mărturie a nemărgi- 
nitei iubiri a lui Dumnezeu, ca şi prin el să se deştepte oamenii 
paralizați de deznădejde, precum grăiește şi Apostolul Pavel: 
«Ci pentru aceasta am şi fost miluit, ca întru mine întâi să arate 
lisus Hristos toată îndelunga-răbdare, spre pildă celor ce vor 
crede întru El spre viaţă vecinică» (1 Tim. 1: 16). 

Pentru Starețul Siluan porunca lui Hristos nu era o normă 
etică. El nu pogora creştinismul la nivelul unei învățături mo- 
rale, precum fac reprezentanții culturii umaniste lipsiți de ade- 
vărata experiență religioasă, ajungând până la urmă a con- 
ştientiza inutilitatea religiei «pentru ei», nevăzând în ea decât 
un «principiu constrângător» pentru ignoranți. Nu, cuvântul lui 
Hristos el îl primea asemenea Apostolului Petru, drept «graiuri 
ale vieţii vecinice» (lo. 6: 68), ca duh şi viaţă, după cuvântul lui 
Hristos Însuşi: «Graiurile carile Eu grăiesc vouă duh sânt, şi 
viaţă sânt» (lo. 6: 63). 

Pentru Starețul Siluan cuvântul lui Hristos era Duh de-viaţă- 
făcător, viaţa vecinică însăşi, Dumnezeu în actul lucrării Sale. 

Credinţa lui, după renaşterea sa ce a urmat întâmplărilor po- 
vestite mai sus, dintr”o dată şi-a însuşit trăsătura adâncimii. El 
credea că Dumnezeu are să judece oamenii, că cei ce au săvârşit 
păcatul şi nu s'au pocăit vor merge în muncă vecinică, iar cei ce 
au săvârşit cele bune, după poruncile lui Hristos, vor moşteni 

vecinica Împărăţie Cerească. Potrivit cuvântului cât se poate de 
drept al Cuviosului Maxim Mărturisitorul: «Credința naşte fri- 
ca» (Capete despre dragoste 1, 2), iar nu frica credința — cre- 
dința fierbinte a lui Simeon născuse în sufletul său marea teamă 
a osândirii pentru multele şi nu neînsemnatele păcate pe care le 
conştientiza. 

Și totuşi, nu putem să nu ne uimim în fața deosebit de adân- 
cului simțământ al păcatului la Simeon. Neîndoielnic, acesta 
fusese darul harului. 


Ce este păcatul, în înţelegerea creștinului? 

Păcatul, mai nainte de toate, este un fenomen duhovnicesc, 
metafizic. Rădăcinile păcatului se află în tainicele adâncuri ale 
firii duhovniceşti a omului. Esenţa păcatului nu constă în încăl- 
carea unor norme etice, ci în înstrăinarea de la vecinica Dumne- 
zeiască viață, cea pentru care omul a fost făcut şi către care este 
chemat în chip firesc sau, altfel spus, prin însăşi firea sa. 

Săvârşeşte-se păcatul, mai nainte de toate, în tainic adâncul 
duhului omului, urmările lui însă lovesc omul întreg. Păcatul, 
odată săvârşit, se răsfrânge asupra stării sufleteşti a omului, pre- 
cum şi a celei trupeşti; se răsfrânge asupra exteriorului său; se 
răsfrânge asupra sorții însuşi celui ce l-a săvârşit; el negreşit va 
ieşi în afara hotarelor vieții sale individuale şi va împovăra cu 
răul său viaţa întregii omeniri şi, prin urmare, se va răsfrânge 
asupra sorții întregii lumi. 

Nu numai păcatul Strămoşului Adam a avut consecințe de 
însemnătate cosmică, ci și fiecare păcat, fie vădit, fie tăinuit, al 
fiecăruia dintre noi, se răsfrânge asupra destinelor întregii lumi. 

Omul trupesc, săvârşind păcatul, nu simte în sine urmările 
lui precum le simte cel duhovnicesc. Omul trupesc nu zăreşte în 
sine schimbările stării după săvârşirea păcatului, căci îşi petrece 
întreagă vremea în moarte duhovnicească, fiindcă nu a cunoscut 

vecinica viață a duhului. Omul duhovnicesc, dimpotrivă, cu fie- 
care înclinare a voii sale spre păcat vede în sine o schimbare a 
stării, din pricina împuținării harului. 


La Starețul Siluan, ceea ce uimeşte este pătrunderea sa fără 
de seamăn şi deosebita intuiție duhovnicească. Chiar şi înainte 
de a 1 se arăta Domnul — dar cu atât mai mult după arătare — de- 
a lungul întregii sale vieți ce a urmat el îşi trăia păcatul cât se 
poate de adânc şi puternic; inima, din pricina păcatului, îl durea 
în Chip de nerăbdat, drept care şi pocăinţa îi era de o nestăvilită 
tânjire, cu plânset, nealinată, câtă vreme sufletul nu simţea că 
Dumnezeu iertase. Multora aceasta le va părea straniu, iar unora 
poate exagerat, dar pilda Stareţului nu este pentru toți. 

Căindu-se pentru păcat, el căuta nu doar dezvinuirea, care se 
poate primi uşor de la Dumnezeu, poate şi pentru un singur sus- 
pin de părere de rău, ci căuta deplina iertare, astfel încât sufletul 
să vadă simţit într'însul harul. EI căuta la Dumnezeu puterea de 
a nu repeta păcatul, de va fi cu putinţă, niciodată; se ruga lui 
Dumnezeu pentru izbăvirea de «legea păcatului» (Rom. 7: 23) 
ce lucrează în noi. Urmarea păcatului — pierderea harului — el o 
trăia atât de puternic şi dureros, încât se temea de revenirea 
aceleiași stări. Abaterea de la duhul iubirii dumnezeieşti şi al 
păcii lui Hristos era pentru el mai cumplită decât orice. Con- 
ştiința că mâhneşte pe Dumnezeu, pe un astfel de Dumnezeu, 
blând, smerit, era pentru el de nerăbdat. Cerca cele mai adânci 
cu putință suferințe ale cugetului ce greşise împotriva sfintei 
iubiri a lui Hristos. Cel ce, pe plan omenesc, însuşi cunoaşte 
dragostea, de va săvârşi un păcat împotriva dragostei — de pildă, 
a părinților — acela ştie cât de nerăbdat este chinul conştiinţei; 
însă tot ce se săvârşeşte în lumea legăturilor sufleteşti nu este 
decât o slabă umbră a legăturilor duhovniceşti cu Dumnezeu. 

Aşadar, din veac a mai-nainte-cunoscut Dumnezeu pe Sime- 
on-Siluan, şi în chip de neînțeles nouă i-a dat a cunoaşte esenţa 
păcatului atât de adânc şi de puternic, încât el adevărat trăia 
muncile iadului şi se ruga dintru acest «iad cel mai de jos», câtă 
vreme nu se pleca spre el Domnul şi nu 1 Se arăta, dându-i a cu- 
noaşte învierea sufletului şi a vedea pe Fiul Omului în Împărăţia 
Sa, mai nainte de a cunoaşte moartea cea după trup (Mt. 16: 
28). 

rătarea lui Hristos fratelui Simeon a fost, neîndoiel- 
nic, cca mai însemnată împrejurare a vieții sale. Ea nu 
putea să nu sc răsfrângă în chip esențial asupra în- 
tregii desfăşurări ulterioare a vicţii sale, nu putea să 
nu pricinuiască cele mai adânci schimbări în sufletul şi în con- 
ştiinţa sa. Cu toate acestea, în cele din afară, curgerea vieții prea 
puțin se schimbă: rămâne la aceeaşi ascultare — la moară — şi 
ziua continuă să se împartă ca şi mai nainte, adică după rându- 
lala de obşte a Mănăstirii: pravilă la chilie, îndelungile slujbe în 
biserică, multele trude zilnice, obişnuitele nevoi omeneşti — hra- 
nă, odihnă, somn. Rânduiala este îndeobşte pentru toți, însă via- 
ta fiecăruia este alta, «a sa». lar dacă fiecare îşi are viaţa perso- 
nală, cu atât mai mult o avea Simeon. 

Din clipa când Dumnezeu i se arătase, întreaga sa ființă fu- 
sese încunoştințată că păcatele 1 se iertaseră. Pierise văpaia 1a- 
dului ce vuia împrejurul său; încetase munca iadului pe care o 
cercase vreme de o jumătate de an. Acum îi era dat să trăiască 
acea anume bucurie şi marea odihnă a împăcării cu Dumnezeu; 
sufletul său gusta un nou simțământ al iubiru pentru Dumnezeu 
şi pentru oameni, pentru tot omul. Încetase rugăciunea pocăin- 
ţei; se îndepărtase acea nestăvilită, fierbinte căutare a iertării ce 
nu-l lăsa să închidă ochii. Dar însemna oare că de acum putea 
liniştit a se da odihnei? Bineînţeles că nu. 

Cunoscându-și învierea şi văzând lumina adevăratei şi veci- 

nicei fiinţări, sufletul lui Simeon, după arătarea Domnului, trăia 
prăznuirea biruinței pascale. Totul era bine: şi lumea era minu- 
nată, şi oamenii dragi, şi întreaga zidire nespus de frumoasă, şi 
trupul îi devenise altul, uşor, şi puterile parcă i s'au înmulțit, şi 
cuvântul lui Dumnezeu îmbucura sufletul; şi privegherile de 
noapte în biserică şi, îndeosebi, rugăciunile în chilie, în singu- 
rătate, îl îndulceau. Din prisosinţa bucuriei sufletul 1 se îndurera 
pentru oameni, şi el se ruga pentru întreaga lume. 

După câtăva vreme, într'o zi de praznic, după privegherea de 
toată noaptea în biserică, dimineaţa, când fratele Simion slujea 
în trapeză, a doua oară l-a cercetat harul asemenea primei dăți, 
însă cu ceva mai puțină putere, iar, apoi, treptat, lucrarea lui 
simțită a început să slăbească. Amintirea celor trăite rămânea, 
dar pacea şi bucuria din simţirea inimii se împuţinau, iar în lo- 
cul lor pătrundeau nedumerirea şi frica pierderi harului. 

Ce dară era de făcut spre a nu îngădui acea pierdere? 

Nevoinţa privegherii, a postului şi a rugăciunii rămâne ne- 
schimbat încordată, şi totuşi lumina şi dragostea se împuţinează, 
iar sufletul se zbuciumă şi tânjeşte după Domnul ce se îndepăr- 
tează. 

Începu o căutare cu luare aminte a răspunsului la crescânda 
nedumerire, în sfaturile duhovnicului şi în scrierile Sfinţilor Pă- 
rinţi nevoitori. Tânărul monah conştientizează că se învrednici- 
se de un dar deosebit de rar, dar nu înţelege de ce mintea lui, ce 
se umpluse de lumina cunoaşterii lui Dumnezeu, în ciuda a 
toată nevoinţa de a păzi poruncile, se-ntunecă din nou cu vede- 
rea dracilor ce dispăruseră în cel dintâi răstimp de după arătarea 
Domnului. 


Simeon, plin de nedumerire, s'a dus la Vechiul Russikon să 
se sfătuiască cu Starețul Anatolie. Acesta, auzind tot ce se pe- 
trecuse cu tânărul monah, îi zice: 


40 VIAȚA ŞI ÎNVĂȚĂTURA STAREŢULUI SILUAN 


- Tu, pe semne, mult te rogi? 

- Mă rog neîncetat, răspunse Simeon. 

- Socotesc că nu te rogi cum trebuie, şi de aceea vezi draci 
atât de des. 

- Nu ştiu ce înseamnă să te rogi cum trebuie sau cum nu 
trebuie, dar ştiu că trebuie tot mereu să te rogi, şi de aceea mă 
rog tot timpul. 

- În vremea rugăciunii păzeşte-ţi mintea curată de orice 
închipuire şi gând şi închide-o în cuvintele rugăciunii — îi zise 
Starețul Anatolie şi îi explică ce înseamnă minte «curată» şi 
cum să o «închizi» în cuvintele rugăciunii. 

Cu Starețul Anatolie, Simeon a petrecut vreme destul de în- 
delungată. Cuvântul său de învăţătură şi de folos, Părintele Ana- 
tolie l-a încheiat în cuvinte ce nu-i ascundeau uimirea: 

«Dacă acuma eşti aşa, ce vei deveni la bătrâneţe?» 

Părintele Anatolie era un nevoitor răbdător şi cercat; înde- 
lunga sa viată, precum spunea despre el Starețul Siluan, și-a pe- 
trecut-o în nevoința postului şi a pocăintei, dar de abia la bă- 
trânețe, după patruzeci şi cinci de ani de monahism, a avut 
experienţa marii mile a lui Dumnezeu şi a aflat cum lucrează 
harul. Era firesc să se uimească de viaţa tânărului monah dar, 
desigur, nu trebuia să-şi arate uimirea — şi în aceasta a constat 
greşala sa, deoarece dădea tânărului nevoitor un puternic prilej 
de slavă deşartă, cu care încă nu ştia să lupte. 

Greşala Starețul Anatolie era nu numai una pedagogică, ci şi 
împotriva harului. Harul lui Dumnezeu nu îngăduie adevăra- 
tului nevoitor a grăi laudă fratelui său, lucru pe care până şi cei 
desăvârşiți adesea nu-l pot purta fără daună. Laudele nu se gră- 
iesc decât atunci când cineva ajunge la istovire din pricina 
deznădejdii; însă a deschide ochii «stângii» spre a vedea ceea ce 
săvârşeşte cu noi dreapta lui Dumnezeu, defel nu se cuvine — 
sau cu cea mai mare dibăcie şi luare-aminte. 

Oricum ar fi, tânărul şi încă necercatul monah Simeon a fost 
aruncat în cea mai anevoioasă, cea mai întortocheată, cea mai 

subțire luptă cu slava deşartă. Mândria şi slava deşartă trag după 
sine toate nefericirile, năpastele şi căderile: harul se retrage, ini- 
ma se răceşte, rugăciunea slăbeşte, mintea se risipește şi încep 
năvalele gândurilor pătimaşe. Sufletul care a văzut o altă viaţă, 
inima care a cercat îndulcirea Duhului Sfânt, mintea care a cu- 
noscut curăția nu mai doresc a se învoi cu primirea gândurilor 
întunecate care năpădesc — dar cum să ajungi la aceasta? 

Până la arătarea Domnului sufletul lui Simeon nu ştia să se 
lupte cu gândurile, şi el a căzut în deznădejde, în ciuda lucrării 
neîncetate a rugăciunii întru sine; după arătare, sufletul său cu- 
noştea pacea harului Sfântului Duh şi viaţa îi era numai rugă- 
ciune şi cuvântare de slavă. Dar toate acestea din nou s'au în- 
depărtat, şi iarăşi a început lupta cu gândurile. Sufletul se zbu- 
ciumă, cere, se roagă, plânge, petrece în luptă spre a ţine pe Cel 
de Neţinut, dar lumina, chiar de se şi întoarce, acum nu pentru 
mult timp şi nu ca şi înainte, iar apoi din nou părăseşte. Înce- 
peau anii îndelungi ai schimbărilor harului şi părăsirii. 


Nici 1spitirea muncilor iadului, nici darul rugăciunii neînce- 
tate, nici chiar vederea Domnului nu au dat tânărului monah 
deplina slobozenie de năpădirile drăceşti şi de lupta cu gându- 
rile. Cu toată încordarea rugăciunii, mintea uneori 1 se întuneca 
prin vederea dracilor şi pierderea păcii. Întreaga sa deosebită 
experiență nu-i dădea totuşi cunoaşterea a cum să petreacă în 
starea pe care o cercase în vremea vedeniei, însă a primi liniştit 
îndepărtarea luminii era de acum cu neputinţă. 

Sfatul Stareţului Anatolie de a-şi închide mintea în cuvintele 
rugăciunii îl ajuta întrucâtva pe Simeon să-şi curețe mintea, dar 
nu deplin, şi deci înaintea lui se înfățişa în toată puterea sa sar- 
cina nevoinței «luptei cu gândul». 

Pentru cel ce a păşit pe calea vietii duhovniceşti lupta gân- 
durilor nu este o simplă cugetare lăuntrică pe diferite teme. For- 

ma exterioară pe care o îmbracă gândul, de cele mai multe ori 
nu dă putinţa de a pricepe DE UNDE vine el. Adesea gândul 
vine liniştit şi cu luare aminte, şi prima sa formă cuvântătoare 
poate părea nu numai cât se poate de firească, ci şi înţeleaptă, şi 
chiar sfântă; cu toate acestea uneori destul este cea mai uşoară 
atingere a unui astfel de gând spre a stârni adânci schimbări în 
suflet. Judecata firii gândului se poate spune că niciodată nu tre- 
buie să purceadă de la forma sa exterioară, şi numai experiența 
duce la a cunoaşte ce putere şi în acelaşi timp ce subțirime pot 
atinge sugestiile drăceşti. Acestea pot îmbrăca cele mai felurite 
chipuri. Chiar atunci când gândul este bun prin firea sa, i se 
poate adăugi ceva străin, şi astfel 1 se schimbă radical cuprinsul 
ŞI lucrarea duhovnicească. 

Gândul este primul stadiu al păcatului. Ivirea sa pe tărâmul 
conştiinţei omului nu i se socotește păcat: este numai îmbierea 
păcatului. Respingerea gândului înlătură dezvoltarea ulterioară 
a păcatului. 

Dreptslăvitorul monah socoteşte ca lucrare a sa de căpetenie 
lăuntrica luare-aminte a minţii, cu rugăciunea în inimă, ceea ce- 
i dă putinţa de a vedea gândul înainte de a pătrunde în inimă. 
Mintea ce se ține în liniştită luare-aminte în inimă vede cum se 
apropie gândul din afară, încercând să pătrundă în inimă, şi cu 
rugăciunea îl izgoneşte. Această lucrare, numită «trezvia min- 
tii» sau «liniştirea minţii», este ceea ce începu să înveţe Sime- 
on. Din ziua când, prin darul Maicii Domnului, începuse lucra- 
rea rugăciunii lui lisus în inima sa, şi până în sfârşitul vieţii, 
rugăciunea niciodată nu i-a încetat; însă, cu toate acestea, ea 
încă nu era desăvârşită, şi nici nu putea fi, căci patimile rămă- 
seseră încă nebiruite. Darul primit de Simeon fusese mare, şi s'a 
dovedit a fi un puternic temei al vieții sale duhovniceşti, dar nu 
avea să ducă nemijlocit la desăvârşire. Cu el s'a petrecut ceva, 
oarecum mai mult, dar totuşi asemănător cu ceea ce se observă 
la mulți alţii: prin fierbintea lor năzuinţă ei ating rugăciunea ne- 
încetată dar, necurăţiți de patimi prin lungă nevoinţă, în ciuda 

lucrării rugăciunii, aceştia cad în păcate, din pricina patimilor. 
Nevoitorul nu se poate mulțumi cu o astfel de stare. 


Fratele Simeon încă nu ştia «să-şi păzească mintea»; rugân- 
du-se, el nu oprea închipuirile prin care lucrează diavolii. Închi- 
puirea, nelipsită tot celui ce-şi începe viața duhovnicească, adu- 
ce scâlcieri acestei vieţi. În măsura în care ea este de nelipsit în 
răstimpul începutului, nu este socotită atunci ca «rătăcire»; to- 
tuşi începătorul se îndepărtează treptat de un astfel de chip al 
rugăciunii, îndreptându-se către un altul, care constă în a-şi «în- 
chide» mintea în cuvintele rugăciunii. Este un chip al rugăciunii 
mai anevoios şi mai sec, dar totuşi mai drept şi mai puţin pri- 
mejdios. 

Rugăciunea însoțită de închipuire a fratelui Simeon, deşi 
fierbinte tânjind către Dumnezeu, dar cât se poate de simplu şi 
naiv, foarte curând a luat o formă primejdioasă, dând putinţa 
dracilor să-l ispitească pe tânărul nevoitor. lar strania lumină 
ce-i umpluse cândva chilia noaptea şi-i luminase până şi mă- 
runtaiele, şi hâdele chipuri ce-l împresurau noaptea, şi care îi 
apăreau şi stăteau de vorbă cu el chiar şi ziua — toate acestea 
erau pline de mari primejdii. 

Desigur, aproape toți sfinții nevoitori au trecut prin lupta cu 
diavolii, şi în acest sens întâlnirea cu ei este un fenomen firesc 
în căile duhovniceştii desăvârşiri. Dar câți au fost cei ce au su- 
ferit de la ei; câți, până la sfârşitul vieții, au rămas bolnavi su- 
fleteşte, şi-au ieşit din minti; câți n’au ajuns până la cumplita 
deznădejde şi pierzanie; câte sinucideri şi câte nelegiuiri de tot 
felul nu se săvârşesc în lume în urma duhovniciei demonice! 

Cel ce a avut a se lupta cu ei ştie cât de deştepţi se fac ei, şi 
adesea linguşitori cu cei ce îi primesc, şi cât de mânioşi atunci 
când sânt respinşi. De fiecare dată când cu nevoitorul se petrece 
ceea ce s'a întâmplat fratelui Simeon, părintele duhovnicesc îşi 
încordează atenţia. Lupta cu diavolii nu trebuie să ducă la frică; 
frica este pe jumătate înfrângere: ivirea ei slăbeşte sufletul şi îl 

face mai lesnicios silniciei diavoleşti. 
Fratele Simeon era naiv, dar plin de bărbăție; totuşi este cu 
neputinţă a rămâne liniştit în astfel de împrejurări. 


xk k k 


Din Vietile Sfinților, din scrierile Sfinților Părinți nevoitori, 
din convorbirile cu duhovnici şi alţi nevoitori din Sfântul 
Munte, tânărul monah Siluan învaţă treptat o mai desăvârşită 
lucrare a nevoinţei, petrecând neabătut în osteneli care celor 
mai mulți le-ar părea total cu neputinţă. Somnul, ca şi mai 
nainte, cu întreruperi: de câteva ori pe noapte câte cincispre- 
zece-douăzeci de minute — nu mai mult de un ceas şi jumătate, 
până la două ceasuri cu totul în douăzeci şi patru de ore. Ca şi 
mai nainte, pe pat nu se întinde, ci doarme aşezat pe scăunel; 
petrece ziua în trude ca un muncitor; duce nevoinţa ascultării 
lăuntrice — tăierea voii proprii; se deprinde într'o cât mai de- 
plină dăruire de sine voii lui Dumnezeu; se înfrânează în mân- 
care, în convorbiri, în mişcări; se roagă îndelung cu rugăciunea 
minții, rugăciunea lui lisus — lucrare cât se poate de anevoioasă, 
care sleieşte întru totul puterile omeneşti; şi în ciuda atâtor 
osteneli lumina harului adesea îl părăseşte iar noapte îl îm- 
presoară hoarde de draci. 

Schimbarea stărilor — când un oarecare har, când părăsire şi 
năpădiri drăceşti — nu trece fără roadă. Mulţămită acestor 
schimbări sufletul monahului Siluan petrece în neîntreruptă 
luare-aminte lăuntrică, în trezvie şi într'o sârguitoare căutare a 
unei ieşiri. Rugăciunea neîntreruptă şi trezvia minţii, pe care le 
deprinsese cu răbdarea şi bărbăția ce-i erau caracteristice, i-au 
deschis noi zări ale cunoaşterii duhovniceşti şi l-au îmbogăţit cu 
noi mijloace în lupta cu patimile. Mintea-i află din ce în ce mai 
des acel loc unde să se adune în inimă, loc care îi dădea putinţa 
de a observa ceea ce se săvârşeşte în lumea lăuntrică a su- 
fletului. Cercarea feluritelor stări şi trăiri duce la o mai limpede 

înţelegere a ceea ce se petrece cu el. Se înfiripă adevărata cu- 
noaştere şi deosebire duhovnicească, se dobândeşte cunoaşterea 
felului cum se furişează gândurile feluritelor patimi, dar şi a 
felului cum lucrează harul. Siluan pătrunde în viaţa nevoinţei 
înțelegătoare, conştientizând că înţelesul ei de căpetenie se cu- 
prinde în dobândirea harului. Astfel, felul cum se dobândeşte 
harul, cum se păstrează, de ce şi pentru care pricini părăseşte 
sufletul, devine una din întrebările de temei şi de cea mai mare 
însemnătate ale întregii sale vieţi. 


În nevoinţa-i de a păzi harul, monahul Siluan atinge măsuri 
care oamenilor de un alt tip li s'ar părea neasemuit de aspre şi 
care ar putea da naştere gândului că o astfel de necruţare de sine 
este o scâlciere a creştinismului. Aceasta, bineînţeles, nu este 
aşa. Sufletul care a cunoscut pe Dumnezeu, care a fost dus până 
la vedenia vecinicei lumini, iar apoi a pierdut acel har, se află 
într'o stare pe care nu şi-o poate închipui cel ce nu a cunoscut 
toate acestea în aceeaşi măsură. Suferinţa şi durerea unui astfel 
de suflet sânt de nelămurit altora; el cearcă o anume durere 
metafizică. Pentru cel ce a văzut lumina ființării fără-de-înce- 
put, care a cunoscut deplinătatea, bucuria şi negrăita dulceaţă a 
dragostei lui Dumnezeu, lumea aceasta nu mai are de acum 
nimic ce l-ar mai putea încânta. Într'un oarecare sens viaţa pă- 
mântească îi devine împovărătoare, fără bucurie, iar el cu plân- 
set caută din nou viaţa de care i-a fost dat să se atingă. Bărbatul 
ce şi-a pierdut soția, făptura adânc şi fierbinte iubită, sau mama 
ce şi-a pierdut iubitul fiu cel unul-născut, doar în parte pot 
înțelege durerea celui ce a pierdut harul, căci dragostea lui 
Dumnezeu, şi prin puterea sa, şi prin vrednicia sa, şi prin dul- 
ceața sa, şi prin neasemuita frumusețe şi stăpânie, nemăsurat 
întrece toată altă iubire omenească, şi de aceea Sfântul loan 
Scărarul spune despre cei ce au pierdut harul că suferinţa lor 
covârşeşte suferința celor osândiți morţii sau a celor ce îşi plâng 
mortul. 

Trăsătura deosebită a acelei pierderi şi suferinţa legată de ea 
sileşte şi la o deosebită nevoință; închipuiţi-vă aşadar muncile 
sufletului dus până la istovire în nevoinţa sa şi care totuşi nu 
ajunge la cel dorit. Harul doar arareori şi pentru scurte clipite 
poartă mărturie apropierii sale, apoi din nou se ascunde. Sufle- 
tul greu suferă din pricina întunerecului părăsirii de către Dum- 
nezeu; mintea, în ciuda silnicei nevoinţe a neîntreruptei rugă- 
ciuni lăuntrice, se întunecă şi vede draci; în vremea nopții ei vin 
adesea şi necăjesc pe monah, încercând să-l smulgă de la rugă- 
ciune sau cel puțin să nu-l lase să se roage curat. Multe sânt 
nelimpezi sufletului în accastă luptă şi nu pricepe, de ce şi de 
unde toate acestea? Din multele dureroase suferinţe ale inimii 
monahul plânge; sufletul se zbuciumă şi caută pe Dumnezeu, 
iar împrejur numai draci întunecați, neruşinaţi, josnici, răi, 
respingători. 

«Unde eşti Tu, Doamne... pentru ce m'ai părăsit?» 


Marea şi neasemuita experienţă a Părinților noştri din neam 
în neam a arătat că destul de mulți s'au învrednicit de cercetări 
ale harului la începutul întoarcerii lor către Dumnezeu; însă 
foarte puţini au stăruit în acea nevoinţă, de neapărată trebuință 
în cele ce urmează, pentru ca după părăsire să dobândească din 
nou, cu înţelegere, harul ce cunoscuseră. Acestor puţini trebuie 
să-l alăturăm pe monahul Siluan. Puținele cuvinte ce ne-am în- 
găduit să spunem mai sus despre suferinţele sufletului părăsit de 
Dumnezeu, sânt neputincioase a înfățişa suferințele chiar şi ale 
unei singure nopți de luptă în care el a petrecut mulţi ani. Îmi 
amintesc că Starețul, căruia îndeobşte nu-i plăcea să vorbească 
mult despre aceasta, spunea: «Dacă Domnul nu mi-ar fi dat la 
început să cunosc cât de mult iubeşte El pe om, nu aş fi putut 
răbda nici măcar una din astfel de nopți, iar ele au fost nenu- 
mărate)). 

Trecură cincisprezece ani din ziua când i s'a arătat Domnul. 
Și iată că într'una din acele chinuitoare lupte de noapte cu dra- 
cii, când, în ciuda tuturor stăruinţelor nu i se dădea a se ruga 
curat, Siluan se ridică de pe scăunel să facă mătănii, dar vede 
înaintea sa un uriaş chip de drac ce stătea în faţa icoanei şi 
aştepta închinare sieși; chilia era plină de draci. Părintele Siluan 
se aşează din nou pe scăunel şi, plecându-şi capul, din durerea 
inimii zice rugăciunea: 

«Doamne, Tu vezi că vreau să mă rog Ţie cu minte curată, 
dar dracii nu mă lasă. Învaţă-mă ce trebuie să fac ca să nu mă 
împiedice». Şi 1 s'a răspuns în suflet: 

«Cei mândri totdeauna aşa suferă de la draci». 

«Doamne, zice Siluan, învață-mă ce trebuie să fac ca să mi 
se smerească sufletul. 

Și iarăşi, în inimă, răspunsul de la Dumnezeu: 

«Ţine-ţi mintea în iad, şi nu deznădăjdui». 


Această scurtă convorbire cu Dumnezeu în rugăciune a fost 
un nou eveniment, cât se poate de însemnat, în viaţa Părintelui 
Siluan. 

Mijlocul neobişnuit, neînțeles, ar putea părea aspru; el însă îl 
primeşte cu bucurie, cu mulțămită. Inima simţea că Domnul i se 
arăta milostiv şi că Însuşi îl povăţuia. A se ţine în iad, pentru el 
nu era ceva nou. Petrecuse în el înainte de a i se arăta Domnul. 
Ceea ce era nou în povaţa lui Dumnezeu era «şi nu deznădăj- 
dui». Odinioară ajunsese la deznădejde; acum din nou, după 
mulți ani de luptă grea, de dese părăsiri de către Dumnezeu, 
trăise ceasuri dacă nu chiar de deznădejde, totuşi de o suferință 
apropiată ei. Amintirea Domnului, pe Care Îl văzuse, nu-l lăsa 
pradă deplinei deznădejdi, însă suferințele din pricina pierderii 
harului nu îi erau mai puţin grele. Mai bine zis, ceea ce trăia era 
tot o deznădejde, dar de un alt fel decât cea dintâi. De-a lungul 

atâtor ani, în ciuda tuturor străduinţelor la limita puterilor sale, 
el nu atinsese țelul dorit, şi pierdea nădejdea de a-l atinge 
vreodată. Când, după o grea luptă pentru rugăciune, s'a ridicat 
de pe scăunel spre a face mătănii înaintea lui Dumnezeu şi a 
văzut în fața sa un drac ce aştepta închinare sieşi, sufletul 
puternic l-a durut. Şi iată, Însuşi Domnul i-a arătat calea către 
rugăciunea curată. 


Sânt conştient că orice încercare de a exprima în cuvânt un 
act duhovnicesc este o încercare de a lucra cu mijloace neîndes- 
tulate, dar neavând altele mai bune ne vom folosi de ceea ce ne 
este la îndemână. 

Care este esența poveţei lui Dumnezeu către Părintele Si- 
luan? 

Ea ţine de faptul că de acum sufletului i s'a descoperit nu în 
chip abstract, intelectual, ci ființial, că rădăcina tuturor păcate- 
lor, sămânța morţii, este mândria; că Dumnezeu este Smerenie, 
drept care, cel ce doreşte a dobândi pe Dumnezeu trebuie să 
dobândească smerenia. El a înţeles că acea negrăit de dulce, 
mare smerenie a lui Hristos ce 1 s'a dat s'o trăiască în vremea 
Arătării este trăsătura neînstrăinată a iubirii dumnezeieşti, a 
ființării dumnezeieşti. De acum ştia că toată nevoința trebuie 
îndreptată spre a dobândi smerenia. 

Acum sufletul monahului Siluan biruieşte, biruieşte într'un 
chip aparte, necunoscut lumii. Lui i-a fost dat să cunoască 
marea taină a Fiinţei, să o cunoască ființial. O, cât de milostiv 
este Domnul: unui smerit rob îi descoperă tainele Sale şi îl 
învaţă căile vecinicei vieți. De acum Siluan se va ţine din toate 
puterile sufletului de calea arătată de Însuşi Domnul. 

Începu o nouă etapă a vieţii duhovniceşti a monahului Si- 
luan. Cea dintâi arătare a Domnului fusese plină de o lumină de 
neînțeles; îi adusese o bogăție de trăiri, o nesfârşită dragoste, 
bucuria învierii, adevăratul şi credinciosul simțământ al trecerii 
de la moarte la viaţă, dar a dat naştere şi unei neaşteptate ne- 
dumeriri: Atunci de ce s'a depărtat lumina? Pentru ce acel dar 
nu fusese de neînstrăinat, după cuvântul Domnului: «Şi bucuria 
voastră nimenea o va lua de la voi» (lo. 16: 22)? Oare darul 
însuşi fusese nedesăvârşit, sau sufletul ce-l primise nu a putut 
să-l poarte? 

Acum se descoperise şi se conştientizase pricina pierderii: 
sufletul nu avusese nici înțelegerea, nici puterea de a purta 
darul. Acum însă lui Siluan 1-a fost dată «lumina înţelegeri»; de 
acum el începe «să înţeleagă Scriptura»; vederii sale lăuntrice, 
limpede i se înfăţişa calea către mântuire; multe taine i se 
descoperiseră din Vieţile Sfinţilor şi din scrierile Părinților. 

În duh, el pătrunse în taina luptei Cuviosului Serafim din 
Sarov, care după ce i se arătase Domnul în biserică în vremea 
Liturghiei, trăind pierderea harului şi părăsirea de către Dum- 
nezeu, o mie de zile şi o mie de nopți a stat în pustie pe o piatră, 
strigând: «Dumnezeule, milostiv fii mie, păcătosului». 

I se deschise adevăratul înteles şi puterea răspunsului Cu- 
viosului Pimen cel Mare către ucenicii săi: «Credeți-mă, fiilor, 
unde este satana, acolo și eu voi fi». 

Înţelese că pe Cuviosul Antonie cel Mare îl trimisese Dum- 
nezeu la curelarul din Alexandria spre a învăţa lucrarea lui: de 
la curelar a învăţat a cugeta: «Toţi se vor mântui, eu unul voi 
pieri». 

Îi era limpede că anume acest gând, adică: «Toţi se vor mân- 
tui, eu unul voi pieri», era cel pe care îl avea în minte Cuviosul 
Sisoe cel Mare când spunea ucenicilor săi: «Cine poate purta 
gândul lui Antonie? Totuşi eu ştiu un om care poate purta cel 
gând». Omul era însuşi Sisoe. 

Văzuse, ştia acum ce gândea Cuviosul Macarie Eghipteanul 

când zicea: «Intră în inima ta, şi acolo te luptă cu satana». În- 
țelegea sarcina ce şi-o însuşiseră nebunii întru Hristos, şi în- 
deobşte calea pe care merseseră marii Părinți nevoitori, Vi- 
sarion, Gherasim de la Iordan, Arsenie cel Mare, şi ceilalți. 

O, cât de milostiv este Domnul: smeritului Său rob Siluan îi 
dă să cunoască tainele Sale, îi descoperă căile Vieții; i le 
descoperă nu abstract, intelectual, ci prin «însuși lucrul», adică 
ființial. 

Cunoscuse prin însăşi experiența vieţii că însăşi inima 
omului este câmpul de bătălie duhovnicească cu răul, cu răul 
cosmic. Văzuse în duh că cea mai adâncă rădăcină a păcatului 
este mândria, acest bici al omenirii ce a smuls pe oameni de la 
Dumnezeu şi a afundat lumea în nenumărate năpaste şi sufe- 
rinte; ea este adevărata sămânță a morții care a învăluit ome- 
nirea în întunerecul deznădejdii. De acum Siluan, un adevărat 
uriaş al duhului, îşi va aduna toate puterile spre nevoința pentru 
smerenia lui Hristos, ce îi fusese dat să o cunoască în clipa întâi 
arătări, dar pe care nu o păstrase. Strămutat duhovnicește întru 
viața Părinților, el văzuse că în Biserică dintotdeauna a fost 
cunoaşterea căii către viaţa vecinică dumnezeiască şi că prin 
lucrarea Duhului Sfânt ea se predaniseşte de-a lungul veacurilor 
din neam în neam. 


Mulţi, întâlnind monahi îndeobşte, şi îndeosebi pe Starețul 
Siluan, nu văd în ei nimic aparte, şi deci rămân nemulțumiți, şi 
Chiar dezamăgiți. Aceasta se întâmplă deoarece ei privesc mo- 
nahul în chip greşit, cu cerinţe şi căutări nepotrivite. 

Monahul petrece într'o neîntreruptă nevoinţă, şi adesea 
într'o încordare peste măsură, dar monahul pravoslavnic nu este 
un fakir. Nu-l atrage nicidecum dobândirea, prin anume exer- 
ciții, a unor deosebite puteri psihice, atât de preţuite de către 
mulți căutători ignoranți ai vieţii mistice. Monahul duce o luptă 

puternică, stăruitoare, crâncenă; iar unii dintre ei, precum Sta- 
rețul Siluan, duc o luptă uriaşă, lumii necunoscută, pentru a uci- 
de într" înşii fiara cea mândră, pentru a deveni om, om adevărat, 
după chipul adevăratului Om Hristos, adică blând şi smerit. 
Stranie şi neînţeleasă lumii este viaţa creştină; în ea totul este 
paradoxal, toată rânduiala ei este parcă potrivnică rânduielilor 
lumeşti, şi nu este cu putinţă a o lămuri în cuvânt. Singura cale 
spre a o înțelege este săvârşirea voii lui Dumnezeu, adică paza 
poruncilor lui Hristos: calea pe care El Însuşi a arătat-o. 


Monahul Siluan, după descoperirea dată lui de către Dom- 
nul, s'a ținut cu tărie pe calea duhovnicească. Din acea zi, «cân- 
tul său iubit», precum însuşi spunea, devenise: 

«Curând voi muri, şi ocarnic sufletul meu se va pogori în 
strâmtul iad negru, şi acolo singur mă voi chinui în întunecata 
văpaie, şi voi plânge după Domnul: Unde eşti, lumina sufletului 
meu? Căci m'ai lăsat? Nu pot viia fără Tine». 

Lucrarea i-a adus curând pacea sufletească şi rugăciunea 
curată. Dar până şi această cale de foc s'a arătat nu una scurtă. 

De acum harul nu-l mai părăseşte ca odinioară; el îl poartă 
simțit în inimă; simte prezenţa vie a lui Dumnezeu; este plin de 
uimire înaintea milosârdiei lui Dumnezeu; adânca pace a lui 
Hristos îl cercetează; Duhul Sfânt din nou îi dă puterea dra- 
gostei. Şi deşi nu mai era acel om neînțelegător de mai nainte, 
deşi dintr'o lungă şi grea luptă ieşise înțelepţit, deşi devenise un 
mare luptător duhovnicesc, totuşi suferea şi acum de clătinări şi 
schimbări ale firii omenești şi continua să plângă cu negrăit 
plâns al inimii când se împuţina în el harul. Aşa s'au scurs încă 
cincisprezece ani îndelungaţi, până să primească puterea de a 
respinge, printr'o singură mişcare a minţii, nicicum exprimată 
în afară, ceea ce înainte îl dobora. 

În măsura în care creşteau cercetările harului ca putere şi 
durată, creştea în sufletul lui Siluan mulţămita față de Dum- 
nezeu: 

«O, Doamne, cum Îţi voi mulțămi pentru această nouă şi 
nemărturisită milă: nepriceputului şi păcătosului îi deschizi tai- 
nele Tale. Lumea piere în ferecăturile deznădejdii, iar mie, celui 
de pe urmă şi mai rău decât toți îmi descoperi vecinica viaţă. 
Doamne, nu rabd ca doar mic... dă lumii întregi a te cunoaşte». 

Treptat în rugăciunea sa începe a se înfiripa durerea pentru 
lumea ce nu ştie pe Dumnezeu. «A te ruga pentru lume este a-ţi 
vărsa sângele», zicea Starețul, învăţat fiind de Duhul Sfânt întru 
dragostea lui Hristos. 

Dragostea lui Hristos este o fericire cu nimic asemănătoare 
în această lume, şi în acelaşi timp dragostea aceasta este o su- 
ferință mai mare decât toate suferinţele. 

A iubi cu dragostea lui Hristos înseamnă a bea paharul Lui, 
pahar care Însuşi Omul-Hristos sa rugat Tatălui să «treacă». 

Prin rugăciunea curată a minţii nevoitorul învaţă marile taine 
ale duhului. Pogorându-se cu mintea în inimă, la început chiar 
în această inimă trupească, el începe să pătrundă în acele taine 
ale ei care de acum nici nu mai sânt trup. Îşi află inima adâncă, 
duhovnicească, metafizică, şi în ea vede că fiinţarea întregii 
omeniri nu îi este ceva străin, exterior, ci este nedespărțit legată 
de propria sa fiinţare. 

«Fratele nostru este viața noastră», spunea Starețul. 

Prin dragostea lui Hristos toți oamenii sânt înțeleşi ca parte 
nedespărțită a propriei noastre ființări. Porunca de a iubi pe 
aproapele ca însuşi pe sine, el începe a o înţelege nu ca pe o 
normă etică: în cuvântul ca, el vede o îndrumare nu către mă- 
sura iubirii, ci către părtăşia ontologică a fiinţării. 

«Tatăl nu judecă pre nimenea, ci toată judecata au dat Fi- 
ului... căci Fiul omului este» (lo. 5: 22, 27). Acest Fiu al 

omului, Marele Judecător al lumii, va zice că «unul din aceşti 
mai mici» este E Însuşi; cu alte cuvinte, viaţa fiecărui om şi-o 
însuşeşte ca fiind a Sa, o cuprinde în propria Sa fiinţare. Fiul 
omului a luat asuprăşi întreaga omenire, «întreg Adamuly, şi a 
suferit pentru întreg Adamul. Apostolul Pavel spune că şi noi 
trebuie să avem acelaşi chip al gândirii şi al simţămintelor, 
aceeaşi rânduială a vieţii care este şi în Hristos (vezi Flps. 2: 5). 

Duhul Sfânt, învățând pe Siluan dragostea lui Hristos, i-a dat 
adevărat a trăi acea dragoste, a lua asupră-şi viaţa întregii ome- 
niri. O astfel de rugăciune de o încordare fără seamăn, cu adânc 
plâns pentru întreaga lume, l-a înrudit şi legat cu legături 
puternice cu întreg Adamul. Pentru el, care îşi trăise învierea 
sufletului, devenise firesc a socoti pe fiecare om ca pe vecinicul 
său frate. În viaţa pământească există o anume ordine ierarhică, 
dar în vecinicie toți sântem una; astfel, fiecare dintre noi trebuie 
să se îngrijească nu numai de sine, ci şi de această atot-unime. 

După experienţa suferințelor iadului, după învățătura lui 
Dumnezeu: «Ţine-ţi mintea în iad), Stareţului Siluan îi era cât 
se poate de firesc a se ruga pentru cei morți care se chinuie în 
iad, dar se ruga de asemenea şi pentru cei vii, şi pentru cei ce au 
să vină. În rugăciunea sa, care depăşea hotarele vremii, dispărea 
gândul despre fenomenele trecătoare ale vieții omeneşti, despre 
vrăjmaşi. Îi fusese dat, în durerea sa pentru lume, să împartă 
oamenii în cei ce Îl cunosc pe Dumnezeu și în cei ce nu-L 
cunosc. Pentru el era de nesuportat a conştientiza că oamenii 
aveau să se chinuie în «întunerecul cel mai din afară». 

Îmi amintesc de o convorbire cu un monah pustnic, care 
zicea: 

- Dumnezeu va pedepsi pe toţi athei. Vor arde în vecinicul 
foc. 

Vădit îi aducea o mulţumire faptul că ei aveau să fie pe- 
depsiţi în vecinicul foc. La care Starețul Siluan, vădit răscolit 
sufleteşte, 1-a zis: 

- Spune-mi, rogu-te, dacă pe tine te vor pune în Rai, şi de 

acolo vei vedea cum cineva arde în focul iadului, vei putea tu a 
fi liniştit? 

- Da” ce să-l faci, ei înşişi sânt vinovaţi, răspunde acela. 

Atunci Starețul, cu îndurerată față, a răspuns: 

- Dragostea nu poate răbda aceasta... Trebuie să te rogi 
pentru toți. 

Iar el cu adevărat se ruga pentru toți; a se ruga numai pentru 
sine îi devenise un lucru străin. Toţi sânt supuşi păcatului, toți 
lipsiţi de slava lui Dumnezeu (vezi Rom. 3: 23). Pentru el, cel 
ce văzuse, în măsura dată lui, slava lui Dumnezeu, şi trăise 
pierderea ei, singur gândul unei astfel de pierderi îi era de 
nerăbdat. Sufletul îi era chinuit de conştientizarea că oamenii 
trăiesc fără să cunoască pe Dumnezeu şi dragostea Sa, şi se ruga 
din răsputeri ca Domnul, pentru negrăită dragostea Sa, să le dea 
a-L cunoaşte. 

Până la sfârşitul vieții sale, în ciuda împuţinării puterilor şi a 
bolii, el şi-a păstrat obiceiul de a dormi pe apucate. Îi rămânea 
astfel multă vreme pentru rugăciunea în însingurare; se ruga 
necontenit, schimbându-și chipul rugăciunii în funcție de împre- 
jurări, dar mai cu seamă noaptea i se întețea rugăciunea, în 
preajma Utreniei. 

Atunci se ruga el pentru vi şi pentru morți, pentru prieteni şi 
vrăjmaşi, pentru toți. 


Ce oare gândea, ce trăia, ce spunea el lui Dumnezeu în lun- 
gile nopți de rugăciune pentru lume? 

Chip al unor astfel de rugăciuni pot fi anumite scrieri ale 
Stareţului; ele dau putinţa unei destul de mari apropieri către 
taina sufletului sfântului bărbat ce s'a mutat de la noi. 

Cuvintele acestor rugăciuni se rostesc foarte rar, unul după 
altul. Fiecare cuvânt cuprinde cu putere, adânc, întreagă făptura 
omului. Întreg omul se adună întru una; se adună întreg până şi 

trupeşte. Suflul se schimbă, se strâmtorează, sau, ca să zicem 
aşa, «se tăinuieşte», spre a nu tulbura cu «îndrăzneala» sa avân- 
tul şi încordarea duhului. 

Întreaga minte, întreaga inimă, întreg trupul până la oase — 
totul se adună întru una. Mintea nevăzut gândeşte lumea; inima 
nevăzut trăieşte suferința lumii, şi suferința înlăuntrul ei atinge 
ultima limită. Inima, mai bine zis întreaga făptură, este cuprinsă 
de plâns, cufundată adânc în plâns. 

Rugăciunile Stareţului cuprindeau puţine cuvinte, dar ele 
durau vreme îndelungată. 

Adesea rugăciunea curge fără cuvinte. Mintea, într'un anume 
act de sinteză, gândeşte totul dintr”o dată. În astfel de stări su- 
fletul se află la hotarul unde în fiece clipă îşi poate pierde orice 
simțire a lumii şi a trupului său, unde mintea încetează a mai 
gândi în concepte diferite; unde duhul omului nevăzut va vedea 
numai pe Dumnezeu; atunci lumea se dă uitării, se curmă rugă- 
ciunea, şi doar într'o tăcută uimire petrece în Dumnezeu.. 

«Când mintea este întreagă în Dumnezeu, atunci lumea este 
uitată cu desăvârşire», spunea Starețul. 


Când însă, din pricini necunoscute omului, se sfârşeşte acea 
petrecere în Dumnezeu, nu mai este rugăciune, dar în suflet 
pace, dragoste şi o adâncă linişte, şi în acelaşi timp o subțire 
tristețe că S'a îndepărtat Domnul, căci sufletul ar fi dorit vecinic 
să petreacă întru Dânsul. 

Atunci sufletul îşi trăieşte rămăşiţa vedeniei. 

-am cunoscut pe Starețul Siluan în această perioadă a 

vieții sale. Anii îndelungaţi de uriaşă luptă cu patimile 

trecuseră. În acea vreme, în duh, el era cu adevărat 

mare. Învăţat întru tainele lui Dumnezeu, povăţuit de 
sus în lupta duhovnicească, se înălța de acum cu paşi siguri 
către nepătimire. 

În cele din afară Starețul se purta cât se poate de simplu. Era 
mai înalt decât statura mijlocie; vânjos, dar nu greoi. Trupeşte 
nu era uscăţiv, dar nu era nici gras. Trunchiul îi era puternic, 
grumazul tare, picioarele zdravene, bine proporționate cu trun- 
chiul, cu tălpi mari. Mâinile de muncitor, puternice, cu palme 
mari şi degete pe măsură. Faţa şi capul de proporții cât se poate 
de armonioase. Fruntea frumoasă, rotunjită, potrivită ca măsură, 
puţin mai mare decât lungimea nasului. Falca de jos puternică, 
exprimând hotărâre, dar fără senzualitate sau asprime. Ochu de 
culoare închisă, nu foarte mari; privirea liniştită, blândă, uneori 
pătrunzătoare, încordată; adesea obosită de lungile privegheri şi 
lacrămi. Barba mare, stufoasă, uşor căruntă. Sprâncenele dese, 
neunite, joase şi drepte ca la gânditori. Părul capului închis la 
culoare, până la bătrâneţe potrivit de des. Fusese fotografiat de 
mai multe ori, dar niciodată nu ieşea reușit. Trăsăturile puterni- 
ce, bărbătoase ale feţei ieșeau uscăţive, aspre, grosolane, pe 
când în realitate dădea o impresie mai curând plăcută, cu faţa sa 
paşnică şi blajină care, de la puţinul somn, şi de la multa pos- 

tire, şi de la umilință, era adesea palidă, caldă — şi nicidecum as- 
pră. 

Aşa era de felul său, dar uneori chipul i se schimba într” atât, 
încât devenea de nerecunoscut. Faţa palidă, curată, cu o anume 
expresie luminată era atât de izbitoare încât te simţeai neputin- 
cios a-l privi; ochii, văzându-l, se plecau în jos. Fără să vrei îţi 
amintea de Sfânta Scriptură, unde se vorbeşte de slava feţei lui 
Moisi la care norodul nu putea căuta. 

Viaţa sa era potrivit de aspră, cu o desăvârşită nepurtare de 
grijă pentru cele din afară şi pentru trup. Ca şi cei mai mulţi ne- 
voitori athoniţi, niciodată nu îşi spăla trupul. Se îmbrăca cu hai- 
ne aspre ca şi monahii muncitori; purta multe haine, căci, după 
ani de nepurtare de grijă faţă de trup, adesea răcea, şi suferea de 
reumatism. În vremea şederii sale la Vechiul Russikon răcise 
tare la cap şi chinuitoarele dureri îl sileau să se întindă pe pat. În 
acea vreme îşi petrecea nopțile în afara zidurilor propriu-zise 
ale mănăstirii, în marea încăpere a depozitului de alimente de 
care se ocupa; făcea aceasta pentru a afla mai multă însingurare. 

lată deci care era chipul acestui om simplu şi neînsemnat. 
Dar dacă vom voi să vorbim despre felul său de a fi şi despre 
înfăţişarea sa lăuntrică, ne vom afla în fața unei sarcini cât se 
poate de anevoioase. 

De-a lungul anilor când mi s'a dat a fi în preajma lui avea în- 
fățişarea unei deosebite armonii între puterile trupești şi su- 
fleteşti. 

Avea puţină carte; în copilărie mersese la şcoala din sat 
numai «două ierni», dar citind şi auzind în biserică Sfânta 
Scriptură şi marile scrieri ale Sfinţilor Părinţi”, mult s'a luminat, 
şi apărea ca un om citit în cele monastice. Din fire avea o minte 
vioaie şi ascuţită, iar îndelunga experienţă a luptei duhovniceşti 


! La Athos, în vremea slujbelor de noapte, şi mai ales la privegherile ce 
pot dura 8-9 ore, şi mai mult, se citesc cu glas multe învățături din scrie- 
rile Sfinţilor Părinţi. 

şi a rugăciunii lăuntrice a minţii, experienţa deosebitelor sufe- 
rinte şi a deosebitelor cercetări dumnezeieşti l-au făcut înțelept 
şi pătrunzător dincolo de măsura omului. 

Starețul Siluan era un om cu o inimă uimitor de gingaşă, o 
dragoste duioasă, o neobişnuită sensibilitate şi compătimire față 
de orice durere şi suferință, dar fără urmă de psihism efeminat, 
bolnăvicios. Necontenitul adânc plâns duhovnicesc niciodată nu 
aluneca într'un sentimentalism plângăcios. Neadormita încor- 
dare lăuntrică nu avea nici urmă de nervozitate. 

Cu atât mai uimitor era faptul întregii-cugetări! a acestui om 
cu un trup aşa de vânjos şi puternic. Se păzea cu străşnicie de 
tot gândul neplăcut lui Dumnezeu, şi cu toate acestea comunica 
şi se purta cu oamenii cât se poate de slobod, cumpătat şi firesc, 
cu dragoste şi blândeţe, fără a căuta la poziția lor sau la felul lor 
de viaţă. În el nu era nici umbră de scârbă faţă de cei ce trăiau o 
viaţă necurată, dar în adâncul sufletului căderile lor îl îndurerau, 
precum se îndurerează un tată sau o mamă iubitoare pentru că- 
denile fulor preaiubiți. 

Ispitele le întâmpina și le răbda cu o mare bărbăție. 

Era un om cu desăvârşire neînfricat şi slobod, dar în acelaşi 
timp nu avea nici cea mai mică înclinare către îndrăzneală. Ne- 
înfricat, înaintea lui Dumnezeu el trăia cu frică: cu adevărat se 
temea să-L mâhnească fie şi cu un gând rău. 

De o mare bărbăţie, era în acelaşi timp de o deosebită blân- 
deţe. Bărbăţie şi blândeţe — rară împletire, de o neobişnuită fru- 
museţe! 

Starețul era un om de o adâncă şi adevărată smerenie — sme- 
renie și înaintea lui Dumnezeu, și înaintea oamenilor. lubea să 
dea întâietate celorlalți, iubea să fie cel mai mic, cel dintâi să 
dea bineţe, să primească binecuvântare de la cei din cinul preo- 


! „Întreaga-cugetare” (gr. sofrosini, rus. țelomudrie) — termen specific ne- 
voinței orthodoxe, adeseori slab tradus în româneşte prin „curăție”. (N. 
tr.) 

tesc, cu precădere de la episcopi şi igumeni, dar fără urmă de 
slugărnicie sau ploconeală. Cu sinceritate cinstea pe cei din 
dregătorii sau ranguri însemnate, dar niciodată nu avea nici 
invidie, nici vreun complex, poate pentru că adânc conştientiza 
vremelnicia a tot rangul sau a toată puterea lumească, a bogăției 
sau chiar a cunoştinţelor ştiinţifice. Ştia «cât de mult iubeşte 
Domnul norodul Său» şi, din dragoste pentru Dumnezeu şi oa- 
meni, el adevărat preţuia şi cinstea fiece om. 

În afară purtarea acestui bărbat era cât se poate de simplă, şi 
în acelaşi timp calitatea ei neîndoielnică era o nobleţe lăuntrică 
sau, dacă vreți, un aristocratism în sensul cel mai înalt al cuvân- 
tului. În legăturile cu el, în cele mai felurite împrejurări, chiar şi 
un om cu cea mai subțire intuiţie n'ar fi putut zări la dânsul vreo 
mişcare grosolană a inimii: respingere, lipsă de cinstire, nelua- 
re-aminte, afectare şi altele asemenea. Era cu adevărat un bărbat 
nobil, cum numai un creştin poate fi. 

Starețul niciodată nu râdea cu glas; niciodată nu vorbea cu 
două înţelesuri, nu-şi bătea Joc, şi nici măcar nu glumea pe sea- 
ma cuiva. Pe chipul său, de obicei serios şi liniştit, uneori apă- 
rea un zâmbet abia zărit, fără a-şi deschide buzele atunci când 
nu rostea şi vreun cuvânt. 

În el nu era mânie ca patimă; dar, cu toată uimitoarea sa 
blândeţe şi rara sa îngăduinţă şi ascultare, avea o mare tărie în a 
se împotrivi la tot ce este mincinos, viclean, josnic; nu se alipea 
de el osândirea, mojicia, îngustimea şi altele asemenea. Aci se 
arăta hotărâta sa neînduplecare, însă în aşa fel încât să nu ră- 
ncască pe cel ce prilejuia o asemenea pricină, să nu-l rănească, 
nu numai în afară dar, ceea ce este şi mai însemnat, nici cu vreo 
mişcare a inimii, căci un om mai subțire ar simţi-o şi pe aceasta 
— lucru dobândit prin rugăciunea lăuntrică, prin care rămânea 
liniştit şi neprimitor a tot răul. 

O rară putere a voinţei, dar fără încăpățânare; simplitatea, 
slobozenia, neînfricarea şi bărbăţia, împreună cu blândeţea şi 
îngăduința; smerenia şi ascultarea fără slugărnicie sau dorire de 

a plăcea oamenilor — iată un adevărat om, chip şi asemănare a 
lui Dumnezeu. 

Minunată este lumea, facerea marelui Dumnezeu, dar nu este 
ceva mai minunat decât omul, decât omul adevărat — fiul lui 
Dumnezeu. 


Nu m'am interesat niciodată de împrejurările vieţii de zi cu 
zi ale fericitului Stareţ. Poate a fost o greşală din partea mea, 
dar acum nu mai este cu putință a o îndrepta. Când mă întâl- 
neam cu Starețul atenția îmi era desăvârşit absorbită de dorirea 
de a nu scăpa ceva din povăţuirea sa duhovnicească; de a înţe- 
lege cu mintea, de a pătrunde cu inima, de a păstra în suflet și a- 
mi însuşi cuvântul său, sau mai degrabă aşezarea sa lăuntrică, 
duhul său. 

Uneori mi se părea că Starețului îi fusese dată puterea de a 
înrâuri prin rugăciune asupra celor cu care vorbea. Aceasta era 
cu atât mai de trebuinţă, cu cât cuvântul său, în cele din afară, 
era cât se poate de simplu, ca şi cum nimic «deosebit» nu cu- 
prindea — pe când, în esenţă, el exprima o stare mai presus de fi- 
TE, ŞI era nevoie să împărtășească prin rugăciune celui cu care 
vorbea acea stare din care purcedea acel cuvânt, altfel totul ar fi 
fost zadarnic: cuvântul ar fi rămas neînțeles, neînsuşit, ascuns. 

Convorbirea cu Starețul purta o trăsătură aparte, fără sea- 
măn: o desăvârşită simplitate şi lipsă de constrângere, o deplină 
slobozenie de orice stinghereală sau frică de a greşi cu ceva; o 
adâncă încredere că nimic, nici o faptă sau cuvânt, fie el 
stângaci sau chiar nepotrivit, nu va duce la o ruptură, nu va 
strica pacea, nici nu se va izbi, drept răspuns, de vreo mustrare 
sau de vreo aspră respingere. În prezenţa sa nu se apropia de 
inimă nici o frică, şi în acelaşi timp o lăuntrică coardă a su- 
fletului se încorda din răsputeri cu rugăciune, spre a se în- 
vrednici să respire acel duh de care el era plin. 

Dacă intraţi într'o încăpere plină de bună mireasmă, pieptul 
fără să vrea vi se deschide spre a o primi în străfundurile sale. 
Aceeaşi mişcare a sufletului se făcea simțită în întâlnirile cu 
Starețul. O liniştită, paşnică, dar şi foarte puternică, adâncă do- 
rire de a primi mireasma sferei duhului lui Hristos, în care-i 
fusese dat Stareţului să trăiască, punea stăpânire pe suflet. 

Ce rară îndulcire, fără seamăn şi desăvârşit aparte, îți dă 
întâlnirea cu un astfel de om! 


Starețul putea vorbi simplu, fără urmă de slavă deşartă, des- 
pre cele ce depăşesc hotarele măsurilor omeneşti. Dacă ascul- 
tătorul avea încredere în el, atunci prin această aparent simplă 
convorbire el primea, în măsura putințelor sale, starea mai 
presus de fire în care se afla însuşi Starețul. 

Îmi amintesc ce povestea el despre un minunat nevoitor rus, 
Părintele Stratonic, care venise din Caucaz ca să cerceteze 
Athosul. Părintele Stratonic avea un rar dar al cuvântului şi al 
rugăciunii cu lacrimi; pe mulţi pustnici şi monahi din Caucaz îi 
ridicase din istoveală şi din negrijanie! la o nouă nevoinţă, 
descoperindu-le căile luptei duhovniceşti. Părintele Stratonic 
era primit cu multă dragoste şi la Athos, în cercul nevoitorilor, 
şi cuvântul său însuflat se întipărea adânc în sufletele multora. 
Bogăția discernământului, frumuseţea şi puterea minții, cu- 
prinzătoarea experiență, darul unei adevărate rugăciuni — toate 
acestea făceau din el o figură centrală în cercul nevoitorilor. 
Petrecuse cam două luni în Sfântul Munte şi începea să se mâh- 


' „Negrijanie” sau „acedie”: termen ce exprimă o trăire caracteristică mai 
ales nevoinței de a dobândi rugăciunea lăuntrică. Nevoitorul este ispitit 
de o „istovire” față de tot ce este duhovnicesc, ceea ce duce sau la un soi 
de lehamite pentru toate, sau dimpotrivă, la o deosebită energie, şi chiar 
inspiraţie pentru orice împlinire pământească, materialnică, prin pierderea 
grijii pentru cele vecinice. (N. tr.) 


62 VIAȚA ŞI ÎNVĂȚĂTURA STAREȚULUI SILUAN 


nească de-acum pentru că în zadar se trudise cu lunga călătorie 
pentru «zidirea» sa; din întâlnirile cu monahii athoniţi el însuşi 
nu primise nimic nou. Ducându-se la duhovnicul Mănăstirii 
Ruseşti Sfântul Panteleimon, Starețul Agathodor, şi împărtăşin- 
du-i durerea sa, îl rugă să-i arate pe cineva dintre părinți cu care 
ar fi putut vorbi despre ascultare şi celelalte lucrări ale mona- 
hului. Părintele Agathodor l-a trimis ca oaspete la Vechiul 
Russikon, unde în acea vreme (înainte de războiul din 1914) se 
adunaseră mai mulți minunaţi nevoitori din frăția Mănăstirii. 

Vechiul Russikon este aşezat în munţi, la o înălțime cam de 
250 m deasupra mării, la răsărit de Mănăstire, cale de un ceas şi 
zece minute de mers pe jos. Acolo se statornicise rânduiala unei 
mai mari nevoinţe decât în Mănăstire. Locul este pustiu, liniştit, 
ŞI deci acolo trăgeau monahii doritori de o mai mare însingurare 
pentru a lucra rugăciunea minţii. În acea vreme locuia acolo şi 
Părintele Siluan. 

La Vechiul Russikon l-au primit pe Părintele Stratonic cu 
multă bunăvoire. Mult a vorbit acolo cu părinţii Russikonului, 
fie cu câte unul în parte, fie în grupuri. Într'una din zilele de 
praznic Părintele Shimonah Dosithei l-a invitat la sine în chilie 
împreună cu alți câțiva monahi, între care părinții Veniamin din 
Kahagra, Onisifor şi Siluan. Convorbirea fusese foarte cuprin- 
zătoare. Toţi fuseseră încântați de ceea ce spusese Părintele 
Stratonic, căruia nu numai ca oaspete i se dăduse întâietate, ci 
întrecea pe ceilalți şi prin darul cuvântului. Părintele Siluan era 
cel mai tânăr între cei de față şi deci, fireşte, şedea în colţul 
chiliei şi tăcea, ascultând cu luare-aminte fiece cuvânt al nevo- 
itorului caucazian. După convorbire Părintele Stratonic, care 
nu-l cercetase îndeosebi pe Părintele Siluan, şi-a arătat dorința 
de a-l cerceta în „coliba” pe care şi-o zidise la cinci-şase minute 
depărtare către sud-est de clădirea principală, pentru mai multă 
însingurare. S'au învoit pentru ziua următoare la ora trei. În 
noaptea aceea Părintele Siluan mult s'a rugat ca Domnul să 
binecuvinteze întâlnirea şi convorbirea lor. 

Părintele Stratonic a venit la vremea hotărâtă. Cuvântul între 
cei doi nevoitori a început cu ușurință şi curând a luat cursul 
dorit. Şi unul şi altul râvnea cu duhul necontenit către acelaşi 
țel, şi mintea lor neîncetat trăia aceleaşi căutări, singurele care 
pentru ei erau cu adevărat însemnate. 

Siluan, care cu o zi înainte ascultase cu luare-aminte pe Pă- 
rintele Stratonic, observase că acesta vorbea «din mintea sa», şi 
că cuvântul său despre întâlnirea voii omeneşti cu voia lui 
Dumnezeu şi despre ascultare era «nelimpede». 

Şi-a început convorbirea cu trei întrebări la care dorea răs- 
puns: 

«Cum grăiesc cei desăvârşiți?» 

«Ce înseamnă a se da voii lui Dumnezeu?» 

«În ce constă esenţa ascultării?» 

Pe semne că uimitoarea atmosferă a duhului unde petrecea 
Siluan îl înrâurise dintr'o dată pe Părintele Stratonic care, 
simțind însemnătatea şi adâncul întrebărilor, căzu pe gânduri. 
După o scurtă tăcere zise: 

- Aceasta nu o ştiu... Spune-mi-o tu. 

Siluan răspunse: 

- Ei de la sine nimic grăiesc... Grăiesc numai ceea ce le dă 
Duhul. 

În acea clipă Părintele Stratonic vădit trăia starea despre care 
vorbea Siluan. I se descoperise o nouă taină a vieții duhovni- 
ceşti, necunoscută lui până atunci. Şi-a simţit propriile neajun- 
suri din trecut, a înțeles cât era de departe încă de desăvârşirea 
pe care se gândea că o dobândise după atâtea întâlniri cu mo- 
nahii, când vădit era mai presus de ceilalți — şi doară întâlnise 
mulți nevoitori minunaţi. Cu recunoştinţă căută către Părintele 
Siluan. 

Odată lămurită întâia întrebare în adâncul sufletului său, din 
însăşi trăirea acelei stări date lui prin rugăciunea Părintelui 
Siluan, de acum celelalte două îi erau uşor de însuşit. 

Mai departe convorbirea s'a purtat asupra rugăciunii. Părin- 

tele Stratonic spunea că dacă rugăciunea se săvârşeşte fără la- 
crimi înseamnă că ea nu şi-a găsit adevăratul loc, şi deci rămâne 
fără roadă. La care Siluan a răspuns că lacrimile în rugăciune, 
ca şi toată altă putere a trupului, se pot slei, dar atunci mintea, 
subțiată de plâns, trece într'un anume subțire simțământ al lui 
Dumnezeu şi, curată de tot gândul, în liniştire contemplă pe 
Dumnezeu. lar aceasta poate fi mai presus chiar şi decât plân- 
sul. 

Părintele Stratonic a plecat mulţumit. După aceea a mai venit 
încă de câteva ori la Siluan şi până la sfârşitul şederii sale în 
Sfântul Munte între ei s”a păstrat o caldă iubire. Într'una din ur- 
mătoarele sale cercetări el a întărit cuvântul lui Siluan pentru 
rugăciune. Vădit Dumnezeu îi dăduse să trăiască şi această sta- 
re. 


Curând după convorbire Părintele Stratonic, părăsind Ve- 
chiul Russikon, s'a dus la Părintele Veniamin pustnicul. Acesta 
era un om de o rară nobleţe, isteţ, citit, cu un bogat discer- 
nământ;, în toată înfăţişarea sa, în privirea şi în statura sa subțire, 
înaltă, uscăţivă, se oglindea o nedesluşită tragedie. Zeci de ani 
se liniştise în Kaliagra, şi cât aş dori să povestesc despre acest 
minunat nevoitor; totuşi nu socotesc că mi se cuvine aci o astfel 
de abatere, spre a nu lungi povestea temei de căpetenie. Părin- 
tele Stratonic îl cercetase adeseori şi înainte pe Părintele Veni- 
amin şi mult au vorbit împreună, însă de astă dată, în chip ne- 
obişnuit, el rămânea tăcut şi îngândurat. Părintele Veniamin îl 
întrebă despre una — drept răspuns: tăcere; întrebă despre alta: 
aşijderea. În sfârşit, uimit, deschizându-şi braţele cu o graţie în- 
trucâtva teatrală, caracteristică lui, îl întrebă: 

- Părinte Stratonic, ce ţi s'a întâmplat? Nu te recunosc. În- 
totdeauna erai atât de vioi, iar acum şezi întristat şi buzele-ți 
însuflate s'au închis... Ce ţi s'a întâmplat? 

- Ce să îţi răspund eu la întrebări?, răspunse Părintele Stra- 

tonic. Nu mi-e mie a vorbi despre acestea. Îl aveţi pe Părintele 
Siluan, întreabă-l pe el. 

Părintele Veniamin a rămas uimit; pe Siluan îl cunoştea de 
multă vreme, îl iubea şi îl cinstea, dar nu îl socotea atât de mare 
încât să-i ceară sfaturi. 

Nu este cu neputinţă ca Părintele Stratonic să fi trăit în acea 
vreme deosebita stare a multor nedesluşite frământări. Pe de-o 
parte, venise la Muntele Athos căutând sieşi «zidire», pe de altă 
parte, din multele întâlniri de mai nainte se obişnuise de-acum 
cu întâietatea. Deosebita sa putință de a răbda în nevoinţe şi 
rarul dar al lacrimilor în rugăciune puteau da pricină gândului 
că ar fi atins desăvârşirea: şi deodată atât de limpede şi puternic 
1 s'a dezvăluit neajunsul, prin întâlnirea cu un monah simplu şi 
care nu părea să aibă strălucitele dăruiri cu care el atâta se îm- 
bogăţise. Poate că tăcea şi fiindcă se mâhnea că nu păstrase sta- 
rea pe care o cunoscuse în vremea convorbirii cu Părintele Si- 
luan. 


Odată Părintele Veniamin din Kaliagra, plimbându-se într'o 
ZI de praznic prin pădurea Mănăstirii cu Părintele Siluan, l-a 
îmbiat pe acesta să meargă împreună la un minunat părinte, 
Starețul Amvrosie, duhovnicul mănăstirii bulgăreşti Zografu, 
foarte vestit la Athos în yremea aceea. Siluan s'a învoit îndată. 
Au plecat... Pe Părintele Veniamin l-a ajuns curiozitatea de a 
afla ce anume avea să-l întrebe Siluan pe Starețul Amvrosie. 

- Nu am de gând să-l întreb nimic pe Stareţ, a răspuns 
Siluan. Deocamdată nu am nici o nedumerire. 

- Atunci de ce mergi la el? 

- Merg pentru că tu vrei aşa. 

- Dar totuşi, omul merge la Stareţi căutând folos. 

- Eu îmi tai voia înaintea ta, şi iată-mi folosul, mai mare 
decât orice sfat de la vreun Stareţ. 

S'a minunat Părintele Veniamin de acest cuvânt, dar nici de 

astă dată nu l-a înţeles pe Siluan. 

Nu mult înainte de sfârşitul său Părintele Veniamin a venit 
din pustie la Mănăstirea Sfântului Panteleimon. Se îmbolnăvise 
de idropică şi zăcea în bolniţa pe care o avea Mănăstirea pentru 
pustnici şi îndeobşte pentru cei fără adăpost. Bolniţa cu pricina 
se numea «Odihnay. Ea se afla într'una din marile clădiri de 
piatră cu mai multe etaje, chiar pe țărmul mării, în afara porților 
mănăstirii. Lângă clădire se află alta mai mică, unde sânt 
cămările cu alimente de care se ocupa Părintele Siluan. Apro- 
pierea cămărilor de „Odihnă” 1-a îngăduit lui Siluan să cerce- 
teze adesea pe Părintele Veniamin şi să-i ajute. Dar şi însuşi 
Părintele Veniamin putea la început să umble, deşi cu greutate, 
şi adesea îl cerceta şi el pe prietenul său. 

Curând după venirea sa la bolniță Părintele Veniamin s'a dus 
la Părintele Siluan şi au avut o lungă şi însemnată convorbire. 
Mi s'a întâmplat să-l văd pe Părintele Veniamin la bolniță în 
ziua următoare. Era deplin sub înrâurirea acelei convorbiri cu 
Părintele Siluan, şi de multe ori, cu un netăinuit simțământ de 
uimire şi recunoştinţă, repeta: 

- Ce prieten mi-a dat mie Domnul!... Dacă ai şti cum mi-a 
dezvăluit toate cele din lăuntrul meu... Apoi mi-a dat trei po- 
veţe; mi le-a repetat de câteva ori, ca să nu le uit şi, drept 
încheiere, a adăugat grav şi apăsat, ca şi cum ar fi bătut un cui 
mare: «Dacă nu vei face aşa cum îţi spun, nu te vei mântui». 

Era vădit că întâlnirea cu Siluan fusese pentru Părintele Ve- 
niamin O mare descoperire. Ea avusese loc în lunea din prima zi 
a Postului Sfinţilor Apostoli Petru şi Pavel. În ciuda faptului că, 
după pravila mănăstirii, nu se îngăduie a gusta nimic până 
seara, Părintele Siluan i-a dat să bea ceai, şi a băut şi el. Şi acest 
amănunt neînsemnat nu a fost trecut cu vederea de Părintele 
Veniamin, ca arătând libertatea Părintelui Siluan față de tipare; 
libertate, dar nu defăimare, ci depăşire — căci îi cunoştea marea 
înfrânare. 

Am rămas cu Părintele Veniamin în jur de un ceas; în tot 

acel răstimp el era foarte adâncit în sine şi nu putea vorbi sau 
gândi altceva, repetând de multe ori: 

«Ce prieten mi-a dat mie Domnul!» 

Astfel, de-abia către sfârşitul vieţii a înţeles cine fusese Si- 
luan. Mai nainte se purta față de dânsul prietenos, însă cu un 
oarecare pogorământ, ca şi cu un monah bun, totuşi mai tânăr. 
Asemenea s'a petrecut şi cu alți părinți din Sfântul Munte, care 
de-abia după moartea Părintelui Siluan au ajuns să-l preţuiască.| 


Mănăstirea Sfântul Panteleimon este foarte mare şi nu uşor 
de ocârmuit. Feluritele ramuri ale gospodăriei au fiecare mai- 
marele său, numit iconom. Iconomii, în vârtutea răspunderii lor, 
uneori nu pot urma rânduielii de obşte a Mănăstirii şi de aceea 
în marea trapeză obştească îşi au o masă aparte, „a iconomilor”, 
la care fiecare şade după cum îi îngăduie lucrul. În ultimii mulţi 
ani Părintele Siluan devenise iconom şi mânca în zilele de rând 
la această masă. 

Printre iconomi se afla şi un monah, Părintele P., ce se 
deosebea în chip izbitor de ceilalți frați prin capacitățile sale, 
dar cumva, în chip curios, lucrurile «nu-i prea ieşeau». Bogata 
inițiativă a Părintelui P., în majoritatea cazurilor nu afla încu- 
viințarea celorlalți părinți şi nimic din tot ce săvârşea nu avea 
sorți de izbândă. Cândva, cu prilejul unei obişnuite năruiri a 
iniţiativelor sale, fapta sa a fost supusă unei aspre critici în tra- 
peză, la masa iconomilor. Părintele Siluan şedea împreună cu 
ceilalți dar nu lua parte defel la «judecată». Atunci unul dintre 
iconomi, Părintele M., întorcându-se către el, zice: 

- Tu taci, Părinte Siluan; înseamnă că eşti de partea Părinte- 
lui P. Nu-ţi sânt la inimă interesele aşezământului nostru... Ce 


! Vezi convorbirea Părintelui Sofronie cu Părintele Trofim, cap. XIV. (N. 
tr.) 

pagubă a pricinuit el Mănăstirii! 

Părintele Siluan tăcea; curând îşi sfârşi masa, iar apoi, du- 
cându-se la Părintele M. care deja ieşise din trapeză, îi zise: 

- Părinte M., de câți ani eşti în Mănăstire? 

- De treizeci şi cinci de ani. 

- M'ai auzit vreodată să fi osândit pe cineva? 

- Nu, nu te-am auzit. 

- Şi-atunci cum de vrei să încep acum să-l înjosesc pe 
Părintele P.? 

Părintele M. s'a tulburat şi i-a răspuns ruşinat: 

- lartă-mă. 

- Jerte Dumnezeu. 


Când Părintele Siluan a fost numit iconom pentru prima 
oară, revenind de la Igumen la chilia sa se ruga fierbinte ca 
Domnul să-l ajute să-şi împlinească ascultarea plină de răspun- 
deri. După o îndelungată rugăciune a primit răspuns în suflet: 
«Păstrează harul ce ţi s'a dat». Atunci a înţeles că a păstra harul 
este mai însemnat şi mai de preţ decât toate celelalte lucruri, şi 
deci, intrând în noua sa ascultare, veghea cu trezvie pentru a nu 
1 se întrerupe rugăciunea. 

Avea sub ascultarea sa până la două sute de muncitori. Dimi- 
neața, trecând pe la toate atelierele, dădea maiştrilor îndrumări 
generale, iar apoi se întorcea la chilia sa ca să plângă pentru 
«norodul lui Dumnezeu». Inima îl durea de mâhnire pentru 
muncitori; plângea pentru fiecare. 

«lată Mihail, şi-a lăsat femeia şi copiii în sat şi munceşte aci 
pentru câțiva bănuți. Cum îi este lui să fie atât de departe de 
casă, să nu-şi vadă soția, nici pe dragii săi copil... lată Nichita, 
de-abia însurat, şi-a părăsit tânăra nevastă însărcinată, şi pe bă- 
trâna sa mamă... cum le-a fost lor să-l lase să plece pe acest încă 
tânăr iubit fiu şi soţ... lată Grigorie, el şi-a părăsit părinții bă- 

trâni, soţia tânără şi doi pruncuşori, şi a venit aci să muncească 
pentru o bucată de pâine... Şi ce poate câştiga el aci? Ce sărăcie 
la ei, ca să se hotărască să-şi părăsească întreaga familie... şi ce 
durere trebuie să poarte ei toți... Şi, în sfârşit, în ce cumplită 
sărăcie trăieşte tot acest norod... lată şi Nikolka, este încă co- 
pil... Cu câtă durere l-au lăsat părinții să plece atât de departe 
printre străini, pentru un câştig de cerşetor, cum trebuie să-i 
doară inima pe părinţi... O, în ce sărăcie şi suferințe trăieşte 
norodul... Şi ei toți ca nişte oi părăsite, nimeni nu le poartă de 
grijă, să-l povățuiască, să-i înveţe ceva... lar ei învaţă toate rău- 
tățile, se sălbăticesc, se bădărănesc... » 

Aşa grăia fericitul Stareţ, şi îl durea sufletul pentru toți aceşti 
sărmani; suferea, fără îndoială, mai mult decât ei înşişi, căci 
vedea în viaţa lor chiar şi cele pe care ei înşişi nu le vedeau, din 
pricina neştiinţei lor. 

«Inima, inimii vesteşte», spune o zicală a norodului. Starețul 
tainic se ruga pentru «norodul lui Dumnezeu», muncitorii însă 
simțeau, şi îl iubeau. El niciodată nu stătea pe capul lor în tim- 
pul lucrului, nu-i zorea, însă ei, mângâiați fiind, munceau mai 
cu veselie şi mai cu spor decât pentru ceilalți. Iconomii ceilalți 
«păzeau interesele Mănăstirii»; dar cine nu ştie că atunci când 
grija pentru «interese» are întâietate, omul este uitat? Interesul, 
adevăratul interes al Mănăstirii, Starețul îl vedea în faptul de a 
se păzi porunca lui Hristos. 

«Pe Domnul Îl doare pentru toţi», zicea el; dar nu numai că 
zicea, ci pe el însuşi, plin fund de Duhul lui Hristos, îl durea 
pentru toți. Văzând viaţa ce-l înconjura, amintindu-şi de cele 
din trecut, şi având o cât se poate de adâncă experienţă perso- 
nală, el trăia suferinţele norodului, ale lumii întregi, şi nu era 
sfârşit rugăciunii sale. Se ruga cu marea rugăciune pentru lu- 
mea întreagă. Se uita pe sine însuşi, voia să sufere pentru norod 
din durere pentru el; pentru pacea şi mântuirea acestuia dorea 
să-şi verse sângele, şi şi-l vărsa în rugăciuni. 

«A te ruga pentru lume înseamnă a-ți vărsa sângele», spunea 

Starețul. 
Mai este oare nevoie să spunem ce fel de încordare a rugă- 
ciunii şi cât plâns arată aceste cuvinte? 


Într'o zi l-am întrebat pe Stareţ: «Oare ascultarea icono- 
matului, plină de griji şi de neapărata trebuinţă de a vorbi cu o 
mulțime de oameni: nu dăunează liniştirii monahale?» La aceas- 
ta Starețul a răspuns: 

«Ce este liniştirea? Liniştirea este neîncetata rugăciune şi 
petrecerea cu mintea în Dumnezeu. Părintele loan din Kronstadt 
totdeauna era înconjurat de lume, dar el era mai mult în Dum- 
nezeu decât mulți pustnici. Am primit iconomatul ca ascultare 
ŞI, pentru binecuvântarea Igumenului, mi-a fost mai uşor să mă 
rog în această ascultare decât la Vechiul Russikon, unde am 
cerut din voia mea să merg pentru liniştire... Dacă sufletul iu- 
beşte norodul şi îl doare pentru el, atunci rugăciunea nu mai 
poate înceta». 


Nu este cu putință să nu înfățişăm o uimitoare trăsătură a 
caracterului Stareţului, şi anume, felul lui de a fi cu tot cel ce nu 
se învoia cu dânsul sau era de altă părere. Cea mai sinceră şi 
adâncă dorire a sa era aceea de a înțelege un astfel de om şi a nu 
înjosi în el ceea ce pentru el este sfânt. El însuşi rămânea mereu 
acelaşi; era cât se poate de încredinţat că „mântuirea este în 
smerenia lui Hristos”, şi în vârtutea acestei smerenii căuta din 
tot sufletul să înţeleagă pe fiecare în cel mai bun chip. În fiecare 
om el percepea cu subțirime însuflețirea, putinţa lui de a iubi pe 
Hristos. 

Am cunoştinţă de o convorbire a Stareţului cu un Arhiman- 
drit ce se ocupa cu misiunea printre neorthodocşi. Arhiman- 
dritul cu pricina îl cinstea foarte mult pe Stareţ şi adesea, când 
era la Sfântul Munte, venea să vorbească cu dânsul. Starețul l-a 
întrebat cum propovăduieşte. Arhimandritul, încă tânăr şi fără 

experiență, gesticulând cu mâinile şi mişcându-şi întreg trupul, 
a răspuns agitat: 

- Le spun: Credinţa voastră este rătăcită; la voi totul este 
scâlciat, nimic nu este drept, şi nu veţi afla mântuirea dacă nu 
vă pocăiţi. 

Starețul a ascultat şi l-a întrebat: 

- Dar spuneţi-mi, Părinte Arhimandrit, cred ei oare în 
Domnul lisus Hristos, că El este adevăratul Dumnezeu? 

- Asta o cred. 

- Dar pe Maica Domnului o cinstesc? 

- O cinstesc, dar învăţătura despre ea este greşită. 

- Și pe Sfinţi îi cinstesc? 

- Da, îi cinstesc, dar de când s'au despărțit de Biserică, ce 
Sfinți mai pot avea ei? 

- Oare săvârşesc dumnezeieştile slujbe în biserici, citesc 
cuvântul lui Dumnezeu? 

- Da, au şi biserici, şi slujbe, dar de ați vedea cum sânt 
slujbele lor, faţă de ale noastre; ce răceală şi lipsă de duh! 

- Aşadar, Părinte Arhimandrit, sufletul lor ştie că bine fac 
crezând în lisus Hristos, cinstind pe Maica Domnului şi pe 
Sfinţi, chemându-i în rugăciuni — așa că atunci când le spuneți 
de credinţa lor că este rătăcită, ei nu vă vor asculta... Dar vedeţi, 
dacă le veţi zice că bine fac crezând în Dumnezeu, bine fac că 
cinstesc pe Maica Domnului şi pe Sfinți; bine fac că merg la 
biserică, la slujbe, şi că se roagă acasă, că citesc cuvântul lui 
Dumnezeu şi celelalte — dar că greşesc în asta şi în asta, şi 
greşala trebuie îndreptată, atunci totul va fi bine, şi Domnul se 
va bucura de ei; şi astfel toţi ne vom mântui, prin mila lui 
Dumnezeu... Dumnezeu dragoste este, şi astfel propovăduirea 
trebuie totdeauna să purceadă din dragoste; atunci se va folosi şi 
cel ce propovăduieşte, şi cel ce ascultă; dar dacă tot mereu îi 
prihăniţi, sufletul norodului nu vă va asculta, şi nu va ieşi nici 
un folos. 

Odată Starețul vorbea cu un student ce venise la Athos şi 
spunea multe despre libertate. Ca întotdeauna Starețul cu bună- 
tate lua aminte la gândurile şi trăirile tânărului — vioi, simpatic, 
dar naiv. Bineînţeles, închipuirea lui despre libertate se reducea, 
pe de-o parte, la a căuta libertatea politică, iar pe de alta, la 
putinţa de a proceda după propriile imbolduri şi dorinţe. 

Drept răspuns, Starețul i-a înfățișat părerile şi căutările sale. 
I-a zis: 

«Cine nu voiește libertatea? Toţi o doresc, dar trebuie să 
înţelegi ce înseamnă libertatea şi cum să o afli... Pentru a deveni 
slobod trebuie mai nainte de toate să te „legi” pe sineți. Cu cât 
te vei lega mai mult pe sineţi, cu atât mai multă libertate va afla 
duhul tău... Trebuie să legi în sineţi patimile, ca nu ele să te stă- 
pânească; trebuie să te legi, ca să nu dăunezi aproapelui... De 
obicei oamenii caută libertatea ca să-şi facă de cap. Dar asta nu 
este libertate, ci stăpânirea păcatului asupra ta. Libertatea de a 
curvi, sau de a mânca fără înfrânare, sau de a se îmbăta, sau a 
pomeni răul, sau a silnici şi omorî, sau altele ca acestea — nici- 
cum nu sânt libertate, ci precum Domnul au zis: „lot cel ce 
săvârşeşte păcatul, rob este păcatului”. Trebuie mult să te rogi 
ca să te izbăveşti de astă robie. 

No: credem că adevărata libertate este a nu păcătui, a iubi 
din toată inima şi din toate puterile pe Dumnezeu şi pe aproa- 
pele. 

Adevărata libertate este necontenita petrecere în Dumne- 
zeu». 

În ciuda faptului că, prin adâncul lor, cele spuse de Stareţ 
depăşeau măsura înţelegerii tânărului student, şi în ciuda fap- 
tului că în cele din afară cuvântul Stareţului era atât de simplu, 
studentul a plecat deosebit de puternic mişcat. 

Am păstrat o însemnare după o convorbire a Starețului cu un 
monah care îl cercetase; convorbirea a avut loc în prezența mea, 
pe data de 18/31 Martie, 1932. 

Starețul spunea că în experiența Sfinţilor Părinți se pot vedea 
felurite mijloace de a lupta cu gândul, dar cel mai bun este acela 
de a nu intra defel în dialog cu el. 

Mintea care a intrat în dialog cu gândul întâmpină neîn- 
trerupta dezvoltare a lui şi, atrasă de dialog, este smulsă de la 
pomenirea lui Dumnezeu -— ceea ce şi este țelul diavolilor care, 
într'un fel sau altul, vor rătăci gândul smuls de la Dumnezeu, 
iar din dialogul cu gândul mintea nu va ieşi curată... 

Pustnicul Ştefan, care hrănise din mâna sa un leopard, din 
obiceiul de a „contrazice” gândurile a intrat în luptă cu ele îna- 
intea sfârşitului său, şi astfel s”a aflat în stare de luptă cu dracii 
(Scara, Cuv. 7, 50). 

Cuviosul Marcu al Thrakiei, din pricina faptului că înaintea 
leşirii sale şi-a mângâiat sufletul amintindu-și de trudele sale, a 
fost ținut în văzduh un ceas; iar acest «un ceas» înseamnă că se 
primejduia aşa să şi rămână... 

Alţi Părinți au fost mai înțelepțiți în lupta duhovnicească. 

Cuviosul Macarie cel Mare, trecând prin întinderile văzdu- 
hurilor, nu înceta să se smerească, iar când dracii, de-acum de 
departe, i-au strigat că le-a scăpat, el a răspuns că încă nu 
scăpase. A răspuns astfel fiindcă se obişnuise a-şi ține mintea în 
iad, şi prin aceasta cu adevărat a scăpat de draci. 

Cuviosul Pimen cel Mare, deprins fiind printr'o îndelungă 
cercare a luptei cu dracii, ştiind că cel mai primejdios şi puter- 
nic vrăjmaş este mândria, toată viaţa s'a trudit să-şi agonisească 
smerenia, şi de aceea spunea ucenicilor săi: «Credeţi-mă, fiilor, 
unde este satana, acolo şi eu voi fi»; însă ştiind în adâncul 
sufletului cât de bun şi milostiv este Domnul, nădăjduia cu tăne 
că EI îl va mântui. 

Astfel, a se smeri este cel mai bun mijloc de a păstra mintea 
curată de tot gândul pătimaş. Totuşi mulți nevoitori nu înțeleg 

aceasta şi nu pot gândi astfel, ci deznădăjduiesc, nefiind în stare 
a-şi ține mintea în iad, şi în acelaşi timp a nădăjdui la mila lui 
Dumnezeu. 

Fără a intra defel în dialog cu gândul, trebuie cu toată mintea 
şi cu toată puterea să te alipeşti de Dumnezeu şi să zici: 
«Doamne, păcătos sânt şi nevrednic de mila Ta, dar Tu, pentru 
singură milosârdia Ta, mântuieşte-mă...» 

Sufletul, adesea pentru un singur gând de îndoială în milo- 
sârdia lui Dumnezeu — «Oare nu cumva Domnul nu mă va ier- 
ta...» —, pierde mult. Deznădejdea însă este mai rea decât toate, 
este hulă împotriva lui Dumnezeu, ca şi când El nu ar fi în 
putere a mântui, sau cum că măsura păcatelor noastre ar putea 
covârşi măsura milosârdiei lui Dumnezeu... El păcatele întregii 
lumi le-a luat în întregime asupra Sa... Dacă o mamă iartă toate 
copilului său, fiindcă este neînţelegător, cu cât mai mult va ierta 
Domnul dacă ne smerim şi ne căim... 

Lupta duhovnicească se aseamănă într'o mare măsură răz- 
boiului obişnuit; şi în această luptă a noastră trebuie să ai şi băr- 
băție. Duhovniceasca bărbăţie se află în nădejdea cea tare în 
mila lui Dumnezeu. Nevoitorul cu bărbăţie, chiar de va cădea în 
păcat, sau va cădea în înşelare şi se va abate de la calea cea bu- 
nă, sau chiar de va aduce închinăciune vreunui drac, nu se va 
pierde, ci îndată, cu deplină nădejde, se întoarce către Dumne- 
zeu cu pocăință, şi astfel biruieşte pe vrăjmaşi; dar sufletul fără 
bărbăţie se tulbură, deznădăjduieşte, şi astfel cade... 

Când cineva se abate de la calea cea bună şi cade în înşelare, 
trebuie neapărat, mai nainte de toate, să aducă pocăință înaintea 
duhovnicului, povestindu-i toate. După o astfel de spovedanie 
lucrarea înşelării slăbeşte, chiar dacă nu îndată, dar va urma şi 
deplina îndreptare. 

Mulţi sc poticnesc dar, din păcate, nu mulţi se îndreaptă. 

Mulţi la început primesc har, dar foarte puţini revin la el 
după ce l-au pierdut. 

Monahul a întrebat: 

- De ce loan Colov a început să se roage să i se întoarcă 
patimile? 

La aceasta Starețul a răspuns: 

- Cuviosul loan Colov, cu fierbintea sa pocăință degrab 
biruise patimule, însă dragoste şi rugăciune pentru lume nu pri- 
misc; iar când a simţit linişte din partea patimilor a început a se 
ruga să 1 se întoarcă patimile, căci luptându-se cu ele petrecea 
într'o neîncetată fierbinte rugăciune. Dar dacă după biruirea 
patimilor ar fi dobândit şi rugăciunea pentru lume, nu ar fi avut 
nevoie să 1 se întoarcă ispitele, căci atunci când omul se luptă cu 
patimile nu poate contempla curat pe Dumnezeu sau a se ruga 
fierbinte pentru lume... Eu aşa cred. 

Monahul a întrebat: ' 

- De ce Bătrânul, pe care-l întrebase Cuviosul Pimen cel 
Mare, i-a spus să lase gândul să pătrundă în inimă, şi de-abia 
după aceea să se lupte cu el, iar celuilalt frate mai puţin cercat i- 
a spus dimpotrivă, să taie gândul dintru bun început? 

Starețul Siluan a răspuns: 

- Din sfat se vădeşte că unii Părinţi aveau acel mijloc de 
luptă duhovnicească, adică să lase la început gândul în inimă, şi 
de-abia apoi să se lupte cu el. Dar aci sânt cu putinţă două stări: 
Una, când omul nu ştie a-şi păzi mintea, iar atunci gândurile 
pătrund în inimă, şi de-abia după aceea începe lupta cu ele. Este 
un fel de joc în care poţi şi să pierzi. Cealaltă, când monahul nu 
din neputinta sa, ci conştient, lasă gândul să pătrundă în inimă, 
spre a-i observa toată lucrarea; dar şi acest mijloc nu te lasă 
totuşi să petreci în vedenie, şi deci mai bine să nu laşi nicicum 
gândul, ci să te rogi cu mintea curată. Iar fratele necercat, pe 
care Bătrânul l-a sfătuit să taie gândul dintru bun început şi să 
nu intre nicidecum cu el în dialog, a primit acel sfat fiindcă era 
slab şi nu se putea împotrivi gândului pătimaş; dar în ciuda 
sfatului Bătrânului, el tot nu putea încă să-l stăpânească cum se 
cuvine, iar prin porunca Bătrânului de-abia a început a se învăța 
anevoioasa ştiinţă — lupta cu gândul. Deci Cuviosul Pimen era 

mai puternic şi mai cercat în lupta duhovnicească decât celălalt 
frate; dar totuşi, este mai bine întotdeauna să-ți păstrezi mintea 
curată de tot gândul, şi din toată puterea sufletului să te rogi, 
pentru că mintea care se roagă curat se luminează de către 
Domnul. 

- Cum este cu putinţă să-ți păstrezi mintea curată?, a întrebat 
monahul. 

- Sfinții Părinți ne-au lăsat învăţătura despre rugăciunea 
minţii în inimă; prin ea se păzeşte mintea. lar eu nu văd altă ca- 
le care să dea o mai bună putință de a păzi poruncile lui Dum- 
nezeu. 


Întrebat de câteva ori de către tineri ce cale să-şi aleagă în 
viață, Starețul răspundea felurit. Pe unii îi sfătuia să învețe theo- 
logia, pentru o slujire preoțească în Biserică; pe alții îi «bine- 
cuvânta» să înveţe, dar în aşa fel încât învățătura să se îmbine 
cu rugăciunea şi cu o înfrânare monahală; iar pe alții îi sfătuia 
să nu năzuiască spre cultură, ci toată puterea să şi-o dea rugă- 
ciunii și nevoinţei duhovniceşti. Sfatul cel de pe urmă îl dădea 
cel mai rar, căci Starețul Siluan socotea că venise vremea, pe 
care o prezisese Părintele Stratonic, când mulți «învăţaţi» vor fi 
monahi în lume; el găsea că, îndeobşte, condiţiile pentru un mo- 
nahism aşa cum fusese în vechime devin neprielnice, dar nă- 
zuinţa şi chemarea pentru monahism vor rămâne întotdeauna. 

Am observat la Stareţ o puternică încredințare că viaţa du- 
hovnicească, adică a rugăciunii cu nevoință, pornită dintr'o 
credință adâncă, este mai presus decât orice altă formă de viaţă, 
şi deci, cel căruia îi este dată, trebuie să se depărteze de orice 
altceva pentru ea, până şi de „carte”, ca pentru un mărgăritar de 
mult pret. 

Socotea că dacă un om duhovnicesc se va întoarce către 
ştiință, părăsind viața nevoinței, el va dovedi un potențial mai 
mare pentru ştiinţă decât cel care este mai puțin dăruit duhov- 

niceşte; sau, cu alte cuvinte, omul înzestrat din punct de vedere 
mistic, care trăieşte duhovnicește, trăieşte într'un plan mai înalt 
şi de o mai mare vrednicie decât cel al ştiinţei, al sferei gândirii 
logice; şi având o formă de vieţuire mai înaltă, pogorându-se pe 
un plan mai jos, în acel plan va dovedi o mai mare înzestrare 
decât omul neduhovnicesc, chiar dacă nu dintru început. El spu- 
nea că «fiii veacului cestuia mai înţelepţi sânt decât fui lumini 
(Lc. 16: 8), nu pentru că ei «în realitate» sânt mai înţelepţi, ci 
pentru că «omul duhovnicesc se grijeşte de Dumnezeu, şi puţin 
îl preocupă lucrurile lumii». 

În convorbirile cu mine Starețul trecea adesea la o formă 
abstractă, dar în cele cu monahii îşi exprima foarte simplu 
părerile în legătură cu întâmplări concrete, spre a se face înţeles. 

«Ce este de mirare că omul neduhovnicesc îşi rânduieşte 
treburile lumeşti mai bine decât cel duhovnicesc? El se gândeşte 
la acele treburi, pe când celălalt încearcă să petreacă cu mintea 
în Dumnezeu. Aceasta şi printre mireni adesea se întâmplă: un 
negustor iscusit îşi râde de omul învăţat că nu se pricepe la mar- 
fă, dar asta nu înseamnă defel că negustorul este mai înțelept...» 

Vom arăta aci o convorbire caracteristică Stareţului. 

Curând după Primul Război Mondial, din anii 1914-1918, în 
Mănăstire a început să se pregătească exploatarea pădurii mă- 
năstireşti;, s'a cumpărat atunci o maşină cu abur pentru un gater. 
Iconomul, Părintele Th., un rus destoinic şi înzestrat din fire, 
după instalarea maşinii şi punerea ei în funcție, mulțumit de 
felul cum mergea, a început să laude geniul nemților (maşina 
era de fabricaţie nemțească); lăudând pe nemți, defăima igno- 
ranţa şi incapacitatea ruşilor. Părintele Siluan care, atunci când 
avea liber de la munca sa la depozit mergea la gater «să ajute», 
asculta tăcut pe Părintele Th.; de-abia către seară, când monahii 
ce lucraseră şedeau la cină, el a întrebat pe Părintele Th.: 

- Cum gândeşti, Părinte Th., de ce nemţii ştiu mai bine decât 
ruşii să construiască maşini şi alte lucruri? 

Drept răspuns Părintele Th. a început din nou să-i laude pe 

nemți ca fiind un popor mai capabil, mai deştept, mai înzestrat, 
pe când «noi, ruşii, sântem pe nicăieri». 

La aceasta Părintele Siluan a răspuns: 

- lar eu cred că aci pricina este cu totul alta, şi nu că ruşii 
sânt neputincioşi. Eu cred că aceasta se întâmplă fiindcă primul 
gând, prima putere, poporul rus le dă lui Dumnezeu, şi puţin se 
gândeşte la cele pământeşti; dar dacă, asemeni altor popoare, şi- 
ar întoarce cu totul privirea către pământ şi ar începe a se înde- 
letnici numai cu acestea, curând i-ar întrece, căci este un lucru 
mai lesnicios. 

Câţiva din monahii de faţă, ştiind că nu este nimic mai greu 
pe lume decât rugăciunea, s'au învoit cu Părintele Siluan. 


Mănăstirea Sfântul Panteleimon este una dintre cele mai 
mari şi mai bine chivernisite din Sfântul Munte. Are o minunată 
bibliotecă, ce numără până la douăzeci de mii de volume, prin- 
tre care nu puține manuscrise vechi, greceşti şi slavone, multe 
cărți vechi foarte valoroase, adevărate rarități bibliografice, bo- 
gate secţiuni theologice, istorice şi altele. În odăile mari şi bine 
amenajate ale arhondaricului Mănăstirii sânt primiţi adeseori 
oaspeţi, cu precădere străini. Părintele V., om cu formare theo- 
logică, care ştia multe limbi străine, era rânduit să vorbească cu 
el. 

În 1932 venise la Mănăstire un doctor în theologie, catolic, 
Păr. Ch. B. Acesta a vorbit mult cu Părintele V. despre diferite 
probleme legate de viaţa Sfântului Munte şi, între altele, a în- 
trebat: 

- Ce cărţi citesc monahii voştri? 

- Ioan Scărarul, Avva Dorothei, Theodor Studitul, loan 
Cassian Romanul, Efrem Sirul, Varsanufie şi loan, Macarie cel 
Mare, Isaac Sirul, Simeon Noul Theolog, Nichita Stithatul, Gri- 
gorie Sinaitul, Grigorie Palama, Maxim Mărturisitorul, Isihie, 

Diadoh, Nil şi alți Părinți cuprinşi în Filocalie — a răspuns 
Părintele V. 

- Monahii voştri citesc astfel de cărți!... La noi numai 
profesorii le citesc, a spus doctorul, neascunzându-şi mirarea. 

- La noi ele sânt cărțile de căpătâi ale fiecărui monah, a 
răspuns Părintele V. Citesc şi alte scrieri ale Sfinților Părinți ai 
Bisericii, şi cele ale scriitorilor asceți mai târzii, ca de pildă 
Episcopul Ignatie Briancianinov, Episcopul Theofan Zăvorâtul, 
Cuviosul Nil Sorski, Paisie Velicikovski, Ioan din Kronstadt şi 
alții. 

Părintele V. a povestit despre această convorbire Starețului 
Siluan, pe care adânc îl cinstea. Starețul a răspuns: 

- Ai fi putut spune doctorului aceluia că monahii noştri nu 
numai că citesc aceste cărți, dar ci înşişi ar putea scrie altele la 
fel... Monahii nu scriu fiindcă de-acum sânt multe cărţi minu- 
nate, iar ei se mulțumesc cu ele; dar de ar fi ca ele să se piardă, 
atunci monahii ar scrie altele noi. 

În răstimpul îndelungii sale vieţi la Athos Starețul s?a întâlnit 
cu mulți mari nevoitori;, unii dintre ci cunoşteau din cercare 
stările despre care scriu marii nevoitori precum Isaac Sirul, 
Macarie cel Mare şi alţii; deci cuvântul Stareţului mi s'a părut 
cât se poate de firesc. 


Mulţi ani la rând, de marea croitorie a Mănăstirii răspundea 
Părintele Diadoh, monah întru toate pilduitor, meticulos până la 
tipicărie; iubitor al dumnezeieştilor slujbe, citit, liniştit din fire 
şi nobil în purtarea cu ceilalţi, el se bucura de cinstirea tuturor. 
Odată, de ziua numelui său, mergând la el l-am aflat în tovă- 
răşia prietenilor săi duhovniceşti: unul din bătrânii duhovnici, 
Părintele Trofim şi Starețul Siluan. Ce se întâmplase până la 
venirea mea nu ştiu, dar am auzit următoarele: 

Duhovnicul povestea ceva ce citise într'un ziar şi, întorcân- 

du-se către Starețul Siluan, l-a întrebat: 

- Părinte Siluan, ce spui? 

- Mie, Batiuşka, nu-mi plac ziarele şi veştile din ziare, a 
răspuns el. 

- De ce asta? 

- Pentru că citirea ziarelor întunecă mintea şi împiedică ru- 
găciunea curată. 

- Curios, răspunse duhovnicul. După mine, dimpotrivă, zia- 
rele ajută a te ruga. Noi trăim aci în pustie, nimic nu vedem, şi 
astfel sufletul uită de lume, se închide în sine, şi atunci rugă- 
ciunea slăbeşte... Eu când citesc ziarele văd cum trăieşte lumea 
ŞI cum suferă oamenii, şi de acolo mi se naște dorinţa de a mă 
ruga. Atunci, fie că slujesc Liturghia, fie că mă rog în chilie, eu 
din suflet rog pe Dumnezeu pentru oameni şi pentru lume. 

- Sufletul, când se roagă pentru lume, ştie mai bine, fără 
ziare, cum suferă întreg pământul, știe şi care sânt nevoile 
oamenilor, şi îl doare pentru ei. 

- Cum poate sufletul să ştie de la sine ce se întâmplă în lu- 
me?, a întrebat duhovnicul. 

- Ziarele scriu nu despre oameni, ci despre întâmplări, şi nici 
aia adevărat, ele aduc tulburare minţii şi adevărul tot nu-l vei 
afla din ele; dar rugăciunea curăță mintea şi ea vede mai bine 
totul. 

- Nu mi-e limpede: ce vrei să zici?, a întrebat din nou du- 
hovnicul. 

Toţi aşteptau răspunsul Stareţului Siluan, dar el şedea tăcut, 
cu capul plecat, şi nu-şi îngăduia înaintea duhovnicului şi a mo- 
nahilor mai în vârstă să lămurească în ce chip sufletul, departe 
de toate, rugându-se pentru lume poate cunoaşte în duh viața 
lumii şi nevoile şi suferințele oamenilor. 

Învrednicit fiind de o cunoaştere de care abia câte unul într'o 
generație se învredniceşte, în convorbiri el parcă se ruşina să 
treacă dincolo de o subțire aluzie, fapt pentru care marea sa 
înțelepciune şi cercare fără seamăn rămâneau adeseori ascunse 

de la cei cu care vorbea. De obicei Starețul, văzând că primele 
sale cuvinte nu erau primite, nu nădăjduia ca prin «lămuriri» să 
dea a se întelege ceea ce se înțelege cu precădere prin cercare, 
iar a şi-o vădi pe a sa nu cuteza, din pricina duhovniceşștii sale 
întregi-cugetări. Astfel, de-a lungul vieții sale el a rămas «ne- 
vădit». Fără îndoială, aceasta nu era doar voia lui Dumnezeu 
pentru el, ci şi propria sa dorință, pe care Dumnezeu a primit-o 
şi i-a împlinit-o, ascunzându-l chiar şi de părinţii din Sfântul 
Munte. Cu toate acestea nu de tot, nu până în sfârşit a rămas 
necunoscut. Unii monahi şi nemonahi, persoane ce veniseră la 
Athos, sau care purtaseră corespondenţă cu dânsul, l-au prețuit, 
şi adânc l-au iubit. Printre ei erau şi episcopi, şi preoți cu o 
înaltă formare theologică, şi mireni binecinstitori. $ 

Îmi amintesc următoarea întâmplare. În Mănăstire fusese ca 
oaspete o vreme mai îndelungată un orthodox străin, căruia în- 
tâlnirea cu Starețul îi lăsase o adâncă impresie. Ajunsese să-l 
iubească pe Stareţ şi adesea mergea la el; monahii au aflat. Oda- 
tă, unul dintre cei mai de vază din sfatul bătrânilor, leromo- 
nahul N., un om cu carte şi cu mintea vioaie, întâlnindu-l pe un 
coridor al Mănăstirii, a zis: 

- Nu pot înţelege de ce dumneavoastră, academicieni culți, 
mergeti la Părintele Siluan, un țăran fără carte? Oare nu se 
găseşte unul mai deştept decât el? 

- Pentru a-l înțelege pe Părintele Siluan trebuie să fii «acade- 
mician», a răspuns oaspetele, nu fără durere în suflet. 

Acelaşi leromonah N., neînțelegând în continuare de ce pe 
Starețul Siluan îl cinstesc şi îl cercetează oameni «cu carte», 
vorbind cu Părintele Methodie, monah ce se ocupase mulți ani 
de librăria Mănăstirii, observă: 

- Mă mir de ce se duc ei la dânsul. El, vezi bine, nimic nu 
citeşte. 

- El nimic nu citeşte, dar toate săvârşeşte, iar ceilalți multe 
citesc, dar nimic săvârşesc — a răspuns Părintele Methodie. 


SACA ZORI 


a 

e lângă cele povestite mai sus, cititorul poate, din 
scrierile Stareţului însuşi, să pătrundă înţelesul unor 
întâmplăn din viața sa pe care le destăinuieşte; eu 
însă îmi voi îngădui acum să aştern câte ceva din 
învățăturile Starețului. Propriu-zis, el nu a avut nici o învă- 
țătură, în înțelesul obişnuit al cuvântului. Ceea ce îmi propun 
aci este o încercare de a înfățișa în esenţă cele ce am auzit în 
anii petrecuţi lângă dânsul. Socotesc cu neputinţă a lămuri cum 
şi de ce mi s'a născut încrederea în Stareţ, dar poate nu va fi de 
prisos a spune câte ceva despre atitudinea ce am avut față de el. 
Temele convorbirilor cu Starețul izvorau foarte adesea din 
propriile mele nevoi, din întrebările ce mă aduceau la el. Multe 
din cele vorbite împreună nu se află în scrierile Stareţului. Fie 
întrebându-l, fie doar ascultându-l, eram conştient că ceea ce 
spune purcede din propria-i cercare dată de sus şi, într'o oareca- 
re măsură, o primeam cum primeşte tot creştinul Sfânta Scrip- 
tură care ne vesteşte adevărurile ca pe nişte fapte cunoscute şi 
ncîndoielnice. Ceea ce grăia Starețul nu era rodul scornirilor 
minţii «sale». Nu, demersul său lăuntric era cu totul altul: ade- 
vărata experienţă şi cunoașterea netăgăduită premergeau cu- 
vintelor sale, drept pentru care ele poartă trăsătura unei ade- 
vărate mărturii despre realităţile ființării duhovniceşti. Îi era 
străină căutarea unei întemeieri logice pornind de jos în sus, ca 
fund ceva de prisos şi nefiresc, asemenea Sfintei Scripturi. Pre- 

cum spunea şi loan de-Dumnezeu-cuvântătorul: «Noi ştim» (| 
lo. 3: 14 ş. a.). Să luăm o astfel de pildă din scrierile Stareţului: 

«Noi ştim că, cu cât mai mare dragostea, cu atât mai mare 
suferinţa sufletului; cu cât mai deplină dragostea, cu atât mai 
deplină cunoaşterea; cu cât mai fierbinte dragostea, cu atât mai 
înflăcărată rugăciunea; cu cât mai desăvârşită dragostea, cu atât 
mai sfântă viaţa». (pp. 393-394) 

Fiecare din aceste patru definiţii ar putea fi preţioasa încunu- 
nare a celor mai adânci şi complexe cercetări filosofice, psi- 
hologice sau theologice, dar Starețul însuşi nu are nevoie de 
asemenea cercetări şi nici nu se pogoară până la ele. 

Am spus mai nainte că legătura cu Starețul avea un caracter 
cu totul aparte. Pare-mi-se că prin convorbirile sale, simple în 
înfăţişarea lor exterioară, şi prin puterea rugăciunilor sale, avea 
darul de a-l trece pe cel cu care vorbea într'o lume aparte. Însă 
faptul cel mai însemnat era că îl strămuta în acea lume nu în 
chip abstract, ci împărtăşindu-i experiența sa lăuntrică. Este 
adevărat că, după câte ştiu, abia dacă se găsea vreunul care să 
rămână mai departe în starea primită şi să înfăptuiască apoi în 
propria viață cele cunoscute din convorbirea cu dânsul. Fără 
îndoială, aceasta avea să le fie un nesecat izvor de dureri de-a 
lungul întregii lor vieţi, căci nu poate să nu se îndurereze su- 
fletul ce a văzut lumina și mai pe urmă a pierdut-o; şi totuşi, 
parcă este şi mai dureros, şi mai deznădăjduitor, a nu cunoaşte 
defel acea lumină, ba chiar, ceea ce adesea se observă, nici mă- 
car a bănui existenţa ei. Din cele auzite despre Părintele Stra- 
tonic de la nevoitorii Sfântului Munte care-l cunoscuseră, am un 
oarecare temei de a presupune că tocmai pentru aceea rămăsese 
şi recunoscător Stareţului pentru descoperirea ce primise de la 
el, dar în acelaşi timp şi îndurerat de a se recunoaşte ca nefiind 
în putere a păstra starea cercată. Ştiu sigur că mulți alergau la 
început la Stareţ pentru povăţuire, dar apoi se îndepărtau, ne- 
putând să trăiască după cuvântul său. Cuvântul său era simplu, 
liniştit, bun, însă pentru a-l urma trebuie aceeaşi necruţare de si- 

ne pe care o avea însuşi Starețul; trebuie aceeaşi hotărâre pe 
care o cere Domnul de la următorii Săi, adică până la ura de 
sine (vezi Lc. 14: 26). 


PENTRU CUNOAȘTEREA VOII LUI DUMNEZEU 


Spunea Starețul: «Bine este întotdeauna şi în toate a căuta de 
la Dumnezeu povăţuire, ce şi cum trebuie să facem sau să gră- 
im». Cu alte cuvinte, în fiece împrejurare în parte trebuie cău- 
tată cunoaşterea voii lui Dumnezeu şi căile spre a o înfăptui. 

Căutarea voii lui Dumnezeu este cea mai însemnată lucrare a 
vieții noastre, căci ajungând pe calea ei omul se află cuprins în 
vecinica dumnezeiască viaţă. 

Cunoaşterea voii lui Dumnezeu este cu putinţă pe felurite 
căi. Una dintre ele este cuvântul lui Dumnezeu, poruncile lui 
Hristos. Dar în poruncile Evangheliei, în ciuda desăvârşirii lor — 
sau, mai bine zis, în vârtutea desăvârşirii lor — voia lui Dum- 
nezeu se exprimă în înțelesul ei ultim, obştesc, pe când omul, 
de-a lungul vieții sale, întâlnindu-se cu o nesfârşită felurime de 
împrejurări, foarte adesea nu înţelege cum anume să facă pentru 
ca lucrarea sa să se afle în şuvoiul voii lui Dumnezeu. 

Pentru ca lucrarea, înfăptuirea, să aibă sfârşit bun nu este 
destul a cunoaşte doar expresia obştească a voii lui Dumnezeu 
în porunci, adică a iubi pe Dumnezeu din toată inima, din toată 
mintea, din toată puterea, şi pe aproapele ca însuşi pe sine. Tre- 
buie încă a primi luminare de la Dumnezeu asupra mijlocului 
împlinirii în viață a poruncilor; ba mai mult, pentru aceasta ne 
este de neapărată trebuință şi putere de sus. 

Cel ce a agonisit dragostea lui Dumnezeu în inima sa, mişcat 
de acea dragoste, lucrează după imbolduri apropiate voii lui 
Dumnezeu; totuşi — apropiate, iar nu desăvârşite. Faptul de a nu 
putea ajunge la deplina desăvârşire duce la neapărata trebuinţă 
ca fiecare necontenit să caute cu rugăciune înțelepțire şi ajutor 
de la Dumnezeu. 

Nu numai desăvârşirea dragostei este de neajuns omului, ci 
încă şi desăvârşirea atotcunoaşterii. Lucrul ce purcede, după 
cum se pare, din cea mai bună pornire, are adesea urmări ne- 
dorite, şi chiar rele. Aceasta pentru că mijloacele sau chipul în- 
făptuirii fuseseră nu bune, sau pur şi simplu nepotrivite pentru 
împrejurarea dată. Adesea se întâmplă să auzim pe cineva în- 
dreptățindu-se că a avut intenţii bune, dar aceasta nu este de 
ajuns. lar viața omenească este plină de astfel de greşeli. lată de 
ce, cela ce iubeşte pe Dumnezeu caută totdeauna povăţuire de 
sus, neîncetat tinzând în lăuntrul său să audă glasul lui Dum- 
nezeu. 

Practic, aceasta se săvârşeşte astfel: Fiecare creştin, şi mai cu 
seamă episcopul sau preotul ce se află în fața neapăratei nevoi 
de a afla într'un anume caz o hotărâre în armonie cu voia lui 
Dumnezeu, lăuntric se leapădă de toate cunoaşterile sale, de 
gândurile sale preconcepute, de doriri, de planuri, şi slobod de 
tot ce este «al său», se roagă lui Dumnezeu, luând aminte la ini- 
mă, şi ceea ce întâi se naşte în suflet după o astfel de rugăciune 
se primeşte ca fiind o îndrumare de sus. 

O astfel de căutare a cunoaşterii vou lui Dumnezeu printr'o 
nemijlocită rugăciune, mai cu seamă în nevoie şi necaz, face ca 
omul, precum spunea Starețul, «să auză în sufletul său răspun- 
sul de la Dumnezeu şi să se înveţe a înţelege povăţuirea lui 
Dumnezeu... Astfel noi toți nevoie avem să ne învăţăm a cu- 
noaşte voia lui Dumnezeu; dar de nu ne vom învăța, atunci nici- 
odată nu vom cunoaşte această cale». 

Facerea aceasta, în forma ei mai desăvârşită, presupune de- 
prinderea neîncetatei rugăciuni, cu luarea-aminte în inimă. Însă 
spre a auzi mai neîndoielnic în sine glasul lui Dumnezeu, omul 
trebuie să îşi lepede voia şi să fie gata de orice jertfă, asemenea 
Iui Hristos Însuși, Care «ascultătoriu S'au făcut până la moarte» 
(Flps. 2: 8). 

Cel ce a păşit pe această cale va reuşi numai dacă va fi cu- 
noscut prin cercare cum lucrează harul Sfântului Duh în om, şi 

dacă în inima lui s'a înrădăcinat o neînduplecată lepădare de 
sine, adică hotărâta respingere a măruntei sale voi «individua- 
le», pentru dobândirea şi săvârşirea sfintei voi a lui Dumnezeu. 
Unuia ca acestuia i se va descoperi adevăratul înţeles al între- 
bării Starețului Siluan către Părintele Stratomc: «Cum grăiesc 
cei desăvârşiţi?»; aceluia îi vor deveni fireşti cuvintele Sfinților 
Părinți: «Părutu-s'au Duhului Sfânt şi nouă»; el mai limpede va 
înţelege locurile din Sfânta Scriptură a Vechiului şi Noului Le- 
gământ, unde se vorbeşte despre o asemenea nemijlocită con- 
vorbire a sufletului cu Dumnezeu; se va apropia de adevărata 
pătrundere a felului cum vorbeau Apostolii şi Prorocii. 

Omul este zidit după chipul şi asemănarea lui Dumnezeu şi 
chemat la plinătatea nemijlocitei împărtăşiri cu El — şi iată pri- 
cina pentru care toți oamenii fără osebire sânt datori să înain- 
teze pe această cale; însă în experienţa vieţii ea se dovedeşte a fi 
de departe «nu pentru toți». Aceasta pentru că cei mai mulți nu 
aud în inima lor glasul lui Dumnezeu, nu îl înțeleg, şi urmează 
glasul patimilor care trăiesc în suflet şi care înăbuşă cu zarva lor 
blândul glas al lui Dumnezeu. 

În Biserică există o ieşire din această jalnică stare, există o 
altă cale, şi anume, a întreba duhovnicul și a-i face ascultare. În- 
suşi Starețul iubea această cale, îndruma către ea și a scris des- 
pre ea.! Smerita cale a ascultării o socotea dintre toate cea mai 
sigură. Credea cu tărie că, pentru credinţa celui ce întreabă, 
răspunsul duhovnicului va fi întotdeauna bun, folositor, plăcut 
lui Dumnezeu. Credinţa sa în puterea tainei Bisericii şi în harul 
preoţiei s'a întărit mai ales după ce a văzut la Vechiul Russikon, 
în timpul Marelui Post, la Vecernie, pe Bătrânul Avraamie, 
duhovnicul, preschimbat «după chipul lui Hristos», «strălucind 
negrăit». 

Plin de credința harului, trăia aievea tainele Bisericii; însă, 
amintesc, el socotea că şi «omeneşte», adică în plan psihologic, 


! Vezi minunatele sale capete despre „Povăţuitori şi duhovnici”. 

nu este greu a vedea în ce fel precumpăneşte ascultarea către 
părintele duhovnicesc. Spunea că duhovnicul, săvârşindu-şi slu- 
jirea, răspunde la întrebare fiind în acea clipă slobod de lucrarea 
patimii sub înrâurirea căreia se află cel ce întreabă: în vârtutea 
acestui fapt el vede mai limpede lucrurile, şi mai lesne este atins 
de lucrarea harului lui Dumnezeu. 

Răspunsul duhovnicului, în cele mai multe cazuri, va purta 
pecetea unei oarecari nedesăvârşiri, aceasta însă nu pentru că 
duhovnicul ar fi lipsit de harul cunoaşterii, ci fiindcă desăvâr- 
şita lucrare depăşeşte puterile celui ce întreabă şi nu îi este pe 
măsură. În ciuda nedesăvârşirii sfatului duhovnicului, odată 
primit cu credință şi împlinit în faptă, va duce totdeauna la o 
creştere în bine. Însă această cale se deformează de obicei 
atunci când cel ce întreabă, văzând înaintea sa doar «un om», se 
clatină în credinţă şi, ca urmare, nu primeşte întâiul cuvânt al 
duhovnicului, punându-i împotrivă propriile păreri şi îndoieli. 

Despre acest însemnat subiect Starețul Siluan vorbise cu 
Igumenul, Arhimandritul Misail (t 22 lan. 1940), bărbat duhov- 
nicesc, către care binevoia şi pe care vădit îl ocrotea Dumnezeu. 

Părintele Siluan l-a întrebat pe Igumen: 

- Cum poate şti monahul voia lui Dumnezeu? 

- Cel dintâi al meu cuvânt el trebuie să-l primească drept 
voia lui Dumnezeu. Cine va face astfel, peste acela va odihni 
harul lui Dumnezeu; dar dacă cineva mi se împotriveşte, eu, ca 
om, mă dau la o parte. 

Cuvântul Igumenului Misail se înţelege precum urmează: 

Duhovnicul, odată întrebat, caută prin rugăciune îndrumare 
de la Dumnezeu dar, om fiind, răspunde în măsura propriei 
credințe, după cuvântul apostolului Pavel: «Noi credem, pentru 
aceea şi grăimy» (2 Cor. 4: 13), însă «în parte cunoaştem, şi în 


' „Harul cunoaşterii”, precum zice Sfântul Serafim din Sarov, nu înseam- 
nă că omul ar cunoaşte el însuşi, ci el face ascultare cuvântului ce i sc 
naşte lăuntric, iar Dumnezeu este Cel care cunoaşte cu adevărat. (N. tr.) 

parte prorocim» (1 Cor. 13: 9). În năzuinţa sa de a nu greşi, el 
însuşi, sfătuind sau dând povaţă, se ştie a fi sub judecata lui 
Dumnezeu, şi deci de cum întâlneşte împotrivire, sau măcar o 
lăuntrică mişcare de neprimire din partea celui ce întreabă, nu 
îndrăzneşte a stărui asupra cuvântului său, nu cutează a-l întări 
ca fiind expresia voii lui Dumnezeu, ci «ca om, se dă la o par- 
te». 

O astfel de conștiință era foarte vădită în viaţa Igumenului 
Misail. Odată l-a chemat la sine pe un monah începător, Părin- 
tele S.!, şi i-a încredinţat o ascultare grea şi anevoioasă. Înce- 
pătorul a primit-o fără pregetare și, făcând metania cuvenită, se 
îndrepta către uşă. Dintr'o dată Igumenul îl chemă înapoi. Înce- 
pătorul se opri. Cu capul înclinat în piept, lgumenul îi spuse li- 
niştit, dar apăsat: 

- Părinte S., nu uita: Dumnezeu de două ori nu judecă; aşa- 
dar, câtă vreme vei face ceva în ascultare mie, eu sânt cel care 
voi fi judecat de Dumnezeu, iar tu eşti slobod de povara răs- 
punderii. 

Dacă cineva se împotrivea fie şi într'o mică măsură la ceea 
ce-i încredința ori povăţuia Igumenul Misail, acest nevoitor plin 
de bărbăție, lăsând la o parte însemnătatea dregătonei sale ad- 
ministrative, de obicei răspundea: «Fie, faceţi cum voiţi», şi nu- 
ŞI mai repeta cuvântul. Şi Starețul Siluan aşijderea, dacă întâm- 
pina împotrivire, de îndată tăcea. 

De ce aşa? Pentru că, pe de-o parte, Duhul lui Dumnezeu nu 
rabdă nici silnicie, nici pricire; pe de altă parte, voia lui Dum- 
nezeu este un lucru mult prea măreț. În cuvântul duhovnicului, 
care totdeauna poartă pecetea relativismului, ea nu poate 
încăpea, nu îşi poate primi desăvârşita expresie, şi numai cel ce 
primeşte cuvântul ca fiind plăcut lui Dumnezeu, fără a-l supune 
propriei judecăţi, sau, cum adesea se zice, «fără împotrivire», 


! Este vorba de însuşi autorul, căruia i se cerea să înveţe limba greacă. (N. 
tr.) 

acela a aflat adevărata cale, căci el cu adevărat crede că «la 
Dumnezeu toate sânt cu putinţă» (Mt. 19: 26). 

lată calea credinţei, ştiută şi întărită de experienţa de veacuri 
a Bisericii. 


A vorbi despre astfel de teme, care sânt netainica taină a 
vieţii creştine şi care totuşi depăşesc hotarele delăsătoarei, şi de 
obicei prea puţin înduhovnicitei trăiri de zi cu zi, nu este nicio- 
dată fără primejdie; căci mulți pot răstălmăci cuvântul, şi a-l 
pune în lucrare în chip greşit — iar atunci, în locul folosului este 
cu putință dauna, mai cu seamă dacă omul se apropie de nevo- 
ință cu o înfumurată încredere în sine. 

Când cineva căuta sfat de la Stareţ, lui niciodată nu-i plăcea 
să dea sfat din «propria minte». Îşi amintea de cuvântul Cuvio- 
sului Serafim din Sarov: «Când vorbeam din mintea mea, se 
întâmpla să greşesc»), şi adăuga că greşelile pot fi mici, dar ele 
pot fi şi mari. 

Starea despre care-i vorbea Părintelui Stratonic, că «desă- 
vârşiții de la sine nimic nu grăiesc... ei grăiesc doar ceea ce le 
dă Duhul, nu se dă întotdeauna nici măcar celor ce s'au apro- 
piat de desăvârşire, după cum şi Apostolii şi ceilalți Sfinți nu 
făceau întotdeauna minuni, şi Duhul prorociei nu lucra în ace- 
laşi chip în Proroci, ci uneori cu mare putere, iar alteori se 
depărta de la ei. 

Starețul limpede deosebea «cuvântul din cercare» de nemij- 
locita însuflare de sus, adică de cuvântul pe care «îl dă Duhul». 
Și cel dintâi este de preţ, dar cel de-al doilea este mai înalt şi 
mai de încredere (vezi | Cor. 7: 25). Uneori, cu încredere și 
hotărât spunea celui ce-l întreba, că voia lui Dumnezeu este ca 
acela să facă într'un anume fel, iar alteori răspundea că nu ştie 
voia lui Dumnezeu pentru el. Spunea că uneori Domnul nu Îşi 
descoperă voia nici măcar Sfinţilor, fundcă cel ce întreabă o 

face cu o inimă necredincioasă şi vicleană (vezi lez. 14: 1-3). 

După cuvântul Stareţului, cel ce se roagă osârduitor cunoaşte 
multe schimbări în rugăciune: lupta cu vrăjmașul, lupta cu oa- 
menii, lupta cu sine însuşi, cu patimile, cu închipuirea; şi în ast- 
fel de împrejurări mintea nu este curată şi nimica limpede. Dar 
când vine rugăciunea curată, când mintea împreunată cu inima 
stă în liniştire înaintea lui Dumnezeu, când sufletul în chip sim- 
tit are în sine harul şi s'a dăruit voii lui Dumnezeu, slobod de 
lucrarea patimilor şi a închipuirilor ce întunecă, atunci cel ce se 
roagă aude însuflarea harului. 

Când cineva se apropie de această lucrare de căutare a voii 
lui Dumnezeu prin rugăciune, neavând îndeajunsă cercare şi 
neputând cu încredințare să deosebească «după gust» lucrarea 
harului de cea a patimilor, mai cu seamă a mândriei — acela 
trebuie neapărat a se socoti cu părintele duhovnicesc; iar el în- 
suşi, întâlnind orice arătare sau imbold duhovnicesc, trebuie ca, 
până la primirea hotărârii povăţuitorului, să se ţină cu îndârjire 
de pravila nevoinţei: «a nu primi, şi a nu lepăda». 

«Neprimindy, creştinul se fereşte de primejdia lucrării diavo- 
leşti, sau de a primi imboldul drăcesc ca fund dumnezeiesc, şi 
de a se învăţa astfel «a lua aminte la duhurile înșelăciuni şi 
dăscăliile dracilory» (1 Tim. 4: 1), şi de a da dumnezeiasca închi- 
năciune diavolilor. 

«Nelepădând», omul scapă de altă primejdie: a pune dumne- 
zeiasca lucrare pe seama diavolului, şi astfel a cădea în păcatul 
«hulei împotriva Duhului Sfânt», precum fariseii puneau pe 
seama «puterii lui Velzevul, domnul dracilor» faptul că Hristos 
izgonea dracii. 

Cea de-a doua primejdie este mai cumplită decât cea dintâi, 
datorită faptului că sufletul se poate obişnui să lepede harul şi să 
îl urască, şi într'atâta să-şi însuşească starea împotriviru faţă de 
Dumnezeu, încât să se determine astfel şi în planul vecinic şi, 
prin urmare, acest păcat «să nu se ierte lui nici în veacul de 
acum, nici în cel viitor» (vezi Mt. 12: 22-32); pe când în cazul 

primei rătăciri, sufletul mai curând îşi poate cunoaşte înşelarea 
şi, prin pocăință, să-şi dobândească mântuirea, căci nu este 
păcat de neiertat, fără numai păcatul nepocăit. 

Despre această cât se poate de însemnată pravilă a nevoinţei 
— «a nu primi, şi a nu lepăda» — şi despre cum se trăieşte ea în 
viaţa nevoitorului ar fi multe de spus, dar fiindcă în scrierea de 
față sarcina îmi este a înfățișa doar aspectele esențiale, şi nu 
amănuntele, mă voi întoarce la tema de mai nainte. 

În forma sa mai desăvârşită, cunoaşterea voii lui Dumnezeu 
prin rugăciune este un fenomen rar întâlnit, cu putinţă doar după 
o îndelungă trudă, după multă cercare în lupta cu patimile, după 
multe şi grele ispitiri de la diavoli, pe de-o parte, şi după multe 
întâmpinări din partea lui Dumnezeu. Însă a se ruga osârduitor 
pentru ajutor este o faptă bună şi tuturor de neapărată trebuinţă: 
şi povăţuitorilor, şi celor supuşi, şi celor bătrâni, şi celor tineri, 
şi celor ce învaţă, și celor ce sânt învăţaţi, părinților şi copulor. 
Starețul stăruia ca toţi, fără abatere, neatârnând de rang, de stare 
sau vârstă, totdeauna şi pentru toate fiecare precum poate să 
ceară lui Dumnezeu îndrumare, pentru ca astfel treptat să-şi 
apropie calea de căile sfintei voi a lui Dumnezeu, câtă vreme nu 
a atins desăvârşirea. 


PENTRU ASCULTARE 


De tema cunoaşterii voii lui Dumnezeu şi a dăruirii de sine 
voii lui Dumnezeu se leagă cât se poate de strâns tema ascul- 
tării, căreia Starețul îi dădea cea mai mare însemnătate, nu nu- 
mai în viaţa personală a fiecărui monah şi creştin, dar şi în viața 
«întregului trup al Bisericii», a întregii sale «pliniri». 

Starețul Siluan nu avea ucenici în înţelesul obișnuit al cuvân- 
tului, nici nu şedea la catedra învățătorului; şi nici el nu fusese 
ucenicul vreunui anume Stareţ, ci se formase asemenea celor 
mai mulți monahi athoniţi, în şuvoiul predaniei obşteşti: nelip- 
sita prezenţă în biserică la dumnezeieștile slujbe, ascultarea şi 

citirea cuvântului lui Dumnezeu şi a scrierilor Sfinților Părinţi, 
convorbirile cu alți nevoitori din Sfântul Munte, paza neabătută 
a posturilor rânduite, ascultarea față de Igumen, de duhovnic şi 
de mai-marele la ascultare. 

O însemnătate cu totul deosebită dădea ascultării duhovni- 
ceşti lăuntrice față de Igumen şi de duhovnic, socotindu-o o 
Taină a Bisericii şi un dar al harului. Ducându-se către duhov- 
nic el se ruga Domnului ca prin slujitorul Său să îl miluiască, 
să-i descopere voia Sa şi calea către mântuire; şi ştiind că pri- 
mul gând ce se naşte în suflet după rugăciune este îndrumarea 
cea de sus, el prindea primul cuvânt al duhovnicului, primul 
semn, şi nu ducea convorbirea mai departe. În aceasta şi constă 
înțelepciunea şi taina adevăratei ascultări, al cărei ţel este cu- 
noaşterea şi împlinirea voii lui Dumnezeu, şi nu a omului. O 
astfel de ascultare duhovnicească fără încontrări şi împotriviri, 
nu numai exprimate, ci şi lăuntrice, nevădite, este singurul te- 
mei pentru a-şi însuşi predania vie. 

Via predanie a Bisericii, curgând de-a lungul veacurilor din 
neam în neam, este una din latunile absolut esențiale şi în ace- 
laşi timp subțiri ale vieţii Ei. Acolo unde din partea ucenicului 
nu este nici o împotrivire față de povăţuitor, sufletul acestuia, ca 
răspuns încrederii şi smereniei lui, se deschide uşor, şi poate 
chiar până la capăt. Dar de cum se ivește fie şi cea mai mică îm- 
potrivire duhovnicului, numaidecât se taie firul curatei predanii 
şi sufletul povăţuitorului se închide. 

În zadar gândesc unii că duhovnicul este «tot aşa, un om 
nedesăvârşit»), că «trebuie să-i explici totul în amănunt, altfel nu 
va înțelege», că el «poate uşor să greşească» şi deci trebuie să-l 
«îndreptezi». Cel ce se împotriveşte şi îşi îndreptează duhovni- 
cul se pune deasupra acestuia, şi de-acum nici nu mai este 
ucenic. Da, nimenea nu este desăvârşit, şi nu este om care ar 
îndrăzni să înveţe ca Hristos, Care învăţa «ca unul ce avea 
stăpânire», căci tema învățăturii «nu este de la om», şi «nu este 
dupre om» (Gal. 1: 11-12), ci nepreţuita comoară a darurilor 

Duhului Sfânt în «vase de lut» se păstrează; nu numai nepre- 
tuită dar, prin caracterul său, şi de nedescoperit; şi numai cel ce 
urmează calea nemincinoasei şi deplinei ascultări pătrunde în 
această tainiță. 

Cel ce se spovedeşte cu bună înțelegere se poartă față de du- 
hovnic astfel: îşi spune gândul nu în multe cuvinte, sau îşi des- 
crie esențialul stării, iar apoi lasă duhovnicului libertate. Acesta, 
rugându-se din prima clipă a convorbirii, aşteaptă îndrumare de 
la Dumnezeu, iar dacă simte în sufletul său vreo «încunoştin- 
tare», îşi dă răspunsul, după care convorbirea urmează a se opri, 
căci dacă «primul cuvânt» al duhovnicului este scăpat, se slă- 
beşte şi lucrarea tainei iar spovedania se poate preface într'un 
simplu dialog omenesc. 

Dacă ucenicul şi duhovnicul păstrează dreapta atitudine față 
de taină, atunci încunoștinţarea de la Dumnezeu se dă curând; 
dacă însă, pentru vreo oarecare pricină, încunoştințarea nu vine, 
atunci duhovnicul poate cere mai departe lămuriri, şi numai în 
acest caz ele sânt îndreptățite. Dar dacă cel ce se spovedeşte nu 
dă atenția cuvenită primului cuvânt al duhovnicului şi îl împo- 
vărează cu lămuririle sale, prin însăşi aceasta el îşi vădeşte ne- 
putinţa credinţei şi a înţelegerii, şi urmăreşte o dorinţă ascunsă 
de a-l înclina pe duhovnic către propriul său gând. Într'o astfel 
de împrejurare începe o luptă psihologică despre care Apostolul 
Pavel a zis că «nu este de folos» (Evr. 13: 17). 

Credinţa în puterea tainei, credința că Domnul iubeşte omul, 
şi că niciodată nu-l va părăsi pe cel ce s'a lepădat de propria 
voie şi judecată pentru Numele Lui şi sfântă voia Lui, face pe 
ucenic neclătinat şi nepătimaş. Odată ce a primit de la duhov- 
nicul său poruncă, sau doar o simplă îndrumare, ucenicul, în 
avântul său de a o împlini, disprețuiește şi însăşi moartea; iar eu 
cred că aceasta este pentru că el «a trecut de la moarte la viaţă». 

Starețul Siluan, din primele zile ale călugăniei sale, a fost un 
astfel de ucenic desăvârşit, drept care pentru el tot duhovnicul 
era un bun povăţuitor. El spunea că dacă monahii şi, îndeobşte, 

credincioşii vor asculta de duhovnicii şi păstorii lor fără a-i 
judeca, fără critică şi fără împotrivire lăuntrică, atunci şi ei vor 
dobândi mântuirea, şi întreaga Biserică va trăi viaţa deplină. 

Calea Stareţului era una pe care, de va merge cineva, degrab 
ŞI uşor va primi darul marii milostiviri a lui Dumnezeu; însă cei 
ce-şi urmează propria voie şi propria minte, oricât ar fi de în- 
vățați şi isteți, chiar de se vor omori cu aspre nevoinţe ascetice 
sau ştiințifico-theologice, abia de vor ajunge a se hrăni cu fărâ- 
miturile ce cad de la Scaunul Milosârdiei; dar în cea mai mare 
parte îşi vor petrece viaţa închipuindu-şi a poseda bogății, când 
în realitate nu va fi aşa (vezi Apoc. 3: 14-22). 

Starețul spunea: «Una este a crede în Dumnezeu, şi alta — a 
cunoaşte pe Dumnezeu». 

În marele noian al vieţii bisericeşti, adevărata şi curata pre- 
danie a Duhului curge asemenea unui pârâu subțire, şi cine va 
voi să ajungă în acest subțire pârâu, acela va fi nevoit să se le- 
pede de «a sa» judecată. Acolo unde se iveşte judecata «say» 
proprie, neapărat dispare curăția, căci înțelepciunii şi dreptăţii 
lui Dumnezeu 1 se opun înțelepciunea şi dreptatea omului. Celor 
ce se încred în propria minte, aceasta li se va părea nesuferit de 
greu, şi chiar o nebunie, dar cel ce nu s'a înfricoşat a deveni 
«nebun» (1 Cor. 3: 18-19), acela a cunoscut adevărata viață şi 
adevărata înțelepciune. 


SFÂNTA PREDANIE ŞI SCRIPTURA 


Felul Stareţului de a vedea ascultarea ca fiind de neapărată 
trebuinţă spre a învăţa viaţa duhovnicească era strâns legat de 
felul cum privea Sfânta Predanie şi Cuvântul lui Dumnezeu. 

Viaţa Bisericii o înțelegea ca viaţa în Duhul Sfânt, iar Sfânta 
Predanie ca neîntrerupta lucrare a Duhului Sfânt în Biserică. 
Predania, ca vecinică şi neschimbată petrecere a Duhului Sfânt 
în Biserică, este cel mai adânc temei al funțării Ei, drept pentru 
care Predania cuprinde în sine întreagă viața Bisericii, până 

într'acolo încât şi însăşi Sfânta Scriptură nu este decât unul din 
chipurile ei. De aci urmează că: 

Dacă Biserica s'ar lipsi de Predania Ei, ar înceta a fi ceea ce 
este, căci slujirea Noului Legământ este slujirea Duhului, «scri- 
să nu cu cerneală, ci cu Duhul lui Dumnezeu celui viu, nu întru 
lespezi de piatră, ci întru lespezile cele de carne ale inimii» (2 
Cor. 3: 3-6). 

Aşadar, de ar fi ca Biserica să se lipsească de toate cărțile ei 
pentru vreo oarecare pricină, adică de Vechiul şi Noul Legă- 
mânt, de scrierile Sfinților Părinţi şi de cărțile de slujbe biseri- 
ceşti, atunci Predania ar realcătui Scriptura, fie şi nu cuvânt cu 
cuvânt, fie şi în altă limbă, dar în esenţa sa, şi această nouă 
Scriptură ar fi înfăţişarea aceleiaşi «credinţe carea o dată s'a 
predanisit sfinților» (luda 1: 3), arătarea aceluiaşi Duh Unul 
Care neschimbat lucrează în Biserică, arătându-se a fi temeiul 
Ei, esenţa Ei. 

Sfânta Scriptură nu este mai adâncă şi nu este mai însemnată 
decât Sfânta Predanie ci, precum s'a spus mai sus, unul din chi- 
purile ei. Acest chip este cât se poate de preţios, şi prin uşurinţa 
lui de a se păstra, şi prin uşurinţa de a se folosi; scoasă însă din 
şuvoiul sfintei Predanii, Scriptura nu poate fi înţeleasă precum 
se cuvine de nici un fel de cercetare ştiinţifică. 

Dacă Apostolul Pavel avea «mintea lui Hristos», atunci cu 
atât mai mult Sfânta Biserică, ce-l cuprinde şi pe Pavel, are 
mintea lui Hristos. lar dacă scrierile lui Pavel şi ale celorlalți 
apostoli se numesc Sfânta Scriptură, atunci şi noua Scriptură a 
Bisericii, adică cea de după pierderea cărților vechi, ar fi tot atât 
de sfântă, căci, după făgăduinţa Domnului, Dumnezeu — Sfânta 
Treime — neschimbat petrece în Biserică. 

Greşit socotesc cei care, despărțindu-se de Predania Bise- 
ricii, merg, precum cred, la izvoarele ei, adică la Sfânta Scrip- 
tură. Nu Sfânta Scriptură este izvorul Bisericii, ci Sfânta Pre- 
danie. De-a lungul celor dintâi zeci de ani ai istoriei sale Bise- 
rica nu avea Scripturile Noului Legământ şi trăia numai după 

Predanie, pe care Apostolul Pavel în Epistolele sale îi îndemna 
pe credincioşi să o păzească (2 Thes. 2: 15). 

Este îndeobşte cunoscut că toți ereziarhii s'au întemeiat pe 
Sfânta Scriptură, cu singura deosebire că ei «o înțelegeau după 
sine). Despre o astfel de stâlcire a înțelesului Sfintei Scripturi 
prin răstălmăcirea ei după propria lor înţelegere vorbea deja 
Apostolul Petru (2 Pt. 3: 16). 

Osebitele mădulare ale Bisericii, fără a-i exclude nici pe cei 
mai buni fii şi învățători ai Ei, nu ajung a cuprinde în sine toată 
plinătatea darurilor Sfântului Duh, drept pentru care în învăţătu- 
rile şi scrierile lor se găsesc unele nedesăvârşiri şi uneori chiar 
greşeli; însă în întregul ei învăţătura Bisericii, care cuprinde pli- 
nătatea darurilor şi a cunoaşterii, rămâne în veci adevărată. 

Neclătita credință în adevărul învăţăturii Soborniceştii Bi- 
serici în întregul Ei şi adânca încredere în tot ce Ea a primit şi a 
întărit în experiența Sa se află la temeiul vieții monahului atho- 
nit, scutindu-l de orice amatorism netradițional şi de căutări 
orbecăinde. O astfel de intrare prin credinţă în viața Bisericii îl 
face pe monah un împreună-deţinător al nemărginitelor E1 bo- 
gății, împărtăşind de îndată experienţei sale personale o hotărâtă 
trăsătură de temeinicie. 

Învăţându-se din Sfintele Scripturi, din scrierile Sfinţilor Pă- 
rinți şi din cărțile liturgice, nedeşertate comori de cuprins dog- 
matic şi de rugăciune, monahul se întâlneşte cu o bogăţie ne- 
grăit de măreaţă; drept aceea, nu găseşte în sine înclinarea de a 
scrie şi el despre acestea, neputând adăuga ceva esenţial nou. 
Dar când în viaţa Bisericii se iveşte o adevărată nevoie, atunci 
se scriu noi cărți. 

Fiecare nouă carte ce pretinde a se alătura învățăturii Bi- 
scricii sau a o înfățişa, se supune judecății Bisericii care, fie şi 
încet, cearcă şi ispiteşte toate laturile, şi mai cu seamă înrâurirea 
învăţăturii ei asupra vieţii. Acest criteriu al înrâuririi învățăturii 
asupra vieţii are o deosebită însemnătate, în vârtutea strânsei 
legături între conştiinţa dogmatică şi viață; şi Biserica respinge 

tot ce se dovedeşte a fi potrivnic sau necorespunzător duhului 
iubirii lui Hristos prin care Ea trăieşte. 

Fiecare fiu şi mădular al Bisericii, călătorind către această 
iubire, se poticneşte, cade, săvârşeşte nelegiuiri; Biserica însă, 
în adâncul său, cunoaşte în Duhul Sfânt adevărul dragostei lui 
Hristos, iar când se iveşte fie şi cuvântul iubire, dar cu alt cu- 
prins, Biserica nu se lasă ademenită de nici o filosofie, de nici o 
altă strălucită învățătură. Biserica nu se înşală. 

Socotesc că Fericitul Siluan, credincios fiu al Bisericii, în 
scrierile sale îndrumă către cel de pe urmă şi mai temeinic cri- 
teriu al adevărului în Biserică. 

Criteriul acesta este dragostea lui Hristos pentru vrăjmaşi 
şi smerenia lui Hristos. 


Starețul scria: 

«Nimenea poate cunoaşte de la sine ce este dragostea lui 
Dumnezeu, dacă nu-l va învăţa Duhul Sfânt; dar în Biserica 
noastră dragostea lui Dumnezeu este cunoscută în Duhul Sfânt, 
ŞI de aceea vorbim despre ea». 

«Domnul este bun şi milostiv, dară noi a grăi despre iubirea 
Sa nimic am putea în afara Scripturii, de nu ne-ar fi învăţat 
Duhul Sfânt». 

«Noi nu putem judeca decât în măsura în care am cunoscut 
harul Sfântului Duh...» 

«Sfinţii grăiesc despre ceea ce cu adevărat au văzut şi cu- 
nosc. Ei nu vorbesc despre ceea ce nu au văzut...» (vezi Col. 2: 
18). 

«Sfinții nimic nu grăiesc din mintea lor». 

De-Dumnezeu-însuflata Scriptură este un cuvânt cât se poate 
de credincios (2 Pt. 1: 19), folositor pentru învățătura şi îndru- 
marea către buna înfăptuire plăcută lui Dumnezeu (2 Tim. 3: 
16-17), însă cunoaşterea de Dumnezeu culeasă dintr'însa nu 

poate atinge căutata desăvârşire de nu ne va învăța şi Însuşi 
Domnul prin Duhul Sfânt. 

Cu toată adevărata sa smerenie şi blândeţe, Starețul zicea, cu 
o anume încredințare şi neclătită lăuntrică întemeiere, că omul 
cu mintea sa nu poate ajunge la cele dumnezeieşti, care nu sânt 
cunoscute «decât în Duhul Sfânt»; de-aceea nici la Sfânta Scrip- 
tură, «scrisă în Duhul Sfânt», nu se poate ajunge prin mijlocirea 
cercetării ştiinţifice, ce ajunge doar la unele laturi exterioare şi 
amănunte, dar nicidecum la esență. 

Câtă vreme omului nu-i va fi dat de sus «să înţeleagă Scrip- 
turile» şi «să cunoască tainele Împărăției lui Dumnezeu», câtă 
vreme nu se va fi smerit printr'o lungă luptă cu patimile şi nu va 
fi cunoscut prin cercare învierea sufletului său, şi toate cele ce 
se află pe această tainică şi măreaţă cale, neapărat va trebui să 
se țină cu tărie de predania și de învățătura Bisericii, şi să nu 
îndrăznească a învăța de la sine, oricât ar fi el de învățat «ome- 
neşte», căci până şi cele mai strălucite scorniri omeneşti, de 
departe nu ajung la adevărata viaţă a Duhului. 

Duhul Sfânt, Duhul Adevărului, într'o anume măsură trăieşte 
în fiecare om, şi cu atât mai mult în creştini, dar nu se cuvine a 
exagera această mică experienţă a harului şi cu îndrăzneală a se 
întemeia pe ea. 

Duhul Sfânt, pururea şi cu adevărat petrecând în Biserică, 
răbdător şi blând caută şi aşteaptă fiecare suflet, dar însuşi omul 
nu Îi dă slobozenia de a lucra în sine şi, drept urmare, rămâne în 
afara Luminii şi a cunoaşterii tainelor duhovnicești vieți. 

Prea adesea se întâmplă că omul, după o oarecare cercare a 
harului, nu revine la el, ci îl pierde; iar viaţa sa religioasă se 
concentrează în minte, ca înţelegere abstractă. Rămânând într'o 
astfel de stare, adesea el se socoteşte ca unul ce deţine cunoaş- 
tere duhovnicească, nepricepând că o asemenea înţelegere ab- 
stractă, chiar de purcede de la o oarecare cercare a harului, este 
propria-i deformare a cuvântului lui Dumnezeu, iar Sfânta 
Scriptură, în esență, îi rămâne o carte pecetluită cu şapte peceti 

(Apoc. 5: 1). 

Sfânta Scriptură este cuvântul pe care «l-au grăit sfinţi oa- 
meni al lui Dumnezeu, purtându-se de Duhul Sfânt» (2 Pt. 1: 
21). Dar cele grăite de Sfinţi nu sânt ceva total neatârnat de 
nivelul intelectual şi starea duhovnicească a celor cărora le gră- 
iesc; nu, acelea au fost cuvinte vii, către persoane concrete, şi 
deci neapărat va greşi interpretarea ştiinţifică (istorică, arheo- 
logică, filologică ş.a.m.d) a Scripturii. 

În toată Sfânta Scriptură se ascunde statornicitul ultim țel, 
însă către acest unic şi neschimbat tel, Sfinții Proroci, apostolii 
şi ceilalți Dascăli ai Bisericii povăţuiau pe acei oameni vii care- 
1 înconjurau, pogorându-se la nivelul şi înţelegerea lor. 

Cât se poate de strălucită în această privinţă este pilda Sfân- 
tului Apostol Pavel care, bineînţeles, niciodată îndepărtându-se 
de la cea una a sa vedere a lui Dumnezeu şi de la cunoaşterea 
Lui, totuşi se făcea «tuturor toate, ca oricum pre vreunii să mân- 
tuiască» (vezi 1 Cor. 9: 19-22). Cu alte cuvinte, Pavel cu fiecare 
vorbea felurit;, şi dacă vom cerceta Epistolele sale numai cu o 
analiză ştiinţifică, esenţa «sistemului său theologic» negreşit va 
rămâne de neînțeles. 

Starețul mult cinstea ştiinţa theologică şi pe cei ce se îndelet- 
niceau cu ea, dar atribuia rolul ei pozitiv şi meritul ei numai 
condiţiilor istorice ale vieţii Bisericii, şi nicicum adevăratei 
vecinice vieți a Duhului. 

Cuvântul omenesc poartă în sine o oarecare nestatornicie şi 
lipsă de precizie de neocolit. Şi această trăsătură a sa rămâne 
până şi în Sfânta Scriptură, astfel că numai în anumite limite 
este cu putinţă a exprima adevărul dumnezeiesc în cuvânt ome- 
nesc. Aceasta nu înseamnă că se înjoseşte cuvântul dumne- 
zeiesc până la nivelul relativismului omenesc. Nu. Gândul Sta- 
rețului se întemeia pe faptul că dobândirea Cuvântului lui Dum- 
nezeu se face pe căile împlinirii poruncilor lui Hristos, iar nu pe 
căile cercetării ştiinţifice. Tot astfel învăţa Însuşi Hristos: 

«Și se mirau Iudeii, zicând: Cum acesta carte ştie, fără a fi 

învățat? Răspuns-au lor lisus şi au zis: A Mea învăţătură nu este 
a Mea, ci a Celuia ce au trimis pre Mine. De voieşte cineva voia 
Lui a face, cunoaşte-va pentru învățătura ceasta, oare de la 
Dumnezeu este, sau Eu de la Mine grăiesc» (lo. 7: 15-17). 
Domnul a adunat întreaga Sfântă Scriptură într'un cuvânt scurt: 
iubiți pe Dumnezeu şi pe aproapele (vezi Mt. 22: 40). Însă 
cuvântul lui Hristos — iubire — va rămâne întru toţi vecii o taină 
pentru toți filologii. Cuvântul acesta este numele lui Dumnezeu 
Însuşi, iar înțelesul său adevărat se descoperă nu altfel decât 
numai prin lucrarea lui Dumnezeu Însuşi. 


DESPRE NUMELE LUI DUMNEZEU 


Starețul cel mai adesea Îl numea pe Dumnezeu cu numele de 
«Domnul». Prin acest nume înțelegea uneori Sfânta Treime, 
alteori pe Dumnezeu-Tatăl, alteori pe Dumnezeu-Fiul, şi foarte 
rar pe Duhul Sfânt, al Cărui nume îl chema foarte des, şi acolo 
unde ar fi părut cu putință a folosi un pronume el neostoit 
folosea întreg numele: Duhul Sfânt. Fără îndoială, făcea aceasta 
pentru că numele «Duhul Sfânt», precum şi numele «Domnul, 
ca şi celelalte nume dumnezeieşti, neschimbat stârneau în su- 
fletul său o vie răsfrângere, un simțământ de bucurie şi de 
dragoste. 

Această trăire, adică bucuria şi simțământul luminii şi dra- 
gostei în inimă la chemarea Numelui lui Dumnezeu a fost pri- 
cina unor îndelungi neînțelegeri theologice despre natura Nu- 
melor lui Dumnezeu. Începute la Athos, în legătură cu cartea 
pustnicului caucazian, Shimonahul Ilarion, În munții Cauca- 
zului, neînțelegerile cu pricina au împânzit apoi Rusia, şi între 
anii 1912-1916 au răscolit adânc gândirea theologică rusă şi 
ierarhia Bisericii, ducând, din punct de vedere dogmatic, la un 
rezultat deplin mulţămitor. 

Neînţelegerea pe seama Numelor Dumnezeieşti a coincis cu 
perioada vieţii duhovniceşti a Stareţului când el petrecea într'o 

încrâncenată luptă cu tot felul de răbufniri ale patimilor slavei 
deşarte şi mândriei, pricini de căpetenie ale grelelor sale sufe- 
rințe. Purtând în inima sa necontenit preadulcele nume al lui 
Hristos, deoarece rugăciunea lui lisus nu îşi curma lucrarea în- 
lăuntrul său, el totuşi s'a ţinut departe de toată tulburarea legată 
de natura acestui Nume. Ştia că prin rugăciunea lui lisus vine în 
inimă harul Sfântului Duh, că a chema Dumnezeiescul Nume al 
lui lisus luminează întreg omul, arzând patimile din el, însă se 
ținea de-o parte faţă de interpretările dogmatice ale experienţei 
pe care o trăia, temându-se de «a greşi în judecata minţii sale». 
Astfel de greşeli au fost nu puține şi de o parte şi de alta, până 
ce s'a aflat dreapta înțelegere dogmatică. 

Neînţelegerile au căpătat un caracter cât se poate de necuvi- 
incios şi de furtunos, şi aceasta întrista sufletul lui Siluan, care 
îşi petrecea nopţile în «tânguirea lui Adam». 


GÂNDURILE STAREŢULUI DESPRE 
PLANIE ȘI ANIMALE 


Fericitul Stareţ mi-a fost un mare dar de sus şi o deosebită 
experienţă. Era chipul adevăratului creştin, ce mă izbea prin de- 
săvârşirea lui; zăream în el o uimitor de armonioasă îmbinare a 
ceea ce ar părea a fi extremități de neîmpăcat. Astfel, pe de-o 
parte, vedeam în el o neobişnuită compătimire faţă de tot ce este 
viu, față de toată făptura, atingând măsuri unde, în chip firesc, 
s'ar naşte gândul că ar fi vorba de o sensibilitate patologică, ne- 
obişnuită oamenilor de o asemenea bărbăţie; şi totodată întâm- 
pinai aci o altă latură a vieții sale ce vădea faptul că cea dintâi 
nu fusese un fenomen patologic, ci cu adevărat o măreție mai 
presus de fire şi o milostivire a harului. 

Starețul se purta cu multă grijă până şi faţă de plante: chiar şi 
față de ele orice grosolănie ce putea să le aducă daună o socotea 
potrivnică învățăturii harului. Îmi amintesc cum odată mergeam 

cu e] pe poteca ce ducea de la Mănăstire la coliba! unde am 
petrecut un an. Colhba se află la un kilometru de Mănăstire. Sta- 
rețul venea să vadă sălaşul meu. Purtam în mână toiege, lucru 
obișnuit în locuri muntoase. De amândouă părțile potecii creş- 
teau smocuri rare de ierburi sălbatice înalte. Cu gândul de a nu 
lăsa iarba să crească peste potecă am lovit cu toiagul una din 
tulpinile acelea lângă vârf, spre a împiedeca seminţele să se 
coacă. Această mişcare Stareţului i-a părut sălbatecă şi, mirat, a 
clătinat uşor din cap. Am înţeles ce însemna, şi m'am ruşinat. 


Starețul spunea că Duhul lui Dumnezeu învaţă să te doară 
pentru întreaga făptură, astfel încât «fără a fi nevoie» nici frun- 
zei din pom nu-ți vine să-i faci rău. 

«lată o frunză în pomul înverzit, iar tu ai rupt-o fără a fi ne- 
voie. Măcar că nu este un păcat, dar parcă te doare şi pentru 
frunzuliță;, pentru toată făptura te doare inima, dacă a învăţat să 
iubească». (p. 404) 

Însă mila pentru frunza verde din pom sau pentru floarea 
câmpului de sub picior se împreunau la el cu cea mai firească 
purtare față de tot ce este în lume. Creştin fiind, ştia că toată 
făptura este zidită spre a sluji omului, drept care, când este 
«nevoie», omul se poate folosi de toate. El însuşi cosea fânul, 
tăia pădurea, spărgea lemne pentru iarnă, mânca peşte.” 

Luaţi aminte, în scrierile Stareţului, la gândurile şi simţirile 
sale în privinţa vietăților. Este uimitoare aci, pe de-o parte mila 
sa faţă de fiece făptură, în privinţa căreia ne putem face o idee 
din povestirea lui despre cum îndelung şi-a plâns «cruzimea față 
de făpturi», când «fără a fi nevoie» a omorât o muscă, sau când 
a opărit un liliac ce se aşezase pe balconul magaziei sale, sau 


! Colibă la Athos se numeşte o căsuţă separată, pentru un pustnic. 

2 La Athos monahii din chinovii, ca şi pustnicii, nu mănâncă defel carne, 
după cuvântul Apostolului: «Dacă mâncarea smintește pre fratele meu, nu 
voi mânca în veac carne» (1 Cor. 8: 13). 

cum «1 s'a făcut milă de întreaga făptură şi de toată zidirea ce 
suferă» când a văzut pe drum un şarpe omorât şi tăiat în bucăţi; 
ŞI, pe de altă parte, desprinderea sa față de toată făptura în fier- 
bintele său avânt către Dumnezeu. 

Despre animale, despre fiare, gândul lui era că sânt «pă- 
mânt), de care nu trebuie a se alipi omul, că el pe Dumnezeu 
trebuie să-l iubească din toată mintea, din toată inima, din toată 
puterea, adică din tot deplinul său, uitând de pământ. 

Adesea observata alipire a oamenilor față de animale, du- 
când uneori până la «prietenia» cu ele, Starețul o socotea ca pe 
o stricare a rânduielii statornicite de Dumnezeu şi potrivnice 
stării fireşti a omului (vezi Fac. 2: 20). A mângâia pisica zicând 
«Pisi, pisi!», sau a te juca şi a vorbi cu câinele, părăsind gândul 
la Dumnezeu, sau, din grijă față de animale a uita de suferinţa 
aproapelui, sau din pricina lor a intra în ceartă cu oamenii — 
toate acestea pentru Stareţ erau o încălcare a poruncilor lui 
Dumnezeu, a căror pază credincioasă desăvârşeşte omul. În tot 
Noul Legământ nu găsim nici un singur loc unde s'ar arăta că 
Domnul şi-a oprit atenţia asupra animalelor, iar EI, desigur, a 
lubit întreaga făptură. Atingerea acestei desăvârşiri omeneşti, 
după chipul Omului-Hnistos, este o sarcină corespunzătoare firii 
noastre zidite după chipul lui Dumnezeu, şi de aceea legătura 
sufletească şi împătimirea faţă de animale Starețul o socotea o 
înjosire a chipului omenesc al fiinţării. Despre aceasta el scrie 
astfel: 

«Unii se alipesc de animale, dar astfel mâhnesc pe Făcătorul, 
căci omul este chemat spre a trăi vecinic cu Domnul, a împărăți 
cu El şi a iubi pe Singur Dumnezeu. Către animale nu se cade 
să avem împătimire, ci trebuie doar să avem o inimă ce se 
milostiveşte de fiece făptură». 

El spunea că totul este zidit spre a sluji omului şi, drept 
aceea, când este neapărată nevoie, ne putem folosi de tot ce este 
în zidire; dar în acelaşi timp asupra omului cade îndatorirea de a 
se griji de toată zidirea, şi deci toată dauna adusă fără nevoie 

animalului sau chiar plantei este potrivnică legii harului. Dar şi 
toată împătimirea faţă de animale este aşijderea potrivnică po- 
runcii lui Dumnezeu, căci se slăbeşte dragostea de Dumnezeu şi 
de aproapele. 

Cela ce cu adevărat iubeşte omul, şi în rugăciunile sale plân- 
ge pentru întreaga lume, acela nu se poate alipi de animale. 


PENTRU FRUMUSEȚEA LUMII 


Sufletul Stareţului se încânta de frumuseţea lumii văzute. 
Acea încântare nu o arăta nici prin ținuta trupului, nici prin miş- 
cări;, ea nu putea fi surprinsă decât prin expresia feţei şi cur- 
gerea glasului. În această înfrânată nevădire de sine se simţea cu 
atât mai puternic adevăratul adânc al trăirii. Totdeauna adunat 
în omul său lăuntric, el prea puţin căuta asupra lumii din afară; 
dar atunci când îşi îndrepta privirea către frumuseţea văzută a 
lumii, aceasta i se făcea o nouă pricină de a vedea slava lui 
Dumnezeu şi de a-şi întoarce din nou inima către Dumnezeu. 

În această privință era asemenea copiilor: pe el toate îl ui- 
meau. Cât se poate de drept pomeneşte în scrierile sale că cel ce 
a pierdut harul nu simte cum trebuie frumuseţea şi de nimic nu 
se minunează. Toată negrăit de măreaţă facerea lui Dumnezeu 
nu îl atinge. Și dimpotrivă, când harul lui Dumnezeu este cu 
omul, atunci tot ce este în lume încântă sufletul cu necuprinsa 
sa minunăţie, şi sufletul, din contemplarea văzutei frumuseți, 
ajunge la simţirea lui Dumnezeu, viu şi minunat întru toate. 

Starețul, cu o puternică trăire a frumuseții, privea asupra no- 
urilor, mării, munților, pădurilor, câmpiilor, asupra câte unui 
copac aparte. Spunea că slava Făcătorului este măreaţă şi în astă 
lume văzută, dar a vedea slava Domnului Însuşi în Duhul Sfânt 
este o vedenie care în chip nemărginit covârşeşte tot gândul 
omenesc. 

Odată, privind mişcarea norilor pe cerul attic smărăldiu- 
albăstriu, a zis: 

- Îmi vine gândul: Cât de măreț este Domnul nostru. Câtă 
frumuseţe a zidit El întru slava Sa, pentru binele norodului Său, 
pentru ca noroadele în bucurie să-şi slăvească Făcătorul... O, 
Stăpână, învredniceşte norodul să vază slava Domnului. 

Astfel, oprindu-se o clipă asupra frumuseţii văzute și a slavei 
lui Dumnezeu din ea, el iarăşi s'a întors către rugăciunea pentru 
norod. 

PENTRU SLUJBELE BISERICEȘTI 


Starețul mult iubea îndelungile dumnezeieşti slujbe în bise- 
Trică, nesfârşit de bogate în cuprinsul lor duhovnicesc, şi înalt 
prețuia trudele cântăreților și citeţilor, rugându-se mult pentru ei 
şi cerând asupra lor ajutorul de la Dumnezeu, mai cu seamă în 
vremea privegherilor de toată noaptea.! Dar, cu toată dragostea 
sa pentru măreţia, frumuseţea şi cântarea dumnezeieştilor sluj- 
be, spunea totuşi că acestea, deşi sânt aşezate după darul harului 
Sfântului Duh, nu sânt o formă de rugăciune desăvârşită, ci sânt 
date «norodului credincios» ca fiind după puterile şi pentru 
folosul tuturor. 

«Domnul ne-au dat slujbele bisericeşti cu cântare ca unor 
copii neputincioşi; noi încă nu știm a ne ruga cum se cuvine, pe 
când cântarea este de folos tuturor, de vor cânta întru smerenie. 
Însă mai bine este când inima noastră se face biserică Domnului 
lar mintea scaunul Său», scria el. Şi iarăşi: 

«Domnul este slăvit în sfintele biserici, dar monahii pustnici 
slăvesc pe Dumnezeu în inimile lor. Inima pustnicului este 
biserică, iar mintea îi slujeşte de prestol, căci Domnul iubește a 
locui în inima şi în mintea omului». 

Mai spunea şi că atunci când neîncetata rugăciune se întă- 
reşte în adâncul inimii, întreaga lume se preface în biserică a lui 
Dumnezeu. 


! De-a lungul anului, după tipicul Mănăstirii, se săvârşesc 66 de prive- 
gheri de toată noaptea. 

PENTRU ASEMĂNAREA OMULUI CU HRISTOS 


Starețul adesea spunea şi scria că cei ce păzesc poruncile 
Domnului sânt asemenea lui Hristos. Asemănarea cu Hristos 
poate fi şi mai mare, şi mai mică, dar hotare acestei asemănări 
nu sânt puse. Atât de neajuns de mare este chemarea omului: el 
cu adevărat devine asemănător lui Dumnezeu. 

Starețul spunea: 

«Atâta a iubit Domnul zidirea Sa: omul este asemănător lui 
Dumnezeu». 

La acestea el pomenea cuvintele Sfântului loan de-Dum- 
nezeu-cuvântătorul: «asemenea Lui vom fi, căci vom vedea pre 
El precum este» (1 lo. 3: 2). 

Starețul nesfârşit iubea cuvintele lui Hristos: 

«Părinte, pre carii ai dat Mie, voiesc ca unde sânt Eu, şi aceia 
să fie cu Mine; ca să vază slava Mea» (lo. 17: 24). 

A vedea acea slavă fără a-i fi părtaş este cu neputinţă. Drept 
aceea cuvintele «să vază slava Mea» înseamnă să fie şi lor dată 
aceeaşi slavă. 


Dumnezeu dragoste este, şi ca dragoste nesfârşită El voieşte 
pe de-a-ntregul a Se da omului. 

«Slava carea ai dat Mie am dat lor» (lo. 17: 22). 

lar dacă o astfel de slavă va fi dată oamenilor, atunci chiar de 
rămâne omul făptură după esenţă, dar după har devine dumne- 
zeu, adică primeşte chipul dumnezeieștii fiinţări. Precum Hris- 
tos, purtând chipul dumnezeieştii ființări, a primit în întruparea 
Sa chipul fiinţării omeneşti, aşa şi omul ce poartă chipul unei 
ființări de rob, primeşte în Hristos chipul dumnezeieştii ființări 
(vezi Flps. 2: 6-7). 

Nici Sfintei Scripturi, în înţeleapta sa cumpătare, nu-i place 
să vorbească despre aceasta. 

De ce?... Poate datorită faptului că cei ce aud vor fi ispitiți să 

dea frâu liber închipuirilor lor şi, în visătoria lor, să se avânte 
către înălțimile de dincolo de nouri, uitând sau neştiind că Dum- 
nezeu este Smerenic. 


Cunoscând pe Domnul ca pe cel mai apropiat, cel mai drag, 
cel mai adevărat Tată, Starețul spunea: «Înruditu-ne-au Duhul 
Sfânt». 

Duhul Sfânt, prin venirea Sa în suflet, în chip firesc înru- 
deşte omul cu Dumnezeu, astfel încât sufletul dintr'un puternic 
şi neîndoielnic simțământ grăieşte Domnului: PĂRINTE. 


Sufletul Stareţului era pătruns de viziunea măreției Domnu- 
lui suferind pentru păcatele oamenilor, pentru întreaga lume. Se 
pătrundea de uimire înaintea nemărginitei iubiri a lui Dumnezeu 
şI a smerenie! lui Dumnezeu. 

În sufletul său el cânta laudă Domnului pentru ale Sale răs- 
cumpărătoare patimi, şi ştia că harul Sfântului Duh îl învățase 
acest cântec, iar cântul acesta îi era mai dulce decât orice 
altceva. 

Înţelegea slavoslovia cereştilor puteri ca pe o netăcută pro- 
slăvire a Domnului pentru a Sa smerenie şi suferință prin care a 
răscumpărat pe om din vecinica moarte. 

Starețul, în duh, tainic auzea aceste cânturi heruvimice pe 
care, precum spunea, «le aud toate cerurile» şi care «sânt dulci, 
căci se cântă în Duhul Sfânt. 


PENTRU CĂUTAREA LUI DUMNEZEU 


Starețul avea un gând al său aparte, şi anume că nu putea 
căuta pe Dumnezeu decât cel ce L-a cunoscut, şi apoi L-a pier- 
dut. Socotea că toată căutarea de Dumnezeu fusese preîntâm- 
pinată cumva de o pregustare a lui Dumnezeu. 

Dumnezeu nu săvârşeşte asupra omului nici o silnicie, ci 
răbdător stă lângă inima lui, şi smerit aşteaptă până când i se va 
deschide acea inimă. 

Dumnezeu Însuşi caută pe om, mai nainte ca omul să-L cau- 
te; şi când, prinzând o clipă potrivită, Domnul se arată omului, 
de-abia atunci cunoaşte omul pe Dumnezeu în măsura dată lui, 
şi începe de-acum a-L căuta pe Dumnezeul Care se ascunde 
inimii. Starețul spunea: 

«Cum vei căuta ceea ce nu ai pierdut? Cum vei căuta ceea ce 
nicicum nu cunoşti? Dar sufletul cunoaşte pe Domnul, şi de 
aceea Îl caută». 


PENTRU LEGĂTURA CU APROAPELE 


Fiecare om vede în aproapele său ceea ce a cunoscut în sine 
însuşi în experienţa sa duhovnicească, astfel că legătura omului 
cu aproapele este o mărturie credincioasă despre treapta cu- 
noaşterii de sine pe care a atins-o. 

Cine a cunoscut în sine, pe de-o parte, ce adânc, ce putere 
pot atinge suferinţele duhului omului despărțit de lumina ade- 
văratei fiinţări şi, pe de alta, CE este omul în Dumnezeu, acela 
ştie că fiece om este o netrecătoare, vecinică valoare, mai mare 
decât întreg restul lumii; el cunoaşte vrednicia omului, ştie că 
fiecare «dintre aceşti prea mic» (Mt. 25: 40) este prețios îna- 
intea lui Dumnezeu; drept aceea niciodată nu va cugeta vreo 
ucidere, fie şi lăuntric, şi nu-şi va îngădui a dăuna aproapelui, 
sau măcar să-l mâhnească. 

Cel ce «doar crede», cel ce a cercat asupră-şi de-abia o uşoa- 
ră atingere a harului, şi încă nelimpede «presimte» vecinica 
viață, acela în măsura dragostei sale pentru Dumnezeu se va 
păzi de păcat, însă dragostea lui este de departe nedesăvârşită, şi 
el poate mâhni pe fratele. 

Însă cel care fără milă, «pentru propriul câştig şi interes» 
dăunează altora, care cugetă sau săvârşeşte ucidere, acela sau 

s'a asemănat fiarei, şi în sinea sa se conştientizează ca o fiinţă 
asemănătoare dobitoacelor, adică nu crede în vecinica viață, sau 
a păşit pe calea duhovniciei demonice. 

Însuşi Starețul, prin arătarea lui Hristos, sa învăţat a trăi 
asemănarea omului cu Dumnezeu. Pe oameni, în orice caz, îi 
vedea ca pe fii ai lui Dumnezeu, ca pe purtători ai lui Dum- 
nezeu, ca pe purtători ai Duhului Sfânt. Duhul Sfânt, ca Duh şi 
Lumină a Adevărului, într'o anume măsură viază în fiecare şi 
luminează pe fiecare om; cel ce petrece în har, îl vede şi în 
ceilalți — pe când cel ce nu simte în sine barul, nici în ceilalți 
nu-l vede. El spunea că după felul cum omul îl vede pe aproa- 
pele poţi socoti măsura harului pe care-l poartă: «Dacă omul 
vede în fratele său prezența Duhului Sfânt, înseamnă că şi el 
însuşi are mult har; dar dacă cineva îşi urăşte fratele, înseamnă 
că el însuşi este ţinut de un duh rău». 

Acestea din urmă erau pentru Stareţ desăvârşit neîndoielnice; 
înțelegea cât se poate de bine că tot omul, oricine ar fi el, dacă 
îşi urăşte fratele, şi-a făcut inima sălaş duhului rău, şi prin 
aceasta s'a despărțit de Hristos. 


PENTRU UNIMEA LUMII DUHOVNICEȘTI 
ŞI MĂREȚIA SFINȚILOR 


Viaţa lumii duhovniceşti Starețul o conştientiza ca fiind una 
şi, în vârtutea acestei unimi, fiecare manifestare duhovnicească 
neapărat se răsfrânge asupra stării întregii acestei lumi. lar dacă 
manifestarea este una bună, atunci toată lumea duhurilor sfinte 
(toate cerurile) se bucură; şi dimpotrivă, dacă este rea, se întris- 
tează. Deşi fiecare manifestare duhovnicească neapărat își lasă 
urma în ființarea întregii lumi duhovniceşti, totuşi acea subțire 
pătrundere despre care vorbea Starețul este caracteristică mai a- 
les Sfinţilor. O astfel de cunoaştere ce depăşeşte mărginirea 
omenească o punea pe seama lucrării Duhului Sfânt. Sufletul în 
Duhul Sfânt «vede» întreaga lume şi o îmbrăţişează cu dra- 

gostea sa. 

Starețul era încredinţat că Sfinţii aud rugăciunile noastre. El 
spunea că aceasta se vădeşte în neîncetata experiență a legăturii 
prin rugăciune cu Sfinţii. În Duhul Sfânt ei primesc încă de pe 
pământ darul acesta într'o anume măsură, însă după mutarea lor 
el creşte. 

Vorbind despre o astfel de trăsătură cu adevărat dumnezeias- 
că a Sfinților, el se minuna de nemărginirea iubirii lui Dumne- 
zeu pentru om: 

«Atâta a iubit Dumnezeu omul, că i-a dat Duhul Sfânt, şi în 
Duhul Sfânt omul s'a făcut asemănător cu Dumnezeu. Cei ce nu 
cred aceasta şi nu se roagă Sfinţilor, nu au cunoscut cât de mult 
iubeşte Domnul omul şi cât de mult l-a proslăvit». 


PENTRU DUHOVNICEASCA VEDERE A LUMII 


Starețul adesea spunea că «atunci când mintea este deplin în 
Dumnezeu, lumea este uitată»; şi, în acelaşi timp, tot el scrie: 
«Omul duhovnicesc zboară precum vulturul în înălțimi, şi cu 
sufletul simte pe Dumnezeu, şi vede întreaga lume, măcar că se 
roagă în întunerecul nopţii». (p. 517) 

Se pune întrebarea: Nu este oare vorba de o contradicție? Şi 
încă o întrebare: Oare această vedere a lumii nu este o închipu- 
ire? 

Dar iată că tot el mai scrie: «Rare sufletele ce Te cunosc, şi 
puţini cei cu carii se poate grăi despre Tine». (p. 308) 

Între cei ce nu cunosc pe Dumnezeu şi nu pot vorbi despre 
EI, pe mine mai nainte de toți mă mărturisesc, şi deci rog pe toți 
cei ce au cunoscut pe Dumnezeu să-mi facă pogorământ şi să- 
mi ierte îndrăzneaţa şi necugetata încercare de a întredeschide, 
fie doar într'o anume măsură, înțelesul cuvintelor fericitului 
Stareţ. 

Rugăciunea curată trage mintea înlăuntrul inimii şi adună 
întru una întreg omul, până şi trupul său. Mintea, adâncindu-se 

în inimă, se depărtează de la chipurile lumii iar sufletul, îndrep- 
tat din toate puterile sale către Dumnezeu în rugăciunea lăun- 
trică, în lumina ce purcede de la Dumnezeu se vede pe sine în- 
tr'un chip cu totul aparte. Astfel, el vede nu manifestările exte- 
rioare şi condițiile vieții, ci pe sine însuşi, dezbrăcat şi în curată 
esența sa, şi descoperit în tot adâncul său. 

În ciuda absenței oricărei vederi, a simplităţii şi a «concen- 
trărib> acestei viziuni îndreptate către izvoarele vieţii, către 
Dumnezeu, în ea se descoperă marginile între care se mişcă în- 
treaga fiinţare a lumu făcute, duhovniceşti; iar sufletul, smuls 
de la toate şi nimica văzând, în Dumnezeu vede întreaga lume şi 
îşi recunoaşte propria unime cu ea, rugându-se pentru ea. 

«Eu însă doresc un singur lucru: a mă ruga pentru toți ca 
pentru sine», scrie Starețul. 

Nol toţi, nu o dată, ne-am încântat văzând măreția și frumu- 
sețea zidirii. Dar iată înaintea noastră o mică fotografie alb-ne- 
gru, şi în locul întinderilor necuprinse şi neajunse ochiului ve- 
dem o bucăţică de hârtie, şi în locul negrăitei bogății a luminii, 
a mişcărilor, a culorilor şi formelor — un neînsemnat şir de pete 
mal negre sau mai cenușii. Pe cât de mare este deosebirea între 
o fotografie moartă şi ceea ce se închipuieşte pe ea, tot atâta, şi 
chiar mai mare, este deosebirea între cuvintele de mai sus şi 
viaţa ce se ascunde îndărătul lor. 


PENTRU CELE DOUĂ CHIPURI ALE 
CUNOAȘTERII LUMII 


Starețul fusese înzestrat cu o minte vie, frumoasă şi neo- 
bişnuit de îndrăzneață. EI scrie: 

«Cu mintea nu putem cunoaşte nici măcar cum este făcut 
soarele. Şi când îi cerem lui Dumnezeu: „Spune-ne cum ai făcut 
Tu soarele”, auzim limpede în suflet răspunsul: „Smereşte-te, şi 
vei cunoaşte nu numai soarele, ci şi pe Făcătorul lu”. Dar când 
sufletul în Duhul Sfânt cunoaşte pe Domnul, atunci, de bucurie, 

uită întreaga lume şi părăseşte grija cunoaşterii pământeşti». (p. 
301) 

Aci, într'o formă aproape naivă a expresiei, se ascunde o 
învățătură despre două chipuri diferite ale cunoaşterii funțării. 
Obişnuita şi tuturor cunoscuta cale cătie cunoaştere este puterea 
duhului omului de a cunoaşte atunci :ând, întorcându-se către 
cele din afară, întâlneşte nenumărata felurime a fenomenelor, a 
înfăţişărilor, a formelor, şi nesfârşita iărâmiţare a tot ce se pe- 
trece, drept care cunoașterea niciodati nu atinge nici deplină- 
tatea, nici adevărata sa unime. 

Prin acest chip al cunoaşterii mintza, stăruitor căutând uni- 
mea, se folosește de sinteză, lucru cart totdeauna şi neapărat va 
fi artificial; iar unimea la care ajunge pe această cale nu este ce- 
va real şi existând obiectiv, ci doar ferma caracteristică a gân- 
dirii sale abstracte. 

Cealaltă cale spre a cunoaşte ființirea este prin întoarcerea 
duhului omului înlăuntrul său iar apo. către Dumnezeu. Astfel 
se produce ceva contrar celor ce am vizut în primul chip al cu- 
noaşterii: mintea se îndepărtează de n>sfârşita felurime şi fărâ- 
mițare a lumii văzute, şi din toată puterea se întoarce către 
Dumnezeu; şi petrecând în Dumnezeu, se vede şi pe sine, şi 
întreaga lume. 

Către acest chip al cunoaşterii prin rugăciune năzuia sufletul 
Stareţului, și deşi nu îşi pierdea simţănântul sănătos al realității 
acestei lumi, totuşi până la sfârşitul veţii sale s'a ținut departe 
de lucrurile lumești, străin de curiozitate şi de alipirea de ele. 
Duhul său necontenit se îndeletnicea numai cu Dumnezeu şi cu 
omul. 


PENTRU ÎNSEMNELE HARULUI ŞI ALE ÎNŞELĂRII 
În dorinţa-mi de a şti de la Stareţ de este cumva vreun în- 


semn neîndoielnic care să dea putinţa i deosebi negreşalnic ade- 
vărata cale duhovnicească de «nălucile adevărului» ce se află în 

abaterile de la acea cale, am avut cu dânsul o convorbire pe 
această temă iar cuvântul său mi-a fost nesfârşit de prețios. El 
spunea: 

«Când Duhul Sfânt umple întreg omul cu îndulcirea dra- 
gostei Sale, lumea este desăvârşit uitată şi întreg sufletul într'o 
nespusă bucurie contemplă pe Dumnezeu; dar când sufletul îşi 
aminteşte din nou de lume, atunci din dragostea lui Dumnezeu 
ŞI din durere pentru om plânge şi se roagă pentru întreaga lume. 

Dându-se plânsului şi rugăciunii pentru lume, născute din 
dragoste, sufletul, din îndulcirea Duhului Sfânt, poate uita din 
nou lumea şi din nou să odihnească în Dumnezeu; dar amin- 
tindu-şi de lume, iarăşi cu multă durere se roagă cu lacrimi, 
dorind tuturor mântuirea. 

Și aceasta este adevărata cale pe care o învaţă Duhul Sfânt. 

Duhul Sfânt este dragoste, pace şi îndulcire. Duhul Sfânt 
învaţă să iubeşti pe Dumnezeu şi pe aproapele. Însă duhul înşe- 
lării este un duh mândru; el nu cruță omul, nici restul făpturi, 
căci el nu a zidit nimic; lucrează ca un fur şi răpitor iar calea lui 
este plină de pustiire. 

Duhul înşelării nu poate da adevărata îndulcire; el aduce nu- 
mai turburata dulceaţă a slavei deşarte; în el nu găseşti nici sme- 
renie, nici pace, nici dragoste, ci doar o rece nepăsare a mân- 
driei. 

Duhul Sfânt învaţă dragostea lui Dumnezeu, şi sufletul tân- 
jeşte după Dumnezeu, şi dulce şi cu lacrimi Îl caută zi şi noapte, 
iar vrăjmaşul îşi aduce propriul zbucium apăsător şi întunecat 
care ucide sufletul. 

După astfel de însemne poti limpede osebi harul lui Dum- 
nezcu de înşelăciunea vrăjmaşului». 


l-am spus Starețului că sânt oameni ce înţeleg nepătimirea 
nu ca dragoste pentru Dumnezeu, ci ca pe contemplarea fiinţării 
ce sc află mai presus de osebirea binelui și răului, şi că ei soco- 
tesc o astfel de contemplare ca fiind mai înaltă decât dragostea 

creştină. La aceasta Starețul a răspuns: 

- Este învățătura vrăjmaşului;, Duhul Sfânt nu astfel învaţă. 

Și auzindu-l pe Stareţ nu am putut s: nu-mi amintesc de chi- 
purile drăceşti ale «supraoamenilor» œ se înalță «dincolo de 
bine şi de rău». 

Starețul a spus: 

- Duhul Sfânt este dragoste, şi EI d: sufletului puterea de a 
iubi pe vrăjmaşi. Şi cine nu iubeşte pe 'răjmaşi, acela nu-L cu- 
noaşte pe Dumnezeu. 

Acest ultim criteriu ocupa în sufletu: Stareţului un loc cât se 
poate de însemnat şi de netăgăduit. El sțunea: 

- Domnul este Ziditor milostiv, şi Lui de toţi Îi este milă. 
Domnului Îi este milă de toţi păcătoşii. aşa cum mamei îi este 
milă de copiii săi, chiar şi atunci când pişesc pe o cale nu bună; 
şi unde nu este dragoste pentru vrăjnaşi şi pentru păcătoşi, 
acolo nu se află Duhul Domnului. 


GÂNDURI DESPRE LIEERTATE 


Mai sus am înfățişat convorbirea Stireţului cu un tânăr stu- 
dent, unde, într'o măsură, se pot vedea părerile sale asupra li- 
bertăţii; iar aci doresc să adaug şi alte şânduri ale sale, pe care 
le-am auzit de la dânsul, şi exprimate în parte în scris, însă 
într'un grai de neînțeles celor mai mulţi. 

Viaţa Stareţului s'a desfăşurat cu precădere în rugăciune, iar 
mintea ce se roagă nu gândeşte, adic: nu judecă, ci trăiește. 
Lucrarea minţii celui ce se roagă nu să în a se îndeletnici cu 
concepte abstracte, ci este părtăşie întn ființă. Mintea celui ce 
cu adevărat se roagă are de-a face nu cu categoriile gândirii 
raționale, ci cu categorii calitativ altele, iar acest alt soi de cate- 
gorii este însăşi ființa în lucrarea ei ce nu se poate cuprinde în 
îngustele cadre ale conceptelor abstracte 

Starețul nu a fost un filosof în obişmuitul înţeles al cuvântu- 
lui, însă a fost cu adevărat un înțelept ce deținea cunoaşterea 


ÎNVĂȚĂTURA STAREŢULUI 115 


celor ce depăşesc limitele filosofiei. 

Să luăm dreptpildă experiența «pomenirii mortii». Sub acest 
nume, în scrierile Părinților nevoitori se înțelege nu obişnuita 
conştiinţă a omului în privința mortalităţii sale, nu simpla amin- 
tire a faptului că vom muri, ci un anume simțământ duhovni- 
cesc. Începe pomenirea morţii cu conştientizarea scurtimii fiin- 
țării noastre pământeşti; când slăbind, când întărindu-se, ea 
trece uneori într'an adânc simţământ al faptului că tot ce este 
pământesc este stricăcios şi trecător, schimbând astfel însăşi 
viziunea omului faţă de tot ce este în lume; tot ce nu dăinuie 
vecinic devine fără valoare în conştiinţa sa şi apare simţământul 
lipsei de noimă a tuturor agonisirilor pe pământ. Mintea îşi 
despoaie atenția de lumea din afară ce o înconjoară, adunându- 
se înlăuntru, unde sufletul se confruntă cu adâncul de neajuns al 
întunerecului. Această viziune duce sufletul într'o groază ce 
naşte o rugăciune încordată, de nereţinut nici ziua nici noaptea. 
Vremea îşi pierdea întinderea — la început nu pentru că sufletul 
vede lumina vieţii vecinice, ci dimpotrivă, pentru că totul este 
înghiţit de simţământul vecinicei morţi. În sfârşit, trecând prin 
multe şi felurite stadii, sufletul, prin lucrarea harului, este dus în 
tărâmul luminii Dumnezeieşti fără-de-început. lar aceasta nu 
este «trecerea dincolo» a filosofiei, ci viața în adevărata sa ma- 
nifestare, ce nu are nevoie de «dovezi» dialectice. Ca adevărată 
viaţă, o astfel de cunoaştere de nedefinit, de nedemonstrat şi ne- 
vădită, în ciuda nedefinirii ei este neasemuit mai puternică şi 
lăuntric mai convngătoare decât cea mai impecabilă dialectică 
abstractă. 

Starețul se ruge: 

«Doamne, oamenii au uitat de Tine, Făcătorul lor, şi îşi caută 
slobozenia, neînţelegând că Tu eşti milostiv şi iubeşti pe păcă- 
toşii ce se pocăiesc, şi le dai harul Duhului Tău cel Sfânt». (p. 
299) 

Rugându-se Dumnezeului celui atoatecunoscător Starețul nu 
grăieşte multe cuvinte şi nu își lămureşte gândurile. «Oamenii 

îşi caută slobozenia», adică în afara lui Dumnezeu, în afara 
adevăratei vieţi, acolo unde ea nu este şi nu poate fi, unde este 
«întunerecul cel mai din afară», căci slobozenia nu este decât 
acolo unde nu este moarte, unde este adevărata vecinică fiinţare, 
adică în Dumnezeu. 

«Tu eşti milostiv, şi le dai harul Sfântului Duh». Dumnezeu 
dă darul Sfântului Duh, iar atunci omul devine slobod. «Unde 
este Duhul Domnului, acolo este slobozenia» (2 Cor. 3: 17). 
«Tot cel ce săvârşeşte păcatul, rob este păcatului. Şi robul nu 
rămâne în casă în veac. Deci de va slobozi pre voi Fiul, cu 
adevărat slobozi veţi fi» (lo. 8: 34-36). 

În rugăciunea născută din har, cunoașterea fiinţială — sau din 
cercare, aşa cum spunea Starețul — a slobozeniei omului este cât 
se poate de adâncă. El din tot sufletul recunoştea că adevărata 
robie este una singură — robia păcatului; că adevărata libertate 
este una singură — învierea în Dumnezeu. 

Câtă vreme omul nu şi-a dobândit cea întru Hristos înviere, 
totul în el va rămâne scâlciat de frica morții şi, prin urmare, de 
robia păcatului. lar dintre cei scâlciaţi, ce nu au cunoscut încă 
harul învierii, vor scăpa doar acei despre care s'a spus: «Fericiți 
cei ce nu au văzut, dar au crezut). 


De neajuns şi de nedefinit în ceea ce priveşte izvoarele ei, în 
al său vecinic temei, simplă şi una în esenţa sa — nu ştiu ce nu- 
me să dau vieţii duhovniceşti. S'ar putea ca unii să numească 
acest tărâm «supraconștientul» ... dar cuvântul nici nu dă ceva 
de înţeles, nici nu definește ceva mai mult decât relația între 
conștiința reflexivă şi lumea care îi depăşeşte hotarele. 

Trecând din acest tărâm nedefinit în cel supus observaţiei 
noastre lăuntrice, şi chiar unui anume control, viața duhovni- 
cească ni se înfăţişează sub două aspecte, şi anume: drept stare 
şi trăire duhovnicească, şi drept conştiinţă dogmatică. Cele două 

aspecte deosebite, şi oarecum chiar despărțite în «întruparea», 
adică în expresia lor formală din viața noastră empirică, în esen- 
ta lor sânt o singură viață nedespărtțită. În vârtutea acesteia, 
fiecare lucrare a nevoinţei, fiecare stare duhovnicească este ne- 
despărțit legată de conştiinţa dogmatică corespunzătoare. 

Având în vedere cele zise mai sus, am încercat întotdeauna 
să înțeleg cu ce conştiinţă dogmatică se lega marea rugăciune şi 
marele plâns pentru lume al Stareţului. 

Transpunând într'un limbaj mai pe înţelesul contemporanilor 
noştri cuvintele Stareţului, greu de pătruns, în sfânta şi măreața 
lor simplitate, nădăjduiesc în cele ce urmează să mă apropii de 
expresia conştiinţei sale dogmatice. 

Starețul spunea şi scria că dragostea lui Hristos nu poate 
răbda pierzania nimănui şi, în grija ei pentru mântuirea tuturor, 
spre a-şi atinge țelul, urmează calea jertfei. 

«Domnul dă monahului dragostea Sfântului Duh, şi din 
această dragoste inima monahului necontenit se întristează pen- 
tru norod, că nu toţi se mântuiesc. Însuşi Domnul într”atâta se 
întrista pentru norod, că S'au dat pe Sine morţii pe cruce. Şi 
Maica Domnului aceeaşi durere pentru oameni purta în inima 
Ei. Şi Ea, asemenea Fiului Său iubit, tuturor până în sfârşit le 
dorea mântuirea. Pe acelaşi Duh Sfânt L-au dat Domnul Apos- 
tolilor şi Sfinților noștri Părinţi, şi păstorilor Bisericii». («Pentru 
monahi», p. 437) 

Cu adevărat creştineşte a mântui este cu putință numai prin 
iubire, adică atrăgând; nici o silnicie nu-şi are aci locul. Cău- 
tând mântuirea tuturor, dragostea este atrasă a merge până în 
sfârşit, drept care ea îmbrăţişează nu numai lumea celor ce tră- 
iesc acum pe pământ, dar şi pe cei ce au murit, şi însuşi iadul, şi 
pe cei ce încă au a se naște, adică întregul Adam. Și dacă dra- 
gostea dănţuieşte şi se bucură văzând mântuirea fraților, ea 
plânge şi se roagă văzând pierzania lor. 

L-am întrebat pe Stareţ: Cum poate cineva să iubească pe toţi? 
Şi unde poți găsi o astfel de dragoste, ca să devii una cu toți? 

Starețul a răspuns: 

- Spre a deveni una cu toţi, precum spune Domnul, «ca toţi 
una să fie» (lo. 17: 21), nu avem nevoie să născocim nimic: toți 
avem una şi aceeaşi fire, şi deci firesc ne-ar fi să iubim pe toţi; 
iar puterea de a iubi o dă Duhul Sfânt. 

Puterea iubirii este mare şi biruitoare, dar nu până în sfârşit. 
În fiinţa omului este un anume domeniu unde până şi iubirii i se 
pune hotar, unde nici ea nu-și atinge deplinătatea stăpânirii. Ce 
poate fi aceasta? 

Libertatea. 

Libertatea omului este cu adevărat reală, şi atât de mare, 
încât nici jertfa lui Hristos Însuşi, nici jertfa tuturor celor ce au 
păşit pe urmele lui Hristos nu poate duce neapărat la biruinţă. 

Domnul a zis: «Şi Eu, de Mă voi înălța de pre pământ (adică 
răstignit pe cruce), pre toţi voi trage la Mine» (lo. 12: 32-33). 
Astfel, dragostea lui Hristos nădăjduieşte să atragă pe toți la 
sine, drept care înaintează până la iadul cel mai de jos. Dar până 
şi acestei desăvârşite iubiri şi desăvârşite jertfe cineva — nu se 
ştie cine, şi de vor fi aceştia mulți sau puţini iarăşi nu se ştie — 
poate răspunde prin respingere până şi în planul veciniciei, şi 
poate spune: Eu însă — nu vreau. 

Tocmai această înfricoșătoare posibilitate a libertăţii, cunos- 
cută în experiența duhovnicească a Bisericii, a dus la res- 
pingerea ideii origeniste!. 

Nu este mici o îndoială că din conştiinţa origenistă nu se 
poate naşte o astfel de rugăciune precum vedem la Stareţ. 

Ceea ce a cunoscut Starețul când i S'a arătat Hristos a fost 
pentru el mai presus de orice îndoială sau clătinare. EI a ştiut că 
Cel ce i se arătase era Domnul Atotţiitorul. A ştiut că smerenia 
lui Hristos pe care o cunoscuse, şi acea dragoste de care se um- 


! Părintele Sofronie se referă la ideea apocatastazei, adică a mântuirii 
finale a tuturor sufletelor, una dintre ideile pentru care a fost osândit 
Onighen (185-283). (N. tr.) 

pluse până la limita puterii de a mai purta este lucrarea Sfân- 
tului Duh — Dumnezeu. A cunoscut că Dumnezeu este nețăr- 
murită dragoste şi nesfârşită milosârdie, şi totuşi cunoaşterea 
acestui adevăr nu l-a dus la a gândi că «oricum toţi se vor mân- 
tui». Conştiința putinţei vecinicei pierzanii a rămas adânc în 
duhul lui, iar aceasta pentru că, în starea harului, sufletului 1 se 
descoperă măsura libertăţii omului. 


Esenţa absolutei libertăți constă în aceea ca singur întru 
toate, în afara oricărei dependențe sau constrângeri, în afara 
oricărei ţărmuriri, să îţi determini fiinţa. Aceasta este libertatea 
lui Dumnezeu; omul nu are o astfel de libertate. 

Ispita făpturii slobode, care este chipul lui Dumnezeu, este 
aceea de a-şi zidi singură fiinţa, singură a se determina întru 
toate, singură a se face dumnezeu — iar nu de a primi numai 
ceca ce i se dă, căci în aceasta se află un simțământ al depen- 
denței. 

Fericitul Stareţ spunea că şi această ispită, precum şi toate 
celelalte, se biruieşte prin credinţa în Dumnezeu. Credinţa în 
Dumnezeul cel bun şi milostiv, credinţa că El este mai presus 
de toată desăvârşirea, atrage în suflet harul, iar atunci nu se mai 
află simțământul dependenţei, şi sufletul iubeşte pe Dumnezeu 
ca fiind cel mai adevărat Tată şi trăieşte prin El. 


Starețul era un om cu puțină carte, însă năzuinţa lui spre a 
cunoaşte adevărul nu era nicicum mai mică decât la oricare al- 
tul, dar calea sa spre a cunoaşte adevărul dorit era cu totul deo- 
sebită de metodele filosofiei speculative. Ştiind aceasta, am 
urmărit cu mult interes cum îi treceau prin minte, într'o atmos- 
feră cu totul aparte şi într'o formă cât se poate de originală, cele 

mai felurite probleme theologice, şi cum se turnau în conştiinţa 
sa spre a lua forma unei soluţii. Nu putea dezvolta vreo proble- 
mă în chip dialectic, nici să o exprime în sistemul conceptelor 
raționale, căci se temea «a greşi în judecata minţii», dar prin- 
cipiile exprimate de el purtau pecetea unui deosebit adânc. Şi, 
fără să vreau, mi se ivea întrebarea: De unde această înţelep- 
ciune la el? 

Cu toată fiinţa sa Starețul purta mărturia faptului că cele mai 
înalte adevăruri duhovniceşti nu se pot cunoaşte decât pe calea 
pazei poruncilor Evangheliei, iar nu prin învățătura «din afară». 
El trăia prin Dumnezeu şi primea de sus, de la Dumnezeu, 
luminare; iar cunoaşterea sa era nu o înțelegere abstractă, ci din 
însăşi viaţa. 

La începerea acestui capitol îmi propusesem să înfățişez în- 
văţătura Starețului dar, lucrând, am înclinat spre gândul că poa- 
te mai bine mi-aş atinge scopul înfățişând în măsura putinţei 
mele experienţa sa duhovnicească: pe de-o parte, fiind lucrarea 
Marelui Dumnezeu, această experiență aduce cu sine, în fiecare 
din manifestările ei istorice concrete, ceva vecinic nou; şi, pe de 
altă parte, gândurile Stareţului privitoare la cele mai adânci 
probleme duhovniceşti sânt urmarea nevoinţei rugăciunii sale şi 
a cercetănilor dumnezeiescului har. 

Creştinismul este nu o filosofie, nu o «învățătură» (doctrină), 
ci viaţă, şi toate convorbirile şi scrierile Stareţului sânt mărturia 
acestei vieţi. 


PENTRU LEGĂTURA PERSONALĂ A OMULUI 
CU DUMNEZEUL PERSONAL 


Domnul a spus lui Pontie Pilat: «Pentru aceasta am venit în 
lume, spre a da mărturie pentru adevăr». Pilat a răspuns sceptic: 
«Ce este adevărul?»; şi, încredinţat că la această întrebare nici- 
cum nu există vreun răspuns, şi neaşteptându-l nici din partea 
lui Hristos, a ieşit către iudei. 

Pilat avea dreptate: la întrebarea «CE este adevărul?», dacă 
avem în vedere adevărul ultim ce stă la temeiul întregii ființări a 
lumii, răspuns nu este. 

Dar dacă Pilat, având în vedere Adevărul cel dintru început, 
sau de-sine-Adevărul, ar fi pus întrebarea precum s'ar fi cuvenit 
a o pune, anume: «CINE este adevărul?» — el ar fi primit răs- 
punsul pe care, nu cu mult înainte Domnul, la Cina cea de 
Taină, prevăzând întrebarea lui Pilat, îl dăduse iubiților Săi 
ucenici, iar prin ei întregii lumi: «Eu sânt adevărul» (lo. 14: 6; 
18: 37-38). 


Știința şi filosofia îşi pun întrebarea «CE este adevărul?», pe 
când adevărata conştiinţă creştină duhovnicească se îndreaptă 
totdeauna către adevărul «CINE». 

Reprezentanţii ştiinţei şi filosofiei nu arareori îi socotesc pe 
creştini nişte visători fără temei, iar pe sineși ca stând pe un 
temei solid, drept pentru care se numesc «pozitivişti». În chip 
curios, ei nu înţeleg tot negativismul «CE-ului» lor; nu înțeleg 
că Adevărul autentic absolut nu poate fi decât «CINE», şi 
nicidecum «CE», căci Adevărul nu este o formulă abstractă sau 
o idee abstractă, ci de-Sine-Viaţa — «Eu Sânt». 

De fapt, ce poate fi mai abstract şi mai negativ decât ade- 
vărul CE? Şi observăm acest mare paradox de-a lungul întregii 
căi istorice a omenirii din clipa căderii lui Adam în păcat. 
Vrăjită de propria-i rațiune, omenirea trăieşte într’o oarecare 
buimăceală, astfel încât nu numai ştiinţa şi filosofia «pozitivă» 
îşi pun, asemenea lui Pilat, întrebarea: «CE este adevărul?», dar 
până şi în viața religioasă a omenirii se observă aceeaşi mare 
înşelăciune, până şi acolo oamenii neîncetat umblă pe calea 
căutării adevărului «CE». 

Rațiunea socotește că de va afla adevărul «CE» căutat de ea, 
va ajunge să dobândească puterea magică și va deveni libera 
stăpânitore a ființei. 

Purcezând pe calea căutării raţionale în viaţa religioasă omul 


122 VIAȚA ȘI ÎNVĂŢĂTURA STAREŢULUI SILUAN 


negreşit va cădea în concepţia pantheistă a lumii. De fiecare 
dată când mintea theologhisitoare încearcă prin a sa putere a 
cunoaşte adevărul despre Dumnezeu, va cădea în chip fatal — fie 
că o înţelege, fie că nu — în una şi aceeaşi greşală în care s'au 
afundat şi ştiinţa, şi filosofia, şi pantheismul, anume: căutarea şi 
contemplarea adevărului «CE». 

Adevărul «CINE» nicicum nu se poate cunoaşte rațional. 
Dumnezeul «CINE» se cunoaşte numai prin părtăşie în ființă, 
adică numai în Duhul Sfânt. Aceasta o sublinia neîncetat Sta- 
rețul Siluan. 

Însuşi Domnul grăieşte despre aceasta astfel: 

«De Mă iubeşte cineva, cuvântul Meu va păzi, şi Tatăl Meu 
va iubi pre el, şi la el vom veni, şi lăcaş în el ne vom face» ... 
«Dară Mângâietoriul, Duhul cel Sfânt, pre Carele va trimite 
Tatăl întru numele Meu, acela pre voi va învăţa toate» (lo. 14: 
23 şi 26). 

În experienţa nevoinţei dreptslăvitoare calea contemplărilor 
abstracte se respinge ca nefiind dreaptă. Cela ce în cugetările 
sale despre Dumnezeu se opreşte asupra contemplării abstracte 
a Binelui, Frumosului, Veciniciei, Dragostei ş.a.m.d., acela se 
află pe o cale mincinoasă. Cel ce doar se sustrage tuturor chipu- 
rilor şi conceptelor empirice, acela, aşijderea, nu va fi cunoscut 
adevărata cale. 

Dreptslăvitoarea contemplare nu este contemplarea abstractă 
a Binelui, Dragostei ş.a.m.d., nici simpla despuiere a minţii de 
toate chipurile şi conceptele empirice. Adevărata contemplare 
este dată de Dumnezeu prin venirea Lui în suflet, iar atunci 
sufletul contemplă pe Dumnezeu şi vede că El iubeşte, că El 
este bun, măreț, vecinic; Îl vede ca fiind mai presus de lume şi 
negrăit. Însă nimic nu se contemplă abstract. 

Adevărata viaţă duhovnicească este străină închipuirilor, 
fiind întru toate şi până la capăt concretă şi pozitivă. Adevărata 
împărtăşire cu Dumnezeu este căutată de om nu altfel decât prin 
rugăciunea personală către Dumnezeul Personal. Adevărata ex- 

periență creştină duhovnicească este împărtăşire cu Dumnezeul 
absolut liber, şi de aceea nu atârnă de singură strădania şi voia 
omului, aşa cum este cazul în experiența necreştină (pantheistă). 


Niciodată nu voi ajunge prin cuvintele mele stângace să 
redau cititorului ceea ce mă uimea în părtăşia mea cu Starețul. 
Convorbirea vie cu el purta un caracter deosebit. În ciuda a 
toată simplitatea şi blândeţea convorbirii, cuvântul său era 
deosebit de lucrător, ca unul ce purcedea din adânca experiență 
a fiinţăru, ca un cuvânt cu adevărat purtător al Duhului vieţii. 

Arătarea lui Hristos Starețului Siluan fusese o întâlnire 
personală, în vârtutea căreia îndreptarea sa către Dumnezeu 
primise un caracter adânc personal. Rugându-se, el vorbea cu 
Dumnezeu față către Faţă. Simţământul Dumnezeului Personal 
curăţă rugăciunea de închipuiri şi de speculaţii abstracte, 
trecând totul într'un oarecare centru nevăzut al unui dialog 
lăuntric, viu. Adunându-se înlăuntru, rugăciunea încetează a fi o 
«chemare în văzduhuri», iar mintea devine întreagă luare-amin- 
te şi auz. Chemând numele lui Dumnezeu — Părinte, Doamne, şi 
celelalte — el petrecea în starea despre care «nu este slobod 
omului a grăi» (2 Cor. 12: 4), însă cela ce însuşi a cercat venirea 
Dumnezeului Celui Viu, acela va înţelege. 

Un minunat nevoitor din Mănăstire, Părintele Trofim, obser- 
vase aceasta la Starețul Siluan şi se umpluse de frică şi nedume- 
rire, fapt pe care mi l-a povestit de-abia după săvârşitul Stare- 
tului. 


PENTRU IUBIREA DE VRĂJMAŞI 


Precum fiecare concepție raționalistă a lumii îşi are propria 
desfăşurare logică, propria dialectică, tot astfel şi lumea duhov- 
nicească îşi are — exprimându-mă, fireşte, convenţional — pro- 
pria structură, propria dialectică. Însă dialectica experienţei du- 
hovniceşti este cât se poate de originală şi nu coincide cu 

demersul obişnuit al gândirii. 

Astfel, raționaliştilor li s'ar putea părea straniu criteriul ade- 
văratei credinţe, adevăratei părtăşii cu Dumnezeu, însemnul 
adevăratei lucrări a harului, pe care îl învaţă Fericitul Stareţ — 
anume, iubirea de vrăjmaşi. 

Aci, cu toată dorinţa mea de a vorbi cât mai pe scurt şi de a 
ocoli tot ce este de prisos, socotesc de trebuinţă a spune câteva 
cuvinte de lămurire. 


Omului îi este dată nădejdea că în veacul ce vine va primi 
darul marii asemănări cu Dumnezeu şi deplinătatea fericirii, dar 
aci el nu cunoaşte decât «arvuna» stării ce va să fie. În hotarele 
experienţei pământeşti, omului îmbrăcat în trup îi este dat în 
vremea rugăciunii să împreune petrecerea în Dumnezeu cu po- 
menirea lumii; dar când petrecerea în Dumnezeu îşi atinge o 
mai mare deplinătate, atunci «lumea este uitată», la fel cum cel 
ce este deplin «lipit de pământ» uită de Dumnezeu. 

Dar dacă în starea mai deplină a petrecerii în Dumnezeu 
lumea «este uitată», este oare cu putinţă a vorbi despre iubirea 
de vrăjmaşi ca fiind criteriul adevăratei părtăşii cu Dumnezeu? 
Căci desigur, uitând lumea, omul nu se mai gândeşte nici la 
prieteni, nici la vrăjmaşi. 


Dumnezeu, Care în esența Sa este mai presus de lume, din- 
colo de hotarele lumii (transcendent), prin lucrarea Sa petrece în 
lume (este imanent lumii). Deplinătatea şi desăvârşirea stării 
mai-presus-de-lume a lui Dumnezeu nu se încalcă nicidecum 
prin neîncetata Sa lucrare în lume. Însă omul pe pământ, 
îmbrăcat în trup, nu are o astfel de desăvârşire; şi deci, atunci 
când este deplin afundat în Dumnezeu, adică din toate puterile 
minţii şi inimii sale, nu mai are în conştiinţa sa nimic din lume. 
Totuşi de aci nu trebuie înțeles că deplina petrecere în Dumne- 
zeu nu are legătură cu iubirea de vrăjmaşi. Starețul, dimpotrivă, 
afirma cea mai strânsă legătură a uneia cu cealaltă. 

Prin faptul că Domnul i S'a arătat i se dăduse acea stare a 
cunoaşterii ce nu mai lasă loc îndoielii sau clătinării. Întărea 
categoric că cel ce iubeşte pe Dumnezeu în Duhul Sfânt, iubeşte 
neapărat Şi întreaga facere a lui Dumnezeu, şi mai întâi de toate 
omul. Această dragoste el o ştia ca darul Duhului Sfânt; o în- 
țelegea ca lucrarea lui Dumnezeu ce se pogoară de sus. Şi dim- 
potrivă, el cerca deplina adâncire în Dumnezeu ca venind în 
vârtutea iubirii de aproapele după har. 

Vorbind de vrăjmaşi, Starețul folosea limbajul mediului său, 
unde mult se vorbea şi scria despre vrăjmaşii credinţei. El însuşi 
nu despărțea omenirea în vrăjmaşi şi prieteni, ci în cei ce cu- 
nosc pe Dumnezeu şi cei ce nu-L cunosc. Dacă împrejurările is- 
torice ar fi fost altele, presupun că şi Starețul s’ar fi exprimat 
altfel, ceea ce se şi întâmpla adesea când vorbea despre dragos- 
tea pentru om în general, adică pentru toți oamenii, şi cei ce fac 
bine, şi cei ce fac rău. În aceasta vedea el asemănarea cu Hris- 
tos, Care «mâinile pre cruce Şi-a întins» pentru a aduna pe toti. 

În ce constă puterea poruncii lui Hristos, «lubiţi pre vrăj- 
maşii voştri»? De ce spunea Domnul că cei ce vor păzi porunca 
Sa vor cunoaşte de unde vine această învățătură (vezi lo. 7: 
17)? Cum o înţelegea Starețul? 

Dumnezeu este dragoste, dragoste absolută ce îmbrățișează 
cu prisosinţă întreaga facere. Dumnezeu, ca dragoste, şi în iad 
este de față. Duhul Sfânt, dând omului cu adevărat a cunoaşte 
această dragoste în măsura putinţei sale de a o purta, îi şi des- 
chide calea către deplinătatea ființării. 

Acolo unde există «vrăjmaş)y, există şi respingere. Respin- 
gând, omul numaidecât cade din deplinătatea Dumnezeiască şi 
nu se mai află în Dumnezeu. Cei ce au dobândit Împărăţia Ce- 
rului şi petrec în Dumnezeu, văd în Duhul Sfânt toate stră- 
fundurile iadului, pentru că nu este în toată ființarea tărâm unde 
Dumnezeu să nu fie de față. «Tot cerul Sfinţilor viază în Duhul 
Sfânt, iar Duhului Sfânt nimic în întreaga lume Îi este ascuns»... 
«Dumnezeu este dragoste; şi în Sfinţi, Duhul Sfânt este dra- 

goste» (cap. XII, «Pentru Sfinți»). Petrecând în cer, Sfinții văd 
iadul, şi îl îmbrățişează şi pe acela în dragostea lor. 

Cei ce urăsc şi leapădă pe fratele sânt ciuntiți în ființarea lor 
şi pe adevăratul Dumnezeu, Care este dragoste atotcuprinză- 
toare, nu L-au cunoscut, şi calea către El nu au aflat. 

Faptul că omul nicidecum nu poate deplin a petrece în ace- 
laşi timp şi în Dumnezeu şi în lume face ca întrebarea: Oare va 
fi fost adevărată contemplarea sa, sau, dimpotrivă, o visătorie? 
— să fie cu putinţă de-abia «după întoarcerea» la pomenirea şi 
simţământul lumii. Starețul spunea că dacă după o stare duhov- 
nicească, luată drept contemplare a lui Dumnezeu și părtăşie cu 
Dumnezeu, nu se trăia iubirea față de vrăjmaşi şi, prin urmare, 
şi fată de întreaga facere, aceasta era un semn sigur că vedenia 
nu fusese adevărată, adică nu în Dumnezeul adevărat. 

«Răpirea» în vedenie poate veni omului mai nainte ca el să- 
şi dea seama. În însăşi starea răpirii, chiar când ea nu este de la 
Dumnezeu, omul poate să nu înţeleagă ce s'a petrecut cu dân- 
sul. lar dacă rodul vedeniei «după întoarcere» s'a arătat a fi 
mândria şi nepăsarea față de soarta lumii şi a omului, atunci 
neapărat ea fusese mincinoasă. Astfel, adevărul sau minciuna 
contemplării se cunoaşte după rodurile sale. 

Amândouă poruncile lui Hristos, adică cea pentru iubirea lui 
Dumnezeu şi iubirea aproapelui, alcătuiesc o viață-una. Aşadar, 
cel ce socoteşte că trăieşte în Dumnezeu şi Îl iubeşte, iar pe 
fratele urăşte, acela petrece în înşelare. Astfel, a doua poruncă 
ne dă putinţa de a cerca în ce măsură trăim cu adevărat în 
Dumnezeul cel adevărat. 


DEOSEBIREA BINELUI ȘI A RĂULUI 


Starețul socotea că aşa cum pentru a cerceta adevărul căii 
noastre către Dumnezeu principiul călăuzitor de încredere este a 
doua poruncă, cea pentru iubirea aproapelui, tot astfel criteriul 
sigur spre a deosebi binele de rău este nu atât scopul în sine, 

oricât de sfântă şi înaltă ar fi expresia sa exterioară, cât mijloa- 
cele alese pentru atingere acelui scop. 


Singur Dumnezeu este absolut. Răul, nefiinţând prin sine 
însuşi, ci fiind doar împotrivirea făpturii slobode față de Fiinţa 
cea dintru început, faţă de Dumnezeu, nu poate fi absolut, drept 
care răul în stare pură nu există şi nu poate exista. Tot răul 
săvârşit de către făpturile slobode trăieşte neapărat ca parazit pe 
trupul binelui; el neapărat trebuie să-şi afle o îndreptăţire, să se 
înfățişeze învestmântat în haina binelui, şi nu arareori în cea a 
binelui celui mai înalt. Răul întotdeauna şi neapărat se va 
împleti într'o oarecare măsură cu o căutare aparent pozitivă, şi 
aceasta este latura sa care «ademeneşte» omul. El încearcă să 
înfăţişeze aspectul său pozitiv omului ca pe o valoare atât de 
însemnată încât, pentru a fi atinsă, toate mijloacele sânt în- 
găduite. 

În viaţa empirică a omului nu este cu putință a ajunge la bi- 
nele absolut; în toată facerea omului este prezentă o oarecare 
nedesăvârşire. Prezenţa nedesăvârşirii în binele omenesc pe de- 
o parte şi, pe de altă parte, neapărata prezenţă a aparentului bine 
pe care şi-l atribuie răul, face ca deosebirea binelui de rău să fie 
cât se poate de anevoioasă. 

Starețul socotea că răul întotdeauna lucrează ca «înşelare», 
ascunzându-se sub chipul binelui; pe când binele, spre a se în- 
făptui, nu are nevoie de împreună-lucrarea răului. Drept aceea, 
acolo unde se ivesc mijloace nu bune (viclenie, minciună, sil- 
nicie, şi altele asemenea), începe un tărâm străin duhului lui 
Hristos. Binele nu se atinge prin mijloace rele, iar scopul nu 
îndreptăţeşte mijloacele. «Binele dobândit nu prin mijloace 
bune nu este un bine» — iată legământul lăsat nouă de către 
Apostoli şi Sfinții Părinţi. Dacă binele nu arareori biruieşte, şi 
prin prezenţa sa îndreptează ceea ce fusese rău, ar fi nedrept a 
gândi că răul ar fi adus binele, că binele ar fi rezultatul răului. 
Aceasta este cu neputinţă. Însă puterea lui Dumnezeu face ca 

acolo unde ea se iveşte totul să se tămăduiască fără urmă, căci 
Dumnezeu este plinătatea vieţii şi făureşte viața dintru nimic. 


CALEA BISERICII 


«Bisericii noastre îi este dat în Duhul Sfânt a înţelege tainele 
lui Dumnezeu, şi puternică este Ea prin gândul Său cel sfânt şi 
răbdarea Sa»... (p. 301) 

Taina lui Dumnezeu, pe care Biserica o înţelege în Duhul 
Sfânt, este dragostea lui Hristos. 

Sfânta gândire a Bisericii este ca «toți să se mântuiascăy. lar 
calea pe care merge Biserica spre acest sfânt ţel este răbdarea, 
adică jertfa. 

Propovăduind în lume dragostea lui Hristos, Biserica cheamă 
pe toți la plinătatea vieții dumnezeieşti, dar oamenii nu înţeleg 
chemarea şi o leapădă. Chemând pe toţi spre a păzi porunca lui 
Hristos: «lubiți pe vrăjmaşii voştri», Biserica se aşază între 
toate puterile ce vrăjmăşuiesc între ele, iar mânia de care sânt 
pline acele puteri, întâlnind Biserica în calea sa, năvăleşte 
asupra Ei. Biserica însă, înfăptuind lucrul lui Hristos pe pământ, 
adică mântuirea întregii lumi, conştient ia asupră-şi povara 
obşteştii mânii, precum şi Hristos a luat asupra Sa păcatele lu- 
mii. Şi dacă Hristos, în această lume a păcatului, a fost prigonit 
şi nevoit să sufere, atunci şi adevărata Biserică a lui Hristos va 
fi prigonită şi va suferi. Este legea duhovnicească a vieţii în 
Hristos, despre care a vorbit Însuşi Hristos şi Apostolii; iar 
dumnezeiescul Pavel a exprimat-o hotărât în astfel de cuvinte: 
«Toţi carii voiesc cu bunăcinstire a viețui întru Hristos lisus, 
prigoni-se-vor» (2 Tim. 3: 12). 

lar aceasta totdeauna şi pretutindenea, în lumea întreagă, 
oriunde se află păcatul. 

«Fericiţi de-pace-făcătorii, că aceia fu lui Dumnezeu se vor 
chema». Domnul spune aci că aceia care propovăduiesc pacea 
lui Dumnezeu se aseamănă Lui, Celui Unul-Născut Fiul lui 

Dumnezeu; şi se aseamănă întru toate, adică nu numai întru sla- 
va şi învierea Sa, ci şi în defăimare şi moarte. Despre aceasta 
mult se vorbeşte în Scripturi, şi de aceea cei ce propovăduiesc 
într' adevăr pacea lui Hristos să nu uite niciodată de Golgotha. 

Și toate acestea numai pentru cuvântul: lubiţi-vă vrăjmaşii. 
«Voi căutaţi să Mă omorâţi, căci cuvântul Meu nu încape întru 
vow», grăieşte Hristos iudeilor (lo. 8: 37). Nici propovăduirea 
Bisericii, care este acelaşi cuvânt: «lubiţi-vă vrăjmaşii», nu 
încape în lume, şi de aceea lumea în toate veacurile a prigonit şi 
va prigoni adevărata Biserică, a ucis şi va ucide pe slujitorii Ei. 


În toate convorbirile cu Fericitul Siluan niciodată nu am avut 
vreo umbră de îndoială că graiurile sale sânt «graiuri ale vieţii 
vecinicey» pe care le auzise de sus, şi că nu prin «basme meşte- 
şugite» învățase acel adevăr căruia îi purta mărturie întreaga sa 
viață. Foarte mulți grăiesc cu uşurătate despre dragostea lui 
Hristos, dar faptele lor sânt sminteală lumii, drept care şi cu- 
vintele lor sânt lipsite de putere de-viață-făcătoare. 

Viaţa Stareţului, pe care am văzut-o atât de îndeaproape de-a 
lungul mai multor ani, şi pe care acum, în nechibzuinţa mea, în- 
cerc să o înfățişez, era o uriaşă nevoinţă, şi atât de minunată, 
încât nu sânt în putere a afla cuvinte omeneşti ca să-mi exprim 
minunarea; şi, în acelaşi timp, era atât de simplă, atât de fi- 
rească şi cu adevărat smerită, că tot cuvântul fălos şi oricât de 
puțin afectat nu va face decât să introducă un element străin, şi 
de aceea îmi este atât de greu să scriu despre ea. 

Există oameni ce nu sânt în stare a vedea îndărătul unui 
cuvânt simplu adevăratul său cuprins, dar sânt şi unii al căror 
auz se scârbeşte de nefirescul cuvintelor pretențioase. Sfântul şi 
curatul cuvânt al Stareţului fund, din păcate, de neînțeles 
multora, în vârtutea simplităţii lui, am hotărât să-l însoțesc până 
la un punct cu cuvântul meu sec şi urât, presupunând — poate 

greşit — că astfel voi putea să-i ajut să-l înţeleagă pe cei obiş- 
nuiți cu un alt chip al vieţuirii şi cu un alt grai. 

Să luăm drept pildă scurta învăţătură a Starețului: 

«Ce trebuie să faci spre a avea pace în suflet şi în trup? 

Pentru aceasta trebuie pe toți să iubeşti ca însuţi pe tine şi în 
fiecare ceas să fii gata de moarte». 

De obicei, la gândul apropiatei morți sufletul oamenilor se 
turbură de frică, şi adesea şi de deznădejde, până la a se îmbol- 
năvi şi trupeşte din suferinţa sufletească. Şi atunci cum de zice 
Starețul că a fi neîncetat gata de moarte şi a iubi pe toți umple 
de pace nu numai sufletul, ci şi trupul? Străină şi neînţeleasă 
învăţătură! 

Vorbind aci de pace în suflet şi în trup Starețul are în vedere 
o asemenea stare când nu numai sufletului, ci şi trupului, în chip 
simțit i se împărtăşeşte lucrarea harului. Cu toate acestea, în 
cazul de faţă el vorbeşte de o măsură mai mică decât cea pe care 
o cercase în vremea arătării Domnului. Atunci harul, şi în suflet, 
şi în trup, prinsese atâta putere, încât şi trupul își simţea 
sfințirea, iar dulceața Duhului Sfânt insufla o atât de puternică 
dragoste de Hristos, încât însuşi trupul dorea să sufere pentru 
Domnul. 


PENTRU DEOSEBIREA DINIRE IUBIREA 
CRESTINA ȘI DREPTATEA OMENEASCA 


Oamenu au cel mai adesea o înțelegere juridică asupra drep- 
tății. A împovăra pe cineva cu răspunderea pentru vina altcuiva 
ei o resping ca pe o nedreptate. Aceasta nu îşi are locul în 
conştiinţa lor juridică. Dar alta grăieşte duhul iubirii lui Hristos. 
În duhul acestei iubiri, a împărtăşi răspunderea pentru vina celui 
iubit, ba chiar deplin a o purta, nu numai că nu este străin, ci 
întru totul firesc. Mai mult, prin faptul de a purta vina străină se 
vădeşte adevărul iubirii şi se ajunge la conştientizarea ei. Dacă 
este a ne folosi numai de latura îndulcirii iubirii, atunci unde 

mai este latura noimei sale? Dar când se adaugă libera luare 
asupră-şi a vinei şi a suferințelor celui iubit, atunci dragostea îşi 
atinge desăvârşirea atotcuprinzătoare. 

Mulţi nu pot sau nu voiesc să ia asupra lor şi să poarte de 
bună voie urmările păcatului strămoşului Adam. Ei spun: 
«Adam şi Eva au mâncat din rodul oprit, dar ce mă priveşte pe 
mine? Sânt gata să răspund pentru păcatele mele, dar numai 
pentru ale mele personale, şi nicicum pentru cele străine». Şi nu 
înțelege omul că printr'o astfel de mişcare a inimii repetă în 
sine păcatul Strămoşului, care devine propriul său păcat şi 
propria cădere. Adam s'a lepădat de răspundere punând vina 
asupra Evei şi a lui Dumnezeu Care îi dăduse acea femeie, ru- 
pând astfel unimea Omului şi unirea sa cu Dumnezeu. Astfel, 
de fiecare dată când ne împotrivim a purta vina pentru răul 
obştesc, pentru faptele celor apropiaţi, noi repetăm acelaşi păcat 
şi rupem la rândul nostru unimea Omului. Domnul a întrebat pe 
Adam mai nainte de Eva. Şi trebuie înțeles că dacă el nu s'ar fi 
îndreptățit, ci ar fi luat asupră-şi răspunderea pentru păcatul lor 
obştesc, alta ar fi fost soarta lumii, tot aşa cum ea se schimbă 
atunci când luăm asupră-ne povara vinei celor apropiați. 

Fiecare om poate spune multe spre propria-i îndreptățire în 
orice faptă, dar de va cerceta cu luare aminte în inima sa va ve- 
dea că, îndreptățindu-se, nu scapă de viclenie. Se îndreptăţeşte 
omul mai întâi fiindcă nu voiește să se recunoască fie și în parte 
vinovat pentru răul din lume; se îndreptăteşte fiindcă nu înte- 
lege că este înzestrat cu o libertate asemănătoare cu cea a lui 
Dumnezeu, ci se vede doar ca un fenomen, ca un lucru al aces- 
tei lumi, şi deci ca atârnând de ea. Într’o astfel de conștiință iese 
la iveală mult din conştiinţa robului: drept aceea îndreptățirea 
este proprie robului, iar nu fiilor lui Dumnezeu. 

La fericitul Staret nu am văzut înclinarea de a se îndreptăți. 
Dar în chip ciudat tocmai acest fel de a face, adică a lua asupră- 
şi vina şi a cere iertare, li se pare multora a fi o atitudine de rob. 
Iată cât de deosebită este înțelegerea fiilor Duhului lui Hristos şi 

a celor neduhovniceşti. Celui neduhovnicesc îi pare de necrezut 
că întreagă lumea oamenilor poate fi resimţită ca un tot ce este 
cuprins în ființa proprie a fiecărui om, fără a exclude celelalte 
persoane. Întregul fiinţei atot-omului, după înţelesul celei de-a 
doua porunci: «Să iubeşti pe aproapele ca însuți pre tine», 
trebuie şi se poate cuprinde în propria-i fiinţă. Atunci tot răul ce 
se petrece în lume va să se înţeleagă nu ca fiind ceva străin, ca 
al său propriu. 

Dacă fiecare persoană-ipostas omenesc, zidit după chipul 
Ipostaselor absolute dumnezeieşti, este în stare a cuprinde în 
sine plinătatea fiinţei atot-omului, aşa cum şi fiecare Ipostas 
Dumnezeiesc este purtător a toată plinătatea Fiinţei Dumneze- 
ieşti — acesta fiind înțelesul adânc al celei de-a doua porunci — 
atunci şi lupta cu răul, cu răul cosmic, fiecare o va face în- 
cepând cu sine însuşi. 


Starețul însuşi vorbea totdeauna numai despre dragostea lui 
Dumnezeu, şi niciodată despre dreptate, dar eu înadins l-am 
provocat la o convorbire despre aceasta. El a spus, mai mult sau 
mai puțin, următoarele: 

«Despre Dumnezeu nu se poate spune că este nedrept, sau că 
în El se află nedreptate, dar nici nu se poate spune că este drept, 
aşa cum înțelegem noi dreptatea. Sfântul Isaac Sirul zice: „Nu 
îndrăzni a numi pe Dumnezeu drept. Căci unde este acea drep- 
tate: noi am greşit, iar El Şi-a dat pe Fiul cel Unul-Născut 
crucii?” ar la cele spuse de Cuviosul Isaac se poate adăuga: 
Noi am greşit, iar Dumnezeu pe Sfinţii Îngeri i-a pus în slujba 
mântuirii noastre. Dar şi Îngerii, plini fiind de dragoste, ei înşişi 
au dorinţa de a ne sluji, şi în această slujire primesc asupră-şi 
durerile. Dar iată că şi vietăţile necuvântătoare, şi tot restul 
făpturii au fost date de către Domnul legii stricăciunii, căci nu li 
se cuvenea a rămâne slobode de acea lege, atunci când omul, 

pentru care ea fusese făcută, prin păcatul lui ajunsese rob stri- 
căciunii. Astfel că unii de bunăvoie, iar alţii nu de bunăvoie, 
însă „toată zidirea împreună-suspină şi împreună-chinuieşte 
până acum” (Rom. 8: 20-22), împreună-pătimind cu omul. lar 
aceasta nu este legea dreptăţii, ci legea iubiri». 


Dragostea lui Hristos, ca Dumnezeiască putere, ca dar al 
Duhului Sfânt Care singur lucrează în toţi, adună fiunţial totul 
întru una; iubirea îşi însuşește viaţa celui iubit. Cel ce iubeşte pe 
Dumnezeu este cuprins în viața Dumnezeirii; cel ce iubeşte pe 
aproapele cuprinde în fiinţa sa ipostatică viaţa fratelui; cel ce 
iubeşte întreaga lume, în duh îmbrățișează întreaga lume. 

Acea mare rugăciune pentru lume cu care se ruga Fericitul, 
marele Stareţ Siluan, duce tocmai la o astfel de înțelegere sau, 
mai bine zis, simtire a părtăşiei ființiale a propriei fiinte perso- 
nale cu ființa atot-omenirii. Dacă se poate spune, cum fac mulți 
filosofi contemporani, că perceperea prin simtirile noastre a ori- 
cărui obiect nu este doar un act psihic subiectiv, străin de fi- 
ințarea obiectivă a însuşi obiectului, ci este însuși obiectul care 
prin lucrarea sa reală pătrunde în conștiința noastră, înfiripându- 
se astfel o părtăşie în ființă, atunci cu atât mai mult trebuie să 
vorbim despre părtăşie în fiintă acolo unde lucrează unul harul 
dumnezeiesc a-toate-pătrunzător al Sfântului Duh — Atotțiitorul. 


NEÎNCETATA RUGĂCIUNE A STAREȚULUI 


Domnul înainte de ieşirea Sa a spus: «Vine stăpânitoriul lu- 
mii cesteia, şi întru Mine nimic are) (lo. 14: 30). 

Cel ce a încercat cu adevărat cândva în viaţa sa să păzească 
poruncile lui Hristos, acela într'o oarecare măsură poate înțele- 
ge nemărginita măreție a spuselor Lui, nemărgimire pentru tot 
omul, de-a lungul întregii istorii a lumii. 

În zilele vieţii pământeşti a lui Hristos, oamenii, ascultându- 
L, se aflau în aceeaşi nedumerire ca şi acum. Ceea ce grăia 
Hristos nu era «dupre om» (Gal. 1: 11); aceasta o vedeau toţi, şi 
nefiind în stare să conceapă arătarea lui Dumnezeu într'un chip 
atât de smerit, au strigat: «Drac are»; iar alți ziceau: «Nu, cu- 
vintele Sale nu sânt cuvintele unui îndrăcity. «Deci ziceau mulți 
dintre ei: Drac are şi se nebunește; pentru ce îl ascultați?» Dar 
alții le-au răspuns: «Cu adevărat proroc este»), şi «dezbinare s'a 
făcut în norod pentru Dânsul» (lo. 7: 20; 7: 43, 8: 48-49 şi 52; 
9: 16; 10: 19-21). 

Starețul Siluan era om, şi cuvintele rugăciunii Bisericii de- 
plin i se potrivesc: «Nu este om ce va vila şi nu va greşi»; şi 
totuşi, în cuvântările și în scrierile sale întâlnim cuvinte ce 
covârşesc măsura omului obişnuit, ducând către acel prag unde 
nu ajunge înţelegerea oamenilor «normali; şi cu toate acestea, 
nu încape şi nu poate încăpea îndoiala că ceea ce spunea despre 
sine era curat adevărul. Aproape o jumătate de veac a trăit în 
Mănăstire sub ochiu a multe sute de oameni, dintre care mulți 
trăiesc până astăzi!: a trăit în condiţiile vieţii de obşte, unde cât 
se poate de limpede iese la iveală orice boală psihică; mul nu 
l-au iubit; unii îl ocărau în faţă, numindu-l «înşelat»; alții spu- 
neau: «O, blestemat sfânt!», el însă niciodată nu a răspuns ne- 
cuviincios. Desigur, aceasta era darul harului, pentru care toată 
viaţa şi-a petrecut-o într'o nevoinţă fără seamăn. 

Spre a nu încărca peste măsură cartea, nu voi reda aci toate 
cuvintele Fericitului Stareţ, care depăşesc hotarele măsurii 
obişnuite a omului şi pe care cititorul atent le va afla în Scrienle 
sale, de pildă, acolo unde el, întemeindu-se pe experienţa sa de 
mulți ani, spune că la Sfinți rugăciunea niciodată nu se între- 
rupe, sau următoarele: 

«La început, necercat fiind, am primit un gând de curvie; 
m'am dus la duhovnic şi i-am spus: „Am primit un gând de 


! Părintele Sofronie scria cartea în 1947. (N. tr.) 

curvie”. Duhovnicul îmi zice: „Niciodată să nu primeşti”. Şi de 
atunci au trecut patruzeci şi cinci de ani, şi nici o singură dată 
nu am primit gând de curvie, niciodată pe nimeni nu m'am 
mâniat, căci sufletul meu îşi aminteşte de dragostea Domnului 
ŞI de îndulcirea Duhului Sfânt, şi uit de ocări». 


S'a petrecut şi următoarea întâmplare. Printre frații Mă- 
năstirii se afla un minunat nevoitor, Shimonahul Spiridon, care 
o jumătate de veac a trăit în obşte. Din fire era un om zdravăn, 
puternic trupeşte şi sufleteşte, şi foarte iubitor de osteneală. Era 
un adevărat monah puternic în nevoinţă. Din primii ani în viața 
monahală el a iubit rugăciunea lui Iisus şi a petrecut neclintit în 
această «lucrare» care cere o deosebită răbdare, luare-aminte şi 
înfrânare. Ca şi cei mai mulți monahi din Sfântul Munte, Pă- 
rintele Spiridon era foarte simplu, aproape analfabet, dar cu toa- 
te acestea era un om înţelept, din îndelunga deprindere cu «lu- 
crarea minții» dobândise o înţelegere limpede a puterilor ome- 
neşti, a însuşirilor sufletului. Înţelegea că rugăciunea minţii cere 
ca mintea să se slobozească de toate întipăririle, şi cu tăria unei 
adânci credinţe purta această nevoinţă de neajuns celor mai 
mulți. 

Ascultarea Părintelui Spiridon era una plină de griji: era 
iconom la Krumiţa, metocul Mănăstirii aflat în partea de nord- 
vest a peninsulei Athosului. Îndeletnicirile de bază ale gospo- 
dănei Krumiţei erau livezile de măslini şi podgoriile. Ultimii 
trei sau patru ani din viaţa sa şi i-a petrecut în bolnița Mă- 
năstirii, suferind rău de un reumatism ce îi deformase înche- 
ieturile mâinilor şi picioarelor şi îl hpsise de putinţa de a mai 
lucra. 

S'a întâmplat ca într'o iarnă, când Starețul Siluan se îm- 
bolnăvise de o gripă şi zăcuse câtăva vreme în bolniță, să i se 
dea o «laviţă» lângă Părintele Spiridon. În acea vreme în odaia 
alăturată se afla un ierodiacon bolnav. 

Într'o zi Părintele Spiridon şedea pe laviţa sa cu faţa către 


136 VIAȚA ŞI ÎNVĂŢĂTURA STAREȚULUI SILUAN 


Părintele Siluan; acesta zăcea îmbrăcat, adică în dulamă şi 
încins, cum este totdeauna obiceiul nevoitorilor la Athos, ca 
semn că sânt gata zi şi noapte a se ridica la rugăciune. Părintele 
Spiridon vorbea de rugăciune iar Starețul Siluan îl asculta în 
tăcere. 

- Uite, te sileşti şi te sileşti să păzeşti rugăciunea, iar când te 
îndeletniceşti cu vreo treabă care-ţi cere ceva gândire, iată că se 
întrerupe rugăciunea... Dacă trebuie să cureţi măslinu şi te uiţi 
la crengi şi chibzuieşti cum să le cureți mai bine, odată îţi pierzi 
rugăciunea — zicea Părintele Spiridon. 

La aceste cuvinte Starețul Siluan s'a ridicat de pe laviţă, s'a 
încălțat cu cizmele, şi-a pus un cojoc călduros, căci era frig, şi 
spunând încetişor: «Cu noi aşa nu se întâmplă», a ieşit din 
bolniţă şi s"a dus la chilia sa. 

Uimit, Părintele Spiridon a şezut câtăva vreme nedumerit, iar 
apoi s'a dus la patul ierodiaconului bolnav din odaia alăturată, i- 
a povestit convorbirea cu Părintele Siluan şi i-a zis: 

- Părinte diacon, îl cunoşti bine pe Starețul Siluan; spune-mi, 
ce înseamnă cuvintele «Cu noi aşa nu se întâmplă»? 

Diaconul tăcea. Părintele Spiridon a zis mai departe: 

- Sau rătăceşte, sau este mare. 

Ierodiaconul, cunoscându-l pe Părintele Spiridon ca fund un 
nevoitor bătrân şi cercat, îi spune: 

- Părinte Spiridon, înşivă puteţi mai bine decât mine să 
înțelegeți ce înseamnă aceste cuvinte. 

Părintele Spiridon a rămas pe gânduri încă o vreme, apoi s'a 
dus, zicând: 

- Da, uimitor lucru. 

PENTRU LINIŞTIREA MINȚII ȘI 
RUGACIUNEA CURATA 


oată viaţa Fericitului Stareţ Siluan era rugăciune. Se 
ruga neîncetat, schimbând de-a lungul zilei chipul 
rugăciunii după împrejurările vieţii zilnice. Avea şi 
darul înaltei rugăciuni a minţii, căreia îi închina cu 
precădere vremea nopţii, când putea avea deplina linişte şi 
întunerecul prielnice unei astfel de rugăciuni. 

Feluritele forme sau chipuri ale rugăciunii sânt îndeobşte 
unul din punctele cele mai însemnate ale nevoinţei; la fel era şi 
pentru Stareţ, drept care îmi îngădui să mă aplec asupra lor. 





PENTRU CELE TREI CHIPURI 
ALE RUGACIUNII 


Rugăciunea este făurire, cea mai înaltă făurire, făurirea cu 
precădere, şi în vârtutea acestui lucru este nesfârşit de felurită; 
şi totuşi este cu putinţă o împărțire a ei în diferite chipuri, în 
legătură cu aşezarea sau îndreptarea puterilor duhovniceşti mai 
de seamă ale omului, ceea ce fac şi Părinţi Biserici. 

În această privinţă rugăciunea coincide cu treptele fireşti ale 
dezvoltării duhului omenesc. Prima mişcare a minţii este o 
mişcare în afară; a doua — întoarcerea asupră-și; iar a treia — 
mișcarea către Dumnezeu prin omul lăuntric. 

Potrivit acestei rânduieli Sfinții Părinţi au deosebit trei chi- 

puri ale rugăciunii: primul, în vârtutea neputinței minţii de a se 
înălța nemijlocit către curata gândire la Dumnezeu, poartă trăsă- 
tura închipuirii; al doilea — a cugetări; iar al treilea — a afundării 
în contemplare. Cu adevărat drept, cuvenit şi roditor, Părinții îl 
socotesc numai pe cel de-al treilea; dar având în vedere nepu- 
tinta omului la începutul căii sale către Dumnezeu, le socotesc 
fireşti şi pe celelalte două chipuri ale rugăciunii şi, la vremea 
lor, folositoare. Cu toate acestea ei arată că dacă omul se mul- 
țumeşte cu primul chip al rugăciunii şi îl cultivă în viaţa sa du- 
hovnicească, pe lângă nerodire, sânt cu putință şi adânci tulbu- 
rări duhovniceşti. În ce priveşte al doilea chip, deşi depăşeşte cu 
mult pe primul prin vrednicia sa, totuşi rămâne de asemenea pu- 
țin roditor, şi nu scoate pe om din neîncetata luptă cu gândurile, 
şi nu îi dă să atingă nici slobozirea de patimi, şi cu atât mai pu- 
țin curata contemplare. Al treilea şi cel mai desăvârşit chip al 
rugăciunii este acea stare a minţii în inimă, când cel ce se roagă 
din adâncul fiinţei sale stă slobod de chipuri, cu mintea curată 
înaintea lui Dumnezeu. 


Întâiul chip al rugăciunii ţine pe om într'o necontenită ră- 
tăcire, într'o lume închipuită, în lumea visătoriei şi, dacă vreți, a 
înfăptuirii poetice; cele dumnezeiești şi, îndeobşte, tot ce este 
duhovnicesc este înfățişat în felurite chipuri de-ale fanteziei, iar 
apoi chiar şi viaţa reală a omului se pătrunde treptat de elemente 
din sfera fanteziei. 

Cu al doilea chip al rugăciunii intrările lăuntrice ale inimii şi 
ale minţii rămân larg deschise spre a fi pătrunse de tot ce este 
străin, ceea ce face ca omul să trăiască neîncetat suspus celor 
mai felurite înrâuriri din afară; astfel, neînțelegând ce se petrece 
în realitate cu dânsul în chip obiectiv, adică în ce fel răsar în el 
toate aceste gânduri şi lupte, se dovedeşte neputincios a se 
împotrivi năvalei patimilor aşa cum se cuvine. Cu o astfel de 
rugăciune omul primeşte uneori har şi dobândeşte o stare sufle- 
tească bună, dar starea sa lăuntrică, nefiind cea dreaptă, nu poa- 

te rămâne în ea. Ajungând la o oarecare înclinare spre cunoaş- 
terea religioasă şi o relativă bună-cuviinţă în purtarea sa, şi mul- 
țumindu-se cu această stare, treptat el se lasă atras către theolo- 
ghisirea intelectuală. Pe măsura sporirii acesteia, lupta lăuntrică 
cu patimile subțiri — slava deșartă şi mândria — devine tot mai 
întortocheată şi sporeşte măsura pierderii harului. În desfăşu- 
rarea sa, acest chip al rugăciunii, a cărei principală trăsătură este 
concentrarea atenției în minte, îndreaptă pe om spre contempla- 
rea raționalist-filosofică, ducându-l, la fel ca şi cel dintâi chip al 
rugăciunii, într'o lume închipuită, abstractă. Desigur, acest fel 
de închipuire abstractă a minţii este mai puțin naiv, mai puţin 
grosolan şi mai puțin depărtat de adevăr decât cel dintâi. 


AI treilea chip al rugăciunii — împreunarea minţii cu inima 
— este pe deplin starea duhovnicească firească a duhului ome- 
nesc, dorită, căutată, dăruită de sus. Împreunarea minții cu ini- 
ma o cunoaşte tot credinciosul, atunci când se roagă cu luare- 
aminte, «din inimă»; într’o mai mare măsură o cunoaşte când îi 
vine umilința şi dulcele simțământ al iubirii de Dumnezeu. 
Plânsul umilinței în rugăciune este semnul credincios că mintea 
s'a unit cu inima şi că rugăciunea şi-a aflat locul cel dintâi, cea 
dintâi treaptă a înălțării către Dumnezeu; iată de ce el este atât 
de prețuit de către toți nevoitorii. Dar în cazul de față, vorbind 
despre cel de-al treilea chip al rugăciunii, am în vedere un alt 
lucru încă şi mai mare: mintea ce stă cu rugăciune şi luare- 
aminte în inimă. 

Urmarea caracteristică, proprie acestei mişcări şi a sălăşluirii 
minții înlăuntru este curmarea lucrării închipuirii şi slobozirea 
minții de tot chipul ce ar pătrunde-o. Astfel mintea devine în- 
treagă auz şi vedere, şi vede şi aude fiece pând ce se apropie 
din afară, înainte ca acesta să pătrundă în inimă. Săvârşind 
rugăciunea într'o astfel de stare, mintea nu numai că nu în- 
găduie gândurilor a pătrunde în inimă, dar le şi respinge, păzin- 
du-se astfel a se amesteca cu ele, lucru prin care se ajunge la 

tăierea a toată lucrarea patimii încă din cel dintâi al ei stadiu, 
din însăşi zămislirea ei. Problema este cât se poate de adâncă şi 
complexă, şi nu putem aci decât să o pomenim în treacăt. 


PENTRU DESFĂŞURAREA GÂNDULUI 


Păcatul se înfăptuieşte trecând prin anume trepte ale înfiri- 
pării sale lăuntrice. 

Cea dintâi treaptă este apropierea din afară a unei oarecari 
înrâuriri duhovniceşti, care la început poate să nu fie deloc 
limpede şi închegată. Prima treaptă a închegării — ivirea vreunui 
chip în câmpul vederi lăuntrice a omului — neatâmând de voia 
lui, nici nu i se socoteşte păcat. În unele cazuri chipurile acestea 
poartă un caracter cu precădere văzut, în altele, cu precădere 
gândit, dar cel mai adesea al amândurora. Dar fiindcă şi cele vă- 
zute atrag după sine un anume tip de gând, nevoitorii numesc 
toate chipurile «gânduri». 

La omul nepătimaş mintea «stăpânitoare», fund puterea cu- 
noscătoare a fiintei, poate să se plece asupra gândului ce vine, 
rămânând totuşi slobodă de stăpânirea lui. Dacă însă în om se 
află «loc», teren potrivit, cum ar fi o înclinare către duhul ce se 
cuprinde în gând, atunci energia lui încearcă să pună stăpânire 
pe lumea sufletească, adică pe inima omului; aceasta o dobân- 
deşte trezind în sufletul mai nainte înclinat către patimă un 
oarecare simțământ de desfătare propriu unei anume patimi. 
Tocmai în această desfătare constă «ispita». Însă nici clipita 
desfătării, deşi vădeşte mărturia nedesăvârşirii omului, nu i se 
socoteşte încă drept păcat: este doar «îmbierea)y» păcatului. 

Mai departe, desfăşurarea gândului păcătos se poate înfățişa 
în linii generale precum urmează: desfătarea la care îmbie pa- 
tima atrage către sine atenția minţii, clipită de o deosebită în- 
semnătate şi plină de răspundere, căci împreunarea minţii cu 
gândul alcătuieşte o condiție prielnică dezvoltăru lui, dacă min- 
tea nu se rupe de la îmbiere printr'un act de voire lăuntrică, ci 

petrece mai departe cu atenția în ea; atunci începe înclinarea 
către dânsa, un dialog plăcut cu ea, apoi «legătura», care poate 
trece la un deplin «consimțământ) activ. Mai departe, tot cres- 
când desfătarea pătimaşă, ea poate stăpâni mintea şi voinţa 
omului, ceea ce se numeşte «robie». După aceasta toate puterile 
celui robit de patimă se vor îndrepta către o mai mult sau mai 
puţin hotărâtă înfăptuire a păcatului, de nu vor fi piedici din 
afară în calea înfăptuirii lui. 

O asemenea robie poate rămâne singura, fără a se mai reîn- 
noi vreodată, dacă ea nu a fost decât urmarea lipsei de experien- 
ță a omului ce petrece în nevoinţă şi în luptă. Dar dacă robirea 
se tot repetă, ea poate deveni «deprindere» a patimii şi atunci 
toate puterile fireşti ale omului încep a-i sluji. 

De la cea mai timpurie ivire a lucrării îndulcitoare a patimii, 
numită mai sus «îmbiere», trebuie să înceapă lupta care se poate 
prelungi pe toate treptele desfăşurării gândului păcătos; şi la 
fiecare treaptă gândul poate fi biruit, şi astfel a nu se săvârşi în 
faptă; dar totuşi, încă din clipa clătinării voii este de faţă un 
element al păcatului, şi va fi nevoie de pocăință spre a nu pierde 
harul. 

Omul necercat duhovniceşte, de obicei întâmpină gândul pă- 
cătos de-abia după ce el a trecut neobservat de primele trepte 
ale desfăşurării sale, adică atunci când a căpătat de acum o 
oarecare putere, sau chiar mai mult: când se apropie de pri- 
mejdia de a săvârşi faptic păcatul. 

Pentru a nu ajunge aci, neapărat trebuie ca mintea să se aşeze 
cu rugăciune în inimă. Aceasta este o nevoie esențială pentru 
fiece nevoitor ce doreşte, printr'o pocăință adevărată, a se întări 
în Viaţa duhovnicească, deoarece, precum am spus mai sus, 
într'o astfel de stare păcatul se taie din însăşi zămislirea sa. Aci 
s'ar cuveni a pomeni cuvântul Prorocului: «Fiica Vavilonului 
ticăloasă ... fericit carele va cuprinde şi va repezi pruncii tăi de 
piatra» numelui lisus Hristos (vezi Ps. 136: 8-9). 

Această lucrare minunată, de neajuns delăsătoarei majorități, 

se dobândeşte printr'o mare osteneală, şi de către foarte puţini. 
Ea nu este deloc simplă, deloc uşoară; şi, în căutarea unei scurte 
dar limpezi expresii, mă voi afla nevoit, iară şi iară, neputincios 
a mă întoarce asupra ei din felurite unghiuri, fără să nădăjduiesc 
totuşi a o deşerta sau a o putea înfățişa cât de cât mulțămitor. 


Esenţa căi nevoinţei Stareţului poate fi înfăţişată în puţine 
cuvinte: paza inimii de tot gândul din afară prin atenţia lăuntrică 
a minţii, pentru ca, îndepărtând toată înrâurirea străină, să 
ajungă a sta înaintea lui Dumnezeu în rugăciune curată. 

Această lucrare se numeşte liniştirea minţii. Noi am moş- 
tenit-o, prin predanie vie şi scrisă, de la Sfinții Părinţi, din pri- 
mele veacuri ale creştinismului până în zilele noastre. Drept 
aceea, se poate vorbi despre calea nevoinţei Starețului, precum 
el însuşi o făcea, ca despre calea monahismului dreptslăvitor în- 
deobşte. 


Fericitul Stareţ spunea: 

«Dacă eşti de-Dumnezeu-cuvântător, atunci te rogi curat; 
dacă te rogi curat, atunci eşti de-Dumnezeu-cuvântător». 

Monahul-nevoitor nu este theolog în înţelesul academic al 
cuvântului, ci theolog în alt sens, căci prin rugăciunea curată se 
învredniceşte de adevărate contemplări dumnezeieşti. Începutul 
căi către rugăciunea curată este lupta cu patimile. Mintea, în 
măsura curăţirii de patimi devine mai puternică în lupta cu gân- 
durile şi mai statornică în rugăciune şi gândirea la Dumnezeu; 
iar inima, slobozindu-se de întunecarea patimilor, vede toate ce- 
le duhovniceşti mai curat, mai limpede, până la deplina în- 
credințare a simțământului. 

Monahul preferă această cale, căii theologiei cărturăreşti. În 
ochii săi, contemplării filosofice abstracte îi este cu putinţă să 
ajungă până la a vedea că experienţa şi conceptele noastre em- 

pirice nu se potrivesc lui Dumnezeu, astfel încât să ajungă la 
starea când mintea începe să «tacă»; însă «tăcerea minții» theo- 
logului-filosof rămâne cel mai adesea departe de adevărata con- 
templare de Dumnezeu, măcar că se apropie de hotarele ei. 

A atinge adevărata contemplare fără curățirea inimii este cu 
neputinţă. Numai inima curățită de patimi este în stare de o 
anume răpire, contemplând pe Dumnezeul ce rămâne de nea- 
juns. Într’o astfel de răpire mintea, din bucurie, tace, neputin- 
cioasă din pricina măreției celor contemplate. 

Pe altă cale merge theolog-gânditorul către starea contem- 
plării, şi pe alta nevoitor-monahul. Mintea celui din urmă nu se 
îndeletniceşte cu nici un fel de gândire; ea doar ca un străjer, în 
linişte, ia aminte ca nimic din afară să nu intre în inimă. Numele 
lui Hristos şi porunca Sa — iată din ce trăiesc inima şi mintea în 
această «sfințită tăcere»; ele trăiesc o viaţă-una, cercetând tot ce 
se săvârşeşte lăuntric, nu cu o cercetare logică, ci printr'un 
anume simțământ duhovnicesc. 

Mintea, împreunându-se cu inima, petrece într'o stare ce-i dă 
putinţa a vedea fiece mişcare ce are loc în «sfera subconştien- 
tului». (Acest termen al psihologiei ştiinţifice contemporane îl 
folosesc aci în mod convenţional, deoarece el nu corespunde cu 
noțiunile antropologiei nevoinţei orthodoxe.) Petrecând înlăun- 
trul inimii, mintea observă împrejurul ei chipurile şi gândurile 
ce se ivesc venind din tărâmul fiinţării cosmice şi încercând să 
pună stăpânire pe inima şi mintea omului. Sub forma unui gând, 
adică a unui gând legat de un oarecare chip, este prezentă ener- 
gia unui anume duh. Presiunea gândurilor ce vin din afară este 
foarte marc și, spre a o slăbi, monahul este nevoit de-a lungul 
întregii zile să nu-şi îngăduie nici o privire pătimaşă, nici o le- 
gătură pătimaşă cu nimic. Monahul se străduieşte necontenit 
spre a împuţina până la ultima limită cu putință numărul înti- 
păririlor din afară, altminteri, în ceasul rugăciunii lăuntrice a 
minții, tot ce sc întipărise năvălește asupra inimii ca nestăvilita 
prăvălire a unui zid, aducând multă tulburare. 

Țelul monahului: este de a ajunge la trezvia neîncetată a min- 
ţii în inimă; iar când, după mulți ani de astfel de nevoinţă — cea 
mai grea dintre toate celelalte nevoinţe — simţământul inimii se 
subțiază, iar mintea, din multul plâns, primeşte puterea de a se 
lepăda de toată năvala gândurilor pătimaşe, atunci starea rugă- 
ciunii devine neîncetată, şi simțământul lui Dumnezeu, de față 
ŞI lucrător, dobândeşte putere mare şi limpezime. 


Calea «Areopaghiților» este alta: în ea precumpăneşte gândi- 
rea, iar nu rugăciunea. Umblând pe acea cale ei adesea se în- 
şală, căci dobândind uşor înţelegerea intelectuală până şi a for- 
melor apofatice ale theologiei, se mulțumesc cu desfătarea inte- 
lectuală pe care o cearcă. Nedând însemnătatea cuvenită patimi- 
lor nebiruite, uşor se închipuie ajunşi la cele despre care grăiesc 
scrierile Areopaghitului, când de fapt, în covârşitoarea majori- 
tate a cazurilor, atingând structura logică a sistemului său theo- 
logic, ei nu ajung cu adevărat la Cel căutat. 


Esenţa «liniştirii» Starețul o vedea nu în zăvorâre, şi nu în 
îndepărtarea în pustie, ci în a petrece neîncetat în Dumnezeu. 
Având în vedere marea însemnătate a acestui punct, mă voi 
apleca asupra lu: mai în amănunt. 

Starețul spunea că şi zăvorârea, şi îndepărtarea în pustie nu 
erau în sine decât mijloace ajutătoare, şi nicidecum un ţel. Ele 
pot ajuta la împuţinarea întipăririlor şi înrâuririlor din afară, la 
îndepărtarea de la zarva lumească, şi astfel să înlesnească rugă- 
ciunea curată, dar numai în cazul când îndepărtarea s'a săvârşit 
după bunăvoirea lui Dumnezeu, iar nu după a sa voie — căci în 
acest caz şi zăvorârea, şi pustia, şi toată altă nevoinţa rămâne 
neroditoare, fiindcă esenţa vieții noastre nu constă în nevoinţele 
de-sine-voite, ci în ascultarea voii lui Dumnezeu. 

Mulţi cred că cel mai înalt chip al vieţii este liniştirea în 

pustie, alții socotesc a fi zăvorârea; unii preferă nebunia pentru 
Hristos, alții slujirea pastorală, sau osteneala theologiei cărtură- 
reşti, şi altele asemenea. Starețul socotea că nici unul din aceste 
chipuri ale nevoinţei nu este în sine cel mai înalt chip al vieţii 
duhovniceşti, ci fiecare dintre ele poate fi un chip înalt celui 
pentru care el corespunde cu voia lui Dumnezeu; iar voia lui 
Dumnezeu pentru fiecare om poate fi una aparte. 

Dar oricare ar fi voia lui Dumnezeu pentru fiecare om, când 
este vorba de unul sau altul dintre chipurile nevoinţei, sau de 
locul şi forma slujirii, în toate împrejurările rămâne de neapă- 
rată trebuinţă căutarea rugăciunii curate. 

Rugăciunea, Starețul o socotea a fi curată atunci când se 
aduce cu umilinţă, astfel încât şi inima, şi mintea împreună tră- 
lesc cuvintele rostite ale rugăciunii ce nu se lasă întreruptă de 
NIMIC, nici de risipirea minţii în ceva din afară, nici de cuge- 
tarea la ceva străin rugăciunii trăite. Precum am spus mai sus, 
acest chip al rugăciunii este starea duhovnicească firească, cât 
se poate de roditoare sufletului, fiind cunoscut într'o măsură sau 
alta foarte multor credincioşi; însă doar în rare împrejurări trece 
în starea rugăciunii desăvârşite. 

Celălalt chip al rugăciunii este când mintea se închide în 
inimă şi acolo, în linişte, în afara gândurilor şi chipurilor străine 
se deprinde întru pomenirea Numelui lui Dumnezeu. Această 
rugăciune este însoțită de o necontenită nevoinţă; este o lucrare 
ce atârnă într'o anume măsură de libera voire a omului; ea în- 
seamnă osteneală, lucrare a nevoinţei. Ceea ce s'a spus mai sus 
despre acest minunat chip al rugăciunii minţii — anume faptul că 
dă putinţa de a vedea gândul înainte de a pătrunde în inimă, sau, 
spre a ne exprima convenţional, dă putinţa de a controla adân- 
curile subconştientului, de a se slobozi de tulburările în care 
este ținut omul din pricina ivirii a tot felul de influenţe din tărâ- 
mul întunecat al subconştientului, mai bine zis, din adâncul fără 
de fund al vieţii cosmice păcătoase — toate acestea nu sânt decât 
aspectul negativ al lucrării, pe când aspectul ei pozitiv co- 

vârşeşte orice idee omenească. 


Dumnezeu Lumină neapropiată este. Fiinţarea Lui este mai 
presus de tot chipul, nu numai materialnic, ci şi al minţii — şi de 
aceea câtă vreme mintea omului se îndeletniceşte cu gândirea, 
cu cuvintele, cu conceptele, cu chipurile, el nu a ajuns la desă- 
vârşirea rugăciunii. 

Mintea zidită a omului, făptura zidită a omului, stând înain- 
tea Minţii celei dintâi, înaintea Dumnezeului personal, numai 
atunci îşi atinge adevărata şi desăvârşita rugăciune curată când, 
din dragoste pentru Dumnezeu, lasă îndărăt toată zidirea sau, 
cum iubea a zice Starețul, desăvârşit uită lumea, şi până şi pro- 
priul trup, astfel încât nu mai ştie omul — oare fusese în trup, sau 
afară de trup în ceasul rugăciunii? 

O astfel de rugăciunc curată în înțelesul cel mai înalt al cu- 
vântului este un dar rar al lui Dumnezeu; ea nicicum nu atârnă 
de străduinţa omenească, ci puterea lui Dumnezeu vine, şi cu o 
nepresimțită grijă şi negrăită gingăşie îl trece pe om în lumea 
Luminii Dumnezeieşti; sau, mai bine zis, se arată Lumina Dum- 
nezeiască și cu dragoste îmbrățișează întreg omul, astfel încât el 
nu-şi mai poate aminti de nimic, nu mai poate cugeta nimic. 

Anume având în vedere rugăciunea mai sus pomenită, Sta- 
rețul spunea: 

«Cine curat se roagă, acela este de-Dumnezeu-cuvântător». 

Cel ce nu a avut această experiență, acela nu a ajuns la theo- 
loghisirea înţeleasă ca stare a dumnezeieştii vederi. Mintea ce 
nu a cunoscut vreodată curăța, care nu a contemplat vreodată 
lumina vecinică Dumnezeiască, oricât de ascuţită ar fi ea prin 
experiența sa intelectuală, neapărat supusă închipuirii, va trăi 
din presupuneri şi, în încercările sale de a cunoaşte cele Dum- 
nezeieşti, îşi va clădi plăsmuiri care, din nefericire, adesea sânt 
primite ca adevărate descoperiri şi contemplări dumnezeieşti, 
fără a-şi cunoaşte înşelarea. 

LA TEMEIUL LINIŞTIRII STĂ PORUNCA LUI HRIS- 
TOS: SA IUBEŞTI PE DUMNEZEU DIN TOATA 
MINTEA ŞI DIN TOATA INIMA 


Unii dintre Sfinţii Părinţi, în scrierile lor ascetice, osebesc 
între două chipuri ale vieții duhovnicești, cea lucrătoare şi cea 
contemplativă, numind pe prima dintre ele calea păzirii porun- 
cilor. 

Starețul Siluan gândea puţin altfel: şi el împărțea viaţa în 
lucrătoare şi contemplativă, dar şi pe una şi pe alta deopotrivă le 
socotea ca pază a poruncilor. Temeiul de început al nevoinței 
liniştirii minţii îl vedea în cuvintele celei dintâi porunci: Să iu- 
beşti pe Dumnezeu din toată inima, din toată gândirea, din tot 
sufletul. EL scrie: 

«Cel ce a cunoscut dragostea lui Dumnezeu va zice: Nu am 
păzit poruncile. Măcar că mă rog zi şi noapte, şi toată bună- 
săvârşirea încerc a făptui, ci porunca pentru dragostea lui Dum- 
nezeu nu am plinit. Doar în rare clipite ajung la porunca lui 
Dumnezeu, dară sufletul ar dori în toată vremea să petreacă în 
ea. Când în minte se adaugă gânduri străine, atunci mintea 
cugetă şi pe Dumnezeu, şi acel lucru; cu alte cuvinte, porunca: 
Să iubeşti din toată mintea și din toată inima — nu este deplin 
împlinită; dar când mintea deplin este în Dumnezeu, şi nu sânt 
şi alte gânduri, atunci se împlineşte cea dintâi poruncă» (cap. 
«Marea ştiinţă», p. 470). 


În experienţa nevoinţei rugăciunii curate mintea, despuindu- 
se de tot chipul şi conceptul, se învredniceşte, după adâncă po- 
căință şi mult plâns, de adevărata vedere a lui Dumnezeu. 

Liniştirea minţii [Isihasmul] totdeauna a întâlnit mulţi po- 
trivnici, mai cu seamă în Apus; aceştia, neavând experiența 
cuvenită, în înţelegerea lor abstractă a acestui chip al rugăciunii 

credeau că este vorba de căutarea unui procedeu mecanic care 
să ducă la contemplarea Dumnezeiască. Dar, fireşte, nu este aşa. 


Dumnezeu, absolut hber fiind, nu poate fi supus nici unei 
lucrări mecanice, şi în nici un caz vreunei constrângeri. Liniş- 
tirea minţii este însoțită de o mare lepădare de sine şi este o 
nevoință dintre cele mai grele. Libera dorință a omului de a-şi 
asuma această mare suferință pentru o mai bună pază a porun- 
cilor lui Dumnezeu atrage dumnezeiescul har, dacă nevoinţa se 
săvârşeşte în duhul smerenie. 

Omul mândru, orice mijloace ar folosi, nu ajunge la adevă- 
rata părtăşie cu Dumnezeu. Mintea, prin singură dorința omului, 
nu se împreunează cu inima adâncă, dar şi dacă pătrunde cumva 
în inimă, se va vedea acolo numai pe sine, propria-i zidită fru- 
musețe — măreață, căci zidită după chipul lui Dumnezeu; dar pe 
Dumnezeul adevărat nu-l va afla. 

lată de ce Fericitul Siluan, luptându-se pentru a se smeri, 
alerga la acea armă de foc pe care i-o dăduse Domnul: 

«Tine-ți mintea în iad, și nu deznădăjdui». 

Acest om, neşlefuit din punct de vedere intelectual, «sim- 
plut» şi «incult», adesea s'a învrednicit de curata contemplare 
Dumnezeiască a minţii, drept care cu adevărat şi pe bună drep- 
tate spunea: «Dacă te rogi curat, eşti de-Dumnezeu-cuvântător». 
Şi iarăşi: «Credincioşi sânt mulți pe pământ, dar din aceia care 
să cunoască pe Dumnezeu, foarte puţini». 

Prin cunoaştere el înţelegea nu speculaţii gnostice theolo- 
gice, ci experienţa viei părtăşii, experienţa împărtăşiru Dumne- 
zeieştii Lumini. 

Cunoaşterea este — împreună-fiinţare. 


TEMEIUL ANTROPOLOGIC AL LINIŞTIRII MINŢII 


Urmărind în Viața de faţă a înfățişa experienţa pozitivă a 
Stareţului, în măsura putinţelor mele, nu am dorit să dau un ca- 

racter ştiințific-formal acestei scrieri şi, drept aceea, ocolesc în 
principiu prea multele paralele şi citate din scrierile Sfinților 
Părinţi. 

Lucrarea de fată este încercarea de a înfățişa chipul Stare- 
tului şi a descrie calea duhovnicească străbătută de el, care, deşi 
se află deplin în şuvoiul predaniei nevoinţei Bisericii Orthodo- 
xe, fiind cu adevărat un fenomen viu, poartă pecetea origina- 
lității şi este de nerepetat. 

Problemele dogmatice atinse acì nu constituie un tratat de 
theologie. Ne aplecăm asupra lor pentru faptul că întreagă îna- 
intarea lăuntrică a vieții duhovniceşti se leagă în chip organic de 
conştiinţa dogmatică. Schimbaţi ceva în conştiinţa dogmatică, şi 
neapărat se va schimba într'o măsură corespunzătoare şi înfă- 
țişarea voastră duhovnicească, şi numaidecât şi chipul ființării 
voastre duhovniceşti. Şi iarăşi, abaterea de la adevăr în viaţa 
duhovnicească lăuntrică va înrâuri o schimbare în conştiinţa 
dogmatică. 


Vorbind despre liniştirea minţii, pe care atâta o iubea Sta- 
rețul, socotim nu de prisos a înfățișa în câteva cuvinte temeiul 
antropologic al acestei lucrări, aşa cum reiese din însăşi cer- 
carea. Antropologia Stareţului poate fi înfăţişată prin cuvintele 
Cuviosului Macarie cel Mare şi ale Cuviosului Isaac Sirul, ale 
căror scrieri le cunoştea foarte bine. 

«Nici din firea Dumnezeirii este sufletul, nici din firea întu- 
nerecului vicleşugului, ci este oareşicarea făptură înțelegătoare 
(noera), şi frumoasă, şi mare, şi minunată, şi bună, asemănare şi 
chip al lui Dumnezeu; şi pentru călcarea [poruncii], intră în- 
tr'însul vicleşugul patimilor întunerecului» (Sf. Macarie cel 
Mare, Omilii 1,7!). 

«Dumnezeu, pre cel zidit dupre chip, nepătimaş l-au zidit..., 


! Sf. Macarie Eghipteanul, Omilii, trad. de Macarie Ieromonahul, Ed. Pre- 
dania, Bucureşti, 2009, p. 29. (N. tr.) 

drept aceea patimile nu sânt în firea sufletului..., ci sânt un oare- 
care adaos, și vinovat de ele este însuși sufletul» (Sf. Isaac Si- 
rul, «Cuvântul 82»).! 

«Când se vor încuia simţirile prin liniştire ... atunci vei vedea 
„.„ care este firea sufletului şi ce comori ascunse are întru dân- 
sul» (acelaşi). 

Când spuncam că mintea ce stă cu rugăciunea în inimă vede 
de acolo fiecare gând ce se apropie de inimă înainte ca el să pă- 
trundă în ea, aveam în vedere energia «viclenelor patimw» ce vin 
asupra sufletului din afară, fund, după spusa Sfântului Isaac, 
«adăugite», iar nu parte din firea sufletului. Tuturor acestor lu- 
cruri adăugite, pripăşite, străine, ce încearcă să pătrundă în ini- 
mă, mintea din inimă le stă împotrivă cu rugăciune, şi prin ea le 
respinge. 

Dar este cu putinţă o și mai adâncă pătrundere a minţii în 
inimă, când ea, cumva, prin lucrarea lui Dumnezeu, într'atât se 
împreunează cu inima, încât se despoaie deplin de tot chipul şi 
conceptul, şi în acelaşi timp se închid toate intrările inimii faţă 
de tot ce este străin; iar atunci sufletul irtră într'un «<întunerec» 
de un ordin cu totul aparte, învrednicindu-se apoi de negrăita 
stare înaintea lui Dumnezeu cu mintea curată. 

«Cine curat se roagă, acela este de-Dumnezeu-cuvântător», 
zice Starețul. De-Dumnezeu-cuvântător - nu în înţelesul acade- 
mic al cuvântului, ci în înţelesul: de-Dumnezeu-văzător, de- 
Dumnezeu-cunoscător. 

Dar este ceva şi mai presus de aceasta: stările când omul în 
chip ființal şi cu o iimpezime de netăgăduit se împărtăşeşte de 


 Într'una din variantele textului Sfântului Isaa:, citatul este oarecum di- 
ferit: «Patimile nicicum adăugire sânt dintru pricinuirea sufletului... căci 
Dumnezeu dupre nepătimaş chip au făcut... şi au este drept a zice că ale 
sufletului sânt patimile, şi că întru acestea se mșcăy». Am păstrat varianta 


din rusește, fiind în concordanţă cu interpretarea de mai Jos a Părintelui 
Sofronie. (N. tr.) 

vecinica viaţă şi de negrăita odihnă în Dumnezeu. Cu toate 
acestea, nu îndelung rămâne omul într’o astfel de stare, şi dacă 
Domnul, pentru cele de El singur cunoscute sfaturi, binevoieşte 
să-i îndelungească viața pe pământ, el se întoarce din nou în 
această lume şi, precum Apostolul Petru pe Thavor, grăieşte 
despre petrecerea sa lăuntrică cu Dumnezeu: «Bine este nouă, 
Doamne, a fi cu Tine aci». 


EXPERIENȚA VECINICIEI 


Liniştirea minții este o viaţă minunată prin bogăţia şi măreţia 
sa, care, în descrierea sa, din pricina osebirii ei, apare ca o neo- 
rânduială plină de contradicții. Nu mă îndoiesc că mulţi dintre 
cel ce gândesc logic se pot sminti la cuvântul despre faptul că 
omul, la un moment dat, în chip fiinţial şi cu o limpezime de 
netăgăduit este dus în viaţa vecinică. Este o vădită absurditate 
faptul de a deveni vecinic pentru un anume răstimp. Dar voi 
încerca să lămuresc întrucâtva această expresie. 

Vremea şi vecinicia sânt, în înţelegerea nevoitorului, două 
chipuri osebite ale fiinţării. Cel dintâi, adică vremea, este chipul 
ființţăru făpturi necontenit născându-se şi desfășurându-se în 
mişcarea sa, fiind în chip de necuprins de-Dumnezeu-făcută 
dintru nimic. Cel de-al doilea, adică vecinicia, este chipul dum- 
nezeieştii ființări, căreia nu i se pot atribui conceptele noastre de 
întindere şi orânduire. Vecinicia este lucrarea-una, fără întin- 
dere, a negrăitei plinătăţi a fiinţării dumnezeieşti, care fiind mai 
presus de lume, fără întindere cuprinde toată plinătatea lumii 
făcute. Vecinic în esenţă este Unul Dumnezeu. Vecinicia nu 
este ceva abstract sau aparte fiinţând, ci Însuşi Dumnezeu în a 
Sa fiinţare. Când omul, pentru bunăvoirea lui Dumnezeu, pri- 
meşte darul harului, atunci, părtaş fiind Dumnezeieștii vieți, se 
face nemuritor, nu numai în înţelesul nesfârşitei îndelungiri a 
vieţii sale, dar şi fără-de-început, deoarece acel tărâm al ființării 
Dumnezeieşti, unde este dus, nu are nici început, nici sfârşit. 

Vorbind aci despre om ca devenind «fără-de-început» am în 
vedere nu preexistența sufletului, şi nici preschimbarea firii 
noastre făcute în Dumnezeiască fire fără-de-început, ci părtăşie 
la viaţa Dumnezeiască fără-de-început, în vârtutea îndumneze- 
irii făpturii prin lucrarea harului. 

Când mintea şi inima, îndreptate spre Hristos, se unesc cu o 
tainică unire, nu din a lor străduinţă, ci din lucrarea lui Dum- 
nezeu, atunci omul cu adevărat se regăseşte în cea mai adâncă 
urzeală a sa; atunci el, ca minte după chipul lui Dumnezeu, ca 
duh după asemănarea lui Dumnezeu, ca ipostas (persoană) ne- 
muritor, nevăzut vede pe Dumnezeu, câtă vreme însă este legat 
de trup, cunoaşterea lui nu atinge desăvârşirea, şi nu poate în- 
țelege în ce chip va fi vecinica sa fiinţare după ce va trece 
ultimul prag al vieţii pământeşti, adică dezlegarea sa de îngreu- 
ierea trupească şi intrarea sa, de acum în afara greutăţii ei, în 
tărâmul luminii fără de început al Dumnezeirii, dacă va binevoi 
Domnul să-l primească. Însă întrebarea: Cum va fi vecinica 
fiinţare? — se pune nu în clipa vedeniei, când sufletul întreg este 
în vecinicul Dumnezeu, şi nu ştie de este oare în trup, sau în 
afara trupului, ci de-abia atunci când vede din nou această lume, 
când din nou îşi simte chingile trupului şi, în acelaşi timp, se 
găseşte din nou cu un oarecare înveliş al trupului asupra sa. 

În sine însuşi, adică în limitele fiinţei sale zidite, omul nu are 
viaţă vecinică. Împărtăşindu-se de Dumnezeiasca viaţă după da- 
rul harului, el devine vecinic. Această vecinicie o poate trăi încă 
de acum, nu în aceeaşi măsură totdeauna, ci uneori mai mult, 
alteori mai puţin. 

Toate aceste expresii sânt paradoxale, dar poate următoarea 
va fi mai pe înțeles: în măsura în care sântem în Dumnezeu, în 
aceeaşi măsură sântem vecinici. 

În măsura în care — în aceeaşi măsură; dar nu este vorba aci 
de cantitate, ci de darul lui Dumnezeu. 

În starea vedeniei sufletul nu întreabă nimic. Negrăitul act al 
intrării sale în lumea Dumnezeiască se săvârşeşte nu prin pro- 

pria-i voie, că nici nu-şi poate dori ceea ce nu a cunoscut mai 
înainte; însă actul acesta nu este fără învoirea sa, în sensul că în 
oarecari clipe de mai nainte el şi-a arătat buna voire, tânjind 
fierbinte către Dumnezeu prin paza poruncilor Sale. Vedenia 
este preîntâmpinată de multe suferinte, de mult plâns, de o 
adâncă pocăință cu plânsul adâncii inimi, de plânsul fierbinte ce 
arde în om mândria trupească, sufletească, şi duhovnicească. 

Nu poate omul, câtă vreme este în trup, să atingă desăvârşi- 
rea cunoaşterii, dar ceea ce îi dă Dumnezeu este adevărata, ne- 
îndoielnica, fiinţial-cercata trăire a vecinicei Împărăţii, şi chiar 
dacă aceasta este «în parte», cum zicea Starețul, cu deplină în- 
credinţare ştie despre ea. 


Cel zidit «dupre chipul lui Dumnezeu» este zidit şi pentru 
viaţa «dupre asemănare». Dobândind «mântuirea» în Dumne- 
zeu, el dobândeşte viaţa asemenea vieţii lui Dumnezeu Însuşi. 
Dumnezeu este Cel ce pretutindenea Este şi toate cunoaşte, iar 
Sfinţii, în Duhul Sfânt, primesc asemănarea putinței pretutinde- 
nea a fi, şi toate a cunoaşte. Dumnezeu este Lumină, iar Sfinții 
în Duhul Sfânt devin lumină. Dumnezeu este Iubire ce îmbră- 
țişează tot ce ființează, iar Sfinții în Duhul Sfânt, cu dragostea 
lor îmbrăţişează lumea întreagă. Dumnezeu este Unul Sfânt, iar 
Sfinții sânt și ei sfinți în Duhul Sfânt. Sfințirea însă nu este un 
concept etic, ci ființial. Sfânt nu este cel ce stă la înălțime în ce 
priveşte morala omenească sau în ce priveşte viaţa sa ca nevo- 
ință, sau chiar rugăciune (şi fariseii posteau, şi rosteau «înde- 
lungi rugăciuni»), ci unul ce poartă în sine Duhul Sfânt. Singur 
Dumnezeu este Adevărul şi Viaţa, iar cei părtaşi Duhului Sfânt 
devin vii şi adevăraţi, pe când cei ce se abat de la Dumnezeu 
mor duhovniceşte şi se duc în «întunerecul cel mai din afară». 

Spunând mai sus că omul, chemat întru ființă, prin actul fău- 
ritor al lui Dumnezeu, dintru «nimic», nu are întru sine viață 

vecinică, nicidecum nu gândesc că, murind, el se întoarce din 
nou întru «nimic», în deplina neființă. Nu. Abătându-se de la 
Dumnezeu, întorcându-se de la El, înzestrat fiind cu libertate, el 
se îndepărtează de Viaţă şi de Lumină, către tărâmul vecinicei 
morți şi către întunerecul cel mai din afară; dar întunericul şi 
moartea nu sânt acel «nimicy, acea neființă din care a fost che- 
mată făptura către a fi, ele sânt «starea» făpturii înțelegătoare, 
de nedesfiinţat în esenţa sa. Întorcându-se de către Dumnezeu, 
făptura nu poate totuşi ajunge într'un tărâm neajuns lui Dum- 
nezeu: şi în iad dragostea lui Dumnezeu îmbrățișează pe toți; 
dar pe când celor ce Îl iubesc le este bucurie, ea le devine chin 
celor ce Îl urăsc. 


Vorbind despre experiența veciniciei şi învierea sufletului, 
vorbesc despre marea bunăvoire a lui Dumnezeu care, revărsân- 
du-se asupra omului, îl «răpeşte» în tărâmul Vecinicei Lumini, 
dându-i a trăi neîndoielnic propria-i slobozenie din moarte, pro- 
pria-i vecinicie. 

«Întorcându-se» din starea vedeniei, deşi un oarecare «văb» 
acoperă iarăşi omul, totuşi conştiinţa sa personală şi viziunea 
lumii se preschimbă esențial, şi nu pot rămâne neschimbate din 
multe pricini. Experienţa căderii şi pătimirii sale îi descoperă şi 
în toți ceilalți aceeași tragedie. Experienţa propriei nemuriri îl 
duce la a vedea şi în fiecare om un frate nemuritor. Experienţa 
vie a veciniciei şi contemplarea lăuntrică a lui Dumnezeu întru 
despuierea de zidire, în chip neînțeles umplu sufletul de dra- 
goste pentru om şi pentru toată făptura. Reiese că numai cel ce a 
cunoscut măreția omului în propria-i experiență duhovnicească 
este cu adevărat în stare a prețui şi iubi pe tot împreună-omul. 

Și iată încă un fenomen de neînțeles: în clipa vedeniei, după 
expresia Starețului, «lumea este desăvârşit uitată»; vremea con- 
templăru nu este nicidecum vremea cugetării;, gândirea obiş- 

nuită, discursivă, se întrerupe atunci; lucrarea minţii rămâne şi 
pe mai departe, dar o lucrare de un chip cu totul aparte; şi, uimi- 
tor lucru, cum acea nevedere, după ieşirea omului din ea îm- 
bracă forma gândurilor şi simțămintelor... Starea vedeniei este 
lumina iubirii lui Dumnezeu, iar lucrarea acelei iubiri naşte în 
suflet noi simțăminte şi noi gânduri despre Dumnezeu şi lume. 


Cea dintâi «răpire» şi vedenie se dă omului de sus, fără ca el 
să o caute, căci neştiind de ea, nici nu o putea căuta. Dar după 
aceea nu o mai poate uita, şi cu multă durere a inimii iară şi iară 
o caută, şi nu numai pentru sine, ci şi pentru toți oamenii. 


ÎNCEPUTUL VIEȚII DUHOVNICEȘTI: 
LUPTA CU PATIMILE 


Antropologiei ascetice privitoare la lucrarea minţii îi vom 
mai adăuga câte ceva, spre a lămuri această lucrare şi urmările 
ei. 

Ținându-şi atenţia în inimă cu rugăciune, nevoitorul încearcă 
să-și păzească mintea curată de tot gândul. Gândurile pot fi 
fireşti omului în împrejurările existenţei sale pământeşti, dar pot 
fi şi urmările înrâuririlor drăceşti. Când nevoitorul se roagă, se 
leapădă pentru o vreme, în măsura putințelor, de nevoile firii sa- 
le; iar gândurile de obârşie drăcească în orice caz le izgoneşte 
de la sine. Aşa se face că în ceasul rugăciunii el respinge toate 
gândurile, şi cele fireşti, şi cele drăceşti. 


Căzând pradă înrâuririi diavoleşti omul îşi pierde libertatea 
cea asemenea lui Dumnezeu şi cade de la viața dumnezeiască. 
O astfel de stare, fiind o suferință, se numeşte în graiul nevoi- 
torului «patimăy. Prin această denumire se exprimă pe de-o par- 
te ideea pătimirii, în sensul de pasivitate şi robie, pe de altă 
parte ideea suferinţei, în sensul năruirii şi al morții. «Tot cel ce 
săvârşeşte păcatul, rob este păcatului; ci robul nu rămâne în 

casă în veac: fiul rămâne în veac» (lo. 8: 34-35). Astfel, în sta- 
rea patimii păcătoase suferința se înfăţişează sub două chipuri, 
adică înrobirea şi nărmrea, şi de aceea «robul păcatului» nu 
poate avea conştiinţa măreției slobozeniei, asemenea celei dum- 
nezeieşti, a omului ca fiu al lui Dumnezeu. 

Patimile au puterea de a atrage la sine, însă înţelenirea sau 
întărirea oricărui chip sau gând pătimaş în suflet nu se înfăptu- 
ieşte niciodată fără învoirea omului, căci în toată ființarea nu 
există nimic atât de puternic încât să poată lipsi omul liber de 
putinţa de a se împotrivi sau de a lepăda. Însă când un anume 
gând sau chip pătimaş se întăreşte în suflet, omul devine mai 
mult sau mai puţin înrobit. Patimile sânt «înrobiri» de felurite 
intensități sau puteri. 

Puterea atrăgătoare a patimii constă în făgăduinţa desfătării. 
Suferinţa, în înţelesul năruirii, este urmarea desfătării pătimaşe. 
Dacă în mişcarea pătimaşă nu s'ar afla elementul desfătăru, ci 
ar începe de îndată suferinţa, ea nu ar putea pleca sieşi voimţa 
omului. Patima, ca suferință şi moarte, este percepută îndată nu- 
mai de omul duhovnicesc ce a cunoscut lucrarea de-viaţă-făcă- 
toare a harului Dumnezeiesc ce naşte în suflet o respingere, o 
«ură» față de mişcarea pătimaşă din sine. 


Începutul vieţii duhovniceşti este lupta cu patimile. Dacă 
lupta ar implica numai lepădarea desfătării, ea ar fi uşoară. Mai 
grea în această luptă se arată a fi a doua etapă, şi anume când 
patima nesatisfăcută începe a chinui omul cu cele mai felurite 
boli. În acest caz nevoitorul are trebuință de o foarte mare şi 
îndelungată răbdare, căci urmarea binefăcătoare a stării împo- 
triva patimi nu vine îndegrab. 

Este firesc ca omul, în starea sa de acum, să-şi petreacă în- 
treaga viaţă în luptă, dar există şi două stăn extreme în care se 
observă absenţa acesteia. Cel nepătimaş nu are a se lupta, în 
sensul că îndulcirea pe care i-o arată patima nicicum nu-l ade- 
mencşte, şi totul se reduce la un gând «gob». Şi cel ce este supus 

năvalei gândurilor, dar nu şi puterii lor ademenitoare, poate fi 
numit nepătimaş. lar semnul deplinei înrobiri este de asemenea 
lipsa luptei; dar, în acest caz, pricina este faptul că la toate nive- 
lele desfăşurării gândului pătimaş omul nu numai că nu se îm- 
potriveşte, ci el însuşi merge în întâmpinarea lui, trăieşte prin el. 

În condiţiile ființării pământeşti a trupului, omul are şi pa- 
timi nepăcătoase, adică suferințe sau nevoi fără împlinirea că- 
rora prelungirea vieţii este cu neputinţă — de pildă hrana, som- 
nul ş.a.m.d. Pentru răstimpuri de scurtă durată nevoitorul trece 
cu vederea aceste nevoi, iar dacă glasul lor începe să ameninte 
cu boli, atunci în anumite împrejurări nevoitorul, în hotărârea sa 
de a nu li se supune, merge până la moarte; dar este de însemnat 
că în astfel de cazuri moartea de obicei nu vine, ba chiar mai 
mult, omul este păzit de Dumnezeu într'o măsură şi mai mare. 
Această hotărâre bărbătească este de trebuinţă, altminteri nu se 
poate dobândi slobozenia de gânduri chiar şi pentru o scurtă 
vreme. 

Mintea ce se afundă în inima adâncă, în însuşi actul acestei 
afundări prin rugăciune se despoaie de tot chipul, nu numai vă- 
zut, ci Şi gândit, şi în starea acestei curăţii se învredniceşte a sta 
înaintea lui Dumnezeu; iar ceea ce purcede din acest adânc de 
dincolo de chipuri, chiar dacă mai târziu se şi toarnă sub formă 
de gând sau îmbracă vreun oarecare chip, nu mai este patimă, ci 
adevărata viaţă în Dumnezeu. 

În această stare se vădeşte că sufletul firesc tânjeşte către 
Dumnezeu, şi Îi este asemenea, şi este nepătimaş prin firea sa. 

Prin schimbarea stărilor — când părtăşie cu harul, când ri- 
dicarea lui — omul se convinge neîndoielnic că «viață în sine nu 
are»; că viața sa este în Dumnezeu; că în afara Lui — moartea. 
Când sufletul se învredniceşte de cercetarea Luminii Dumne- 
zeieşti, trăieşte aievea viața cea vecinică, adică pe Dumnezeu; 
iar unde este Dumnezeu, acolo se află şi o slobozenie de negrăit 
prin cuvânt, căci atunci omul se află în afara mortii și a fricii. 

În această stare omul se cunoaşte pe sine, şi cunoscându-se, 

cunoaşte omul îndeobşte, în vârtutea stării de-6-fiiere a întregu- 
lui neam omenesc. 

În adâncul său, acolo unde se descoperă adevărata asemănare 
cu Dumnezeu a firii omeneşti, acolo unde iese la lumină mă- 
reaţa sa chemare, nevoitorul vede ceea ce rămâne desăvârşit 
necunoscut celui ce nu s'a adâncit în inima sa. 

În stihirile înmormântării Cuviosul Ioan Damaschin spune: 

«Plâng şi mă tânguiesc când cuget la moarte, şi văz în mor- 
mânturi zăcând cea dupre chipul lui Dumnezeu plăzmuită a 
noastră frumseţe, fără de chip şi fără de slavă...». 

Astfel plânge şi se tânguieşte tot cel ce a cunoscut în Dum- 
nezeu cea întâi-zidită frumuseţe a omului, când, întorcându-se 
de la ncgrăitul ospăț duhovnicesc din cămara cea adâncă a ini- 
mii, vede împărăţind în lume starea morții fără de chip şi fără de 
slavă. 








VI 


PENTRU FELURILE ÎNCHIPUIRII 
ŞI LUPTA CU EA 


ndrăznind a scrie despre «sfințita liniştire», pe care 
atâta o iubea Starețul Siluan, mă văd nevoit să vor- 
besc despre neapărata luptă a nevoinței cu închipui- 
rea. Şi această problemă a vieţii duhovniceşti este cât 
se poate de grea şi de complexă, şi nu nădăjduiesc să o pot arăta 
în chip mulțumitor. Având în vedere că sarcina mea principală 
este aceea de a înfățișa o anume experienţă concretă, mă văd 
silit a descrie doar acea conştiinţă şi acele noțiuni aflate până 
acum la nevoitorii Sfântului Munte, şi de care se ținea însuşi 
Starețul, lăsând deoparte teoriile psihologiei științifice contem- 
porane. Nu mă voi avânta a critica nici a compara, fie pe unele, 
fie pe altele; voi însemna doar că în multe privințe ele nu coin- 
cid, deoarece la temeiul concepţiilor ascetice se află noțiuni 
cosmologice şi antropologice cu totul diferite. 





Starețul scrie: 

«O, fraților, să uităm pământul şi toate câte sânt într 'însul, 
căci ne abate de la vedemia Sfintei Treimi, Care este neajunsă 
minții noastre, dar pe Care Sfinţii o văd în ceruri în Duhul 
Sfânt. Iar noi să petrecem în fugăciune, fără nici o închipuire...» 


(p. 392) 

«Când sufletul în Duhul Sfânt cuncaşte pe Domnul, în fiece 
clhpă, neîncetat, el se minunează de milosârdia lui Dumnezeu şi 
de măreţia şi puterea Sa, iar Domnul Însuşi cu al Său har, 
milostiv, ca o mamă iubitoare de prunci învață sufletul smeri- 
tele, bunele gânduri, şi îi dă a-L simţi de faţă şi apropiat, şi su- 
fletul, în smerenie, vede pe Domnul fără nici un gând» (p. 305). 


Capacitatea închipuirii este foarte variată în manifestările 
sale. Nevoitorul se luptă mai nainte de toate cu aspectul închi- 


puirii ce se leagă de lucrarea patimilor grosolane, trupeşti. El 
ştie că fiece patimă îşi are chipul propriu, căci ea ţine de sfera 
lumii zidite, ființând neapărat într'o formă sau alta, purtând un 
anume chip. Lucrarea poftei pătimaşe în om, în chip firesc do- 
bândeşte putere doar atunci când chipul patimu, primit înlă- 
untru, atrage către sine mintea. Dacă mintea se abate de la chi- 
pul adus de patimă, aceasta nu se poate dezvolta şi se stinge. De 
pildă, când vine o poftă trupească, deşi fiziologic este firească, 
nevoitorul îşi păzeşte mintea de chipul ce se naşte în ea venind 
din afară şi cu care patima o îmbie; iar dacă mintea nu primeşte 
chipul, patima nu-şi poate desfăşura lucrarea, şi neapărat se 
stinge. Vorbind aci de minte, avem în vedere nu judecata, nu 
gândirea logică a minţii, ci ceea ce s'ar defini poate mai bine 
prin cuvântul «atenţie» | O astfel de păzire a minţii de chipul pa- 
timii dă deplina putință, dovedită de experiența milenară a ne- 
voinţei, d de a păzi de-a lungul întregii vieți înfrânarea întreg-cu- 


getătoare, chiar şi purtând un trup putemic, cum vedem în pilda 
Stareţului. Şi dimpotrivă, dacă mintea omului primeşte cu în- 


dulcire chipul imaș, atunci energia a: estula va stăpâni tiranic 
până și un trup neputincios, bolnav şi istovit. 


Să luăm altă patimă — ura. Şi ea îşi are propriul chip, şi dacă 
mintea se păzeşte de a i se da, patima nu se poate dezvolta; însă 
dacă se uneşte cu ea, atunci patima, în măsura acelei uniri, îşi va 
dobândi o putere crescândă şi va putea ajunge până la a pune 
stăpânire. 

Un alt fel de închipuire cu care se luptă de obicei nevoitorul 
se numeşt€ 9. Omul se îndepărtează de la starea reală a 
lucrurilor din lume şi trăieşte în tărâmul fanteziei. Roadele fan- 
teziei, cea neputincioasă a zidi ceva ce nicicum nu există, ceva 
cu totul «dintru nimic», nu pot purta un caracter desăvârșit stră- 
in de lumea înconjurătoare; cu alte cuvinte, în ele neapărat vor 
fi elemente din lumea reală, precum se întâmplă în visuri, şi 
pentru aceea ele nu sânt absolut de neajuns. De pildă, un om 
sărac îşi închipuie că a ajuns împărat, sau proroc, sau un mare 
savant. Istoria cunoaşte cazuri când oameni săraci din păturile 
cele mai de jos ale societăţii au ajuns împărați, ş.a.m.d., însă, de 
obicei, aceasta nu se întâmplă cu cei visători. 


Nădăjduiesc că cititorului îi este limpede ce înţeleg vorbind 
despre «visătoriey» şi, spre a nu lungi cuvântul, voi trece la un 
alt fel de manifestare a puteru închipuirii. Omul, folosindu-se 
de putinţa de a-şi aminti şi reprezenta, poate cugeta, de pildă, la 
rezolvarea vreunei probleme tehnice, iar atunci mintea-i va 
căuta prin cugetare putinţa practică de a înfăptui vreo idee sau 
alta. (Acest fel de îndeletnicire a minţii ce se însoţeşte de 


închipuire are însemnătate în cultura omenească și este 
e neapărată trebuinţă în viață; nevoitorul însă, căutând rugăciu- 


i ¿ $ K š 
nea curată, năzuieşte a se îngrădi pe sine în toate prin neago- 


nisire, astfel încât nici acest fel de închipuire să nu-l împiedice 
ca «pândul cel dintâi şi puterea cea dintâi să o dea lui Dum- 
nezeu)), adică să se adune întreg în Dumnezeu. 


Și în sfârşit, încă un fel de închipuire de care voiesc să vor- 
besc este încercarea ătrunde în taina fiintei şi a 


atinge lumea Dumnezeiască. Astfel de încercări neapărat se în- 


soțesc_ de închipuire, pe care mulți sânt înclinați a o numi cu 
inalta denumire de ereativiate teologică. Nevoitorul Tiniștri 
minţii şi al rugăciunii curate se luptă hotărât în sine cu acest fel 
de «creativitate», fiindcă este un demers potrivnic rânduielii 

fiinţării reale, în măsura în care(Grhu)) creează a D creează astfel pe Dum- 


nezeu după chipul său, semănarea-sa.— 
„Este cu putinţă ca spusele mele să stârnească multe nedu- 
meriri Şi împotriviri, dar nu mă voi putea opri asupra lămuri- 
rilor, nădăjduind a fi, cu oarecare bunăvoință, înţeles cum se cu- 
Vine. 

/ Nevoitorul rugăciunii se întemeiază pe credința-că Dumne- 
zeu ne-a făcut pe noi, și nu noi Îl facem pe Dumnezew;-drept 
aceea, ocolind toată făurirea theologică sau filosofică, se în- 
dreaptă cu nevăzută rugăciune către Dumnezeu; şi dacă bună- 
voirea lui Dumnezeu se va pogori către rugător, şi-i va fi dat să 
guste apropierea lui Dumnezeu, chiar şi atunci cunoaşterea lui 
Dumnezeu cea mai presus de chip se va îmbrăca într'un chip 
cau, st ce hip mu va i nica e ce nevoi n 

Nevoitorul rugăciunii caută pe Dumnezeu — pe Făcătorul 
său; iar Dumnezeu, prin pogorământul şi bunăvoirea Sa dă cu- 
noaşterea despre Sine în chipuri pe înțelesul omului. Aceste 
chipuri ard în om patimile şi îl sfinţesc; dar dacă le va socoti ca 
fiind încununarea „descoperirii, va cădea în rătăcire, şi atunci 
până şi chipurile date de sus i se vor putea preface într'o piedică 
de netrecut spre o mai desăvârşită cunoaştere de Dumnezeu. 


————— 








Gândul făuritor al lui Dumnezeu se înfăptuieşte şi se întru- 
chipează în lume, dar libertatea făpturii merge în sens contrar: 
ea caută pe Însuşi Dumnezeu, în Care îşi găseşte ultimul ţel şi 
înțeles al funţării sale. Ţelul lumii făcute nu este ființarea sa în 
sine, pentru sine, chipul fiinţării sale, ci ca făptura să cunoască 
pe Făcătorul şi să se îndumnezeiască. 

Pricina facerii lumii este prisositoarea bunătate a lui Dum- 
nezeu, şi nicicum neapărata trebuinţă a întrupării lui Dumnezeu- 
Cuvântul; cu alte cuvinte, întruparea lui Dumnezeu-Cuvântul 
nicicum nu a fost o neapărată trebuinţă pentru Însuşi Cu- 
vântul, şi nici facerea lumii nu a fost doar actul premergător al 

întrupării lui Dumnezeu. 

Pogorârea Cuvântului nu dovedeşte valoarea de sine stătă- 
toare a lumii, ci țelul sau înţelesul pogorârii se descoperă în nu- 
mele pe care l-a primit, smerit întrupându-se, Dumnezeu-Cu- 
vântul: Lisus-Mântuitor — «Şi vei chema numele Lui lisus: că 
Acesta va mântui pre norodul Său de păcatele lor» (Mt. 1: 21). 

Dumnezeu nu este lumea ideală, în sensul de lumea ideii; iar 
chipul lumii de față, empirice, nu este întruchiparea lumii ideale 
Dumnezeieşti, adică o întruchipare fără de care însăşi fiinţa 
Dumnezeiască s'ar afla lipsită, nedesăvârşită. 

În tot ce este făurire omenească, ideea omului îndreptată că- 
tre lume îşi caută propria întrupare, înfăptuire, fără de care ea ar 
rămâne neîncununată în a sa dezvoltare; însă în lumea Dumne- 
zeiască întruparea lui Dumnezeu-Cuvântul nu este încununarea 
unui proces theogonic, adică încununarea unei dezvoltări în 
însăşi Dumnezeirea, şi deci de neapărată trebuință pentru Însuşi 
Dymnezeu, pentru deplinătatea fiinţării Sale. 

pi pe scurt, este temeiul dogmatic al rugăciunii duhov- 
niceşti despre care vorbim. / Mi 

Rugăciunea duhovniceâscă nu este nici făurire artistică, nici 
lucrare ştiinţifică, nici cercetare sau cugetare filosofică, nici 
theologie abstractă, rațională. Viața duhovnicească nu este îm- 
plinirea năzuintelor noastre emoționale prin realizarea lor, adică 
înfăptuire în trăiri sau în chipuri materializate — de pildă arta. 
Toate cele pomenite aci alcătuiesc felurite aspecte ale manifes- 
tărui închipuirii. Unele pot fi socotite mai înalte, altele mai puţin 
înalte, adică este cu putinţă a stabili o ierarhie a acestor forme 
după o rânduire axiologică — totuși ele toate se raportează la sfe- 
ra închipuirii ce trebuie depășită, căci altminteri va fi cu ne- 
putință a atinge şi rugăciunea desăvârşită, şi adevărata theolo- 
gi€, şi o viaţă cu adevărat plăcută lui Dumnezeu. 

Aşadar calea nevoitorului orthodox este următoarea: el caută 


pe adevăratul Dumnezeu-Făcătorul, drept aceea, prin-rugăeni- 
nea minții, duce o luptă cu miile de felurite chipuri, şi cu cele 
ptă niile de îelurite chipuri, şi cu cele 


164 VIAȚA ȘI ÎNVĂȚĂTURA STAREŞULUI SILUAN 


văzute, adică cele ce poartă o anume formă exterioară, o înfă- 
țişare, o proiecţie a spaţiului şi a vremi, o culoare, și altele ase- 
menea, şi cu cele gândite, adică concestele — pentru ca, despu- 
indu-se de tot chipul făcut, să se roage lui Dumnezeu față către 
Față. 


Dumnezeu făureşte lumea, iar această făurire este parte din 
rânduiala pogorământului; omul însă merge către Dumnezeu în 
rânduiala înălțăru, iar în înălţarea sa de la făptură către Dumne- 
zeu nevoitorul nu neagă realitatea şi valoarea făpturi, ci doar nu 
o absolutizează şi nu o îndumnezeieşte, nu vede în ea un ţel în 
sine şi o valoare în sine. Dumnezeu nu a făcut lumea pentru ca 
EI Însuşi să trăiască viaţa făpturii, ci pentru ca făptura înţele- 
gătoare să se împărtășească de a Sa Dmnezeiască fiinţare; iar 
dacă făptura înţelegătoare nu ajunge la îndumnezeirea ce nu se 
poate săvârşi fără împreună-lucrarea sa, atunci se pierde însuşi 
sensul ființării ei. Din această conştiinţă se naşte marea încân- 
tare înaintea lui Dumnezeu-Făuritorul, din contemplarea făpturi 
şi din cea mai deplină înţelegere a tot ce este în lumea zidită; 
dar totodată aceeaşi conştiinţă duce l: desprinderea de tot ce 
este făurit, pentru a contempla pe Dumnezeu. Această desprin- 
dere nu este o lepădare a ființării reale, făurite — în sensul des- 
puierii de ea sau al negării ei ca «iluzio; nu este nici zbor poe- 
tic sau filosofic în sfera înaltelor şi minunatelor chipuri sau 
«idei pure», oricât de înalte ar fi ele din punct de vedere ax1o- 
logic, deoarece şi o astfel de situaţie ne-ar strămuta din nou 
într'o lume închipuită. Nu, ea este tindzre către Dumnezeul cel 
Viu şi adevărat, în vârtutea dragostei pentru El, în vârtutea 
chemării noastre de a trăi în Dumnezeu, Cel ce este Telul în Si- 
nc şi Valoarea în Sine. În Dumnezeu este încununarea ce nu are 
nevoie de întrupare, în Dumnezeu desăvârşirea, în afara luptei şi 
a tragismului. Dumnezeu nu este «dincolo de bine şi de rău», 
căci El este Lumină în care nici un înturerec nu este. 

Pentru credinciosul simplu şi smerit slobozirea de sub stăpâ- 
nirea închipuirii se dobândeşte prin simpla şi întreaga năzuinţă 
de a trăi după voia lui Dumnezeu. Este ceva atât de simplu, şi 
totodată «ascuns de la cei înţelepţi şi înțelegători», şi nu este cu 
putință a o lămuri în cuvinte. 

În această căutare a voii lui Dumnezeu se cuprinde «lepăda- 
rea» de lume. Sufletul doreşte a trăi cu Dumnezeu şi Dumneze- 
1eşte, şi de aceea se leapădă de voia proprie şi de închipuiri ce 
nu pot zidi adevărata ființare, ci se adeveresc a fi «întunerecul 
cel mai din afară». 

Lumea voii omeneşti şi a închipuirilor este lumea «năluciri- 
lor» adevărului. Această lume la om este aceeaşi cu cea a căzu- 
tilor diavoli, drept care închipuirea este poartă deschisă lucrării 
diavoleşti. 

Și chipurile diavoleşti, şi cele făurite de însuşi omul pot în- 
râuri asupra oamenilor, schimbându-le înfăţişarea şi chipul, dar 
într'un astfel de caz un lucru este de neocolit: tot chipul zidit de 
însuşi omul sau însuflat de diavoli şi primit în suflet va stâlci 
chipul duhovnicesc al omului zidit după chipul şi asemănarea 
lui Dumnezeu. O asemenea «făurire», în sfârşitul dezvoltării sa- 
le duce la «îndumnezeireay» de sine a făpturii, adică la afirmarea 
principiului Dumnezeiesc ca fiind cuprins în însăşi firea omului. 
În vârtutea acestui fapt, religia firească, adică religia minţii 
omeneşti, în chip fatal va primi un caracter pantheist. 

Și chipurile omeneşti, şi cele diavoleşti îşi au puterea pro- 
prie, uneori cât se poate de mare, dar nu pentru că sânt reale în 
sensul ultim al cuvântului, precum este puterea Dumnezeiască 
ce făureşte dintru nimic, ci pentru că voia omului înclină către 
ele; şi numai în cazul când înclină către ele omul se formează 
după ele. Dar Domnul slobozeşte de sub stăpânirea patimilor şi 
a închipuirilor pe cel ce se pocăieşte, iar creştinul slobozit de 
ele îşi râde de puterea chipurilor. 

Puterea răului cosmic asupra omului este uriaşă, şi nimeni 
dintre urmaşii lui Adam nu o poate birui fără Hristos şi în afara 

lui Hristos; El este lsus-Mântuitorul în adevăratul şi singurul 
înțeles al cuvântului. Iată credinţa nevoitorului dreptslăvitor, şi 
pentru aceea rugăciunea liniștirii minţii se săvârşeşte prin neîn- 
cetata chemare a numelui lui lisus Hristos, de unde şi rugăciu- 
nea aceasta a primit denumirea de «rugăciunea lui Iisus». 


Monahul ce se /inișteşte, în greaua nevoinţă a luptei cu închi- 
puirea care stâlceşte viaţa duhovnicească se întâlneşte cu nenu- 
măratele ei manifestări ce se pot clasifica în diferite feluri. Sta- 
reţul le reducea la cele patru forme mai sus pomenite, ceea ce îi 
dădea putinţa de a înfățişa esenţa problemei. 

Cea dintâi formă privește lupta în general cu tot ce este 
patimă. 

Cea de-a doua este proprie celui ce se roagă după chipul cel 
dintâi. De această formă a închipuirii se leagă de asemenea cu- 
noscuta metodă a «cugetării la Dumnezeuy» sau a «meditaţie», 
când omul, prin închipuire, îşi făureşte în minte scene din viaţa 
lui Hristos sau alte chipuri sfinte. De obicei începătorii sau ne- 
voitorii necercaţi înclină către o astfel de lucrare. Cel ce lu- 
crează o asemenea rugăciune «închipuitoare» nu îşi închide 
mintea în inimă pentru lăuntrica trezvie, ci rămânând în latura 
vizuală a chipurilor, precum socoteşte el, dumnezeieşti, de sine 
făurite, se aduce pe sine în starea unei aprindeni sufleteşti (emo- 
ionale) care, în cazul unei mai mari concentrări, poate duce 
până la un anume tip de extaz patologic. Într'un asemenea caz 
cl se bucură de «înfăptuirile» sale, se lasă atras de ele, le culti- 
vă, le socoteşte duhovnicești, harice, ba chiar înalte, pe sine se 
vede ca sfânt şi văzător al dumnezeieştilor taine, dar drept re- 
zultat ajunge până la halucinaţii, se îmbolnăveşte rău sufleteşte, 
şi în cel mai bun caz rămâne «în înşelare», petrecându-şi viaţa 
într'o lume a fantasmelor. 

Cât despre a treia şi a patra formă a închipuirii, se poate spu- 
ne că ele stau la temeiul a toată cultura raționalistă, şi deci unui 
om cult îi este deosebit de greu a se lepăda de ele, căci el vede 
în acea cultură bogăţia sa duhovnicească, a cărei lepădare este 
neasemuit mai grea decât a celei materialnice. Această împre- 
urare duce la un fenomen ciudat ce ni s'a dat a observa, anume 
că printre nevoitorui simpli şi cu puțină carte, ce au iubit ru- 
găciunea minții, mai adesea se întâlneşte atingerea unei mari 
înăltimi şi curății, decât printre cei învățați, care în covârșitoa- 
rea majoritate a cazurilor rămân la al doilea chip al rugăciunii. 

Cei adânc religioşi şi înclinați către nevoinţă desluşesc cu 
uşurinţă a treia formă a închipuiriui ca fiind o întoarcere către pă- 
mânt; şi vădită fundu-le nepotrivirea ei în ce priveşte rugăciu- 
nea, lupta cu ea în ceasul rugăciunii se simplifică. Altfel stau lu- 
crurile cu cea de-a patra formă, care poate atinge o nesfârşită 
subțirime şi să treacă drept viaţă în Dumnezeu. Deosebita în- 
semnătate a acestei probleme a nevoinţei ne îndeamnă a ne 
apleca asupra ei mai amănunţit. 


La cel ce se roagă după întâiul c chip precumpăneşte_închi închi- 
puirea visătoare, iar la cel ce se roagă după al doilea chip — ispi- 
ta de a dobândi t totul pe calea raţiunii. Aceştia din urmă îşi con- 
centrează viata în minte. Mintea lor nu este împreunată cu inima. 
ŞI i neîncetat trage către în afară, în năzuinţa de a înțelege şi a 
stăpâni totul. Având o oarecare experienţă duhovnicească ade- 
vărată, dar una încă neîndestulată, ei încearcă cu «propria min- 
te» să plinească lipsurile acelei experienţe şi să pătrundă în 
taina ființării Dumnezeieşti, iar atunci neapărat cad în închi- 
puire. În înfocarea lor, ei nu vor sau nu pot să înțeleagă că răs- 
toarnă adevărata ierarhie a ființării, adevărata orânduire a lu- 
crurilor, şi parcă uitând că Dumnezeu ne-a făcut după al Său 
chip şi a Sa asemănare, ei înşişi încep să făurească, trecând în 

Dumnezeiasca ființare elemente după chipul şi asemănarea lor. 
Sfera ideală în care trăiesc astfel, în cazul unei anume înzestrări 
intelectuale le dă o pretinsă superioritate asupra celorlalți, con- 
diție ce le măreşte încrederea în sine. 

Aberaţia caracteristică la care duce al doilea chip al rugăciu- 
nii este raționalismul. ` l 


Theologul raționalist îşi clădeşte sistemul asemenea unui 
arhitect ce zideşte un castel sau o biserică, folosind concepte 
empirice şi metafizice în calitate de materiale de construcţie şi 
grijindu-se nu atât de conformitatea zidirii sale ideale cu reali- 
tatea adevăratei ființări, cât de măreţia şi armonia operei sale ca 
întreg, şi de aspectul său logic. 

Oricât de ciudat ar părea, dar mulți oameni mari nu au făcut 
față acestei ispite, în realitate naivă, al cărei temei ascuns este 
mândria. 

Născăturile raţiuni sânt atât de iubite acestor gânditori, pe 
cât îi este unei mame pruncul, rodul pântecelui său. Ei îşi iubesc 
facerea ca înşişi pe sine, căci identificându-se cu ea, se încuie în 
propria lor sferă. În astfel de cazuri nici o influenţă omenească 
din afară nu este în putere a-i ajuta, şi dacă ei înşişi nu se lea- 
pădă de pretinsa lor bogăţie nu vor ajunge niciodată la rugă- 
ciunea curată şi la adevărata contemplare. 

Tot cel ce se roagă după al treilea chip ştie greutatea unei 
asemenea lepădări, dar cuvântul despre aceasta îl vom lăsa pe 
mal târziu. 


Mulţi theologi-filosofi, în realitate raționalişti, se înalță până 
în sfera gândirii mai presus de rațiune — sau mai curând, aş zice, 
mai presus de logică — dar această sferă mai presus de logică nu 

este încă lumea Dumnezeiască, ci se cuprinde în limitele firii 
făcute a omului şi, ca atare, accesibilă înțelegerii în ordinea fi- 
rească. 

Viziunile lor mentale nu se încadrează în limitele gândirii 
ennomice, adică ale logicii formale, ci trec în sfera metalogicii 
şi a gândirii antinomice, însă şi atunci rămân esenţial rezultatul 
lucrării raţionale. 

Depăşirea raționalismului îngust ennomic dovedeşte o înaltă 
cultură intelectuală, dar aceasta încă nu este «credinţa cea ade- 
vărată» şi adevărata Dumnezeiască vedere. 

Astfel de oameni, care adeseori dețin deosebite capacităţi de 
gândire raţionalistă, tocmai din pricina capacităților lor se înalță 
cât se poate de consecvent la cunoaşterea relativității legilor 
gândirii omeneşti şi a neputinței de a turna întreaga fiinţare în 
chingile de oțel ale deducţiilor logice, prin această cunoaştere 
ridicându-se la contemplări mai presus de rațiune, sau mai cu- 
rând, mai presus de logică — însă şi atunci ei contemplă doar 
frumuseţea celor zidite după chipul lui Dumnezeu; şi în vârtutea 
faptului că pentru prima oară intră în acea sferă a «tăcerii min- 
tii», ei cearcă un oarecare «fior mistic» şi îşi înțeleg contem- 
plarea ca fiind experienţa unei Dumnezeieşti împărtăşiri misti- 
ce, pe când în realitate rămân încă în hotarele firii omenești 
zidite. D9 

Categoriile în care se mişcă mintea-judecata în astfel de ca- 
zuri trec dincolo de hotarele dimensiunilor vremii şi întinderii şi 
dau celui ce contemplă astfel simțământul atingerii înţelepciunii 
vecinice. Este ultimul hotar la care poate ajunge mintea raţio- 
nală în căile desfăşurării sale fireşti şi ale contemplării de sine. 
Această experienţă, orice interpretare 1 s'ar da, adică oricare ar 
fi definiția dogmatică ce i se atribuie, în esenţa sa este o expe- 
riență de ordin pantheist. 

Ajungând la hotarele «unde se mărginește lumina cu întune- 
recul» (lov 26: 10), omul contemplă frumuseţea propriei minți, 


pe care mulți au luat-o drept Dumnezeirea. Lumina contemplată 

de el este lumină, dar nu acea Lumină Adevărată în care nu este 
nici un întunerec, ci lumina firească a minţii omului zidit după 
chipul lui Dumnezeu. 

Această lumină a minţii, ce depăşeşte prin vrednicia sa lu- 
mina oricăror cunoaşteri empirice, tot atât de întemeiat ar putea 
fi numită întunerec, căci ea este întunerecul despuierii sau al 
abstracției, şi Dumnezeu nu este în ea; şi poate că în acest caz, 
mai mult decât în oricare altul, s'ar putea pomeni cuvântul 
Domnului: «la aminte ca lumina carea este întru tine să nu fie 
întunerecy» (Lc. 11: 35). De fapt prima catastrofă cosmică, cea 
mai nainte de istorie, căderea Luceafărului, adică a lui L.ucifer, 
devenit întunerec, a fost urmarea contemplării pline de iubire de 
sine a propriei frumuseți — contemplare ce a sfârşit prin îndum- 
nezeire de sine. 


Vorbim într'un grai rece şi nelegat, însă cel ce s'a aflat în 
aceste locuri duhovniceşti poate va zice: 

«Da, dar asta-i cumplit... Unde este garanţia adevăratei 
Dumnezeieşti împărtăşiri, iar nu a uneia visătoare, filosofice, 
pantheiste?» 

Fericitul Stareţ Siluan spunea categoric că o astfel de garan- 
ție în ordinea supusă controlului nostru logic este dragostea de 
vrăjmaşi. Spunea: 

«Domnul este smerit şi blând, şi Îşi iubeşte zidirea, şi unde 
este Duhul Domnului, acolo neapărat va fi smerita iubire pentru 
vrăjmaşi şi rugăciunea pentru lume. lar dacă tu nu ai o aseme- 
nea dragoste, cere, şi ţi-o va da Domnul, Cel ce au zis: „Cereţi 
ŞI se va da vouă, căutaţi şi veți afla” (Mt. 7: 7)». 

Și nimenea să îndrăznească a înjosi acest semn «psihologic», 
căci o astfel de stare psihică este urmarea adevăratei lucrări 
Dumnezeieşti. Dumnezeu, Cel ce mântuieşte, mântuieşte întreg 
omul, drept pentru care nu numai mintea-duhul, ci şi sufletis- 

mul-emotia, şi gândirea, şi însuşi trupul — pe toate le luminează 
Dumnezeu. 


Prin cele spuse, de-abia dacă ating, şi doar în treacăt, cele 

mai grele probleme seculare ale vieții duhovniceşti a omului. 
Departe de mine pretentia de a le înfătişa în chip dialectic, spre 
a le putea înțelege cu mintea. De m'aş afla în fața unei astfel de 
sarcini, neapărat ar fi trebuinţă să cercetez un întreg şir de pilde 
istorice, însă voi lăsa altora această lucrare. Personal, socotesc 
cu neputinţă o astfel de lămurire abstractă, şi sânt convins că 
singura cale spre a dobândi adevărul este credinţa şi experiența 
vie, calea adică a vieții însăşi. Cu toate acestea trebuie spus aci 
că o astfel de experienţă pe care o am în vedere nu atârnă de 
singură voirea omului, ci i se dă de sus, ca un dar al bunăvoiru 
lui Dumnezeu. Experienţa filosofică şi experiența pantheistă 
este cu putință în rânduiala posibilităților şi voirii fireşti a 
omului; experienţa creştină însă, a Dumnezeieştii părtăşii celei 
mai presus de fire, depăşeşte limitele voirii noastre. 
„| Viata creştină este împreună-glăsuirea a două voi: cea Dum- 
nezeiască şi cea zidită, omenească. Dumnezeu poate să Se arate 
oricărui om, în toate căile sale, în orice clipă a vremii şi în fiece 
loc duhovnicesc sau fizic, dar EI Însuşi, fiind mai presus de 
toată constrângerea, niciodată nu sileşte libertatea chipului Său; 
lar dacă libertatea celui zidit se întoarce cu iubire de sine asu- 
pră-şi, sau de se va afirma ca principiu Dumnezeiesc nezidit şi 
fără-de-început, atunci, oricât de înaltă va fi contemplarea, ea 
va rămâne încuiată lucrării harului Dumnezeiesc. 


Părtăşia cu Dumnezeu se dobândeşte pe căile rugăciunii, iar 
cuvântul îmi este despre rugăciune. Dacă trec într'o măsură şi în 
sfera dialecticii nu o fac în nădejdea de a convinge astfel pe 
cineva, ci spre a arăta calea rugăciunii ca trecând prin acest tă- 

râm al ființării omeneşti. În orice încercare de a raţionaliza 
experiența duhovnicească văd posibilitatea a tot felul de îm- 
potriviri. Această posibilitate se explică prin faptul că fiecare 
dintre noi este slobod de a statornici în sfera ideală a viziunii 
sale despre lume orice valoare ierarhică. 

Continuându-mi cuvântul despre rugăciune, mă străduiesc a 
înfățişa în chip sistematic una dintre cele mai grele lupte pe care 
o întâlneşte în calea sa pravoslavnicul nevoitor, trecând de la cel 
de-al doilea chip al rugăciunii către al treilea, anume: lupta cu 
închipuirea minții. 


Observându-se cu luare-aminte, omul va descoperi o tră- 
sătură psihologică a gândirii” raţionale pe care o putem defini 
drept certitudinea lăuntrică a gândirii noastre; altfel spus, ca 
evidența subiectivă a dreptății deducţiilor minții noastre. Există 
o oarecare putere constrângătoare în dovezile rațiunii, în de- 
monstrațiile ei, şi este nevoie de o mare cultură şi de o adâncă 
experiență duhovnicească pentru a scoate la iveală această 
stranie înşelare; însă spre a ne slobozi de stăpânirea ei va trebui 
neapărat ajutorul Dumnezeiesc. 

Dezvăluirea acestei înşelări este într'o oarecare măsură cu 
putință şi pe căile analizei teoretice a legilor fundamentale ale 
gândirii noastre, adică legea identităţii (a noncontradicției) şi 
legea temeiului îndestulător. 

Prima, adică legea identităţii, este momentul static al gândirii 
noastre; este punctul ei de sprijin neclintit, mort, tocmai prin 
această neclintire. 

Al doilea moment al gândirii noastre — dinamic — se exprimă 
prin legea temeiului «îndestulăton). Experiența de veacuri a 
istoriei a arătat cât se poate de convingător toată relativitatea 
acestei legi; hotărârea privind îndestularea temeiului este tot- 
deauna subiectivă. Ceea ce unuia îi pare îndestulător, altuia 

nicidecum. lar dacă vom cerceta mai adânc, vom vedea că în 
realitate el nu este niciodată deplin îndestulător. 


Nevoitorului orthodox _1 ăluie relativitatea gândirii 
noastre pe altă cale — cum, de altfel, şi toate problemele visții-te- 


Senna aI IMM în 


rezolvă pe alte căi, anume a credinţei şi a rugăciunii. El crede 


nu neputincioasei sale judecăţi, ci Marelui Dumnezeu. El este 
încredinţat că poruncile lui Hristos sânt o măsură negreşalnică, 
un dreptar al adevărului, că, în însăşi esenţa lor, ele sânt Dum- 
nezeiască putere şi însăşi vecinica viață, şi această încredințare 
îl duce la a sta neîncetat sub judecata lui Dumnezeu, fiind sin- 


de mică a gândului sau a “simțământului, chiar nevăzute din 
afară — toate le supune judecății cuvântului lui F lui Hristos. 

“ Când harul Sfântului Duh ne pătrunde şi şi devine puterea 
lăuntrică ce lucrează în noi, atunci în chip firesc mişcarea su- 
fletului nostru se apropie de desăvârşirea poruncilor; iar când se 
ivesc ceasuri de părăsire de către Dumnezeu, de îndepărtare a 
lui Dumnezeu, iar luminarea Dumnezeiască se preschimbă în 
greul întunerec al răscoalei patimilor, atunci toate se schimbă în 
noi, şi o mare luptă se desfăşoară în suflet. 

Multe şi felurite sânt luptele duhovniceşti, însă cea mai 
adâncă şi mai grea dintre ele este lupta cu mândria. Mândria 
este potrivnica Dumnezeicştii legi. Răsturnând Dumnezeiasca 
rânduială a ființării, ea aduce pretutindenea destrămare şi moar- 
te. Ea se arată şi în plan trupesc, dar cel mai caracteristic îi este 
nebunirea în planul gândului, al duhului. Punându-se pe sine pe 
primul plan, se războieşte spre a stăpâni asupra a toate, şi în 
această luptă arma sa de căpetenie este mintea-judecata (Rario). 





Judecata, luându-o înainte cu dovezile sale, respinge porun- 
cile lui Hristos, şi dintre ele pe: «Nu judecaţi, ca să nu fiți 
judecați» (Mt. 7: 1), ca fiind nebunie. Ea spune că putinţa de a 
judeca alcătuieşte vrednicia distinctivă a omului, că în această 

putință se cuprinde superioritatea sa față de întreaga lume; nu- 
mai mulțămită ei va putea stăpâni. 

Spre a-şi întări întâietatea în fiuinţare ea îşi va înfățişa izbân- 
zile sale, cultura sa; va pune înainte o mulţime de dovezi, puter- 
nice prin evidenţa lor, manifestate, chipurile, în experienţa vieţii 
istorice; faptul că ei şi numai ei îi aparține dreptul de a hotărî, 
dreptul de a statornici şi a constata care este adevărul; ea se nu- 
meşte pe sine rațiunea ce rostuieşte ființarea. 

Impersonală în legile lucrării sale şi fund, în esenţă, doar una 
dintre manifestările vieţii omenești, una dintre energiile persoa- 
nei, judecata, atunci când i se dă locul cel dintâi în viata duhov- 
nicească a omului, va ajunge până la a începe să se lupte şi îm- 
potriva izvorului ei, adică împotriva principiului personal. 

Înălţându-se, precum socoteşte, până la ultimele înălţimi, po- 
gorându-se, precum i se pare, până în cele mai adânci stră- 
funduri, ea va încerca să atingă limitele ființei spre a da tuturor 
propriile ei «definiții»; şi neatingându-şi țelul, cade neputin- 
cioasă şi hotărăşte: «Dumnezeu nu există!) 

Apoi, continuându-și lupta pentru stăpânire, cu îndrăzneală 
ŞI în acelaşi timp strâmtorată, va zice: 

«Dacă Dumnezeu există, cum mă voi învoi că acel Dum- 
nezeu nu sânt eu?» (Expresia aparține unuia care a urmat aceas- 
tă cale.) 

Neatingând limitele ființării şi atribuind sieşi această neţăr- 
murire, ea se înalță cu mândrie şi zice: 

«Am cercetat totul, şi niciunde nu am găsit ceva mai mare 
decât mine, prin urmare — eu sânt Dumnezeu». 

Şi într'adevăr, mintea-judecata, când asupra ei şi în ea se 
concentrează viaţa duhovnicească a omului, împărăţeşte şi stă- 
pâneşte în caracteristica sa sferă abstractă, până într 'atât încât 
ceva mai mare decât sine nu află, şi sfârşeşte prin a recunoaşte 
în sine principiul dumnezeiesc. 

Este ultima limită a închipuinii minţii, şi în acelaşi timp 
ultimul străfund al căderii şi al întunerecului. 

Sânt oameni care merg întru întâmpinarea pretențiilor mai 
sus pomenite ale minţii şi le primesc ca adevăr, dar nevoitorul 
dreptslăvitor intră în luptă cu ele. În această luptă se descoperă 
amestecul puterilor străine, cu care lupta atinge un caracter tra- 
gic Şi ajunge la o deosebită încordare, iar ieşirea biruitoare a 
nevoitorului este cu putinţă numai prin credinţa ce biruieşte lu- 
mea. «Lot cel născut din Dumnezeu biruieşte lumea; şi aceasta 
este biruinţa carea a biruit lumea, credința noastră» (1 lo. 5: 4). 

Spre a rezolva asemenea probleme monahul nu se aşază în 
fotoliul confortabil al unui birou, ci în liniştea nopții, departe de 
lume, de nimeni auzit, nici văzut, cu mare plâns cade înaintea 
lui Dumnezeu, rugându-se: 

«Dumnezeule, milostiv fii mie, păcătosului», precum vame- 
şul, sau ca Petru: 

«Doamne mântuieşte-măy (Lc. 18: 13; Mt. 14: 30). 

În duh el vede desfăşurându-se înaintea sa hăul fără-de-fund 
al «întunerecului celui mai din afară», şi drept aceea rugăciunea 
îi este fierbinte... Cuvântul este neputincios a arăta taina acestei 
viziuni şi puterea acestei lupte ce se poate îndelungi ani de zile, 
câtă vreme omul nu s”a curățit de patimi, câtă vreme nu a venit 
Dumnezeiasca lumină care descoperă neadevărul judecăților 
noastre, care duce sufletul în întinderile nemărginite ale ade- 
văratei vieţi. 


Mult am vorbit cu Starețul pe aceste teme; el spunea că pri- 
cina luptei nu zace în judecată ca atare, ci în mândria duhului 
nostru; din mândrie se întăreşte lucrarea închipuirii, iar din 
smerenie ea încetează; mândria încearcă să zidească propria-i 
lume, iar smerenia primeşte viața de la Dumnezeu. 


176 VIAȚA ȘI ÎNVĂŢĂTURA STAREŢULUI SILUAN 


După ani îndelungaţi de luptă grea Fericitul Stareţ dobândise 
puterea de a se ţine cu mintea în Dumnezeu, respingând gân- 
durile ce veneau. În lupta cu vrăjmaşii el răbdase foarte multe 
suferințe, dar când l-am cunoscut vorbea despre trecut cu o 
mare pace sufletească şi în cuvinte foarte simple: 

«Minte cu minte se luptă... Mintea noastră — cu mintea vrăj- 
mașului... Vrăjmaşul a căzut din mândrie şi închipuire, şi tot 
acolo ne trage şi pe noi... Această luptă cere multă bărbăție... 
Domnul lasă pe robul Său să se lupte, dar Însuşi caută asupra 
lui, precum căuta supra Marelui Antonie când se lupta cu dra- 
cii... Îți aduci aminte, desigur, că în Viața Sfântului Antonie se 
spune că se sălăşluise într'un mormânt; acolo dracii l-au bătut 
până la a-şi pierde simţirile. Apropiatul care slujea Cuviosului |- 
a dus la biserica satului; noaptea, când Antonie și-a revenit în 
simțiri, l-a rugat să-l ducă înapoi în mormânt. Cât se poate de 
bolnav, el nu putea sta în picioare şi se ruga culcat, după 
rugăciune iarăşi a fost supus cruntei năvale a dracilor, şi când, 
răbdând grele dureri din partea lor, şi-a ridicat ochii şi a văzut 
lumină, atunci a cunoscut în ca venirea Domnului, şi a zis: 

- Unde dară erai Tu, Milostive Iisuse, când vrăjmaşiu mă 
răneau? 

lar Domnul i-a răspuns: 

- Aci eram, Antonie, şi căutam asupra bărbăţiei tale. 

Aşadar trebuie tot mereu să ne amintim că Domnul vede 
lupta noastră cu vrăjmaşul, şi deci să nu ne înfricăm, măcar de 
ŞI întregul iad sar năpusti asupra noastră, ci să avem bărbăţie». 

«Sfințu s'au învăţat lupta cu vrăjmaşul; ei ştiau că vrăjmaşii 
lucrează înşelător prin gânduri, şi de aceea de-a lungul întregii 
vieți nu primeau gândurile. Gândul la început vine nu sub o 
formă rea, însă mai apoi smulge mintea de la rugăciune şi în- 
cepe de acum să o rătăcească; de aceea neapărat trebuie res- 
pinse toate gândurile, chiar şi cele ce par a fi bune, iar mintea 
păstrată curată în Dumnezeu... Şi dacă totuşi vine vreun gând, 
nu trebuie să ne tulburăm, ci să nădăjduim cu tărie în Dum- 

nezeu şi să rămânem în rugăciune... Nu trebuie să ne tulburăm, 
fiindcă vrăjmaşii se bucură şi de tulburarea noastră... Roagă-te, 
şi gândul se va duce... Este calea Sfinţilor». 


Despre mândrie Starețul spunea că nu este capăt pretențiilor 
sale. În scrierile lui aflăm următoarea pildă: 

«Un vânător iubea să cutreiere pădurile şi țarinile după 
vânat. Odată, urmărind îndelung prada, a urcat pe un munte 
înalt şi, ostenit, s'a aşezat pe o piatră mare să se odihnească. 
Văzând un stol de păsări ce zburau de pe o culme pe alta, a în- 
ceput să se pândească: „De ce Dumnezeu nu a dat aripi omului, 
să poată zbura?” În aceeaşi clipă trecea pe acolo un smerit si- 
hastru, şi cunoscând gândul vânătorului, i-a spus: 

lată, tu gândeşti că Dumnezeu nu ţi-a dat aripi; dar dacă ar fi 
să ţi se dea aripi, oricum nu vei fi mulțumit, şi vei zice: „Aripile 
mele sânt slabe, şi nu pot zbura cu ele până la cer ca să văd ce 
este acolo”. lar dacă ţi se vor da aripi atât de puternice cât să te 
poţi înălța până la cer, şi atunci vei fi nemulțumit şi vei zice: 
„Nu înţeleg ce se petrece aci”. lar dacă ţi se va da înţelegere, 
iarăşi vei fi nemulțumit, şi vei zice: „De ce nu sânt eu un 
înger?” Şi dacă te vei face înger, iarăşi vei fi nemulţumit şi vei 
zice: „De ce nu sânt un heruvim?” Şi dacă te vei face heruvim, 
vei zice: „De ce nu mi-a dat Dumnezeu să ocârmuiesc cerul?” 
lar dacă ţi se va da să ocârmuieşti cerul, şi atunci vei fi 
nemulțumit şi, la fel ca un oarecare altul, cu îndrăzneală vei 
căuta şi mai mult. Deci totdeauna smerește-te, şi mulţumeşte-te 
cu ce ţi s'a dăruit, şi atunci vei trăi cu Dumnezeu. 

Vânătorul a înţeles că sihastrul grăise adevărul şi a mulțumit 
lui Dumnezeu că-i trimisese monahul care să-l înțelepţească şi 
să-i descopere calea smerenie. 

Starețul foarte stăruitor întărea că smerirea spre a-şi curăți 
mintea de toată închipuirea este calea Sfinților: 

«Sfinţii spuneau: „Mă voi munci în iad”. lar aceasta în ciuda 
faptului că săvârşeau minuni. Din cercare ei ştiau că dacă sufle- 

tul se osândeşte iadului, dar totodată nădăjduieşte în milosârdia 
lui Dumnezeu, atunci puterea lui Dumnezeu va veni în suflet şi 
Duhul Sfânt limpede va purta mărturia mântuirii. Prin osândirea 
de sine sufletul se smereşte, şi gândurile nici nu vor mai avea 
loc în el, ci va sta cu mintea curată înaintea lui Dumnezeu. 

Iată înţelepciunea duhovnicească». 


Cu fierul omul sfredeleşte pământul ca să dobândească din 
sânurile lui păcura, şi îşi atinge țelul. Cu mintea omul sfredeleş- 
te cerul, spre a hrăpi Dumnezeiescul foc, dar este lepădat de că- 
tre Dumnezeu pentru mândrie. 

Dumnezeieştile vedenii se dau omului nu atunci când el le 
caută, ci atunci când sufletul se pogoară în iadul pocăinței şi se 
simte cu adevărat mai rău decât toată făptura. Însă contemplă- 
rile, dobândite oarecum năsâlnic, cu mintea, nu sânt adevărate, 
ci «părelnice»; iar când acest «părelnic» se ia drept adevăr, 
atunci în sufletul omului se făuresc împrejurări ce îngreuiază 
până şi putinţa lucrări harului, adică a adevăratei contemplări. 

Contemplarea prin har descoperă lucruri ce covârşesc până şi 
cea mai bogată creativitate a închipuirii, precum zice dumne- 
zeiescul Pavel: «Cele ce ochiul nu a văzut, şi urechea nu a auzit, 
ŞI la inima omului nu s'au suit» (| Cor. 2: 9). Când, asemenea 
Apostolilor, omul este răpit în Dumnezeiasca vedenie a Lumi- 
nii, de-abia după aceea theologhiseşte, «povestind» despre cele 
văzute şi cunoscute. Adevărata de-Dumnezeu-cuvântare nu este 
născocirea minții-judecăţii omului sau urmarea cercetării criti- 
ce, ci povestirea despre acea viaţă unde, prin lucrarea Sfântului 
Duh, omul fusese dus. Odată cu aceasta i sc dă uneori şi cu- 
vântul, dar alteori întâlneşte greutăţi în a afla concepte prin care 
s'ar putea cumva povesti despre cele ce sânt mai presus de tot 
chipul şi conceptul pământesc. Dar, în ciuda acestor greutăți şi a 
trebuinţei de a afla felurite forme de expresie, cel ce a cunoscut, 

acela, şi sub alte expresii, va deosebi cele cu adevărat contem- 
plate, de născocirea visătoare, rațională, oricât de genială ar fi 
aceasta din urmă. 








VII 


DESPRE STRĂVEDERE ȘI CHIPURILE EI 


nchizând intrările în inimă, punând acolo strajă min- 
tea dezbrăcată de toată închipuirea şi cugetarea, dar 
întrarmată cu rugăciunea şi cu numele lisus Hristos, 
nevoitorul intră în luptă cu toată înrâurirea şi cu tot 
gândul ce vine din afară. În aceasta constă esenţa trezviei min- 
ţii. Ţelul îi este lupta cu patimile. Într"un înţeles mai larg şi mai 
cuprinzător biruința asupra patimilor se dobândeşte prin paza 
poruncilor lui Hristos; dar în cazul de faţă vorbesc despre chipul 
anume al trezviei nevoinţei, care începe după ce nevoitorul, 
trecând prin cunoscutele etape ale dezvoltării duhovniceşti, pă- 
răseşte rugăciunea închipuirii cea după primul chip, iar apoi şi 
pe a doua, văzând prin cercare nedesăvârşirea el. 

Paza minţii şi a inimii de toate gândurile se însoţeşte de o 
lungă luptă, deosebit de grea şi de subțire. Omul, trăind în 
mijlocul unei nesfârşite mulțimi de înrâuriri şi impresii dintre 
cele mai felurite, ca urmare a neîncetatelor lor schimbări nu 
ajunge să le înţeleagă nici firea, nici puterea. Nevoitorul însă, 
lucrătorul liniştirii minţi, îndepărtându-se de toate cele din 
afară, străduindu-se de-a lungul zilelor şi nopților a restrânge 
numărul impresiilor ce vin din afară până la minimul posibil, 
îndepărtându-se, drept aceea, de la a căuta asupra lumii din afa- 
ră din curiozitate, de a auzi convorbiri străine, de a citi cărți — se 
adună asupra fiinţei sale lăuntrice cu toată puterea şi acolo intră 
într'o luptă corp la corp cu gândul. Numai astfel îi poate cu- 

noaşte firza şi puterea, uneori uriaşă. Omul ce nu destul ia 
aminte la zele din lăuntru, uşor cade pradă gândului şi i se face 
rob. Plecându-şi voia către gând, omul se aseamănă, ba chiar se 
identifică duhovniceşte cu duhul a cărui energie cra cuprinsă în 
gând. Primind în suflet gândul pătimaş, care foarte adesea este 
rezultatul 'nrâuririi diavoleşti, omul se face unealta lucrării dia- 
voleşti. 

Mintea ce adânc se roagă simte uneori apropierea din afară a 
vreunui duh, dar dacă rugăciunea atentă nu se întrerupe, acela 
se va îndepărta neprimit, astfel încât omul nu va putea spune, 
după rugăciune, cine, pentru ce şi cu ce venise. 

Uneori, în vremea unei rugăciuni adânci se întâmplă ceva 
greu de lămurit. Pe lângă minte trec unele fenomene luminoase 
ce încearc: șă atragă la sine privirea minţii; iar dacă mintea nu 
se întoarce către dânsele, atunci ele grăiesc, cum ar fi, minţii: 
«Eu îţi aduc înţelepciune şi înţelegere, iar dacă tu nu mă pri- 
meşti numaidecât, poate niciodată de acum înainte nu o să mă 
mai vezi». Însă mintea cercată nicicum nu se întoarce către ele, 
iar ele se îndepărtează nu numai neprimite, ci şi necunoscute. 
Nu ştie sigur mintea nici dacă acela fusese cumva un vrăjmaş 
sau un înger bun; ştie însă din cercare că, oprindu-se şi cerce- 
tând ceea ce gândul strălucit adusese, îşi va pierde rugăciunea, 
iar apoi va trebui s'o caute din nou printr'o grea trudă. Expe- 
rienţa a arătat că în ceasul rugăciunii nu trebuie să te pleci nici 
chiar asupra gândurilor ce par bune, căci astfel mintea neapărat 
va întâlni şi altele şi, precum zicea Starețul, «curată nu va ieşi». 
Pierderea rigăciunui curate este o pagubă pe care nimic nu o 
poate înlocul. 

Luptând spre a-şi păstra libertatea, nevoitorul duce o luptă 
atât de încordată cu gândul, încât cel ce nu a cercat-o din expe- 
rienţă nici nu-şi poate da seama. În această luptă lăuntrică cu 
gândul, în această împotrivire față către față, în care sufletul 
începătorulu nu arareori suferă în parte o înfrângere, dar uneori 
mai şi biruieşte, nevoitorul are putinţa de a observa caracterul 

gândului până la o uimitoare subțirime; astfel încât, deși nu va 
săvârşi în faptă păcatul ce-i fusese pus înainte, va cunoaşte 
totuşi lucrarea (energia) fiecărei patimi cu mult mai adânc şi 
mai amănunțit decât cel ce este stăpânit de ea. Acesta din urmă 
poate observa asupra sa şi asupra celorlalți ivirea energiei unei 
anume patimi, însă spre a ajunge la o mai adâncă cunoaştere a 
ei neapărat va trebui să atingă locul duhovnicesc unde petrece 
cel ce se roagă după al treilea chip al rugăciunii şi vede fiece 
patimă din însăşi zămislirea ei. 

Cunoaşterea patimilor dobândită prin biruirea lor duce la 
străvederea din cercare. Dar trebuie spus că străvederea ce vine 
ca urmare a experienței unei îndelungate lupte cu patimile nu 
poate ajunge la desăvârşirea pe care o are darul străvederiui cel 
după osebita lucrare a harului. Cea dintâi, după anumite miş- 
cări, după față, după unele cuvinte, după felul tăcerilor sau al 
convorbirilor, după atmosfera psihică pe care o răspândește 
omul, află cele despre starea lui duhovnicească; cu toate acestea 
cel mai sigur temei pentru a judeca cele despre om este convor- 
birea cu el, deoarece din cuvântul său iese la iveală şi măsura 
adevăratei sale experienţe duhovniceşti, şi ceea ce nu este decât 
urmarea învățăturii din afară. A doua însă, adică străvederea du- 
pă har, toate le cunoaşte prin rugăciune și nu are nevoie de pre- 
zența omului. 


În cursul îndelungatei lupte lăuntrice nevoitorul întâmpină, 
pe lângă cele arătate mai sus, trei chipuri ale străvederu: prima 
— în vârtutea unei intuiţii, firească unor oameni, dar subțiată 
prin viața postnicească;, a doua — prin lucrare drăcească; iar a 
treia — prin darul harului. 

Cel dintâi chip poate fi de folos omului înclinat spre cucer- 
nicie şi smerit, şi poate fi bine întrebuințat, căci ajută la o mai 
îndeaproape pază a poruncilor lui Hristos în privinţa aproapelui. 

Pe cel mândru şi pătimaș îl va vătăma, căci îi înmulțeşte prile- 
jurile patimilor şi-i înlesneşte putinţa de a le împlini. 

Al doilea chip este deosebit de primejdios pentru cei ce-l 
primesc, căci mai curând sau mai târziu va duce la o bolnăvi- 
cioasă năruire a tuturor puterilor sufleteşti şi duhovniceşti ale 
omului, schimonosindu-i până şi înfăţişarea. 

AL treilea chip se însoţeşte de cea mai mare răspundere, şi 
este izvorul multor suferințe duhovniceşti pentru cel ce îl poar- 
tă. Celui mândru el nici nu i se dă. 


Toate trei chipurile străvederii pricinuiesc suferințe. La cel 
dintâi, adică al intuiției fireşti, suferinţele sânt urmarea subtiri- 
mii mai deosebite a sistemului neuropsihic. La cel de-al doilea, 
ele apar în vârtutea caracteristici cu totul pierzătoare, dezbină- 
toare, a lucrării diavoleşti, lucru ce adesea nu se vădeşte decât 
după scurgerea unui răstimp îndelungat. Acestei străvederi, 
chiar de-şi arată uneori putinţa de a «citi» un gând străin, omul 
adânc, lăuntric, îi rămâne totuşi de neajuns. Ea se arată a fi ceva 
mai de încredere în 'egătură cu evenimente de un caracter exte- 
rior. Celui ce o primeşte îi dă prilej a se îndulci de slava deşartă. 

Adevărata străvedere duhovnicească este darul harului. Cu- 
această străvedere se deschid adâncurile sufletului omenesc, 
adesea tăinuite de la însuşi omul. Ea nu are nici urmă de carac- 
ter psihopatologic şi pricinuieşte suferință celui ce o poartă 
numai întrucât, fiind un dar al lui Dumnezeu, este plină de dra- 
goste şi îi este dat a vedea cu precădere latura «fără de chip şi 
fără de slavă» a omului. Este suferința iubirii. Cel ce poartă 
acest dar niciodată nu doreşte a-l păstra; înălțarea şi slava deşar- 
tă îi sânt străine. 


In cuvântul de mai sus am afierosit un loc aparte chipului 
străvederii ce izvorăşte din experiență. Sfinții Părinţi îl numesc 

darul osebirii şi îl socotesc a fi cea mai înaltă înfăptuire a ne- 
voinţei. Esenţa lui constă, pe de-o parte, în putinţa de a cunoaşte 
pricinile unui anume fenomen duhovnicesc, dacă purcede adică 
de la har, sau de la înrâuriri diavoleşti, sau din rânduiala dez- 
voltării fireşti a omului; pe de altă parte, în faptul de a cunoaște 
rânduiala vieţii duhovniceşti, înşiruirea stărilor duhovniceşti şi 
relativa lor valoare sau vrednicie. 

Darul acesta este cât se poate de prețuit de nevoitori, pentru 
că el întotdeauna vine nu altfel decât ca urmare a îndelungii 
experienţe a luptei cu patimile, experienţa marilor iviri şi cerce- 
tări ale harului, experiența multor ispite şi năvale drăceşti. El 
este de mare preț la povățuitori, căci vrăjmaşul iubeşte a se îm- 
brăca în chip de înger de lumină şi rari sânt cei ce pot limpede 
a-l recunoaşte. 

Îmi sânt cunoscute cazuri când Fericitul Stareţ Siluan mai- 
nainte-vedea prin rugăciune «cele de departe ca fiind apro- 
piate», sau când mai nainte a văzut viitorul omului, sau când i 
s'au descoperit adâncile taine ale sufletului omenesc — lucruri 
despre care mulți ar putea purta mărturie, pe care înşişi le-au 
cunoscut şi sânt încă în viață; cât despre el însuşi, nu numai că 
nu tânjea după aceasta, dar nici nu îi dădea multă însemnătate. 
Sufletul îi era adâncit în împreună-pătimirea cu lumea; era 
întreg adunat în rugăciunea pentru lume și, în viata sa duhov- 
nicească, mai mult decât toate preţuia această iubire. 


Dintr'o îndelungă părtăşie cu Fericitul Stareţ am avut putinţa 
de a mă convinge că îi erau cunoscute tainele duhului, şi deci 
era cu adevărat un «credincios îndreptător». După deosebitele 
cercetări ale harului, rare în istoria Bisericii, de care el s'a în- 
vrednicit, după aproape o jumătate de veac de neslăbită nevo- 
inţă în care a petrecut, după câteva greşeli pe care le-a suferit 
de-a lungul primei jumătăți a îndelungatei sale vieți de nevo- 

ință, Starețul se apropiase de acea măsură a cunoaşterii, de acea 
măsură a desăvârşirii ce făcuse din el un neîndoielnic reazem 
pentru altii. 

Cunoştea ierarhia stărilor duhovniceşti, adică înşiruirea creş- 
terii duhovniceşti, lucru atât de însemnat, ba uneori chiar de ne- 
apărată trebuință spre a asigura o nepoticnită propăşire. Un fe- 
nomen adesea întâlnit în viața duhovnicească, şi a monahilor, şi 
a nemonahilor, este răsturnarea sau deformarea acestei ierarhii, 
constând în faptul că o anume stare duhovnicească sau înfăp- 
tuire ascetică mulţumeşte pe om, iar el respinge ceea ce îi stă în 
cale ca treaptă următoare, socotind noua stare a fi mai prejos 
decât cea dintâi, punând astfel hotar propriei propăşiri. 

Starețul avea cunoaşterea din cercare a căii duhovniceşti. El 
învăța despre trei etape esențiale ale căii: cea dintâi — primirea 
harului; cea de-a doua — pierderea harului; şi cea de-a treia — 
întoarcerea harului sau redobândirea sa prin nevoința smereniei. 
Mulţi au primit harul, şi nu numai cei ce sânt în Biserică, ci şi 
cei din afara ei, căci la Domnul nu este părtinire; dar nimeni nu 
a păstrat primul har, şi foarte puţini l-au redobândit. Cine nu 
cunoaşte această a doua perioadă, cine nu a trecut experiența 
nevoinței pentru redobândirea harului, acela în esență nu are 
adevărata cunoaştere duhovnicească. 

Starețul Siluan era bogat nu numai prin experiența lăuntrică 
personală, dar şi teoretic era bine încunoştințat în ce priveşte 
scrierile ascetice ale Părinților Bisericii, şi, prin darul lui Dum- 
nezeu, era nu numai credincios predaniei Bisericii, ci şi în sine 
însuşi repeta experienţa marilor Părinți. 

Citea foarte puţin; nu îi plăcea să citească, căci faptul de a 
citi îi îngreuia rugăciunea; dar îi plăcea să asculte, dat fiind că, 
neîntrerupând rugăciunea lui lisus, în același timp putea lua 
aminte la citire. Asculta citirile în biserică în vremea slujbelor 
de noapte; puţin citea la el în chilie; multe îşi însuşise prin 
convorbire vie cu ceilalți nevoitori ai Sfântului Munte, dintre 
care nu puţini erau bogat înzestrați. Multă vreme, prin anii “30, 

mergea adesea la prietenul său, Shimonahul Cassian, pe când 
acesta locuia lângă Mănăstire, la «Chiparoşi». Părintele Cassian 
îl iubea şi mult îl cinstea pe Stareţ, îi prețuia venirile, şi cu 
dragoste îi citea cu glas. Starețul îşi amintea bine multe din 
scrierile Sfinților Părinţi, lucru înlesnit de trăirea aceleiaşi 
experiențe. A ține minte cele duhovniceşti este foarte greu, căci 
în viaţa duhovnicească sânt prea puţine expresii, înfățişări exte- 
rioare, pe care să se poată sprijini memoria materială; oare nu 
de aceea Domnul Atotştiutorul Şi-a predat învățătura despre 
tainele Împărăției în chipuri vii ale realităţii şi în pilde?... Este 
cu putinţă a obține un oarecare surogat al cunoaşterii duhovni- 
ceşti prin «învățătura din afară», ceea ce se observă la oamenii 
cu experiență intelectuală bogată, însă fireşte, a-și aminti cu 
adevărat învățătura Părinților poate numai cela ce însuşi a trecut 
prin toate, căruia i-a fost dat de sus cunoaşterea prin cercare a 
tainelor lumii duhovnicești. 

Acest om «simplu», din îndelungata sa luptă a ieşit un iscusit 
cunoscător şi al metodelor, și al mijloacelor nevoinței; această 
cunoaştere, prin puterea sa duhovnicească, la făcut să fie, pe de- 
o parte, slobod lăuntric de robia formei; pe de alta, l-a izbăvit de 
a rătăci pe căi străine, nedumerit și neînțelegând ce se petrece. 

Multe căi străine se găsesc paralel cu adevărata cale. Multe 
sfere închise, străine creştinismului, se înfăţişează vederii minţii 
nevoitorului, şi nu va putea osebi între ele de nu va fi cu el 
lumina Dumnezeiască. Starețul, care se învrednicise a vedea în 
Duhul Sfânt pe Hristos, care fusese dus de Duhul Sfânt la a 
vedea lumina nezidită, purta în sine acea lumină, şi astfel putea 
deosebi cu uimitoare pătrundere curatul adevăr, de măştile şi 
nălucile adevărului, care neapărat vor întâmpina omul în căile 
sale duhovniceşti. 

PENTRU DUMNEZEIASCA LUMINĂ NEZIDITĂ 
ŞI FELURILE CONTEMPLĂRII EI 


umnezeiasca lumină nezidită, prin firea ei este întru 
totul deosebită de lumina fizică. Contemplându-o, 
mai întâi de toate se iveşte simțământul Dumnezeului 
celui Viu care cuprinde întreg omul; simţământul 
nematerialnic, al Celui Nematerialnic; simțământ al minţii, dar 
nu rațional; simțământ cu stăpânitoare putere, ce răpeşte omul 
într'altă lume, însă cu o grijă de nedescris, astfel încât nici nu 
surprinde clipa când aceasta s'a săvârşit cu el, şi nu ştie atunci 
de sine — oare în trup fusese, sau în afara trupului. În acea clipă 
se conştientizează atât de real, atât de puternic şi de adânc, ca 
niciodată în viaţa de zi cu zi, şi totodată uită de sine şi de lume, 
atras fiind de dulceaţa iubirii lui Dumnezeu. În duh vede pe Cel 
Nevăzut, respiră prin El; este deplin în El. 

Acestui simțământ mai presus de minte, atotcuprinzător, al 
Dumnezeului celui Viu, i se adaugă vederea luminu; dar lumină 
cu totul alta, prin firea sa, decât lumina fizică. Însuşi omul pe- 
trece atunci în lumină şi se aseamănă luminii contemplate, se 
înduhovniceşte de către ea, şi nu mai vede sau simte nici mate- 
rialitatea sa, nici a lumii. 

Vedenia vine în chip neînțeles, în vremea când nu este 
aşteptată; vine nu din afară, şi nici chiar din lăuntru, ci într'un 
chip neînțeles cuprinde duhul omului, ducându-l în lumea Dum- 
nezeieştii lumini; şi nu poate spune de va fi fost acela un extaz, 

o uimire, adică ieşirea sufletului din trup, pentru că nici întoar- 
cerea în trup el nu o percepe. Astfel, în acest fenomen nu este 
nimic patologic. 

Dumnezeu este cel ce lucrează; omul — primește. Şi nu cu- 
noaşte atunci nici întindere, nici vreme, nici naștere, nici moar- 
te, nici gen, nici vârstă, nici poziţie socială sau ierarhică, nici 
alte condiţii sau relații ale acestei lumi. 

Venit-a Domnul, Începătorul cel Neînceput şi Lumina Vieţii, 
milostiv să cerceteze sufletul ce se căieşte. 


Lumina Dumnezeiască se vede independent de împrejurări, 
şi în întunerecul nopții, şi în lumina zilei. Bunăvoirea lui Dum- 
nezeu cercetează uneori astfel încât nu se pierde nici simţă- 
mântul trupului, nici al lumu înconjurătoare. Atunci omul poate 
rămâne cu ochii deschişi și în acelaşi timp să vadă două lumini, 
adică şi lumina fizică, şi lumina Dumnezeiască. Vedenia aceas- 
ta Sfinții Părinți o numesc vedenie cu ochii fireşti. Totuşi nu 
înseamnă că vederea Dumnezeieştii lumini este întru totul ana- 
loagă obişnuitului proces psihofiziologic al vederii fireşti; adică 
nu înseamnă că lumina Dumnezeiască, asemenea celei fizice, 
independent de teoria ştiinţifică a luminii pe care o primim, 
produce un anume stimul al nervului optic care apoi trece în 
procesul psihologic al vederii, căci lumina Dumnezeiască este 
alta prin firea ei, este lumina minţii, lumina duhului, lumina 
iubirii, lumina vieţii. 

Chip al Dumnezeieştiu lumini în lumea fizică este lumina 
firească. Precum vederea celor ce ne înconjoară este cu putință 
numai în lumină, iar dacă lumina este puţină, atunci ochiul de- 
abia desluşeşte obiectele, şi dacă lumina este mai puternică le 
vede mai bine, şi, în sfârşit, în deplina lumină a soarelui vederea 
îşi dobândeşte deplinătatea — tot astfel şi în lumea duhovniceas- 
că toată adevărata vedenie este cu putință nu altfel decât în 
lumina Dumnezeiască. Dar această lumină se dă omului nu în 
aceeaşi măsură: şi credința este lumină, dar mică; şi nădejdea 

este lumină, dar nu desăvârşită; şi dragostea este lumină, iar 
aceasta — desăvârşită. 

Lumina nezidită, asemenea soarelui, luminează lumea du- 
hovnicească şi dă să se vadă căile duhovniceşti, altfel nevăzute. 
Fără această lumină omul nu poate nici înțelege, nici contempla, 
ŞI nici, cu atât mai puţin, a împlini poruncile lui Hristos, căci 
petrece în întunerec. Lumina nezidită poartă în sine vecinica 
viaţă şi puterea Dumnezeieştii iubiri; mai bine zis, ea însăşi este 
ŞI vecinica viață, şi Dumnezeiasca iubire. 


Cine nu a văzut cu putere şi încunoștințare lumina nezidită, 
acela la adevărata contemplare nu a ajuns. Cel ce mai nainte de 
vederea neziditei lumini îndrăznește «cu propria-i minte» a 
tinde spre contemplarea tainelor duhului, acela nu numai că nu 
le va vedea, dar şi calea către ele şi-o închide. El va vedea doar 
măştile şi nălucile adevărului, fie zidite de el însuşi, fie aduse 
lu: de puterea potrivnică a visătoriilor diavoleşti. 

Adevărata contemplare vine de sus, fără osteneală, liniştit. 
Contemplarea duhovnicească nu este aceeaşi cu cea abstractă, 
intelectuală; ea este calitativ alta; este lumina vieții, dăruită de 
sus prin bunăvoirea lui Dumnezeu, şi calea firească spre ea — nu 
chibzuinţă, ci pocăință. 


Lumina Dumnezeiască este vecinica viaţă, Împărăția lui 
Dumnezeu, nezidita lucrare a Dumnezeirii. Ea nu se cuprinde în 
firea făcută a omului, fiind de o fire străină nouă, şi de aceea nu 
se poate descoperi în noi prin nici un mijloc de-al nevoinţei, ci 
vine numai şi numai ca dar al milosârdiei lui Dumnezeu. 

L-am întrebat pe Stareţ: În ce fel poate omul să cunoască 
aceasta prin cercare? Fericitul Stareţ întărea că atunci când 
Dumnezeu se arată în lumină mare nu mai încape nici o urmă 
de îndoială că este Domnul, Făcătorul și Atotţiitorul. Dar cine 

s'a învrednicit a vedea doar puţină lumină, acela, de se va înte- 
meia nu pe credința mărturiei Părinților Bisericii, ci doar pe 
propria-i experienţă, nu va putea cunoaşte limpede firea ei ca 
fiind străină de cea a sufletului. Numai experienţa următoare a 
repetatelor cercetări şi părăsiri, care îl vor învăţa să osebească 
lucrarea Dumnezeiască de cea firească a omului, poate fi pentru 
el calea către o astfel de cunoaştere. 


Când rugăciunea omului pentru prima oară trece întru vedere 
a Dumnezeieştii lumini, cele ce le trăieşte şi le contemplă îi sânt 
atât de noi şi neobişnuite încât nu poate înțelege nimic; simte că 
limitele fiinţei sale negrăit s'au lărgit, că lumina venită l-a tre- 
cut de la moarte la viață, dar, din pricina măreției celor petre- 
cute rămâne în uimire şi nedumerire, şi doar după repetate cer- 
cetări începe să înțeleagă darul primit de la Dumnezeu. Sufletul 
în vremea vedeniei şi după ea petrece plin de adâncă pace şi 
dulce iubire a lui Dumnezeu; nu se mai află în el tânjire către 
slavă, nici către bogăţie, nici către vreo altă fericire pămân- 
tească, şi nici măcar către viaţa însăşi, ci acestea toate i se par 
nimicuri, şi «cu dorire este tras» către cea vie nemărginire a lui 
Hristos, în Care nu este nici început, nici sfârşit, nici întunerec, 
nici moarte. 

Dintre cele două feluri ale contemplării Dumnezeieştii lu- 
mini, descrise mai sus, Starețul dădea întâietate celui în care 
«lumea este desăvârşit uitată», adică cel în care, în vremea ru- 
găciunii, duhul omului, aflat în afara chipurilor lumii, este 
ridicat în tărâmul luminii nețărmurite, căci o astfel de vedenie 
dă o mai mare cunoaştere a tainelor «veacului ce va să fie». În 
starea unei asemenea vedenii sufletul îşi trăieşte cât se poate de 
lucrător împărtăşirea cu Dumnezeiasca viață, și cu adevărat 
ccarcă o astfel de venire a lui Dumnezeu pentru care limba nu 
poate grăi. lar când vedenia se sfârşeşte, pentru pricini necunos- 
cute omului şi neatârnând de voia sa, precum şi fără ea înce- 
puse, atunci sufletul se întoarce cu oarecare zăbăvnicie la sim- 

țirea lumii înconjurătoare, și în lina bucurie a iubirii lui Dum- 
nezeu se strecoară o oarecare subțire întristare pentru faptul că 
din nou stă să vadă lumina soarelui acesta materialnic. 


Omul este chipul lui Dumnezeu, dar se pune întrebarea: Ce 
anume în el este chip al lui Dumnezeu? Sau, cu alte cuvinte: în 
ce se cuprinde acest chip? În trup? În alcătuirea psihică sau 
psihofizică a omului? În triada puterilor sau manifestărilor sale 
sufleteşti?... Răspunsul la întrebare este deosebit de complex. 
Nu se exclud oarecari frânturi şi oglindiri ale chipului lui 
Dumnezeu în toate cele mai sus pomenite, însă esenţialul se află 
în chipul fiinţării. Prin darul bunăvoirii, făptura zidită se îm- 
părtăşeşte cu Ființa nefăcută, fără de început. Cum este cu 
putinţă? Este tot atât de negândit şi de neajuns pe cât este de 
neajunsă taina facerii lumii dintru «nimic»; şi totuşi, astfel este 
bunăvoirea Cerescului Tată, încât cel zidit «după chip şi după 
asemănare» este înzestrat cu putinţa de a primi îndumnezeirea, 
adică a deveni părtaş Dumnezeieştii vieţi, a primi Dumnezeies- 
cul chip al ființării, a se face un dumnezeu după har. 

Omul primeşte îndumnezeirea; adică în actul îndumnezeirii 
Dumnezeu este principalul lucrător, iar omul — cel primitor. Cu 
toate acestea primirea nu este o stare pasivă, iar faptul îndumne- 
zeirii se poate săvârşi nu altfel decât cu consimțământul însuşi 
omului; în caz contrar dispare însăşi putinţa îndumnezeirii. În 
accasta constă deosebirea între primul act al facerii şi pasul său 
următor: îndumnezeirea făpturii înțelegătoare. 

Dacă neajuns de mare este taina facerii lumii îndeobşte, 
atunci taina facerii a vecinici dumnezei este încă neasemuit mai 
mărcaţă. Dacă toată viaţa ce ne înconjoară este uimitoare prin 
măreția minunii ei, atunci conştientizarea Dumnezeieștii minuni 
în omul ce se înalță în lumea Neziditei Lumini atinge un nea- 
semuit mai mare adânc și putere. 

Pentru fiecare om, de se va pleca asupra faptului ființării 
sale, ca îi va fi prilejul unei mari uimiri. Mi s'a întâmplat să 
întâlnesc oameni care, înălțându-se în sfera mentală, proprie 
omului după fire, au rămas uimiţi de măreţia zărilor ei luminate; 
dar când omul, prin lucrarea lui Dumnezeu, intră în lumea 
Neziditei Lumini, atunci «uimirea de Dumnezeu» pe care o 
cearcă atinge o stare desăvârşit cu neputinţă a o exprima, şi el 
nu poate afla cuvinte, nici chipuri, nici suspinuri de mulțămită. 


PENTRU NEPĂTIMIREA DUPĂ ASEMĂNAREA 
LUI DUMNEZEU 


Lumina nezidită ce purcede din Dumnezeul cel nepătimitor, 
arătându-se, împărtăşeşte omului acea nepătimire după asemă- 
narea lui Dumnezeu, care este şi țelul ultim al nevoinţei creş- 
tine. 

Dar se pune întrebarea: Ce este nepătimirea? După forma sa 
filologică, conceptul este negativ. Nu cumva este negativ şi în 
înțelesul său real? Nu cumva înţelesul său este lepădare a fiin- 
țării? Nu. Nepătimirea creştină nu este lepădare a ființării, ci 
învestmântare într'o nouă viaţă, sfântă, vecinică, adică în Dum- 
nezeu. Apostolul Pavel spune: Noi «nu voim a ne dezbrăca, ci 
pre deasupra a ne îmbrăca, pentru ca să se înghiță cel muritoriu 
de către viaţă» (2 Cor. 5: 4). 

Năzuind către nepătimire, pravoslavnicul nevoitor năzuieşte 
către o vie şi adevărată părtăşie cu Dumnezeu, pe Care Îl ştie a 
fi nepătimitor. 

Nepătimirea lui Dumnezeu nu este ceva mort, static; ei nu îi 
este propriu a nu lua parte la viaţa lumii şi a omului. Nepăti- 
mirea lui Dumnezeu nu este lipsa în El a mişcării, a împreună- 
pătimirii, a iubirii. Dar de-abia rostim cuvintele de mai sus, şi în 
mintea noastră se înfăţişează aceste concepte în limitarea lor 
empirică, dând astfel naştere unui întreg şir de nedumeriri. 
Mişcarea, împreună-pătimirea, iubirea ş.a.m.d., nu introduc oare 

vreun relativism în ființa lui Dumnezeu? Vorbind astfel, oare nu 


proiectăm asupra lui Dumnezeu un antropomorfism nevrednic 
de El? 


Dumnezeu este întreg viată, întreg iubire; Dumnezeu este lu- 
mină în carea nici un întunerec este, adică întunerecul suferinței 
înţelese ca destrămare şi moarte, întunerecul necunoaşterii, al 
neființei sau al răului, întunerecul nebiruitelor nedesăvârşiri şi 
contradicții lăuntrice, al năruirilor sau al sfâşierilor ființării. 
Dumnezeu este un Dumnezeu viu, dinamic, însă dinamica 
Dumnezeieştii vieți este nesfârşita şi cea fără de început plină- 
tate a ființării ce înlătură orice proces al vreunei «dumnezeieşti 
deveniri» (theogonii). 

Dumnezeu este nepătimitor, dar nu nepărtaş la viața făpturii. 
Dumnezeu iubeşte, se îndură, împreună-pătimește, se bucură — 
dar niciuna din acestea nu aduce în ființarea Lui destrămare, 
relativism, patimă. Dumnezeu poartă grijă de făptura Sa până 
la cele mai mici amănunte, cu o precizie matematică; El mân- 
tuieşte ca un Tată, ca un Prieten; mângâie ca o mamă; ia parte 
în chipul cel mai apropiat la toată istoria omenirii, la viața 
fiecărui om, însă prin aceasta nu se aduce nici schimbare, nici 
clătinare, nici înşiruire în Însăşi Fiinţa Dumnezeiască. 

Dumnezeu trăieşte întreaga tragedie a lumii, dar nu înseamnă 
că în Însuşi Dumnezeu, în sânurile Dumnezeirii, ar avea loc 
vreo tragedie sau s'ar desfăşura vreo luptă ca urmare a propriei 
Sale nedeplinătăţi sau a unui întunerec ce s'ar afla în EI Însuşi. 

Dumnezeu iubeşte lumea, lucrează în lume, vine în lume, Se 
întrupează, suferă, ba chiar moare trupeşte, neîncetând a fi ne- 
schimbat în fiinţarea Sa cea mai presus de lume. Toate acestea 
le săvârşeşte la fel de nepătimaş precum, întru a Sa vecinicie, 
îmbrățişează fără întindere, şi totodată întreaga întindere şi 
înşiruire a ființării făpturii. În Dumnezeu staticul şi dinamicul 
alcătuiesc o astfel de unime ce nu lasă să se adauge ființării Sale 
nici unul din feluritele noastre concepte. 

Năzuind către nepătimirea asemenea lui Dumnezeu, pravo- 
slavnicul nevoitor gândeşte acea nepătimire nu ca pe o «rece 
nepăsare», nu ca pe o «despuiere de o existenţă iluzorie», nu ca 
pe o contemplare a celor aflate «dincolo de bine şi de rău», ci ca 
viaţă în Duhul Sfânt. 

Cel nepătimaş este plin de dragoste, de împreună-pătimire, 
de părtăşie, dar toate acestea purced de la Dumnezeu Care lu- 
crează în el. Nepătimirea se poate defini ca «dobândirea Du- 
hului Sfânt», ca Hristos vieţuind în noi. Nepătimirea este lu- 
mina vieţii celei noi, născând în om noi şi sfinte simțăminte, noi 
dumnezeieşti gânduri, o nouă lumină a vecinicului înțeles. 

Sfinții Părinți ai Bisericii definesc nepătimirea ca «înviere a 
sufletului mai nainte de obşteasca înviere din morți» (loan 
Scărarul, Cuv. 29: 4), ca «pătrundere în nețărmurita nețărmu- 
rire» (Avva Thalasie, 1: 56). 


Calea firească spre nepătimire: 

Credința înțeleasă nu ca o convingere logică, ci ca simţă- 
mântul Dumnezeului celui Viu; din credință se naşte frica 
judecății lui Dumnezeu; din frică — pocăința; din pocăință — 
rugăciunea, mărturisirea, lacrimile. Pocăinţa, rugăciunea şi la- 
crămile înmulţindu-se şi adâncindu-se, duc la început către o 
slobozire în parte de patimi, de unde se naşte nădejdea. Nădej- 
dea înmulțeşte trudele nevoinţei, rugăciunea şi lacrimile; sub- 
țiază şi adânceşte simțământul păcatului, în vârtutea cărui fapt 
creşte frica, ce trece într'o cât se poate de adâncă pocăință, care 
înclină milosârdia lui Dumnezeu, iar sufletul se învredniceșşte de 
harul Sfântului Duh plin de lumina Dumnezeieştii iubiri. 

Şi credinţa este dragoste, dar una mică; şi nădejdea este 
dragoste, dar nedesăvârşită. De fiecare dată când sufletul se 
înalță de la o măsură mai mică a iubirii către una mai mare, va 

trece negreşit prin frică. Dragostea, ivindu-se, izgoneşte frica; 
dar, odată gonită de o mică dragoste, când sufletul trece către 
una mai mare, frica iarăşi se naşte, şi apoi iarăşi se biruieşte de 
dragoste; şi singură desăvârşita iubire, după marele Apostoi al 
iubirii, desăvârşit izgoneşte frica, adică acea frică în care este 
chin. 

Există şi o altă frică a lui Dumnezeu, în care nu se află chin, 
ci bucurie şi suflu al sfintei vecinicii. lată cum vorbeşte Starețul 
despre această frică ce nu trebuie să părăsească omul câtă 
vreme se află în hotarele ființării sale pământeşti: 

«Înaintea lui Dumnezeu trebuie să trăieşti în frică şi în 
dragoste. În frică, pentru că El este Domnul; în frică, pentru a 
nu scârbi pe Domnul cu vreun gând rău; în dragoste, pentru că 
Domnul este dragoste». 


Liniştirea minții monahului dreptslăvitor s'a născut în chip 
firesc din adânca pocăință şi din năzuinţa de a păzi poruncile lui 
Hristos. Ea nicicum nu este un adaos artificial al theologiei 
areopaghitice în viaţa duhovnicească. Învățăturile theologice ale 
«Areopaghitului» nu contrazic rezultatele liniştirii, şi în acest 
sens ele merg în aceeaşi direcție şi coincid cu ea; dar socotesc a 
fi de neapărată trebuinţă a arăta, ca un fapt de însemnătate esen- 
țială, că punctul de pornire şi temeiul liniştirii nu este filosofia 
abstractă a theologiei apofatice, ci pocăinţa şi lupta cu «legea 
păcatului» (Rom. 7: 23). Şi tocmai pe această cale, în năzuința 
de a face poruncile lui Hristos singura şi atotcuprinzătoarea lege 
a vecinicei noastre fiinţări, se va cunoaște că Dumnezeu este de 
neajuns; şi tocmai pe această cale se leapădă duhul omului de 
toate chipurile lumii şi se ridică mai presus de lume. 

Aceasta din urmă se săvârşeşte cu el atunci când adânc se 
recunoaşte ca «mai rău decât toată făptura». 

PENTRU ÎNTUNERECUL DESPUIERII 


Dumnezeu, lumină fiind, în care nu este nici un întunerec, 
totdeauna se arată în lumină şi ca lumină. Însă săvârşind rugă- 
ciunea «făuritoare»! a minţii, sufletul nevoitorului întâlneşte un 
oarecare întunerec de un ordin aparte, cuvântul despre care va 
părea a fi tot atât de contradictoriu şi de paradoxal ca şi cele mai 
multe elemente ale experienţei duhovniceşti creştine. Contra- 
dicția apare pe de-o parte din pricina firii acestei experienţe, iar 
pe de alta din pricina «locului» sau punctului de vedere din care 
se priveşte şi se determină faptul duhovnicesc. 

În întunerecul despre care vorbim se adânceşte lăuntric su- 
fletul nevoitorului când, printr'un act voit, prin mijlocirea anu- 
mitor metode ascetice, se despoaie de toată înfăţişarea şi în- 
chipuirea lucrurilor văzute şi cugetărilor gândite şi conceptelor, 
când îşi «opreşte» mintea şi închipuirea: pentru aceea el se 
poate numi «întunerecul despuierii». Rugăciunea aceasta s'a 
obişnuit a se numi «făuritoare», deoarece se săvârşeşte după o 
metodă deosebită consacrată ei. 


De vom căuta a defini «locul» duhovnicesc al acestui întu- 
nerec, se poate spune că el se află la hotarul ivirii luminii ne- 
zidite; dar când lucrarea rugăciunii minții se săvârşeşte fără 
cuvenita pocăință şi fără năzuinţa în rugăciune către Dumnezeu, 
atunci sufletul despuiat de toate înfățişănile poate petrece un 
anume răstimp în întunerecul despuierii fără a vedea pe Dum- 
nezeu, căci într însul, în întunerecul în sine, Dumnezeu nu este. 

Petrecând în întunerecul despuierii mintea cearcă un anume 
fel de îndulcire şi de linişte, iar dacă cumva se întoarce asupră- 
şi, poate simţi o oarecare asemănare de lumină, care însă nu este 


! «Făuritoare» (în rusă: «artistică» - hudojestvennaia; în greacă: «ştiinţifi- 
că» - epistimoniki): termen consacrat unei anume practici isihaste de ru- 
găciune. (N. tr.) 

lumina nezidită a Dumnezeirii, ci trăsătura firească a minţii 
zidite după chipul lui Dumnezeu. Ca ieşire din hotarul vremel- 
niciei această contemplare apropie mintea de cunoaşterea celor 
netrecătoare, dând astfel omului o nouă cunoaştere, dar o cu- 
noaştere încă abstractă — şi vai celui ce socoteşte această înțe- 
lepciune ca fiind cunoaşterea adevăratului Dumnezeu şi această 
contemplare ca părtăşie la Dumnezeiasca fiinţare. Vai, deoarece 
într'un astfel de caz întunerecul despuierii ce stă la hotarul ade- 
văratei dumnezeieşti vedenii se va preface într'un acoperemânt 
de nepătruns al Dumnezeirii şi într'un zid de neclintit, ce va 
despărți de Dumnezeu mai mult decât întunerecul răbufnirii pa- 
timilor josnice, decât întunerecul văditelor năvale drăceşti sau 
decât întunerecul pierderii harului şi al părăsirii de către Dum- 
nezeu. Vai, deoarece aceasta ar fi o rătăcire, o înşelare, căci 
Dumnezeu în întunerecul despuierii încă nu se află. Dumnezeu 
se arată în lumină şi ca lumină. 


Numind cunoaşterea noastră rațională şi conştiinţa noastră 
reflexivă «lumină», atunci, din acest punct de vedere, putem în- 
trun oarecare sens vorbi despre «întunerecul vederu lui Dum- 
nezeu», care vedere este de necuprins în concepte raționale, 
Dumnezeu rămânând neînțeles şi neajuns minţii noastre. Însă 
expresia «întunerecul despuierii» este foarte relativă, căci Dum- 
nezeu este Lumină în care nici un întunerec este, şi se arată tot- 
deauna ca lumină; şi arătându-Se, duce pe om întru lumina veci- 
nicei Dumnezeieşti fiuinţări. 


Lucrarea Dumnezeieştii lumini mistuie patimile în omul pă- 
cătos, drept care, la anume răstimpuri, ea se poate trăi ca foc 
mistuitor. Arderea în acest foc o va cerca negreşit tot creştinul 
nevoitor ce doreşte cucernic să trăiască. 

Întunerecul despuierii nu este singurul «loc» unde se arată 
lumina nezidită a Dumnezeirii. Dumnezeu Se poate arăta la tot 
omul, în toate căile lui, până şi prigonitorilor Săi. Desigur, prin 
arătarea Sa răpește omul din această lume, şi în acest sens iarăşi 
urmează despuierea sau sustragerea de la chipurile simţite şi de 
la conceptele gândite, dar aci va fi o altă rânduială şi o altă înşi- 
ruire a faptelor. Iar cel căruia Dumnezeu va binevoi a-i arăta lu- 
mina Sa, acela de acum nu se va mai înşela cu lumina firească a 
propriei minți. Astfel, rătăcirea de care am vorbit ceva mai sus 
este cu putinţă numai în cazul când omul, mai nainte de a i se 
arăta lumina nezidită, va ajunge prin practici de ale nevoinţei la 
întunerecul despuierii şi se va încrede în sine, neurmând povă- 
țuirea Părinților. 

Când lumina ce s'a arătat părăseşte omul, sufletul se strâm- 
torează şi doreşte după ea, şi din nou însetat o caută prin toate 
mijloacele, oricâte va afla, şi câte învață Părinţii Bisericii, şi 
printre ele — rugăciunea făuritoare a minţii. Întrebuinţarea aces- 
tei arte ascetice, precum a arătat-o experienţa de veacuri, este 
deplin îngăduită, dar nu trebuie să i se exagereze însemnătatea; 
precum şi, dimpotrivă, nu trebuie lepădată, aşa cum fac unii 
neînțelepți. Metoda făuritoare nu este de neapărată trebuință 
mântuirii; ea este doar un sprijin în cazurile când lucrarea haru- 
lui, care împreunează cu uşurinţă mintea cu inima, slăbeşte. 
Atunci împreunarea minții cu inima este căutată din greu de 
însuşi omul. 

În chip firesc rugăciunea făuritoare trebuie să se însoțească 
de un cuprins pozitiv, adică trebuie să purceadă din simțământul 
pocăinței şi tinderea către Dumnezeu; altfel ea rămâne doar o 
lucrare ascetică negativă care, în vârtutea negativismului ei, nici 
nu sc poate primi ca ţel, ci doar ca mijloc, în empirica noastră 
starc prezentă a căderii în păcat şi a stăpânirii patimilor asupra 
noastră, când păcatul ce lucrează în noi a devenit aproape legea 
fiinţării noastre pământeşti. 

Și aci vom spune din nou cele din sfârşitul cuvântului dina- 

inte, anume că liniştirea pravoslavnică nu este un adaos artifi- 
cial vieții «apofatice areopaghiticey». Nu. Ea izvorăşte dintr'o 
adâncă pocăință. La temeiul ei, după cuvântul Starețului Siluan, 
stă porunca lui Hristos: «Să iubeşti pre Domnul Dumnezeul tău 
din toată inima ta, şi din tot sufletul tău, şi din toată vârtutea ta, 
ŞI din tot cugetul tău» (Lc. 10: 27). Apofatica despuierii ascetice 
se cere de către căutarea Dumnezeului celui Viu, «pe Care 
sufletul Îl ştie», de către căutarea slobozirii minții de toate chi- 
purile lumii, spre a sta înaintea lui Dumnezeu în deplinătatea iu- 
birii, faţă către Faţă, cu mintea curată şi cu rugăciunea curată a 
inimii. Este mai nainte de toate rugăciune, iar nu analiză filo- 
sofică rațională. 


Starețul iubea liniștirea făuritoare şi se folosea de ea neîn- 
cetat. I se dădea uşor, căci rugăciunea inimii nici nu se întrerup- 
sese vreodată din clipa când primise acest dar de la Maica Dom- 
nului. 

Săvârşirii rugăciunii făuritoare a minții îi este prielnică o cât 
mai deplină netulburare cu putinţă din partea tuturor îmboldiri- 
lor simţurilor, şi mai presus de toate întunerecul și liniştea. Sta- 
rețul, ca de altfel toți cei ce s'au nevoit cu liniştirea, se străduia 
să afle aceste înlesniri exterioare. Aci voi pomeni câteva neîn- 
semnate amănunte ale vieţii sale, cunoscute mie. Când era încă 
destul de tânăr pentru liniştire «s'a cerut» de la Igumen la 
Vechiul Russikon, unde şi-a ridicat o mică «colibă» osebită, nu 
departe de corpul de chilii al obştii (la cinci minute de mers pe 
jos către sud-est). Acolo l-a primit şi pe Părintele Stratonic. Nu 
multă vreme a vieţuit la Vechiul Russikon; din nou a fost mutat 
la Mănăstire şi numit iconom. Atunci se închidea în chilia sa, îşi 
ascundea ceasornicul în dulap spre a nu-i auzi ticăitul, iar uneori 
îşi îndesa pe cap fesul monahal gros, din lână, încât să-i acopere 
ochii şi urechile. Când a început să se îngrijească de magazia de 

provizii ce se află în afara zidurilor Mănăstirii, atunci în încă- 
perea largă a magaziei îşi rânduise un ungher prielnic linştirii, 
unde îşi petrecea nopțile, venind la biserică pentru Utrenie, îna- 
inte de care se deschideau porţile Mănăstirii. În magazie a răcit 
şi mai rău, şi mult suferea de reumatism. Boala îl silea în ultimii 
ani ai vieţii pământeşti să rămână în chila din lăuntrul Mănăs- 
tirii, pe care o încălzea bine. Ultima sa chilie era la acelaşi etaj 
cu chilia igumenului. Noaptea se ducea adeseori într'o altă chi- 
lie mică, ce îi slujea drept magazie de lemne, aflată la acelaşi 
etaj, în rând cu alte chilii care, după împuţinarea numărului fra- 
ților obştii fuseseră preschimbate în depozite de lemne, întrun 
coridor înfundat și adânc, cu pereți de piatră deosebit de groși. 
In această cămăruie de piatră afla şi o mai mare însingurare, şi 
deplină linişte şi întunerec. 


Pentru un observator din afară Starețul rămăsese până la 
sfârşitul zilelor sale un om «obişnuit». Trăia aşa cum, de altfel, 
trăiesc monahii buni: îşi împlinea ascultările, se înfrâna întru 
toate, păzea tipicele şi rânduielile Mănăstirii, se împărtăşea de 
două ori pe săptămână — în posturi, de trei ori. Munca în ma- 
gazie era simplă şi, pentru puterile lui, chiar uşoară. Îi lua destul 
de puţină vreme, deși se cerea să fie de faţă în timpul zilei. Până 
la sfârşit el a rămas liniştit şi binevoitor; nu avea izbucniri, şi 
NICI 0 înfăţişare pătimaşă nu îi stâlcea chipul, nici cel lăuntric, 
nici cel din afară. Ca un adevărat nevoitor cercat, ştia să nu se 
arate în afară, stând înaintea Tatălui, după porunca Domnului, 
în taină. Până la sfârşit a rămas departe de interesele lumești și 
fără de păs față de lucrurile acestei lumi; dar în adâncul inimii 
purta neîncetat focul iubirii lui Hristos. 

IX 


PENTRU HAR ȘI PENTRU CONŞTIINŢA 
DOGMATICA NASCUTA DIN EL 


n scrierile Fericitului Stareţ neîncetat revine cuvântul 
«han». Pentru o mai bună înțelegere a noimei acestui 
cuvânt îmi voi îngădui a mă opri asupra a ceea ce 
înţelege prin har monahul orthodox. 

Cuvântul rusesc «har» (blagodati) exprimă în parte ideea lui 
theologică, înțelesul firii sale: «bună-dăruirea» lui Dumnezeu 
sau darul bunătății lui Dumnezeu, nezidita putere (energie) mai 
presus- de lume a Dumnezeirii. 

Omul este zidit după chipul lui Dumnezeu-Făuritorul. În 
fiierea omului zidit nu este nimic nezidit. Acest chip făcut al lui 
Dumnezeu nu poate fi părtaş fiierii Dumnezeieşti, dar este 
înzestrat cu putinta de a intra în părtăşie cu Dumnezeirea ne- 
zidită prin împărtăşirea harului Său. Şi deşi omul nu se face 
părtaş fiierii Dumnezeiești, totuși, prin har, devine părtaş Dum- 
nezeieștii vieţi. 

Harul, ca energie zidită a lui Dumnezeu, în înţelegerea pra- 
voslavnică este «Dumnezeireay». Când Dumnezeirea binevoieşte 
a se împreuna cu fiierea omenească omul vede, simte în sine 
lucrarea Dumnezeieştii puteri ce îl preschimbă, îl face asemenea 
lui Dumnezeu, de acum nu doar potenţial, «după chip», ci 
faptic, «după asemănarea» fiinţei. Harul-Dumnezeirea sfinţeşte 
omul, îl îndumnezeieşte, adică îl face un dumnezeu. 

Porunca lui Hristos nu este, precum am mai spus, o normă 
etică, ci este în sine viaţa vecinică dumnezeiască. Omul firesc 
nu are această viaţă în fiierea (esenţa) sa cea făcută, drept care 
omul cu ale sale puteri nu poate face voia lui Dumnezeu, adică 
a trăi după poruncile lui Dumnezeu; dar îi este firesc să tân- 
jească după Dumnezeu, după fericita vecinică viaţă. Tânjirea 
omului firesc nu ar rămâne decât tânjire, fără putinţa înfăptuirii 
sale reale, de nu ar veni întru întâmpinare Dumnezeiasca putere 
— harul, «buna-dăruire» — care şi este în sine ceea ce se caută, 
adică vecinica Dumnezeiască viaţă. 

În experienţa sa nevoitorul creştin se încredinţează că harul, 
prin lucrarea sa, nu poate fi decât de obârşie dumnezeiască. Din 
experiență se convinge că în însăşi firea omului o astfel de 
putere nu există. Apoi iarăşi din experiență se încredinţează că 
nu numai omul caută pe Dumnezeu, ci şi Însuşi Dumnezeu cau- 
tă pe om, ba chiar într'o măsură neasemuit mai mare. Dum- 
nezeu neîncetat caută omul, şi deci de îndată ce omul îşi arată 
năzuinţa către bine şi către înfăptuirea lui, îndată şi harul îl 
preîntâmpină. Cu toate acestea, lucrarea sau înrâurirea harului 
nu sânt în nici o măsură supuse voirii omului. Harul vine şi 
pleacă prin voirea de nesilit, absolut slobodă a lui Dumnezeu. 
Once ar face omul însuşi, de nu va binevoi Dumnezeu, omul 
rămâne în afara vieţii adevărate, în afara dumnezeieştii lumini, 
în «întunerecul cel mai din afară». 

Cunoscând aceasta din propria-i cercare, dreptslăvitorul 
monah înțelege tot sensul vieţii sale ca fund dobândirea harului 
Sfântului Duh. 

Problema dobândirii harului era miezul vieții Stareţului Si- 
luan; aceasta se exprima în neîncetata sa năzuință către el, în 
neîncetatele sale convorbiri despre felul de a-l dobândi şi 
pricinile pentru care se pierde. 


PENTRU HAR 203 


Întemeindu-mă pe datele Istoriei Bisericii şi pe convorbirile 
cu mulți nevoitori am ajuns la concluzia că experienţa harului, 
în cel ce s'au învrednicit de mari cercetări şi vedenii, se însu- 
şeşte mai adânc numai după trecerea unui răstimp al multor ani 
de nevoinţă şi ia forma cunoaşterii duhovniceşti — pe care prefer 
să o definesc drept conştiinţă dogmatică, însă nu în înţelesul 
academic al cuvântului. 

Experienţa istorică a Bisericii, în care includ pe cea a Sfin- 
ților Apostoli şi a marilor Părinți din vechime şi din vremea 
noastră, arată că acest răstimp este de cel puţin cincisprezece 
ani. Astfel, întâia epistolă a Apostolului Pavel către Thessalo- 
nikeni a fost scrisă cam la cincisprezece ani după ce 1 se arătase 
Domnul pe calea către Damasc. La mulți acest răstimp se 
îndelungeşte până la douăzeci, douăzeci şi cinci, treizeci de ani, 
şi chiar mai mult. Evangheliştii şi ceilalți Apostoli şi-au scris 
mărturiile şi epistolele la mulţi ani după Înălţarea Domnului. 
Sfinţii Părinți, în cele mai multe cazuri, au povestit despre ve- 
deniile şi despre experienţa lor către sfârşitul căii nevoinţei lor. 
În viaţa Stareţului Siluan vedem că trecuseră mai mult de 
treizeci de ani înainte ca el să-şi reverse experienţa sa în scris cu 
o conştiinţă dogmatică deplină şi coaptă. Atât de îndelungată 
este călătonia însuşirii harului. 

Conştiinţa dogmatică pe care o am în vedere aci se naşte din 
experiența duhovnicească independent de lucrarea rațională a 
minţii noastre. Punerea în cuvinte a experienţei nu are la Sfinți 
caracterul unor construcții scolastice, ci este o deschidere a 
sufletului. Cuvântul despre Dumnezeu şi despre viaţa în El vine 
fără speculație, simplu; se naşte în suflet de la sine. 

Conştiinţa dogmatică a nevoinţei nu este reflexia rațională 
asupra experienţei trăite lăuntric, care de altfel este psihologic 
firească. Nevoitorii se feresc de căile judecății, căci judecata 
reflexivă nu numai că scade intensitatea contemplări Luminii, 
dar duce şi la întreruperea adevăratei contemplări; iar atunci 
sufletul se afundă în întunerec, rămânând doar cu singură cu- 

noaşterea abstractă rațională, lipsită de puterea vieţii. 

Ce folos a specula despre firea harului, iar lucrarea lui a nu o 
simți lăuntric? Ce folos a ritorici despre lumina Thavorică, fără 
a petrece funțial în ea? Este oare vreo noimă în a theologhisi 
despre Treime, fără a purta în sine sfânta putere a Tatălui, 
smerita iubire a Fiului, nezidita lumină a Sfântului Duh? 

Conştiința dogmatică, înțeleasă drept cunoaştere duhov- 
nicească, se dăruieşte de către Dumnezeu — precum şi toată 
adevărata viaţă în Dumnezeu este cu putinţă nu altfel decât prin 
venirea lui Dumnezeu. Ea nici pe departe nu a fost pusă tot- 
deauna în cuvinte sau în scris. Când asupra omului se pogoară 
bunăvoirea lui Dumnezeu lipseşte din suflet năzuimmţa de a 
lămuri experienţa în concepte raţionale şi explicaţii logice. 
Sufletul nu are nici o nevoie de ele, căci ştie cu încredințare, 
deşi nedovedit, dar nici trebuindu-i dovezi, că trăieşte prin 
adevăratul Dumnezeu. Și dacă mai rămâne în el putere, va tânji 
către o mai mare deplinătate; dacă însă lucrarea dumnezeiască îi 
covârşeşte puterile, atunci va rămâne tăcut, într”o fericită sleire. 

Cu neputinţă este a învestmânta în chip desăvârşit în cuvânt 
experiența duhovnicească; nu poate cuvântul omenesc a înfățișa 
cu îndestulă măsură viața duhului. Cele de negrăit şi de neajuns 
în ordinea gândirii logice se ating ființial. Prin credință şi prin 
vie împărtăşire se cunoaște Dumnezeu; iar când intervine cu- 
vântul omenesc, cu relativismul şi cu nestatornicia sa, atunci se 
deschid orizonturile nesfârşitelor nedumeriri şi împotriviri. 

Se poate spune cu încredințare că nimeni dintre sfinţi nu ar fi 
căutat o expresie prin cuvânt a experienţei sale duhovniceşti, şi 
această «taină a veacului ce vine» ar fi rămas pentru totdeauna 
sub tăcere, dacă nu le-ar fi revenit sarcina de a învăța pe 
aproapele, dacă iubirea nu ar fi născut nădejdea că poate cineva, 
«fie şi un singur suflet», cum scrie Starețul, va auzi cuvântul şi, 
primind pocăinţa, se va mântui. 

Temeiurile cunoaşterii dogmatice se dau din plin încă din 
cea dintâi cercare a harului; iar dacă acest aspect al ființării 
duhovniceşti, una şi nedespărțită, nu se înfăţişează limpede din 
prima clipă, nu este pentru că darul lui Dumnezeu ar avea vreun 
neajuns în sine, ci fiindcă însuşirea sa de către om se însoţeşte 
de un proces lăuntric îndelungat. 

Când omul întâia oară vede Dumnezeiasca lumină nezidită, 
când întâia oară este dus în lumea vecinicei ființări, în vârtutea 
noutăți vedeniei şi a neamăsurării şi nepotrivirii ei cu toată 
lumea materială ce ne înconjoară el este izbit de nedumerire şi 
rămâne într'o fericită uimire, nefiind în putere a o pune în 
cuvinte. Va rămâne tăcut sau va îngăima ceva aproape fără noi- 
mă. De nu este chemat a binevesti altora, atunci cele auzite, gra- 
iurile de necuprins de limba omenească le va ascunde în inima 
sa. 

Dar oricât de mare este cel dintâi dar al harului Dumneze- 
iesc, câtă vreme nu va fi însuşit, omul din nou poate cădea 
pradă nu numai clătinărilor, ci şi căderilor. Minunată pildă a 
acestui fapt avem în Apostolul Petru. Pe Thavor îl vedem într'o 
fericită nedumerire; apoi, în vremea suferinţei lui Hristos, el se 
leapădă; iar după curgerea multor ani, în epistola sa, din nou 
grăieşte despre vedenia de pe Thavor ca despre o mărturie a 
adevărului. 


Răstimpul procesului însuşirii harului nu este același la toți. 
De obicei însă calea însuşirii lui este, în linii mari, precum 
urmează. Cea dintâi experiență a Dumnezeieştii cercetări cutre- 
mură adânc întreg omul şi îl trage în întregime spre viaţa lăun- 
trică, spre rugăciune, spre lupta cu patimile. Este o perioadă 
bogată în simțământul inimii şi prisoseşte în trăiri atât de pu- 
ternice, că mintea pe de-a-ntregul este trasă a se alătura lor. 
Următoarea perioadă, pierderea harului, adânceşte omul într'o 
mare durere şi într'o nedumerită căutare a pricinii pierderii şi a 
căilor de a se întoarce la darul lui Dumnezeu. Și abia după 

trecerea multor ani de schimbări ale stărilor duhovniceşti, înso- 
tite de obicei de citirea Sfintelor Scripturi şi a scrierilor Sfinţilor 
Părinți ai Bisericii, de convorbiri cu povățuitori duhovnicești şi 
cu alți nevoitori ai bunei-cinstiri, după o îndelungă luptă cu 
patimile omul descoperă în sine lumina cunoaşterii căilor Du- 
hului ce a venit tainic, «fără pândire» (Lc. 17: 20). Această cu- 
noaştere, pe care am numit-o conştiinţă dogmatică, este viaţa 
adâncă a duhului, şi nicicum o abstractă «gnoză». 


Dumnezeu nu zavistuieşte. Dumnezeu nu este iubitor de sine 
şi nu este iubitor de cinstire. El Însuși smerit şi răbdător caută 
pe fiecare om în toate căile sale, drept pentru care oricine poate 
într'o măsură mai mică sau mai mare a cunoaşte pe Dumnezeu, 
nu numai în Biserică, ci şi în afara ei, cu toate că desăvârşita 
cunoaştere a lui Dumnezeu fără Hristos sau în afara lui Hristos 
este cu neputinţă (Mt. 11: 27). 

În afara lui Hristos nici o experiență duhovnicească (mistică) 
nu dă omului să cunoască Dumnezeiasca Fiinţă ca fiind Una, 
neajunsă, absolută Obiectivitate în Trei Subiecte, neajunse, 
absolute — cu alte cuvinte, ca Treime de-o-fiiere şi nedespărțită. 
În Hristos însă această descoperire, această cunoaştere se face 
lumina vecinicei vieţi ce se revarsă asupra tuturor manifestărilor 
ființării omeneşti. 

În scrierile Starețului Siluan se poate vedea limpede că el 
trăia fără nici o contradicţie Un Dumnezeu în Trei Persoane. În 
rugăciunile sale foloseşte unul şi acelaşi nume — Tată, Domn, 
Stăpân, Împărat, Ziditor, Mântuitor ş.a. — fie aparte, pentru fie- 
care Persoană a Sfintei Treimi, fie pentru Unimea celor Trei 
Persoane. 

Potrivit mărturiei neclătite a Stareţului, Dumnezeirea lui 
lisus Hristos se cunoaşte în Duhul Sfânt. Cel ce a cunoscut 
astfel Dumnezeirea lui Hristos prin cercare duhovnicească ză- 

reşte în El necontopita unime a celor două firi şi a celor două 
voiri. Tot aşa, în Duhul Sfânt, prin cercare duhovnicească se cu- 
noaşte firea nezidită a Dumnezeieştii lumini şi celelalte dogme 
ale credinţei noastre. Însă aci neapărat trebuie spus că acea 
conştiinţă dogmatică ce vine prin cercarea harului se deosebeşte 
calitativ de conştiinţa dogmatică — asemănătoare ei în cele din 
afară — care este urmarea fie a «credinţei din auz», fie a în- 
vățăturii academice, fie a unei convingeri filosofice, fiind o 
reprezentare mentală abstractă. 

«Una este a crede în Dumnezeu, şi alta a cunoaște pe 
Dumnezeu», zice Starețul. | 

Reprezentările mentale abstracte pot corespunde cu adevărul 
vieţii, dar şi în acest caz, străine fund unei adevărate cercetări a 
harului, ele nu sânt acea cunoaştere a lui Dumnezeu care, în 
esenţa sa, este viață vecinică (lo. 17: 3). Totuşi şi ele sânt pre- 
țioase, căci în orice clipă pot sluji omului în planul adevăratei 
vieți duhovniceşti. 


Thcologul intelectualist va spune poate despre scrierile Sta- 
rețului: «Eu nu aflu aci bogăţia gândirii theologice; nu văd aci 
cunoașterea dogmatică». El zice acestea pentru că duhovnicia sa 
aparține unui alt plan al vieţii religioase. 

Thcologul raţionalist se preocupă de o mulţime de probleme 
şi le caută rezolvarea pe căile speculaţiei raționale. Experiența 
sa religioasă nu este mare; ea aparține cu precădere sferei rațiu- 
nii, iar nu viei părtăşii cu Dumnezeu. El socotește erudiția sa 
ştiinţifică şi experienţa rațională ca fiind o bogăţie duhovni- 
cească şi o vede ca fiind atât de înaltă, încât orice altă expe- 
rienţă, în ochii lui, cade pe al doilea plan. 

Omului cu adevărat duhovnicesc, care caută via părtăşie cu 
Dumnezeu, care trăieşte prin Dumnezeu, îi este vădită naivi- 
tatea pasiunilor raţionalistului. El rămâne nedumerit; într'un 

anume sens, nu poate înțelege cum un om inteligent se mul- 
țumeşte cu propriile presupuneri şi construcţii abstracte. De 
pildă, raționaliştii se zbat de veacuri să rezolve problema le- 
găturii dintre har şi libertatea făpturii. Ei par să uite că este o 
altă cale spre a da de capătul problemei: calea cunoaşterii fiin- 
țiale a împreună-lucrării harului Dumnezeiesc şi slobozeniei 
omului. Este calea pe care a mers Starețul Siluan. Ea, de altfel, 
este calea Bisericii. Biserica este puternică şi bogată nu prin 
erudiția sa ştiinţifică, ci mai presus de toate prin adevărata 
deţinere a darurilor harului. Biserica trăieşte Duhul Sfânt, Îl 
respiră, şi ştie din părtăşie cum lucrează Acesta, aşa cum ştie şi 
în ce limite lucrează libertatea omului. 


Împreună-lucrarea harului şi a slobozeniei este nesfârşit de 
felurită. Felurimea este urmarea, pe de-o parte, a măsurii, sau a 
treptei, sau a puterii harului; pe de altă parte, a stării duhov- 
niceşti a fiecărui om în parte. Potrivit mărturiei Părinților Bi- 
sericii şi a Stareţului, când Domnul vine în sufletul omului, 
când Lumina lui Dumnezeu cuprinde întreg omul, când omul 
întreg este în Dumnezeu, el îşi pierde, cum ar veni, libertatea; 
atunci libertatea sa se arată doar în faptul că se dăruiește întreg 
lui Dumnezeu, şi de acum nu mai lucrează de la sine, ci doar 
primeşte cele dăruite de Dumnezeu. Într'o asemenea stare omul 
nu întreabă nimic (lo. 16: 23). Cu alte cuvinte, atunci dispar 
toate întrebările, toată «problematica». 

Vorbind astfel nicicum nu gândesc să resping temeiul şi fi- 
rescul căutărilor orbecăitoare şi întrebărilor sufletului. Nu. Ci 
vorbim despre căi diferite. Pe când unul se mulţumeşte cu pla- 
nul rațional şi caută răspuns în el, altul îl caută pe calea ade- 
văratei ființări. Raţionalistul, spre a-şi împlini căutănle minții, 
clădeşte cele mai complexe sisteme theologico-filosofice; de- 
pune un efort uriaş, dacă nu pentru a dovedi în mod dialectic, 
măcar pentru a dezvolta şi înfățișa starea lucrurilor aşa cum îi 
apar lui. Nu arareori le închină toate puterile, bogatele sale 

înzestrări, întreaga viață. Şi în chip curios, lucrul ce-i scapă din 
vedere este tocmai netemeinicia acestei cercetări. 

Oare este cu putință a răspunde la întrebările ce ţin de viața 
vecinică pe astfel de căi? Și chiar de ar fi cu putinţă, este oare 
cunoaşterea abstractă adevărata viață? Oare duhul omului va 
putea să se mulțumească cu astfel de soluţii naive? 

Încă din anii tinereţii Fericitul Stareţ simţea nevoia adevă- 
ratei vieţi; el căuta fierbinte acea realitate ce poartă în sine măr- 
turia netăgăduită a duhului nostru pentru vecinica ființare, pre- 
cum netăgăduită este nemijlocita mărturie a conştiinţei noastre 
pentru faptul existenței noastre pământeşti. 


Istoria gândirii omului şi a experienţei sale duhovniceşti a 
cunoscut un moment deosebit atunci când s'au rostit cuvintele: 
«Gândesc, deci ființez» (Descartes). Un alt filosof al vremii 
noastre conştientiza altfel viața: «Eu aş fi zis: Iubesc, deci fiin- 
tez; pentru că socotesc că un temei mai adânc spre a ne conşti- 
entiza ființarea este dragostea». Alții ar putea zice: «Mănânc, 
merg — deci ființez», adică: «Fiecare lucrare sau manifestare a 
eului meu este dovada ființării mele». 

Toate aceste expresii poartă elementul reflexiei judecăți la 
întrebarea: Oare ființez? Dar şi în afara acestei reflexii, în sfera 
iraţională a conştientizării de sine tot omul se conştientizează ca 
fuințând. | 

Astfel, există stări duhovniceşti când omul ştie cu încredin- 
țare, cu o nemijlocită cunoaştere, că nu moare, că este părtaş 
vieții vecinice; când Duhul Sfânt, potrivit cuvântului Stareţului, 
poartă mărturie în suflet pentru mântuire. Şi căutarea unor astfel 
de răspunsuri la problemele ce ni se înfăţişează este cu adevărat 
vrednică de bărbatul înțelept. Calea aceasta este calea vieţii, pe 
care merge Biserica lui Hristos. Bogăția Bisericii constă în ade- 
vărata experiență a Dumnezeieştii fiinţări. lar Fericitul Stareţ 
este bogat tocmai prin această experienţă a vecinicei fiinţări dă- 
ruite de Duhul Sfânt, şi pe ea se şi întemeiază. 

Starețul spune: 

«O, Duhule Sfinte... Tu mi-ai descoperit o neajunsă taină». 

lar dacă ar fi să-i spunem: «Descoperă-ne dară această taină 
pe care Duhul Sfânt ţi-a dat să o cunoşti», ar urma un răspuns 
nu aşa cum îl căutam. El spune: 

«Duhul Sfânt nevăzut dă sufletului cunoaştere». 

«EL mi-au dat a cunoaşte pe Domnul — pe Ziditorul meu. El 
mi-au dat a cunoaşte cât de mult ne iubeşte Domnul... A lămuri 
aceasta este cu neputinţă...» (p. 387). 


lată cât de sărac este Starețul din punct de vedere dialectic. 
Totuși ar fi o greşală a gândi că aceasta este urmarea lipsei sale 
de cultură. Însă chiar şi omul deosebit de înzestrat intelectual și 
capabil de o gândire raționalistă va rămâne la fel de tăcut când 
se va atinge de ființarea despre care vorbeşte Starețul. Acolo nu 
poate fi vorba de «bogăţia» gândului şi a conceptelor theolo- 
gice. Cuvântul omenesc nu este în putere a înfățișa viaţa către 
care sântem chemaţi, pe care o dăruieşte Dumnezeu. Până şi 
Însuşi Domnul S?a ferit de a o înfăţişa în cuvânt, zicând: «Dară 
când va veni Acela, Duhul adevărului, povăţui-va pre voi întru 
tot adevărul... Şi într'acea zi nu Mă veţi întreba nimic» (lo. 16: 
13; 23). 

mului, cu Dumnezeu nu-i este totdeauna uşor. În pe- 
rioada îndepărtării harului, care de obicei este foarte 
îndelungată, Dumnezeu uneori poate apărea sufletului 
ca un neînduplecat călău. Neatingând mila lui Dum- 
nezeu, în ciuda unei nevoinţe şi trude limită, omul suferă atât de 
cumplit încât, dacă ar fi cu putinţă, s'ar lepăda de tot, până şi de 
a mai fi. 

În ce constă suferinţa lui? A răspunde la această întrebare nu 
este uşor. 

Cercând pe Dumnezeu, cunoscând viaţa în lumina Feţei 
Sale, sufletul de acum nu îşi mai află odihna în nimic din cele 
ale lumii, nici mângâiere, şi nimica nu-l mai poate împlini; şi în 
acelaşi timp este înconjurat de orice, în afară de Dumnezeu. Tot 
ce cunoscuse ca rău, ca întunerec, toată lucrarea diavolească îl 
înviforează; şi chinul patimilor uneori duce până la ultima în- 
cordare; iar Dumnezeu Se poartă ca şi cum S'ar fi depărtat de 
om ŞI nu ia aminte la niciuna din chemănile lui. Precum cea mai 
neputincioasă dintre făpturi, el atârnă deasupra cumplitului hău 
şi strigă către Dumnezeu după ajutor, însă toate strigătele lui 
rămân neauzite. Dumnezeu rămâne ca şi nepăsător faţă de toate 
suferințele lui. Sufletul îşi conștientizează abaterea de la dra- 
gostea lui Dumnezeu şi este sfâşiat de conştiinţa nedreptății sale 
şi de schimbarea lui Dumnezeu, dar în acelaşi timp strigă către 
El pentru milostivire şi nu o află. Dumnezeu apare sufletului 

doar ca un văditor al nelegiuirilor, şi sufletul se sfârşeşte din 
pricina vădirii. El conştientizează dreptatea judecății lui Dum- 
nezeu, dar aceasta nu îi micşorează suferinţele. Nu închipuit, ci 
cu adevărat afundându-se în umbra morţii, şi neaflând cu sine 
pe Dumnezeu pe Care zi şi noapte Îl cheamă, sufletul suferă de 
nerăbdat. (Anume astfel de zile de părăsire de Dumnezeu sânt 
cele pe care le alege îndeosebi vrăjmaşul.) 

Se naşte întrebarea: Pentru ce toate acestea? 

În vremea însăşi încercării sufletul nu o poate pricepe ca pe o 
arătare a milostivirii lui Dumnezeu, ca încrederea pe care 
Dumnezeu 1-o arată, ca dorire a lui Dumnezeu să împărtăşească 
omului sfințenia şi plinătatea funțării în Sine. Sufletul ştie nu- 
mai una — Dumnezeu l-a părăsit, după ce îi arătase Lumina Sa, 
și astfel i-a înmulțit peste măsură suferințele. Şi când, istovit 
întru sfârşit, încă nu vede pe Dumnezeu plecându-Se asupra lui 
cu a Sa milostivire, atunci se nasc astfel de gânduri şi sim- 
țăminte despre care se păstrează tăcerea. Sufletul se pogoară în 
iad, dar nu aşa cum se pogoară cei ce nu au cunoscut Duhul lui 
Dumnezeu şi nu poartă în sine lumina adevăratei de-Dumnezeu- 
cunoaşteri, fiind deci orbi; nu, el se pogoară acolo în stare de a 
cunoaşte întunerecul pe care îl contemplă. 

Aceasta nu se întâmplă decât celcr ce au cunoscut Dum- 
nezeiescul har şi apoi l-au pierdut. Sămânţa iubirii lui Dum- 
nezeu pe care o poartă sufletul în adâncul său naşte atunci în el 
o pocăință ce prin puterea şi deplinătatea sa întrece măsura 
conştiinţei religioase obişnuite. Omul cu mare plânset tinde că- 
tre Dumnezeu din toată fiinţa sa, din toată puterea sa, şi astfel 
se învață adevărata rugăciune ce îl smulge din această lume 
într'alta, unde aude graiuri de nerostit în limba omenească. De 
ncrostit, căci odată îmbrăcate în cuvinte şi concepte obişnuite, 
tot cel ce le va auzi nu va vedea şi nu va înțelege din ele nimic 
mai mult decât ceea ce a cunoscut din propria-i experienţă. Iar 
când sufletul va fi trecut întregul şir de grele încercări, va vedea 
limpede în sine că nu este în lume un astfel de loc, o astfel de 

suferință, o astfel de bucurie, o astfel de putere, o astfel de făp- 
tură care să-l poată smulge de la dragostea lui Dumnezeu; şi de- 
acum întunerecul nu mai poate înghiţi lumina acestei vieţi. 


Cu Dumnezeu, omului nu-i este totdeauna uşor. Tot așa, a 
trăi cu sfinții nu este totdeauna uşor. Mulţi gândesc naiv că 
viața cu sfinții este plăcută şi plină de bucurie; le pare rău că 
sânt înconjurați de păcătoşi şi visează să întâlnească vreun 
sfânt. Din întâlniri ocazionale, care adesea umplu câte un suflet 
îndurerat cu o luminoasă nădejde şi cu noi puteri, ei trag con- 
cluzia că a petrece cu sfinţii întotdeauna întraripează astfel su- 
fletul. Este o înşelare. Nici un sfânt nu poate slobozi sufletul de 
neapărata luptă cu păcatul ce trăieşte în noi. El poate a împre- 
ună-lucra cu rugăciunea, a ajuta prin cuvânt şi povaţă, a îm- 
bărbăta prin pilda sa, dar nu poate a slobozi de trudă şi de ne- 
voinţă. lar când sfântul ne cheamă şi ne atrage spre a trăi după 
porunci, el poate apărea ca «aspru». lată că unii au şi spus-o, şi 
până astăzi spun despre Însuşi Hristos că: «Greu (aspru) este 
cuvântul acesta; cine poate să-l auză?» (lo. 6: 60). Aşa şi cuvân- 
tul sfinților, când cer de la noi paza poruncilor în curăție, devine 
peste puteri şi «aspru». 


Starețul Siluan era totdeauna blând, îngăduitor, gingaş, dar în 
realitate niciodată nu se abătea de la ceea ce învățase de la 
Dumnezeu. Atitudinea lui era simplă şi limpede: «Domnului Îi 
este milă de toți... El atâta au iubit oamenii, că au luat asupră-Și 
povara întregii lumi... Şi de la noi El voieşte să iubim pe fra- 
tele». Când îl auzi pe Stareţ simţi din tot sufletul că spune 
adevărul, însă a-i urma se dovedeşte a fi peste măsura puterilor. 
Și mulți l-au părăsit. Mireasma sa duhovnicească îţi năştea în 
suflet o adâncă ruşine pentru sineţi, şi simţământul propriei 
duhori şi murdării. Dacă vă veţi plânge lui de cei ce vă jignesc, 

deşi vă va înţelege durerea, vă va împărtăşi întristarea, nu însă 
şi mânia. Dacă vă veți gândi să răsplătiți cu rău pentru răul ce vi 
s'a pricinuit, de-acum se va mâhni de voi. Dacă veţi socoti un 
lucru dăunător a răspunde omului rău cu binele, el se va nedu- 
meri cum, creştini numindu-vă, socotiți că a se purta potrivit 
poruncii lui Hristos ar putea naşte vreo daună. Poruncile lui 
Hristos erau pentru el o lege de o desăvârşire absolută — şi 
singura cale spre a birui răul din lume şi către vecinica lumină. 
Paza lor nu poate decât să fie de folos; de folos şi celui ce ur- 
mează lor, şi celui față de care se-mplinesc. Nu este şi nu poate 
fi vreun caz când urmarea poruncilor lui Hristos ar putea pri- 
cinui vătămare, dacă vom judeca vătămarea nu ca pe o pagubă 
vremelnică şi exterioară, ci în planul adevăratei şi vecinicei 
vieţi, căci porunca lui Hristos este manifestarea binelui absolut. 

S'a întâmplat într'o zi ca un ieromonah să spună Stareţului 
că dacă toţi vor face aşa cum spune el, atunci vrăjmaşii se vor 
folosi și răul va birui. În acea clipă Starețul a rămas tăcut, pen- 
tru că cel ce i se împotrivise nu era în stare să primească cuvân- 
tul; dar mai apoi a zis — nu lui, ci altuia: «Oare duhul lui Hristos 
poate gândi cuiva rău? Oare către aceasta sântem noi chemați 
de către Dumnezeu?» 


Viclenia cugetului în omul pătimaş este mare şi subțire. În 
viaţa duhovnicească, omul stăpânit de patimă o înfăţişează ade- 
sea ca pe o căutare a dreptății şi a folosului, şi nu arareori ca pe 
o luptă spre slava lui Dumnezeu. În numele lui Hristos, Cel ce 
S'a dat pe Sine morţii pentru vrăjmaşii Săi, oamenii uneori sânt 
gata să lupte până la sânge — însă nu propriul sânge, ci al 
«fratelui-vrăjmaşul». Aşa a fost în toate vremile, dar viața Sta- 
rețului a coincis cu un moment istoric când o astfel de scâlciere 
dobândise o deosebită putere. 

«Oare asta este calea lui Hristos?», spunea el amărât. 

«Aspru» cuvântul Stareţului. Cine poate să-l audă? A trăi po- 
trivit lui, înseamnă a se preda chinurilor, nu numai în înţelesul 
osebit al cuvântului, ci şi în viața zilnică. 

Nu-mi mai aduc aminte unde anume se povesteşte despre un 
om cucernic care toată viața a cerut Domnului să-i dea o moarte 
mucenicească; şi când s'a apropiat ceasul morții sale paşnice a 
spus cu durere: «Domnul nu mi-a ascultat rugăciunea». Dar de 
abia a rostit acele cuvinte, că a şi primit încunoştinţarea că toată 
viaţa sa fusese mucenicească şi primită ca mucenicie. 

Starețul spunea că harul primit la început fusese «ca şi cel al 
mucenicilory», astfel încât se şi gândea că poate Domnul îi rân- 
duise o moarte mucenicească; dar, asemenea acelui om cucer- 
NIC, el s'a săvârşit în pace. Starețul a fost în cea mai înaltă mă- 
sură cu trezvie întru toate. Nu s'a dat visării în privința desă- 
vârşirii; cunoscând însă desăvârşita iubire a lui Hristos, toată 
viaţa s'a nevoit cu tărie spre a o dobândi. Mai mult decât oricine 
ştia că «duhul este osârduitor, dar trupul neputincios», drept 
care zicea că uneori vedem în oameni dorința de a suferi pentru 
Hristos, dar, fără har, până şi în trup, omul nu poate purta 
chinurile. Pentru aceea nu trebuie să îndrăznim a dori o astfel de 
nevoinţă; dar dacă Domnul cheamă, trebuie să-l cerem ajutorul, 
lar El va ajuta. 

Starețul nu căuta mucenicia, deşi cunoscuse harul «muceni- 
cesc». În schimb, viața sa fusese cu adevărat mucenicească. 
S’ar putea spune şi mai mult. Mucenicul, uneori, pentru un scurt 
răstimp de bărbătească mărturisire, primeşte drept răsplată via- 
ta. Dar a se nevoi zeci de ani, precum Starețul, și zeci de ani a 
se ruga pentru lume precum se ruga el — «a te ruga pentru oa- 
meni este a-ți vărsa sângele» — aceasta este mai presus decât o 
simplă mucenicie. 

Calea creștinului este, în orice caz, mucenicie; iar cel ce o 
străbate cum se cuvine, greu se va hotărî să o propovăduiască. 
Sufletul lui este plin de dorirea de a-şi vedea fratele părtaş 

vecinicei lumini; suferințele însă doreşte singur să le poarte, 
drept care mai întâi de toate va alerga către rugăciunea pentru 
lume. 


În hotarele vieţii pământeşti, în acest tărâm mai nainte 
rânduit de Dumnezeu spre vădirea putinţelor libertăţii, nu numai 
a celor bune, ci şi a celor rele, nimeni şi nimic poate pune capăt 
în chip desăvârşit manifestării răului; în schimb, rugăciunea 
iubirii, puternică este a schimba foarte multe din desfăşurarea 
lucrurilor şi a înmicşora dimensiunile răului. 

«Viaţa era lumina oamenilor; şi lumina întru întunerec lumi- 
nează, şi întunerecul nu o a cuprins» (lo. 1: 4-5). Întunerecul 
nefiinţei nu poate înghiți lumina vieţii. Tot binele ce purcede de 
la Dumnezeu şi se întoarce la Dumnezeu este nepieritor. Rugă- 
ciunea este una dintre cele mai înalte forme ale bunei fiinţări, 
nepieritoare, vecinice. Este «partea cea bună care nu se ia» 
niciodată (vezi Lc. 10: 42). 

În căutarea mântuirii, a sa şi a aproapelui, nevoitorul, adunat 
asupra omului său lăuntric, vede în sine puterea «legii păcatu- 
lui» (Rom. 7: 23). Văzând cum păcatul omoară, îl omoară 
(Rom. 7: 11), în ciuda tuturor strădaniilor de a face binele, 
ajunge adesea până aproape de deznădejde, şi în această în- 
greuitoare stare el se roagă. 

Îmi amintesc de o vizită de neuitat. A venit la noi un monah 
pustnic. Avea pe atunci în jur de şaptezeci de ani. Trăia într'un 
loc singuratic aflat între Mănăstire şi Schit, într'o râpă lângă un 
pârâu, în mijlocul pădurii. Avea fața chinuită, brăzdată, palidă, 
de mult nespălată, de culoare cenuşie, iar părul şi barba nepiep- 
tănate, cărunte, cenușii închise; ochii îi erau înfundati, albastru- 
cenușii. Îndelung am vorbit împreună. Iată ce povestea despre 
sine: 

«De mulți ani mă doare sufletul la gândul că iată noi, mo- 
nahii, ne-am lepădat de lume, am părăsit şi părinţi, şi patrie, am 

lăsat toate cele ce alcătuiesc de obicei viaţa oamenilor, am dat 
făgăduinţe înaintea lui Dumnezeu, a Sfinţilor Îngeri şi a oame- 
nilor să trăim după legea lui Hristos; ne-am lepădat de propria 
voie şi ducem o viaţă care de fapt este mucenicească, şi tot nu 
propăşim în bine. Oare mulți dintre noi se vor mântui? Eu cel 
dintâi pier. Văd şi pe ceilalți că-i stăpânesc patimile. Iar când 
întâlnesc mireni, văd cum trăiesc ei într'o mare neştiință, negri- 
Julii, şi nu se pocăiesc. Şi iată, câte puţin, fără să-mi dau seama, 
am început a mă ruga pentru lume. Mult am plâns la gândul că 
dacă noi, monahii, cei ce ne-am lepădat de lume nu ne mântu- 
im, atunci cu lumea ce va fi? Şi aşa, treptat, durerea mea creş- 
tea, până când am început să plâng, de-acum cu lacrimi de dez- 
nădejde. Şi iată anul trecut, când aşa deznădăjduit, ostenit de 
plâns, zăceam noaptea pe duşumea, Domnul Sau arătat şi mau 
întrebat: „De ce plângi aşa?”... Eu tac... „Au nu ştii că Eu voi 
judeca lumea?”... Eu iarăşi tac... Domnul zice: „Voi milui pe tot 
omul care, fie şi o dată în viaţă, a chemat pe Dumnezeu”... Mi-a 
venit gândul: „Atunci noi pentru ce ne muncim atâta zi de zi?” 
Domnul, la mişcarea gândului meu, răspunde: „Cei ce suferă 
pentru porunca Mea, în Împărăţia Cerului vor fi prietenii Mei, 
dar pe ceilalți doar voi milui”. Şi S"au depărtat Domnul.» 


Aceasta s'a petrecut cu dânsul aievea. Tot atunci el a po- 
vestit şi alte două vedenii pe care le avusese într'un somn uşor, 
după o dureroasă rugăciune pentru lume. 

Nu voi numi pe acel monah, căci este încă în viaţă, şi mă voi 
feri de a cântări vedenia. L-am ascultat fără cel mai mic semn al 
vreunei atitudini fată de povestirea sa, urmând pravila riguroasă 
a părinţilor athoniţi de a fi cât se poate de grijulii când este 
vorba de vedenii. Poate că prudenţa mea neprimitoare, sau poa- 
te altceva nepotrivit din atitudinea mea l-a îndepărtat pe Stare- 
țul-monah, căci după aceea n'a mai revenit. Este drept că avu- 
sesem gândul îndrăzneţ să-l cerc mai departe. Oare aceasta să-l 
fi scârbit? Nu ştiu. 

În vremea împreună-petrecerii mele cu monahii Sfântului 
Munte am întâlnit nouă oameni Care iubeau a se ruga pentru 
lume şi care se rugau cu lacrimi. Odată am auzit convorbirea 
dintre doi monahi. Unul zicea: 

- Nu pot înţelege, de ce Domnul nu dăruieşte pace lumii dacă 
fie şi un singur om Îl roagă cu stăruință? 

Celălalt a răspuns: 

- Şi cum este cu putință deplina pace pe pământ, dacă ră- 
mâne fie şi un singur om cu rea-voinţă? 

Dar să ne întoarcem la tema noastră. 


Cu Dumnezeu, omului nu-i este totdeauna uşor. 

Mă repet, dar tema convorbirii noastre este una ce nu ne în- 
găduie să o ocolim. Cercul gândurilor nevoitorilor nu este unul 
bogat, nici felurit, dar ele privesc o viaţă ce nicicum nu se poate 
însuşi uşor. Trec veacuri, şi în îndelunga lor curgere aceeași 
experienţă se tot repetă aproape neschimbată; şi în ciuda acestui 
fapt nu mulți cunosc desfăşurarea nevoinţei creştine, şi se pierd 
pe cale. Domnul au zis: «Strâmtă este poarta şi îngustă calea ce 
duce la viață, şi puţini sânt carii află pre ea» (Mt. 7: 14). 

Voiesc din nou a vorbi despre ceea ce fusese subiectul înde- 
lungilor convorbiri ale Stareţului Siluan cu Părintele Stratonic. 
Calea creștinului, în linii mari, este precum urmează. La început 
omul este atras către Dumnezeu de darul harului, şi odată atras 
începe îndelungul răstimp al încercărilor. Libertatea omului este 
pusă la încercare, precum şi încrederea sa în Dumnezeu, iar 
uneori ele sânt «aspru» supuse încercării. De obicei la începutul 
întoarcerii către Dumnezeu cererile abia rostite, şi cele mici, şi 
cele mari, repede şi minunat le împlineşte Dumnezeu; dar când 
începe perioada încercărilor totul se schimbă, şi cerul pare a se 
închide şi a rămâne surd tuturor rugăciunilor. Creştinului râvni- 

tor toate în viaţă îi devin grele. Purtarea oamenilor faţă de el se 
înrăutăţeşte, încetează să-l mai cinstească; ceea ce altora li se 
iartă, lui nu i se iartă; osteneala lui aproape întotdeauna se răs- 
plăteşte mai prejos de norme, trupul uşor i se îmbolnăvește; fi- 
rea, împrejurările, oamenii — toate se întorc împotriva lui. Toate 
înzestrările sale fireşti, nu mai prejos decât ale altora, el nu şi le 
poate înfăptui. Tuturor acestora li se adaugă multe năpădiri ale 
puterilor drăcești. ŞI cea de pre urmă, cea mai grea suferinţă, de 
nepurtat — Dumnezeu îl părăseşte. Atunci suferinţa își atinge 
culmile, căci prin aceasta de pe urmă întreg omul este atins, în 
toate planurile fiinţei sale. 


Dumnezeu părăseşte omul?... Oare este cu putință?... Şi to- 
tuşi, în suflet, în locul simţământului apropierii de Dumnezeu, 
pe care îl cercase, vine altul, acela că El este nesfârşit, neajuns 
de departe, dincolo de lumile stelelor, şi toate chemările omului 
pier neputincioase în nesfârşitele văzduhuri. Lăuntric, sufletul 
îşi înteţeşte strigătul către El, dar nu vede nici ajutor, nici măcar 
păs. Totul devine greu. Totul se dobândeşte prin osteneli nea- 
măsurat de multe, mai presus de puteri. Viaţa -sa devine una de 
suferințe, şi omului i se iveşte gândul că asupra lui atârnă bles- 
temul şi mânia lui Dumnezeu. Dar când trec aceste încercări, 
abia atunci vede omul că nepătrunsă pronia lui Dumnezeu griju- 
liu îl păzise în toate căile sale. 

Experiența milenară, trecută din neam în neam, de-a lungul 
veacurilor, spune că atunci când Dumnezeu vede credincioşia 
sufletului nevoitorului, precum o văzuse pe cea a lui lov, îl duce 
peste hăuri şi culmi de neatins oricărui altuia. Cu cât mai de- 
plină şi mai tare este credincioşia şi încrederea omului în Dum- 
nezeu, cu atât mai mare va fi şi măsura încercării şi deplinătatea 
experienţei, ce poate atinge praguri vădit la ultimele limite cu 
putinţă omului. 

Câtă vreme mândria în om este puternică el poate fi supus 
atacurilor unei deosebit de chinuitoare deznădejdi, a iadului, ca- 
re scâlciază toate închipuirile despre Dumnezeu şi despre căile 
proniei Sale. Sufletul mândru, petrecând în suferință apăsătoare 
şi în întunerecul iadului, socoteşte pe Dumnezeu ca fiind pricina 
chinurilor sale şi Îl gândeşte ca fiind nesfârşit de crud. Lipsit de 
adevărata viaţă în Dumnezeu, el cântăreşte toate din punctul de 
vedere al stării sale bolnăvicios-suferinde, şi începe să-şi urască 
ŞI propria viaţă, şi îndeobşte toată fiinţarea lumii. Rămânând în 
afara luminii Dumnezeieşti, în deznădejdea sa ajunge până la a- 
şi închipui însăşi ființarea lui Dumnezeu ca fiind o totală 
absurditate, fapt ce îi măreşte tot mai mult scârba faţă de Dum- 
nezeu şi faţă de tot ce înseamnă a fiinţa. 

De o astfel de deznădejde şi ură omul scapă prin credință, 
căci prin credință se mântuieşte; credinţă în dragostea şi milo- 
sârdia lui Dumnezeu, credinţă în cuvântul Său, credință în măr- 
turia Părinților Bisericii. Poate că cei mai mulți dintre creştinii 
evlavioşi nu şi-au trăit învierea de-a lungul vieții lor, însă cre- 
dința în ea îi păzeşte. Despre această credință adeseori vorbea 
Starețul, citând cuvântul Domnului: «Fericiți cei ce nu au văzut, 
şi au crezut» (lo. 20: 29). Vine ceasul când această credință 
duce pe om din întunerecul şi strâmtorarea robiei în întinderile 
adevăratei, nestricăcioasei vieţi, a cărei măreție este una cu totul 
aparte, neasemănătoare cu ideea omenească obişnuită privind 
măreţia şt frumuseţea. 


Altfel lucrează vrăjmaş-diavolul cu cei ce îl primesc, şi altfel 
cu cei ce se luptă cu el. Una este suferința mândrei deznădejdi, 
şi alta cea a sufletului cucernic, atunci când Dumnezeu îngăduie 
satanei să războiască sufletul. Această ultimă ispită este deose- 
bit de grea, şi rareori este îngăduită. 

Când omul, părăsit de Dumnezeu din pronie, cearcă pentru 
întâia oară apropierea satanei, întreaga sa făptură, şi sufletul, şi 
trupul, cad pradă unei mari suferințe și frici ce nu se poate ase- 
mui cu frica de răufăcători şi de ucigași, căci în ea se cuprinde 
întunerecul vecinicei pierzanii. Sufletul ajunge atunci să cu- 
noască CE este diavolul; să cunoască puterea sălbăticiei lui; şi 
covârşit de uriaşul rău ce 1 se înfăţişează se chirceşte pe de-a- 
ntregul. De groază, de deznădejde şi de cutremur ajunge într'o 
asemenea neputinţă încât nu află în sine puterea de a se ruga. 
Nu simte cu sine pe Dumnezeu-Ocrotitorul, iar vrăjmaşul îi 
spune: «Eşti în stăpânirea mea... iar în Dumnezeu să nu nădăj- 
duieşti, şi uită de EI: este de neînduplecat». În astfel de clipe 
sufletul ce nu doreşte să primească pe diavol, fie se sfârşeşte, 
nemișcat şi fără cuvânt, cu gândul la Dumnezeu, fie, într'un caz 
mai bun, află în sine puterea de a chema Numele lui Dumnezeu. 
De-abia mai târziu va înţelege că anume în această luptă Dum- 
nezeu fusese cu cea mai mare luare-aminte către dânsul. 


Din scrienle Stareţului veţi vedea că în două rânduri a cercat 
o astfel de luptă cu satana. Prima dată l-a mântuit faptul că ros- 
tise rugăciunea lui lisus: înainte s'o sfârşească, i S'a arătat 
Domnul. A doua oară era de-acum mai tare şi mai plin de băr- 
băție, şi a aflat în sine puterea de a se așeza şi a chema pe Dum- 
nezeu în rugăciune, primind atunci drept răspuns neobişnuitele 
şi straniile cuvinte: «Ţine-ţi mintea în iad şi nu deznădăjdui». 

Atunci a cunoscut cu ce armă se biruieşte diavolul, la 
apropierea căruia sufletul de fiecare dată va întoarce către sineşi 
toată puterea urii, şi se va osândi vecinicelor chinuri ca pe cel 
mai cumplit vrăjmaş al său, adăugând: «lar Dumnezeu este 
sfânt, adevărat şi binecuvântat în veci». 

Întrarmat cu o asemenea armă sufletul se slobozeşte de toată 
frica şi se face de neajuns vrăjmaşului. Un astfel de suflet «cer- 

cat, la fiecare atac al vrăjmaşului, cu multă ură se va arunca în 
hăul vecinicului întunerec, ca fiind vrednic de aceasta; iar 
vrăjmaşul se va îndepărta de la el, nerăbdând puterea focului 
ce-l întâmpină, şi sufletul, de acum slobod de el, poate cu min- 
tea curată să se îndrepte către Dumnezeu în rugăciune. 


«Vrăjmaşul a căzut din mândrie)». Mândria este începutul 
păcatului; ea cuprinde toate aspectele răului: slava deşartă, iu- 
birea de slavă, iubirea de stăpânire, răceala, cruzimea, nepăsa- 
rea faţă de suferinţele aproapelui; visătoria minții, întețita lucra- 
re a închipuirii, expresia diavolească a ochilor, trăsătura diavo- 
lească a întregii înfăţişări, întunecarea, strânsoarea, deznădej- 
dea, ura; zavistia, simțământul de josnicie şi, la mulţi, răbufni- 
rea poftei trupeşti; apăsătoarea nelinişte lăuntrică, neascultarea, 
frica de moarte sau, dimpotrivă, dorința de a-şi pune capăt vie- 
ţii; şi în sfârşit, nu arareori, deplina nebunie. Iată semnele du- 
hovniciei demonice. Dar câtă vreme nu răbufnesc în afară lim- 
pede, la mulți ele rămân neobservate. 

Nu neapărat toate semnele pomenite vor caracteriza pe cel ce 
s'a «înşelat» cu gânduri, sau cu vedenii, sau cu «descoperiri» 
drăceşti. La unii precumpăneşte megalomania, iubirea de slavă 
Şi iubirea de stăpânire; la alții — apăsarea, deznădejdea, neliniş- 
tea ascunsă, la alţii — zavistia, sau întunecarea şi ura; la mulți — 
pofta trupească. Dar în toți neapărat va fi prezentă închipuirea şi 
o mândrie ce se poate ascunde până şi sub chipul ultimei slu- 
gărnicil. 


Când omul este înşelat de către vrăjmaşi şi le urmează, nu 
înţelege CE este vrăjmaşul, nu cunoaşte puterea luptei față către 
față cu el, şi suferă deoarece este dus de vrăjmaş de la lumina 


ÎNCERCĂRI DUHOVNICEŞTI 223 


adevăratei vieți în întunerecul în care acela petrece. Suferințele 
acelea poartă asupră-le pecetea orbirii duhovniceşti. În unele 
cazuri vrăjmaşul aduce o neliniştită îndulcire a unei mândre 
conştiinţe a părutei sale măreții; în altele, naşte în suflet o pu- 
ternică durere, îmboldindu-l împotriva lui Dumnezeu; iar su- 
fletul, neînţelegând adevărata pricină a suferințelor sale, se în- 
toarce cu ură împotriva lui Dumnezeu. 

Sufletul cucernic însă, care a cunoscut iubirea lui Dumnezeu, 
suferă din pricina luptei faţă către faţă cu vrăjmaşul, din pricina 
marii puteri a răului diavolului îndreptate asupra lui, şi omul 
vede limpede că această putere l-ar putea zdrobi până la capăt. 

În primul caz, de obicei sufletul mult se zbate, neaflând ie- 
şire către Dumnezeu. În cel de-al doilea, Dumnezeu se arată 
omului într'o mare lumină, de îndată ce va fi trecut vremea 
încercării, a cărei îndelungare şi putere sânt de Dumnezeu rân- 
duite. La unii ea tine în jur de trei minute, la alţii un ceas sau 
mai mult; dar un nevoitor a petrecut în ea timp de trei zile. 
Durata încercării poate atârna, pe de-o parte, de o mai mică in- 
tensitate a încordării luptei, pe de altă parte, de o mai mare 
putere de îndurare a omului, căci nu toți au aceeaşi putere 
sufletească. 


Nu este ispită mai puternică decât lupta sufletului cu satana, 
descrisă mai sus. Această durere întrece toate năpastele cu 
putință pe pământ. Dar este o altă suferință al cărei chin întrece 
şi pe aceasta. Este suferința sufletului rănit până în străfunduri 
de dragostea lui Dumnezeu şi care nu ajunge la Cel dont. 

Este de neînțeles cum se poartă Dumnezeu cu sufletul. 
Născând în el o dragoste fierbinte, în chip curios se ascunde 
apoi de el, iar când sufletul se stinge din pricina părăsirii, din 
nou vine lin, cu a Sa negrăită mângâiere. În anumite clipe 
chinul părăsirii de către Dumnezeu depăşeşte toată suferința 

iadului, însă se deosebeşte de ea prin faptul că într'însul se 
cuprinde puterea de-viață-făcătoare £ lui Dumnezeu ce preface 
durerea în dulcea fericire a iubirii lui Dumnezeu. 


Omul, trăind sub povara acestui trup greoi, nu poate rămâne 
neclătinat. În anume clipe de rugăciune curată sufletul nevoito- 
rului se atinge de adevărata vecinică viaţă, care este ultimul şi 
singurul ei ţel. Dar când se sfârşeşte acea rugăciune el din nou 
se pogoară în starea unui mijlociu sințământ de Dumnezeu, sau 
chiar a simţământului trupesc al lumii, împreună cu care revine 
negura trupească şi slăbeşte puterea încunoştinţării lăuntrice. 

La mulţi oameni simţământul trupesc al lumii este atât de 
statornic, încât ei aproape că nu cunosc altceva, devenind 
«trup» ce nu primeşte legea lui Dumrezeu. Nevoitorul însă tră- 
iește întoarcerea de la rugăciunea curată către îngreuierea sim- 
țământului trupesc al lumii ca pe o îndepărtare de la Domnul. 
Apostolul Pavel spune: «Petrecând în trup, depărtaţi sântem de 
la Domnul... Încredere avem şi bineyoim mai vârtos a fi de- 
părtaţi de trup şi să petrecem cu Domnul» (2 Cor. 5: 6-8). Doar 
printr”o neîncetată nevoință se va putza păzi nevoitorul de a fi 
necontenit tras în jos de către trup cu povara sa. Şi cu cât mai 
dese şi mai prelungite sânt stările sale duhovniceşti, cu atât mai 
împovărător îşi trăieşte revenirea la simțământul trupesc al 
lumii. 


Când nevoitorul, urnit de duhul iubirii lui Dumnezeu, se 
roagă cu adânc plânset, atunci, atingând o stare mai presus de 
care în acea clipă nu are puterea să se ridice, el cearcă odihna 
duhului din pricina apropierii către Dumnezeu; dar când rugă- 
ciunea se sfârşeşte, odihna rămâne în suflet doar un oarecare 

răstimp, uneori mai îndelungat, alteori mai scurt, iar apoi din 
nou începe a se învifora. Schimbările stărilor duc la urmări 
felurite. Unii, într'un anume loc al căii lor duhovniceşti, ajung 
la o măsură a rugăciunii ce le umple sufletul de frică şi cutre- 
mur, iar apoi treptat coboară şi slăbesc în rugăciune. Alții, su- 
flete bărbătoase, dimpotrivă, cresc necontenit, căutând o de- 
plinătate din ce în ce mai mare a rugăciunii, şi aceasta până 
când se va fi înrădăcinat în suflet dorirea, ba chiar nevoia lor, 
cea de a nu se cruța până în sfârşit, de a-şi «uri şi pierde su- 
fletul». Dar nici aceasta, precum vedem din scrierile Stareţului, 
nu este încă iubirea de pe urmă, pe care Domnul dă să o 
cunoască robii Săi, şi din îndulcirea căreia omul uşor rabdă 
suferinţa, ba chiar şi moartea. 


Fericitul Stareţ ştia cât se poate de încredinţat că iubirea ce o 
învățase de la Duhul Sfânt este Adevărul care, în ființiala sa 
autenticitate, stă mai presus de orice îndoială. Cercase această 
treaptă a cunoaşterii când i S'a arătat Domnul. El spunea că 
atunci când Însuşi Domnul Se arată sufletului, acesta nu poate 
să nu cunoască în El pe Făcătorul și Dumnezeul său. Prin 
lucrarea Sfântului Duh, îi fusese dat să contemple desăvârşita 
sfințenie a lui Dumnezeu, şi din toată inima, din toată ființa sa 
tânjea către însuşirea şi agonisirea acestei sfinţenii. 

Cel aflat pe această cale nu poate a se deda gândirii raţionale 
abstracte nici măcar pentru tainele credinţei. Sufletul lui se 
leapădă de toată «judecata gândului» ce poartă caracteristica 
unei căderi de la întregul şi unimea vieţii duhului ce tânjeşte cu 
rugăciune către Dumnezeu. Din necontenita petrecere în rugă- 
ciune, amintirea celor din afară slăbeşte, şi de nu ar veni în 
ajutor obişnuința dobândită în anii dinainte, care îl slobozeşte 
de neapărata trebuință de a gândi gesturile vieții de zi cu zi, el 
nu ar putea nici pe acelea să le săvârşească. 

«Sufletul, ce a cunoscut pe Domnul şi îndulcirea Duhului 
Sfânt, s'a făcut ca ieşit din minți; şade, tace, a grăi nu voiește; şi 
ca ieşit din minți caută asupra lumii, şi nu o doreşte, şi nu o 
vede. lar oamenii nu ştiu că el priveşte pe iubit Domnul, şi 
lumea a rămas parcă în urmă şi uitată, şi nu doreşte sufletul să 
gândească la ea, căci nu este într'însa desfătăciune» (p. 537). 








CAP. XI 


«ŢINE-ŢI MINTEA ÎN IAD ŞI NU DEZNĂDĂJDUI» 


n contemplarea duhovnicească nevoitorul se face vă- 
zător al unor lucruri ce pentru covârşitoarea majo- 
ritate rămân o taină, însă se află neputincios a povesti 
despre această taină, deoarece, transpusă în limba 
omenească, ea se înfăţişează celui ce o aude într'un chip cu 
totul altul. Graiul cuvintelor şi conceptelor omenești este cât se 
poate de limitat în putinţa de a împărtăşi starea lăuntrică. O 
neapărată condiție pentru a se putea înțelege este faptul de a 
avea o experiență comună sau identică. Unde nu este experiență 
comună, nu se va ajunge nici la înțelegere, căci îndărătul fie- 
cărui cuvânt se ascunde întreaga noastră viață; fiecare dintre noi 
adaugă fiecărui concept cuprinsul experienţei sale, drept care 
toți vorbim neapărat în limbi diferite. Însă în vârtutea faptului 
că neamul omenesc este de-6-fiiere, este cu putință ca şi prin 
cuvânt să trezeşti o nouă experienţă în sufletul celui ce aude, şi 
astfel să naşti curva în el o nouă viaţă. lar dacă aceasta este 
adevărată în împăităşirile noastre omeneşti, cu atât mai mult va 
fi acolo unde va lucra şi Dumnezeu. Cuvântul lui Dumnezeu, 
acolo unde este o anume înclinare a sufletului ce-l primeşte, 
aduce cu sine cu adevărat o nouă viaţă, iar aceasta este viața 
cuprinsă în el, adică vecinică. 

Având în vedere nu numai nedesăvârşirea mijloacelor noas- 
tre — graiul, dar încă şi propria-mi neştiință şi neputinţă, îmi voi 
îngădui totuşi să mă întorc la dialogul-rugăciune, curios prin 

forma sa, de care am pomenit mai sus, şi anume la cuvintele: 
«Tine-ți mintea în iad şi nu deznădăjdui». 

Cine a citit Evanghelia nu se poate să nu fi luat aminte la 
originalitatea convorbirilor lui Hristos. Văzute din afară, for- 
mal, ele nu par să aibă nici o dreaptă înşiruire. Să luăm, de pil- 
dă, convorbirea cu Nicodim, cu Samarineanca, cu Ucenicii la 
Cina cea de Taină. Grija lui Hristos nu se îndreaptă atâta la ceea 
ce spune omul, cât la ceea ce zace în adâncul lui şi la ce poate 
primi el de la Dumnezeu. 

Tot aşa şi în rugăciunea-dialog a Stareţului Siluan: văzută 
din afară, nu pare a avea mult sens, ba unora chiar le poate 
părea pur şi simplu o aiureală fără noimă. Dar de ni s'ar dez- 
vălui adevăratul ei cuprins şi puterea descoperirii date prin ea 
lui Siluan, am putea spune cu încredințare că întreaga noastră 
făptură s'ar cutremura până în străfunduri. 

Starețul Siluan zeci de ani plânsese «până la fierbinţi lacră- 
mi», ca lumea să cunoască pe Dumnezeu. El purta în cugetul 
său faptul că dacă toate noroadele — el gândea noroadele, pur- 
tându-le în dragostea rugăciunii inimi sale — ar şti dragostea şi 
smerenia lui Dumnezeu, atunci asemenea Apostolului Pavel, ele 
ar lăsa ca pe nişte gunoaie (vezi Flps. 3: 7-8), ca pe nişte jucării 
toate împătimirile lor, tot ceea ce le absoarbe întreaga ființă, şi 
ar începe să caute această smerenie şi această dragoste din toate 
puterile, zi şi noapte. Iar dacă s'ar întâmpla aşa, întreagă faţa 
pământului s'ar schimba, şi soarta tuturor oamenilor şi a întregi 
lumi şi-ar schimba chipul, precum zicea Starețul, «întru un 
ceas». Atât este de mare acea putere. 

Vi se pare oare straniu auzind că lui Siluan i s'a descoperit 
atunci taina căderii şi a răscumpărării, şi toate căile duhovni- 
ceşti ale omului? Dumnezeiescului Petru, pe Thavor, şi în ziua 
Pogorârii Sfântului Duh, 1 s'a descoperit cu o vădire de netă- 
găduit că «nu este alt nume sub cer dat oamenilor, prin care să li 
se dea a se mântui». Nu numai bătrânii şi cărturarii lui Israil 
s'au minunat de afirmarea hotărâtă a lui Petru şi loan, oameni 

«proşti şi necărturarb», precum povesteşte Scriptura (vezi Fap. 
4: 12-13), ci şi până azi ne uimim cu toţii. Fără să vrem ni se 
naşte întrebarea: «O, Petre, de unde ştii tu, simplu şi necărturar 
find, ce nume sânt date sub cer? Oare îţi erau cunoscute isto- 
riile culturilor şi religiilor Chinei, Indiei, ale Vavilonului, ale 
FEghipetului şi celelalte?». 

«Necărturarului şi prostului» Siluan aşijderea i s’au desco- 
perit taine ascunse «celor înţelepţi şi pricepuţi», iar noaptea 
când s'a petrecut acea rugăciune-convorbire mai presus de fire 
are o deosebită însemnătate în viața sa. Lumea este adâncită în 
întunerecul necunoașşterii duhovniceşti. Calea către vecinica 
viaţă neîncetat se propovăduieşte în toate limbile, totuşi adevă- 
rata ei cunoaştere o dobândeşte doar câte unul într'o generație. 


«Ține-ţi mintea în iad şi nu deznădăjdui». 

Neînţeleasă grăire! Ce înseamnă a ţine mintea în iad? Nu 
înseamnă oare a-ți închipui ceva asemănător cu picturile ieftine 
zugrăvite de închipuirea naivă a omului? În acest caz — nu. 
Părintelui Siluan, ca şi altor mari Părinți — de pildă Antonie cel 
Mare, Sisoe cel Mare, Macarie şi Pimen cei Mani — li s'a dat în 
timpul vieții să trăiască real starea chinurilor iadului. Drept ur- 
mare a repetării acestei stări ea se întipăreşte adânc în inima lor, 
astfel încât pot în chip voit să şi-o reinnoiască în suflet, să se 
întoarcă la ea printr'o mişcare lăuntrică a duhului. Iar ei recur- 
geau la această lucrare de fiecare dată când în sufletul lor se 
ivea vreo patimă, mai cu seamă cea mai adâncă şi mai subțire 
dintre ele — mândria. 

Lupta cu mândria este ultima treaptă a luptei cu patimile. În 
prima perioadă nevoitorii se luptă cu patimile grosolane tru- 
peşti, apoi cu iuţimea şi, în sfârşit, cu mândria. Ultima luptă 
este, fără îndoială, cea mai grea. Știind dintr'o îndelungă cer- 
care că mândria duce la pierderea harului, nevoitorul, printr”o 

anume mişcare lăuntrică, se pogoară cu sufletul în iad, şi în 
focul iadului arde în sine toată lucrarea patimilor. 

Starețul observa că majoritatea oamenilor, apropiindu-se de 
acest hotar, se îngrozesc, din lipsă de bărbăţie, şi nu fac faţă. 
Iată de ce şi Marele Sisoe vorbea despre aceasta sub formă de 
întrebare: «Cine poate purta gândul lui Antonie? Totuşi cunosc 
un om (era chiar el, Sisoe) care poate să-l poarte». 

Starețul Siluan lămurea că Sisoe avea în vedere gândul pe 
care Marele Antonie îl învățase de la curelarul din Alexandria. 
Cuviosul Antonie se ruga ca Domnul să-i descopere măsura la 
care ajunsese. Și îi fu vestit că la măsura Curelarului el nu 
ajunsese. Ajungând la Curelar, Cuviosul îl întrebă cum trăieşte, 
iar acela răspunse că o treime din câştig o dădea Bisericii, o 
treime săracilor, iar restul păstra pentru propriile nevoi. Anto- 
nie, care îşi lepădase toate avuțţiile şi trăia în pustie într'o mai 
mare sărăcie decât Curelarul nu se uimi de o asemenea lucrare. 
Nu în aceasta îl întrecea. Atunci îi spuse Curelarului: «Domnul 
ma trimis la tine să aflu cum vieţuieşti». Smeritul Curelar îl 
cinstea pe Antonie şi, înfricoşându-se de un astfel de cuvânt, îi 
spuse: «Nimica fac, doar lucrez, mă uit la trecători şi gândesc: 
Toţi se vor mântui, eu unul voi pieri». 

Antonie fusese trimis de Dumnezeu să înveţe de la Curelar. 
Antonie, care fusese pregătit spre a înțelege drept acel cuvânt 
printr'o îndelungă şi deosebită nevoință, de care întreg Eghi- 
petul se uimea, din darul lui Dumnezeu a simțit puterea gân- 
dului Curelarului şi a înţeles cu adevărat că la măsura lui nu 
ajunsese. Întorcându-se în pustie, a început să se înveţe acea 
lucrare. 

Marelui Antonie, întemeietorul monahismului răsăritean, îi 
fusese dat, împreună cu înţelegerea, şi puterea de a purta gân- 
dul. EI îi învăţa acea lucrare şi pe sihaştrii în stare a primi nu 
lapte, ci hrană tare. De la el au învăţat-o şi alți mari Părinţi ai 
pustiei, şi au trecut-o drept moştenire, drept comoară nepreţuită 
veacurilor următoare. Aceeaşi lucrare îmbracă la fiecare o altă 

cxpresie; astfel, Pimen cel Mare spunea ucenicilor: «Credeţi- 
mă, fiilor, unde satana este, acolo şi eu voi fb»; dar, în esenţă, ea 
revine la aceeaşi. 

Fericitul Stareţ Siluan spunea că mulți nevoitori apropiindu- 
se de această stare, de neapărată trebuinţă pentru curățirea de 
patimi, deznădăjduiesc, şi de aceea nu pot merge mai departe. 
Dar cel ce ştie că «Domnul mult ne iubeşte», se slobozeşte de 
lucrarea pierzătoare a ultimei deznădejdi şi pricepe cum înțelept 
să stea la hotarul ei, astfel încât şi arde în sine, prin puterea 
flăcării iadului, toată patima, fără ca în acelaşi timp să cadă 
pradă deznădejdu. 

Povestirea Starețului este simplă, precum simplu a fost şi 
cuvântul curelarului din Alexandria, precum simplu vorbea şi 
Cuviosul Sisoe cel Mare sau Cuviosul Pimen, sau ceilalți 
Părinţi; puterea cuvântului însă şi adâncul tainei acelei lucrări 
rămân necunoscute tot celui ce nu a cercat, asemenea lor, 
muncile iadului pe de-o parte, şi marile daruri ale harului, pe de 
alta. 


Întreaga îndelungă viața de nevoinţă a Stareţului, şi mai cu 
seamă după acea noapte, a fost o fierbinte căutare a smereniei. 
lar dacă vom voi a cunoaşte chipul şi taina luptei sale spre a 
dobândi smerenia, va trebui să ne aplecăm asupra neobişnu- 
itelor sale cuvinte: 

«Cântul meu iubit: Curând voi muri, şi ocarnic sufletul meu 
se va pogori în iad, şi acolo singur eu voi suferi în întunecata 
temniță, şi amarnic mă voi tângui: Tânjeşte sufletul meu dupre 
Domnul, şi cu lacrimi Îl caut pre El. Cum să nu Îl caut? El mai 
nainte pre mine m'au căutat, şi S'au arătat mie, păcătosului». 

Când spunea: «ocarnic sufletul meu se va pogori în iad», 
acestea nu erau doar cuvinte, ci adevărata trăire a suferințelor 
iadului ce se alipise de inima lui, astfel încât el putea în chip 
voit, printr'o mișcare lăuntrică a duhului, să le reînnoiască în 

sine, uneori într'o măsură mai mare, alteori într'una mai mică. 
lar când focul chinului iadului îşi făcuse lucrarea dorită, adică 
stinsese gândul pătimaş, atunci înaintea atotmistuitoarei lucrări 
a acestui foc punea împotrivă lucrarea mântuitoare a iubirii lui 
Hristos, pe care de asemenea o cunoștea şi o purta în inima sa. 

Această lucrare o învățase primind răspunsul «Ţine-ţi mintea 
în iad şi nu deznădăjduv». Cu prima parte a «cântului său iubit» 
cl se adâncea în iad, cu a doua se întorcea la pomenirea iubirii 
lui Dumnezeu şi se izbăvea de deznădejde. «Şi nu deznă- 
dăjdui». 


A face precum Starețul puţini pot. Din necontenita petrecere 
în această nevoinţă sufletul dobândeşte o deosebită obişnuinţă şi 
putere de a răbda, aşa încât pomenirea iadului într'atâta o 
însuşeşte sufletul, că îi devine aproape nedespărțită. Neapărata 
trebuință a unei astfel de statornicii 2ste cerută de faptul că 
omul, «în lume viețuind şi trup purtând», este neîncetat supus 
înrâuririi păcatului ce-l înconjoară, de care sufletul precum cu o 
platoşă se apără prin aceea că se smereşte până în iadul cel mai 
dedesupt. 

Starețul spune: «Domnul Însuşi m'au învăţat cum trebuie a 
mă smeri: „[ine-ţi mintea în iad, şi nu deznădăjdui”. Şi astfel se 
biruiesc vrăjmaşii; dar când eu cu mintea ies din acel foc, gân- 
dunile prind din nou putere». (p. 323) 


Din sărăcăcioasele şi nelimpezile mele graiuri este cu nepu- 
tință a dobândi adevăratul înţeles al acestei minunate şi negrăite 
vieți, în care suferințele până la lhmi:a firii omeneşti se îm- 
pletesc cu fericirea până la limita firii omenești. Una o însoţeşte 
pe cealaltă în chip de neînțeles. Şi dacă ar fi numai suferinţa, ea 
ar fi cu neputinţă de purtat. Şi dacă ar fi numai fericirea, şi 
aceasta ar fi cu neputinţă de purtat. 


Pg I NA) VF Pp NN 
A EA © 


a 





CAP. XII 


PENTRU CUVÂNTUL LUI DUMNEZEU 
ȘI LIMITELE PUTINȚEI FAPTURII 


iecare gând omenesc, fiecare cuvânt omenesc este 

energie, putere. Iar dacă aceasta este adevărat în pri- 

vința gândului şi cuvântului omenesc, cu atât mai 

mult în privinţa cuvântului lui Dumnezeu, cuvântului 
lui Hristos. 

Când auzim cuvântul lui Hristos din Evanghelii, înmiresmat, 
lin, dulce: «Fericiţi cei curaţi cu inima, că aceia vor vedea pre 
Dumnezeu»..., sau: «Nouă poruncă dau vouă, să vă iubiți unii 
pre alţii»..., sau: «Învăţaţi de la Mine, că Eu sânt blând şi smerit 
cu inima» — să nu uităm că blândul cuvânt al lui Hristos este 
neatinsa, nețărmurita putere ce a chemat dintru întunerecul 
nefiinţei către lumina vieţii tot ce funţează, toate nenumăratele 
lumi, toată felurimea de nesocotit a făpturilor înțelegătoare şi 
neînţelegătoare. 

Cuvântul lui Hristos, învestmântat în smerita simțită formă 
ce poate fi cuprinsă de cuvântul făurit omenesc, care poate fi 
turnat până şi în scris, acest cuvânt în adâncul său, în rădăcinile 
sale, este lucrarea Marelui, Atotputernicului, Atotfăcătorului 
Dumnezeu, şi pentru el trebuie spus aceeaşi ce s'a spus în 
Scriptură pentru Dumnezeu Însuşi, anume că este «foc mis- 
tuitony» către care tot cel născut din pământ dator este a se apro- 
pia cu cea mai mare cucernicie şi teamă (Evr. 12: 28-29). 

«Cu foc lămurit este cuvântul tău foarte» (Ps. 118: 140), zice 

Psalmistul. 

Cuvântul lui Hristos este cel mai tainic cuvânt; el este 
neapropiat şi de neajuns până şi minţilor celor mai înalte, şi în 
acelaşi timp este atât de simplu şi limpede, încât până şi pruncii 
îl pot înţelege. 

Cuvântul lui Hristos este atât de apropiat şi pe înţeles, atât de 
firesc, atât de adânc înrudit cu inima noastră omenească, şi în 
acelaşi timp nu este nici o îndoială că el nesfârşit covârşeşte 
puterea firii făcute: este Dumnezeiesc, de neatins, mai presus de 
fire şi, precum zice Apostolul Pavel, nu este de la om, nici 
dupre om (Gal. 1: 11-12). 

Cuvântul lui Hristos îndreptat către omul slobod este blând şi 
nenăsâlnic, şi în acelaşi timp nemărginit, nicicum pe măsura 
puterilor omeneşti, fiind cuvânt de absolută autoritate, cuvântul 
singurului Stăpân al întregii făpturi. «Cerul şi pământul vor 
trece, dară cuvântul Meu nu va trece», spune Hristos. 

Cuvântul lui Hristos, primit cu o credință adâncă, duce omul 
către viața vecinică pe o cale pe care va întâlni multe lucruri 
neobişnuite, necunoscute de către cei ce nu urmează lui Hristos. 
Pe această înaltă cale, tot ce poate trăi și cunoaşte omul în fiin- 
tarea sa i se descoperă. Lumina cuvântului lui Hristos atinge 
ultimele străfunduri ale întunecatului adânc, vădind firea a 
mulțime de năluci ale adevărului ce atrag către sine omul în 
întunerec. Cuvântul lui Hristos este foc care cearcă tot ce zace 
în om, şi îndeobşte în fiinţarea lumii, căci precum dă mărturie 
Apostolul Pavel, «nu este zidire nearătată înaintea Lui (Evr. 4: 
13). 

Cuvântul lui Hristos este duh şi viaţă vecinică, plinătatea 
iubirii şi bucuriei cerurilor. Cuvântul lui Hristos este nezidita 
Dumnezeiască lumină... El se îndreaptă nu către judecata logică 
superficială, ci către inima adâncă a omului, şi cel ce, în întâm- 
pinarea lui, îşi va deschide inima până în străfunduri spre a 
primi în Chip vrednic această Dumnezeiască lumină, spre a se 
contopi cu ea întru una, se va face asemenea lui Dumnezeu. 

Cuvântul lui Hristos, odată primit în viața omului, îndumne- 
zeieşte omul. 


«Pre Dumnezeu nimenea niciodinioară a văzut; cel Unul- 
Născut Fiul, Carele este în sânul Tatălui, El L-au făcut cunos- 
cut» (lo. 1: 18). Arătarea lui Dumnezeu-Cuvântul (Logosul) în 
trup şi cuvântul Lui stau la temeiul vieţii creştinului. Viaţa 
aceasta este de netâlcuit celor ce nu o cunosc din cercare, drept 
care zadarnică va fi toată încercarea de a înfățişa în cuvânt locul 
duhovnicesc unde se află în acea clipă omul. Înaintea lui se 
dezvăluie şi hăul «ântunerecului celui mai din afară», şi vecinica 
lumină a Dumnezeirii, iar el însuşi se află între cele două. El se 
roagă atunci în duh, suferind din pricina conştientizării marii 
sale nevoi. Se roagă cu cea mai mare încordare, deplin adunat în 
întreaga sa făptură. 

Când Cuviosul Serafim din Sarov stătea o mie de zile şi o 
mie de nopţi pe piatră, chemând: «Dumnezeule, milostiv fii 
mie, păcătosului», fiecare poate înţelege măcar în parte că duhul 
lui petrecea într'o mare, uriaşă luptă. 

Antonie cel Mare, Arsenie cel Mare, Serafim din Sarov şi 
ceilalți Părinți ai noştri — toți au fost oameni de o deosebită 
bărbăție ce s'au lepădat de lume şi au defăimat toată primejdia; 
iar când aceştia plâng, plâng nu pentru pierderea vreunei avuţii, 
nici pentru vreo altă pagubă vremelnică, ci vădit înaintea pri- 
virii lor se înfăţişează ceva mult mai înfricoşat decât toată 
primejdia ce şi-o închipuie omul pe pământ. 

Acestor mari nume şi altora asemenea lor îmi voi îngădui să 
adaug şi numele Starețului Siluan. Când citim ce zice el despre 
plânsul lui Adam la care «lua aminte întreaga pustie», marea 
pustie a lumii, nu trebuie să uităm că plânsul acela era al lui, al 
lui Siluan. El trăia marea tragedie a căderii omului. Plângea 
marele plânset, înaintea căruia tot plânsul omenesc, sufletesc, 

este nimic. A plânge astfel nu poate decât cel ce a văzut veci- 
nica lumină a lui Dumnezeu. Cei ce nu au văzut sau, precum 
zice însuşi Starețul, nu au cunoscut pe Dumnezeu, nu pot 
cunoaşte acele suferinţe, nici pot plânge cu astfel de plâns. 


Vorbind cu Starețul mi s'a întărit încredințarea că înaintea 
creştinului credincios, înaintea nevoitorului sfânt se descoperă 
limitele putinţelor omului. Toate problemele vieţii omeneşti se 
vor înfățişa înaintea sa, iar aceasta cu o deosebită putere: pro- 
blema vieții şi a mortii, problemele libertății şi înfăptuirii, în- 
telesul vieții şi al suferinței; legăturile între descoperire şi cre- 
dință, între credință și cunoaștere, între lege și har, vecinicie și 
vreme; problema lui Dumnezeu şi a legăturii Sale cu lumea şi 
cu omul, a destinului lumii şi a judecății lui Dumnezeu. 

Experienţa marilor nevoitori poartă mărturie că înaintea lor 
s'a desfăşurat întregul lanţ al acestor probleme, întregul şir al 
viziunilor dogmatice, dar toate acestea se petrec în împrejurări 
aparte, cu totul diferite de lucrarea ştiinţifică academică. Duhul 
omului este dus de duhul lui Hristos către cunoaşterea lui Dum- 
nezeu, cunoaştere ființială, astfel încât însuşi cuvântul cunoaş- 
tere semnifică nu o însușire abstractă, intelectuală, nu înţelegere 
rațională, ci pătrundere în dumnezeiasca fiuinţare, împărtăşire în 
ființă. 


Când spun că înaintea creştinului nevoitor se descoperă 
limitele putințelor omeneşti; când vorbesc despre deplinătatea 
experienţei creştineşti, adică atot-omenească, am în vedere nu 
experienţa diferitelor profesii, sfera cunoaşterii ştiinţifice sau a 
feluritelor situaţii familiale, sociale, sau ale vârstelor, şi altele 
asemenea. Nu. Vorbesc despre experienţa pe care o poate avea 

omul în ce priveşte hăul căderii și experiența pocăinței şi a 
învierii în Hristos. 

Cea dintâi, adică experienţa profesională, a cunoaşterii ştiin- 
țifice, a pozițiilor sociale, şi altele, aparține existenţei vremel- 
nice, empirice; cea de-a doua, experiența răscumpărării şi în- 
vierii în Hristos, este cea a veciniciei. Cea dintâi se arată drept o 
fárâmițare şi nesfârşită felurime; cea de-a doua înfăţişează 
asemănarea omului cu Dumnezeu şi unimea neamului omenesc. 
Cea dintâi, când omul o are, nu poate adăuga nimic celei de-a 
doua; iar când omul nu o are, întru nimic o împuținează. Însă 
cea dintâi este fundalul şi, într'o anume măsură, condiţia celei 
de-a doua. Tot omul, cât se poate de mărginit fizic, nu poate 
avea decât o foarte mărginită experiență de primul fel, însă 
duhul omului este astfel încât şi în această mărginită fiinţare 
empirică nu se lipseşte de putinţa deplinătăţii celei de-a doua. 

Experienţa celei de-a doua rânduieli, în străfundurile ei, nu 
atârnă de condiţiile empirice ale vieții omului. Altfel spus, nu 
există şi nu pot exista condiţii exterioare în care petrecerea în 
poruncile lui Dumnezeu să fie absolut cu neputinţă. 


Cineva ar putea zice: Oare nu este o pretenție prea mare a 
spune că experiența creştină epuizează deplinătatea ființării 
atot-omeneşti? Oare nu este această experienţă, asemenea celor- 
lalte, doar una din felurimile nesfârşit de bogate ale fiuinţării 
cosmice, alcătuită din multele sfere ale realităților accesibile 
unei anume experiențe, de pildă: una a ştiinţei, alta a artei, a 
treia a filosofiei, a patra a pantheismului, a cincea a creştinis- 
mului ş.a.m.d.? 


Vorbind despre epuizarea putințelor ființării omeneşti mă 
întemeiez pe faptul că viaţa fiecărei făpturi înţelegătoare se miş- 
că între două limite: una — dragostea pentru Dumnezeu până la 


238 VIAȚA ŞI ÎNVĂȚĂTURA STAREŢULUI SILUAN 


ura de sine; cealaltă — dragostea de sine până la ura de Dum- 
nezeu. 

Nici una din făpturile cuvântătoare nu poate ieşi din aceste 
limite în vreuna din faptele sale. Tot ce se petrece în viaţa noas- 
tră personală nu este decât duhovniceasca determinare-de-sinc, 
anume în această rânduială, fie că ne dăm seama de aceasta ra- 
tonal, fie că determinarea-de-sine are loc în adâncul irațional al 
duhului, de unde purcede şi însăşi gândirea rațională. 

Definind cele două limite întâmpinăm aceleaşi două cuvinte 
— dragoste şi ură — doar că într'o altă înşiruire, într'o altă relaţie. 
Cu toate acestea diferenţa aci nu este doar în înşiruire, ci şi în 
adâncul înţeles al cuvintelor. Într'un caz — sfânta şi desăvârşita 
dragoste şi sfânta şi desăvârşita ură; în cel de-al doilea — greşal- 
nica de-sine-iubire şi greşalnica ură. Cea dintâi ură este urmarea 
deplinei iubiri de Dumnezeu, deplinei adunări în Dumnezeu a 
puterilor făpturii noastre, până la uitarea de sine, până la ne- 
dorirea de a se întoarce asupră-şi. Această nedorire a întoarcerii 
asupră-şi îşi asumă un caracter categoric, iar atunci se defineşte 
fie ca «mânie», fie ca «ură» de sine. Fiecare întoarcere asupră-şi 
împuțincază sau chiar întrerupe petrecerea în lumina Dumne- 
ZEIrii, şi de aceea cel ce cunoaşte iubirea lui Dumnezeu și toto- 
dată durerea pierderii ei, se leapădă cât se poate de răspicat şi de 
mânios de tot ce duce la o astfel de pierdere. 

Cu totul altceva trebuie spus în privinţa urii de Dumnezeu. 
Cei ce se iubesc pe sine până la ura de Dumnezeu sânt cei ce 
«au iubit mai mult întunerecul decât lumina» (lo. 3: 19). 

Tema aceasta îmi depăşeşte puterile, şi deci voi curma cu- 
vântul despre ea. 


Dumnezeu cheamă pe toţi. Dar nu toţi răspund chemării Lui. 
Cei ce au răspuns sânt greu încercaţi de către Dumnezeu, iar 
greul încercării Dumnezeu îl amăsoară cu gradul credincioşiei 

şi dăruirii față de Dânsul. Cei ce iubesc pe Dumnezeu trec prin 
multe grele ispitiri. Aş voi aci să ating o problemă cât se poate 
de însemnată, despre care totuşi nu ştiu deloc cum să mă ex- 
prim. Nu aflu nici cuvinte, nici căi de a lămuri această temă. De 
este cu putinţă, încercaţi să mă înțelegeţi din următoarele ne- 
putincioase cuvinte. 

Cel ce iubeşte pe Dumnezeu trece prin astfel de suferinţe, pe 
care cel ce nu are o credinţă adâncă în Dumnezeu nu le-ar putea 
răbda, ci s'ar îmbolnăvi sufleteşte. Din credința adâncă şi din 
dragoste se naşte marea bărbăție despre care vorbeşte Starețul. 
Este bărbăţia ce izbăveşte omul de a se îmbolnăvi când întâl- 
neşte lumea duhurilor rele. 

Cel ce iubeşte pe Dumnezeu ştie aceste suferinţe, dar, în ciu- 
da experienţei lor, nu numai că rămâne normal, adică îşi păs- 
trează putinţa stăpânirii de sine, putinţa controlului de sine logic 
şi moral, şi tot ce se poate numi semn al normalităţii, ci câştigă 
în plus şi un neasemuit mai mare adânc şi subțirime a acestor 
putinţe decât se observă la omul de rând. 


Cine a cunoscut din cercare măreția și greutatea căii creştine, 
acela se află sfâşiat de două simţăminte: unul — fierbintea dorire 
ca toți să cunoască pe Adevăratul Dumnezeu şi lumina vecinicei 
vieţi; celălalt, frica: Dacă cumva cel chemat nu va putea purta 
greutatea încercărilor? Iată de ce unul ca acesta într'o mai mare 
măsură se îndreptează către Dumnezeu cu rugăciunea pentru 
mântuirea tuturor şi a fieştecăruia, decât către propovăduire. 
Adevăratul creştinism aproape că nu se propovăduieşte în lume, 
căci această propovăduire depăşeşte puterile omului. În aşa fel 
este adevăratul creştinism în esența sa, încât niciodată nu se 
manifestă agresiv. 

De-a lungul întregii istorii a crestinismului putem urmări 
marea grijă a sfinților nevoitori atunci când s'ar părea cuvenit 
să grăiască deschis despre experienţa dată lor. Grija lor izvo- 
răşte, pe de-o parte, din conştiinţa că dacă oamenii, care oricum 
se tem de suferinţe şi şovăielnic iau asupra lor chiar şi o mică 
nevoință, ar auzi despre greutăţile şi mâhnirile ce avuseseră de 
suferit, ei pur şi simplu s”ar îndepărta de creştinism; pe de altă 
parte, Sfinți Părinți ştiau că uneori Dumnezeu cheamă la aceas- 
tă nevoinţă cu harul său, iar atunci ceea ce pare de ncrăbdat 
celor ce nu cunosc dragostea lui Dumnezeu se înfăţişează într'o 
cu totul altă lumină. 


Nevăzut este Dumnezeu, şi nevăzute căile duhovniceşti către 
EI; şi cum este cu putinţă a înfăţişa în cuvânt tainica viață, plină 
de măreața luptă pe care o duce Hristos pentru vecinica viaţă a 
omului zidit de El şi iubit de El? 

Dumnezeu ocroteşte libertatea omului, ca fiind cel mai pre- 
tios principiu din el, şi deci cu smerenie atrage sufletul către 
dragostea Sa; dar pe această cale a iubirii omul se întâlneşte cu 
năsâlnicul diavol. Domnul o îngăduie. El povăţuieşte sufletul 
omului nu prin a-l cruța de întâlnirea cu răul, ci prin faptul că-i 
dă puterea să biruiască tot răul. 


Calea omului către Dumnezeu este plină de mari lupte. 
Duhul nevoitorului ce năzuieşte către vecinica iubire Dumne- 
zeiască, spre a se face cu adevărat înțelegător şi în stare de 
această iubire, neapărat va trece printr'un lung şir de încercări. 

De la dragostea lui Dumnezeu vor smulge pe nevoitor pro- 
testele raţiunii, ale rațiunii proprii, ce ru poate cuprinde sau pri- 
mi legea lui Hristos, care ei, raţiunii, i se înfăţişează drept nebu- 
nie. În clipele părăsirii de către Dumnezeu astfel de proteste pot 

dobândi o deosebită putere. 

De la dragostea lui Dumnezeu vor smulge pe nevoitor: une- 
ori dorul de a trăi, alteori frica de a muri; uneori îmboldirile 
către desfătări, alteori boli sau foamete, sau prigoane și alte 
suferinţe; uneori înălțimea şi lumina unor alte descoperiri şi 
izbânzi; alteori adâncul şi mare-cuviinţa unor alte trăiri; uneori 
măreţia altor agonisiri, sau lărgimea altor putințe; uneori ve- 
denia îngerilor sau a altor făpturi cereşti, alteori tirania înfrico- 
şatelor puteri ale întunerecului. 

Cu deplină întemeiere se poate afirma că, pe calea dobândirii 
iubirii lui Dumnezeu, creştinul nevoitor va întâlni un întreg şir 
de ispite şi de încercări cu putinţă, astfel încât mai târziu, cu 
oricine s'ar întâlni nevoitorul, cunoscut îi va fi întregul complex 
al trăirilor aceluia. De aci şi putinţa Stareţilor de a înţelege su- 
fletul fiecărui om, oricine ar fi el, fără a lua în seamă rangul lui, 
ori vârsta trupească, ori nivelul duhovnicesc, ori experienţa lu- 
ptei cu patimile. 

Mă hotărăsc să afirm — legătura cu Starețul m'a încredințat 
de aceasta — că toate căile omului sânt cunoscute creștinului ne- 
voitor, pe când propriile sale căi sânt ascunse privirilor străine 
(vezi 1 Cor. 2: 15-16). 


DESPRE ÎNSEMNĂTATEA 
RUGĂCIUNII PENTRU LUME 


ericitul Stareţ scrie: «Monahul este un rugător pentru 
întreaga lume... Domnul lisus Hristos, Fiul lui Dum- 
nezeu, dă monahului dragostea Sfântului Duh, şi din 
această dragoste inima monahului necontenit se în- 
tristează pentru norod, că nu toţi se mântuiesc. Însuşi Domnul 
într'atâta Se întrista pentru norod, că Sau dat pe Sine morții pe 

cruce. Și Maica Domnului aceeaşi durere pentru oameni purta 
în inima El... Pe acelaşi Duh Sfânt L-au dat Domnul Apostolilor 
şi Sfinţilor noştri Părinţi, şi păstorilor Bisericii. În aceasta stă 
slujirea noastră lumii, şi de aceea nici păstorii Bisericii, nici 
monahii nu trebuie să se îndeletnicească cu lucruri lumești, ci să 
urmeze Maicii Domnului, Carea în Biserică, în „Sfânta sfin- 
telor”, zi şi noapte se învăţa în legea Domnului şi petrecea în 
rugăciune pentru norody. 


Rugăciunea pentru întreaga lume, pentru întreg Adamul, du- 
ce adesea la îndepărtarea de la a sluji omului aparte. Poate că 
cineva va întreba: Oare o astfel de îndepărtare de la slujirea 
aparte nu este lepădarea a ceva concret pentru ceva abstract? 
Fireşte că nu, deoarece întreg Adamul nu este o abstracţie, ci 
deplinătatea cea mai concretă fiinţăru omeneşti. 

Firea funţării atot-omului este astfel încât fiece persoană 
aparte, biruind în sine răul, prin biruinţa sa dă o lovitură atât de 
mare răului cosmic încât urmările ei se vor răsfrânge în chip 
binefăcător asupra destinelor întregii lumi. Pe de altă parte, răul 
cosmic are o astfel de fire încât, odată biruit în ipostasuri (per- 
soane) omeneşti aparte, el suferă o lovitură a cărei însemnătate 
şi ale cărei dimensiuni sânt total neproporționale cu cantitatea. 

Un singur sfânt este un fenomen cât se poate de preţios pen- 
tru întreaga omenire. Sfinţii, prin simplul fapt al existenţei lor, 
fie şi necunoscută lumii, dar cunoscută lui Dumnezeu, fac să se 
pogoare pe pământ, peste întreaga omenire, marea binecuvân- 
tare a lui Dumnezeu. Starețul scrie: 

«lată, gândesc că pentru aceşti oameni Domnul păstrează 
lumea, căci ei sânt atât de plăcuţi lui Dumnezeu, şi Dumnezeu 
totdeauna ascultă pe smeriții Săi robi, şi nouă tuturor ne este 
bine pentru rugăciunile lor». (p. 515) 

«Lumea stă prin rugăciune, dar când va slăbi rugăciunea, 
lumea va pieri»... «Poate vei zice că acum nu mai sânt astfel de 
monahi care să se roage pentru întreaga lume; dar eu îţi spun că 
atunci când nu vor mai fi rugători pe pământ lumea se va sfârşi, 
vor veni mari năpaste; şi încă de acum sânt în lume». (p. 438) 


Sfinții trăiesc prin dragostea lui Hristos, care este Dumneze- 
iasca putere ce zideşte şi păzeşte lumea, şi de aceea este atât de 
mare însemnătatea rugăciunilor lor. Sfântul Varsanufie!, de 
pildă, mărturiseşte că în vremea lui rugăciunea a trei bărbați 
păzea lumea de catastrofe. Din pricina unor sfinți necunoscuţi 
lumii se schimbă curgerea evenimentelor istorice şi chiar cos- 
mice, drept care fiece sfânt este un fenomen de însemnătate 
cosmică ce depăşeşte hotarele istoriei pământului şi trece în 
lumea veciniciei. Sfinţii sânt sarea pământului; ei sânt sensul 
ființării lui; ei sânt rodul pentru care el se păzeşte. lar când pă- 
mântul va înceta a rodi sfinți, se va ridica de la dânsul puterea 
ce păzeşte lumea de catastrofe. 

Fiecare sfânt — precum Antonie, Arsenie, Nicolae, Efrem, 
Serghie, Serafim, şi alții asemenea lor — alcătuieşte cea mai de 
preţ vecinică moştenire a întregii lumi, măcar că lumea nici nu 
voieşte să o ştie, şi adesea îşi omoară prorocii. 


Sânt oameni care, în chip ciudat, nu înţeleg măreţia faptelor 
duhovniceşti, în vârtutea înrădăcinăriui acestor fapte în Fiinţarea 
Dumnezeirii fără-de-început. Aceşti oameni înțeleg viaţa religi- 
oasă, duhovnicească, drept trăiri subiective, psihologice, care se 
sting de îndată ce se sfârşesc în suflet. Din îndelunga părtăşie cu 


! Stareţ din Palestina, sec. VI. (N. tr.) 

Starețul şi din cuvintele sale mai sus pomenite vedem că el so- 
cotea stările duhovniceşti ca fiind deosebit de mari în înțelesul 
lor vecinic, fiinţial. Rugăciunea pentru vrăjmaşi şi pentru în- 
treaga lume o simţea ca vecinică viață, ca Dumnezeiască lucrare 
în sufletul omului, ca har nezidit şi dar al Sfântului Duh; şi câtă 
vreme lumea va primi acest dar, ea va dăinui, dar de cum nu va 
mai fi pe pământ, în întreagă mulțimea oamenilor, fie şi un sin- 
gur purtător al acestui har, de îndată istoria pământului va în- 
ceta, şi nici o ştiinţă omenească, nici o cultură nu va putea îm- 
piedeca această pieire. 


Experienţa de zi cu zi ne arată netăgăduit că până şi cei ce 
primesc în suflet porunca lui Hristos pentru dragostea către 
vrăjmaşi, în viaţa lor nu o înfăptuiesc. De ce? Mai întâi de toate 
pentru că, fără har, noi nu putem a iubi vrăjmaşii;, dar dacă cei 
ce înţeleg că aceasta le depăşeşte puterile fireşti ar căuta de la 
Dumnezeu ajutorul harului, precum zice Starețul, fără îndoială 
că l-ar primi. 

Din nefericire precumpăneşte fenomenul contrariu: nu numai 
necredincioşii, ci şi cei ce se mărturisesc creştini se tem a se 
purta față de vrăjmaşi după poruncile lui Hristos. Ei presupun 
că aceasta va folosi numai vrăjmaşilor; că vrăjmaşii care, priviți 
prin prisma neagră a urii, se înfăţişează de obicei ca neavând 
nimic bun, se vor folosi de «slăbiciunea» lor, şi vor răspunde 
iubirii fie prin a-i răstigni, fie prin a-i călca neruşinat în picioare 
şi a-i robi; iar atunci răul, a cărui personificare de obicei se 
închipuie a fi vrăjmaşul; va birui. 

Gândul despre «slăbiciunea» creştinului este total greşit. 
Sfinţii au îndeajunsă putere spre a stăpâni asupra oamenilor, dar 
merg, pe calea contrarie: ei înşişi se robesc fratelui, și astfel do- 
bândesc o dragoste ce în esenţa sa este nepieritoare. Pe această 
cale ajung la biruinţa care rămâne în veci, pe când biruinţa prin 

putere nu este niciodată statornică, fund, prin firea ei, nu atât 
slava, cât ocara omenirii. 


Starețul înţelegea şi întruparea lui Dumnezeu-Cuvântul, şi 
întreaga viaţă pământească a lui Hristos ca dragoste pentru în- 
treaga lume, măcar că aceasta este plină de vrăjmăşie pentru 
Dumnezeu. Asemenea şi pe Duhul Sfânt L-a cunoscut într'o 
dragoste care, prin arătarea sa, izgoneşte toată ura, precum lu- 
mina izgoneşte întunerecul; într'o dragoste care aseamănă pe 
om cu Hristos până în cele mai lăuntrice mişcări ale sufletului. 
Aceasta şi este, potrivit învăţăturii Stareţului, adevărata credin- 
tă. 

«Mulţi au cercetat toate credințele, însă adevărata credință 
nu au cunoscut-o aşa cum se cuvine; dar cel ce în smerenie va 
ruga pe Dumnezeu, ca Domnul să-l lumineze, da-va lui Domnul 
a cunoaşte cât de mult iubeşte El omul». (p. 310) 

Oamenilor le este frică să se arunce în focul pe care Domnul 
l-a adus pe pământ. Le este frică să ardă în el şi să-şi «piardă» 
sufletul. Însă cei ce nu s'au înfricat de această credință (Lc. 17: 
33; Io. 12: 25), precum vedem în pilda Stareţului, ştiu că au 
aflat viaţa cea vecinică — şi o ştiu atât de limpede, că nu le 
trebuie altă mărturie, fără numai duhul ce poartă mărturia în ei 
înşişi (1 lo. 3: 14; 5: 10). 


Ani îndelungaţi viaţa Stareţului a fost rugăciune pentru lu- 
me; şi, într'un chip necunoscut nouă, harul lui Dumnezeu îl în- 
cunoştinţa că, atâta vreme cât va fi în lume o astfel de dragoste 
şi rugăciune, lumea se va păzi de către Dumnezeu, dar când iu- 
birea pentru vrăjmaşi va dispărea cu totul de pe faţa pământului, 
atunci lumea va pieri în focul dezbinării atotcuprinzătoare. 


Calea Stareţului este calea sfinţilor, arătată de Însuşi Hristos, 

dar lumea, în întregul ei, nu a primit-o. Luptându-se cu răul ce 
se manifestă până şi fizic, oamenii aleargă către forţa fizică. Pe 
această cale se află chiar şi creştini. În Biserica Apuseană, în 
Evul Mediu, lupta fizică cu răul căpătase o îndreptățire dogma- 
tică pe care nu a lepădat-o nici până astăzi. Pe atunci ea apărea 
sub forma «sfintei inchiziții», dar astăzi ia alte forme, care însă, 
în esenţa lor duhovnicească, rămân identice. De asemenea, şi în 
istoria Bisericii Pravoslavnice — şi istoria din vechime, şi cea 
prezentă, până în zilele noastre — se cunosc multe cazuri când se 
înclina către ideea luptei fizice cu răul, dar, din fericire, acestea 
erau răbufnirile unor ierarhi răzleți, sau ale unor grupări bise- 
ricești; dar Însăşi Biserica nu numai că nu a sfințit ṣi nu a dog- 
matizat asemenea mijloace, ci totdeauna a mers pe calea urmării 
lui Hristos cel Răstignit, Carele a luat asupră-Și povara lumii. 

Starețul avea o adâncă şi limpede conştiinţă că răul nu se 
biruieşte decât cu binele; că lupta prin silnicie nu duce decât la 
înlocuirea unei tiranii cu alta. De multe ori mi-a fost dat să vor- 
besc cu el pe această temă. Spunea: «În Evanghelie este spus 
limpede... Când samarinenii nu au voit să-L primească pe Hris- 
tos, Apostolii Iacov şi loan au voit să aducă foc din cer spre a-i 
pierde, însă Domnul i-a oprit, zicând: Voi nu ştiţi ai cărui duh 
sânteţi... Eu nu am venit să pierd pe oameni, ci să-i mântuiesc 
(vezi Lc. 9: 52-56). Şi noi datori sântem să avem numai acest 
gând — ca toţi să se mântuiască». 


Dumnezeu a binevoit — spre rușinea şi ocara mea — să-mi în- 
gădute a fi apropiat Stareţului şi a vedea în parte la el ce minu- 
nată viață a adus pe pământ Hristos, a vedea cum, în una și 
aceeaşi inimă, în chip neînțeles împreună petrec adânca și tarea 
pace şi adâncul, marele plâns; bucuria și liniştea pentru toate, și 
totodată marea suferință a duhului ce trăieşte tragedia omenirii. 

Legea vecinicei vieţi — de putem îngădui aci cuvântul lege — 


PENTRU CUVÂNTUL LUI DUMNEZEU 247 


se cuprinde în cele două porunci: cea a dragostei de Dumnezeu, 
ŞI cea a dragostei pentru om, pentru aproapele. Dar când nevoi- 
torul se îndepărtează de lume, el se îndreaptă cu precădere, la 
începutul vieţuirii sale, către porunca cea dintâi şi către propria- 
1 pocăință, asumând o trăsătură ce poate părea egoistă. Mai târ- 
ziu, când pocăinţa atinge o anume măsură a deplinătăţii şi când 
harul se atinge de sufletul nevoitorului, începe a lucra în el dra- 
gostea lu: Hristos, revărsându-se asupra oamenilor şi asupra în- 
tregii omeniri. Atunci, fie şi rămânând în pustie şi nevăzând lu- 
mea cu ochii trupeşti, el o vede în duh şi îi trăieşte adânc sufe- 
rințele, căci le trăieşte cu conştiinţa creştină a faptului că fiece 
om este o mare şi vecinică valoare de nerepetat. 

Oriunde se va duce omul, în orice pustie sar închide, de va 
fi pe căile adevăratei vieţi în Dumnezeu va trăi tragedia lumii, 
ba chiar neasemuit mai încordat şi mai adânc decât cei ce vie- 
țuiesc în mijlocul lumii, căci aceştia nu cunosc cele de care sânt 
lipsiţi. Oamenii suferă din pricina multor lipsuri, dar, cu rare 
excepţii, lipsa lor de căpetenie nu o cunosc. Cei lipsiţi de bu- 
curiile vremelnice, cercând nevoia lor, se îndurerează şi plâng; 
dar cu ce plâns s'ar tângui întreaga lume, dacă ar conştientiza 
lipsa ei cea de căpetenie, şi cu ce căutare ar căuta acel «singur 
lucru care trebuieştey»? 


Există o durere pentru lume adevărată, sfântă, iubită lui 
Dumnezeu; dar este şi una strâmbă, întunecată. În sufletul omu- 
lui ce nu a cunoscut desăvârşita iubire, cele două porunci ale lui 
Hristos nu arareori se află într'o crâncenă împotrivire. Cel ce 
iubeşte pe Dumnezeu iese din lume şi se afundă într'un egoism 
duhovnicesc şi, ca şi nepăsător față de ce se întâmplă în lume, 
îşi mântuieşte propriul suflet. Cel ce pătimaş iubeşte lumea oa- 
menilor, îi trăieşte suferințele. Purtând în sine durerea pentru 
lume, el se ridică împotriva lui Dumnezeu, socotindu-L pricina 

suferințelor de care este plină întreaga lume; şi uneori se ridică 
până la o puternică învrăjbire. În Fericitul Stareţ însă se putea 
vedea, după chipul lui Hristos, şi cea dintâi, şi cea de-a doua 
iubire, în unirea lor firească, în ciuda feluritelor lor înfățişări: 
biruitoare în vecinicie, iubirea suferă în lumea noastră a păca- 
tului. 


Dumnezeu mi-a îngăduit a vedea în parte cum plângea 
Starețul pentru ca lumea să nu se lipsească de harul Sfântului 
Duh, ce îi fusese dat să-l cunoască. Se chinuia cu adâncă 
«durere», şi pentru «toate noroadele pământului» cerea de la 
Dumnezeu milosârdia. 

Aşadar, adevărata dragoste de Dumnezeu se răsfrânge într'o 
adevărată dragoste pentru om, şi pentru aceea Starețul afirma 
neîncetat că «cine nu-şi iubeşte vrăjmaşii, în acela nu este 
dragostea lui Dumnezeu». 

«Durerea pentru vrăjmaşi» — nu o milă disprețuitoare avea el 
în vedere, ci durerea unei inimi iubitoare — era pentru dânsul 
însemnul adevărului căii lui Dumnezeu. 


CUVÂNTUL CEL DE PE URMĂ 


Dacă cu ochiul minții vom arunca o privire asupra celor 
două mii de ani de istorie a creştinătăţii ni se va înfățişa o ne- 
sfârşită bogăţie a înfăptuirilor culturii creştine. Uriaşe biblioteci, 
pline de marile opere ale minţii şi duhului omului. Nenumărate 
academii, universităţi, institute, unde sute de mii de tineri, apro- 
piindu-se de țărmul acestui măreț ocean, uneori cu răsuflarea 
tăiată, alteori cu inima bătând, mulțămitori pentru cinstea şi fe- 
ricirea date lor, alteori cu fierbinte năzuință, lepădând şi som- 
nul, şi grija trupului, însetaţi beau apa cea vie a înțelepciunii. 
Zeci de mii de măreţe biserici, minunat zidite de geniul ome- 
nesc. Nenumărate, neprețuite opere ale celorlalte arte: muzică, 

pictură, sculptură, şi încă multe altele. Starețul însă, parcă ne- 
luând în seamă toate acestea, se oprea la una: smerenia şi 
iubirea vrăjmaşilor — aceasta cuprinde totul. 


Îmi amintesc că, într'o clipă a vieţii mele, atras de scrierile 
Sfinţilor Părinţi, i-am spus întristat: «Rău îmi pare că nu am nici 
putere, nici vreme să mă adâncesc în theologie». La care el a 
răspuns: 

«Şi socoteşti aceasta a fi ceva mare?»... Tăcând eu, adăugă: 
«După mine, mare este numai una: a te smeri, căci mândria ne 
împiedică a iubi». 

Au fost împrejurări în viata mea când Dumnezeu mi-a arătat 
că Starețul era cu adevărat purtător al Duhului Sfânt, şi deci 
cuvântul i-l credeam fără să-l trec prin nepotrivita şi jalnica mea 
judecată. Şi nici acum aflu în sinemi nici cea mai mică împo- 
trivire lui, ci simt în inimă cuvântul lui că este cuvântul cel de 
pe urmă. 

Domnul a adunat întreagă legea şi prorocii în două porunci 
cât se poate de scurte (Mt. 22: 40). Iar la Cina cea de Taină, îna- 
intea însăşi ieşirii Sale la moartea pe cruce, zicând Apostolilor: 
«Mai mare dragoste decât aceasta nimenea are, ca cineva 
sufletul să-şi puie pentru prietenii să», a adăugat: «Voi prietenii 
Mei sânteţi... am zis vouă prieteni, că toate câte am auzit de la 
Tatăl Meu cunoscute am făcut vouă» (lo. 15: 13-15). Tot aşa, în 
aceste puţine cuvinte s'a spus totul; iar în afara lor toate legile, 
toți prorocii, toate culturile sânt nimic. 


Au trecut zece ani din ziua săvârşirii Stareţului, și de aceea a 
devenit cu putință să înfăţişez credincioşilor cuvântul său. În 
vremea vieţii cuvântul se spune numai celor mai apropiați şi 
credincioşi prieteni, dar şi aceasta în clipe rare şi deosebite, căci 
nu ştie omul cum îşi va săvârşi călătoria; nu ştie dacă prin viața 

şi moartea sa îşi va îndreptăți cuvântul. 

Si eu, dacă cuvântul ar fi al meu, nu l-aş rosti, căci nu-l în- 
dreptățesc prin viața mea, nici nu-i pot purta judecata. În cazul 
de față însă lucrul meu se poate asemăna cu al poştaşului ce 
aduce scrisoarea nu de el scrisă, sau al zeţarului ce culege o 
scriere străină. Cu toate acestea îndrăznesc să gândesc cuvântul 
Stareţului ca fiind vrednic de cea mai mare luare-aminte şi 
studiu, nu unul exterior, desigur, ci prin însăşi viaţa. Nu cunosc 
pe nimeni care atât de hotărât, cu atâta adevărată apostolicească 
încredințare, sau mai bine zis cunoaştere, să fi afirmat că dra- 
gostea de vrăjmaşi este singurul neîndoielnic criteriu al ade- 
vărului — iar aceasta nu numai în sens soteriologic, adică în 
întocmirea vieții duhovniceşti-morale care să mântuiască omul, 
dar şi în plan dogmatic, adică al reprezentării abstract-ideale a 
Fiinţei lui Dumnezeu. 

Lumea întreagă, până şi în ziua de astăzi, caută criteriul ade- 
vărului. Credinciosul îl recunoaşte a fi Biserica, pentru că Ea 
este «stâlp şi întărire a adevărului» (1 Tim. 3: 15), în vârtutea 
legăturii Ei funțiale cu Capul-Hristos, al Cărui trup tainic este 
Ea, în vârtutea necontenitei petreceri şi lucrăni a Duhului Sfânt 
într'însa, după făgăduinţa lui Dumnezeu. Însă experienta isto- 
rică a vădit a fi neîndestulat de limpede această referinţă, căci 
Biserică se numeşte nu numai cea Una şi adevărată, ci toate 
celelalte aşa-zise biserici, şi nu există vreun semn exterior care 
să deosebească netăgăduit adevărata Biserică de cele aşa-zise. 
Însă criteriul înfățișat de Stareţ poate fi numit «universal» 
pentru că dă putinţa fiecăruia nu numai a-şi recunoaşte, prin 
controlul conştiinţei vieții duhovniceşti în manifestarea sa psi- 
hologică, locul duhovnicesc în care se află, adică a-şi cunoaşte 
adevărul sau neadevărul căii înaintea lui Dumnezeu, dar şi a 
deosebi învățătura adevăratei Biserici de tot adaosul străin şi 
scâlciat ce 1 se aduce. 

Mărturisirea dogmatică a Bisericii constituie o unime or- 
ganică, întreagă şi de nedespărțit, din care nu este cu putinţă 

după propria voie a desprinde elemente aparte. O oarecare gre- 
şală, oriunde ar fi, neapărat se va răsfrânge asupra felului vieții 
duhovniceşti a omului; și chiar de este cu putință ca unele 
greşeli şi abateri în gândirea despre ființarea Dumnezeiască şi 
despre porunci să nu se răsfrângă păgubitor asupra lucrării 
mântuirii, sânt totuşi cu putință şi astfel de abateri şi de scâlcieri 
care să prăpăstuiască mântuirea. 

Învățătura Bisericii nu se prezintă ca o cunoaştere «pură», iar 
dogmele Ei nu sânt o învăţătură abstractă despre fiinţarea Dum- 
nezeiască, ceea ce ar fi o «enoză» străină Bisericii. Nu. Dog- 
mele adevăratei Biserici totdeauna poartă două însuşiri: una 
«ontologică»', cealaltă soteriologică. Drept casă a Dumnezeului 
Celui Viu, Ea mai presus de toate şi mai mult decât toate se 
apleacă asupra problemei vieţii; scopul şi misiunea Ei sânt 
mântuirea omului, şi de aceea atenţia principală nu este asupra 
«ontologie» abstracte, ci asupra mântuirii. lar mântuirea se 
dobândeşte prin paza poruncilor lui Hristos, pentru dragostea de 
Dumnezeu şi de aproapele. Cea de-a doua poruncă a lui Hristos 
cuprinde în sine şi porunca Domnului: «lubiți pre vrăjmaşii 
voştri». 

Starețul aşa L-a cunoscut pe Hristos Ce i S'a arătat, şi 
stăruia că aceasta este singura adevărată şi sigură cale către acea 
cunoaştere a lui Dumnezeu care este vecinica viață; este calea 
către cunoaşterea lui Dumnezeu prin venirea şi sălăşluirea Sa în 
sufletul omului (lo. 17: 3; 14: 21-23). 

Adevărata Biserică totdeauna păzeşte învățătura lui Hristos 
neatinsă, dar nu toţi cei ce se socotesc a fi mădulare ale Bise- 
Ticii, ba chiar grăiesc în numele Ei, înțeleg acea învățătură, căci 
porțile iubirii Ei sânt larg deschise fiecăruia, oricare ar fi 
propăşirea lui duhovnicească, numai să mărturisească credința 
şi dorinţa sa de a se mântui. În vârtutea acestui fapt viaţa empi- 


! Folosesc aci cuvântul urmând terminologia theologic-filosofică accep- 
tată (de la „ontologie” — „învăţătura despre ființă”). 

rică a Bisericii mereu înfăţişează un amestec de adevăr, izvorât 
din sfinţenia vieţii, şi neadevăr, adăugit de păcatele mădularelor 
Sale neputincioase, fără a exclude şi pe unii din reprezentanții 
sfintei ierarhii. 

Această împrejurare îngreuiază cât se poate de mult putinţa 
de a deosebi adevărata Biserică de aşa-zisele biserici, care de 
asemenea pot pretinde la continuitatea istorică din vremile 
apostolice, care de asemenea propovăduiesc o învățătură dog- 
matică întemeiată pe Sfânta Scriptură, însă cu adaosuri străine 
adevărului Dumnezeiesc şi voii lui Dumnezeu. Izvorul răstăl- 
măcirilor şi scâlcierilor este voia păcătoasă, fie omenească, fie 
drăcească, ce adesea nu se poate demonstra logic — nu numai 
altora, dar nici sieşi a lămuri. Şi iată că în toate aceste îm- 
prejurări criteriul arătat de Starețul Siluan este preţios, deoarece 
dă putinţa negreşalnic a desluşi prezenţa unei voi străine 
Dumnezeului «Carele voieşte ca toți oamenii să se mântuiascăy 
(1 Tim. 2: 1-6) şi Care ne-a dat porunca: «lubiţi pre vrăjmaşii 
voştri»). 

Această poruncă a lui Hristos, fiind răsfrângerea în lume a 
iubirii atotdesăvârşite a Dumnezeului Întreit-Unul, este piatra 
cea din unghi a întregii noastre învățături; este ultima sinteză a 
întregii noastre theologii; este «puterea cea de sus» şi «prisosul 
de viață» dat de Hristos (o. 10: 10); este «botezul cu Duh Sfânt 
şi cu foc» de care vorbeşte loan Botezătorul (Mt. 3: 11). Cu- 
vântul «lubiţi pre vrăjmaşii voştri» este focul aruncat de Dom- 
nul pe pământ prin venirea Sa (Lc. 12: 49); este nezidita Dum- 
nezeiască Lumină ce a strălucit Apostolilor pe Thavor; este 
limbile de foc în care Duhul Sfânt S'a pogorât asupra Apos- 
tolilor în foişorul Sionului; este Împărăţia lui Dumnezeu în noi 
«venind întru putere» (Mc. 9: 1): este deplinătatea omenirii şi 
desăvârşirea asemănării cu Dumnezeu (Mt. 5: 44-48). 


Oricât de înţelept, şi învăţat, şi nobil ar fi omul, dacă nu 
iubeşte pe vrăjmaşi, adică pe tot omul, la Dumnezeu nu a ajuns. 

Și dimpotrivă, oricât ar fi de simplu, şi sărac, şi «neştiutor», 
dacă poartă în inima sa această iubire, «petrece în Dumnezeu, şi 
Dumnezeu în el petrece». A iubi pe vrăjmaşi în afara celui Unul 
Adevăratul Dumnezeu, întărea Starețul, este cu neputinţă. Pur- 
tătorul unei asemenea iubiri este părtaş vecinicei vieţi, a cărei 
neîndoielnică mărturie o poartă în sufletul său. El este sălaş 
Duhului Sfânt, şi în Duhul Sfânt cunoaşte pe Tatăl şi pe Fiul, şi 
aceasta cu adevărată şi de-viaţă-purtătoare cunoaştere; şi în Du- 
hul Sfânt este frate şi prieten al lui Hristos, este fiu al lui Dum- 
nezeu şi dumnezeu după har. 


Căutând asupra Fericitului Stareţ Siluan, nu arareori gân- 
deam: 

Sub orice aspect am privi viaţa creştină ea ni se înfăţişează 
întru totul contradictorie mersului obişnuit al vieţii omenești şi 
măsurilor ei. Pretutindenea observăm un straniu paradox. 

Creştinul se smereşte în inima sa până în ultimul grad, se 
înjoseşte în propria-i conştiinţă «mai prejos decât toată făptura», 
iar prin această smerenie se înalță la Dumnezeu şi se face mai 
presus decât toată făptura. 

Creştinul se depărtează de lume; în «egoista» sa grijă pentru 
propria-i mântuire el părăseşte toate ca fiind nefolositoare; îşi 
«urăşte» tată şi mamă şi copii, de sânt; se leapădă de toată legă- 
tura trupească şi sufletească; în năzuinţa sa către Dumnezeu el 
«urăşte» lumea şi se afundă deplin în adâncul inimii sale. Și 
când pătrunde cu adevărat acolo, spre a da război acolo cu 
satana, spre a-şi curăţi inima de toată greşalnica patimă, atunci 
în aceeaşi inimă a sa, în adâncul ei, se întâlneşte cu Dumnezeu, 
şi în Dumnezeu începe a se vedea legat în chip nedespărțit de 
întreaga ființare a lumii, şi nu-i mai este atunci nimic străin, 
nimic în afară. 

Rupându-se la început de lume, o află din nou în sine prin 

Hnistos, dar de acum într'un chip cu totul aparte, legat fiind de 
ea cu «legătura dragostei» pe vecie. Atunci fiece om, oricât de 
îndepărtat ca loc sau ca perioadă istorică în care a trăit, este 
cuprins prin rugăciune în viaţa sa vecinică. Atunci îşi dă seama 
că inima sa nu este doar un mădular trupesc, nici un organ al 
vieţii sufleteşti, ci altceva, ce nu se lasă definit, ceva în putere a 
atinge pe Dumnezeu, izvorul întregii ființări. În adâncul inimii 
sale creştinul într'un chip anume trăieşte întreagă istoria lumii 
ca pe a sa proprie, şi nu numai pe sine se vede, ci întreaga lume 
a oamenilor, întreagă mulțimea gândurilor şi trăirilor duhov- 
niceşti cu putinţă, şi nu-i mai este atunci om străin, ci pe fiecare 
îl iubeşte, precum a poruncit Hristos. 

Pentru a rămâne în dragostea lui Dumnezeu trebuie neapărat 
ca şi mânia, şi «ura» să-şi atingă ultima încordare, însă ele sânt 
îndreptate asupra păcatului ce trăieşte în mine, asupra răului ce 
trăieşte în mine — în mine, iar nu în fratele. 

Toată puterea stării-împotrivă răului cosmic se adună în 
adâncul inimii creştinului, pe când în cele din afară, după po- 
runca Domnului, el «nu se împotriveşte răului» (Mt. 5: 39). 

Inima creştinului se teme de toate, până şi de cea mai mică 
mişcare a vreunui gând sau simțământ nu bun; ea se nelinişteşte 
de toate, pentru toate o doare şi se mâhneşte, şi în acelaşi timp 
nu se teme de nimic, de absolut nimic; măcar de şi «cerul şi pă- 
mântul s'ar ciocni, măcar de şi munții cu sunet ar cădea asupra 
capetelor noastre, cu toată păruta lor greutate, dar inima adâncă 
a creştinului rămâne într'o linişte neînfricată. 

Creştinul este făptura cea mai neajutorată; el se află sub lo- 
viturile tuturor şi ale fiecăruia; creştinul este rob şi lepădătură 
tuturor (1 Cor. 4: 13), şi în acelaşi timp el şi numai el rămâne 
slobod şi ncatins, în înţelesul cel mai adânc şi desăvârşit al 
cuvântului. 

Începând cu lepădarea, cu respingerea şi cu «ura», după cu- 
vântul lui Hristos: «De vine către Mine cineva, şi nu urăşte pre 
tatăl său, şi pre mumă, şi pre muiere, şi pre copii, şi pre fraţi, şi 

pre surori, încă şi sufletul său, nu poate ucenic al Meu să fie» 
(Lc. 14: 26); şi iarăşi: «Deci aşa fieştecarele din voi carele nu se 
leapădă de toate avuţiule lui (fie în planul matenal, fie inte- 
lectual, fie sufletesc), nu poate ucenic al Meu să fie» (Le. 14: 
33) — creştinul sfârşeşte prin a dori să-şi pună sufletul pentru 
Hristos şi «pentru prietenii şi neprietenii săi». 

Aşadar toate lepădând, de toate rupându-se, toate «urând», 
creştinul primeşte de la Dumnezeu darul vecinicei duhovniceşti 
iubiri pentru toţi şi pentru toate. Toate părăsind, de toate înde- 
părtându-se, el se face deținătorul unor bogății neasemuit mai 
mari, adevărate şi vecinice. «Nimic având, toate cuprindem» (2 
Cor. 6: 10). 

Astfel, comparând cu viaţa obişnuită, viaţa creştină se arată 
întru totul contradictorie, paradoxală. 

În întâlnirile cu Starețul adesea gândeam: «Merge cu picioa- 
rele pe pământ, cu mâinile munceşte, şi trăieşte printre oameni 
ca omul cel mai de rând, dar nimeni afară de Dumnezeu nu-l 
cunoaşte». 





d see Pa 





CAP. XIII 

trăi creştineşte este cu neputinţă: creştineşte se poate 
numai muri, precum murea Apostolul Pavel în toate 
zilele (1 Cor. 15: 31). 

În neputincioasa-mi încercare de a descrie fie cât 
de puţin calea duhovnicească a marelui Stareţ mă apropii de să- 
vârşirea căii vieții sale pământeşti, care, în limbajul omenesc 
obişnuit, se numește moarte, dar în graiul credincioşilor — 
săvârşit. În ultimii ani ai vieţii sufletul Stareţului neîncetat tră- 
gea către rugăciunea pentru lume. Până în sfârşit rămăsese liniş- 
tit şi paşnic în afară, dar foarte adesea expresia ochilor îi era una 
adunată, îndurerată. În convorbiri revenea cel mai adesea la 
două teme; spunea: 

«,„Merg către Tatăl Meu şi Tatăl vostru, către Dumnezeul 
Meu şi Dumnezeul vostru”. Gândeşte-te, ce cuvinte milostive 
sânt acestea... Domnul ne face pe toți o singură familie». 

Spunea iarăşi: 

«Roagă-te pentru oameni... Fie-ţi milă de norodul lui Dum- 
nezeu». 

Zicerii mele că a te ruga pentru oameni este greu, el a 
răspuns: 

«Bineînţeles că este greu... a te ruga pentru oameni înseamnă 
a-ți vărsa sângele... dar este nevoie de rugăciune... Tot ceea ce 
ne-a învăţat vreodată harul trebuie ţinut până la sfârşitul vieții... 
Domnul uneori părăseşte sufletul pentru a-l cerca, pentru ca 

sufletul să-şi arate înţelegerea şi bunăvoirea, dar dacă omul nu 
se sileşte a lucra, va pierde harul; însă dacă-şi va arăta bunăvo- 
irea, atunci harul îl va iubi şi nu-l va mai părăsi». 

Era vădit că «harul îl iubise şi nu-l mai părăsea». 


În structura lumii se observă o rânduială ierarhică, o împăr- 
tire în mai presus şi mai prejos: piramida fiinţării. Însă în 
conştiinţa omului întâlnim ideea egalității, ca o nevoie de 
neocolit a cugetului nostru adânc. 

Unii observând, pe de-o parte, lumea psihofizică, şi pe de al- 
tă parte, ființarea duhovnicească empiric dată a omului, şi vă- 
zând şi în una, şi în cealaltă, aceeaşi piramidă a inegalității, 
ajung la gândul unei inegalităţi până şi în firea omului, ca fiind 
ceva ontologic de neocolit; şi din convingere filosofică, fie păti- 
maşă, fie nepătimaşă, înăbușă în ei înşişi cerința conştiinţei. Al- 
ţii, purcezând tocmai de la această neîncetată cerinţă a cugetului 
adânc, a adâncii conştiinţe a duhului omenesc, năzuiesc necon- 
tenit către înfăptuirea egalității în ființarea omenirii. 

Este însă oare cu putinţă egalitatea, acolo unde principalul 
temei al fiinţei este libertatea? Din experienţa miilor de ani ce 
s'au scurs din istoria omenirii se impune răspunsul — nu. 

Atunci ce este de făcut spre a schimba această rânduială a lu- 
crurilor pe care duhul nostru nu o poate primi? Desigur, a res- 
pinge cea mai adâncă sete a duhului — aceea de a vedea pe toți 
oamenii egali în deplinătatea lor — nu putem. 

Să ne întoarcem la Hristos şi să vedem cum dezleagă El pro- 
blema. 

Domnul nu neagă realitatea inegalităţii ierarhiei, împărțirii în 
mai presus şi mai prejos, mai mare şi mai mic, dar această Pira- 
midă a fiinţării El o întoarce cu vârful în jos, și astfel atinge ul- 
timul grad al desăvârşirii. 

Neîndoielnicul vârf al Piramidei este Însuşi Fiul Omului, 

Singurul, adevăratul, vecinicul Domn; iar El spune despre Sine 
că «nu a venit să 1 se slujească, ci să slujească şi să-Și dea su- 
fletul răscumpărare pentru mulți» (Mt. 20: 28). Despre îngeri 
noi am primit învăţătura că sânt făpturi mai presus de noi prin 
cunoaştere şi chipul fiinţării, în comparație cu viața noastră 
pământească, dar despre ei Apostolul vorbeşte ca despre «du- 
huri slujitoare, trimițându-se spre slujba celor ce au a moşteni 
mântuirea» (Evr. 1: 14). Ucenicilor Săi, Domnul le porunceşte 
să-l urmeze pilda ce le-a dat spălându-le picioarele (lo. 13: 15). 
EI le spune: «Ştiţi că domnii păgânilor domnesc preste ei, şi cei 
mari stăpânesc pre ei. Ci între voi nu va fi aşa: ci carele va voi 
între voi a fi mai mare, să fie vouă slujitoriu; şi carele va voi 
între voi a fi întâiu, să fie vouă rob» (Mt. 20: 25-27; Mc. 10: 42- 
44). Astfel se determină rostul şi înţelesul ierarhiei Bisericeşti, 
şi anume, ridicarea celor ce stau mai prejos, până la treapta de- 
săvârşirii duhovniceşti pe care se află cei ce stau mai sus în rân- 
duiala ierarhică, potrivit cuvântului Apostolului: «Şi acela au 
dat pre unii apostoli, pre alţii proroci, pre alții binevestitori, pre 
alții păstori şi dascăli, pentru săvârşirea sfinților spre lucrul 
slujbei, spre zidirea trupului lui Hristos; până ce vom ajunge toți 
la unimea credinţei şi a cunoaşterii Fiului lui Dumnezeu, întru 
bărbat desăvârşit, întru măsura vârstei plinirii lui Hristos» (Efes. 
4: 11-13). 


Hristos ca Făcător, adică pricinuitor sau, cu alte cuvinte, 
«Pricina» funțării lumii, a luat asupră-Și povara păcatului între- 
gii lumi. El este vârful piramidei răstumate, vârful pe care apasă 
povara întregii piramide a fiuinţării. 

Cei ce urmează lui Hristos, într'un chip de netâlcuit se asea- 
mănă Lui, primind asupra lor poverile şi neputinţele altora: 
«Datori sântem, cei puternici, slăbiciunile celor neputincioşi a 
purta» (Rom. 15: 1). 


Vorbesc acì despre toate acestea spre a arăta osebirea carac- 

teristică a cău creştine, a ceea ce mi s'a dat a vedea în viaţa 
lăuntrică a Stareţului. Îmi recunosc neputinţa de a dezvălui în 
cuvinte şi chipuri această viaţă. 

Creştinul merge în jos, acolo în adâncul piramidei răstur- 
nate, unde se adună o greutate zdrobitoare, unde este şi Cel ce a 
luat asupră-Și păcatul lumii — Hristos. 

Când de inimă se atinge marele har al lui Dumnezeu, începe 
să lucreze în ea puterea dragostei lui Hristos, şi tras de această 
dragoste, sufletul cu adevărat se lasă în adâncul piramidei răs- 
turnate, tânjind către Hristos, asemănându-se Lui. În limitele 
puterilor sale, omul ia asupră-şi povara fraţilor lui. 

Și aci se înfăptuieşte o stare pe care nu este cu putință a o 
descrie în cuvânt. Adâncul şi puterea suferințelor trăite de-a 
lungul vieţii sale au umplut inima de o copleşitoare milă pentru 
tot ce suferă; iubirea împreună-pătimitoare ajunge până la a se 
jertfi din toată fiinţa sa pentru binele celor apropiaţi, şi totodată, 
dragostea nestăvilit trage întreg omul către Dumnezeu: mintea, 
inima, până şi trupul, întreagă alcătuirea omului este trasă către 
Dumnezeu într'o adâncă, fierbinte rugăciune, cu plâns pentru 
oameni, uneori pentru câte unul aparte, cunoscut sau necunos- 
cut, alteori pentru toată «cea din veac» omenire; iar uneori, du- 
pă îndelungi suferințe ale iubirii, sufletul întreg se dă lui Dum- 
nezeu, şi uită lumea. 

«Când sufletul este în Dumnezeu, lumea este cu totul uitată, 
iar sufletul vede pe Dumnezeu». 

Când s'a adus lăuntric jertfa, adică atunci când lăuntric totul 
a fost dat, în om se naşte o linişte întru toate, vine o adâncă pace 
lăuntrică, pacea lui Hristos, carea covârşeşte toată mintea ome- 
nească (Flps. 4: 7). 


În adâncul piramidei răsturnate, străfundul-înălțimea, care 
este Cel ce a luat asupră-Și păcatul şi povara întregii lumi din 
iubire faţă de lume, Hristos cel răstignit, o cu totul altă viaţă se 
descoperă, o cu totul altă lumină, altă mureasmă. Într'acolo dra- 

gostea trage pe nevoitorul lui Hristos. Dragostea lui Hristos chi- 
nuie pe alesul ei, îl strâmtorează şi îi face viața nesuferit de 
grea, câtă vreme nu-şi află cea de pe urmă dorire, iar căile pe 
care şi le alege spre a atinge acest ultim ţel sânt neobişnuite. 

«A te ruga pentru oameni înseamnă a-ţi vărsa sângele». 

Și am văzut, şi port mărturia Fericitului Stareţ Siluan, că ru- 
gându-se pentru oameni, pentru întreaga omenire, pentru întreg 
Adamul, în această rugăciune el îşi dădea întreaga viaţă. 

O asemenea rugăciune este pocăință pentru păcatele oame- 
nilor şi, ca pocăință, înseamnă a lua asupră-şi poverile lor, iar ca 
rugăciune pentru întreaga lume înseamnă, într'o oarecare mă- 
sură, a purta poverile lumii. Dar pentru a se ivi în om îndrăz- 
ncala spre o astfel de rugăciune, pocăinţa în sine însuşi trebuie 
să fi atins întâi o oarecare desăvârşire, căci dacă el va trăi mai 
departe în păcat şi în patimi, în loc de a purta în sine poverile 
fraților, va aşeza propria-i povară asupra lor. Pentru a se împăr- 
tăşi cu patimile lui Hristos pentru lume, pentru a fi «părtaş pati- 
milor Sale» (Flps. 3: 10; 1 Pt. 4: 13) trebuie să înceteze păcatul 
(1 Pt. 4: 1). 


A trăi creştineşte este cu neputinţă; creştineşte se poate 
numai muri. Câtă vreme omul trăieşte în această lume, în acest 
trup, tot mereu va fi acoperit ca de un văl ce nu îi dă să petreacă 
desăvârşit şi neîncetat în Dumnezeul către Care tânjeşte su- 
fletul. Câtă vreme omul este în acest trup, în această latură a 
vieţii sale, el se află pururea condiționat de viața pământească, 
şi deci toată facerea sa va purta şi ea un caracter relativ, iar 
desăvârşirea nu şi-o va atinge altfel decât prin marea taină a 
morţii, care va pune pecetea vecinicului adevăr pe întreaga cale 
pământească străbătută sau, dimpotrivă, va vădi minciuna ei. 
Moartea, ca destrămare a vieții organice a trupului este asemă- 
nătoare la toţi oamenii, însă ca eveniment duhovnicesc îşi do- 

bândeşte la fiecare în parte sensul şi însemnătatea ei osebită. 


În cartea de faţă nu îmi propun sarcina, cu neputinţă de îm- 
plinit, a deplinei dezvăluiri a tainei vieţii duhovniceşti creştine; 
nu dezleg aci nici o problemă. Sarcina mea constă doar în a mă 
atinge de ea măcar în parte, şi astfel, întemeindu-mă pe expe- 
rienţa Stareţului, aşa cum l-am observat, să arăt că nevoitorul 
creştin, povățuindu-se de porunca lui Hristos, neapărat se va 
opri la condiţia fără de care nu este cu putință împlinirea acelei 
porunci, şi anume: «Dacă cineva nu-şi va uri sufletul, nu poate 
ucenic al Meu să fie) (vezi Lc. 14: 26). 

Când creştinul, în fierbintea năzuinţă către desăvârşirea po- 
runcită, primeşte adânc în suflet şi această condiţie, arătată de 
Însuşi Domnul, atunci începe experienţa despre care cu multă 
întemeiere se poate spune că aduce omul către ultimele hotare 
ce îi este cu putinţă a atinge. 

Hristos este Dumnezeu desăvârşit şi om desăvârşit. Om de- 
săvârşit şi în înțelesul ultimei desăvârşiri cu putinţă, şi în înţe- 
lesul de om adevărat, real. El Singur, Omul desăvârşit, a deşer- 
tat până la capăt toată deplinătatea experienţei omeneşti, iar cei 
ce Îi urmează, călăuziţi de porunca Sa şi de Duhul Său, doar se 
apropie de acea deplinătate, nedeşertându-o — cel puţin în limi- 
tele vieții pământeşti. 

Vorbind despre deplinătatea experienţei atot-omeneşti, sânt 
încredințat că omul o poate atinge în toate împrejurările, astfel 
încât monahismul nu este în această privinţă o excepție de la 
starea obştească. Fiecăruia dintre noi îi este dată aceeași porun- 
că, altfel spus, nici unul dintre noi nu este micşorat înaintea lui 
Dumnezeu, ci fiecare deopotrivă se cinstește. Fiecăruia dintre 
noi îi este dată suma — dacă se îngăduie să vorbim astfel — cu 
care se poate dobândi ultima desăvârşire la care poate ajunge 
omul, al cărei preţ este pentru toţi şi pentru fiecare unul și ace- 

laşi: a nu se cruța până în sfârşit. A nu se cruța până în sfârşit nu 
înseamnă doar «a-şi împărți toate avuţiile şi a-şi da trupul să se 
arză» (vezi 1 Cor. 13: 3), ci a ne lepăda de tot ce avem (vezi Lc. 
14: 33), în măsura ființării noastre ca făptură osebită de Dum- 
nezeu, şi a osebirii noastre, a împotrivă-punerii noastre egoiste 
față de aproapele, de împreună-omul. 

În deplinătatea sa, aceasta nu se dobândeşte decât prin moar- 
te, drept care a trăi creştineşte, esenţial nu se poate; creştineşte 
se poate numai muri. 


Fericitul Stareţ spunea adesea că Duhul Sfânt l-a învăţat să 
iubească cu dragostea lui Hristos. A iubi cu dragostea lui Hris- 
tos înseamnă a bea paharul lu: Hristos, acel pahar pentru care 
Însuşi Omul-Hristos a rugat pe Tatăl «să-l treacă». Dragostea 
lui Hristos este fericire ce nu se compară cu nimic din lumea 
aceasta, şi totodată este suferință mai presus de toate suferințele, 
suferință până la moarte. Acest ultim prag, moartea, este şi ulti- 
ma ispitire a iubirii noastre şi a libertăţii. Cel ce fie în parte, fie 
de departe merge pe urma lui Hristos, «suindu-se spre Ierusa- 
lim», acela va înţelege frica pe care o cercau Ucenicii Săi 
urmându-l (Mc. 10: 32). Aceasta pentru că fiecare facere după 
porunca lui Hristos trece prin cercare, iar altfel nu se poate; şi 
de-abia după cercare îşi primeşte vecinica vrednicie. Nevoi- 
torul, cunoscând această lege duhovnicească, adesea cu adâncă 
temere se hotărăşte a se avânta în lucrarea dragostei, dar apoi, 
când trece prin cercare și întelege măreția darului lui Dumnezeu 
către om — slobozema cea asemenea lui Dumnezeu şi viaţa 
asemenea Lui — nu mai află nici cuvinte, nici suspinuri spre a-şi 
spune mulțămitoarea dragoste pentru Dumnezeu. 

Sânt împrejurări în viaţa nevoitorului când deplin se hotă- 
răşte la moarte, dar de obicei acel foc îl poartă tăinuit în suflet, 
fără să se înfățişeze în deplina sa putere; însă în starea lui îm- 

puținată, ce nu îşi arată în afară lucrarea, el este de neapărată 
trebuință chiar şi în viaţa de zi cu zi, spre a petrece după puteri 
în paza poruncii. 


În rugăciunea pentru lume cea din multă dragoste, omul 
ajunge până acolo unde nu se cruţă întru nimic; iar când această 
jertfă lăuntrică va fi fost adusă, sufletul ajunge într'o adâncă 
pace întru toate. Însă după încetarea rugăciunii, iarăşi văzând 
lumea afundată în suferinţe şi în întunerec, este din nou îndem- 
nat spre rugăciune, iar aceasta până în ultima clipă a vietii. 

Revenind de la rugăciune la vârtoşenia vieții psihofizice, 
sufletul cearcă o anume tristețe pentru nedeplinătatea jertfei sa- 
le, ba chiar şi o oarecare ruşine pentru minciuna sa, precum este 
scris: «tot omul mincinos» (în slavonă: minciună) (Ps. 115: 2). 
Mincinos, căci nu rămâne neschimbat, iar dacă astăzi va fi zis: 
iubesc — mâine poate nu va mai afla în sine acea iubire. Astfel 
treptat se naşte în sufletul omului nevoia de a-şi birui minciuna 
Vieţii şi a-şi duce rugăciunea până la dreptatea ultimă, ceea ce 
nu se atinge decât după moarte. 


Joi, 2/15 Septemvrie 1938, dimineaţa către ora cinci (după 
ora Athosului, unsprezece), m'am dus la Stareţ în magazie și l- 
am aflat, ca întotdeauna, liniştit, vorbea cu glasul lui obişnuit, 
scăzut. Din afară nu am observat la el nici o schimbare; se în- 
deletnicea cu munca sa obişnuită. 

După masa de dimineaţă, către ora zece, m'am dus la el în 
chilie. Şedea pe scaun, lângă măsuţă. Văzându-l schimbat, l-am 
întrebat: 

— Stareţ, ce aveţi? 

— Nu mi-e bine. 

— Ce aveţi? 


264 VIAȚA ŞI ÎNVĂȚĂTURA STAREŢȚULUI SILUAN 


— Nu ştiu. 

Ridicându-se de pe scaun, s-a lăsat greoi pe pat, rezemându- 
se cu spatele de perete, sprijinindu-şi trupul cu mâna dreaptă în 
poziția jumătate culcat; îndreptându-și încet grumazul, şi-a ri- 
dicat capul: pe faţa sa era întruchipată suferinţa. | 

L-am întrebat: 

— Stareţ, vreți să muriți? 

— Eu încă nu m'am smerit, a răspuns el. 

Puțin câte puţin şi-a ridicat picioarele pe pat, iar capul şi l-a 
lăsat pe pernă; şi aşa, îmbrăcat, zăcea. După ceva tăcere, am zis: 

— Stareţ, poate mai bine v'ar fi în bolniţă. 

— N'aş vrea să merg la bolniţă, că acolo este lume, şi apoi ia- 
răşi mă vor pune, ca data trecută, sub ceas, şi ticăitul lui stin- 
ghereşte rugăciunea. 

— Dar aci nu puteți rămâne bolnav, cine vă va putea sluji?... 
Și acolo, totuşi, este mai uşor. 

— Dacă mi-ar da odaie separată, aş merge la bolniță. 

Spunându-i că «mă duc să vorbesc cu doctorul», m'am dus 
la Părintele Thoma, monahul ce răspundea de bolniță, căruia i 
se spunea «doctor». Părintele Thoma nu avusese în lume vreo 
formare medicală, dar lucrând toată viaţa în bolniţele Mănăs- 
tirui, dobândise o experiență bogată şi chiar unele cunoştinţe 
teoretice. Era un om înzestrat cu o pătrunzătoare intuiție medi- 
cală și era foarte folositor Mănăstirii, deoarece la Athos nu sânt 
adevărate spitale şi doctori. 

Bolnița Mănăstirii Sfântului Panteleimon ocupă două catun, 
astfel că este împărțită în două saloane: cel de sus şi cel de jos. 
Încăperea salonului de jos era o sală mare împărțită în două 
printr'un perete. În cea de-a doua jumătate, cea din spate, cu fe- 
restrele ce dau înspre mare, cele două unghere sânt despărțite de 
încăperea principală prin pereţi subțiri, formând două cămărui; 
pe cea din dreapta doctorul, cu drag, a păstrat-o pentru Stareţ. 

Întorcându-mă la dânsul i-am spus că doctorul îi dă o odaie 
în salonul de jos. Starețul s”a învoit să se ducă, dar de acum era 

atât de bolnav, că nu a putut merge singur şi a trebuit să-l spri- 
jin. Cu durere, l-am dus la bolniță. 


Bolniţa Mănăstirii nu dispunea de nici un mijloc tehnic spre 
a pune un diagnostic. Nimeni nu s'a putut lămuri ce avea Sta- 
rețul; starea sănătăţii sale se înrăutăţea repede. Ca toţi cei grav 
bolnavi, se împărtăşea zilnic, după obiceiul Mănăstirii. Luni, 
6/19, i s-a săvârşit Sfântul Maslu. 

Îl cercetam adesea, dar nu îndrăzneam să-l tulbur cu vreo 
convorbire, ci şedeam afară, lângă uşa întredeschisă, căci cămă- 
ruia era foarte strâmtă. În vremea vieţii sale mi s'a dat adesea 
putinţa de a-i vedea viața, a auzi de la el multe din cele ce dez- 
văluiau înfătişarea căii sale lăuntrice; mi-a fost cu putință, într’o 
măsură, să-i urmăresc apropierea către marea taină a mortii, 
însă clipa însăşi morţii mi-a rămas ascunsă. 

Ultimele zile ale vieţii sale, de la începutul bolii până la 
moarte, Starețul a tăcut. Când încă trăia, îmi povestise cum un 
shimonah, pregătindu-se în bolniță spre a muri, îşi petrecuse 
toată vremea cu ochii închişi, pentru a nu tulbura pomenirea lui 
Dumnezeu cu vreun chip din afară. Acel shimonah, când venea 
la el prietenul şi împreună-nevoitorul său apropiat pe care îl iu- 
bea, vorbea cu el foarte pe scurt, fără să-şi deschidă ochii, recu- 
noscându-şi prietenul doar după glas. Amintindu-mi de aceasta, 
nu tulburam liniştea Starețului cu nici o întrebare, fără numai 
foarte rar. 

O săptămână mai târziu starea sa devenise îngrijorătoare. 

Vineri, 10/23 Septemvrie, seara, nu mult înaintea asfințitului, 
a venit la el duhovnicul, Ieromonahul Serghie, pentru a-i citi 
canonul umilincios al Maicii Domnului la ieşirea sufletului. 
Ajungând la patul bolnavului, duhovnicul a spus: 

— Blagosloviți, Părinte Siluan. 

Starețul şi-a deschis ochii şi gingaş s'a uitat la noi. Faţa îi era 
bolnăvicios de palidă, însă liniştită. Văzându-l pe Stare tăcut, 
duhovnicul a întrebat: 

— Cum e, Părinte Siluan, ne recunoaşteţi? 

— Vă recunosc, a răspuns el cu glas slab, dar limpede. 

— Și cum vă simţiți? 

— Bine, mi-e bine. 

Era oare acest răspuns dorința nevoitorului de a-şi ascunde 
suferințele şi a nu se plânge de boală, sau cu adevărat Starețul 
se simțea atât de bine duhovniceşte, încât nici nu-şi mai simţea 
boala, şi nu-i tulbura pacea sufletului — nu ştiu. 

— Am venit să ne rugăm împreună şi să vă citim canonul 
Maicii Domnului... Voiţi?, a zis duhovnicul. 

— Da, voiesc... mulțumesc... mult doresc. 

Duhovnicul a început a citi canonul. Starețul, palid, şedea 
culcat pe spate liniştit, nemișcat, cu ochii închişi; mâna dreaptă 
îi era pe piept, stânga pe lângă trup. Fără să-i schimb poziţia 
mâinii stângi, grijuliu, i-am găsit pulsul, era foarte neregulat: 
când foarte slab, abia simțit, când ceva mai tare, dar în ambele 
cazuri atât de aritmic, încât într'o jumătate de minut s'a schim- 
bat de mai multe ori. 

S'a sfârşit citirea canonului. Starețul din nou a deschis ochii, 
ne-a mulțămit încetişor, iar noi ne-am luat rămas bun, zicând: 
«Pe mâine dimineaţă». 


La miezul nopţii a intrat în cămăruie infirmierul, Părintele 
Nicolai. Starețul îl întrebă: 

- Se citeşte Utrenia? 

- Da, răspunse infirmierul, şi adăugă: E nevoie de ceva? 

- Mulţumesc, de nimic. 

Întrebarea liniştită a Stareţului, ca şi răspunsul său către in- 
firmierul care îi oferise ajutorul, şi faptul că auzea slujba, care 
oricum de-abia se desluşea în colțişorul său, toate acestea arată 
că era deplin conştient şi stăpân pe sine. După sfârşitul Utremei, 
adică la un ceas şi jumătate după scurta convorbire, Părintele 
Nicolai din nou a aruncat o privire asupra Starețului şi a fost 
foarte uimit să vadă că deja se săvârşise. Nimeni nu i-a simțit 

sfârşitul; nici măcar cei ce zăceau aproape de el. Aşa de lin s'a 
dus la Dumnezeu. 


După tipicul Bisericii, nu se cade a dezgoli trupul mona- 
hului, şi de aceea nu se face deplina spălare, ci doar cu un bu- 
rete umed se face semnul crucii pe frunte, pe piept, pe mâini, pe 
picioare şi pe genunchi. Îmbrăcat în toate cele monahiceşti, în 
dulamă cu shima pe deasupra, trupul şi capul celui adormit se 
înfăşoară şi se coase în rasă!, se pune pe o năsălie anume, se 
cântă scurta rânduială după ieşirea sufletului şi este dus în bi- 
serică, acoperit cu un văl negru brodat cu o cruce roşu închis, 
asemenea crucii de pe shimă. 

Utrenia în bolniță se slujeşte ceva mai repede decât în 
biserica mare, şi deci înaintea liturghiei rămăsese câtăva vreme 
în care au putut fi săvârşite toate acele puține pregătiri ale 
trupului monahului spre a-l duce în biserică. Trupul Stareţului a 
fost pus cu năsălia în biserica bolniței pentru liturghia celor 
adormiţi, după săvârşirea căreia monahi îi citeau pe rând 
Psaltirea. 

După obiceiul Mănăstirii, Starețul, ca unul ce trăise mulți ani 
în obşte şi avusese ascultări de mare răspundere, a fost prohodit 
«în sobor». După Vecernie trupul său a fost dus din biserica 
bolniței în biserica mare a Mănăstirii, închinată Sfântului Mare 
Mucenic Panteleimon, unde rânduiala prohodirii s'a săvârşit de 
soborul Ieromonahilor. De obicei întâi-stătătorul soborului este 
Igumenul, dar deoarece bătrânul Igumen, Arhimandritul Misail, 
în acea vreme nu mai putea ieşi din chilia sa, suferind de hemi- 


! Potrivit tipicului — în mantie. Însă la sfântul Munte este tendința către o 
mai mare simplitate, astfel încât monahii nu poartă mantia de obicei, cu 
excepţia leromonahului, Canonarhului şi Eclisiarhului, în timpul slujirii 
în biserică. 


268 VIAȚA ŞI ÎNVĂȚĂTURA STAREŢULUI SILUAN 


plegie, a fost înlocuit de locţiitorul său, Ieromonahul Iustin. 
După săvârşirea rânduielii prohodinii monahilor trupul Stare- 
tului a fost purtat la cimitirul aflat în afara porților Mănăstirii, 
şi, cusut în rasă, fără coşciug, a fost pus în mormânt, cântându- 
se rânduiala de încheiere şi «vecinica pomenire». 

Săvârşitu-s”a Fericitul Stareţ, Shimonahul Siluan, în al doilea 
ceas al nopţii spre 11/24 Septemvrie 1938, şi a fost îngropat în 
aceeaşi zi, seara la ora patru. 








XIV 


onahismul athonit, în treaza sa neîncredere faţă de 
om, ține pravila Părinților: «Pe nimeni mai nainte de 
moarte să fericeşti». Această dreaptă trezvie, ca toate 
cele din viața omului, poate depăşi graniţele cuvenite, 
devenind o teamă peste măsură față de nimicnicia omenească. 
Monahismul athonit ar putea fi învinuit mai curând de aceasta 
din urmă. 

Câtă vreme era în viaţă, Starețul Siluan, în convorbirile sale 
cu monahii, nu şi-a exprimat niciodată gândurile pe care citi- 
torul le poate afla în scrierile sale; şi întrucât aceste cuvinte în- 
trec măsura omului obişnuit, fireşte că multor monahi li s'a ivit 
o teamă faţă de el, şi unii ziceau: «Să vedem cum va muri». 
Mulţi monahi l-au iubit pe Stareţ pentru blândeţea sa liniştită şi 
neschimbata bunăvoință, dar, în chip curios, de-a lungul a 
aproape jumătate de veac, viaţa cât se poate de deosebită a Sta- 
rețului a rămas pentru cei mai mulți puțin cunoscută, şi de-abia 
după ce s'a săvârşit a fost recunoscută sfințenia sa.’ 





' Problema propriei tăinuiri în nevoinţă este una esenţială în viaţa fiecărui 
nevoitor. Sânt multe pricini care o cer. Însă la Athos, pe lângă cele fireşti 
întregii lumi, mai sânt şi unele pricini aparte. În mănăstirile şi pustiile 
Athosului s'au adunat oameni care au părăsit lumea, şi deci au trecut prin 
focul lepădării. Toţi aceştia, cu rare excepţii, în clipa unui încordat avânt 
către Dumnezeu au adus jertfa căreia numele îi este: „Mie lumea s'a răs- 
tignit, şi eu lumii” (Gal. 6: 14). Fiecare şi-a săvârşit această nevoință în 
măsura puterilor, şi deci aproape fiecăruia i se poate părea că a săvârşit-o 
în deplină măsură. După o astfel de nevoinţă, după o asemenea jertfă, 
văzându-se că nu a ajuns la cele dorite, monahul este supus unei ispite 
aparte: „zavistia duhovnicească”. Precum Cain, văzând că jertfa fratelui 
său Avel fusese primită de Dumnezeu, iar a sa nu, din zavistie a ajuns 

Un monah, Părintele Ştefan, care slujea la farmacia Mănăs- 
tirui, mult îl iubea pe Stareţ. El însuşi mi-a povestit următoarele: 

«Dimineaţa, în ziua când s'a săvârşit Starețul Siluan, pără- 
sindu-mi lucrul, m'am dus la biserică să-i citesc din Psaltire şi 
am cerut Domnului din toată inima să-mi dea a înţelege din 
citire cum îşi trecuse el calea monahală şi dacă plăcuse lui 
Dumnezeu. Când am ajuns în biserică, monahul ce era acolo 
citea: „Dumnezeul meu eşti Tu, şi Te voi înălța: mărturisi-mă- 
voi Ție, că m'ai auzit şi Te-ai făcut mie întru mântuire. Măr- 
turisiți-vă Domnului, că este bun, că în veac este mila Lui”. Vă- 
zând că terminase cathisma (a şasesprezecea), i-am spus: 
„Mergi şi te odihneşte, zic eu mai departe”. S'a dus, şi eu i-am 
luat locul la analog şi am început să citesc următoarea cathismă 
(a şaptesprezecea): „Fericiţi cei fără prihană în cale, carii umblă 
în legea Domnului. Fericiţi carii cearcă mărturiile Lui, din toată 
inima vor căuta pre Dânsul... Îndreptările Tale voi păzi... Din 
toată inima mea am căutat pre Tine... Cu buzele mele am vestit 
toate judecăţile gurii Tale. În calea mărturiilor Tale m'am des- 


până la fratricid, şi monahii, măcar că nu-şi omoară fizic fratele, adesea îi 
făuresc împrejurări nesfârşit de grele duhovniceşte. Dar chiar şi fără aces- 
te încercări de a pune piedici celui pe care îl vede propăşind în rugăciune 
şi în alte fapte duhovnicești, singur chinul lăuntric de a-şi cunoaşte nepri- 
copsirea este destulă pricină pentru ca fiecare nevoitor să se poarte în 
prezența celorlalți fără a se arăta întru nimic. 

În lume sânt mulți care ar dori să vadă sfințenia spre a o cinsti, iar 
atunci pentru nevoitor se iscă primejdia slavei deşarte. Dar sânt și cei 
stăpâniți de duhuri rele, cărora le este nesuferită vederea sfințeniei; nesu- 
portându-o, ei se fac şi mai răi. Cu toate acestea, covârşitoarea majoritate 
sânt necercaţi, şi nu recunosc pe cel duhovnicesc. A se ascunde de unii ca 
aceştia este uşor şi simplu. Mai greu este a te ascunde de monahi, căci 
necontenit petrecând în nevoinţă, se învaţă a percepe după multe semne 
abia zărite ce anume trăieşte fratele, drept care la Athos se ivește o deo- 
sebită trebuinţă de a învăţa a se purta astfel încât în afară să nu se vă- 
dească nimic. Şi socotesc că această artă stă la mare înălțime printre cei 
de la Sfântul Munte. 


MĂRTURII 271 


fătat, ca întru toată bogăţia”, şi celelalte ale acestui minunat 
psalm. Şi atunci m'am încredinţat în inimă că el plăcuse lui 
Dumnezeu». 

După sfârşitul Stareţului un lerodiacon a cerut Igumenului 
Mănăstirii binecuvântarea «să meargă la pustie». Chemat fiind 
în soborul bătrânilor, el a trebuit să răspundă la întrebarea de ce 
vrea să iasă din obşte. Ierodiaconul a răspuns că o socotește 
folositoare mântuiri sale. Atunci unul din soborul bătrânilor, 
Shimonahul Matthei, zice: «Oare nu este prielnic aci a te mân- 
tui? Toată viața sa Părintele Siluan şi-a petrecut-o în Mănăstirea 
noastră, şi crezi că vei găsi la pustie pe cineva mai mare ca 
dânsul?» Şi aceasta o spunea Părintele Matthei, care în timpul 
vieţii Stareţului Siluan fusese unul din cei ce se temuseră cel 
mai mult pentru el. 

Un altul dintre cei mai bătrâni monahi ai Mănăstirii, Schi- 
monahul Trofim, un minunat nevoitor a cărui viață ar fi putut 
sluji drept bună pildă multora, după sfârşitul Stareţului a citit o 
parte din însemnările lui. Cuvintele Stareţului despre dragostea 
lui Dumnezeu, despre smerenie, despre «a-și ține mintea în iad 
şi a nu deznădăjdui», şi altele, i-au lăsat o adâncă impresie. Îmi 
amintesc de întâlnirea cu el la «poarta mică» a Mănăstirii. 
Oprindu-mă, mi-a spus: 

- Acum am văzut că Părintele Siluan a ajuns la măsura 
Sfinților Părinţi... Sfârşitul lui m'a încredinţat de aceasta. 

- Părinte Trofim, mi-am îngăduit eu să zic, oare o jumătate 
de veac de împreună vieţuire în Mănăstire nu v'a încredinţat de 
aceasta, ci numai sfârşitul? 

- Întotdeauna l-am iubit, şi mă bucuram să-l întâlnesc, dar mi 
se părea că vorbeşte prea direct cu Dumnezeu şi, drept să-ți 
spun, mă temeam pentru dânsul. 

- Și cum vorbea, de vă temeaţi pentru dânsul? 

- El, deşi foarte simplu, dar cumva atât de îndrăzneţ şi cute- 
zător vorbea despre rugăciune şi despre Dumnezeu, ca despre 
Tatăl său firesc, încât mi se întâmpla să-l opresc şi să-i spun: 

«Încetează, părinte»... Mi se părea că îşi pierduse frica lui Dum- 
nezeu. 

- lar când îl opreaţi, el cum răspundea? 

- Era întotdeauna acelaşi. Îl opresc — el tace. 

- Şi se supăra oare când îl opreaţi? 

- A, nu! Era un om blajin, și nu-mi amintesc să se fi supărat 
vreodată. 

- Părinte Trofim, ştiţi totuşi că cei înşelați sânt întotdeauna 
neascultători şi că se supără dacă sânt mustraţi. Cum de nu aţi 
luat aminte la aceasta? 

- Da, vezi, Dumnezeu mi-a ascuns-o... Tare simplu era el. 
De-abia acum mi-am înţeles greşala. 

- Şi ce ziceţi de însemnările lui? 

- V'am spus, a ajuns la măsura Sfinților Părinți. 

Un episcop sârb care venise de mai multe ori la Sfântul 
Munte şi care mult îl iubise pe Stareţ, auzind că se săvârşise a 
scris în jurnalul său misionar un necrolog intitulat: «Omul marii 
iubiri», unde, între altele, spune despre dânsul următoarele: 

«Despre acest minunat monah se poate spune doar: dulce 
suflet. Nu numai eu am simţit dulceata acestui suflet, ci și fie- 
care închinător la Athos care s'a întâmplat să-l întâlnească. Si- 
luan era înalt, puternic, cu o barbă mare neagră şi, datorită înfă- 
țişării sale, nu îndată înclina un străin către el. Dar destul era o 
singură convorbire pentru a iubi pe acest om... Vorbea despre 
nemărginita dragoste a lui Dumnezeu pentru om şi ducea pe 
păcătos până la a se osândi pe sine cu asprime». 

Povestind apoi despre unele convorbiri cu Starețul, Episco- 
pul scrie: 

«Acest minunat nevoitor fusese un simplu monah, însă bogat 
în dragostea pentru Dumnezeu şi pentru aproapele. Mulți 
monahi din toate laturile Sfântului Munte veneau către el după 
sfat, dar mai cu seamă monahi sârbi de la Hilandar și din Schi- 
tul Sfântul Savva (al Serbiei). Ei vedeau într’însul pe părintele 
duhovnicesc ce îi năştea cu dragostea sa. Toţi aceştia şi-au 

simţit acum dureros despărțirea de el. Și multă, multă vreme îşi 
vor aminti de dragostea Părintelui Siluan şi de înţeleptele lui 
sfaturi). 

«Și mie Părintele Siluan foarte mult mi-a ajutat duhovni- 
ceşte. Simţeam cum rugăciunea sa mă întărea. De câte ori mă 
duceam la Sfântul Athos, mă grăbeam să-l întâlnesc »... 

Autorul îşi încheie necrologul cu următoarele cuvinte: 

«Si încă multe, multe mi-a fost dat să aud de la Părintele Si- 
luan, şi să aud despre el de la alții. Dar cine ar putea să înşiruie 
sau să scrie toate acestea? Cartea vieţii sale este scrisă în în- 
tregime cu mărgăritarul înțelepciunii şi cu aurul iubirii. Este o 
uriaşă, nepieritoare carte. Acum ea s'a închis şi, cu mâinile 
îngerului său păzitor, este înfăţişată înaintea vecinicului şi drep- 
tului Judecător. Iar vecinicul şi dreptul Judecător va zice su- 
fletului ce atâta L-a iubit pe pământ: Credincioasă sluga Mea 
Siluan, intră întru bucuria Domnului tău. Amin.» (Episcop 
Nicolai!) 


Alt Episcop, rus, Mitropolitul Veniamin, care nu îl cunoştea 
pe Stareţ decât prin corespondenţă şi din cele povestite de către 
cei ce îl văzuseră, primind veştile sfârşitului său a scris Igume- 
nului lustin (18/11/1938): 

«Înalt Preacuvioşia Voastră, şi Cinstite Părinte Locţiitor, 
împreună cu frăția! 

Am primit vestea de la voi despre sfârşitul Cuviosului Stareţ, 
părintele shimonah Siluan... Fie primit în Împărăţia Cerurilor!... 

Nu se cade nouă, păcătoşilor, a judeca despre cei sfinti. În- 
suşi Dumnezeu îi proslăveşte precum ştie. Ci spun cu deplină 
sinceritate că în ultimii ani eu nu am simţit de la nimeni altul o 
aşa de mare putere a harului precum de la el, Părintele Siluan. 

Greu de pus în cuvinte în ce consta acea putere. 


' Este vorba de Sfântul Episcop Nicolai Velimirovici (1881-1956), el 
însuşi proslăvit între sfinţi de către Biserica Sârbă. (N. tr.) 

Precum despre Hristos Domnul spuneau, cât era în viață pe 
pământ, că vorbea cu stăpânire, iar nu precum cărturarii... ast- 
fel şi din scrisorile Părintelui Siluan simţeam cât se poate de 
limpede eu, păcătosul, o asemenea putere cum nu am simţit de 
la nimeni altul. Duhul ceresc, Dumnezeiesc... convingător din- 
colo de orice dovadă... ca un glas de „acolo”, de la Dumnezeu... 
Și nu aş şti să o spun mai bine... Și de aceea îi păstrez scrisorile 
la mine. Şi dacă nu aş şti nimic despre viața sa, despre nevoinţe, 
despre rugăciune, despre ascultări, singur duhul scrisorilor îmi 
este destul mie, păcătosului, spre a-l socoti cuvios. 

Dar voi mai povesti un caz al străvederii sale. 

O mamă care trăieşte acum în afara graniţelor Rusiei pier- 
duse de mult orice legătură cu fiica sa rămasă în Rusia. Şi dorea 
să ştie cum să se roage pentru ea — ca pentru una vie sau ador- 
mită? 

L-a întrebat pe Starețul Siluan, iar el i-a răspuns fără urmă de 
îndoială că fiica ei trăieşte şi că îi este bine... Și într'adevăr, 
câteva luni după aceasta o doamnă s'a dus în Rusia, a căutat-o 
pe fiica pierdută, s'au văzut şi a vorbit cu ea».! 

Mai departe Mitropolitul povesteşte despre încă un caz de 
străvedere a Stareţului şi apoi scrie: 

«Îmi îngădui să vă cer: oare nu aţi binevoi să adunaţi în arhi- 
ve mărturii despre dânsul? Desigur, aceasta ar fi şi povăţuitor, şi 
mângâietor, şi mântuitor pentru noi, păcătoşii. 

Poate să păstraţi şi scrisorile sale (fie şi în cpu). 

Încă v'aş ruga: îngăduiţi Părintelui S. să-mi trimită ceva din 
lucrurile celui săvârşit şi, de asemenea, să mă mângâie cu un 
răspuns la scrisoarea ce i-am trimis. 

Semnat: M. Veniamin» 


! Despre această întâmplare ştiu și eu. Corespondenţei Stareţului cu dife- 
rite persoane eu îi slujeam drept secretar. Starețul mi-a povestit cum, în 
vremea rugăciunii, Dumnezeu i-a descoperit starea fiicei acestei femei. 

În scrisoarea sa către mine, Mitropolitul a scris: 

«Nesfârşit vă mulțămesc pentru scrisoarea în legătură cu Pă- 
rintele Siluan... Însetez să ştiu mai multe despre el... În scrisoa- 
rea mea către Părintele Locţiitor veţi afla despre părerea mea 
faţă de Starețul ce s'a săvârşit. 

lar dacă mi-aţi scrie şi mai multe despre dânsul, nu numai 
cu, ci şi mulți alții ar fi foarte mulțămitori. 

De unde este el? Unde trăia înainte să vină la Athos? De ce a 
venit acolo? Cum se mântuia? Ce spunea (până şi amănuntele 
neînsemnate sânt importante)? Oare nu cunoaşteţi nişte întâm- 
plări aparte? Cum se ruga? 

Câtă vreme sânteți în viață, precum şi alți martori — adunaţi 
şi însemnați despre el tot, până la cele mai mici amănunte... 
Aceasta este Istoria Bisericii. 

Eu îl pomenesc pe Părintele Siluan împreună cu plăcutul lui 
Dumnezeu, Părintele loan din Kronstadt, şi îiscer ocrotirea îna- 
intea lui Dumnezeu... Încă o dată mulțămesc şi aştept, nu numai 
eu, încă şi mai multe noutăţi, dacă va fi plăcut lui Dumnezeu. 
lar acum Părintele Siluan nu se mai primejduieşte...! 


Semnat: M. Veniamin» 


3 
3 


! Toate sublinierile şi punctele de suspensie aparțin autorului scrisorii. 


CS OD 


ÎNCHEIERE 


sumându-mi sarcina de a rămâne în limitele celor de 

neapărată trebuinţă, dar îndestulătoare spre a pune 

cât mai limpede înaintea binecinstitorilor cititori cele 

mai însemnate clipe şi laturile esenţiale, cunoscute 
mie, din viaţa Fericitului Stareţ, ajung la încheierea lucrării 
mele. 

Făcând cunoştinţă cu scrierile însuşi Stareţului în cea de-a 
doua parte a acestei cărți, cititorul va vedea că multe probleme 
de înaltă însemnătate din punctul de vedere dogmatic şi ascetic 
al funțării omeneşti, pe care nu le-am cercetat, sânt atinse de 
Fericitul Părinte, ca de pildă împreună-lucrarea trupului în cu- 
noaşterea lui Dumnezeu, sau postul, pe care foarte original îl 
defineşte Starețul, şi în acelaşi timp neobişnuit de adânc — aş 
zice, asemănător lui Hristos: «Trebuie să mănânci atâta cât, 
după masă, să-ţi vină să te rogi» (vezi Lc. 21: 34). Împreună cu 
acestea, cititorul va întâlni în cele înfăţişate de mine un întreg 
şir de împrejurări pe care le-am redat cu precădere pe temeiul 
multor convorbiri cu Starețul. Alegerea materialului este o 
sarcină neapărat condiţionată şi mărginită. Neînţeleaptă ar fi 
încercarea de a epuiza tot materialul; tot atât de necorespunzător 
țelului ar fi şi faptul ca, prin prea multul material, să abatem 
gândul de la esenţialul asupra căruia cu luare-aminte se apleca 
părintele meu. 

Pe lângă mărturiile de mai sus despre cucernica cinstire a 
Stareţului Siluan, îmi sânt cunoscute şi alte asemenea mărturii, 
precum şi nu puţine întâmplări ce arată cât de lucrătoare îi era 
rugăciunea pentru bolnavi şi suferinzi, sau manifestările uimi- 
toarei sale intuiţii şi străvederi; dar înclin spre gândul de a le 
pune sub tăcere, pe de-o parte pentru că acele împrejurări pri- 

vesc persoane ce, în mare parte, precum s'a mai spus, sânt încă 
în viață, pe de altă parte, pentru că nicicum nu înclin a mă lăsa 
atras de ele, urmând astfel duhul însuşi Stareţului, care nu le dă- 
dea multă însemnătate. Istoria cunoaşte mulțime de cazuri de 
vindecări şi de străvedere şi la cei ce nu erau sfinți. Nu această 
latură a vieţii lui este cea cu adevărat mare. 

Cuviosul loan Scărarul spune: «Oarecarii, pre puterea cea de 
minuni lucrătoare şi văzută, între darurile cele duhovniceşti mai 
mult decât pre toate o fericesc, neştiind că multe sânt decât 
aceasta mai înalte şi mai ascunse: pentru aceca şi rămân necăzu- 
tey»!. Dar ce anume dintre cele «ascunse» poate fi mai «înalt» 
până şi decât darul facerii de minuni? Despre aceasta Starețul 
spune următoarele: 

«O, neputincios duhul meu. El se stinge ca o mică lumânare 
la orice adiere; dar duhul Sfinţilor ardea fierbinte ca un rug de 
spini, şi nu se temea de vânt. Cine-mi va da un astfel de foc, ca 
să nu cunosc odihnă nici ziua, nici noaptea de dragostea lui 
Dumnezeu? Fierbinte este dragostea lui Dumnezeu. Pentru ea 
sfinții au răbdat toate scârbele şi au dobândit puterea facerii de 
minuni. Ei tămăduiau bolnavii, înviau morții, mergeau pe apă, 
se înălțau în văzduh în vremea rugăciunii, prin rugăciune făceau 
să se pogoare ploaie pe pământ — dar eu aş dori să mă învăţ doar 
smerenia şi dragostea lui Hristos, ca pe nimenea să supăr, ci să 
mă rog pentru toți ca pentru mine însumi». (p. 377) 

Despre aceste mai înalte şi ascunse din viaţa Stareţului am 
încercat să vorbesc, în măsura puterilor mele. Urmărind acest 
scop, m'am hotărât să scriu despre căile de a dobândi libertatea 
duhovnicească în Dumnezeu în chip deschis, fără a trece sub tă- 
cere sau a ascunde cele ce am auzit. 

În aceeaşi Scară a Cuviosului loan este o uimitoare povestire 
«despre sfinții osândiți şi despre temniţa celor ce se pocăiescy 


! Sf. loann Scărariul, Scara, trad. Veniamin Costache, Ed. Predania, Bu- 
cureşti, 2008, p. 309. (N. tr.) 

(Cuvântul 5). Sfântul scriitor, în chip prorocesc mai nainte vă- 
zând mulțimea de sminteli ce aveau să nască acele cuvinte până 
astăzi, zice, între altele, aşa: 

«ară bărbatul cel viteaz, dintru acestea a priimit bold şi 
săgeată de foc, şi râvnă întru inima sa purtând s'a dus. lară cela 
ce este mai jos decât acesta, şi şi-a cunoscut neputinţa sa, şi 
smerită-cugetare cu lesnire câştigând prin prihănirea sa, în urma 
celui dintâi a alergat, însă nu ştiu de şi l-a ajuns. Însă bărbatul 
lenevos să nu se atingă de cele zise, ca nu cumva şi pre acel 
lucru pre care îl lucrează, deznădăjduindu-se, să-l risipească» 
(Cuvântul 5: 27). 

Temându-mă a sminti pe cei naivi şi puţini la suflet, poves- 
tind descoperit despre greutăţile luptei duhovniceşti, am spus la 
început că «prin cuprinsul său, cartea de faţă este destinată 
unui cerc restrâns de oameni); iar acum doresc să repet din 
nou acel cuvânt, căci oricât de simplu era Starețul Siluan, viaţa 
sa era o deosebit de înaltă şi măreaţă nevoință a iubirii pentru 
Dumnezeu. 

Adevărat grăiesc: multă ruşine a trebuit să biruiesc înainte de 
a mă hotărî să scriu această Viaţă, căci starea lucrunilor m'a silit 
să nu-mi ascund apropierea de marele părinte. Sânt încredinţat 
că tot cel ce l-a cunoscut şi mă cunoaşte şi pe mine, va zice ne- 
mulțumit: «Şi tu ai îndrăznit să scrii despre Stareţ?» Iar cei ce 
nu l-au cunoscut, dar mă cunosc pe mine, sau poate doar m'au 
văzut, vor zice cu dispreţ: «Dacă ucenicul este aşa, înseamnă că 
nici învățătorul nu era mare lucru»). 

Recunosc că, pentru numele marelui Stareţ, a avea un astfel 
de biograf şi martor este o înjosire. Dar nu a fost altă cale... Aş 
fi dorit mai mult să mă ascund şi să dau această scriere anonim, 
spre a nu înjosi cu sărăcia mea măreția Starețului, dar nu mi-am 
putut-o îngădui, deoarece am socotit de neapărată trebuință a 
purta răspunderea mărturiei peritru el. Pentru a îndreptăți în 


! Ibid., p. 129. (N. tr.) 

parte îndrăznirea mea voi spune că am fost silit spre această lu- 
crare de dorința şi stăruitoarele cereri ale multor persoane, pre- 
cum şi de ascultarea către părintele meu duhovnicesc, înțelep- 
tului Bătrân, acum încă în puteri, leroshimonahul Pinufrie, care 
mi-a dat anume binecuvântarea spre această înfăptuire. Şi totuşi 
mult m'am luptat lăuntric, căci cuvântul duhovnicesc este o 
energie de un ordin cu totul aparte. Cel ce îl grăieşte se supune 
el cel dintâi judecății cuvintelor rostite, drept care, bineînţeles, 
mă predau deplin meritatei ocări, ştiind că voi fi osândit şi de 
Dumnezeu, şi de oameni. O oarecare uşurare pentru conştiinţă 
îmi este, între altele, faptul că în cartea de față nu se află nici un 
gând de-al meu, ci totul este luat din învăţăturile şi convorbirile 
cu fericitul părinte şi cu ceilalți povăţuitori ai mei. Teamă mi- 
este însă că, lipsit fiind de înţelegere (adică de cunoaştere) 
duhovnicească, să nu fi strecurat vreo greşală în descrierea 
vieții Stareţului şi în înfăţişarea sfintelor ale poveţe — pentru 
care cer ca răspunderea să mi se atribuie deplin, spre a nu fi 
înjosită experienţa Stareţului, cea pecetluită printr’o viață sfântă 
şi prin sfânt cuvântul său. 

De la tot binecinstitorul cititor, ce va înțelege greutatea sar- 
cinii ce-mi stă înainte, cer să fie cât mai îngăduitor şi fără pre- 
tenții în aşteptările sale față de mine; îi cer să îmi ierte toate 
greşelile fără de voie (căci cele de voie nu ar trebui să fie, fiind- 
că am fost călăuzit de frica ce nu mi-a îngăduit «să mint întru 
cele sfinte») şi să le îndrepte. Spre a ocoli vreo pierdere sau pă- 
gubire a esențialului îi cer să nu dea atenție neîndestulărilor 
exterioare şi lăuntrice ale scrierilor mele, ca de pildă: stângacea 
înşiruire şi înfăţişare a celor povestite; neînzestrarea-mi în des- 
crierile psihologice; revenirile şi repetănile aceloraşi, neiscu- 
sința şi nedeplinătatea definiţiilor theologice, ce neapărat vor 
stârni multe nedumeriri şi nemulțumiri. În sfârşit, îi cer să-mi 
ierte limbajul greoi şi necioplit, atât de nepotrivit sfintei şi mă- 
reței simplități a întregii înfățişări a Fericitului Stareţ. 

Toate împrejurările vieţii mele de acum nu mi-au îngăduit a 

mă lupta mai mult cu unele din neajunsurile pomenite, dar nu 
este cu neputinţă ca mai târziu să mi se dea prilejul de a le 
împuțina într'o măsura mai mare sau mai mică. Dar acum nă- 
dăjduiesc că acel cuvânt al Stareţului ce a izvorât din deplină 
Iubirea inimii va atrage minţile şi sufletele cititorilor, căci, pen- 
tru cei ce au urechi să auză și ochi să vază, ele poartă în sine 
limpedea mărturie a dreptăţii şi adevărului lor. 

Cuvântul Stareţului, neobişnuit de înalt prin desăvârşirea sa 
duhovnicească, este mărturia vieţii mai presus de fire ce i s'a 
dat să trăiască. Multora el le va rămâne de neînțeles şi de ne- 
ajuns, în pofida limpezimii şi simplităţii sale. Experienţa a ară- 
tat că, în parte, cl este neînțeles tocmai din pricina simplităţii 
sale şi faptului de a fi străin stilului înţelegerii şi expresiei inte- 
Jectualului modern, împrejurare ce m'a îndemnat să-l însoțesc, 
ba chiar şi să-l preîntâmpin cu lămuriri, într'un limbaj mai ac- 
cesibil oamenilor educați ai vremurilor noastre, în nădejdea de a 
sluji fie şi unuia dintre dânşii drept sprijin spre o mai bună 
înțelegere a căilor sfințeniei. Când însă cititorul va avea în ve- 
dere neapărata trebuință a unei atenții mai subțiri faţă de cu- 
vântul simplu şi liniştit al Stareţului, care atinge problemele 
adânci ale ființăru duhovniceşti a omului, sau care descrie lupta 
lăuntrică sau lucrarea harului, atunci toată nevoia lămuririlor 
mele, fireşte, va dispărea, şi va rămâne în putere numai sfântul 
şi curatul cuvânt al fericitului părinte. 


Astăzi, săvârşind pomenirea părintelui nostru, Starețul Si- 
luan, cu prilejul împlinirii a zece ani din ziua săvârșirii sale, 
sufletul meu se îndreaptă către dânsul în rugăciune cu dragoste 
cucernică: 

Ilartă-mă, părinte sfinte, că în nebunia mea am cutezat să vor- 
besc despre cele ce tu, întru a ta îngăduință, mi-ai încredințat. 
Mulţămitor lui Dumnezeu, Cel ce mi-a dat nemeritată fericirea 

de a te cunoaşte şi de a avea adesea slobodă apropiere către tine 
câtă vreme trăiai aci, rogu-mă, îngăduie-mi a te întreba: acum, 
că a1 trecut toate hotarele pământului, şi vezi cea neajunsă fru- 
museţe a Celui ce te-a iubit, şi pe Carele ai iubit, Domnul, şi pe 
a Sa Precistă Maică, din desfătarea iubirii lui Dumnezeu uitat-ai 
oare lumea noastră plină de scârbe, şi de acum nu-ți mai amin- 
teşti de ea, sau şi mai puternic te rogi pentru ea — căci dragostea, 
precum însuți ai spus, nu poate nici uita, nici a se împăciui, câtă 
vreme nu şi-a atins cea de pe urmă a sa dorire? 

Și măcar că întunecatul şi mortul meu suflet pentru tot ce 
este bun nu este în stare acum a-ţi desluşi glasul, totuşi cu noi 
au rămas cuvintele tale în care îţi auzim răspunsul: 

«Sufletul carele a cunoscut pre Dumnezeu Făcătorul său şi 
Tatăl Ceresc, nu poate avea odihnă pre pământ. Şi sufletul cu- 
getă: „Când mă voi arăta Domnului, atunci înaintea întregii Sale 
milostiviri mă voi ruga pentru întreg neamul creştinesc”. Și tot- 
odată cugetă: „Când voi vedea Faţa Sa iubită, de bucurie nu voi 
putea nimic a spune, căci din multa dragoste nu poate omul ni- 
mic a grăi”. Și iarăşi gândeşte: „Mă voi ruga pentru întreg nea- 
mul omenesc, ca toți oamenii să se întoarcă la Domnul şi să 
odihnească întru Dânsul, căci dragostea lui Dumnezeu tuturor 
voieşte a se mântui”). 

Adânc încredinţat că fericitul nostru părinte a dobândit pe 
Dumnezeu şi desăvârşita dragoste către care atât de nestăvilit a 
năzuit, şi că acum, în Duhul Sfânt, el îmbrățişează întreaga lu- 
me cu rugăciunea sa într'o măsură şi mai mare decât în vremea 
vieții sale pământeşti, fără să doresc a veni în întâmpinarea cui- 
va, nedorind a sili pe cineva cu ceva, ci doar urmând pornirii 
sufletului meu, închei sărăcăciosul meu cuvânt cu rugăciunea: 


CUVIOASE PĂRINTE SILUANE, ROAGĂ 
PRE DUMNEZEU PENTRU NOL. 


Franţa, Sainte-Genevieve-des-Bois, 
«Le Donjon», 11/24 Septemvrie 1948. 





A andin «e dau mru fa a 


Cupia a e DI du | 
idea Sa Matieş ferain I CI / 









MO xomi ôn 1g Am Jato 

ma a ada ate Ma 

dm Da A zahte 4 or i Ș 4 

Miine „+0 dt Abit Eoo Sei „în Să i y aast a ome gE- 
€ c AlAT p Q atad KE A Mtatigina ml for wsi s e A“ 

0 mu bei j 19 tutv Maat Maat Dyra cas PP i a 

MPE Aridi | ud si mieta ima n m 

4 LE vip pc A Dam A G taom TA soon 

aa capia at Jeten mbere uredIl Kani K eeraa „e 

Cain Mai Mm" epodo ma Pam 4 ao spe editat 

mdi (mnt, kemi ` npotum y Ba a. Aug. ape pm 

uredo A de tă po ep ha mot fum suo i și 

A 4-29 a shlat A trna € is tia m dpa Lry earo 


4 g Ptg Casi 4 
H Fe = 3 
a ÎI er ( a a7 ap m R4 Iyus 
€ star ontel A tta ghui Al 
NAD Mo Rey su. H Mita 


Fe 
Te mita | ja camu ba Ph 
Cani ned Ada. ? aa i 
a ez | iz FE ma 


PARTEA A DOUA 


SCRIERILE 
STARETULUI 


SILUAN 


E 





ferind cititorului esențialul acestei cărți, adică extrase 
din scrierile Fericitului Stareţ Siluan, îmi îngădui a 
exprima mai înainte câteva gânduri despre scrierile 
sale. 

Domnul au zis: «Tot cel ce este din adevăr aude glasul Meu» 
(lo. 18: 37), iar loan de-Dumnezeu-cuvântătorul spune: «Cel ce 
cunoaşte pre Dumnezeu aude pre noi; carele nu este din Dum- 
nezeu, nu ne aude» (1 lo. 4: 6). 

Din adâncul inimii socotesc că aceste cuvinte se potrivesc 
scrierilor Stareţului Siluan. Gândesc că cel ce are duh şi înțele- 
gere de la Dumnezeu spre a-L cunoaște, acela limpede va simți 
în scrierile Stareţului adierea Duhului: Sfânt. 





Scrierile Stareţului, om aproape fără carte, sânt cuvântul des- 
pre ceea ce i-a fost dat să vadă; adesea cuvântul lui, prin forma 
sa, se aseamănă cu psalmii, lucru firesc, căci purcedea dintr'o 
neîntreruptă rugăciune. Ritmul scrierilor sale este unul foarte 
lin, ceea ce este caracteristic rugăciunii adânci. El neîncetat re- 
vine la unele şi aceleaşi teme: Dumnezeu şi toate cerurile se 
cunosc numai prin Duhul Sfânt; Domnul nemărginit iubeşte 
omul, iar dragostea acesta se cunoaşte numai prin Duhul Sfânt; 
Duhul Sfânt este duhul înfrânăru, al întregii-cugetări, al blân- 
deței, al smereniei; Duhul Sfânt este duhul păcii, al împreună- 
pătimiru, al iubirii pentru vrăjmaşi. 

Sufletul Stareţului, mintea sa sânt preocupate nu de multe 
gânduri, însă acele gânduri sânt ființial cele mai adânci, sânt 
măsura tuturor lucrurilor. Cel ce în adâncul făpturii sale trăieşte 
aceste gânduri, prin ele, ca printr'o tainică prismă duhovniceacă 
vede întreaga lume. 


De două mii de ani neîncetat se propovăduiește cuvântul lui 
Dumnezeu în toate limbile, în cele mai felurite chipuri; în 

schimb, Domnul Însuşi a propovăduit omului cunoaşterea veci- 
nicei Dumnezeieşti vieţi în nu multe cuvinte. Viaţa lui Dumnezeu 
este mai presus de tot chipul. Din acest tărâm al luminii nea- 
propiate, în mişcarea sa către făptură, viaţa Dumnezeiască se îm- 
părtăşeşte la început în cele mai simple şi foarte puţine chipuri 
«gândite», nepătimaşe, iar apoi, trecând din treaptă în treaptă, 
slăbeşte din ce în ce mai mult, ajungând până la formele cele mai 
grosolane şi sărăcăcioase, care de acum încep a fi doar o scâlci- 
ere. De pildă, pruncul este adus în faţa icoanei şi se învaţă a se 
ruga lui «Doamne-Doamne», iar pentru prunc icoana, în cazul de 
față, nu este doar una din formele buneivestiri sau a theologiei, ci 
Însuşi acel «Doamne-Doamne» Căruia el se roagă. 

În pogorământul său de la desăvârşita curăţie, lumina cu- 
noașterii lui Dumnezeu ajunge până la forme grosolane şi ade- 
sea urâte, pozitive (catafatice); însă în procesul dezvoltării omu- 
lui se observă rânduiala contrarie, de jos în sus: de la forme gro- 
solane pozitive el se înalță către gândirea nepătimaşă despre 
Dumnezeu, şi chiar la negrăita împărtăşire cu Dumnezeu în 
afara chipurilor. 

Nu doresc să mă opresc asupra problemei dezvoltării con- 
ştiinţei omeneşti, asupra felului cum, de la concepte şi chipuri 
empirice ale acestei lumi ea se ridică la înţelegerea ființăru 
vecinice Dumnezeieşti. Voi însemna doar că această neapărată 
evoluție se explică prin faptul că învățătura despre Dumnezeu 
se dă la început credincioşilor mai cu seamă sub forma unei 
morale creştine, ceea ce este mai pe măsura unei întelegeri pri- 
mitive. Totuşi şi în această formă, în ciuda a toată înjosirea, ba 
chiar scâlcierea adevărului, rămâne lumina adevăratei de-Dum- 
nezeu-cunoaşteri, măcar că este slăbită: este acel «lapte» ce se 
aduce celor puţini la suflet (1 Cor. 3: 2). 

Dacă este îngăduit să ne îndreptăm către analogii din reali- 
tatea ce ne înconjoară, aş compara scăderea luminii Dumneze- 
ieşti cu fasciculul luminii unui proiector: cu cât mai aproape de 
izvorul luminii, de camera proiectorului, cu atât mai orbitoare 

este lumina, dar mai restrânsă suprafața pe care o luminează; şi 
invers, cu cât este mai departe de izvorul luminii, cu atât mai 
mare este suprafața luminată, dar cu atât mai slabă şi mai risi- 
pită lumina. Trec mii de ani, iar noroadelor li se propovăduieşte, 
ca şi mai nainte, anume această slăbită şi risipită lumină a cu- 
noaşterii lui Dumnezeu, într'o nesfârşită mulțime de cuvinte şi 
de chipuri. Cu cât mai departe este omul de Dumnezeu, cu atât 
mai fărâmițată gândirea lui, cu atât mai nedefinită şi neaşezată 
trăirea lui duhovnicească; şi dimpotrivă, cu cât mai aproape de 
Dumnezeu este omul, cu atât mai RESTRÂNS -— de mi se îngă- 
duie aci o astfel de expresie — cercul gândurilor sale, adunându- 
se întru sfârşit întru un gând nepătimaş, care de-acum nu mai 
este un gând, ci o negrăită vedere aparte sau simţământ al 
minții. 


Pentru a-l înţelege pe Starețul Siluan, neapărat trebuie avut 
în vedere ceea ce tocmai am spus. Starețul era omul unei singu- 
re idei care-i umplea întreaga ființă, idee ce era urmarea arătării 
negrăite a lui Dumnezeu ce i se dăduse să trăiască. În tainica 
arătare a Domnului el a cunoscut că Dumnezeu este iubire 
nemărginită. Stăruia că această iubire neapărat se revarsă şi 
asupra vrăjmaşilor şi că ea nu se cunoaşte decât în Duhul Sfânt. 
Duhul Sfânt este Cel Care i L-a arătat pe Hristos, Duhul Sfânt l- 
a învăţat smerenia şi dragostea pentru vrăjmaşi şi pentru fiece 
zidire. Ceea ce cuprinsese în clipa Dumnezeieştii vedenii, pre- 
cum şi ceea ce a fost nemijlocita ei urmare, el le-a înțeles ca 
fiind condiţia şi semnul dumnezeieştii împărtăşiri, criteriul ade- 
văratei căi, măsura tuturor manifestărilor vieții duhovniceşti şi 
felul căutărilor şi facerilor noastre zilnice. 

Repetându-se cercetările Duhului Sfânt, după mulți ani de 
uriaşă luptă duhovnicească, toate acestea dobândiseră la el for- 
ma unei conștiințe dogmatice; iar când cu adevărat s'a înălțat 
până în curatele tărâmuri ale sfintei nepătimiri, cu cea mai adân- 
că smerenie a socotit ca o datorie a sa a mărturisi pentru ceea ce 

îi fusese dat de sus. EI întrebuinţează puţine cuvinte, dar aceasta 
poate şi este semnul adevărului său; puţine cuvinte, dar în stare 
a pătrunde în inimă şi a renaşte sufletul omului; puţine cuvinte, 
însă despre care se pot spune foarte multe, de ne vom asuma 
sarcina de a le dezvălui cuprinsul şi a le face mai pe înţelesul, 
fie doar intelectual, al unor cercuri mai largi. 

Citind scrierile Starețului, poate că cineva îşi va pune între- 
barea: Nu este oare el unul dintre cei numiţi în graiul nevoito- 
rilor «înşelaţo», iar în limbajul obişnuit «scrântiți»? Prea îi sânt 
mari pretențiile, pentru a-l socoti «normal. 

Dar socotesc că până şi cei ce nu l-au văzut şi nu l-au cunos- 
cut personal, doar citind însemnările sale, uneori poetic însu- 
flate, ba chiar de o înaltă desăvârşire prin forma lor, iar alteori 
pur Şi simplu agramate, vor putea deplin să se convingă, după 
desfăşurarea gândului său, sau după felul simțirilor inimii sale, 
că aceste cuvinte nu sânt ale unui bolnav psihic. În toată alcătu- 
irea cuvintelor lui, ceea ce izbeşte mai nainte de toate este ade- 
vărata şi adânca lui smerenie, atât de potrivnică prin firea ei 
mândriei megalomanilor sau binecunoscutului, bolnăviciosului 
«complex de inferioritate» — această manifestare aparte a mân- 
driei, de cei mai mulți neînţeleasă. Nici cea mai amănunțită cer- 
cetare nu va scoate la iveală vreo urmă de înălțare de sine sau 
de bolnăvicioasă surescitare a închipuiru, chiar atunci când el 
îşi îndreaptă cuvântul către «toate noroadele pământului». Dim- 
potrivă, pretutindenea se află adâncul simțământ al adevărului 
mărturiei sale. Sumte inima că cele despre care el vorbeşte, cu 
adevărat nu de la oameni le-a învăţat, şi nu din cărți, ci nemij- 
locit de la Duhul lui Dumnezeu, şi de aceea învăţătura sa este 
atât de împreună-glăsuitoare poruncilor lui Hristos. 

Starețul a fost omul unei singure idei — însă ideea cea mai 
adâncă, cea mai minunată, cea mai desăvârşită fiuințial şi, ceea 
ce este mai însemnat decât toate, una însuşită în viaţa sa. Cu 
adevărat, pe alocurea, se aseamănă în duh Sfântului loan de- 
Dumnezeu-cuvântătorul. Cu adevărat Duhul Sfânt l-a asemănat 

lui Hristos Însuși, pe Care se învrednicise a-L vedea şi despre 
asemănarea Căruia atât de mult grăia, întemeindu-se pe cuvân- 
tul Marelui Apostol: «Asemenea Lui vom fi, căci vom vedea 
pre El precum este)» (1 Io. 3: 2). 


Mărturia de căpetenie a întregii sale vieți este aceea că 
dragostea pentru vrăjmaşi este de neapărată trebuință pentru a 
cunoaşte Dumnezeieştile taine. El afirma categoric că cine nu 
are dragostea de vrăjmaşi, acela este în afara lui Dumnezeu, 
acela pe Dumnezeu nu L-a cunoscut. Pe el nu era cu putinţă a-l 
înşela. Unde era ură de vrăjmaşi, acolo vedea fața întunecatului 
hău, oricât s'ar fi înfățişat aceasta sub chipul «slujbei lui 
Dumnezeu» (lo. 16: 2) sau al vreunui patos profetic. 

Mărturia unui astfel de om neispitit de vicleşugurile culturii 
intelectuale, mărturia unuia ce cu adevărat întreaga sa viaţă şi-a 
vărsat sângele inimii în rugăciune pentru vrăjmaşi şi pentru 
lume capătă o putere şi un înţeles neobişnuite. 

Adesea mă bătea gândul ce anume ar fi fost Starețul dacă, 
împreună cu neobişnuita sa înzestrare firească, ar fi avut parte şi 
de o cuprinzătoare formare ştiinţifică şi theologică. Gândeam 
uneori că ar fi fost un uriaş, de însemnătate şi slavă pentru în- 
treaga lume. Alteori însă mi se pare că, dimpotrivă: însuşi faptul 
de a fi fost un om de o percepție atât de nemijlocită precum 
vedem la Evanghelişti, de a fi fost un om cu desăvârşire neatins 
de viclenia civilizației contemporane, face dintr'însul un martor 
convingător dincolo de orice tăgadă. Și, în esenţă, nici o ştiinţă 
omenească nu poate adăuga ceva adâncului şi vredniciei ade- 
vărului căruia el îi poartă mărturia. 

Aşadar cine nu l-a cunoscut personal pe Stareţ poate judeca 
în privința lui după scrierile sale; dar cine l-a cunoscut, cine a 
văzut adevărata sa simplitate şi smerenie, felul său de a fi, întot- 
deauna primitor, mărinimos, lin, paşnic, blând — acela ştie că a 

fost un bărbat de o înaltă desăvârşire. 


Cuvântul Stareţului este blând, adesea mângâietor, lucrând 
ca o tămăduire asupra sufletului, însă spre a-i urma este nevoie 
de o mare, fierbinte hotărâre, până la «ura» de sine (Lc. 14: 26). 





CLEO 


ENS 








ânjeşte sufletul meu dupre Domnul, şi cu lacrămi caut 
pre El. Cum să nu Te caut? Tu mai nainte pre mine ai 
căutat, şi mi-ai dat a mă îndulci în Duhul Tău cel 
Sfânt, şi sufletul meu Te-a iubit. 

Vezi, Doamne, amarul meu şi lacrămile... De nu m'ai fi tras 
Tu cu a Ta iubire, eu nu Te-aş fi căutat precum Te caut, ci 
Duhul Tău mi-au dat a Te cunoaşte, şi se bucură sufletul meu, 
că Tu eşti Dumnezeul şi Domnul meu, şi până la lacrămi tânjesc 
dupre Tine. 





Tânjeşte sufletul meu dupre Dumnezeu, şi cu lacrămi caută 
pre Dânsul. 

Milostive Doamne, Tu vezi căderea mea și durerea mea, ci 
smerit mă rog milostivirii Tale: varsă asupra mea, păcătosului, 
harul Sfântului Tău Duh. Pomenirea lui îmi trage mintea din 
nou a afla a Ta milosârdie. 

Doamne, dă mie smerit duhul Tău, ca nu din nou să pierz eu 
harul Tău, şi iarăşi să încep a mă tângui dupre el, precum se 
tânguia Adam pentru rai şi pentru Dumnezeu. 


In primul an al vieții mele în Mănăstire sufletul meu a cu- 

noscut pe Domnul în Duhul Sfânt. 

Mult ne iubeşte Domnul; o ştiu de la Duhul Sfânt, pe Carele 
Domnul mi-au dat pentru singură mila Sa. 

Sânt bătrân şi mă pregătesc spre moarte, şi scriu adevărul 
pentru norod. 

Duhul lui Hristos, pe care L-au dat Domnul, tuturor doreşte 
mântuirea, ca toți să cunoască pe Dumnezeu. 

Domnul, tâlharului, au dat raiul; tot aşa şi fieştecărui păcătos 
va da raiul. Sânt mai rău decât un câine împuţit, pentru păcatele 
mele, dar am început a cere lui Dumnezeu iertare, iar El mi-au 
dat nu numai iertare, ci şi Duhul Sfânt, și în Duhul Sfânt am 
cunoscut pe Dumnezeu. 

Vezi dragostea lui Dumnezeu pentru noi? Şi cine va arăta 
această milosârdie? 

O, frații mei, cad în genunchi şi vă rog: Credeţi în Dumne- 
zeu, credeți că este Duh Sfânt Carele poartă mărturie pentru 
aceasta în toate bisericile, şi în sufletul meu. 

Duhul Sfânt este iubire, şi iubirea aceasta se revarsă în toate 
sufletele sfinților ce viețuiesc în cer, şi acelaşi Duh Sfânt este pe 
pământ, în sufletele celor ce iubesc pe Dumnezeu. 

În Duhul Sfânt toate cerurile văd pământul, şi aud rugăciu- 
nile noastre, şi le aduc lui Dumnezeu. 

Domnul este milostiv, o ştie sufletul meu, dar a o înfățișa 
este cu neputinţă. El este blând şi smerit foarte, iar când sufletul 
Îl vede, atunci întreg se preschimbă în dragoste către Dumnezeu 
şi aproapele, şi însuşi se face blând şi smerit; dar dacă omul va 
pierde harul, va plânge precum Adam după izgonirea din rai. El 
se tânguia, şi suspinurile lui le auzea întreaga pustie; lacrămile 
îi erau amare de durere, şi mulți ani le-a vărsat el. 

Aşa şi sufletul ce a cunoscut harul lui Dumnezeu, dacă-l 
pierde, tânjeşte după Dumnezeu şi zice: 

«Tânjeşte sufletul meu dupre Domnul, şi cu lacrămi Îl caut». 

Eu sânt un mare păcătos, dar am văzut marea dragoste şi 
mila Domnului asupră-mi. 

Din anii copilăriei mă rugam pentru cei ce mă obideau; zI- 
ceam: «Doamne, nu-i socoti păcatul pentru mine!» Dar deşi îmi 
plăcea să mă rog, totuşi de păcate nu am scăpat. Domnul însă 
nu au pomenit păcatele mele, şi mi-au dat să iubesc oamenii, şi 
doreşte sufletul meu ca întreaga lume să se mântuiască, şi să fie 
în Împărăţia Cerească, şi să vază slava Domnului, şi să se în- 
dulcească de iubirea lui Dumnezeu. 

Judec după mine: dacă pe mine Domnul atâta m'au iubit, 
înseamnă că pe toţi păcătoşii EI îi iubeşte la fel ca pe mine. 

O, iubirea Domnului; nu am putere a o înfăţişa, căci ea este 
nemărginit de mare şi de minunată. 


Harul lui Dumnezeu dă putere a iubi pe cel Iubit; şi necon- 
tenit trage sufletul spre rugăciune, şi nu poate uita pe Domnul 
nici pentru o clipă. 

De-oameni-iubitorule Doamne, cum nu ai uitat Tu pre 
păcătos robul Tău, ci milostiv ai căutat asupra mea dintru slava 
Ta, şi în chip de neajuns mi te-ai arătat? 

Eu pururea Te scârbeam şi Te întristam, iară Tu, Doamne, 
pentru puţină întoarcerea mea mi-ai dat a cunoaşte a Ia mare 
iubire şi nemărginită bunătate. 

Privirea Ta cea lină şi blândă a răpit sufletul meu. 

Ce voi răsplăti Ţie, Doamne, sau ce laudă cânta-voi Ţie? 

Tu dai harul Tău, ca sufletul necontenit să arză de dragoste, 
şi nu cunoaşte odihnă zi şi noapte de la dragostea lui Dumne- 
Zeu. 

Pomenirea Ta îmi încălzeşte sufletul, şi întru nimic află 
odihnă pre pământ, fără numai în Tine, şi pentru aceea Te caut 
cu lacrămi, şi iarăşi Te pierd, şi iarăşi doreşte mintea mea a se 

îndulci de Tine, dară Tu nu Îţi arăţi Faţa pe carea o doreşte su- 
fletul meu zi şi noapte. 


Doamne, dă mie pre Tine Unul a iubi. 

Tu m'ai zidit, Tu m'ai luminat cu sfântul botez, Tu îmi ierţi 
păcatele şi îmi dai a mă împărtăşi cu preacinstit Trupul Tău şi 
Sângele; dă mie dară puterea pururea în Tine a petrece. 

Doamne, dă nouă pocăinţa lui Adam, şi a Ta sfântă smere- 
nie. 


Tânjeşte sufletul meu pre pământ, şi doreşte cele cereşti. 

Domnul au venit pe pământ ca să ducă pe noi acolo unde 
petrece El, Precista Maica Sa, Carea I-a slujit pe pământ pentru 
mântuirea noastră, ucenicii şi cei ce au urmat Domnului. 

Acolo ne cheamă Domnul, în ciuda păcatelor noastre. 

Acolo vom vedea pe sfinții apostoli ce sânt în slavă pentru 
propovăduirea Evangheliei, acolo vom vedea pe sfinții proroci 
şi pe sfințiți — dascălii Bisericii; acolo vom vedea pe cuvioşii ce 
s'au nevoit cu postul spre a-şi smeri sufletul; acolo se proslă- 
vesc nebunii cei pentru Hristos, căci ei au biruit lumea. 

Acolo se vor proslăvi toți cei ce pe sineşi s’au biruit, cei ce 
s'au rugat pentru lumea întreagă și au purtat asupră-şi durerile 
întregii lumi, căci ei au avut iubirea lui Hristos, iar iubirea nu 
rabdă să se piarză fie şi un singur suflet. 

Acolo doreşte a se sălăşlui sufletul, dară nimica necurat va 
intra acolo unde se ajunge prin mari dureri, şi prin zdrobirea du- 
hului, şi prin multe lacrămi;.şi doar copiii ce şi-au păstrat harul 
sfântului botez vor ajunge acolo fără necazuri, iar acolo, în Du- 
hul Sfânt, cunoaşte-vor pe Domnul. 

Tânjeşte sufletul meu dupre Dumnezeu totdeauna, şi se roa- 
pă zi şi noapte, căci numele Domnului este dulce şi dorit sufle- 
tului ce se roagă şi încălzeşte sufletul a iubi pe Dumnezeu. 

Îndelung am vieţuit eu pe pământ, şi multe am văzut şi am 
auzit. Am auzit multă muzică, şi ea mi-a desfătat sufletul, şi 
gândeam: Dacă muzica ceasta este atât de dulce, cum oare se va 
îndulci sufletul de cântul ceresc, acolo unde în Duhul Sfânt este 
slăvit Domnul pentru suferință. 

Sufletul îndelung vieţuieşte pe pământ şi iubeşte frumuseţea 
pământului; iubeşte cerul şi soarele, iubeşte preafrumoasele gră- 
dini, şi marea, şi râurile, pădurea şi lunca; iubeşte sufletul şi 
muzica, şi toate ceste pământeşti desfată sufletul. Dară când va 
cunoaşte pe Domnul nostru lisus Hristos nu va mai voi să vază 
cele pământeşti. 

Am văzut pe împărații pământului în slavă, şi mult am 
preţuit-o. Dar când sufletul a cunoscut pe Domnul, întru puţin 
va socoti întreagă slava împăraților; atunci sufletul necontenit 
tânjeşte dupre Domnul, şi cu nesaţiu zi şi noapte doreşte pe Cel 
Nevăzut a vedea, pe Cel Neatins a atinge. 

Duhul Sfânt, de-L va cunoaşte sufletul tău, da-va ţie să înţe- 
legi cum învaţă El sufletul a cunoaşte pe Domnul şi ce desfătare 
este întru aceasta. 

O, Milostive Doamne, luminează norodul Tău a Te cunoaşte, 
a cunoaşte cât iubeşti Tu pre noi. 


'Minunate lucrurile Domnului: din pământ au zidit pe om, şi 
celui din ţărână au dat a-L cunoaște în Duhul Sfânt, încât zice 
omul: Domnul meu, şi Dumnezeul meu. Şi o zice din plinătatea 
credinței şi a iubirii. 

Ce mai mult poate căuta sufletul pe pământ? 


296 SCRIERILE STAREŢULUI SILUAN 


Măreaţă minune: sufletul dintr”o dată îşi cunoaşte Ziditorul 
ŞI a Sa iubire. 

Când sufletul vede pe Domnul, cât este El de blând şi smerit, 
atuncea el însuşi se smereșşte până întru sfârşit, şi nimic altceva 
atâta doreşte, cât smerenia lui Hristos; şi oricât ar trăi sufletul 
pe pământ, tot mereu va dori şi va căuta această neajunsă sme- 
renie carea cu neputinţă este a uita. 

Doamne, cât de mult iubeşti Tu omul! 


Doamne Milostive, dă harul Tău tuturor noroadelor pămân- 
tului spre a Te cunoaște, căci fără Duhul Tău cel Sfânt nu poate 
omul a Te cunoaşte şi a înţelege iubirea Ta. 

Doamne, trimite preste noi Duhul Tău cel Sfânt, căci Tu şi 
ale Tale cunoscu-se numai în Duhul Sfânt, pre Carele întru 
început Îl dăduseşi lui Adam, iar dupre aceea Sfinţilor Proroci, 
iar apoi creştinilor. 

Dă, Doamne, tuturor noroadelor Tale a cuprinde iubirea Ta 
şi desfătarea Duhului Sfânt, ca să uite oamenii amarul pămân- 
tului, şi să părăsească tot răul, şi să se alipească de Tine în 
dragoste, şi să trăiască în pace, săvârşind voia Ta, spre slava Ta. 

O, Doamne, învredniceşte-ne de darul Duhului Sfânt, spre a 
cuprinde slava Ta, şi vom trăi pre pământ în pace şi iubire, ca să 
nu mai fie nici rele, nici războaie, nici vrăjmaşi, ci singură 1u- 
birea să împărătească, şi să nu fie trebuinţă nici de oştiri, nici de 
temnițe, şi uşor va fi tuturor a vieţui pre pământ. 


Rogu-Te, milostive Doamne, să Te cunoască în Duhul Sfânt 
toate noroadele pământului. 

Precum ai dat mie, păcătosului, a Te cunoaşte în Duhul Tău 
cel Sfânt, aşijderea cunoască-Te noroadele pământului, şi să Te 
laude zi şi noapte. 

Ştiu, Doamne, că Tu iubeşti oamenii Tăi, însă oamenii nu 

cuprind iubirea Ta, şi se frământă pre pământ toate noroadele, 
iar gândurile lor sânt ca nourii goniți de vânt în toate părțile. 

Oamenii au uitat de Tine, Făcătorul lor, şi îşi caută slobo- 
zenia, neînțelegând că Tu eşti milostiv, şi iubeşti pre păcătoşii 
ce se pocăiesc, şi le dai harul Duhului Tău cel Sfânt. 

Doamne, Doamne, dă puterea harului Tău, a Te cunoaşte 
toate noroadele în Duhul Sfânt şi a Te lăuda întru bucurie, pre- 
cum mie, necuratului şi josnicului, mi-ai dat bucuria a Te dori, 
Şi tras este sufletul meu spre iubirea Ta, cu nesaţ, zi şi noapte. 


O, nemărginită milă a lui Dumnezeu către noi! 

Mulţi bogaţi şi puternici ar plăti scump pentru a vedea pe 
Domnul sau pe a Lui Preacurată Maică, ci nu bogăției Se arată 
Dumnezeu, ci unui suflet smerit. 

Şi la ce bun banii? Marele Spiridon a prefăcut şarpele în aur, 
iară nouă nimica trebuieşte, fără numai Domnul: în El este pli- 
nătatea vieţii. 

Dacă Domnul nu ne-au dat a cunoaşte cât de multe sânt toc- 
"mite pe pământ, înseamnă că nici nu este trebuință de aceasta, 
noi nu putem cu mintea a cunoaşte întreaga facere. 

Ci Însuşi Făcătorul cerului şi al pământului şi a toată zidirea 
ne dă a-L cunoaşte în Duhul Sfânt. În acelaşi Duh Sfânt cunoaş- 
tem şi pe Maica lui Dumnezeu, pe Îngeri şi pe Sfinţi, şi duhul 
nostru arde de dragoste către el. 

Dară cine nu iubeşte pe vrăjmaşi, acela nu poate cunoaşte pe 
Domnul şi îndulcirea Duhului Sfânt. 

Duhul Sfânt învaţă a iubi pe vrăjmaşi, astfel încât sufletului 
îi va fi milă de ei ca de înşişi ai săi prunci. 

Sânt unii care doresc vrăjmaşilor lor sau vrăjmașilor Bise- 
riCii pierzanie şi munci în focul iadului. Ei gândesc astfel fiind- 
că nu au învăţat de la Duhul Sfânt iubirea lui Dumnezeu, căci 
cela ce a învăţat-o va vărsa lacrămi pentru întreaga lume. 

Tu zici că acela este un răufăcător, şi să arză în focul iadului. 

Dar eu te întreb: Dacă Dumnezeu ti-ar da un loc bun în rai, 
însă vei vedea în foc pe cel căruia i-ai dorit chinul focului, oare 
nici atunci nu-ți va fi milă de dânsul, oricine ar fi fost el, fie şi 
vrăjmaşul Bisericii? 

Sau inima ta este de fier? Însă, în rai, de fier nu este trebuin- 
ță. Acolo este trebuință de smerenie şi de iubirea lui Hristos, 
căreia de toţi îi este milă. 

Cine nu iubeşte pe vrăjmaşi, în acela nu este harul lui Dum- 
nezeu. 

Milostiv Doamne, în Duhul Tău cel Sfânt învaţă-ne a ne iubi 
vrăjmaşii, ŞI cu lacrămi a ne ruga pentru ei. 

O, Doamne, dă pre pământ Duhul Sfânt, ca toate noroadele 
să Te cunoască şi să se înveţe iubirea Ta. 


Doamne, precum Însuţi Te rugai pentru vrăjmaşi, aşa şi pre 
noi, în Duhul Tău cel Sfânt, învaţă a iubi pre vrăjmaşi. 

Doamne, toate noroadele sânt zidirea mâinilor Tale; întoar- 
ce-le de la vrăjmăşie şi răutate la pocăință, spre a cunoaşte toate 
iubirea Ta. 

Doamne, Tu ai poruncit a ne iubi vrăjmaşii, dară greu este 
nouă, păcătoşilor, de nu va fi cu noi harul Tău. 

Doamne, varsă pre pământ harul Tău; dă tuturor noroadelor 
pământului a cunoaşte a Ta iubire, a cunoaşte că Tu ne iubeşti 
precum o maică, şi mai mult decât o maică, fiindcă şi maica îşi 
poate uita odrasla, Tu însă niciodată vei uita, căci Tu nemărginit 
Îți iubeşti zidirea, iară iubirea nu poate uita. 

Doamne Milostive, cu bogăția milei Tale mântuieşte toate 
noroadele. 

Bisericii noastre Dreptslăvitoare îi este dat în Duhul Sfânt a 
înţelege tainele lui Dumnezeu, şi puternică este Ea prin gândul 
Său cel sfânt şi răbdarea Sa. 

Sufletul orthodox, prin har, se învață a se ține tare de Dom- 
nul şi de Preacurata Sa Maică, şi se veseleşte duhul nostru vă- 
zând pe cunoscutul Dumnezeu. 

Însă Dumnezeu nu se cunoaşte decât în Duhul Sfânt, iar cel 
ce, în mândria sa, vrea să cunoască pe Făcătorul cu mintea sa — 
este orb şi neînţelegător. 

Cu mintea nu putem şti nici măcar cum este făcut soarele; iar 
când cerem lui Dumnezeu să ne spună cum au făcut El soarele, 
limpede se iveşte răspunsul în suflet: «Smereşte-te, şi vei cu- 
noaşte nu numai soarele, ci şi pre Făcătorul lui». 

Dar când sufletul a cunoscut pe Domnul, de bucurie uită soa- 
rele şi întreaga facere, şi îşi părăseşte grija cunoaşterii pămân- 
teşti. 


Sufletului smerit Domnul îi descoperă tainele Sale. 

Toată viaţa lor Sfinţii s'au smerit şi s'au luptat cu mândria. 
Și eu mă smeresc zi şi noapte, şi totuşi încă nu m'am smerit 
cum se cuvine, dară în Duhul Sfânt sufletul meu a cunoscut 
smerenia lui Hristos, cea pe care El ne-au poruncit a o învăţa de 
la Dânsul, şi tras este sufletul meu către El necontenit. 

O, smerenia lui Hristos; ea dă sufletului negrăita bucurie în 
Dumnezeu, şi din dragostea lui Dumnezeu sufletul uită şi pă- 
mântul, şi cerul, şi întreg, dorind năzuieşte către Dumnezeu. 

O, smerenia lui Hristos, cât este ea de dulce şi de priincioasă. 
Ea numai în îngeri și în sufletele sfinților se află, noi însă tre- 
buie să ne socotim mai răi decât toți, iar atunci Domnul ne va 
da a cunoaşte smerenia lui Hristos în Duhul Sfânt. 

Domnul, şi slava Sa, şi toate cele cereşti, nu se cunosc decât 
în Duhul Sfânt. 

Domnul au dat nouă Duhul Sfânt, iară noi ne-am învăţat cân- 
tul Domnului, şi din desfătăciunea iubirii lui Dumnezeu uităm 
pământul. 

Dragostea lui Dumnezeu este fierbinte şi nu lasă a ne mai 
aminti de pământ. 

Cel ce a cercat-o, acela neostoit zi şi noapte o caută şi se ră- 
peşte către ea. Pentru mândrie şi slavă deşartă o pierdem, pentru 
neprietenie faţă de fratele, pentru osândirea fratelui, pentru za- 
vistie; ea ne părăseşte pentru un gând de curvie, pentru împă- 
timire față de lucruri pământeşti; pentru toate acestea harul se 
îndepărtează, iar atunci sufletul pustiit şi necăjit tânjeşte după 
Dumnezeu, precum tânjea părintele nostru Adam când s'a izgo- 
nit din rai. 

Cu lacrămi chema Adam către Dumnezeu: 

«Tânjeşte sufletul meu dupre Tine, Doamne, şi cu lacrămi Te 
caut. Caută asupra durerii mele şi îmi luminează întunerecul, ca 
să se veselească sufletul meu. 

Eu nu pot să Te uit. Cum Te voi uita? Lină, blândă privirea 
Ta a tras sufletul meu, şi se bucura duhul meu în rai, unde ve- 
deam Faţa Ta. Cum voi uita raiul, unde iubirea Tatălui Ceresc 
mă veselea?) 


De ar şti lumea puterea cuvintelor lui Hristos: «Învăţaţi de la 
Mine smerenia şi blândeţea», întreaga omenire ar lăsa toate ce- 
lelalte ştiinţe şi ar învăţa numai această cerească ştiinţă. 

Oamenii nu cunosc puterea smereniei lui Hristos, şi de aceea 
sânt traşi către cele pământeşti; însă omul nu poate a cunoaște 
puterea cuvintelor lui Hristos fără Duhul Sfânt; dar cine a 
cunoscut-o, nu va părăsi această ştiinţă măcar de s'ar îmbogăți 

cu toate împărățiile lumii. 

Doamne, dă mie smerenia Ta, spre a sălăşlui în mine iubirea 
Ta, şi să vieţuiască în mine frica Ta cea sfântă. 

Greu este a trăi fără dragoste pentru Dumnezeu; întunerec şi 
urât se abate asupra sufletului; dar când vine dragostea, atunci 
cu neputinţă este a înfățişa bucuria sufletului. 

Sufletul meu însetează a dobândi smerenia lui Hristos şi do- 
reşte către ea zi şi noapte, iar uneori strigând strig: 

Tânjeşte sufletul meu dupre Tine, Doamne, şi cu lacrămi Te 
caut. 


O, Doamne, cum Îţi iubeşti Tu zidirea, şi sufletul nevăzut 
vede harul Tău, şi cu frică şi cu dragoste cucernic mulțămește 
Ție. 

lubiţii mei fraţi, cu lacrămi scriu aceste rânduri. 

Când sufletul în Duhul Sfânt cunoaşte pe Domnul, el în fiece 
clipă neîncetat se minunează de milosârdia lui Dumnezeu şi de 
măreția şi puterea Sa. Dar dacă sufletul nu a dobândit smerenia, 
ci încă o dobândeşte, cunoaşte multe schimbări: uneori petrece 
în luptă cu gândurile şi nu are odihnă, alteori primeşte slobo- 
zenie de la gânduri şi vede pe Domnul şi înțelege dragostea Lui. 
De aceea şi zice Domnul: 

«Învăţaţi de la Mine blândeţea şi smerenia, şi veţi afla odih- 
nă sufletelor voastre». 

Și dacă cineva nu va învăţa smerenia, dragostea şi nerău- 
tatea, Domnul nu-i va da a-L cunoaşte. Dară sufletul ce a cunos- 
cut pe Domnul în Duhul Sfânt este rănit de dragostea Lui şi nu- 
L poate uita, ci aşa cum bolnavul totdeauna îşi aminteşte de 
boala sa, aşa şi sufletul ce iubeşte pe Domnul totdeauna îşi 
aminteşte de Domnul şi de dragostea Sa pentru întreg neamul 
omenesc. 

Ce voi răsplăti ie, Doamne? 

Tu, Milostive, înviat-ai sufletul meu dintru păcate, şi mi-ai 
dat a cunoaşte mila Ta către mine, şi inima mea s'a robit ie şi 
se răpeşte către Tine, Lumina mea, neîncetat. 

Ce voi răsplăti Ţie, Doamne? 

Tu ai înviat sufletul meu a iubi pre Tine şi pre aproapele 
meu, şi îmi dai lacrămi a mă ruga pentru întreaga lume. 


Fericit sufletul ce şi-a cunoscut Făcătorul şi L-a iubit, căci 
s'a odihnit într'Însul cu desăvârşită odihnă. 

Domnul este nemărginit de milostiv. 

Ştie sufletul meu mila Sa către mine, iar eu scriu despre ea în 
nădejdea că fie şi un suflet va iubi pe Domnul şi se va aprinde 
către El cu focul pocăinţei. 

De nu mi-ar fi dat Domnul în Duhul Sfânt a cunoaşte mila 
Sa, aş fi deznădăjduit de mulţimea păcatelor mele, dar acum El 
mi-au răpit sufletul care L-a iubit şi uită toate cele pământești. 

O, Doamne, smereşte-mi inima, spre a fi pururea plăcută Ţie. 


Înţelegeţi voi, toate noroadele pământului, mult iubeşte pre 
voi Domnul şi milostiv vă cheamă către Sine: 

«Veniti la Mine, și Eu voi odihni pre voi». 

«Odihni-vă-voi şi pre pământ, şi în cer, şi veţi vedea slava 
Mea». 

«Acum nu o puteți cuprinde, dară Duhul Sfânt va da vouă a 
înţelege a Mea iubire către voi». 

«Nu zăboviţi, veniți către Mine, Eu cu dorire vă aştept ca pre 
iubiţi prunci, şi voi da vouă a Mea pace, şi veţi fi întru bucurie, 
iar bucuria voastră va fi vecinică». 

lubiţii mei fraţi, cu lacrămi scriu aceste rânduri. 

Când sufletul în Duhul Sfânt cunoaşte pe Domnul, în fiece 
clipă, neîncetat, el se minunează de milosârdia lui Dumnezeu şi 
de măreţia şi puterea Sa, iar Domnul Însuşi cu al Său har, mi- 
lostiv, ca o mamă iubitoare de prunci învaţă sufletul smeritele, 
bunele gânduri, şi îi dă a-L simți de față şi apropiat, şi sufletul, 
în smerenie, vede pe Domnul fără nici un gând. 


Domnul iubeşte pe om, şi harul Său va fi în Biserică până în 
vremea Înfricoşatei Judecăţi, tot aşa cum a fost şi în vremile 
trecute. 

Domnul iubeşte pe om, şi măcar de l-au şi zidit din țărână, 
dară l-au înfrumusețat cu Duhul Sfânt. 

În Duhul Sfânt se cunoaşte Domnul, şi în Duhul Sfânt este 
iubit Domnul, dar fără Duhul Sfânt omul nu este decât greşal- 
nică țărână. 

Domnul Îşi hrăneşte pruncii cu Duhul Sfânt, şi cu al Său 
preacinstit Sânge şi Trup, şi toţi cei ce urmează pe Domnul sânt 
asemenea Domnului, Tatăl lor. 

Duhul Sfânt ne-au înrudit cu Domnul, şi să ştii că dacă tu 
simţi în sineți pacea lui Dumnezeu şi dragoste către toţi, sufletul 
tău este asemenea Domnului. 

Aceasta ne-a învăţat harul lui Dumnezeu, şi sufletul ştie când 
este îmbogăţit cu har; şi tot aşa, sufletul simte când pierde harul, 
simte şi apropierea vrăjmaşului. 

Eu mai nainte nu ştiam aceasta, dar când am pierdut harul, 
din cercare mi s'a limpezit. 

Drept aceea, fraților, din toate puterile păziți pacea lui Dum- 
nezeu, carea ne-a fost dată în dar; iar când cineva ne va dosădi, 
atunci, fie şi silnic, dar îl vom iubi, iar Domnul, văzând ostenea- 
la noastră, ne va ajuta cu harul Său. 

Aşa grăiesc Sfinții Părinți, şi cercarea multor ani arată că 
osteneala este de neocolit. 

Harul Sfântului Duh îl face pe fiecare om asemenea Domnu- 
lui lisus Hristos încă de pe pământ. 

Cine este în Duhul Sfânt, acela se aseamănă Domnului încă 
de aci, de pe pământ, dar cei ce nu se pocăiesc şi nu cred sânt 
asemenea vrăjmaşului. 

Domnul ne-au învrednicit a fi asemenea Lui, dară Domnul 
este atât de blând şi smerit, şi dacă tu L-ai vedea, de multa 
bucurie ai dori să spui: «Doamne, mă topesc de harul Tău»; dar 
într'o astfel de clipă nu poți să spui nici un singur cuvânt despre 
Dumnezeu, căci sufletul tău s'a schimbat de prisosul Duhului 
Sfânt. Astfel, Cuviosul Serafim din Sarov, când a văzut pe 
Domnul, nu a putut grăi. 


Domnul porunceşte a-L iubi din toată inima şi din tot su- 
fletul, dar cum este cu putinţă a-L iubi pe Cel pe Care niciodată 
nu L-ai văzut, şi cum să te înveți o astfel de dragoste? Domnul 
Se face cunoscut din lucrarea Sa înlăuntrul sufletului. Când 
Domnul cercetează, sufletul ştie că un Oaspete iubit a venit şi a 
plecat, şi tânjeşte sufletul după EI și cu lacrămi Îl caută: «Unde 
eşti Tu, Lumina mea, unde eşti, bucuria mea? Urmele Tale 
înmiresmează sufletul meu, dară Tu nu eşti, şi tânjeşte sufletul 
meu dupre Tine, şi inima mea s'a necăjit şi doare, şi nimic 
altceva mă veseleşte, căci am mâhnit pre Domnul, iară El S'au 
tăinuit de la mine». 

De am fi simpli precum copiii, Domnul ne-ar arăta raiul, şi 
L-am vedea în slava Heruvimilor şi a Serafimilor, şi a tuturor 
cereştilor puteri, şi a Sfinţilor; dară noi nu sântem smeriţi, şi de 
aceea ne chinuim pe noi înşine şi pe ceilalți, pe cei ce trăiesc 
împreună cu noi. 

Ce bucurie este nouă că Domnul nu numai iartă păcatele, dar 
şi pe Sine Se dă a fi cunoscut sufletului îndată ce se smereşte. 
Cel mai de pe urmă sărac se poate smeri şi să cunoască pe 
Dumnezeu în Duhul Sfânt. Nu este nevoie nici de bani, nici de 
avuţii spre a cunoaşte pe Domnul, ci numai de smerenie. Dom- 
nul în dar Se dă pe Sine, pentru singură mila Sa. Mai nainte nu 
ştiam aceasta, dar acum limpede văz în fiece zi şi ceas, în fiece 
clipă mila lui Dumnezeu. Domnul dă pacea până și în somn, dar 
fără Dumnezeu nu este pace în suflet. 

Multora, pentru mândria minţii, Domnul nu Se face cunos- 
cut, dară ei cred totuşi că multe ştiu. Şi ce folos de ştiinţa lor, 
câtă vreme pe Domnul nu Îl ştiu, nu ştiu harul Sfântului Duh, 
nu ştiu cum vine el şi pentru ce se pierde? 

Dar să ne smerim, fraţilor, şi Domnul ne va arăta toate, pre- 
cum un tată bun toate arată fiilor săi. 


Priveşte cu mintea ce se petrece în suflet. Dacă are nu mult 
har, în suflet va fi pace şi el simte dragoste către toți; dacă este 
mai mult har, atunci în suflet va fi lumină şi bucurie mare; iar 
dacă şi mai mult, atunci până şi trupul simte harul Duhului 
Sfânt. 


Nu este amar mai mare decât a pierde harul. Sufletul tânjeşte 
atunci după Dumnezeu, şi cu ce voi asemăna acea tânjire? O voi 
asemăna cu plânsul mamei ce şi-a pierdut singurul ei fiu iubit şi 
strigă: «Unde eşti, iubit rodul pântecelui meu, unde eşti bucuria 
mea?» | 

Astfel, şi încă mai mult, tânjeşte sufletul după Domnul când 
pierde harul şi desfătarea Dumnezeieştii iubiri. 

«Unde eşti Tu, Dumnezeul meu cel milostiv, unde eşti, Lu- 
mina cea fără de asfințit? Căci Te-ai ascuns de la mine, şi nu 
mai văd a Ta blândă şi luminată Faţă? 

Rare sufletele ce Te cunosc, şi puţini cei cu carii se poate 
grăi despre Tine: oamenii se mântuiesc mai mult prin credință. 
Dar, precum Tu Însuţi ai zis Apostolului Thoma: Tu ai văzut şi 
ai pipăit, dar fericiți şi cei ce nu au văzut, dar cred). Astfel, nu 
toți simt Duhul Sfânt, dar cei ce se tem de Dumnezeu şi păzesc 
poruncile Lui se vor mântui toți, căci nemărginit de mult ne 
iubeşte Domnul, iar eu nu aş fi putut cunoaşte acea iubire, de nu 
mar fi învăţat Duhul Sfânt, Carele învaţă toate cele bune. 


Inima mea Te-a iubit, Doamne, şi de aceea tânjesc dupre 
Tine şi cu lacrămi Te caut. 

Tu ai împodobit cerul cu stele, văzduhul cu nouri, iar pămân- 
tul cu mări, cu râuri şi cu grădini înverzite, unde cântă păsările, 
dară sufletul meu Te-a iubit, şi nu doreşte a căuta asupra cestei 
lumi, măcar că preafrumoasă este. 

Numai pre Tine doreşte sufletul meu, Doamne. A Ta lină şi 
blândă privire eu nu o pot uita, şi cu lacrămi mă rog Ţie: Vino, 
şi sălăşluieşte, şi mă curăţeşte de greşalele mele. Tu vezi dintru 
înălțimea sfintei slavei Tale cum doreşte sufletul meu dupre Ti- 
ne. Nu mă părăsi, pre robul Tău; auzi-mă, pre carele glas înalt 
precum Prorocul David: «Miluieşte-mă, Dumnezeule, dupre 
mare mila Ta». 


Sfinți Apostoli, voi aţi propovăduit întreg-pământului: «Cu- 
noaşteți iubirea lui Dumnezeu». Și sufletul meu păcătos a cu- 

noscut această iubire în Duhul Sfânt; eu însă am pierdut pre 
Duhul, şi tânjesc dupre EI, şi rogu-vă, înduplecaţi pre Domnul 
ca să-mi întoarcă darul Duhului Sfânt, pre Carele cunoaşte su- 
fletul meu, iară eu mă voi ruga pentru întreaga lume, ca să vie 
pacea pre pământ. 

Toți Sfinţii, înduplecaţi pre Domnul Dumnezeu pentru mine. 
Voi vedeți slava Domnului în ceruri, căci pre pământ aţi iubit 
pre Domnul din tot sufletul şi din toată mintea; voi aţi biruit 
lumea cu puterea harului pre carele au dat vouă Domnul pentru 
smerenia voastră; voi ați răbdat pentru dragostea lui Dumnezeu 
toate scârbele; şi arde duhul meu a vă vedea, a privi cum vedeţi 
voi slava Domnului, şi tânjeşte sufletul meu zi şi noapte dupre 
Domnul, şi doreşte a se îndulci de a Sa iubire. 


Bătrânu îmbunătățiți sânt smeriţi şi, prin firea lor, asemenea 
lui Hristos. Prin viaţa lor dau o pildă vie. Ei şi-au agonisit pa- 
cea, şi asemenea lemnului viețiu cel din rai, hrănesc pe mulți din 
roadele lor, adică din roadele acelei păci. 

Lemnul vieţii cel din mijlocul raiului este Hristos. El acum 
este apropiat tuturor, şi întreaga lume se poate hrăni dintr'Însul 
ŞI se poate sătura cu Duhul Sfânt. 


Când nu sânt povăţuitori buni trebuie să ne dăm voii lui 
Dumnezeu în smerenie, iar atunci Domnul cu harul Său va înţe- 
lepți, căci Domnul atât de mult ne iubeşte, încât este cu nepu- 
tinţă a o înfățişa în cuvânt, şi nici mintea nu o poate ajunge, şi 
numai prin Duhul Sfânt se cunoaşte iubirea lui Dumnezeu, din 
credință, dar din minte nu se poate cunoaşte. 

Unii se pricesc în privinţa credinței, şi nu este sfârşit pricirii 
lor, dar iată că nu este nevoie a se certa, ci doara ne ruga lui 
Dumnezeu şi Maicii Domnului, iar Domnul fără pricini va 
lumina — şi curând va lumina. 

Mulţi au cercetat toate credinţele, însă adevărata credinţă nu 
au cunoscut-o aşa cum se cuvine; dar cel ce în smerenie va ruga 
pe Dumnezeu, ca Domnul să-l lumineze, da-va lui Domnul a 
cunoaşte cât de mult iubeşte El omul. 

Cei mândri tot cred că pot ajunge la toate cu mintea, dar 
Dumnezeu nu le dă. 

Dar noi Îl ştim pe Domnul: El ni S'au arătat în Duhul Sfânt, 
şi sufletul ÎI ştie, şi este bucuros, şi vesel, şi odihnit, şi în 
aceasta stă sfânta noastră viaţă. 


Domnul au zis: «Unde sânt Eu, acolo şi slujitoriul Meu va fi, 
şi va vedea slava Mea» (vezi lo. 12: 26 şi 17: 24). Dar oamenii 
nu înțeleg Scriptura; ea le este ca şi neînțeleasă. Dar când Duhul 
Sfânt îi învaţă, atunci totul va fi înţeles, şi sufletul se va simţi ca 
în cer, căci acelaşi Duh Sfânt este şi în cer, şi pe pământ, şi în 
Sfânta Scriptură, şi în sufletele celor ce iubesc pe Dumnezeu. 
Dar fără Duhul Sfânt oamenii rătăcesc, şi deşi neîncetat învaţă, 
dar a cunoaşte pe Dumnezeu nu pot, şi odihna în El nu au 
cunoscut-o. 

Cel ce a cunoscut iubirea lui Dumnezeu, acela iubeşte întrea- 
ga lume, şi niciodată nu cârteşte pentru soarta sa, căci vremel- 
nicele necazuri pentru Dumnezeu îi câştigă vecinică bucurie. 

Sufletul nesmerit, ce nu s'a dat voii lui Dumnezeu, nimica 
poate a cunoaşte, ci trece de la un gând la altul, şi aşa niciodată 
se roagă cu mintea curată, şi nu proslăveşte măreția lui Dum- 
nezeu. 

Sufletul care s'a dat smerit voii lui Dumnezeu, în toată clipa 
nevăzut vede pe Dumnezeu, şi de negrăit este aceasta pentru în- 
suşi sufletul, nici poate despre ea a povesti, ci doar prin cercare 
cunoaşte mila lui Dumnezeu, şi ştie sufletul când Domnul este 
cu el. Sufletul s'a dat Lui ca un copil mic ce zilnic primeşte 
hrană, dar de unde vine hrana nu ştie; tot aşa, sufletul se simte 

bine cu Dumnezeu, dar cum se întâmplă aceasta nu o poate 
spune. 

Doamne, prin Duhul Tău cel Sfânt luminează norodul Tău, 
ca toți să cunoască iubirea Ta. 

Domnul Însuşi însuflă a ne ruga pentru oameni, şi Însuşi dă 
putere spre a ne ruga, iar pentru aceasta răsplăteşte sufletului. 
lată mila Domnului către noi. 


Din pruncie am iubit lumea şi frumuseţea ei, iubeam crân- 
gurile şi grădinile înverzite, iubeam câmpiile şi toată făptura lui 
Dumnezeu, cât de frumos este ea zidită. lubeam să privesc asu- 
pra norilor luminoşi, cum se purtau ei în înălțimile albastre. Dar 
de când am cunoscut pe Domnul meu, şi El mi-au răpit sufletul, 
totul în suflet mi s'a schimbat, iar de acum nu mai voiesc a 
căuta asupra acestei lumi, ci sufletu-mi trage neîncetat către 
acea lume unde viază Domnul. Ca pasărea în colivie, aşa se 
strâmtorează sufletul meu pe pământ. Precum pasărea doreşte și 
trage a zbura din strâmta colivie în crângul cel înverzit, aşa şi 
sufletul meu trage din nou a vedea pe Domnul, căci El au răpit 
sufletul meu, şi acesta tânjeşte după Domnul şi strigă: 

Unde sălăşluieşti Tu, Lumina mea? Tu vezi — cu lacrămi Te 
caut. De nu Te-ai fi arătat Tu, eu nu Te-aş fi putut căuta precum 
Te caut acum. Ci Tu Însuţi mai căutai, pre păcătosul, şi mi-ai 
dat a cunoaşte iubirea Ta. Tu mi-ai dat a vedea că dragostea Ta 
pentru noi Te-a dus la cruce, şi în suferinţe ai murit pentru noi. 
Tu mi-ai dat a cunoaşte că dragostea Ta Te-a adus din cer pre 
pământ, şi până şi în iad, pentru ca noi să vedem slava Ta. 

Ție Ţi-au fost milă de mine, şi mi-ai arătat a Ta Faţă, iar 
acum sufletul meu trage către Tine, Doamne, şi niciunde nu-şi 
află odihna zi şi noapte; şi eu plâng ca un prunc ce şi-a pierdut 
mama. 

Ci şi pruncul îşi va uita mama, şi mama pruncii săi, când Te 


310 SCRIERILE STAREȚULUI SILUAN 


vor vedea: sufletul, văzându-Te, uită întreaga lume. Aşa şi su- 
fletul meu trage către Tine, şi doreşte dupre Tine, şi nu doreşte 
a vedea frumuseţea lumii cesteia. 

Când sufletul în Duhul Sfânt cunoaşte pe Maica Domnului, 
când în Duhul Sfânt se înrudeşte apostolilor şi cuvioşilor, şi tu- 
turor sfinților şi drepţilor, atunci nestăvilit este tras către acea 
lume şi nu se poate opri, ci tânjeşte, şi se strâmtorează, şi plân- 
ge, şi nu se poate smulge de la rugăciune, şi măcar că trupul 
cade în neputinţă şi doreşte a se întinde pe laviţă, chiar şi culcat 
fiind pe laviţă sufletul se răpeşte către Domnul şi către Îm- 
părăția Sfinţilor. 

Sosit-a bătrâneţea, trupul a slăbit şi doreşte a se culca pe la- 
viță, dară duhul nu slăbeşte; el tinde către Dumnezeu, Tatăl său, 
Cel firesc, Cel ceresc. El ne-au înrudit cu Sine prin Trupul Său 
Şi Preacinstit Sângele Său, şi prin Duhul Sfânt; El ne-au dat a 
cunoaşte ce este vecinica viață. În parte o am cunoscut: Duhul 
Sfânt este vecinica viaţă; sufletul viază în dragostea lui Dum- 
nezeu, în smerenia şi blândețea Duhului Sfânt; dară Duhului 
Sfânt trebuie să dai loc a Se sălăşlui în suflet, ca acolo să vieze, 
ca sufletul din trăire să Îl simtă. 

Cel ce pe pământ petrece în Duhul Sfânt, în dragostea lui 
Dumnezeu, acela şi acolo va fi împreună cu Domnul, căci dra- 
gostea nu poate să piară. Dar, spre a nu greşi în judecata gân- 
dului, să ne smerim, după cuvântul Domnului: 

«Fiţi precum pruncii, că a unora ca aceștia este Împărăţia lui 
Dumnezeu» (vezi Mt. 18: 3). 

Amar mie, căci eu am cunoscut pre Domnul în Duhul Sfânt, 
dar Îl pierd şi nu Îl pot câştiga deplin, măcar de şi văd mila lui 
Dumnezeu cu mine. 


Domnul atât de mult ne iubeşte, cât noi înşine nu ne putem 
Iubi; dar sufletul în necazuri gândeşte că Domnul l-au uitat, şi 
că până şi a privi asupră-i nu voieşte, şi suferă şi se strâmto- 
rează. 

Dar nu aşa, fraților. Domnul nesfârşit ne iubeşte, şi ne dă ha- 
rul Sfântului Duh, şi ne mângâie. Domnul nu voieşte ca sufletul 
să zacă în mâhniciune şi în nedumerire pentru a sa mântuire. Cu 
tărie să crezi că noi suferim numai câtă vreme nu ne-am smerit; 
iar îndată ce ne-am smerit se pune capăt şi durerilor, căci Duhul 
lui Dumnezeu, pentru smerenie, încunoştințează sufletul că s'a 
mântulit. 

Mare fie slava Domnului, că El atât de mult ne iubeşte; şi 
iubirea ceasta se cunoaște prin Duhul Sfânt. 


Tânjeşte sufletul meu dupre Domnul, şi cu lacrămi Îl caut. 

Cum pot să nu Îl caut? El mi S'au arătat în Duhul Sfânt, iar 
inima mea L-a iubit. El mi-au răpit sufletul, şi acesta tânjește 
după Dânsul. 

Sufletul este asemenea miresei, iar Domnul — Mirelui; şi se 
iubesc, şi tânjesc unul după celălalt. Domnul, în dragostea Sa, 
tânjeşte după suflet, şi Se întristează dacă nu este într'însul loc 
Duhului Sfânt; iar sufletul ce a cunoscut pe Domnul tânjeşte du- 
pă EI, căci în El este viața sa şi bucuria. 


Viaţa păcătoasă este moartea sufletului, iar dragostea lui 
Dumnezeu -— raiul desfătării, unde vieţuia înainte de cădere pă- 
rintele nostru Adam. 

Adame, părintele nostru, spune nouă cum iubea sufletul tău 
pre Domnul în rai? 

A înţelege aceasta este cu neputinţă, şi doar sufletul ce s'a 
atins de iubirea lui Dumnezeu poate în parte să o înțeleagă. 

Dară Maica Domnului, cum iubea Ea pe Domnul, Fiul Său? 

Nimenea dintre oameni poate cuprinde aceasta, fără numai 
Ea Însăși. Însă Duhul lui Dumnezeu ne învaţă iubirea. Şi întru 

Dânsa era şi este acelaşi Duh al lui Dumnezeu, Carele este iu- 
bire, şi de aceea cel ce a cunoscut pe Duhul Sfânt poate în parte 
a înţelege şi iubirea Ei. 


Cât sântem de fericiți noi, creştinii: ce fel de Dumnezeu 
avem noi! 

Mă doare pentru cei ce nu cunosc pe Dumnezeu. Ei nu văd 
vecinica lumină, iar după moarte merg în vecinicul întunerec. 
Știm despre aceasta, căci Duhul Sfânt în Biserică descoperă 
Sfinţilor ce este în ceruri şi ce este în iad. 

O, nefericit, rătăcit norod. Ei nu pot şti ce este adevărata 
bucurie. Ei se veselesc uneori şi râd, însă râsul cu care râd şi ve- 
selia cu care se veselesc li se întoarce în plâns şi în durere. 

Dară bucuria noastră — Hristos. Prin ale Sale suferinte El ne- 
au înscris în cartea vieţii, iară noi, în Împărăţia Cerului, vecinic 
vom fi cu Dumnezeu, şi vom vedea slava Lui, şi ne vom desfăta 
întru Dânsul. Bucuria noastră — Duhul Sfânt. Cât este El de 
dulce şi de bun. El poartă sufletului mărturie pentru mântuirea 
sa. 

O, fraților, rogu-vă şi vă cerşesc înaintea Feţei milosârdiei 
lui Dumnezeu, credeţi în Evanghelie şi în mărturia Sfintei Bise- 
rici, şi încă de pe pământ veţi gusta fericirea raiului. Iată, Împă- 
răția lui Dumnezeu înlăuntrul nostru este; iubirea lui Dumnezeu 
dă sufletului raiul. Mulţi domnitori şi stăpâni, dacă au cunoscut 
iubirea lui Dumnezeu, şi-au părăsit scaunele. Şi de bună seamă, 
căci dragostea lui Dumnezeu este fierbinte; ea până la lacrămi 
îndulceşte sufletul cu harul Sfântului Duh, şi cu nimic pămân- 
tesc se poate asemul. 

Cele pământești se cunosc cu mintea omenească, dară Dum- 
nezeu şi toate cele cereşti nu se pot cunoaşte decât în Duhul 
Sfânt, şi nu doar mintea. 

Cel ce a cunoscut pe Dumnezeu în Duhul Sfânt uită pămân- 
tul ca şi cum nici nu ar fi, dară după rugăciune priveşte cu ochii, 
şi iată, din nou îl vede. 

Fraţilor, Sfinţii în Împărăţia Cerurilor văd slava lui Dumne- 
zeu; iară noi să ne smerim, şi Domnul ne va iubi, şi ne va da pe 
pământ toate cele de folos sufletului şi trupului, şi va descoperi 
nouă toate tainele. 

Oamenii şi-au lipit sufletul de agoniselile pământeşti şi au 
pierdut dragostea lui Dumnezeu, şi de aceea nu este pace pe pă- 
mânt. Mulţi, de-a lungul vieţii, doresc din curiozitate a şti, de 
pildă, cum este făcut soarele, dar a cunoaşte pe Dumnezeu nu se 
îngrijesc. Domnul însă nu ne-au vorbit despre soare, ci ne-au 
descoperit despre Tatăl şi despre Împărăţia Cerurilor. EL au zis 
că drepții, în Împărăţia Tatălui lor, vor străluci ca Soarele (Mt. 
13: 43); şi Scriptura zice că Domnul va fi Lumină în rai (Apoc. 
21: 23; 22: 5), iar Lumina Domnului va fi în sufletele, în min- 
tile şi în trupurile sfinților. 


Vieţuim pe pământ, şi pe Dumnezeu nu-L vedem, şi a-L ve- 
dea nu putem. Dar dacă Duhul Sfânt vine în suflet, vom vedea 
pe Dumnezeu precum L-a văzut Sfântul Arhidiacon Ştefan. 
Sufletul şi mintea, în Duhul Sfânt, dintr'o dată cunosc că acesta 
este Domnul. Astfel, Sfântul Simeon de-Dumnezeu-primitorul, 
în Duhul Sfânt, în micul prunc a cunoscut pe Domnul; şi Sfân- 
tul loan Botezătorul aşijderea, în Duhul Sfânt, a cunoscut pe 
Domnul şi L-a arătat norodului. Dar fără Duhul Sfânt nimenea 
poate cunoaşte pe Dumnezeu şi cât de mult ne iubeşte El. Mă- 
car că şi citim că El ne-au iubit şi că au suferit pentru noi din 
dragoste pentru noi, o gândim doar cu mintea, însă cu sufletul 

nu înțelegem iubirea lui Hristos precum se cuvine; dar când 
Duhul Sfânt ne învaţă, atunci limpede şi simţit cunoaştem dra- 
gostea şi ne facem asemenea Domnului. 


Doamne Milostive, învaţă-ne pre toți în Duhul Tău cel Sfânt 
a vieţui dupre voia Ta, ca toţi în Lumina Ta să Te cunoaștem, 
pre adevăratul Dumnezeu, căci fără Lumina Ta nu putem înţe- 
lege plinătatea iubirii Tale. Luminează-ne cu harul Tău, şi acela 
va încălzi inima noastră spre a Te iubi. 








II 


CUVÂNT PENTRU RUGĂCIUNE 


el ce iubeşte pe Domnul, totdeauna îşi va aduce amin- 
te de El, iar aducerea-aminte de Domnul naşte rugă- 
ciunea. De nu-ți vei aduce aminte de Domnul, nici te 
vei ruga, iar fără rugăciune sufletul nu petrece în dra- 
gostea lui Dumnezeu, căci prin rugăciune vine harul Sfântului 
Duh. Prin rugăciune se păzeşte omul de păcat, căci mintea rugă- 
toare se îndeletniceşte cu Dumnezeu, şi întru smerenia duhului 
stă înaintea feţei Domnului, pe Carele Îl cunoaşte sufletul celui 
ce se roagă. 

Dar, fireşte, începătorul are trebuinţă de un povăţuitor, căci 
înainte de harul Sfântului Duh sufletul întâmpină o mare luptă 
cu vrăjmaşii şi nu este în putere singur a desluşi lucrurile atunci 
când vrăjmașul îi aduce îndulcirea sa. A înţelege aceasta poate 
numai cel ce din cercare a cunoscut harul Sfântului Duh. Cel ce 
a gustat Sfântul Duh, după gust deosebeşte harul. 

Cel ce voieşte fără îndrumător a se îndeletnici cu rugăciunea 
şi, din mândrie, crede că poate a se învăța după cărți, şi nu va 
merge la un duhovnic, acela pe jumătate a şi căzut în înşelă- 
ciune. Celui smerit însă Domnul îi ajută, şi de nu se află un în- 
drumător iscusit, iar el va merge la un duhovnic, oricare ar fi el, 
pe acela, pentru smerenie, îl va acoperi Domnul. 

Gândeşte că în duhovnic vieţuieşte Sfântul Duh, şi că el îţi 
va spune ceea ce trebuie. Dar de vei gândi că duhovnicul tră- 

ieşte negrijuliu, şi cum poate vieţui în el Duhul Sfânt, pentru un 
astfel de gând mult vei suferi, şi Domnul te va smeri, iar tu vei 
cădea negreșit în înşelăciune. 

Rugăciunea se dă celui ce se roagă, precum scrie în Scriptu- 
ră; dar rugăciunea numai din obişnuință, fără zdrobirea inimii 
pentru păcate nu este plăcută Domnului. 

Încetez pentru o vreme cuvântul pentru rugăciune. 

Tânjeşte sufletul meu dupre Domnul, şi cu dorire caut pre EL, 
şi de nimic altceva îmi rabdă sufletul a gândi. 

Tânjeşte sufletul meu dupre Domnul cel Viu, şi trage duhul 
meu către Dânsul, precum spre Tatăl cel Ceresc şi firesc. Înru- 
ditu-ne-au Domnul Sieşi în Duhul Sfânt. Iubit este inimii Dom- 
nul — bucuria şi veselia noastră, şi cea tare nădejde. 

Bunule Doamne, caută milostiv zidirea Ta şi Te arată oa- 
menilor în Duhul Sfânt, precum Te arăţi robilor Tăi. 

Îmbucură, Doamne, cu venirea Duhului Tău cel Sfânt pre tot 
sufletul cel necăjit. Dă, Doamne, tuturor celor ce Ţi se roagă, a 
cunoaşte Duhul Sfânt. 

O, oameni ai întregii lumi, să ne smerim pentru Domnul şi 
pentru Împărăţia Cerului, să ne smerim, şi Domnul ne va da a 
cunoaşte puterea rugăciunii lui isus. Să ne smerim, şi Însuşi 
Duhul lui Dumnezeu ne va povăţui sufletul. 

O, omule, învaţă-te smerenia lui Hristos, şi va da ţie Domnul 
a gusta îndulcirea rugăciunii. ar dacă voieşti curat a te ruga, fii 
tu smerit, înfrânat, curat te spovedeşte, şi te va iubi rugăciunea. 
Fii ascultător, din cuget bun supune-te stăpânirilor, şi fii mulţă- 
mit cu toate, şi atunci mintea ţi se va curăţi de cugete deşarte. 
Aminteşte-ţi că Domnul te vede, şi teme-te, nu cândva să mâh- 
neşti întru ceva pe fratele; nu-l osândi şi nu-l întrista, fie şi prin 
înfăţişarea-ţi, şi Duhul Sfânt te va iubi, şi Însuşi întru toate îți va 
ajuta. 

Duhul Sfânt foarte mult se aseamănă unei maici iubite, ade- 
vărate. Maica îşi iubeşte pruncul şi-i este milă de el; tot aşa şi 
Duhului Sfânt Îi este milă de noi, iartă, tămăduieşte, înţelepțeşte 

şi îmbucură, şi se cunoaşte Duhul Sfânt în smerita rugăciune. 

Cel ce îşi iubeşte vrăjmaşii degrab va cunoaşte pe Domnul în 
Duhul Sfânt, iar cel ce nu îi iubeşte, despre acela nici nu vreau 
să scriu. Dar mă doare pentru dânsul, căci se chinuie pe sine 
însuşi şi pe ceilalți, şi pe Domnul nu va cunoaşte. 


Sufletul ce iubeşte pe Domnul nu poate a nu se ruga, căci 
este tras către Dânsul de harul pe care l-a cunoscut în rugăciune. 

Pentru rugăciune ne sânt date bisericile; în biserici slujba se 
săvârşeşte după cărţi; dar nici biserica nu o iei cu tine, nici car- 
tea nu o ai totdeauna, însă rugăciunea lăuntrică pururea şi pretu- 
tindenea este cu tine. În sfintele lăcașuri se săvârşesc dumne- 
zeieştile slujbe şi viază Duhul Sfânt, dar sufletul este cea mai 
bună biserică a lui Dumnezeu, şi pentru cel ce se roagă în suflet 
întreaga lume s'a prefăcut în lăcaş sfânt, dar aceasta nu este 
pentru toți. 

Mulţi se roagă cu gura şi iubesc a se ruga după cărți, şi este 
bine, şi Domnul primeşte rugăciunea şi miluieşte. Dar de se roa- 
gă cineva Domnului şi se gândeşte la altele, o astfel de rugăciu- 
ne Domnul nu ascultă. 

Cel ce se roagă din obişnuință nu cunoaşte schimbări în ru- 
găciune, dar cel ce cu osârdie se roagă, acela cunoaşte multe 
schimbări în rugăciune: fie lupta cu vrăjmaşul, sau lupta cu sine 
însuşi, cu patimile, lupta cu oamenii — şi în toate acestea este 
nevoie de bărbăţie. 

Cere sfatul celor cercati, de-i vei afla, şi smerit cere Domnu- 
lui şi, pentru smerenie, Domnul îţi va da înţelegere. 

De este rugăciunea noastră plăcută Domnului, Duhul lui 
Dumnezeu va purta în suflet mărturie; El este bun şi lin; dar 
înainte nu ştiam dacă primea Domnul rugăciunea sau nu, Şi în 
ce chip ai putea să cunoşti aceasta. 

Durerea şi primejdule pe mulți au învăţat să se roage. 

A venit la mine la magazie un soldat; se îndrepta spre Salo- 
nic. Sufletul meu l-a îndrăgit şi i-am zis: 

«Roagă-te Domnului, ca să fie mai puţine necazuri» 

Iar el zice: «Ştiu să mă rog. Am învăţat în război, când eram 
în bătălii. Cu putere mă rugam Domnului să mă lase printre cei 
vii. Gloanţele plouau, obuzele explodau, şi puţini au rămas în 
viaţă, iar cu m'am aflat de multe ori în bătălii, şi Domnul m'au 
păzit»). Zicând aceasta, mi-a arătat cum se ruga, şi după mişca- 
rea trupului mi-era vădit că era cu totul adâncit în Dumnezeu. 


Multora le place a citi cărți bune, şi este un lucru bun, dar cel 
mai bine este a te ruga; însă cel ce citeşte cărți proaste şi ziare 
se pedepseşte cu foamete sufletească: sufletul lui înfometează, 
căci hrana sufletului şi îndulcirea lui sânt în Dumnezeu. În 
Dumnezeu este şi viaţa lui, şi bucuria, şi veselia, şi Domnul ne- 
grăit ne iubeşte, iar dragostea aceasta este cunoscută în Duhul 
Sfânt. 

Dacă mintea ta voieşte să se roage în inimă şi nu poate, ci- 
teşte rugăciunea cu buzele şi ține-ţi mintea în cuvintele rugă- 
ciunii, precum zice Scara. Cu vremea, Domnul îți va da rugă- 
ciunea inimii fără gânduri şi te vei ruga uşor. Unii şi-au vătămat 
inima, căci s'au silit să săvârşească rugăciunea cu mintea în ini- 
mă ŞI au ajuns până acolo că nici cu gura nu o mai puteau rosti. 
Dar tu să ştii rânduiala vieţii duhovniceşti: darurile se dau su- 
fletului simplu, smerit, ascultător. Celui ascultător şi întru toate 
înfrânat — în mâncare, în cuvânt, în mişcări — Însuşi Domnul îi 
dă rugăciunea, iar ea uşor se săvârşeşte în inimă. 

Neîntrerupta rugăciune vine din dragoste, dar se pierde prin 
osândire, prin grăire în deşert şi prin neînfrânare. Cel ce iubeşte 
pe Dumnezeu poate cugeta la EI zi şi noapte, căci nici o lucrare 
nu împiedică a iubi pe Dumnezeu. Apostolii iubeau pe Dom- 
nul, iar lumea nu-i împiedeca, măcar că ei pomeneau lumea şi se 
rugau pentru ea şi propovăduiau. Dar iată că Marelui Arsene 1 

s'a spus: «Fugi de oameni»; însă Duhul lui Dumnezeu și în pustie 
ne învaţă a ne ruga pentru oameni şi pentru întreaga lume. 

În această lume fiecare îşi are ascultarea: unul este împărat, 
altul patriarh, altul bucătar sau fierar sau învăţător, dar Domnul 
pe toţi iubeşte, şi mai mare răsplată va fi aceluia care mai mult 
iubeşte pe Dumnezeu. Domnul ne-au dat porunca de a iubi pe 
Dumnezeu din toată inima, din toată mintea, din tot sufletul. 
Dar fără rugăciune cum poți iubi? De aceea mintea şi inima 
omului trebuie să fie totdeauna slobode pentru rugăciune. 

Pe carele iubeşti, la acela vrei să te gândeşti, despre el vrei să 
vorbeşti, cu el vrei să fii. Dar pe Domnul iubeşte sufletul ca pe 
Tatăl şi Ziditorul său, şi stă înaintea Lui cu teamă şi cu dragos- 
te: cu teamă, căci este Domnul; cu dragoste, căci sufletul Îl cu- 
noaşte ca Tată; El este milostiv foarte, şi harul Său mai dulce 
decât toate cele. 

Și eu am cunoscut că a te ruga este uşor, căci ajută harul lui 
Dumnezeu. Domnul milostiv ne iubește, şi ne dă în rugăciune a 
vorbi cu Dânsul, şi a ne căi, şi a ne ruga. 

Nu am putere să înfățişez cât de mult ne iubeşte Domnul; în 
Duhul Sfânt se cunoaşte această iubire, iar sufletul celui ce se 
roagă cunoaşte pe Duhul Sfânt. 


Unu zic că de la rugăciune vine înşelarea. Aceasta este greşit. 
Înşelarea vine de la călăuzirea de sine, iar nu din rugăciune. Toţi 
Sfinții mult s'au rugat, şi cheamă şi pe alții la rugăciune. Ru- 
găciunea este cea mai bună lucrare pentru suflet. Prin rugăciune 
ajungi la Dumnezeu; prin rugăciune se cere smerenia, răbdarea şi 
tot lucrul bun. Cel ce vorbeşte împotriva rugăciunii, vădit nicio- 
dată nu a gustat cât de bun este Domnul şi cât de mult ne iubeşte 
El. De la Dumnezeu răul nu poate veni. Toţi sfinții neîncetat se 
rugau; nici o clipă nu rămâneau fără rugăciune. 

Sufletul, pierzând smerenia, pierde totodată harul şi dragos- 

tea către Dumnezeu, iar atunci se stinge rugăciunea fierbinte; 
dar când sufletul se linişteşte de patimi şi dobândeşte smerenia, 
Domnul îi dă harul Său, şi atunci el se roagă pentru vrăjmaşi ca 
însuşi pentru sine, şi pentru întreaga lume se roagă cu lacrămi 
fierbinţi. 









III 


PENTRU SMERENIE 


cum sânt puţini Bătrâni care cunosc dragostea Dom- 
nului către noi, şi care cunosc lupta cu vrăjmaşii, şi 
că, spre a-i birui, este nevoie de smerenia lui Hristos. 

Domnul atât de mult iubeşte pe om, încât îi dă da- 
rurile Sfântului Duh, dar câtă vreme sufletul nu s'a învăţat a 
păstra harul, mult se munceşte. 

În primul an după ce primisem Duhul Sfânt mă gândeam: 
Domnul păcatele mi le-au iertat — harul poartă mărturie pentru 
aceasta; ce mai mult îmi trebuieşte? Dar nu aşa trebuie a gândi. 
Deşi păcatele sânt iertate, totuşi întreaga viaţă trebuie să ţi le 
aminteşti şi să te mâhneşti, spre a păstra zdrobirea inimii. Eu 
n'am făcut aşa, şi am pierdut zdrobirea inimii, şi mult am avut 
de suferit de la draci. Și nu pricepeam ce se petrece cu mine: 
sufletul meu cunoaşte pe Domnul şi dragostea Sa; cum de îmi 
vin gânduri rele? Dară Domnului l-au fost milă de mine, şi 
Însuşi mau învățat cum trebuie a mă smeri: «Ține-ţi mintea în 
iad, şi nu deznădăjdui». Şi astfel se biruiesc vrăjmaşii; dar când 
eu cu mintea ies din acel foc, gândurile prind din nou putere. 





Cel care, asemenea mie, a pierdut harul, acela bărbăteşte să 
se lupte cu dracii. Să ştii că tu însuţi eşti vinovat: ai căzut în 
mândrie şi slavă deşartă, iar Domnul milostiv îți dă să ştii ce în- 
seamnă a fi în Duhul Sfânt şi ce înseamnă a fi în luptă cu dracii. 

Astfel sufletul din cercare cunoaşte dauna mândriei şi fuge de 
slava deşartă şi de laudele oamenilor şi ale gândurilor. Atunci 
începe sufletul a se însănătoşi şi se învaţă a păstra harul. Cum să 
înţelegi de este sufletul sănătos sau bolnav? Sufletul bolnav este 
semeţ; dar sufletul sănătos iubeşte smerenia, precum l-au învă- 
tat Duhul Sfânt, iar dacă nu o ştie, se socoteşte a fi mai rău de- 
cât toți. 

Sufletul smerit, chiar de l-ar lua Domnul la cer în fiece zi, şi 
i-ar arăta slava cerească în care petrece El, şi dragostea Serafi- 
milor şi a Heruvimilor, şi a tuturor Sfinților, încă şi atunci, în- 
văţat din cercare, va zice: «Tu, Doamne, îmi arăţi slava Ta, căci 
Tu Îţi iubeşti zidirea; mie însă dă-mi plânsul şi puterea de a-Ţi 
mulțămi. Ţie se cuvine slava în cer şi pre pământ, dară mie a 
plânge mi se cuvine, pentru păcatele mele». Altfel nu vei păstra 
harul Sfântului Duh, pe care Domnul îl dă în dar, din mila Sa. 

Domnului mult I-au fost milă de mine şi mi-au dat să înţeleg 
că toată viaţa trebuie să plâng. Aceasta este calea Domnului. 
Și iată, acuma scriu cu durere pentru cei care, asemenea mie, 
sânt semeţi, şi de aceea suferă. Scriu pentru ca şi ei să se înveţe 
smerenia şi să afle odihnă în Dumnezeu. 

Unii zic că aşa fusese cândva, pe vremuri, dar că acum aces- 
tea toate s'au învechit; dar la Domnul niciodată nimic nu se 
împuținează, ci doar noi ne schimbăm, ne înrăim, şi astfel pier- 
dem harul; dar celui care cere, Domnul toate îi va da, nu pentru 
că noi am fi vrednici, ci pentru că Domnul este milostiv şi ne 
iubeşte. 

Scriu despre aceasta pentru că sufletul meu cunoaşte pe 
Domnul. 


A se învăţa smerenia lui Hristos este o mare binefacere; cu 
ea este uşor şi îmbucurător a vieţui, şi totul devine drag inimii. 
Numai celor smeriți Se arată Domnul în Duhul Sfânt, iar dacă 

nu ne vom smeri, pe Dumnezeu nu-L vom vedea. Smerenia este 
lumina în care putem vedea Lumina-Dumnezeu, precum cân- 
tăm: «Întru lumina Ta vom vedea lumina». 

Domnul m'au învăţat să-mi țin mintea în iad şi să nu deznă- 
dăjduiesc, şi astfel se smereşte sufletul meu. Dar aceasta încă nu 
este adevărata smerenie, carea este de nepovestit. Când sufletul 
merge către Domnul este cuprins de frică, dar când vede pe 
Domnul, de frumuseţea slavei Sale negrăit se bucură, şi din dra- 
gostea lui Dumnezeu şi din desfătarea Duhului Sfânt desăvârşit 
uită pământul. Aşa este raiul Domnului. Toţi vor petrece în 
dragoste, şi, din smerenia lui Hristos, toţi se vor bucura să vază 
pe ceilalți mai presus de sine. Smerenia lui Hristos în cei mai 
mici sălăşluieşte; ei se bucură să fie mai mici. Aşa mi-au dat 
Domnul să înțeleg. 

O, rugați-vă pentru mine toți Sfinții, ca sufletul meu să se 
învețe smerenia lui Hristos; însetează dupre ea sufletul meu, 
dară a o dobândi nu pot, şi cu lacrămi o caut, precum un prunc 
pierdut îşi caută muma. 

«Unde eşti Tu, Doamne al meu? Ascunsu-Te-ai de la sufletul 
meu, şi cu lacrămi Te caut. 

Doamne, dăruieşte-mi puterea de a mă smeri înaintea măririi 
Tale. 

Doamne, Ţie se cuvine slava în cer şi pre pământ, dară mie, 
micii Tale zidiri, dăruieşte-mi smerenia Duhului Tău. 

Rogu-mă bunătății Tale, Doamne, caută preste mine dintru 
înălțimea slavei Tale şi-mi dăruieşte putere a Te slăvi zi şi 
noapte, căci sufletul meu Te-a iubit în Duhul Sfânt şi tânjesc 
dupre Tine, şi cu lacrămi Te caut. 

Doamne, dăruieşte nouă Duhul Sfânt; printr” Însul slăvi-Te- 
vom ziua şi noaptea, căci trupul nostru neputincios este, dară 
Duhul Tău plin de viață, şi dă putere sufletului uşor a lucra ie, 
şi întăreşte mintea în dragostea Ta, şi odihneşte întru Tine cu 
desăvârşită odihnă, şi alta de acum a cugeta nu mai voieşte, fără 
numai a Ta iubire. 

Doamne Milostive, neputincios duhul meu nu poate ajunge 
la Tine, şi de aceea Te chem precum Împăratul Avgar: Vino şi 
mă tămăduieşte de ranele păcătoaselor mele gânduri, şi Te voi 
lăuda zi şi noapte, şi Le voi propovădui oamenilor, spre a Te 
cunoaşte toate noroadele, că Tu, Doamne, ca şi mai nainte 
săvârşeşti minuni, ierți păcatele, şi sfințeşti, şi învii. 


Mare deosebire este între cel mai simplu om ce a cunoscut 
pe Domnul în Duhul Sfânt, şi un om, fie el şi foarte mare, dar 
care nu a cunoscut harul Sfântului Duh. 

Mare osebire este între a crede doar că Dumnezeu este, a-L 
cunoaşte din zidirea Sa sau din Scripturi, şi a cunoaşte pe Dom- 
nul în Duhul Sfânt. 

Duhul celui ce a cunoscut pe Dumnezeu în Duhul Sfânt arde 
zi şi noapte de dragoste către Dumnezeu şi nu se poate lipi su- 
fletul său de nimic pământesc. 

Sufletul ce nu a cercat desfătarea Duhului Sfânt se bucură de 
deșertăciunea slavei lumeşti, sau de bogăție, sau de putere; dară 
sufletul ce a cunoscut pe Domnul în Duhul Sfânt nu doreşte de- 
cât pe singur Domnul, iar bogăţia şi slava lumească le socoteşte 
drept nimic. 

Sufletul ce a gustat Duhul Sfânt, după gust ştie a deosebi. 
Scris este: «Gustaţi şi vedeți că bun este Domnul!» (Ps. 33: 9). 
David a cunoscut din cercare, şi până astăzi Domnul dă robilor 
Săi din cercare a cunoaște bunătatea Sa, şi îi va învăţa pe robii 
Săi până în săvârşitul veacurilor. 

Cel ce a cunoscut pe Dumnezeu în Duhul Sfânt s'a învăţat de 
la El smerenia şi s'a asemănat cu Învățătorul său, Hristos, şi s'a 
făcut asemenea Lui. 

«Doamne, învredniceşte-ne de darul sfintei Tale smerenii. 

Doamne, dă nouă în dar smerit Duhul Tău cel Sfânt, precum 
în dar ai venit spre a mântui pre oameni şi a-i înălța la cer, spre 

a vedea slava Ta». 
O, a lui Hristos smerenie! Cunoscu-te, dar a te dobândi nu 
pot. Rodurile tale sânt dulci, căci nu sânt pământești. 


Când sufletul cade în negrijanie, cum să aprinzi în el focul, 
ca să arză de dragoste în tot ceasul? Focul acesta este la 
Dumnezeu, şi Domnul au venit pe pământ spre a da nouă acest 
foc al harului Sfântului Duh, şi cel ce se învață smerenia, acela 
îl are, căci Domnul dă celor smeriţi harul Său. 

Multă osteneală trebuie să aduci, şi multe lacrămi trebuie să 
verşi pentru a păstra smeritul duh al lui Hristos; căci fără el se 
stinge în suflet lumina vieţii şi moare. Trupul degrabă îl poţi usca 
prin post, însă a-ţi smeri duhul, astfel încât neîncetat să fie smerit, 
nu este uşor, şi nu este cu putinţă îndegrab. Maria Eghipteanca 
şaptesprezece ani s'a luptat cu patimile precum cu fiarele sălbati- 
ce, şi de-abia după aceea a aflat odihnă; trupul însă şi l-a uscat 
degrabă, căci în pustie nici nu avea cu ce să se hrănească. 

Noi ne-am răcit cu totul şi nu înțelegem ce este smerenia sau 
iubirea lui Hristos. Este drept, acea smerenie şi iubire se cunosc 
prin harul Sfântului Duh, dar noi nu ne gândim că îl putem în- 
clina către noi. Pentru aceasta trebuie să îl dorim din tot sufle- 
tul. Dar cum să doresc ceea ce îmi este necunoscut? Toţi avem 
o oarecare înţelegere, iar Duhul Sfânt mişcă tot sufletul spre a 
căuta pe Dumnezeu. 

O, cum trebuie să rogi pe Domnul ca să dea sufletului sme- 
ritul Duh Sfânt! Sufletul smerit are multă odihnă, dar cel mân- 
dru însuși pe sine sfâşie. Cel mândru nu cunoaşte dragostea lui 
Dumnezeu şi este departe de Dumnezeu. El se mândreşte că 
este bogat sau învăţat, sau în slavă, dar nu-şi cunoaşte, neferi- 
citul, sărăcia şi pierzania, căci pe Dumnezeu nu cunoaşte. Dar 
pe cel ce se luptă împotriva mândriei Domnul îl ajută a birui 
acea patimă. 

Domnul au zis: «Învăţaţi de la Mine, căci sânt blând şi sme- 
rit cu inima». După aceasta tânjeşte sufletul meu zi şi noapte, şi 
mă rog lui Dumnezeu, şi întreg cerului Sfinților, şi vouă tuturor 
care ați cunoscut smerenia lui Hristos, rugaţi-vă pentru mine, ca 
să vie preste mine duhul smereniei lui Hristos, pe care până la 
lacrămi o doreşte sufletul meu. Eu nu pot să nu o doresc, căci 
sufletul meu a cunoscut-o prin Duhul Sfânt, însă am pierdut 
acest dar, şi de aceea tânjeşte sufletul meu până la lacrămi. 

Stăpâne Multmilostive, dăruieşte nouă duhul smerit, ca să 
afle sufletele noastre pace întru Tine. 

Preasfântă Maică a Domnului, cere nouă, Milostivă, duh 
smerit. 

Toţi Sfinţii, voi vieţuiți în ceruri şi vedeți slava Domnului, şi 
se bucură duhul vostru; rugați-vă ca şi noi să fim împreună cu 
voi. Tras este sufletul meu a vedea pre Domnul, şi tânjeşte către 
Dânsul în smerenie, ca nevrednic de acest dar. 

Doamne Milostive, prin Duhul Sfânt învață-ne smerenia Ta. 


Mândria nu lasă sufletul să păşească pe calea credinţei. Celui 
necredincios dau acest sfat: să zică «Doamne, dacă Tu eşti, 
atunci luminează-mă, şi Îţi voi sluji din toată inima şi sufletul 
meu». Şi pentru un astfel de gând smerit şi pentru hotărârea de a 
sluji lui Dumnezeu, Domnul negreşit va lumina. Dar nu trebuie 
să spui «Dacă Tu eşti, atunci pedepseşte-mă», căci dacă va veni 
un necaz, poate nu vei afla puterea să mulțămeşti lui Dumnezeu 
şi să aduci pocăință. 

Şi când Domnul te va lumina, sufletul tău va simți pe Dom- 
nul; va simți că Domnul l-au iertat şi îl iubeşte, şi aceasta din 
cercare o vei cunoaşte, şi harul Sfântului Duh va purta în su- 

fletul tău mărturia mântuirii, şi vei dori atunci să strigi întregii 
lumi: «Cât de mult ne iubeşte Domnul!» 

Apostolul Pavel, câtă vreme nu cunoştea pe Domnul, Îl pri- 
gonea, dar când L-a cunoscut, a înconjurat întreaga lume propo- 
văduind pe Hristos. 

Dacă Domnul nu va da a cunoaşte prin Duhul Sfânt cât de 
mult ne iubeşte El, omul nu o va putea ști, căci este cu neputinţă 
minții pământeşti să priceapă prin ştiinţă câtă dragoste are 
Domnul pentru oameni. 

Dar spre a te mântui trebuie să te smereşti, căci pe cel mân- 
dru, şi de-l vei pune cu sila în rai, nici acolo nu va afla odihnă, 
şi va fi nemulțumit, şi va zice: «De ce nu sânt eu în locul cel 
dintâi?» Dară sufletul smerit este plin de iubire şi nu caută în- 
tâietatea, ci tuturor doreşte binele şi se mulțămeșşte cu orice. 


Cel stăpânit de slava deşartă, sau se teme de draci, sau s'a 
asemănat lor; dar nu trebuie să te temi de draci, ci de slava 
deşartă şi de mândrie să te temi, căci prin ele se pierde harul. 

Cel ce vorbeşte cu dracii îşi pângăreşte mintea, dar celui ce 
petrece în rugăciune mintea i-o luminează Domnul. 

Domnul mult ne iubeşte, dar noi totuşi cădem, căci nu avem 
smerenie. Spre a păstra smerenia trebuie să omori trupul şi să 
primeşti Duhul lui Hristos. Sfinţii au dus o cruntă luptă cu dra- 
cii şi i-au biruit cu smerenia, cu rugăciunea şi cu postul. 

Cel ce s'a smerit a biruit vrăjmaşii. 


Ce trebuie să faci pentru a avea pace în suflet şi în trup? 

Pentru aceasta trebuie pe toţi să-i iubeşti ca însuţi pe tine şi 
în fiecare ceas să fii gata de moarte. Când sufletul îşi aduce 
aminte de moarte, se pătrunde de smerenie şi întreg se dăruieşte 
voii lui Dumnezeu, şi doreşte cu toţi a fi în pace şi pe toți a iubi. 

Când pacea lui Hristos vine în suflet el se bucură să şază pre- 
cum lov pe gunoi, iar pe ceilalți să-i vadă în slavă; atunci sufle- 
tul se bucură că este mai rău decât toți. Taina aceasta a smereni- 
ei lui Hristos este mare şi cu neputinţă de tâlcuit. Din dragoste, 
sufletul doreşte fiecărui om mai mult bine decât sieşi, şi se bu- 
cură când vede că celorlalți le este mai bine, şi se mâhneşte 
când vede că se muncesc. 

O, rugaţi-vă pentru mine toți sfinții şi toate noroadele, ca să 
vie asupră-mi sfântă smerema lui Hristos. 


Domnul iubeşte pe oameni, însă trimite necazuri pentru ca 
oamenii să-şi cunoască neputinţa şi să se smerească, şi pentru 
smerenia lor să primească Duhul Sfânt, iar cu Duhul Sfânt totul 
este bine, totul îmbucurător, totul minunat. 

Câte unul mult suferă din pricina sărăciei şi a bolii, dar nu se 
smereşte, şi astfel suferă fără folos. Dar cel ce se smereşte se va 
mulțămi cu orice soartă, căci Domnul îi este bogăţia şi bucuria, 
şi toți oamenii se vor minuna de frumusețea sufletului său. 


Tu spui: Eu am multe suferinte. Dar eu îți voi spune, sau, 
mai bine zis, Însuşi Domnul grăieşte: Smereşte-te, şi vei vedea 
că nefericirile tale se vor preface în odihnă, încât însuți te vei 
minuna şi vei zice: Oare de ce înainte atâta mă chinuiam şi mă 
mâhneam? Dar acum te bucuri, căci te-ai smerit şi a venit harul 
lui Dumnezeu; acum, şi de ai şedea singur în sărăcie, bucuria nu 
te-ar părăsi, căci în suflet ai pacea de care Domnul zicea: «Pa- 
cea Mea dau vouă». Astfel fiecărui suflet smerit Domnul îi dă 
pacea. 


PENTRU SMERENIE 329 


Sufletul celui smerit — ca marea: arunci în mare o piatră, şi 
pentru o clipă tulbură uşor luciul, iar apoi se afundă în adâncul 
el. 

Aşa şi durerile se afundă în inima celui smerit, căci cu el este 
puterea Domnului. 

Unde sălăşluieşti tu, suflete smerit, şi cine viază întru tine, şi 
cu ce voi asemăna pre tine? 

Tu arzi strălucit ca soarele, şi nu te mistui, ci cu a ta căldură 
pre toți încălzeşti. 

Al tău este pământul celor blânzi, dupre cuvântul Domnului. 

Asemenea eşti tu unei grădini înflorite, în mijlocul căreia se 
află o preafrumoasă casă unde iubeşte a sălăşlui Domnul. 

Pre tine iubeşte cerul şi pământul. 

Pre tine iubesc Sfinți Apostoli, Prorocii, Sfinţii şi Cuvioşii. 

Pre tine iubesc Îngerii, Serafimii şi Heruvimii. 

Pre tine, cel smerit, iubeşte Precista Maica Domnului. 

Pre tine iubeşte şi se bucură de tine Domnul. 


Sufletului mândru Domnul nu i se arată. Sufletul mândru, şi 
de ar învăţa toate cărțile, niciodată nu va cunoaşte pe Domnul, 
căci cu mândria sa nu dă loc în sine harului Duhului Sfânt, iar 
Dumnezeu se cunoaşte numai în Duhul Sfânt. 


Cei luminaţi cu botezul cred în Dumnezeu, dar sânt unu care 
Îl şi cunosc. A crede în Dumnezeu este bine, dar mai fericit este 
a cunoaşte pe Dumnezeu. Totuşi şi cei ce cred sânt fericiți, pre- 
cum au zis Domnul Apostolului Thoma, că tu M'ai văzut şi 
M'ai pipăit, şi crezi, dar fericiţi şi cei ce nu au văzut, dar cred. 

De am fi noi smeriți, Domnul, în dragostea Sa, toate ne-ar 
arăta, ne-ar descoperi toate tainele, dar nefericirea noastră este 

că nu sântem smeriţi, ne mândrim şi ne semeţim în deşert 
pentru tot nimicul, şi astfel ne muncim pe noi înşine şi pe cei- 
lalți. 

Domnul, măcar că este milostiv, dar pentru mândrie oropseş- 
te sufletul cu foamete şi nu-i dă harul, câtă vreme nu a învăţat 
să se smerească. Eu pieream în păcate, şi de multe ori aş fi fost 
în iad, de nu s'ar fi îndurat spre mine Domnul şi Precista, buna 
de-Dumnezeu-Născătoarea. O, linul, blândul Ei glas: ceresc 
glas ca acela pe pământ niciodată auzim. Şi iată acum cu la- 
crămi scriu despre Milostiv Domnul, ca despre Tatăl meu firesc. 
Dulce este sufletului cu Domnul; această fericire o gusta Adam 
în rai, când limpede vedea pe Domnul, dar sufletele noastre 
simt că El este cu noi, precum S'au făgăduit: «lată Eu cu voi 
sânt în toate zilele, până în săvârşitul veacului» (Mt. 28: 20). 

Domnul cu noi este. Putea-vom oare dori ceva mai mult? 
Domnul au zidit pe om, ca vecinic a viia şi a se ferici întru 
Dânsul; ca noi să fim cu El şi în El. Şi Domnul Însuşi voieşte să 
fie cu noi şi în noi. Domnul este bucuria şi veselia noastră; iar 
când, din mândrie, ne depărtăm de Domnul, înşine ne predăm 
muncii: zbucium, şi urât, şi gânduri rele ne sfâşie. 


Doamne, îndreptează pre noi, precum o maică gingaşă în- 
dreptează pre pruncii săi cei mici. Dă fiecărui suflet a cunoaşte 
bucuria venirii Tale şi puterea ajutorului Tău. Dă răcorire 
îndureratelor suflete ale norodului Tău, şi pre toţi ne învaţă în 
Duhul Sfânt a Te cunoaște. Strâmtorează-se sufletul omului pre 
pământ, Doamne, şi cu mintea nu se poate întări întru Tine, căci 
nu ştie pre Tine şi a Ta bunătate. Mintea noastră este întunecată 
de pământeşti griji şi nu putem înţelege plinătatea iubirii Tale. 
Tu ne luminează. Milosârdiei Tale toate sânt cu putinţă. Tu ai 
zis în Sfânta Evanghelie că morții vor auzi glasul Fiului lui 
Dumnezeu şi vor învia; fă acum ca moarte sufletele noastre să 
auză glasul Tău şi să învie întru bucurie: 

Spune, Doamne, lumii: «Iartă-se tuturor păcatele», şi se vor 

ierta. 

Sfințeşte pre noi, Doamne, și toti sfințiti vor fi în Duhul Tău, 
şi Te vor slăvi pre pământ toate noroadele Tale, şi voia Ta va fi 
pre pământ precum în cer, căci ie toate sânt cu putinţă. 


Cel mândru se teme de învinuiri, dar smeritul — nicicum. Cel 
ce a dobândit smerenia lui Hristos totdeauna voieşte a se învi- 
nui, şi se bucură de defăimări, şi se întristează când este lăudat. 
Însă aceasta este încă smerenia începătoare; dar când sufletul va 
cunoaşte pe Domnul în Duhul Sfânt, cât este El de smerit şi 
blând, atunci se vede pe sine mai rău decât toţi şi se bucură a şe- 
dea pe grămada de gunoi, ca lov, în hainele cele mai zdrență- 
roase, iar pe ceilalți să vază în Duhul Sfânt, strălucind și fund 
asemenea lui Hristos. 

Dea Milostiv Domnul tuturor a gusta smerenia lui Hristos, 
carea este de nepovestit, iar atunci sufletul nici va dori mai 
mult, ci vecinic va viia în smerenie, în dragoste şi în blândețe. 

Tânjeşte sufletul meu dupre Tine, Doamne: ascunsu-Ţi-ai 
fața de la mine şi mă turbur, şi sufletul meu din nou se stinge de 
dorirea de a Te vedea, căci Tu ai răpit sufletul meu. De nu m'ai 
fi răpit Tu, Doamne, cu harul Tău, nici eu nu aş putea astfel să 
tânjesc după Tine și cu lacrămi să Te caut. 

Cum va căuta, şi ce va căuta cel ce nu a cunoscut şi pierdut? 

Când vieţuiam în lume, deşi mă gândeam la Tine, totuşi nu 
întotdeauna; dară acum duhul meu arde până la lacrămi din do- 
rinţa de a Te vedea, Lumina mea. 

Tu m'ai învăţat cu a Ta milosârdie. Tu Te-ai ascuns de mine, 
ca sufletu-mi să se învețe smerenia, căci fără smerenie nu se 
poate păstra în suflet harul şi un greu urât apasă sufletul. Când 
însă se va învăţa sufletul smerenia, atunci nici urâtul, nici scâr- 
ba nu se apropie de suflet, căci Duhul lui Dumnezeu îl veseleş- 
te. 

Milă mi-este de săracii oameni care nu-L ştiu pe Dumnezeu. 
Ei se mândresc că zboară, dar nu este nici o minune: şi păsările 
zboară, şi slăvesc pe Dumnezeu; dară omul, făptura lui Dumne- 
zeu, părăseşte pe Făcătorul. Dar gândeşte-te, cum vei sta tu 
înaintea Înfricoşatei Judecăţi a lui Dumnezeu? Unde vei fugi şi 
unde te vei ascunde de către fața lui Dumnezeu? 

Mult mă rog lui Dumnezeu pentru voi, ca toți să vă mântuiți 
și vecinic să vă bucuraţi împreună cu Îngerii şi cu Sfinţii. Iară 
vouă cerşesc: Pocăiți-vă şi smeriți-vă, îmbucurați pe Domnul, 
Carele cu dor şi milostivire vă aşteaptă. Domnul, sufletului pe 
care l-a iubit dă durere pentru norod, spre a se ruga cu lacrămi; 
şi sufletul meu doare, şi mult mă rog pentru voi. 

Slavă Domnului şi milostivirii Sale, că nouă, păcătoşilor 
robilor Săi, ni se arată în Duhul Sfânt, iar sufletul Îl cunoaşte 
mai mult decât pe tatăl său după fire, căci şi tatăl după fire este 
văzut în afara noastră, însă Duhul Sfânt pătrunde întreg sufletul, 
şi mintea, şi trupul. 


Fericit smeritul suflet: iubeşte pe el Domnul. 

Pe smeriţii sfinți îi fericeşte cerul şi pământul, şi Domnul le 
dă slava de a fi cu EI: «Unde sânt Eu, acolo şi slujitorul Meu va 
fi». 

Mai presus de toți în smerenie este Maica lui Dumnezeu, şi 
pentru aceea o fericesc toate neamurile pe pământ şi îi slujesc 
toate puterile cereşti; şi pe această Maică a Sa ne-au dat-o Dom- 
nul întru apărare şi ajutor. 


Nu este ceva mai bun decât a viețui în smerenie şi iubire; 
atunci în suflet va fi o mare pace şi nu se va afla înălţare asupra 
fratelui. De vom iubi pe vrăjmași, în suflet nu va fi loc mândri- 

ei, căci în dragostea lui Hristos nu se află semeție. Mândria, ca 
focul, mistuie tot ce este bun, dar smerenia lui Hristos este de 
neînfățişat şi dulce. Şi de ar şti-o oamenii, tot pământul s'ar 
învăţa această ştiinţă. Eu toată viaţa, zi şi noapte, mă învăţ întru 
ea, şi nu biruiesc. Sufletul meu tot mereu cugetă: încă nu am 
atins ceea ce doresc, şi nu mă pot linişti, însă smerit cer vouă, 
fraților, care cunoaşteţi iubirea lui Hristos, rugați-vă pentru mi- 
ne, ca să mă izbăvesc de duhul mândru, spre a sălăşlui în mine 
smerenia lui Hristos. 


Sânt multe feluri de smerenie. Unul face ascultare şi întru 
toate se învinuieşte — şi aceasta este smerenie. Altul se căieşte 
pentru greşalele sale şi se socoteşte urâciune înaintea lui Dum- 
nezeu — şi aceasta este smerenie. Dar alta este smerenia celui ce 
a cunoscut pe Domnul în Duhul Sfânt. Cel ce a cunoscut pe 
Domnul în Duhul Sfânt, acela altă cunoaştere are, şi alt gust. 

Când sufletul în Duhul Sfânt va vedea pe Domnul, cât este 
El de blând şi smerit, atunci însuşi se smereşte până în sfârşit. 
lar aceasta este o smerenie cu totul aparte, şi nimenea poate a o 
povesti, şi nu este cunoscută decât în Duhul Sfânt. lar de ar ști 
oamenii în Duhul Sfânt cum este Domnul nostru, toţi s'ar pre- 
schimba: bogaţii şi-ar defăima bogăţia, învățații ştiinţele lor, iar 
ocârmuitorii — slava şi stăpânirea lor, şi toți s'ar smeri, şi ar vie- 
țui într'o mare pace şi iubire, şi pe pământ ar fi mare bucurie. 

Când sufletul s'a dăruit voii lui Dumnezeu, în minte nici mai 
este ceva în afara lui Dumnezeu, iar sufletul cu mintea curată 
stă înaintea lui Dumnezeu. 

O, Doamne, învață-ne prin Duhul Tău cel Sfânt să fim ascul- 
tători, înfrânaţi. Dă nouă duhul pocăinţei lui Adam şi lacrămi 
pentru greşalele noastre. Dă nouă vecinic a Te slăvi şi a-Ți mul- 
țămi. Tu ne-ai dat preacuratul Tău Trup şi Sânge, spre a vieţui 
vecinic împreună cu Tine, şi a fi acolo unde Tu petreci, şi a ve- 

dea slava Ta. 

Doamne, dă noroadelor întregului pământ a cunoaşte cât de 
mult ne iubeşti Tu şi ce minunată viată dai Tu celor ce întru Ti- 
ne cred. 

PENTRU PACE 


oți voiesc să aibă pace, dar nu ştiu cum să o dobân- 

dească. Paisie cel Mare s'a mâniat, şi a rugat pe Dom- 

nul să-l izbăvească de mânie. Domnul i Sau arătat şi 

i-au zis: «Paisie, de voieşti a nu te mânia, atuncea 
nimica să doreşti, pre nimenea să urăşti şi să osândeşti, şi nu te 
vei mânia). Aşa şi tot omul, dacă îşi va tăia voia înaintea lui 
Dumnezeu şi oamenilor, totdeauna va fi cu pace în suflet; dară 
cel ce iubeşte a face voia sa, niciodată va afla pacea. 

Sufletul ce s'a dăruit voii lui Dumnezeu uşor poartă toată du- 
rerea şi toată boala, căci şi în boală el se roagă şi vede pre Dum- 
nezeu: «Doamne, Tu vezi boala mea; Tu știi cât sânt eu de pă- 
cătos şi de neputincios, ajută mie să rabd şi să mulțămesc bună- 
tății Tale». Şi Domnul uşurează boala, şi sufletul simte ajutorul 
lui Dumnezeu, şi este vesel înaintea lui Dumnezeu şi mulță- 
mitor. 

Dacă te ajunge vreo nesosinţă, tu să gândeşti: «Domnul îmi 
vede inima, şi dacă Îi este bineplăcut, bine îmi va fi şi mie, şi 
celorlalti», şi aşa sufletul tău pururea va fi în pace. Dar dacă 
cineva va cârti: «Asta nu-i aşa, aia nu-i bine», niciodată nu va fi 
pace în suflet, măcar de ar şi posti şi mult s'ar ruga. 

Apostolii erau întreg dăruiți voi lui Dumnezeu; aşa se păs- 
trează pacea. Tot aşa şi toți marii oameni sfinți au răbdat toate 
scârbele, încredințându-se voii lui Dumnezeu. 

Domnul ne iubeşte, şi deci putem de nimica să ne temem, 
afară de păcat, căci din pricina păcatului se pierde harul, iar fără 
harul lui Dumnezeu vrăjmaşul vântură sufletul ca pe o frunză 
uscată sau ca fumul. 

Trebuie neclintit să ne amintim că vrăjmaşii înşişi au căzut 
din mândrie, şi că pe noi tot mereu încearcă să ne mâne pe ace- 
eaşi cale, şi pe mulţi i-au înşelat. Dară Domnul au zis: «Învăţaţi 
de la Mine blândeţea şi smerenia, şi veţi afla odihnă sufletelor 
voastre». 

«O, Milostiv Doamne, dăruieşte nouă pacea Ta, precum ai 
dat pacea Sfinţilor Apostoli: „Pacea Mea dau vouă”. 

Doamne, dă şi nouă a ne îndulci de pacea Ta. Sfinții Apos- 
toli au primit pacea Ta, şi asupra întregii lumi o au revărsat, şi 
mântuind norodul, nu-şi pierdeau pacea, şi întru dânşii ea nu se 
împuţina». 

Slavă Domnului şi milosârdiei Sale, căci El mult ne iubeşte 
şi ne dă pacea Sa şi harul Sfântului Duh. 


Cum să păstrezi pacea sufletească în mijlocul smintelilor 
zilelor noastre? 

Judecând după Scriptură şi după moravurile oamenilor de 
astăzi, noi trăim vremile de pe urmă, şi totuşi trebuie păstrată 
pacea sufletească, fără de care nu ne putem mântui, precum zi- 
cea marele rugător al pământului rusesc, Cuviosul Serafim. Câ- 
tă vreme trăia Cuviosul Serafim, pentru rugăciunile sale Dom- 
nul păzea Rusia; iar după dânsul s'a înălţat un alt stâlp ce ajun- 
gea de la pământ până la cer — Părintele Ioan din Kronstadt. Ne 
vom opri asupra lui: el este de-al vremilor noastre, şi l-am văzut 
rugându-se, pe când pe ceilalţi nu i-am văzut. 

Ne amintim cum după Liturghie, când i-au adus calul şi 
trăsura şi el se aşeza în ea, norodul l-a împresurat, cerându-i 
binecuvântarea; şi într'o astfel de învălmăşeală sufletul îi era 
neîntrerupt în Dumnezeu, şi într'o astfel de gloată el nu se risi- 
pea şi nu îşi pierdea pacea sufletească. Cum ajungea el la aceas- 

ta? — iată întrebarea noastră. 

Ajungea la aceasta şi nu se risipea pentru că iubea norodul şi 
nu înceta a se ruga pentru el Domnului: 

«Doamne, dăruieşte pacea Ta lumii Tale». 

«Doamne, dăruieşte robilor Tăi Duhul Tău cel Sfânt, ca El să 
le încălzească inimile cu dragostea Ta, şi să-i povăţuiască întru 
tot adevărul şi binele». 

«Doamne, voiesc ca pacea Ta să fie întru tot norodul Tău, 
pre carele Tu ai iubit până în sfârșit, şi ai dat pre Fiul Tău cel 
Unul-Născut, spre a mântui lumea»). 

«Doamne, dăruieşte lor harul Tău, ca în pace şi în iubire să 
Te cunoască şi să Te iubească, şi să zică asemenea Apostolilor 
pre Thavor: Bine este nouă, Doamne, a fi cu Tine». 

Astfel, neîncetat rugându-se pentru norod, el îşi păstra pacea 
sufletească, noi însă o pierdem, pentru că nu avem în noi dra- 
goste către norod. Sfinții Apostoli, şi toți Sfinţii, doreau noro- 
dului mântuirea, şi petrecând în mijlocul oamenilor, înflăcărat 
se rugau pentru ei. Duhul Sfânt le dădea puterea a iubi norodul; 
ŞI noi, de nu ne vom iubi fratele, nu vom putea avea pacea. 

Să cugete fieştecare la acestea. 


Slavă Domnului, că El nu ne-au lăsat orfani, ci ne-au dat pre 
pământ Duhul Sfânt. Duhul Sfânt învaţă sufletul negrăita iubire 
pentru norod, şi durerea pentru toți cei ce rătăcesc. Domnului i- 
au fost milă de cei ce rătăceau, şi au trimis pre Fiul Său cel 
Unul-Născut să-i mântuiască; iar Duhul Sfânt învaţă aceeaşi mi- 
lostivire pentru cei ce rătăcesc, care merg la iad. Dară cine nu a 
dobândit Duhul Sfânt, acela nu voieşte a se ruga pentru 
vrăjmaşi. 

Cuviosul Paisie cel Mare se ruga pentru ucenicul său ce se 
lepădase de Hristos, şi în vreme ce se ruga i s'au arătat Domnul 
şi i-au zis: «Paisie, pentru cine te rogi? Doară el s'a lepădat de 

Mine». Dar Cuviosul nu înceta a se tângui pentru ucenicul său, 
şi atunci Domnul 1-au zis: 

«Paisie, tu Mie te-ai asemănat în dragoste». 

Astfel se dobândeşte pacea, iar în afară de aceasta altă cale 
nu este. 

Dacă cineva mult se roagă şi posteşte, dar dragoste de vrăj- 
mași nu are, el nu va putea avea pacea sufletească. Iar eu nu aş 
putea să vorbesc despre aceasta, de nu m'ar fi învăţat Duhul 
Sfânt iubirea. 


Sufletul păcătos, robit de patimi, nu poate avea pace şi a se 
bucura de Domnul, măcar de ar stăpâni toate bogăţiile pămân- 
tului, măcar de ar împărăți peste întreaga lume. Dacă unui astfel 
de împărat, ce vesel se ospătează cu voievozii lui şi stă pe scaun 
întru toată slava sa, i sar vesti dintro dată: «Împărate, tu acum 
vei mur, sufletul 1 s'ar turbura şi s'ar cutremura de frică, şi şi- 
ar vedea neputinta. 

Dar câți săraci nu sânt, a căror bogăţie este numai dragostea 
de Dumnezeu, şi cărora de li se va zice: «Acum vei muri, ar 
răspunde în pace: «Fie voia Domnului. Slavă Domnului că ŞI- 
au adus aminte de mine şi au voit să mă ia acolo unde cel dintâi 
a intrat un tâlhar». 

Sânt săraci cărora nu le este frică de moarte, ci o întâmpină 
cu pace, asemenea Dreptului Simeon, care a cântat cântarea 
«Acum slobozeşti pre robul Tău, Stăpâne, dupre graiul Tău în 
pace». 

Câtă pace era în sufletul Dreptului Simeon nu pot întelege 
decât cei ce poartă în sufletul lor pacea lui Dumnezeu sau care, 
cel puţin, au cercat-o. Pentru această pace au zis Domnul uceni- 
cilor Săi: «Pacea Mea dau vouă». Cel ce are acea pace, în pace 
se va duce în vecinica viaţă şi va zice: 

«Slavă Tie, Doamne, că acum vin către Tine, şi vecinic, în 

pace şi iubire, voi vedea fața Ta. Lină, blândă privirea Ta a răpit 
sufletul meu, şi el tânjeşte dupre Tine». 


Pe fratele trebuie să-l dojeneşti blând şi cu dragoste. Pacea se 
pierde dacă sufletul se va semeţi, sau dacă se va înălța mai pre- 
sus de fratele, sau va osândi pe cineva, sau pe fratele va dojeni, 
dar nu blând şi cu dragoste, dacă vom mânca mult, sau de ne 
vom ruga cu moleşeală — pentru acestea toate se pierde pacea. 

Dar de ne vom deprinde a ne ruga osârduitor pentru vrăjmași 
ŞI a-i iubi, pacea totdeauna va rămânea în sufletele noastre, iar 
de vom uri sau osândi pe fratele, mintea ni se va întuneca, şi 
pierdem pacea şi îndrăznirea către Dumnezeu. 


Nu poate sufletul să aibă pace de nu se va învăţa în legea lui 
Dumnezeu zi şi noapte, căci această lege este scrisă în Duhul lui 
Dumnezeu, iar Duhul lui Dumnezeu trece din Scriptură în su- 
flet, iar sufletul simte în aceasta îndulcire şi mulţămire, şi nu 
mal voiește a iubi cele pământeşti, căci dragostea celor pămân- 
teşti pustieşte sufletul iar el se negrijeşte, se sălbăticeşte, şi nu 
voleşte a se ruga lui Dumnezeu. lar vrăjmașul, văzând că sufle- 
tul nu este în Dumnezeu, îl clatină, şi slobod îi seamănă în min- 
te orice voieşte, și goneşte sufletul de la un gând la altul, şi aşa 
sufletul îşi petrece ziua întreagă într'o astfel de neorânduială, şi 
nu poate curat să vază pe Domnul. 


Cel ce poartă în sine pacea Duhului Sfânt, o revarsă şi asupra 
celorlalţi; iar cine poartă în sine un duh rău, şi asupra celorlalți 
îl revarsă. 

Întrebare: Cum poate să-şi păstreze pacea mai-marele, dacă 
oamenii îi sânt neascultători? 

Greu îi este mai-marelui şi dureros, dacă oamenii lui nu-l 
ascultă, dar pentru a păstra pacea trebuie să-şi aducă aminte că 
deşi oamenii îi sânt neascultători, totuşi Domnul îi iubeşte şi au 
murit în suferinţe pentru mântuirea lor; şi trebuie osârduitor să 
se roage pentru ei, iar atunci celui ce se roagă va da Domnul ru- 
găciunea, şi vei cunoaşte din cercare cum mintea celui ce se 
roagă are îndrăznire şi dragoste către Dumnezeu, şi chiar de eşti 
om păcătos, dar Domnul îţi va da să guşti roadele rugăciunii, şi 
dacă te vei obişnui astfel a te ruga pentru supuşii tăi, în sufletul 
tău va fi multă pace şi dragoste. 

Întrebare: Cum poate păzi pacea sufletească cel supus, dacă 
mai-marele lui este un om mânios şi rău? 

Omul mânios însuşi îndură o mare suferinţă de la duhul cel 
rău. El suferă chinul din pricina mândriei. Cel supus lui, oricine 
ar fi el, trebuie să o ştie şi să se roage pentru sufletul bolnav al 
mai-marelui său, iar atunci Domnul, văzându-i răbdarea, îi va 
da iertarea greşalelor şi rugăciune neîncetată. Mare lucru înain- 
tea lui Dumnezeu este a se ruga pentru cei ce ne obijduiesc şi ne 
supără, pentru aceasta Domnul va da har, şi în Duhul Sfânt vei 
cunoaşte pe Domnul, iar atunci cu bucurie vei răbda necazurile 
pentru EI, şi-ţi va da Domnul dragoste către întreaga lume, iar 
tu fierbinte vei dori bine tuturora, şi te vei ruga pentru toți ca 
pentru propriul tău suflet. 

Domnul au poruncit a iubi pe vrăjmaşi, şi cel ce iubeşte vrăj- 
maşii se aseamănă Domnului; însă a iubi vrăjmaşii estc cu pu- 
tință prin harul Sfântului Duh, şi deci, de îndată ce te supără 
cineva, roagă-te pentru el lui Dumnezeu, şi aşa vei păstra pacea 
în suflet şi harul lui Dumnezeu. Dar de vei cârti şi îți vei ocări 
mai-marele, tu însuţi te vei face mânios ca şi el, şi se va împlini 

asupra ta cuvântul prorocului David: «Cu cel ales, ales vei fi, şi 
cu cel îndărătnic vei îndărătmici» (Ps. 17: 27). 

Tot aşa şi cu ucenicul — greu îi va fi să-şi păstreze pacea dacă 
Bătrânul său are o fire rea. A trăi lângă un Bătrân rău este o cru- 
ce mare pentru ucenic; va fi nevoie ca el să se roage pentru 
Bătrânul său, iar atunci pacea sufletească şi trupească se va păs- 
tra. lar de eşti mai-mare şi trebuie să judeci pe cineva pentru o 
faptă rea, roapgă-te Domnului să-ți dăruiască inimă milostivi- 
toare, pe care o iubeşte Domnul, iar atunci vei judeca drept; dar 
de vei judeca după fapte, se vor ivi greşeli, şi nu vei fi plăcut 
Domnului. 

Judecata trebuie făcută astfel ca omul să se îndrepte, şi tre- 
buie să ai milă de fiecare suflet, de toată făptura şi de întreagă 
zidirea lui Dumnezeu, şi însuţi întru toate să ai o conştiinţă cu- 
rată, iar atunci în suflet şi în minte va fi multă pace. Să viețuim 
în pace şi în dragoste, şi atunci Domnul ne va asculta şi ne va da 
tot lucrul folositor ce Îi vom cere. 

Duhul Sfânt se află în iubire. Aşa grăieşte Scriptura, şi viața 
o dovedeşte. 

Cu neputinţă este sufletului a avea pace, de nu vom cere 
Domnului din răsputeri a iubi pe toți oamenii. Domnul ştia că, 
de nu vom iubi pe vrăjmaşi, pace în suflet nu va fi, şi de aceea 
ne-au dat porunca: «lubiţi pre vrăjmaşii voştri». De nu vom iubi 
pe vrăjmaşi, sufletul doar când şi când va fi ca şi liniştit; dar de 
iubim pe vrăjmaşi, pacea în suflet va răinânea zi şi noapte. 

Păstrează în suflet pacea harului Sfântului Duh; nu o pierde 
pentru lucruri mărunte. De vei însufla pace fratelui tău, Domnul 
îti va da nemăsurat mai mult, dar dacă îl vei mâhni, atunci şi 
asupra sufletului tău neapărat se va abate mâhniciune. 

Dacă îți vine un gând de curvie, goneşte-l de îndată, şi îți vei 
păstra pacea sufletului; dar dacă-l vei primi, sufletul va pierde 
dragostea către Dumnezeu şi nu vei mai avea îndrăznire în rugă- 
ciune. 

De îţi tai voia, ai biruit vrăjmașul, şi drept răsplată vei primi 

pacea sufletului; dar de îți faci voia, ești biruit de vrăjmaşi şi 
negrijania îţi va munci sufletul. 

Cel ce are patima agonisirii nu va putea iubi pe Dumnezeu şi 
pe aproapele; mintea şi inima unui astfel de om necontenit ur- 
măresc bogăţiile şi nu se află în el duhul pocăinței şi zdrobire de 
inimă pentru păcate, şi sufletul său nu poate şti desfătarea păcii 
lui Hristos. 


Sufletul ce a cunoscut pe Domnul voieşte totdeauna să-L va- 
ză în sine, căci El lin vine în suflet, şi dă sufletului pace, şi 
poartă mărturia mântuirii fără cuvinte. 

De ar cunoaşte împărații şi stăpânitorii noroadelor iubirea lui 
Dumnezeu, nu s'ar război niciodată. Războiul se trimite pentru 
păcate, iar nu pentru dragoste. Domnul ne-au zidit din dragoste 
şi ne-au poruncit a trăi în dragoste și a-L slăvi. 

Dacă stăpânitorii ar păzi poruncile Domnului iar norodul şi 
supușii lor i-ar asculta în smerenie, o mare pace şi veselie ar fi 
pe pământ, dar pentru iubirea de stăpânire şi neascultarea celor 
mândri suferă întreagă lumea oamenilor. 

Rogu-Te, Milostive Doamne, dă întregii lumi, de la Adam 
până în sfârşitul veacurilor, a Te cunoaște că Tu eşti bun şi mi- 
lostiv; să se îndulcească toate noroadele în pacea Ta, şi să vază 
toate lumina Feţei Tale. Privirea Ta este lină şi blândă şi trage 
sufletul către Tine. 

V 


PENTRU HAR 


umai păcate ari adus eu în Mănăstire, şi nu ştiu de ce 
Domnul mi-au dat, când eram încă un tânăr începător, 
atât de mult din harul Sfântului Duh, că şi sufletul şi 
trupul îmi erau pline de har, iar harul era ca la 
mucenici, Şi trupul meu înseta a suferi pentru Hristos. 

Eu nu am cerut de la Domnul Duhul Sfânt: nu ştiam că este 
Duh Sfânt, cum vine în suflet şi ce face cu sufletul. Dar acum 
cu bucurie scriu despre aceasta. 

To, Duhule Sfinte, drag eşti Tu sufletului. A Te înfățişa es- 
te cu neputinţă, dar sufletul cunoaşte a Ta venire, şi Tu aduci 
pace minţii şi îndulcire inimii. 

Domnul au zis: «Învăţaţi de la Mine blândeţea şi smerenia, şi 
veți afla odihnă sufletelor voastre». Despre Duhul Sfânt grăieşte 
Domnul aceasta: numai în Duhul Sfânt află sufletul desăvârşita 
odihnă. 

Fericiți sântem noi, dreptslăvitorii creştini, căci mult ne iu- 
beşte Domnul, şi ne dăruieşte harul Sfântului Duh, iar în Duhul 
Sfânt ne dă a vedea Slava Sa. Dar pentru a păstra harul trebuie 
să iubim vrăjmașii şi pentru toate necazurile să mulțămim lui 
Dumnezeu. 

Domnul au chemat un suflet păcătos la pocăință, şi sufletul 
s'a întors către Domnul, iar El milostiv l-au primit şi i S'au 
arătat. Domnul milostiv este foarte, şi smerit, şi blând. Pentru 
mulțimea bunătăţii Sale El nu au pomenit păcatele sufletului, iar 
sufletul L-a iubit până întru sfârşit şi tinde către Dânsul precum 
pasărea dintr’o colivie strâmtă către dumbrava înverzită. 

Sufletul acelui om a cunoscut pe Dumnezeu, pe Dumnezeul 
milostiv şi îndurat şi preadulce, şi L-a iubit până întru sfârşit, şi 
pentru mulțimea focului iubirii trage către El neostoit, căci ha- 
rul Domnului este dulce foarte şi încălzeşte mintea şi inima şi 
trupul neputincios. 

Și dintr'o dată sufletul pierde acel har al Domnului; şi cugetă 
atunci: Cu ceva am supărat pre Stăpânul; voi cere mila Sa; poa- 
te din nou îmi va da acel har, căci sufletul meu de acum nimic 
mai voieşte în lumea aceasta, fără numai pre Domnul. Dragos- 
tea Domnului este atât de fierbinte, că de o va gusta sufletul, 
nimic altceva va mai voi; lar dacă o va pierde, sau dacă se va 
împuţina harul, ce fel de rugăciuni nu va vărsa atunci sufletul 
înaintea lui Dumnezeu, dorind din nou a afla harul Lui. Astfel, 
Cuviosul Serafim a răbdat trei ani zi şi noapte pe piatră, căci 
sufletul său cunoscuse pe Domnul, şi se îndulcise de harul Său, 
şi până întru sfârşit L-a iubit.) 

Sufletul ce a cunoscut pe Domnul trage către Dânsul cu dra- 
goste, iar focul iubirii de Dumnezeu nu îi dă a-L uita nici ziua, 
nici noaptea, nici măcar pentru o clipită. lar dacă noi atât de pu- 
țin iubim pe Domnul, şi atât de fierbinte năzuieşte sufletul către 
Dânsul, cine va povesti plinătatea iubirii Maicii Domnului 
pentru Fiul şi Dumnezeul Ei? 

«Spune nouă, Preacurată, cum iubeai Tu pre Fiul şi Domnul 
Tău, şi care-i erau rugăciunile când Fiul Tău S'au înălțat la 
cer?» 

A cuprinde aceasta nu putem. 

Fericit sufletul care îşi păstrează curăția sufletească şi tru- 
pească: îl iubeşte Domnul, și îi dă harul Sfântului Duh, iar harul 
robeşte sufletul atâta a iubi pe Dumnezeu, încât de îndulcirea 
Duhulu Sfânt nu se mai poate rupe de la Dumnezeu, și cu 
nesațiu tinde spre Dânsul, căci iubirii lui Dumnezeu nu este 
capăt; cu toate că eu cunosc un om pe care l-au cercetat Milos- 
tiv Domnul cu harul Său, şi de l-ar fi întrebat Domnul: «Voieşti 
să-ţi dau mai mult har?» — sufletul, neputincios în trup, ar fi zis: 
«Doamne, Tu vezi că dacă încă mai mult, eu nu o să-l pot purta, 
şi voi muri!» Nu poate omul purta plinătatea harului; astfel 
ucenicii lui Hristos, pe Thavor, au căzut la pământ de slava 
Domnului. 


Zilnic ne hrănim trupul, şi respirăm aerul ca el să trăiască. 
Dar sufletul are trebuinţă de Domnul și de harul Sfântului Duh, 
fără de care sufletul este mort. Precum soarele încălzeşte şi dă 
viață florilor ţarinui, iar ele caută către el, așa şi sufletul ce a 
iubit pe Dumnezeu caută către El şi se fericeşte întru Dânsul, şi 
de multă bucurie doreşte ca toți oamenii așijderea a se ferici. 
Domnul pentru aceasta ne-au şi zidit, ca noi vecinic în ceruri să 
petrecem cu EI în dragoste. 

Slavă Domnului şi milosârdiei Sale: atât de mult ne-au iubit 
El, încât ne-au dat Duhul Sfânt, Carele ne învață tot binele Și dă 
putere spre a birui “păcatul. Domnul pentru multa Sa milosârdie 
ne dă har, iar noi trebuie să-l păstrăm cu tărie, spre a nu-l pier- 
de, căci fără har omul, duhovniceşte, este orb. Orb este cel ce își 
adună bogății în această lume; înseamnă că sufletul său nu 
cunoaşte Duhul Sfânt, nu cunoaşte cât este El de dulce, şi de 
aceea este robit de ale pământului. Dar cel ce a cunoscut des- 
fătarea Duhului Sfânt ştie că ea cu nimica se asemuieşte, iar de 
acum de nimic pământesc nu se mai poate robi, ci este robit 
numai de iubirea Domnului, şi odihneşte întru Domnul, și se 

bucură, şi plânge pentru oameni că nu toți au cunoscut pe 
Domnul, şi îl doare pentru ei. 

Când sufletul este în Duhul Sfânt el se mulțămeşte şi nu 
tânjeşte după cele cereşti, căci Împărăţia lui Dumnezeu este în- 
lăuntrul nostru; căci au venit Domnul şi au sălăşluit întru noi. 
Dară când sufletul pierde harul, atunci el tânjeşte după cele 
cereşti, şi cu lacrămi caută pre Domnul. 


Mai nainte de a primi harul omul trăieşte crezând că toate în 
suflet sânt bune şi la locul lor; dar când îl cercetează harul şi pe- 
trece cu el, atunci se vede cu totul altfel, iar când din nou pierde 
harul, abia atunci îşi dă seama în ce mare nefericire se află. 

Un fiu de împărat s'a dus departe ca să vâneze, şi rătăcindu- 
se în codrul des, nu s'a mai putut întoarce la palatul său. Multe 
lacrămi a vărsat el, căutând calea, şi nu a aflat-o. Rămas în pă- 
durea sălbatecă el tânjea după împăratul, tatăl său, şi după 
împărăteasa maica sa, după frați şi surori. Cum îi era lui, fiu de 
împărat, a trăi în codrul des şi sălbatec? Și el se tânguia după 
viaţa sa de odinioară în palatul tatălui său, şi dureros tânjea 
după maica sa. 

Tot aşa, şi încă mai mult, se mâhneşte şi tânjeşte sufletul 
atunci când pierde harul. 

Când fraţii l-au vândut pe preafrumosul Iosif în robie eghip- 
tenilor, într'o ţară îndepărtată şi străină, el nemângâiat plângea 
după tatăl său; iar când a văzut mormântul maicii sale, Rahila, 
cu amar se tânguia şi zicea: «Maica mea, vezi tu oare că ei mă 
duc în robie într'o ţară îndepărtată?» 

Tot aşa, şi încă mai mult, suferă şi tânjeşte sufletul ce a pier- 
dut harul Sfântului Duh, ducându-se în robia gândurilor rele. 

Dar cel ce nu cunoaşte harul nici nu îl caută. Astfel lumea 
s'a alipit de pământ și nu ştie că nimic pământesc poate înlocui 
desfătarea Duhului Sfânt. 

Cocoșul din sat trăieşte într'o curte mică şi este mulțămit de 
soarta sa. Dar vulturul ce zboară sub nouri şi vede din înălțimi 
albastrele întinderi, cunoaşte multe țări, a văzut pădurea şi lun- 
ca, râurile şi munţii, marea şi cetatea. Iar dacă i se vor tăia aripi- 
le şi îl vor pune să vieţuiască cu cocoşul în curticica din sat, 
cum oare va tânji el după cerul albastru şi după stâncile pustiei? 

Aşa şi sufletul ce a cunoscut harul, dacă l-a pierdut, nemân- 
gâiat va tânji, şi niciunde nu-şi va afla odihna. 


Domnul «nu ne-au lăsat orfani», precum mama când moare 
lasă orfani pe pruncii săi, ci ne-au dat pe Mângâietorul Duhul 
Sfânt (lo. 14: 16-18), şi El trage sufletul nestăvilit a iubi pe 
Dumnezeu şi a tânji după EI, şi cu lacrămi a-L căuta zi şi noap- 
te. 

O, cât este de rău sufletului care pierde dragostea şi îndrăz- 
nirea; atunci, din durerea inimii, strigă către Dumnezeu: «Când 
voi vedea din nou pre Domnul, şi mă voi desfăta de a Sa pace şi 
iubire?» 


Pentru ce eşti mâhnit, sufletul meu, şi lacrămi verşi? Sau ai 
uitat ce au făcut ţie Domnul, celui vrednic de toată pedeapsa? 

Nu, nu am uitat ce mare milostivire au vărsat asupra mea 
Domnul, şi îmi aduc aminte de desfătarea harului Sfântului 
Duh, şi cunosc dragostea Domnului şi cât de dulce este ea sufle- 
tului şi trupului. 

De ce lăcrămezi atunci, suflete, dacă ştii pre Stăpânul şi a Sa 
negrăită milă către tine? Ce încă voieşti de la Stăpânul Ce ți-au 
arătat atât de multă milă? 

Voieşte sufletu-mi ca niciodată să piarză harul Domnului, 
căci îndulcirea lui răpeşte sufletul meu neîncetat a iubi pre 
Făcătorul meu. 

Când se împuţinează harul în suflet, acesta iarăşi cere Dom- 
nului mila pe care o cunoscuse. Se turbură atunci sufletul, căci 
gânduri rele îl sfâşie, şi caută ocrotire de la Domnul, Ziditorul 
său, Şi cerşeşte ca să-i dea duh smerit, ca harul să nu părăsească 
sufletul, ci să-i dea puterea necontenit a iubi pe Ceresc Tatăl 
său. 


Domnul ridică harul Său de la suflet, şi astfel, milostiv şi în- 
țelept, El povăţuieşte sufletul pentru care Şi-au întins mâinile pe 
cruce în mari suferinţe, ca el să se smerească. EI dă sufletului a- 
şi arăta sloboda voire în lupta cu vrăjmaşii noştri, dar sufletul 
însuşi este neputincios a-i birui, şi de aceea se întristează su- 
fletul meu, şi tânjeşte dupre Domnul, şi cu lacrămi Îl caută. 

Doamne, Tu vezi cât de neputincios este sufletul fără harul 
Tău, şi cum nu află niciunde odihnă. Tu, îndulcirea noastră, Ta- 
tăl nostru cel Ceresc, dă nouă puterea a Te iubi, dă nouă frica 
Ta cea sfântă, precum se cutremură şi iubesc pre Tine Heru- 
vimii. 

Tu, Lumina noastră, luminezi sufletul a te iubi nesățios. Tu 
ridici harul Tău de la mine, căci sufletul meu nu petrece totdea- 
una în smerenie, dară Tu vezi cum mă necăjesc, şi rogu-Te, dă 
mie smerit Duhul Sfânt. 


Omul însuşi este neputincios a împlini poruncile lui Dum- 
nezeu, de aceca s'a şi zis: «Cereţi, şi vi se va da». Și dacă noi 
nu cerem, pe noi înşine ne muncim şi ne lipsim de harul Sfân- 
tului Duh; dar fără har sufletul întru multe se turbură, căci nu 
înţelege voia lui Dumnezeu. 

Pentru a avea har omul trebuie să fie înfrânat în toate: în 

mişcări, în cuvânt, în priviri, în gânduri, în hrană, iar fiecărei 
înfrânări îi ajută învățătura întru cuvântul lui Dumnezeu. Spus 
este: «Nu prin singură pâinea va trăi omul, ci prin tot cuvântul 
ce purcede din gura lui Dumnezeu). 

Cuvioasa Maria Eghipteanca a luat cu degetele de la Sfântul 
Zosima puţină linte şi a zis: «Destul este, cu harul lui Dumne- 
zeu». Trebuie să te înveți cât mai puțin să mănânci, însă aceasta 
cu dreaptă socoteală, în măsura în care ţi-o îngăduie munca. 
Măsura înfrânării trebuie să fie astfel ca după masă să doreşti a 
te ruga. 


Domnul ne iubeşte mai mult decât o maică pe pruncii săi, şi 
ne dă harul Sfântului Duh în dar, noi însă trebuie cu tărie să-l 
păstrăm, căci nu este durere mai mare decât a-l pierde. Când su- 
fletul pierde harul, mult se necăjeşte şi gândeşte: «Cu ceva am 
scârbit pre Stăpânul». În astfel de clipe îndurerate sufletul a 
căzut ca din cer pe pământ, şi vede toate durerile de pe pământ. 
O, cum cerşeşte sufletul atunci Domnului, ca din nou să-i dea al 
Său har. Această tânjire după Dumnezeu este cu neputinţă a o 
povesti. Sufletul ce a gustat îndulcirea Duhului Sfânt nu o poate 
uita şi însetoşează zi şi noapte, şi tânjeşte către Dumnezeu cu 
nesaţ. Cine va arăta focul iubirii către Dumnezeul pe Care su- 
fletul L-a cunoscut ca pe Tatăl său Ceresc? Nu sânt clipe pe pă- 
mânt când sufletul să fie mulțămit, câtă vreme nu i-au dat 
Domnul al Său har. 

Sufletul ce a pierdut harul tânjeşte după Stăpânul şi plânge 
asemenea lui Adam după izgonirea din rai. ŞI nimenea poate 
atunci să-l mângâie, fără numai Dumnezeu. Lacrămile lui Adam 
erau multe şi curgeau şiroaie, îi udau fața şi pieptul şi pământul; 
și suspinările îi erau adânci şi puternice ca foalele fierarului. El 
striga: «Doamne, ia-mă înapoi în rai». 

Sufletul lui Adam era desăvârşit în dragostea lui Dumnezeu 

şi cunoştea toată desfătarea raiului, dar era necercat, şi nu a 
lepădat ispita Evei, precum a lepădat ispita soaţei sale mult-pă- 
timitorul Iov (lov. 2: 9-10). 


Ce voiești tu, suflete al meu, şi pentru ce te necăjeşti şi la- 
crămi verşi? 

Mă necăjesc pentru Stăpânul, că de atâta vreme nu Îl văd, şi 
nimenea mângâie mâhniciunea mea pentru Dânsul. El mi-au dat 
să cunosc mila Sa, şi voiesc ca totdeauna să petreacă întru mine. 

Maica plânge pentru fiul iubit atunci când îndelung nu îl ve- 
de, zicând: «Unde eşti, iubit rod al pântecelui meu?» Dar iubi- 
rea mamei este nimic pe lângă dragostea lui Dumnezeu: atât 
este ea de mare şi de însetată. 

Când sufletul este plin de dragostea lui Dumnezeu, din ne- 
mărginita bucurie el se mâhnește, şi cu lacrămi se roagă pen- 
tru întreaga lume, ca toți să cunoască pe Stăpânul lor şi Tatăl 
Ceresc, şi nu cunoaște odihnă, şi nu voieşte odihnă, câtă vreme 
nu se desfată toți de harul dragostei Sale. 


Tânjeşte sufletul meu dupre Tine, şi nu Te poate afla. Tu 
vezi, Doamne, cum râvneşte EI şi plânge, căutând harul Tău. Tu 
al voit, şi mi l-ai dat, şi iarăși, Tu ai voit, şi mi l-ai luat. Câtă 
vreme nu l-am cunoscut, nici a-l cere astfel nu puteam. Și cum 
pot cere eu ceea ce nu cunosc? Dar acum mă rog ie, căci sufle- 
tul meu Te-a cunoscut, şi s'a îndulcit de Duhul Tău cel Sfânt, şi 
Te-a iubit, pre Ziditorul său. 

Tu ai dat harul Tău Sfinţilor Tăi, iar ei Te-au iubit până întru 
sfârşit şi au urât tot ce este lumesc, căci îndulcirea iubirii Tale 
nu lasă a iubi pământul şi frumuseţea cestei lumi, căci este ni- 
mic pe lângă harul Tău. 

O, cât este de neputincios sufletul meu, şi nu are puterea a 
zbura către Domnul şi a sta înaintea Sa în smerenie, şi a plânge 

ZI şi noapte. Sufletul carele a cunoscut pre Dumnezeu Făcătorul 
său şi Tatăl Ceresc, nu poate avea odihnă pre pământ. Şi su- 
fletul cugetă: «Când mă voi arăta Domnului, atunci înaintea 
întregii Sale milostiviri mă voi ruga pentru întreg neamul creş- 
tinescy. Şi totodată cugetă: «Când voi vedea Faţa Sa iubită, de 
bucurie nu voi putea nimic a spune, căci din multa dragoste nu 
poate omul nimic a grăi). Şi iarăşi gândeşte: «Mă voi ruga 
pentru întreg neamul omenesc, ca toţi oamenii să se întoarcă la 
Domnul şi să odihnească întru Dânsul, căci dragostea lui Dum- 
nezeu tuturor voieşte a se mântui). 


|Păziţi harul lui Dumnezeu; cu el uşor este a vieţui; totul iese 
bine când este după Dumnezeu, totul este drag şi plin de bucu- 
rie, sufletul odihneşte în Dumnezeu şi merge ca printr'o prea- 
frumoasă grădină, unde viețuiesc Domnul şi Maica Domnului. 
Fără har, omul nu este decât greşalnică țărână, dar cu harul lui 
Dumnezeu, omul cu mintea este asemenea îngerului. Îngerii cu 
mintea slujesc lui Dumnezeu şi ÎL iubesc; aşa şi omul, se face ca 
îngerul cu mintea. 

Fericiţi cei ce zi şi noapte se grijesc cum să placă Domnului, 
spre a se face vrednici iubirii Sale: ei din cercare și simtire cu- 
nosc harul Sfântului Dub. | 

Harul nu vine astfel încât sufletul să nu îl cunoască, iar când 
se pierde harul, sufletul dureros tânjeşte după el şi cu lacrămi îl 
caută. Dacă unor părinți li s'ar pierde iubitul fiu, cum oare l-ar 
căuta ei peste tot! Dar sufletul ce iubeşte pe Dumnezeu caută pe 
Domnul cu şi mai mult zbucium şi durere, încât nici să-şi mai 
amintească poate de părinţi şi de copii iubiţi. 

Slavă Domnului, că El dă să înțelegem venirea harului şi ne 
învaţă să desluşim pentru ce vine şi de ce se pierde. Cel ce pă- 
zeşte toate poruncile, sufletul său totdeauna vă simţi har, fie şi 
putin. Dar el uşor se pierde din pricina slavei deşarte, pentru un 

singur gând de mândrie. Poţi mult să posteşti, mult să te rogi, şi 
mult bine să faci, dar în acelaşi timp, de ne vom semeţi, vom fi 
asemenea tobei ce răsună dar înlăuntru este goală. Slava deşartă 
pustieşte sufletul, şi de multă iscusinţă este nevoie, de îndelungă 
luptă spre a o birui. În Mănăstire eu din cercare şi din Scripturi 
am cunoscut dauna slavei deşarte, iar acum zi şi noapte cer 
Domnului Hristos smerenia. Este o mare ştiinţă, pe care ne- 
încetat trebuie să o înveți. 

Războiul nostru este şi crunt, şi înțelept, şi totodată simplu. 
Dacă sufletul iubeşte smerenia, toate cursele vrăjmaşilor noştri 
sânt sfărâmate şi toate întăriturile lui luate. În lupta noastră 
duhovnicească trebuie să avem un ochi ager pentru ca muniţiile 
şi proviziile să nu lipsească. Muniţiile sânt smerenia noastră, iar 
proviziile — harul lui Dumnezeu; de le vom pierde, vrăjmaşii 
noştri vor birui. 

Războiul este crâncen, dar numai pentru cei mândri; celor 
smeriți însă le este uşor, căci ei au iubit pe Domnul, iar El le dă 
a Sa puternică armă — harul Sfântului Duh, de care se tem vrăj- 
maşii noştri, căci îi arde. 


lată calea cea mai scurtă şi cea mai înlesnită spre mântuire. 

Fii ascultător, înfrânat, nu osândi, şi-ţi păzeşte mintea şi ini- 
ma de gânduri rele, dar gândeşte că toţi oamenii sânt buni şi că 
Domnul îi iubeşte. Pentru astfel de gânduri smerite, harul Sfân- 
tului Duh va vieţui în tine, iar tu vei zice: «Milostiv este Dom- 
nul». 

Dar de vei osândi, vei cârti, vei 1ubi a-ti face voia ta, măcar 
de te vei şi ruga mult, sufletul îţi va sărăci, şi vei zice: «Uitatu- 
m'au Domnul». Însă nu Domnul te-au uitat, ci tu ai uitat că ai 
trebuință să te smereşti, şi că de aceea harul lui Dumnezeu nu 
vieţuieşte în sufletul tău; dară în sufletul smerit el uşor pătrunde 
şi îi dă pace şi odihnă în Dumnezeu. Maica Domnului a fost 

smerită mai mult decât toți, şi de aceea se proslăveşte şi de către 
cer, şi de către pământ; şi tot cel ce se smereşte va fi proslăvit 
de Dumnezeu şi va vedea slava Domnului. 


Duhul Sfânt este dulce şi de dorit foarte, şi sufletului, şi 
trupului. El dă a cunoaşte dragostea lui Dumnezeu, iar dragos- 
tea aceasta este de la Duhul Sfânt. 

Minunat lucru: în Duhul Sfânt cunoaşte omul pe Domnul, 
Făcătorul său; şi fericiţi cei ce Îi slujesc, căci El au zis: «Unde 
sânt Eu, acolo și slujitorul Meu va fi» și «vor vedea slava Mea» 
(lo. 12: 26; 17: 24). 

Şi dacă încă de pe pământ este aşa, cu atât mai mult în cer 
Sfintii, în Duhul Sfânt, iubesc pe Domnul şi Îl slăvesc; şi dra- 
gostea aceasta este negrăită. 

Sufletul care a cunoscut Duhul Sfânt va înţelege ceea ce 
scriu. 


Pentru ce dar Domnul atât de mult ne iubeşte? Noi toți sân- 
tem păcătoşi, şi întreaga lume zace întru cel viclean, precum 
grăieşte loan de-Dumnezeu-cuvântătorul (1 lo. 5: 19). Pentru ce 
dară ne iubeşte El? 

Domnul Însuşi este pe de-a-ntregul iubire. 

Precum soarele încălzeşte întreg pământul, astfel harul Sfân- 
tului Duh încălzeşte sufletul a iubi pe Domnul, şi sufletul tân- 
jeşte după Dânsul şi cu lacrămi ÎL caută. 

Cum nu Te voi căuta? Tu în chip neînțeles Te-ai arătat sufle- 
tului meu şi l-ai robit cu a Ta iubire, şi harul Duhului Sfânt mi-a 
îndulcit sufletul, şi a-l uita este cu neputinţă. 

Cum vom uita pe Domnul, când El este în noi? Şi Apostolii 
propovăduiau noroadelor: «Să se închipeze Hristos întru voi» 
(Gal. 4: 19). 

O, de ar şti întreaga lume pe Domnul, şi cât ne iubeşte EI, şi 

cât de dulce este acea iubire, şi cum toate puterile cereşti se 
hrănesc cu ea, şi cum totul se mişcă în Duhul Sfânt, şi cum se 
măreşte Domnul pentru suferințele Sale, şi cum Îl proslăvesc 
toți Sfinţii. 

Și slavei acesteia nu este sfârşit. 


Bucură-Se Domnul de sufletul ce smerit se pocăieşte, şi îi dă 
harul Sfântului Duh. Eu ştiu un începător care a primit Duhul 
Sfânt după ce a trăit în Mănăstire doar o jumătate de an; alții L- 
au primit după zece ani, iar alții au trăit patruzeci de ani sau mai 
mult, înainte să cunoască harul, dar a păzi acest har nimenea a 
putut, căci nu sântem smeriţi. 

Cuviosul Serafim avea douăzeci şi şapte de ani când a văzut 
pe Domnul, şi sufletul său atâta a iubit pe Dumnezeu, încât din 
îndulcirea Duhului Sfânt întreg s'a preschimbat; dar apoi a ieşit 
la pustie, şi văzând că nu mai era cu el acel har, trei ani stând pe 
piatră, striga: «Dumnezeule, milostiv fii mie, păcătosului». 

Sufletul ce a cunoscut pe Dumnezeu în Duhul Sfânt râvneşte 
către El; pomenirea Lui puternic îl trage, şi uşor uită lumea, dar 
când îşi aduce aminte de lume, fierbinte doreşte tuturor aceeaşi, 
şi se roagă pentru întreaga lume. Însuşi Duhul Sfânt îl trage a se 
ruga pentru ca toți să se pocăiască şi să cunoască pe Dumnezeu 
cât este EI de milostiv. 


Să ne smerim, fraților, şi Domnul ne va iubi. Că Domnul ne 
iubeşte, se cunoaşte după harul pe care Domnul îl dă sufletului. 
Când sufletul are har, fie şi puţin, el iubeşte pe Domnul şi pe 
aproapele, şi are pace în sine; dar este o dragoste mai mare: 
atunci sufletul uită întreaga lume. 

Fericit cel ce nu pierde harul lui Dumnezeu, ci se înalță din 
putere în putere. Eu însă am pierdut harul, dar Domnului mult I- 
au fost milă de mine şi mi-au dat a cunoaşte mai mult, pentru 
singură mila Sa. 

Neputincios este sufletul; fără harul lui Dumnezeu sântem 
asemenea dobitoacelor dar, cu harul, mare este înaintea lui 
Dumnezeu omul. | 

Oamenii atât de mult preţuiesc ştiinţele pământeşti, sau a cu- 
noaşte un împărat pământesc, şi se bucură a-i fi apropiat, dar 
lucrul cu adevărat mare este a cunoaşte pe Domnul şi voia Sa. 

Din toate puterile smeriți-vă sufletul, fraților, ca Domnul să-l 
iubească şi să-i dea mila Sa. Dar ea nu va rămânea întru noi, de 
nu vom iubi vrăjmașii. 

În Duhul Sfânt a cunoscut sufletul meu pe Domnul, şi de 
aceea Îmi este uşor și drag a cugeta la El şi la faptele lui Dum- 
nezeu; dar fără Duhul Sfânt sufletul este mort, măcar de ar avea 
ştiinţa întregii lumi. 

De ar şti oamenii ce este ştiinţa duhovnicească, şi-ar lepăda 
toată ştiinţa şi tehnica lor şi ar contempla doar pe Domnul. Fru- 
museţea Lui robeşte sufletul, şi acesta este tras către Dânsul, şi 
doreşte vecinic a petrece cu EI, şi nimic altceva voieşte. Asupra 
tuturor împărățiilor pământului priveşte ca asupra nourilor ce 
trec pe cer. 


Domnul au zis: «Eu sânt întru Tatăl, şi Tatăl întru Mine 
este» (lo. 14: 10) şi «voi sânteţi întru Mine, şi Eu întru voi» (lo. 
14: 20). Sufletul nostru simte că Domnul este întru noi, şi de 
aceea nu-L poate uita nici pentru o clipită. 

Ce milă: Domnul voiește ca noi să fim întru EI şi întru Tatăl. 

Dar, Doamne, ce Ţi-am făcut noi, sau întru ce Ţi-am plăcut, 

de voieşti să fu întru noi şi noi să fum întru Tine? Cu păcatele 
noastre Te-am răstignit pe Cruce, iar Tu voieşti ca noi să fim cu 
Tine? O, cât de mare este a Ta milostivire, şi eu o văd asupra 
mea. Eu sânt vrednic de iad şi de toate chinurile, dară Tu îmi 
dai harul Sfântului Duh. 

Și dacă mie, greşalnicului, îmi dai a Te cunoaşte în Duhul 
Sfânt, atunci rogu-Te, Doamne, dă tuturor oamenilor a Te cu- 
noaște. 








VI 

are bine este a te da voii lui Dumnezeu. Atunci numai 
Domnul este în suflet, şi nu sânt alte gânduri, şi cu 
mintea curată se roagă lui Dumnezeu şi simte dragos- 
tea lui Dumnezeu chiar de şi suferă trupeşte. 

Când sufletul s'a dat pe de-a-ntregul voii lui Dumnezeu, 
Însuşi Domnul începe să-l povăţuiască, iar sufletul nemijlocit 
este învăţat de Dumnezeu, pe când înainte era povăţuit de învă- 
țătoni şi de Scriptură. Dar rar se întâmplă ca învățătorul sufle- 
tului să fie Însuşi Domnul, cu al Său har al Duhului Sfânt, şi 
puţini sânt cei ce ştiu despre aceasta — doar cel ce trăieşte după 
voia lui Dumnezeu. 

Omul mândru nu voieşte a trăi după voia lui Dumnezeu: îi 
place să se ocârmuiască singur, şi nu înţelege că mintea omului 
nu este îndestulată a se ocârmui fără Dumnezeu. Şi eu, când 
vieţuiam încă în lume şi nu cunoşteam pe Domnul şi pe Sfântul 
Său Duh, nu ştiam cât ne iubeşte Domnul şi mă întemeiam pe 
propria mea minte; dar când în Duhul Sfânt am cunoscut pe 
Domnul nostru lisus Hristos, Fiul lui Dumnezeu, atunci sufletul 
meu s'a dat lui Dumnezeu, şi tot lucrul dureros ce vine asupra 
mea îl primesc şi zic: «Domnul caută asupra mea; de ce m'aș 
teme?» Dar înainte nu puteam trăi aşa. 

Celui ce s'a dat voii lui Dumnezeu mult mai uşor îi este să 
trăiască, fiindcă şi în boală, şi în sărăcie, şi în prigoană el gân- 
deşte: «Aşa a plăcut lui Dumnezeu, iar eu, pentru păcatele mele, 
trebuie să rabdy. Iată, de mulți ani mă doare capul, şi mi-este 
greu să rabd, dar îmi este de folos, căci prin durere se smereşte 
sufletul. Sufletul meu râvneşte fierbinte a se ruga şi a priveghea, 
dar boala mă împiedică, fiindcă trupul bolnav cere linişte şi 
odihnă; şi mult am cerut Domnului să mă vindece, dar Domnul 
nu mau ascultat. Înseamnă că nu-mi este de folos. 

Și iată un alt lucru ce mi s'a întâmplat, şi Domnul îndegrab 
m'au auzit şi m'au mântuit. Într'o zi de praznic s'a dat la tra- 
peză pește, şi în timp ce mâncam, un os mi-a pătruns în gât şi 
s'a înfipt adânc de tot în piept. L-am chemat pe Sfântul Mare 
Mucenic Panteleimon să mă vindece, căci doctorul nu poate 
scoate osul din piept. Şi când am zis: «Vindecă-măy, am primit 
în suflet răspunsul: «leşi din trapeză, răsuflă adânc, şi osul va 
leşi cu sânge». Am făcut aşa: am ieşit, am tras aer adânc, am 
tuşit, şi un os mare cu sânge a ieşit. Şi atunci am înțeles că dacă 
Domnul nu-mi vindecă durerea de cap, înseamnă că pentru su- 
fletul meu este de folos să mă doară aşa. 


Lucrul cel mai de preţ din lume este a cunoaşte pe Dum- 
nezeu şi a înţelege fie şi în parte voia Sa. 

Sufletul ce a cunoscut pe Dumnezeu este dator întru toate a 
se da voii lui Dumnezeu şi a vieţui înaintea Lui în frică şi în 
dragoste. În dragoste, căci Domnul este dragoste. În frică, fiind- 
că trebuie să ne temem, nu cândva să mâhnim pe Dumnezeu cu 
vreun gând rău. | 

O, Doamne, cu puterea harului Sfântului Duh, învredniceşte 
pre noi a trăi dupre a Ta sfântă voie. 

Câtă vreme harul este cu noi sântem puternici cu duhul: dar 

când îl pierdem, ne vedem neputinta; vedem că fără Dumnezeu 
nici a gândi ceva bun nu putem. 

Doamne Milosârde, Tu ştii neputința noastră. Rogu-Te, dă 
mie duh smerit, căci, pentru milosârdia Ta, sufletului smerit dai 
puterea de a viețui dupre voia Ta; Tu îi descoperi toate tainele 
Tale; Tu îi dai a cunoaşte pre Tine, şi cât de nesfârşit ne iubeşti 
Tu. 


Cum să știi dacă vieţuieşti după voia lui Dumnezeu? 

lată semnul: Dacă te mâhneşti pentru un lucru oarecare, 
înseamnă că nu deplin te-ai dat voii lui Dumnezeu, măcar că 
poate ţi se pare că trăieşti după voia lui Dumnezeu. 

Cel ce vieţuieşte după voia lui Dumnezeu nu se grijeşte de 
nimic. lar dacă are nevoie de vreun lucru, el pune înaintea lui 
Dumnezeu şi pe sine, şi acel lucru; şi chiar de nu primeşte 
lucrul de trebuință rămâne şi pe mai departe liniştit, ca şi cum l- 
ar avea. 

Sufletul care s'a dat voii lui Dumnezeu nu se teme de nimic: 
nici de furtună, nici de tâlhari, de nimic. Ci orice 1 s'ar întâm- 
pla, zice: «Aşa este plăcut lui Dumnezeu». Dacă se îmbolnăveş- 
te, gândeşte: înseamnă că boala îmi este de folos, altfel Dum- 
nezeu nu mi-ar da-o. 

Și aşa se păstrează pacea în suflet şi în trup. 


Cel ce se grijeşte de sine însuşi nu se poate da voii lui 
Dumnezeu astfel încât sufletul să afle pacea în Dumnezeu. Dar 
sufletul smerit se dăruieşte voii lui Dumnezeu și vieţuieşte îna- 
intea Lui în frică şi în dragoste. În frică: nu cândva să mâh- 
nească cu ceva pe Dumnezeu. În dragoste: sufletul a cunoscut 
cât ne iubeşte Domnul. 

Cel mai bun lucru este a se da voii lui Dumnezeu şi a purta 
durerile cu nădejde. Domnul, văzându-ne durerile, niciodată nu 
ne va da peste măsură. Dacă durerile ni se par mari, înseamnă 
că nu ne-am dat voii lui Dumnezeu. 


Sufletul s'a dat voii lui Dumnezeu întru toate şi are linişte în 
EI, căci ştie din cercare și din Sfânta Scriptură că Domnul mult 
ne iubeşte şi veghează asupra sufletelor noastre, înviind toate cu 
harul Său, în pace şi iubire. 

Cel ce s’a dat voii lui Dumnezeu de nimic se mâhnesṣte, chiar 
de ar fi bolnav, sau sărac, sau prigonit. Sufletul ştie că Domnul 
cu milostivire se grijeşte de noi. Mărturia pentru lucrurile lui 
Dumnezeu o poartă Duhul Sfânt, pe Care sufletul Îl cunoaşte. 
Dar cei mândri şi neascultători nu voiesc a se da voii lui 
Dumnezeu, căci iubesc a-şi face voia lor, lucru atât de dăunător 
pentru suflet. 

Marele Pimen spunea: «Voia noastră este zid de aramă între 
noi şi Dumnezeu, şi nu ne lasă a ne apropia de EI şi a-l vedea 


milostivirea». . 


Totdeauna trebuie să cerem Domnului pacea sufletească, 
spre a ne fi mai uşor a împlini poruncile Domnului; căci Dom- 


! „Pentru Avva Pimen”, Cuv. 54, în Patericul, Râmnicul Vâlcii, 1930, p. 
175: «Zis-a Avva Pimen că voia omului este zid de aramă între el şi între 
Dumnezeu, şi piatră carea bate împrotivăy». Cuvintele Stareţului, «şi nu ne 
lasă a ne apropia de EI şi a-l vedea milostivirea», nu se potrivesc decât ca 
sens cu ceea ce a zis Sf. Pimen cel Mare. Asemenea, şi alte citate de-ale 
Stareţului Siluan nu sânt întotdeauna exacte, ci mai curând o tâlcuire. 


PENTRU VOIA LUI DUMNEZEU ȘI SLOBOZENIE 361 


nul iubeşte pe cei ce încearcă a-l împlini voia, şi astfel ei află 
multă odihnă în Dumnezeu. 

Cel ce împlineşte voia Domnului este împăcat cu toate, fie că 
este sărac, şi poate bolnav şi în suferinţe, căci îl veseleşte harul 
lui Dumnezeu. Dară cel ce nu este mulțămit cu soarta sa, cel ce 
cârteşte împotriva bolii sau asupra celui ce l-a supărat, să ştie că 
se află întrun duh mândru care l-a lipsit de mulțămita către 
Dumnezeu. 

Dar şi de este aşa, nu te descumpăni, ci încearcă să nădăjdu- 
ieşti cu tărie în Domnul, şi cere-l un duh smerit. lar când îţi va 
veni smerit Duhul lui Dumnezeu, atunci ÎL vei iubi şi vei fi în 
pace, măcar că vei avea necazuri. 

Sufletul ce a agonisit smerenia pomenește totdeauna pe 
Dumnezeu şi gândeşte: «Dumnezeu M'au zidit; El au pătimit 
pentru mine; El îmi iartă greşalele şi mă mângâie; El mă hră- 
neşte şi se grijeşte de mine. Aşadar, pentru ce să mă mai grijesc 
de sinemi sau de ce să mă tem, chiar de m'ar amenința moar- 
tea?» 


Domnul întelepteşte fiece suflet ce s’a dat voii lui Dumne- 
zeu, căci au zis: «Cheamă pre Mine în ziua necazului tău, şi te 
voi scoate, și Mă vei proslăvi» (Ps. 49: 15). 

Tot sufletul ce se turbură de ceva trebuie să ceară la Domnul, 
şi Domnul îl va înţelepţi. Dar aceasta mai cu seamă în ceasul 
nevoii şi turburării, căci de obicei trebuie să îl întrebăm pe 
duhovnic, căci este un lucru mai smerit. 


Bine este să ne învăţăm a trăi după voia lui Dumnezeu. 
Atunci sufletul neîncetat petrece în Dumnezeu şi are multă 
linişte; şi dintru această bucurie se roagă omul ca tot sufletul să 

cunoască pe Domnul; să ştie cât de mult ne iubeşte EI, şi cât de 
bogat ne dă Sfântul Duh, Care veseleşte sufletul în Dumnezeu. 

Iar atunci totul, totul îi este drag sufletului, căci toate sânt ale 
lui Dumnezeu. 


Domnul, milostiv arată omului că trebuie cu mulțămită a 
răbda necazurile. Eu niciodată în viaţa mea nu am cârtit pentru 
necazuri, ci toate le-am primit din mâna lui Dumnezeu ca pe un 
|eac, şi întotdeauna am mulțămit lui Dumnezeu, și de aceea mi- 
au dat Domnul uşor a-mi purta toate necazurile. 

Toţi oamenii pe pământ trec negreşit prin necazuri; şi chiar 
dacă nu sânt mari necazurile pe care ni le trimite Domnul, dar 
oamenilor li se par peste puteri şi îi zdrobesc, şi aceasta pentru 
că nu voiesc să îşi smerească sufletul şi să se dea voii lui 
Dumnezeu. Dară pe cei ce s'au dăruit voii lui Dumnezeu, Însuşi 
Domnul îi povăţuieşte cu harul Său, iar ei cu bărbăție poartă 
toate pentru Dumnezeu pe Carele au iubit, şi împreună cu Care 
se proslăvesc în veci. 


Pe pământ nu este cu putinţă a ocoli necazurile, dar cel ce s'a 
dat voii lui Dumnezeu uşor le poartă. El vede necazurile, dar 
nădăjduieşte în Domnul şi necazurile trec. 

Când Maica Domnului stătea lângă cruce durerea Ei era ne- 
pătruns de mare, căci îşi iubea Fiul mai mult decât şi-ar putea 
cineva închipui. lar noi ştim că cel ce mai mult iubeşte, mai 
mult şi suferă. După firea omenească, Maica Domnului nicicum 
nu ar fi putut să-şi rabde durerile, însă Ea se dăduse voii lui 
Dumnezeu şi Duhul Sfânt o întărea şi-i dădea puterea de a purta 
acele dureri. 

Iar apoi, după Înălţarea Domnului, Ea a fost pentru întreg 

norodul lui Dumnezeu o mare mângâiere în necazuri. 


Domnul au dat pe pământ Duhul Sfânt, iar cel în care El 
viază simte raiul în sine. 

Poate vei zice: De ce nu am şi eu un aşa har? Pentru că nu te- 
ai dat voii lui Dumnezeu, ci trăieşti după a ta proprie. 

Uită-te la cel ce-şi iubeşte voia sa. El niciodată nu are pace 
în suflet şi tot mereu este nemulțumit: asta nu-i aşa, aia nu e 
bine. Dar cel ce desăvârşit s'a dat voii lui Dumnezeu are rugă- 
ciunea curată, sufletul său iubeşte pe Domnul şi totul îi este 
plăcut şi după inima sa. 

Aşa s'a dat lui Dumnezeu Preasfânta Fecioară: «lată roaba 
Domnului, fie mie dupre graiul tău». lar dacă noi am zice aşij- 
derea: «Iată robul Domnului, fie mie dupre graiul tău», atunci 
graiurile Evangheliceşti ale Domnului, scrise în Duhul Sfânt, ar 
fi în sufletele noastre şi dragostea lui Dumnezeu ar umple lu- 
mea, şi ce minunată viaţă ar fi în tot pământul. Dar deşi graiu- 
rile Domnului s'au auzit de-a lungul atâtor veacuri în lumea 
întreagă, totuşi oamenii nu le înţeleg şi nu voiesc a le primi. Dar 
cel ce trăieşte după voia lui Dumnezeu, acela va fi proslăvit şi 
de cer, şi de pământ. 


Cel ce s'a dat voii lui Dumnezeu, numai cu Dumnezeu se şi 
îndeletniceşte. Harul lui Dumnezeu îl ajută totdeauna să pe- 
treacă în rugăciune. Chiar şi când lucrează sau vorbeşte, sufletul 
lui tot cu Dumnezeu se îndeletniceşte, căci s'a dat voii lui Dum- 
nezeu, şi pentru aceasta Domnul l-au luat în grija Sa. 

Predania spune că, în drum spre Eghipet, Sfânta Famihe a 
fost întâmpinată de un tâlhar, dar el nu le-a făcut nici un rău, ci 
văzând Pruncul a zis că dacă Dumnezeu Sar întrupa, el nu ar fi 
mai frumos decât acest Prunc; şi i-a lăsat să meargă în pace. 

Uimitor lucru: tâlharul care, ca o fiară sălbatică, nu cruţă pe 
nimeni, de Sfânta Familie nu s'a atins şi nu i-a necăjit. Sufletul 
tâlharului, văzând Pruncul şi pe blânda Sa Maică, s'a umilit, şi 
harul lui Dumnezeu l-a atins. 

Tot aşa s'a întâmplat şi cu fiarele sălbatice care, văzând pe 
sfinții mucenici sau pe cuvioşii bărbaţi, s'au îmblânzit şi nu le- 
au făcut nici un rău. Și până şi dracii se tem de sufletul blând şi 
smerit care prin ascultare, înfrânare şi rugăciune îi biruieşte. 

Și iarăşi un lucru uimitor: tâlharului i-a fost milă de Pruncul- 
Domnul, dar arhiereii şi bătrânii norodului L-au dat lui Pilat să 
se răstignească. lar aceasta pentru că ei nu se rugau şi nu căutau 
luminare de la Domnul, ce şi cum trebuie să facă. 

Astfel, adesea mai-marii şi norodul caută a face binele, dar 
nu ştiu unde să-l afle; nu ştiu că el este în Dumnezeu, şi că de la 
Dumnezeu ne este dat. 


Întotdeauna trebuie să ne rugăm ca Domnul să ne lumineze 
ce să facem, iar Domnul nu ne va lăsa să rătăcim. 

Adam nu a fost înțelept, ca să întrebe pe Domnul pentru 
rodul ce i l-a dat Eva, şi de aceea a pierdut raiul. 

David nu a întrebat pe Domnul: «Bine va fi de voi lua pe 
femeia lui Urie?y, şi a căzut în păcatul uciderii şi al preacurviei. 

Aşa şi toți sfinţii care au greşit, au greşit pentru că nu au 
chemat pe Domnul în ajutor ca să-i lumineze. Cuviosul Serafim 
din Sarov a spus: «Când vorbeam din mintea mea, se întâmplau 
greşeli». 

Dar sânt şi greşeli nepăcătoase, din nedesăvârşire, le vedem 
până şi la Maica Domnului. În Evanghelie se spune că atunci 

când s'a întors din lerusalim cu losif, Ea credea că Fiul Ei 
merge împreună cu rudeniile sau cunoscutii... Şi de-abia după 
trei zile de căutare L-au aflat în Biserica din Ierusalim, vorbind 
cu bătrânii (Lc. 2: 44-46). 

Astfel, Domnul Singur este atoateştiutor, însă noi toţi, ori- 
cine am fi, trebuie să ne rugăm lui Dumnezeu pentru luminare 
şi să întrebăm pe părintele duhovnicesc, ca să nu greşim. 


Duhul lui Dumnezeu povăţuieşte pe oameni în chip felurit: 
unul se linişteşte în singurătate, în pustie; altul se roagă pentru 
oameni; altul este chemat a paşte turma cuvântătoare a lui 
Hristos; altuia îi este dat să propovăduiască sau să mângâie pe 
cei ce suferă; altul slujeşte aproapelui din munca sa ori din 
avuţiile sale — şi toate acestea sânt darul Duhului Sfânt, şi toate 
în felurite trepte: unuia treizeci, altuia şasezeci, altuia o sută 
(Mc. 4: 20). 

Dacă noi ne-am iubi unul pe altul întru simplitatea inimii, 
Domnul, în Duhul Sfânt, ne-ar arăta multe minuni şi ne-ar 
descoperi taine mari. 

Dumnezeu este nesățioasă dragoste... 

Mintea mi s'a oprit în Dumnezeu, şi am încetat a scrie... 

Cât îmi este de limpede că Domnul ne călăuzeşte. Fără EI 
nici nu putem gândi ceva bun; de aceea trebuie smerit să ne 
dăm voii lui Dumnezeu, ca Domnul să ne povăţuiască. 


O T 


oți ne chinuim pe pământ şi căutăm slobozenia, dar 
puțini sânt care ştiu în ce stă slobozenia şi unde este 
ca. 

Și eu doresc slobozenia, zi şi noapte o caut. Am 
cunoscut ce este ea la Dumnezeu, şi că de la Dumnezeu se dă 
inimii smerite ce s'a pocăit şi şi-a tăiat voia înaintea Lui. Celui 
ce se pocăieşte, Domnul îi dă pacea Sa şi slobozenia de a-L 

Iubi. Şi nu este nimic mai bun pe lume decât a iubi pe Dumne- 
zeu şi pe aproapele. Întru aceasta află sufletul odihnă şi bucurie. 

O, noroadele întreg pământului, în genunchi cad înaintea 
voastră şi vă cerşesc cu lacrămi: Veniţi la Hristos. Eu Îi cunosc 
dragostea către voi. O cunosc, şi de aceea strig întreg pămân- 
tului: De nu cunoşti ceva, cum vei vorbi despre aceasta? 

Vei întreba: «Dar cum este cu putință a cunoaşte pe Dum- 
nezeu?) Dară eu zic că noi am văzut pe Domnul în Duhul Sfânt. 
Iar tu, de te vei smeri, şi ţie Duhul Sfânt îți va arăta pe Domnul 
nostru; iar atunci şi tu vei dori să strigi despre El întreg pămân- 
tului. 

Sânt bătrân şi îmi aştept moartea, şi scriu adevărul din dra- 
goste pentru norodul pentru care mă doare inima. Poate că mă- 
car şi un suflet se va mântui, şi pentru acela voi mulţămi Dom- 
nului; dar inima mă doare pentru întreaga lume, şi mă rog, şi 
Jlacrămi vărs pentru întreaga lume, ca toți să se pocăiască şi să 
cunoască pe Domnul, şi să trăiască în dragoste, şi să se desfete 
de slobozenia întru Dumnezeu. 

O, toți oamenii de pe pământ, rugați-vă şi plângeţi pentru 
păcatele voastre, ca Domnul să vi le ierte. Unde este iertarea 
păcatelor, acolo şi slobozenia conştiinţei, şi dragostea, fie ea şi 
puţină. 


Domnul nu voiește moartea păcătosului, şi celui ce se po- 
căleşte îi dăruieşte harul Sfântului Duh. El dăruieşte sufletului 
pace, şi slobozenia minţii şi a inimii de a fi în Dumnezeu. Când 
Duhul Sfânt ne iartă păcatele, atunci sufletul primeşte slobo- 
zenia de a se ruga lui Dumnezeu cu mintea curată; atunci slobod 
vede pe Dumnezeu, şi se află în El odihnit şi bucuros. Iată ade- 
vărata slobozenie. Dar fără de Dumnezeu nu poate fi slobo- 
zenie, căci vrăjmaşul clatină sufletul cu gânduri rele. 


PENTRU VOIA LUI DUMNEZEU ȘI SLOBOZENIE 367 


Grăiesc adevărul înaintea întregii lumi: Eu sânt urâciune 
înaintea lui Dumnezeu şi m'aş deznădăjdui de mântuire, de nu 
mi-ar fi dat Dumnezeu harul Său, al Sfântului Duh. lar Duhul 
Sfânt m'au învăţat, şi de acum scriu despre Dumnezeu fără nici 
o greutate, căci El mă îmbie să scriu. 

Mi-e milă şi plâng şi mă tânguiesc pentru oameni. Mulţi 
gândesc: Eu mult am păcătuit — am omorât, am furat, am siluit, 
am clevetit, am trăit în desfrânări, şi multe altele am făcut; şi, de 
ruşine, nu se îndreaptă spre pocăință. Dar ei uită că toate păca- 
tele lor înaintea lui Dumnezeu sânt ca o picătură în mare. 

O, frații mei, tot pământul, pocăiţi-vă cât este vreme. Dum- 
nezeu milostiv aşteaptă pocăinţa noastră. Şi tot cerul, toți Sfin- 
tii, aşteaptă de la noi pocăinţa. Precum Dumnezeu este iubire, 
aşa şi Duhul Sfânt în sfinţi este iubire. Cere, şi Domnul va ierta. 
lar când vei dobândi iertarea greşalelor, în sufletul tău va fi bu- 
curie şi veselie, şi harul Sfântului Duh va pătrunde în sufletul 
tău şi vei zice: «lată adevărata slobozenie; ea este în Dumnezeu 
şi de la Dumnezeu». 


Harul lui Dumnezeu nu înlătură slobozenia, ci doar ajută a 
împlini poruncile lui Dumnezeu. Adam era în har, dară voia sa 
nu era înlăturată. Aşa şi Îngerii (petrec) în Sfântul Duh, dar nu 
Je este înlăturată sloboda voie. 


Mulţi nu ştiu calea mântuirii, merg în întunerec şi nu văd 
Lumina Adevărului. Dar El au fost, este și va fi, şi pe toti milos- 
tiv cheamă către Sine: «Veniţi la Mine, toți cei osteniţi şi 
împovărați, cunoaşteţi pre Mine, şi Eu voi da vouă odihnă şi 

slobozenie»». 

lată adevărata slobozenie — când noi sântem în Dumnezeu. 
Nici eu nu o ştiam înainte; până la douăzeci şi şapte de ani 
credeam doar că Dumnezeu este, dar nu Îl cunoşteam; dar când 
sufletul meu L-a cunoscut în Duhul Sfânt, a început fierbinte a 
râvni către EI, iar acum arzând ÎI caut zi şi noapte. 

Domnul voieşte să ne iubim unul pe altul; întru aceasta stă 
slobozenia — în dragostea către Dumnezeu şi către aproapele. 
Întru aceasta stă şi slobozenia, şi egalitatea. În cinurile pămân- 
teşti nu poate fi egalitate, dar aceasta nu are însemnătate pentru 
suflet. Nu tot omul poate fi împărat sau voievod; nu fiecare poa- 
te fi patriarh sau igumen sau mai-mare; dar în oricare cin poți 
iubi pe Dumnezeu şi a plăcea Lui, şi numai aceasta are în- 
semnătate. lar cel ce mai mult iubeşte pe Dumnezeu pe pământ, 
acela în mai multă slavă va fi în Împărăţie. Cel ce mai mult 
iubeşte, mai puternic năzuiește către Dumnezeu, şi mai aproape 
va fi de El. Fiecare se va proslăvi în măsura dragostei sale. Iar 
eu am cunoscut că dragostea este felurită după puterea ei. 

Cel ce se teme de Dumnezeu ca să nu-L mâhnească întru 
ceva — iată cea dintâi dragoste. Cel ce are mintea curată de 
gânduri — iată a doua dragoste, mai mare decât cea dintâi. Cel 
ce în chip simţit are har în sufletul său — iată a treia dragoste, 
încă şi mai mare. 

Cea de-a patra, desăvârşita dragoste de Dumnezeu — este 
atunci când cineva are harul Sfântului Duh şi în suflet, şi în 
trup. Aceluia i se sfințește trupul şi se va face moaşte. Aceasta 
se întâmplă cu marii sfinți mucenici, prorocii, cuvioşii. Cel ce a 
ajuns la această măsură este de neatins pentru dragostea tru- 
pească. El poate slobod dormi cu o fecioară şi nu se va ispiti de 
nici o poftă către ea. Dragostea lui Dumnezeu este mai puter- 
nică decât dragostea unei fecioare, către care întreaga lume este 
atrasă, în afară de cei ce au deplin harul lui Dumnezeu, căci 
îndulcirea Duhului Sfânt naşte din nou întreg omul şi îl învaţă a 


A 


iubi pe Dumnezeu deplin. In deplinătatea dragostei lui Dum- 

nezeu sufletul nu mai este atras de lume; măcar de şi trăieşte 

omul pe pământ printre ceilalți, dar din dragostea lui Dumnezeu 

uită tot ce este în lume. Și nefericirea noastră stă în faptul că din 

mândria minții noastre nu stăm în acel har, şi el părăseşte 

sufletul, iar sufletul îl caută plângând şi tânguindu-se, şi zice: 
«Tânjeşte sufletul meu dupre Domnul». 


y 








VII 


PENTRU POCĂINŢĂ 


ufletul meu Te-a cunoscut, Doamne, şi eu scriu milele 
Tale norodului Tău. 

Nu vă întristați, noroade, că este greu de trăit. Lup- 
taţi numai cu păcatul şi cereţi ajutor de la Domnul, şi 
El va da, căci este milostiv şi vă iubeşte. 

— O, noroade, cu lacrămi scriu aceste rânduri. Sufletul meu 
doreşte ca voi să cunoaşteţi pe Domnul şi să vedeți mila Sa şi 
slava. Am şaptezeci şi doi de ani; curând trebuie să mor, şi vă 
scriu despre mila Domnului, pe care Domnul mi-au dat să o 
cunosc în Duhul Sfânt; iar Duhul Sfânt mi-au dat să iubesc 
norodul. O, cum v'aş aşeza pe voi pe un munte înalt, ca de pe 
vârful lui să puteți vedea blândă şi milostivă faţa Domnului, şi 
s'ar bucura inimile voastre. Adevăr grăiesc vouă: Eu nimic bun 
nu ştiu în sinemi, şi multe păcate am, dar harul Duhului Sfânt a 
şters mulțimea păcatelor mele, şi ştiu că celui ce se luptă cu 
păcatul Domnul îi dă nu numai iertare, ci şi harul Sfântului Duh 
care îmbucură sufletul şi-i dă adâncă și desfătată pace. 

O, Doamne, Tu iubeşti zidirea Ta, şi cine poate înțelege 
iubirea Ta, sau să se îndulcească de ea, dacă Tu Însuţi nu vei 
învăţa pre ei în Duhul Tău cel Sfânt? 

Rogu-Te, Doamne, trimite preste norodul Tău harul Sfân- 
tului Duh, ca să cunoască ei iubirea Ta. Încălzeşte întristate 
inimile oamenilor; fă ca ei în bucurie să Te slăvească, uitând de 

durerile pământului. 

Mângâietorule cel bun, cu lacrămi Te rog, mângâie îndure- 
rate sufletele oamenilor. Dă noroadelor a auzi al Tău dulce glas: 
«lartă-se vouă greșalele». Aşa, Doamne, în stăpânirea Ta este a 
face minuni, şi nu este mai mare minune decât a iubi pre păcă- 
tos în căderea sa. Pre sfânt uşor îl iubeşti: vrednic este. Aşa, 
Doamne, auzi rugăciunea pământului. Toate noroadele se mâh- 
nesc; toate sânt abătute în păcat; toate s'au lipsit de harul Tău şi 
viază în întunerec. 


O, noroade, să strigăm către Dumnezeu tot pământul, şi 
auzită va fi rugăciunea noastră, căci se bucură Domnul de pocă- 
ința oamenilor; şi toate cereştile puteri ne aşteaptă spre a ne 
îndulci şi noi cu îndulcirea iubirii lui Dumnezeu şi a vedea 
frumuseţea feţei Sale. 


Când oamenii păstrează frica lui Dumnezeu, atunci lin şi 
desfătător este a vieţui pe pământ. Dar acum norodul a început 
să trăiască după a sa voie şi minte, şi a părăsit poruncile sfinte, 
şi gândesc a afla fără Domnul bucurie pe pământ, neștiind că 
singur Domnul este bucuria noastră şi numai în Domnul se 
veseleşte sufletul omului. El încălzeşte sufletul precum soarele 
încălzeşte florile ţarinii, şi precum vântul, unduindu-le, le dăru- 
ieşte viață. Domnul toate ne-au dat, pentru ca noi să ÎI slăvim. 
Dar lumea nu înțelege aceasta. Şi cum poate cineva a înţelege 
ceea ce nu a văzut şi nu a gustat?/Şi eu, când eram în lume, gân- 
deam că iată fericirea este pe. pământ: sânt sănătos, frumos, bo- 
gat, şi oamenii mă iubesc. Şi cu acestea mă slăveam în deşert. 
Dar când am cunoscut pe Domnul în Duhul Sfânt, am început 
să văd toată fericirea lumii ca pe un fum ce-l duce vântul. Însă 
harul Sfântului Duh îmbucură şi veseleşte sufletul, iar el în pace 
adâncă vede pe Domnul, uitând de pământ} 

Doamne, întoarce oamenii către Tine, ca toți să cunoască a 
Ta iubire, ca să vază în Duhul Sfânt blânda Ta față; ca să se 
îndulcească toți de vederea feţei Tale încă de aci, de pe pământ, 
şi văzându-Te precum eşti, să se asemene Tie. 


(Slavă Domnului, că El au dat nouă pocăință, şi prin pocăință 
toți ne mântuim, fiecare dintre noi. Numai cei ce nu voiesc a se 
pocăi nu se vor mântui, şi întru aceasta văd eu deznădejdea lor, 
şi mult plâng de mila lor. Ei nu au cunoscut în Duhul Sfânt cât 
de mare este milosârdia lui Dumnezeu. Dar de ar şti fiecare 
suflet pe Domnul, de ar şti cât de mult ne iubeşte EI, nu numai 
că nu ar deznădăjdui nimeni, dar nici ar mai cârti vreodată. 

Tot sufletul ce şi-a pierdut pacea dator este să se pocăiască, 
şi Domnul îi iartă greşalele, şi va fi atunci bucurie sufletului şi 
pace. Şi nu trebuie alte mărturii, ci Însuşi Duhul poartă mărturie 
că păcatele sânt iertate. [lată semnul iertării păcatelor: dacă ai 
urât păcatul, iată Domnul au iertat păcatele tale 

Şi ce altceva să mai aşteptăm? Să ne cânte cineva din cer un 
cânt ceresc? Ci în cer totul viază în Duhul Sfânt, iar nouă pe pă- 
mânt Domnul ne-au dat acelaşi Duh Sfânt. Şi în biserici Dum- 
nezeieştile slujbe se săvârşesc în Duhul Sfânt; şi în pustii, şi în 
munţi, şi în peşteri, şi pretutindenea nevoitorii lui Hristos viază 
prin Duhul Sfânt; şi de Îl vom păstra, slobozi vom fi de tot în- 
tunerecul, şi viaţa vecinică va fi în sufletele noastre. 

Dacă toți oamenii s'ar pocăi şi ar păzi poruncile lui Dumne- 
zeu, atunci raiul ar fi pe pământ, căci «Împărăţia lui Dumnezeu 
este înlăuntrul nostru». Împărăţia lui Dumnezeu este Duhul 
Sfânt, iar Duhul Sfânt şi în cer, şi pe pământ acelaşi este. 

Celui ce se pocăieşte Domnul îi dăruieşte raiul şi vecinica 
Împărăţie, împreună cu Dânsul. Pentru mulţimea milei Sale El 
nu Îşi aduce aminte de păcatele noastre, precum nu Şi-au adus 
aminte de cele ale tâlharului de pe cruce. 

Mare este mila Ta, Doamne; şi cine va putea vrednic a mul- 
tămi Ție, căci ai dat pre pământ Duhul Sfânt? 

Mare este, Doamne, dreptatea Ta. Tu ai făgăduit Apostolilor 
Tăi: «Nu vă voi lăsa orfani»; iar noi trăim acum acea milă, şi 
sufletul nostru simte că Domnul ne iubeşte. Iar cine nu simte, 
pocăiască-se şi viețuiască după voia lui Dumnezeu, iar atunci 
Domnul va da lui harul Său, care va călăuzi sufletul. Dar de vei 
vedea un om păcătuind şi nu-ți va fi milă de el, harul te va 
părăsi. 

Poruncit ne este a iubi, iar iubirii lui Hristos de toți îi este 
milă, şi Duhul Sfânt învaţă sufletul a împlini poruncile lui Dum- 
nezeu şi îi dă puterea de a face binele. 

Duhule Sfinte, nu ne părăsi. Câtă vreme eşti Tu cu noi, su- 
fletul Te simte de faţă şi viază fericit întru Dumnezeu, căci Tu 
dai înflăcărat a iubi pre Dumnezeu. 


Domnul atâta au iubit oamenii, că i-au sfințit cu Duhul Sfânt 
Şi i-au făcut asemănători Lui. Domnul este milostiv, iar nouă 
Duhul Sfânt ne dă puterea a fi milostiv. Fraților, să ne smerim, 
şi prin pocăință să dobândim o inimă milostivă, iar atunci vom 
vedea slava Domnului carea se cunoaşte şi cu sufletul, şi cu 
mintea, de la harul Sfântulu Duh. 

Cei ce cu adevărat se căieşte, acela de bunăvoie rabdă toate 
necazurile: foamete şi golătate, frig şi arşiţă, boală şi sărăcie, în- 
Josiri şi prigoane, nedreptate şi clevetiri, căci sufletu-i năzuieşte 
către Domnul şi nu se grijeşte de cele pământeşti, şi cu mintea 
curată se roagă lui Dumnezeu. Însă cel ce se alipeşte de avuţii şi 
de bani niciodată nu va putea avea mintea curată în Dumnezeu, 

căci în adâncul sufletului său neîncetat se află grija ce să facă cu 
ele; iar de nu se va pocăi curat, şi nu se va căi că a mâhnit pe 
Dumnezeu, aşa va şi muri, în patimi, fără să cunoască pe 
Domnul. 

Când ţi se ia din ce ai agonisit, tu să dai, căci dragostea lui 
Dumnezeu nu poate lepăda; dar cine nu a cunoscut dragostea nu 
poate fi milostiv, căci nu poartă în suflet bucuria Sfântului Duh. 

Dacă Milostiv Domnul, prin suferințele Sale, ne-au dat pe 
pământ Duhul Sfânt de la Tatăl, ne-au dat Trupul Său şi Sân- 
gele, este limpede că şi tot restul, toate cele de trebuinţă ne va 
da. Să ne dăm voii lui Dumnezeu, şi atunci vom vedea pronia 
lui Dumnezeu, şi va da nouă Domnul și ceea ce nu aşteptăm. 
Dar cel ce nu s'a dat voii lui Dumnezeu, niciodată nu va putea 
să vază pronia lui Dumnezeu pentru noi. 

(Să nu ne întristăm pentru pierderea agoniselilor: puţin lucru 
este. Pe mine încă şi tatăl meu după trup m'a învățat. Când se 
întâmpla vreun necaz în casă el rămânea liniştit. După ce luase 
foc casa noastră, i se spunea: «Ivan Petrovici, ti-au ars avutiile»; 
iar el răspundea: «Cu ajutorul lui Dumnezeu le voi reface». 
Odată treceam pe lângă ogorul nostru și i-am zis: «Uite, ne fură 
snopii»; iar el îmi zice: «Ei, copile, Domnul ne-au dat din destul 
pâine, iar cel ce fură, înseamnă că are nevoie». S'a întâmplat să- 
i spun: «Tu dai multe milostenii; dar uite, cei de acolo trăiesc 
mai bine decât noi şi dau mai puțin». Şi îmi zice: «Ei, copile, 
Domnul ne va da». Şi Domnul nu i-au ruşinat nădejdile. ) 

al- do atat 


[Celui milestiv- Domnul îi iartă îndată păcatele. Milostivul nu 


ține minte răul. Măcar că îl vor supăra, sau îi vor lua agonise- 
lile, el va rămâne liniştit, căci cunoaşte mila lui Dumnezeu, iar 
mila Domnului nimenea dintre oameni nu poate să ţi-o ia, 
căci ea este înaltă, este la Dumnezeu. | 5 KDAT 

Toţi oamenii feciorelnici şi smeriţi, ascultători, înfrânaţi, şi 
care se căiesc de păcatele lor au trecut la cer şi văd pe Domnul 
nostru lisus Hristos în slavă, şi aud cântul Heruvimilor, şi au 
uitat pământul. Dar noi ne turburăm pe pământ, şi sântem ca 
praful purtat de vânt, şi mintea ni s'a lipit de cele pământeşti. 

O, neputincios duhul meu. E] se stinge ca o mică lumânare la 
orice adiere; dar duhul Sfinţilor ardea fierbinte ca un rug de 
spini, şi nu se temea de vânt. Cine-mi va da un astfel de foc, ca 
să nu cunosc odihnă nici ziua, nici noaptea de dragostea lui 
Dumnezeu? Fierbinte este dragostea lui Dumnezeu. Pentru ea 
sfinţii au răbdat toate scârbele şi au dobândit puterea facerii de 
minuni. Ei tămăduiau bolnavii, înviau morții, mergeau pe apă, 
se înălțau în văzduh în vremea rugăciunii, prin rugăciune făceau 
să se pogoare ploaie pe pământ — dar eu aş dori să mă învăţ doar 
smerenia şi dragostea lui Hristos, ca pe nimenea să obijduiesc, 
ci să mă rog pentru toţi ca pentru mine însumi. 


Runa O Ab tatet e 


Amar mie. Scriu pentru dragostea lui Dumnezeu, dar eu 
însumi puţin iubesc pe Dumnezeu, şi de aceea mă întristez foar- 
te şi mă mâhnesc precum Adam când s'a gonit din rai, şi mă 
tângui, Şi cu strigare strig: «Miluieşte-mă, Dumnezeule, pre zi- 
direa Ta cea căzută. 

De câte ori ai dat mie harul Tău, şi eu nu l-am păzit, căci 
sufletul meu pătimeşte de slava deşartă; dar sufletu-mi Te cu- 
noaşte, pre Făcătorul şi Dumnezeul meu, şi de aceea Te caut 
tânguindu-mă, cum se tânguia Iosif pentru tatăl său Iacov pe 
mormântul maicii sale, dus fiind în robia Eghipetului. 

Eu Te mâhnesc cu păcate, iar Tu te depărtezi de la mine şi 
sufletul meu tânjeşte dupre Tine. 

O, Duhule Sfinte — nu mă părăsi. Când Te depărtezi de la 

mine, gândurile rele îmi vin, şi tânjeşte sufletul meu dupre Tine 
până la a vărsa mulțime de lacrămi. 

O, Preasfântă Stăpână, de-Dumnezeu-Născătoare, Tu vezi 
durerea mea: pre Domnul am mâhnit, iar El m'au părăsit. Ci mă 
rog bunătății Tale: mântuieşte-mă, pre zidirea lui Dumnezeu cea 
căzută; mântuieşte-mă, pre robul Tău». 


Dacă gândeşti rele despre oameni înseamnă că un duh rău 
vieţuieşte întru tine şi el îţi însuflă gânduri rele împotriva oa- 
menilor. lar dacă cineva nu se pocăieşte şi moare fără a-şi ierta 
fraţii, sufletul lui se va duce acolo unde vieţuieşte acel duh rău 
ce îi stăpânea sufletul. 

Iată legea noastră: de ierti, înseamnă că și ție Domnul ţi-au 
iertat; dar de nu ierți fratelui, înseamnă că și păcatul tău rămâne 
cu tine. 

Domnul voieşte să ne iubim aproapele; iar dacă tu gândeşti 
despre el că îl iubeşte Domnul, înseamnă că dragostea Domnu- 
lui este cu tine; şi dacă gândeşti că mult iubeşte Domnul zidirea 
Sa, şi pe tine însuţi te doare pentru întreaga făptură şi îți iubeşti 
vrăjmaşii, iar pe sineţi te socoteşti mai rău decât toți, înseamnă 
că este cu tine marele har al Duhului Sfânt. 

Cel ce poartă în sine Duhul Sfânt, fie şi într'o mică măsură, 
pe acela îl doare pentru tot norodul zi şi noapte, şi inimii sale îi 
este milă de toată zidirea lui Dumnezeu, şi mai cu seamă de 
oamenii ce nu cunosc pe Dumnezeu sau care se împotrivesc 
Lui, şi astfel se duc în focul chinurilor. Pentru aceştia el se roa- 
gă zi şi noapte, mai mult decât pentru sine, ca toţi să se pocă- 
iască şi să cunoască pe Domnul. 

(Hristos S"au rugat pentru cei ce ÎI răstigneau: «Părinte, nu le 
ține acest păcat, căci nu ştiu ce fac». Arhidiaconul Ştefan se 
ruga pentru cei ce îl loveau cu pietre, ca Domnul să nu le-o 
socotească drept păcat. Şi noi, de vom voi a păstra harul, datori 
sântem a ne ruga pentru vrăjmaşi. Dacă pe tine nu te doare 
pentru păcătosul ce se va munci în foc, înseamnă că nu este în 
tine harul Sfântului Duh, ci trăieşte în tine un duh rău, şi câtă 
vreme eşti încă în viață, încearcă prin pocăință să te slobozeşti 
de el.] 

tâta ne-au iubit pe noi Tatăl, cât pe Fiul Său au dat 
nouă; dar şi Fiul Însuşi au voit, şi S'au întrupat, şi au 
vieţuit cu noi pe pământ. Şi Sfinţii Apostoli, şi mulți- 
me de oameni au văzut pe Domnul în trup, dar nu toţi 
L-au cunoscut ca Domn; dară mie, multpăcătosului, în Duhul 
Sfânt mi-a fost dat să ştiu că lisus Hristos este Dumnezeu. 

Domnul iubeşte pe om şi i se arată precum El Însuşi voiește. 
lar sufletul, când vede pe Domnul, smerit se bucură de milo- 
sârdia Stăpânului şi nimic altceva nu mai poate iubi aşa cum îşi 
iubeşte Făcătorul; chiar de va vedea toate, şi pe toți va iubi, dar 
mal presus de toate iubeşte pe Domnul. 

Sufletul cunoaşte acea iubire, dar a o pune în cuvânt nu poa- 
te: ea nu se cunoaşte decât în Duhul Sfânt, de către cel căruia Îl 
va da Domnul. 

Sufletul dintr'o dată vede pe Domnul şi Îl cunoaşte. 

Cine va înfățișa acea bucurie şi veselie? 

În Duhul Sfânt se cunoaşte Domnul, iar Duhul Sfânt este în 
întreg omul: şi în suflet, şi în minte, şi în trup. 

Aşa este cunoscut Dumnezeu şi în cer, şi pe pământ. 

Domnul, pentru nemăsurată mila Sa, au dat mie, păcătosului, 
acest har, ca oamenii să cunoască pe Dumnezeu şi să se întoarcă 
la El. 

Scriu înaintea feţei milosârdiei lui Dumnezeu. 

Aşa, adevărul. 
Martor îmi este Insuşi Domnul. 


Domnul ne iubeşte ca pe ai Săi prunci, iar dragostea Sa este 
mai mare decât dragostea maicii, căci şi maica îşi poate uita 
fiul, dară Domnul niciodată ne va uita. Şi dacă Însuşi Domnul 
nu ar fi dat Duhul Sfânt dreptslăvitorului norod şi marilor noştri 
păstori, noi nici nu am putea şti cât de mult ne iubeşte. 

Slavă Domnului şi marii Sale milosârdii, că oamenilor păcă- 
toşi El dă harul Sfântului Duh. Bogătaşii şi împărații nu cunosc 
pe Domnul, iar noi, sărăcăcioşii monahi şi păstoriţi cunoaştem 
pe Domnul în Duhul Sfânt. 

Pentru a cunoaşte pe Domnul nu este nevoie nici să ai bo- 
găţii, nici învățătură, ci trebuie să fii ascultător şi înfrânat, să ai 
duh smerit şi să-ți iubeşti aproapele, şi Domnul va iubi un astfel 
de suflet, şi Însuşi Se va arăta sufletului şi îl va învăţa iubirea şi 
smerenia, şi tot ce este de folos va da lui, pentru a afla el odihnă 
în Dumnezeu. 


Oricât am învăța noi, dar cu neputinţă este a cunoaşte pe 
Domnul, de nu vom viețui după ale Sale porunci, căci Domnul 
se cunoaşte nu prin ştiinţă, ci în Duhul Sfânt. Mulţi filosofi şi 
învăţaţi au ajuns până la credinţa că Dumnezeu este, dar nu L- 
au cunoscut. lar noi, monahii, ne învăţăm în legea Domnului zi 
şi noapte, dar de departe nu toți au cunoscut pe Dumnezeu, 
măcar de şi cred. 

Una este a crede că este Dumnezeu, şi alta a cunoaşte pe 
Dumnezeu. 

lată o taină: sânt suflete care au cunoscut pe Domnul; sânt 
suflete care nu L-au cunoscut, dar cred; şi sânt şi aceia care nu 
numai că nu L-au cunoscut, dar nici nu cred, şi printre ei sânt 
chiar şi oameni învăţaţi. 

Necredinţa însă vine din mândrie. Omul mândru voiește cu 
mintea sa şi cu știința să cunoască toate, dar lui nu i se dă a cu- 
noaşte pe Dumnezeu, căci Domnul Se descoperă numai sufle- 
telor smerite. Sufletelor smerite Domnul arată lucrurile Sale ca- 
re sânt de neajuns minţii noastre, dar Se descoperă în Duhul 
Sfânt. Cu simplă mintea nu putem cunoaşte decât cele pămân- 
teşti, şi până şi acelea doar în parte, însă Dumnezeu şi toate cele 
cereşti sânt cunoscute în Duhul Sfânt. 

Unii se trudesc toată viaţa spre a cunoaşte ce este în soare 
sau în lună, sau altceva, dar iată că acestea nu aduc folos sufle- 
tului. Dar de vom încerca a cunoaşte ce este înlăuntrul inimii 
omului, acolo vom vedea: în sufletul sfântului — Împărăţia ce- 
rească, dar în sufletul păcătosului întunerec şi chin. lar aceasta 
este de folos a cunoaşte, căci noi vecinic vom petrece fie în 
Împărăţie, fie în chinuri. 

Cel leneş a se ruga cercetează plin de curiozitate toate câte 
vede pe pământ şi în cer, dar cum este Domnul — despre aceasta 
nu ştie, şi nu încearcă a şti, iar când aude învăţătura despre 
Dumnezeu, zice: 

«Da, dar cum poţi să cunoşti pe Dumnezeu? Şi tu de unde Îl 
ştii?» 

Îţi voi spune: Duhul Sfânt dă mărturie. EI ştie, şi ne învață. 

«Dar ce, oare poți vedea Duhul?» 

Apostolii L-au văzut pogorându-Se în limbi de foc, iară noi 
Îl simţim în noi înşine. El este dulce mai presus de toate cele 
pământeşti. Prorocii L-au gustat şi au grăit norodului, şi norodul 
a luat aminte la ei. Apostolii au primit Duhul Sfânt şi au propo- 
văduit oamenilor mântuirea, de nimic temându-se, căci Duhul 
lui Dumnezeu îi întărea. Apostolul Andrei a răspuns Ighemo- 

nului care l-a ameninţat cu răstignirea de nu va înceta să pro- 
povăduiască : 

«De m'aş teme de cruce, nu aş propovădul-o». 

Aşa şi toți ceilalți apostoli, iar apoi mucenicii, iar apoi sfinții 
nevoitori cu bucurie au mers la chinuri şi suferințe. lar acestea 
toate pentru că Duhul Sfânt bun şi dulce îmbie sufletul a iubi pe 
Domnul, şi din îndulcirea Duhului Sfânt sufletul nu se teme de 
suferinţe. 


Multi sfinți mucenici în suferințe au cunoscut pe Domnul și 
ajutorul Său. Mulți monahi poartă mari nevointe și grele oste- 
neli pentru Domnul; şi ei au cunoscut pe Domnul, şi se luptă 
spre a birui în sine patimile, şi se roagă pentru întreagă lumea 
oamenilor, şi harul lui Dumnezeu îi învață a iubi pe vrăjmaşi, 
căci cel ce nu-şi iubeşte vrăjmaşii nu va putea cunoaşte pe 
Domnul Carele au murit pe cruce pentru vrăjmaşi, şi ne-au dat 
în Sine pildă, şi ne-au dat porunca a iubi vrăjmaşii. 


Domnul este dragoste; iar nouă au poruncit a ne iubi unii pe 
alții şi a ne iubi vrăjmaşii; şi Duhul Sfânt ne învață această iubi- 
re. 

Sufletul ce nu a cunoscut pe Duhul Sfânt nu întelege cum 
poți iubi pe vrăjmaşi, şi nu primeşte aceasta; dar Domnului de 
toţi Îi este milă, iar cel ce voiește a fi cu Domnul dator este a-și 
Iubi vrăjmaşii. 

Cel ce a cunoscut pe Domnul în Duhul Sfânt se face ase- 
mănător Domnului, precum zice loan de-Dumnezeu-cuvântăto- 
rul: «Şi vom fi asemenea Lui, căci Îl vom vedea precum este», 
ŞI vom vedea slava Lui. 

Tu spui că mulți oameni suferă de tot felul de necazuri şi din 
partea oamenilor răi; dar, rogu-te, smereşte-te sub puternică 
mâna lui Dumnezeu, iar atunci harul te va învăţa şi tu însuți vei 
dori să suferi pentru dragostea Domnului. lată ce te învață 
Duhul Sfânt, pe Care noi L-am cunoscut în Biserică. 

Dar cel ce ocărăşte pe cei răi şi nu se roagă pentru ei, acela 
niciodată nu va cunoaşte harul lui Dumnezeu. 









[Ds voieşti a cuno ât ne iubeşte Domnul, urăşte pacatul 
( pândurile rele şi(roagă-te)osârduitor zi şi noapte, şi atunci îţi 
va da Domnul harul Său, şi vei cunoaşte pe Domnul în Duhul 
Sfânt, iar după moarte, când vei ajunge în rai, tu şi acolo vei 
cunoaşte pe Doral TE Dukar Sfânt, precum L-ai cunoscut pe 
Pământ l 
1 în cer, şi pe pământ Domnul este cunoscut numai în Du- 

hul Sfânt, iar nu prin ştiinţă. Şi copiii care nimica au învăţat 
ajung să cunoască pe Domnul în Duhul Sfânt. Sfântul loan 
Botezătorul încă din pântecele maicii a simțit pe Domnul de 
faţă. Simeon Stâlpnicul' cel din Muntele Minunat era un prunc 
de şapte ani când i s'au arătat Domnul, şi el L-a cunoscut. Cu- 
viosul Serafim era în puterea vârstei” când Domnul i S'au arătat 
în vremea Liturghiei. lar Simeon de-Dumnezeu-purtătorul ajun- 
sese la adânci bătrâncţi când a cunoscut pe Domnul, primindu-L 
în braţele sale. 

Însuşi Domnul Se face deopotrivă nouă, ca mai mult să 
mângâie fiecare suflet. 


© 





! Pomenirea lui în 24 Mai. 
2 Avea douăzeci şi şapte de ani. 

Dragostea Domnului n aşte altcumva, decât prin 
Duhu ; dar sufletul paşnic, care-şi păstrează curată con- 


Ştiinţa, din făpturi cunoaşte pe Dumnezeu că El este Cel Ce au 


zidit ce |. Dar şi aceasta este lucrarea harului, deşi 
într'o mică măsură; dar fără har mintea noastră nu poate cu- cu- 
noaşte pe Dumnezeu, și tot mereu este trasă către ale pămârni= 


tului: către bogăție, către slavă, către desfătări. i 





Precum iubirea lui lisus Hristos, aşa şi suferinţele Lui au fost 
atât de mari, cât noi nu putem a le cuprinde, căci puţin iubim pe 


Domnul. Dar cel ce mai mult iubeşte, mai mult poate să şi în- 
Lie ea Este o iubire mică, este una 
mijlocie, este şi una desăvârşită; iar cu cât mai desăvârşită iu- 
birea, cu atat mai desăvârşită cunoaşterea ——— 
— Fiecare dintre mol poate judeca despre Dumnezeu numai în 
măsura în care a cunoscut harul Sfântului Duh; căci cum putem 
gândi sau judeca despre cele ce nu am văzut sau despre ce nu 
am auzit şi nu cunoaştem? Iată, sfinții spun că ei au văzut pe 
Dumnezeu; şi sânt oameni care zic că Dumnezeu nu este. Vădit 
ei grăiesc astfel fiindcă nu au cunoscut pe Dumnezeu, dar 
aceasta nicicum nu înseamnă că El nu este. 

Sfinţii grăiesc despre ceea ce cu adevărat au văzut şi cunosc. 
Ei nu vorbesc despre ceea ce nu au văzut. Nu spun, de pildă, că 
au văzut un cal lung de un kilometru, sau un vapor lung de zece 
kilometri, ceea ce nu există. lar eu cred că dacă Dumnezeu nu 
ar fi, nici Do. de El nu ar fi pe pământ; dar oamenii doresc 
să vieţuiască după voia lor, şi de aceea spun că Dumnezeu nu 
este, şi astfel ETETE că El este. 

Şi sufletul păgânilor a simțit cà Dumnezeu este, măcar că ei 


nu ştiau cum să cinstească pe adevăratul Dumnezeu. Dar Duhul 
Sfânt au învățat pe Sfinții Proroci, apoi pe Apostoli, apoi pe 

Sfinții Părinți şi pe Episcopii noştri, şi aşa adevărata credinţă a 
ajuns până la noi. Şi noi am cunoscut pe Domnul în Duhul 
Sfânt, şi dacă L-am cunoscut, sufletul s'a întărit întru Dânsul. 


Sufletul ce a cunoscut pe Domnul, nevăzut simte de faţă pe 
Ziditorul său şi petrece în El cu multă odihnă şi bucurie. Şi cu 
ce vom putea asemăna acea bucurie? Ea se aseamănă cu un fiu 
iubit care, după o lungă despărțire, s'a întors dintr'o ţară înde- 
părtată înapoi la casa părintească şi pe săturate vorbeşte cu 
iubitul său tată şi iubita sa maică, şi cu dragii săi frați şi surori. 


O, oameni, facerea lui Dumnezeu, cunoaşteţi pe Făcătorul! 
El ne iubeşte pe noi. Cunoaşteţi iubirea lui Hristos, şi vieţuiţi în 
pace, şi astfel bucuraţi pe Domnul. El milostiv aşteaptă la Sine 
pe toți. 

Întoarceţi-vă la EI, toate noroadele pământului, şi înălţaţi ru- 
găciunile voastre către Domnul, şi rugăciunea întregului pământ 
se va înălța către cer ca un preafrumos nour lin, luminat de 
soare, iar atunci se vor bucura toate cerurile şi vor cânta cânt de 
mărire Domnului pentru ale Sale suferințe, prin care El ne-au 
mântulit. 

Cunoaşteţi, noroade, că noi sântem zidiți spre slava Dom- 
nului în ceruri, şi nu vă alipiţi de pământ, căci Dumnezeu este 
Tatăl nostru şi ne iubeşte ca pe nişte fii iubiţi. 


Domnul cel milostiv au dat pe pământ Duhul Sfânt, şi în 
Duhul Sfânt s'a întărit Sfânta Biserică. 
Duhul Sfânt ne-au descoperit nu numai cele pământeşti, ci şi 

cele cereşti. 

În Duhul Sfânt noi am cunoscut dragostea Domnului. Dra- 
gostea Domnului este fierbinte. Sfinții Apostoli, plini de dra- 
goste, au cutreierat întreagă lumea oamenilor, şi duhul lor înseta 
ca toţi să cunoască pe Domnul. 

În Duhul Sfânt s"au desfătat cei iubiţi ai lui Dumnezeu — 
Prorocii, şi de aceea cuvântul lor a fost puternic şi plăcut, căci 
tot sufletul doreşte a auzi cuvântul Domnului. 

O, minune. Nici pe mine, atât de mult păcătosul, Domnul nu 
mau defăimat, ci mi-au dat în Duhul Sfânt a-L cunoaşte. 

Aşa, dă mie, Doamne, duh smerit, ca pururea să mulțămesc 
Ție că ai dat pe pământ Duhul Sfânt, şi eu îmi aduc aminte de 
EI. El Însuşi îmi ajută a-mi aduce aminte de Dânsul. 

O, Duhule Sfinte, o, Marele Împărat! Ce voi răsplăti Tie, eu, 
greşalnică tărână? Tu ai descoperit mie taina cea de neajuns. Tu 
ai dat mie a cunoaşte pre Domnul — pre Ziditorul meu. Tu mi-ai 
dat a cunoaşte cât de nemărginit ne iubeşte El. 


Domnul atât de mult ne iubeşte, cât a o înfățişa este cu ne- 
putinţă, şi numai în Duhul Sfânt este cunoscută acea iubire, şi 
sufletul în chip de netâlcuit simte acea iubire. Domnul prin firea 
Sa este bun şi milostiv, blând şi iubit, şi a-l descrie bunătatea 
este cu neputinţă, dar sufletul fără cuvinte Îi simte iubirea, şi 
totdeauna doreşte a rămâne în această lină stare. 

El au zis: «Nu vă voi lăsa orfan»; iar noi vedem că într'ade- 
văr nu ne-au părăsit, ci ne-au dat Duhul Sfânt. 

Duhul Sfânt nevăzut dă sufletului cunoaştere. În Duhul Sfânt 
sufletul află odihnă. Duhul Sfânt veseleşte sufletul şi-i dă bucu- 
rie pe pământ. Ce bucurie dară, şi ce veselie va fi în ceruri? Jn 


Duhul Sfânt noi învăţăm a cunoaşte 1u umnezeu. dar 
aaa E z a e 
acolo ea va fi . O, neputincios om sânt eu. Eu doar 


am cunoscut iubirea lui Dumnezeu desăvârşit, dar ândi 

nu pot, şi plânge sufletul meu în toată ziua şi mereu gândesc: 
«Incă nu am dobândit ceea ce caută sufletul meu». 


Când Duhul Sfânt S"au pogorât peste Apostoli, ei din cercare 
au cunoscut ce este dragostea către Dumnezeu, şi dragostea 
către om. 

«Feţii mei, bolesc până ce Se va închipa Hristos întru vo», 
spune Apostolul (Gal. 4: 19). 

O, cât de bucuros aş fi de ar cunoaşte toate noroadele pe 
Domnul. 

Doamne, Însuţi dă lor a Te cunoaşte în Duhul Sfânt; precum 
ai dat Apostolilor Duhul Sfânt şi ei Te-au cunoscut — aşa tuturor 
oamenilor dă a Te cunoaşte în Duhul Sfânt. 








a s f ONAA 

ufletul meu însetează după Dumnezeul cel viu. Su- 
fletul meu din nou caută a se sătura îndulcindu-se în- 
tru Domnul. O, mila cea de neajuns a lui Dumnezeu: 
din tărână au zidit Domnul pe om şi au suflat întru el 
suflarea vieții, şi sufletul omului s'a înrudit cu Dumnezeu. 

Atâta au iubit Domnul zidirea Sa, că au dat omului Duhul 
Sfânt, şi omul şi-a cunoscut Ziditorul, şi Îl iubeşte pe Domnul 
său. 

Duhul Sfânt este iubire şi îndulcire sufletului; dar când su- 
fletul pierde harul, sau când harul se împuținează, atunci sufle- 
tul din nou cu lacrămi va căuta Duhul Sfânt, şi va tânji după 
Dumnezeu, şi va zice: 

«Tânjeşte sufletul meu dupre Tine, Doamne, şi cu lacrămi Te 
caut. 

Cum nu Te voi căuta, Doamne? Tu Însuţi mai nainte pre 
mine ai căutat, şi mi-ai dat a mă îndulci cu Duhul Sfânt; iar 
acum sufletul meu tânjeşte dupre Tine. Inima mea Te-a iubit, şi 
mă rog Ţie: Dă mie până în sfârşit a rămâne în dragostea Ta; dă 
mie pentru dragostea Ta a răbda toate scârbele şi durerile». 

Frică şi cutremur îmi cuprind sufletul când voiesc a scrie 
pentru iubirea lui Dumnezeu. 

Sărac este sufletul meu, şi nu este în putere a înfățişa dra- 
gostea Domnului. 

Sufletul se şi teme, şi totodată este tras a scrie fie şi câteva 
cuvinte despre dragostea lui Hristos. 

Neputincios este duhul meu a scrie acestea, dară iubirea mă 
sileşte. 

O, omule — neputincioasă zidire. 

Când harul este în noi, duhul arde şi râvneşte către Domnul 
zi şi noapte, căci harul robeşte sufletul a iubi pe Dumnezeu, iar 
el L-a iubit, şi nu voieşte a se smulge de la Dânsul, căci nu se 
poate sătura de îndulcirea Duhului Sfânt. 

Și nu este sfârşit iubirii lui Dumnezeu. 

Cunosc un om pe care Milostiv Domnul l-au cercetat cu ha- 
rul Său; şi de l-ar fi întrebat Domnul: «Voieşti să-ți dau şi mai 
mult?» — din neputinţa trupului, sufletul I-ar fi zis: 

«Tu vezi, Doamne, că de vei da mai mult, voi muri», căci 
omul este mărginit şi nu poate purta plinătatea harului. 

Astfel, pe Thavor, ucenicu lui Hristos au căzut la pământ de 
slava Domnului. Şi nimenea poate ajunge să priceapă cum dă 
Domnul sufletului harul Său. 


Bun eşti Tu, Doamne. Mulţămesc milostivirii Tale: Tu ai 
vărsat peste mine Duhul Tău cel Sfânt, şi mi-ai dat a gusta 
iubirea Ta către mine, cel mult păcătos, şi trage sufletul meu 
către Tine, Lumina cea neapropiată. 

Cine Te-ar putea cunoaşte, de nu Tu, Milostive, Însuţi vei 
binevoi a Te arăta sufletului? Iar el Te-a văzut, şi şi-a cunoscut 
Ziditorul, bunul Dumnezeu, şi nesăţios 'Te doreşte pururea, căci 
Tu, Milostive, ai tras sufletul către Tine cu iubire, şi sufletul a 
cunoscut a Ta iubire. 

Tu vezi, Doamne, cât este de neputincios şi de greşalnic 
sufletul omului, dară Tu, Milostive, dai sufletului puterea a Te 
iubi, şi se teme sufletul să nu piardă smerenia, pe care vrăjmaşii 
se străduiesc să i-o răpească, fiindcă atunci harul Tău părăseşte 
sufletul. 


Ce voi răsplăti Domnului meu? 

Eu sânt urâcios, Domnul o ştie, ci iubesc a-mi smeri sufletul 
şi a-mi iubi aproapele, chiar de m'a și rănit cu ceva. Mă rog 
mereu Domnului ca El milostiv să dea mie a-mi iubi vrăjmașii 
ŞI, din milosârdia lui Dumnezeu, am cercat ce este iubirea lui 
Dumnezeu şi iubirea aproapelui, şi cer de la Domnul iubirea zi 
şi noapte, iar Domnul îmi dă lacrămi a plânge pentru întreaga 
lume. Dar de osândesc pe cineva, sau privesc cu nepriință, 
atunci lacrămile se pierd iar sufletul cade în negrijanie; dar eu 
din nou mă pun a cere Domnului iertare, iar Milostiv Domnul 
iartă mic, greşalnicului. 

Scriu, fraților, înaintea feței Dumnezeului meu: smeriţi-vă 
inima, şi vedeţi mila Domnului încă de pe pământ, ṣi veți cu- 
noaşte pe Făcătorul cel ceresc, şi sufletul vostru nu va cunoaşte 
saţiu în dragoste. 


Nimenea poate cunoaşte de la sine ce este dragostea lui 
Dumnezeu, dacă nu-l va învăța Duhul Sfânt; dar în Biserica 
noastră dragostea lui Dumnezeu este cunoscută în Duhul Sfânt, 
şi de aceea vorbim despre ea. ii 

Sufletul greşalnic, ce nu cunoaşte pe Domnul, se teme de 
moarte, crede că Domnul nu-i va ierta greşalele. Dar aceasta 
pentru că sufletul nu cunoaşte pe Domnul şi cât de mult ne iu- 
beşte El. Însă de ar şti oamenii, nici un om ar mai deznădăjdui, 
căci Domnul nu numai că iartă, ci se şi bucură foarte de 

intoarcerea celui pre A Măcar de şi vine moartea, tu cu tărie 
A ie 
să grez] că de de îndată vei şi primi iertare. 


precum noi. £] este atât de blând şi fiilostiv 
ŞI bun, şi când sufletul L-a cunoscut, el se minunează nesfârşit 


şi zace: Ah, ce Domn avem noi! 
â dat Bisericii noastre a cunoaşte cât de mare 


este milosârdia lui Dumnezeu. a 







Domnul ne iubeşte, şi blând, fără a imputa, ne primeşte, pre- 
cum nu au imputat tatăl fiului risipitor cel din Evanghelic, ci au 
poruncit să i se dea un nou vestmânt, şi pe mână inel de preţ, şi 
încălţăminte în picioare, şi au poruncit să se junghie viţelul cel 
îngrăşat, şi întru nimic l-au dojenit. 

O, cât de blând şi de răbdător sântem datori şi noi a ne 
îndrepta fratele, spre a fi praznic sufletului întoarcerea sa. 

Duhul Sfânt învaţă sufletul în chip negrăit a iubi pe oameni. 


O, fraților, să uităm pământul şi toate câte sânt într'însul. El 
ne abate de la vedenia Sfintei Treimi, Carea este neajunsă minţii 
noastre, dară pre Carea Sfinţii o văd în ceruri în Duhul Sfânt. 

Iară noi să petrecem în rugăciune, fără nici o închipuire, şi să 
cerem de la Domnul duh smerit, şi Domnul ne va iubi, şi va da 
nouă pre pământ toate cele de folos sufletului şi trupului. 

Doamne Milostive, dă harul Tău tuturor noroadelor pămân- 
tului spre a Te cunoaşte, căci fără Duhul Tău cel Sfânt nu poate 
omul a Te cunoaşte şi a înţelege iubirea Ta. 

Feţişorii mei, cunoaşteţi pre Făcătorul cerului şi al pămân- 
tului. 

Doamne, trimite mila Ta preste pruncii pământului pre carii 
iubeşti, şi dă lor a Te cunoaşte în Duhul Sfânt. Cu lacrămi Te 
rog, auzi rugăciunea mea pentru pruncii Tăi, şi tuturor dă a 
cunoaşte slava Ta în Duhul Sfânt. 

Din anu tinereţii iubeam a gândi: Domnul S'au înălțat la cer, 
şi pe noi ne aşteaptă la Sine; dar spre a fi împreună cu Domnul 
trebuie să fim asemenea Lui, sau asemenea pruncilor, smeriți şi 
blânzi, şi să slujim Lui; astfel, după cuvântul Domnului, «unde 
sânt Eu, acolo şi slujitorul Meu va fi», şi noi vom fi cu El în 
Împărăţia Cerului. Dar acum sufletul meu este întunecat foarte 
ŞI îngreuiat, şi nu pot să înalţ minte curată către Dumnezeu, şi 
nu am lacrămi a-mi plânge relele lucruri; stinsu-s'a sufletul meu 
ŞI s'a sfârşit de întunecata viață... 

O, cine va cânta mie cântul pe care l-am iubit din anii tine- 
reții, cum Domnul S'au înălțat la cer, şi cât de mult ne iubeşte 
El, şi cu câtă dorire ne aşteaptă la Sine. Acest cânt l-aş asculta 
cu lacrămi, căci tânjeşte sufletul meu pe pământ. 

Ce s'a petrecut cu mine? Cum am pierdut bucuria, şi oare 
afla-voi din nou pre ea? 

Plângeţi cu mine toate fiarele şi păsările. Plângeți cu mine, 
pădure şi pustie. Plângi cu mine, toată zidirea lui Dumnezeu, şi 
mă mângâie în amar şi în mâhnire. 

lată ce cugetă sufletul meu: Dacă eu atât de puţin iubesc pe 
Dumnezeu, şi atâta se stinge sufletul meu după Domnul, atunci 
cât de mare era durerea Maicii Domnului când a rămas pe pă- 
mânt după Înălţarea Domnului? 

Ea nu a aşternut în scris durerea sufletului Ei, şi puţine ştim 
despre viaţa Sa pe pământ, dar se cade să gândim că deplinăta- 
tea iubirii Sale către Fiul şi Dumnezeul Ei nu o putem cuprinde. 

Inima Maicii Domnului, toate gândurile Ei, întreg sufletul Ei 
erau cu totul în Domnul; dar i-a fost dat şi altceva: Ea iubea 
norodul şi fierbinte se ruga pentru oameni, pentru noii creştini, 
să-i întărească Domnul, şi pentru întreaga lume, ca toți să se 
mântuiască. În această rugăciune era bucuria şi mângâierea Ei 
pe pământ. 

Noi nu cuprindem în deplinătate iubirea Maicii Domnului, 
însă ştim că: 

Cu cât mai mare dragostea, cu atât mai mare suferința sufle- 
tului; 

Cu cât mai deplină dragostea, cu atât mai deplină cunoaş- 
terea; 

Cu cât mai fierbinte dragostea, cu atât mai înflăcărată rugă- 
ciunea; 

Cu cât mai desăvârşită dragostea, cu atât mai sfântă viața. 


Nimenea dintre noi nu ajunge deplinătatea iubirii Maicii 
Domnului şi trebuință avem de pocăința lui Adam; însă în parte, 
precum ne învaţă Duhul Sfânt în Biserică, şi noi cuprindem 
această iubire. 


«Au nu era inima noastră arzând întru noi?» (Lc. 24: 32), 
spuneau Apostolii când se apropiase de ei Hristos. Astfel, su- 
fletul îşi cunoaşte Stăpânul, şi Il iubeşte, iar îndulcirea iubirii 
Lui este fierbinte. 

În ceruri toţi trăiesc o singură iubire, dar pe pământ unii mult 
iubesc pe Domnul, alții puţin, iar alții nu-L iubesc deloc. 

Sufletul plin de dragostea lui Dumnezeu uită şi cerul, şi 
pământul; duhul arde, şi nevăzut vede pe Cel Dorit, şi mulțime 
de dulci lacrămi varsă sufletul, şi nu poate uita pe Domnul nici 
pentru o clipită, căci harul lui Dumnezeu dă putere a iubi pe Cel 
Iubit. 


O, în ce slavă este Domnul, şi cu ce cântări se măreşte El în 
ceruri, şi cât de dulci sânt aceste cântări ce se revarsă din dra- 
gostea pentru Dumnezeu. 

Cine este vrednic a auzi cântările acestea ce se cântă în Du- 
hul Sfânt şi întru care se măreşte Domnul pentru patimile Sale, 
şi care va fi bucuria la auzul cântărilor acestora? 

Pe pământ, de-abia se atinge sufletul de iubirea lui Dumne- 
zeu, căci de îndată, din desfătarea Duhului Sfânt, se minunează 

de Dumnezeul cel Iubit şi Tatăl Ceresc. 


Fraților iubiţi, să ne smerim, spre a fi vrednici de iubirea lui 
Dumnezeu, ca Domnul să ne împodobească cu a Sa blândeţe şi 
a Sa smerenie, şi să ne facem vrednici de cereştile cămări care 
au gătit nouă Domnul. 


Domnul iubeşte pe toţi oamenii, dar pe cel ce Îl caută, pe 
acela mai mult iubeşte. 

«Pre cei ce Mă iubesc, Eu iubesc, zice Domnul, şi cei ce Mă 
caută vor afla har» (Pilde 8: 17). lar cu harul bine este a vieţui, 
veselie este sufletului, care zice: «Domnul MEU, eu robul TĂU 
sânt». 

Mare bucurie se cuprinde în aceste cuvinte: Dacă Domnul 
este al nostru, atunci toate sânt ale noastre. Iată cât sântem de 
bogati. 


Mare şi neajuns este Domnul nostru, dar pentru noi aşa S'au 
înmicşorat, ca noi să-L cunoaştem și să-L iubim, ca din dra- 
gostea lui Dumnezeu să uităm pământul, să vieţuim în ceruri şi 
să vedem slava Domnului. 

Aleşilor Săi Domnul le dă atât de mare har, că ei în dragoste 
îmbrăţişează întreg pământul, întreaga lume, iar sufletul lor arde 
de dorire ca toți oamenii să se mântuiască şi să vază slava 
Domnului. 


Domnul au zis sfinților ucenici: «Feţişorilor, nu cumva aveți 
ceva de mâncare?» (lo. 21: 5). Câtă dragoste în aceste duioase 
cuvinte: Domnul ne numeşte fețişori. Ce bucurie mai mare de- 
cât aceasta? Adânc trebuie cugetat la aceste cuvinte şi la pa- 
timile Domnului pentru noi pe Cruce. 

O, cum iubeşte Domnul zidirea Sa. 

Şi iată, învrednicit-au pre noi Domnul a vorbi cu voi pentru 
acestea, şi duhul nostru se bucură, căci cu noi este Domnul. 

Smerit rog pre voi, rugaţi-vă pentru mine, şi Domnul vă va 
răsplăti. 


Fratele R. mi-a povestit că atunci când era grav bolnav, 
mama sa 1-a spus tatălui: «Cum suferă pruncul nostru! Eu cu 
bucurie m'aş da să fiu tăiată în bucăţi, de i-ar ajuta să-i uşureze 
chinurile». 

Aşa este dragostea Domnului pentru oameni. El au zis: «Mai 
mare dragoste decât aceasta nimenea are, ca cineva sufletul să- 
şi puie pentru prietenii săi» (Io. 15: 13). Pe Domnul atât Îl durea 
pentru oameni, cât să dorească a suferi pentru ei ca o mamă 
adevărată, sau chiar mai mult. Dar a înțelege această mare iu- 
bire fără harul Sfântului Duh nimenea poate. Scriptura grăieşte 
despre ea, dar nici Scriptura cu mintea nu o poți ajunge, căci şi 
în Scriptură grăieşte acelaşi Duh Sfânt. 


Astfel este dragostea Domnului, că El doreşte ca toți oamenii 
să se mântuiască şi vecinic să fie cu El în ceruri şi să vază slava 
Sa. Slava aceea noi nu o cunoaştem deplin, dar în Duhul Sfânt o 
înțelegem în parte. Dar cel ce nu a cunoscut Duhul Sfânt nu 
poate înţelege acea slavă, ci doar crede în făgăduinţa Domnului 
şi păzeşte poruncile Sale. Dar şi unii ca aceştia sânt fericiţi, 
precum au zis Domnul Apostolului Thoma (Io. 20: 29), şi vor fi 
deopotrivă cu cei ce încă de aci au văzut slava lui Dumnezeu. 

De voieşti a cunoaşte pe Domnul smereşte-te până întru 
sfârşit, fii ascultător şi înfrânat întru toate, iubeşte adevărul, şi 
Domnul negreşit îți va da a-L, cunoaşte în Duhul Sfânt, iar 
atunci din cercare vei cunoaşte CE este dragostea către Dum- 
nezeu şi CE este dragostea către om. Şi cu cât mai desăvârşită 
iubirea, cu atât mai desăvârşită cunoaşterea. Este o dragoste 
mică, este una mijlocie, este şi una mare. 

Cel ce se teme de păcat iubeşte pe Dumnezeu; cel ce are 
umilință iubeşte mai mult; cel ce are în suflet lumină şi bucurie, 
acela şi mai mult iubeşte; iar cel ce are har şi în suflet, şi în trup, 
acela are dragoste desăvârşită. Un astfel de har au dat Duhul 
Sfânt mucenicilor, şi aceasta i-a ajutat să rabde cu bărbăţie toate 
pătimirile. 


Poate cineva să spună despre rai, cum va fi acolo? 

Cuvânt despre rai nu poate spune decât cel ce în Duhul Sfânt 
a cunoscut pe Domnul şi a Sa iubire pentru noi. 

Domnul este atât de drag şi de iubit, cât din dragostea Sa 
sufletul nu-şi poate aminti nimic altceva. Harul Sfântului Duh 
este atât de dulce şi într'atâta schimbă întreg omul, încât uită 
până şi de părintii săi. 

Sufletul care a cunoscut deplin pe Domnul şi s'a desfătat 
întru Dânsul, nu mai doreşte de acum nimic altceva, şi de nimic 
nu se alipeşte pe pământ, şi de i s'ar da o împărăție, nu ar dori- 
O, căci dragostea lui Hristos este atât de dulce şi într'atâta bu- 
cură şi veseleşte sufletul, că nici împărăteasca viață nu-l mai 
poate desfăta. 

Doresc să spun câteva cuvinte, pe cât mă va înţelepţi harul 
lui Dumnezeu, despre măsurile iubirii lui Dumnezeu. 

Când omul se teme de a întrista pe Dumnezeu cu vreun pă- 
cat, aceasta este cea dintâi dragoste. Cel ce are mintea curată de 
gânduri — aceasta este a doua dragoste, mai mare decât cea din- 
tâi. Cea de-a treia, încă şi mai mare, când sufletul simțit poartă 

harul în suflet. Iar cel ce are harul Sfântului Duh şi în suflet, şi 
în trup — aceasta este desăvârşita dragoste; şi cel ce păstrează 
acest har, rămăşiţele sale vor fi moaşte ca la sfinții mucenici, 
sau la proroci, sau la cuvioşi, sau la alți mari sfinți. 

Cel ce rămâne la această măsură nu se va mai ademeni de 
iubirea unei fete, de care o întreagă lume se îndulceşte, căci din 
îndulcirea dragostei lui Dumnezeu sufletul uită toate cele pă- 
mânteşti. Harul Sfântului Duh îmbie sufletul a iubi pe Domnul 
deplin, iar în acea deplinătate a iubirii Domnului sufletul nu se 
atinge de lume, măcar că trăieşte pe pământ. 

Noi sântem mândri cu mintea, şi de aceea nu putem rămâne 
întru acel har, şi el se depărtează de suflet, iar atunci sufletul 
tânjeşte după cel, şi cu lacrămi din nou îl caută, şi plânge, şi se 
tânguie, şi strigă către Domnul: 

«Dumnezeule Milostiv, Tu vezi cât de mâhnit este sufletul 
meu, şi cât tânjesc dupre Tine». 

Pe pământ nu se află vreun om atât de blând şi de iubitor ca 
Domnul nostru lisus Hristos. Întru Dânsul ne este bucuria şi 
veselia. Să-L iubim, şi EI ne va duce în Împărăţia Sa, unde vom 
vedea slava Sa. 


De când mi-au dat Domnul în Duhul Sfânt să cunosc dra- 
gostea lui Dumnezeu, iată, de patruzeci de ani, mă îndurerez 
pentru norodul lui Dumnezeu. 

O, fraților, nu este nimic mai bun decât dragostea lui 
Dumnezeu, când Domnul încălzeşte sufletul cu iubire pentru 
Dumnezeu şi pentru aproapele. 

Mare este mila Domnului: sufletul a cunoscut pe Dumnezeu, 
pe Ceresc Tatăl său, şi plânge, şi se zbuciumă, de ce atât de 
mult am mâhnit pe Dumnezeu. Şi Domnul dă iertare greşalelor, 
şi bucuria şi veselia de a iubi pe Făcătorul său, şi de a iubi pe 
aproapele, şi a plânge pentru el, doară Milostiv Domnul va lua 

tot sufletul la Sine, unde EI au gătit un loc prin patimile Sale pe 
cruce. 

Cel ce a cunoscut desfătarea iubirii lui Dumnezeu, când 
sufletul este încălzit de har şi iubeşte pe Domnul şi pe fratele 
său, acela cunoaşte în parte că «Împărăţia lui Dumnezeu în- 
lăuntrul vostru este» (Lc. 17: 21). 


Milostive Doamne, cât este de mare dragostea Ta PN 
mine, păcătosul. 

Tu mi-ai dat a Te cunoaşte; Tu mi-ai dat a gusta harul Tău. 
«Gustati şi vedeți că bun este Domnul» (Ps. 33: 9). Tu mi-ai dat 
a gusta a Ta bunătate şi milosârdie, şi duhul meu trage către tine 
zi Şi noapte fără de sațiu, căci Duhul lui Dumnezeu îi dă puterea 
pre cel Iubit a iubi, şi nu cunoaște sufletul sațiu, ci trage către 
Tatăl său cel ceresc. 

Fericit sufletul care a iubit smerenia şi lacrămile, şi a urât 
gândurile rele. 

Fericit sufletul care a iubit pe fratele său, căci fratele nostru 
este viaţa noastră. 

Fericit sufletul care iubeşte pe fratele: în el simțit viază Du- 
hul Domnului şi îi dă pace şi bucurie, şi plânge pentru întreaga 
lume. 

Adusu-şi-a aminte sufletul meu de dragostea Domnului, și 
inima mi s'a încălzit, şi s'a dat sufletul meu unui adânc plâns, 
căci atât de mult am mâhnit pe Domnul, pe Iubit Făcătorul meu; 
E] însă de păcatele mele nu Şi-au adus aminte; iar atunci s'a dat 
sufletul meu celui mai adânc şi îndurerat plâns, ca să miluiască 
Domnul tot sufletul şi să-l ia întru a Sa Cerească Împărăţie. 

Și plânge sufletul meu pentru întreaga lume. 

Nu pot tăcea despre norodul pe carele până la lacrămi îl 
iubesc. Nu pot tăcea, căci sufletul mă doare pentru norodul lui 
Dumnezeu şi cu lacrămi mă rog pentru el. Nu pot să nu vă 
destăinui, fraților, mila lui Dumnezeu şi viclenule vrăjmaşului. 

Patruzeci de ani au trecut de când harul Sfântului Duh m'a 
învăţat a iubi omul şi întreaga făptură, şi mi-a descoperit unelti- 
rea vrăjmaşului, care prin înşelăciune îşi săvârşeşte răul în lu- 
me. 

Credeţi mic, fraților. Scriu înaintea feței lui Dumnezeu, pe 
Carele a cunoscut sufletul meu în Duhul Sfânt, pentru mare 
milostivirea Sa. Dar dacă sufletul nu va gusta Duhul Sfânt, nu 
va putea cunoaşte nici pe Domnul, nici a Sa iubire. 

Domnul este bun şi milostiv, dară noi a grăi despre iubirea 
Sa nimic am putea în afara Scripturii, de nu ne-ar fi învăţat Du- 
hul Sfânt. Dară tu, frate, nu te turbura de nu simți în tine dra- 
gostea lui Dumnezeu, ci cugetă pentru Domnul că este milostiv, 
şi înfrânează-te de la păcate, şi harul Domnului te va povăţui. 


Dragostea nu atârnă de vreme, şi totdeauna are putere. Oare 
cari cred că Domnul au pătimit pentru dragostea Sa către om, 
dar întrucât ei înşişi nu află acea dragoste în sufletele lor, li se 
pare că aceasta a fost cândva dedemult. Dar când sufletul a cu- 
noscut dragostea lui Dumnezeu în Duhul Sfânt, limpede simte 
că Domnul ne este Tată, cel mai firesc, cel mai apropiat, cel mai 
iubit, cel mai bun, şi nu este fericire mai mare decât a iubi pe 
Dumnezeu din toată mintea şi inima, din tot sufletul, precum au 
poruncit Domnul, şi pe aproapele ca însuși pe sine. lar când 
acea dragoste este în suflet, totul îmbucură sufletul; dar când ea 
se pierde, omul nu află linişte, şi se turbură, şi învinuieşte pe 
ceilalți că, chipurile, ei l-au scârbit, şi nu înţelege că însuşi este 
vinovat: a pierdut dragostea pentru Dumnezeu şi a osândit sau a 
urât pe fratele. 

Din dragostea pentru fratele vine har, şi prin dragostea pen- 
tru fratele se păstrează, dar de nu iubim pe fratele, nici harul lui 
Dumnezeu nu vine în suflet. 

De ar păzi oamenii poruncile lui Hristos, pe pământ ar fi ra- 
iul, şi toţi ar avea cele de trebuinţă îndeajuns şi cu puţină trudă, 
şi Duhul lui Dumnezeu ar viia în sufletele oamenilor, căci El 
Însuşi caută sufletul omului și voiește în noi a viețui, iar dacă nu 
sălăşluieşte acolo, aceasta este numai din pricina mândriei min- 
ți noastre. 


Acum oamenii s'au făcut mândri şi nu se mântuiesc decât 
prin dureri şi pocăință, dar la dragoste foarte cu anevoie va 
ajunge cineva. 

Marele Antonie zicea: «Eu nu mă mai tem de Dumnezeu, ci 
iubesc pre El. A zis aceasta pentru că în sufletul lui era din 
belşug harul Sfântului Duh, Carele poartă mărturia acestei 
iubiri, iar atunci sufletul nu poate grăi altfel. Dar cel ce nu are 
mult har, pe acela Sfinții Părinţi îl sfătuiesc către pocăință; şi 
pocăinţa nu este departe de dragoste, care vine în măsura sim- 
plităţii şi a smereniei duhului. 

De cugetă cineva despre fratele cele bune, că îl iubeşte Dom- 
nul, şi mai cu seamă dacă tu gândești că în sufletul lui viază 
Duhul Sfânt, aproape eşti de dragostea lui Dumnezeu. 

Cineva va zice: El într'una pomeneşte de dragostea lui Dum- 
nezeu. Dar despre ce altceva să pomeneşti, dacă nu despre 
Dumnezeu? Căci iată, El ne-au zidit pentru ca noi vecinic cu El 
să vieţuim, şi să vedem slava Sa. Ceea ce iubește cineva, despre 
aceea şi a vorbi voieşte; iar apoi devine obişnuințţă: te obiş- 
nuieşti a gândi la Dumnezeu, şi aşa în toată vremea Îl vei purta 
în suflet; te obişnuieşti a gândi cele lumeşti, şi aşa cu mintea în 
aceea vei rămâne; te obişnuieşti a gândi la patimile Domnului, 
te obişnuieşti a gândi la focul cel vecinic — şi aşa acelea se vor 
însuşi în suflet. 

Pentru cele bune Dumnezeu ajută, iar în cele rele — vrăj- 
maşii, dar aceasta atârnă de voia noastră; trebuie să te sileşti 
spre bine, însă cu măsură, şi să-ți cunoşti măsura. Trebuie să-ți 
înveţi sufletul cele ce-i sânt de folos: unuia îi este de folos mai 
mult a se ruga, altuia a citi sau a scrie. Şi a citi este de folos, dar 
mai bine este a se ruga nerisipit, însă şi mai de preţ este plânsul: 
fiecăruia ce-i dă Domnul. Fireşte, ridicându-te din pat şi din 
somn, dator ești a mulțămi Domnului, apoi a te pocăi şi a te 
ruga până la sațiu, iar apoi citeşte, ca mintea să se odihnească; 
apoi din nou te roagă, şi lucrează. Harul vine din tot ce este bun. 
Dar mai mult decât toate din dragostea pentru fratele. 

Odată, de Paşti, mergeam de la vecernia din Paraclisul Aco- 
perământului Maicii Domnului, la mine la moară, şi pe drum 
stătea un muncitor. Când m'am apropiat de el mi-a cerut să-i 
dau un ou. Nu aveam la mine, şi m'am întors la Mănăstire, am 
luat de la duhovnicul meu două ouă, şi pe unul din ele l-am dat 
muncitorului. El zice: «Sântem doi». I l-am dat şi pe al doilea, 
şi când m'am depărtat de el, din durere pentru toţi acești oameni 
săraci am plâns, şi mi s'a făcut milă pentru întreaga lume şi 
pentru toată făptura. 

Altădată, tot de Paşti, ieşeam pe poarta mare a Mănăstirii 
către noul corp de chilii al Schimbării la Faţă, şi văd că aleargă 
către mine un băiețel de vreo patru ani, cu faţa veselă — harul lui 
Dumnezeu veseleşte pe copii. Aveam la mine un ou, şi l-am dat 
băieţelului. El s'a bucurat şi a alergat la tatăl său ca să-i arate 
darul. Şi pentru această nimica toată am primit de la Dumnezeu 
mare bucurie şi iubeam toată zidirea lui Dumnezeu, şi simţeam 
puternic Duhul lui Dumnezeu în suflet. Ajungând la chilie, din 
durere pentru lume m'am rugat mult lui Dumnezeu cu plâns. 

O, Duhule Sfinte, locuieşte în noi pentru totdeauna; cu Tine 
ne este bine. 


Dar nu întotdeauna îi este atât de bine sufletului; pentru 

mândrie el pierde harul, iar atunci mă tângui precum se tânguia 
Adam pentru raiul pierdut, şi zic: 

«Unde eşti Tu, Lumina mea, unde eşti, bucuria mea? Căci 
mai lepădat, şi se strâmtorează inima mea, căci te-ai ascuns de 
la mine, şi se necăjeşte sufletul meu? 

Când mi-ai venit în suflet, tu ai ars păcatele mele; vino iarăşi 
şi acum în sufletul meu, şi iarăşi îmi arde păcatele care Te as- 
cund de la mine, precum nourii ascund soarele. 

Vino şi mă bucură cu a Ta venire. 

Pentru ce zăboveşti, Doamne? Tu vezi — se împilează su- 
fletul meu şi cu lacrămi Te caut. 

Unde Te ascunzi? lată, Tu pretutindenea eşti, dar sufletul nu 
Te vede, şi cu durere necăjindu-se Te caută». 

Tot aşa, când erai un tânăr copil, Preacurata Fecioară, îm- 
preună cu losif, cu durere Te căutau. Ce gândea Ea, necăjindu- 
se, când nu îşi găsea iubitul Fiu? (Lc. 2: 48) 

Tot aşa, Sfinții Apostoli, după moartea Domnului aveau ini- 
ma îndurerată şi se necăjeau că pierise nădejdea lor. Dar după 
înviere Domnul li S'au arătat, iar ei L-au cunoscut şi s'au bu- 
curat. 

Tot aşa şi acum Domnul Se arată sufletelor noastre, şi su- 
fletul Îl cunoaşte în Duhul Sfânt. Simeon cel din Muntele Minu- 
nat era copil când 1 S'au arătat Domnul, şi înainte nu-L cunoş- 
tea pe Domnul, dar când Domnul i S'au arătat, L-a cunoscut în 
Duhul Sfânt. 

Domnul au dat pe pământ Duhul Sfânt, şi în Duhul Sfânt 
este cunoscut Domnul şi toate cele cereşti, dar fără Duhul Sfânt 
omul nu este decât greşalnică ţărână. 


Dator este sufletul fără sațiu a iubi pe Dumnezeu, astfel încât 
mintea de nimic altceva să se robească, ci din toată puterea să 
rămâlte în Dumnezeu. 

Multă milă am văzut de la Dumnezeu, dar, după faptele me- 
le, ar trebui să fiu pedepsit şi aci pe pământ, şi după moarte. În- 
să Domnul atât de mult iubeşte omul, cât noi nici a o gândi pu- 
tem. 

Fericit păcătosul care s”a întors către Dumnezeu şi L-a iubit. 

Cel ce a urât păcatul, a păşit pe prima treaptă a scării cereşti. 
Când cugetul nu-l mai trage spre păcat, aceasta este de acum a 
doua treaptă. Dar cel ce în Duhul Sfânt a cunoscut desăvârşita 
iubire către Dumnezeu se află pe a treia treaptă. Dar arareori se 
întâmplă cuiva aceasta. 

Ca să ajungi la dragostea lui Dumnezeu trebuie să păzeşti tot 
ce au poruncit Domnul în Evanghelii. Trebuie să ai o inimă 
milostivă, şi nu numai pe om să iubeşti, ci să-ţi fie milă de fiece 
făptură, de tot ceea ce au zidit Dumnezeu. 

lată o frunză în pomul înverzit, iar tu ai rupt-o fără a fi nevo- 
ie. Măcar că nu este un păcat, dar parcă te doare şi pentru frun- 
zuliță; pentru toată făptura te doare inima, dacă ea a învăţat să 
iubească. Dar omul este o făptură însemnată. Și dacă vezi că s'a 
rătăcit şi piere, roagă-te pentru el şi plângi, dacă poţi, iar de nu, 
măcar suspină pentru dânsul înaintea lui Dumnezeu. Iar sufletul 
care face astfel este iubit de Domnul, căci s'a asemănat Lui. 

Aşa se ruga Cuviosul Paisie cel Mare pentru ucenicul său, 
care se lepădase de Hristos şi se însurase cu o evreică, pentru ca 
Domnul să-l ierte. Iar Domnul într'atâta Se bucura de acea ru- 
găciune, încât El Însuşi au voit să-l mângâie pe robul Său şi i 
S'au arătat şi au zis: «Paisie, tu te rogi pentru cel ce s'a lepădat 
de Mine?» Dar Paisie a zis: «Doamne, Tu eşti milostiv, iartă pre 
el». Atunci Domnul i-au zis: «O, Paisie, tu Mie te-ai asemănat 
în dragoste». Atât este de plăcută Domnului rugăciunea pentru 
vrăjmaşi. 

Eu însumi sânt un mare păcătos, dar scriu despre milosârdia 

lui Dumnezeu, pe care a cunoscut-o sufletul meu pe pământ în 
Duhul Sfânt. 


Sufletul nu va avea pace dacă nu se va ruga pentru vrăjmaşi. 
Sufletul ce a fost învăţat de către harul lui Dumnezeu a se ruga, 
iubeşte şi îi este milă de toată făptura, şi mai cu seamă de omul 
pentru care Domnul au pătimit pe cruce şi L-a durut sufletul 
pentru noi toți. 

Domnul m'au învăţat a iubi vrăjmaşii. Fără harul lui Dum- 
nezeu nu putem a iubi pe vrăjmași, dar Duhul Sfânt te învaţă 
iubirea, iar atunci îți va fi milă până și de draci, căci ei au căzut 
de la cele bune, au pierdut smerenia şi dragostea de Dumnezeu. 

Rogu-vă, încercați: cineva vă ocărăşte, sau vă necinsteşte, 
sau vă ia ceva de-al vostru, sau prigoneşte Biserica; atunci 
rugați-vă Domnului și ziceți: «Doamne, noi toți sântem zidirea 
Ta, fie-Ţi milă de robii Tăi şi-i întoarce la pocăință»; iar atunci 
simţit vei purta în suflet harul. La început sileşte-ţi inima a iubi 
pe vrăjmașşi, iar Domnul, văzând buna ta dorire, te va ajuta întru 
toate, şi însăşi viaţa te va povăţui. Dar cel ce cugetă rele despre 
vrăjmaşi, în acela nu se află dragostea lui Dumnezeu, şi pe 
Dumnezeu nu a cunoscut. 

De te vei ruga pentru vrăjmaşi, va veni la tine pacea, dar 
când vei iubi pe vrăjmaşi, să ştii că harul lui Dumnezeu trăieşte 
în tine îmbelşugat — nu zic încă desăvârşit, dar destul pentru 
mântuire; dacă însă îţi ocărăşti vrăjmașu, înseamnă că un duh 
rău trăieşte în tine şi îţi aduce în inimă gânduri rele căci, precum 
au zis Domnul, din inimă purced gânduri rele sau bune. 

Omul bun gândeşte: Tot cel ce rătăcește de la adevăr, piere — 
şi de aceea îi este milă de dânşii. Dar cel ce nu este învăţat de 
Duhul Sfânt a iubi, acela fireşte că nu se va ruga pentru vrăj- 
maşi. Cel învăţat de Duhul Sfânt să iubească, toată viaţa se va 
mâhni pentru oamenii care nu se mântuiesc, şi multe lacrămi 

varsă pentru norod, şi harul lui Dumnezeu îi dă putere a iubi 
vrăjmaşii. 

De nu ai dragoste, măcar nu-i ocări şi nu-i blestema pe aceş- 
tia, şi va fi ceva mai bine; dar dacă cineva îi blestemă şi îi pone- 
greşte, în acela vădit trăieşte un duh rău, şi dacă nu se pocăieşte, 
după moarte se va duce acolo unde petrec duhurile rele. Izbă- 
vească Domnul pe tot sufletul de o asemenea năpastă! 

Înţelegeţi. Este atât de simplu. Îți este milă de cei ce nu cu- 
nosc pe Dumnezeu, sau care se împotrivesc lui Dumnezeu; ini- 
ma te doare pentru ei, şi din ochi curg lacrămi. Noi limpede ve- 
dem şi raiul, şi muncile: le cunoaştem în Duhul Sfânt. Iată şi 
Domnul au zis: «Împărăţia lui Dumnezeu înlăuntrul vostru 
este» (Lc. 17: 21). Astfel încă de aci începe vecinica viaţă, şi 
vecinica muncă de aci începe. 


Pentru mândrie se pierde harul lui Dumnezeu, iar împreună 
cu el şi dragostea către Dumnezeu şi îndrăznirea în rugăciune; 
iar atunci sufletul se chinuie de gânduri rele, şi nu înțelege că 
trebuie să se smerească şi să iubească pe vrăjmaşi, căci altfel cu 
neputinţă este a fi plăcut lui Dumnezeu. 

Tu zici: «Vrăjmașşul prigoneşte sfânta noastră Biserică. Și 
cum o să-l iubesc?» lar eu la aceasta îţi voi răspunde: «Săracul 
tău suflet nu a cunoscut pe Dumnezeu; nu a cunoscut cât de 
mult ne iubeşte şi cu cât dor aşteaptă ca toți oamenii să se po- 
căiască şi să se mântuiască. Domnul este dragoste, şi au dat pe 
pământ Duhul Sfânt Carele învaţă sufletul a iubi pe vrăjmaşi, şi 
a se ruga pentru dânşii, ca şi ei să se mântuiască. Aceasta şi este 
dragostea. Dar dacă este a-i judeca după fapte, ei îşi vor merita 
pedepsele». 

Slavă Domnului că atâta ne-au iubit, şi ne iartă greşalele, şi 
în Duhul Sfânt ne descoperă tainele Sale. 

Domnul au dat nouă porunca: «lubiţi pre vrăjmaşii voştri» 
(Mt. 5: 44). Dar cum să-i iubeşti când ei fac răul? Sau cum să 
iubeşti pe cei ce prigonesc Biserica cea Sfântă? 

Când Domnul se suia spre Ierusalim și Samarinenii nu l-au 
primit, loan de-Dumnezeu-cuvântătorul şi Iacov erau gata să 
pogoare foc din cer şi să-i mistuie pentru aceasta; Domnul însă 
milostiv le-au zis: «Eu nu am venit să pierz, ci să mântuiescy 
(Vezi Lc. 9: 54-56). Aşa şi noi, datori sântem a avea un singur 
gând: ca toți să se mântuiască. Sufletului îi este milă de vrăj- 
mași, ŞI se roagă pentru ci, căci au rătăcit de la adevăr şi se duc 
în iad. lată ce este dragostea pentru vrăjmaşi. Când luda s'a 
gândit să vânză pe Domnul, atunci Domnul cu milostivire au 
voit să-l înțelepțească; aşa şi noi, trebuie cu milostivire să ne 
purtăm faţă de cei ce rătăcesc, şi atunci ne vom mântui piin 
milosârdia lui Dumnezeu. 


Dragostea se cunoaşte prin Duhul Sfânt, iar pe Duhul Sfânt îl 
cunoaşte sufletul din pace şi din desfătare. O, cât sântem noi 
datori a mulțămi lui Dumnezeu fiindcă mult ne iubeşte. Gândiţi- 
vă, frați iubiţi: sufletului păcătos Domnul îi dă Duhul Sfânt, şi îi 
dă a cunoaşte mila Sa. lar pentru a cunoaşte pe Dumnezeu nu 
este nevoie de bogății, trebuie doar să iubeşti pe aproapele şi să 
ai duh smerit, înfrânare şi ascultare, iar pentru aceste fapte bune 
Domnul Se dă a fi cunoscut. Şi ce poate fi mai prețios pe lume 
decât această cunoaştere? A cunoaşte pe Dumnezeu, a cunoaşte 
cât ne iubeşte El, cum ne povăţuiește El duhovniceşte? 

Unde vei afla un astfel de tată care să moară pe cruce pentru 
nelegiuirile fiilor? De obicei îi este dureros tatălui şi îi este milă 
de fiul care, din pricina nelegiuirilor sale trebuie să sufere pe- 
deapsă, însă deşi îi este milă de fiu, totuşi va zice: «Nu ai făcut 

bine, şi pentru faptele tale rele pe drept te pedepseşti». 

Domnul însă nu ne va zice aceasta niciodată. El ne va zice şi 
nouă ca Apostolului Petru: «Mă iubeşti tu pre Mine?» Aşa şi în 
rai, El va zice întreg norodului: «Mă iubiți voi pre Mine?», şi 
vor răspunde toți: «Aşa, Doamne, noi Te iubim pre Tine. Tu ne- 
ai mântuit cu patimile Tale pe cruce, iar acum ne-ai dăruit Ce- 
reasca Împărăție». 

Și în cer nu-i va fi nimănui ruşine, precum s'au ruşinat 
Adam şi Eva după cădere, ci va fi doar blândeţe, iubire şi sme- 
renie. Nu o astfel de smerenie cum vedem acum, când ne sme- 
rim şi răbdăm ocări, sau când ne socotim mai răi decât toţi; ci în 
toți va fi smerenia lui Hristos, cea de neajuns oamenilor, fără 
numai celor ce au cunoscut-o în Duhul Sfânt. 


Nu pot înţelege de ce oamenii nu cer Domnului pacea. Iată, 
Domnul atâta ne iubeşte, încât de nimic nu ne lipseşte. Înainte 
nu ştiam aceasta şi gândeam: Se va griji oare Domnul de minc, 
când atât de mult L-am scârbit? Dar când sufletul mu s'a umplut 
de dragostea lui Dumnezeu şi de îndulcirea Duhului Sfânt, şi 
încă într'atâta, încât dacă Domnul m'ar fi întrebat: «Voieşti să- 
ti dau mai mult din dragostea Mea şi din harul Sfântului Duh?», 
sufletul meu I-ar fi zis: «Tu vezi, Doamne, că nu pot purta mai 
mult, ci aş muri». Şi dacă atât de neajuns de minunată este mila 
Domnului către un păcătos, ce vom zice pentru Sfinți? Ce har 
au el? 

Poate cineva va zice: «De ce pe mine Domnul nu mă iubeşte 
astfel şi nu îmi dă un asemenea har?» Tot aşa, un Bătrân a 
întrebat pe Marele Antonie: «De ce tu, Părinte Antonie, deşi te 
osteneşti mai puțin decât mine, ai mai multă slavă decât mine?» 
La care Sfântul Antonie a răspuns: «Pentru că eu mai mult decât 
tine iubesc pre Dumnezeu». 

Și noi trebuie să ne amintim de aceasta, şi să ne amintim că 

cel ce iubeşte pe Dumnezeu, acela îşi iubeşte şi fratele, precum 
grăieşte loan de-Dumnezeu-cuvântătorul (1 lo. 4: 21); iar când 
cineva ne scârbeşte, pentru acela trebuie să ne rugăm lui Dum- 
nezeu ca pentru noi înşine; iar aceasta va deveni obişnuinţă. Noi 
înşine sântem neputincioşi, însă Domnul ne va ajuta, căci El 
mult ne iubeşte. 


Domnul atât de mult ne iubeşte, încât noi nici nu putem cu- 
prinde. Vedem crucea, ştim că El Sau răstignit pentru noi şi au 
murit în suferințe, dar totuşi, sufletul nostru nu poate înţelege o 
astfel de iubire, căci ea nu se cunoaşte decât în Duhul Sfânt. 

Harul Sfântului Duh este atât de dulce, şi mila Domnului atât 
de mare, încât a le înfățișa este cu neputinţă, ci doar trage sufle- 
tul către El cu nesațiu, căci este aprins de dragostea Domnului, 
şi este întreg adâncit în Dumnezeu, şi într'Însul odihneşte foar- 
te, iar lumea atunci este desăvârşit uitată. Dar Milostiv Domnul 
nu totdeauna dă astfel sufletului; uneori el dă dragoste pentru 
întreaga lume, şi plânge sufletul pentru întreaga lume, şi cer- 
şeşte Stăpânului cel Bun şi Milostiv ca să verse harul Său peste 
fiece suflet şi să-l miluiască cu a Sa milosârdie. 


Ce voi răsplăti Tie, Doamne, Carele atâta milă ai revărsat 
preste sufletul meu? Rogu-Te, dăruieşte mie a vedea ale mele 
căderi, şi totdeauna a plânge înaintea Ta, căci Tu iubeşti su- 
fletele smerite, şi dai lor harul Sfântului Duh. 

Dumnezeule Milostive, iartă-mă. Tu vezi cum trage către 
Tine sufletul meu, către Ziditorul meu. Tu mi-ai rănit sufletul 
cu dragostea Ta, iară el însetează dupre Tine, şi nesfârşit tân- 
jeşte, şi cu nesațiu tinde către Tine zi şi noapte, şi nu voieşte a 
vedea lumea ceasta, măcar că o iubesc, însă mai mult decât 
toate iubesc pre Făcătorul, şi sufletul meu Te doreşte. 

O, Ziditorul meu, de ce eu, mica Ta făptură, atât de mult Te- 

am îndurerat? Ci Tu de ale mele păcate nu Ţi-ai adus aminte. 


Să ne întoarcem înapoi şi iarăşi să începem a grăi pentru 
aceleaşi. Precum mâncăm pâine şi bem apă în fiece zi, iar în 
ziua următoare trupul cel viu iarăşi doreşte a bea şi a mânca, aşa 
şi amintirea binefacerilor lui Dumnezeu nu osteneşte sufletul, ci 
şi mai mult îl înclină a cugeta la Dumnezeu. Sau iarăşi: Cu cât 
mai multe lemne arunci în foc, cu atât mai mare va fi căldura — 
aşa şi cu Dumnezeu, cu cât mai mult cugeţi, cu atât mai mare 
este căldura iubirii şi râvna către Dânsul. 

De ar şti oamenii ce este dragostea Domnului, atunci mulți- 
mi întregi ar alerga către Hristos, şi pe toți i-ar încălzi cu al Său 
har. Milosârdia Sa este negrăită. Sufletul, de dragostea lui Dum- 
nezeu, uită pământul. 

Domnul mult iubeşte pe păcătosul ce se pocăiește, şi milos- 
tiv îl strânge la piept: «Unde ai fost, pruncul Meu? De mult te 
aştept». Domnul pe toți cheamă la Sine prin glasul Evangheliei, 
şi glasul Său se aude în lumea întreagă: «Veniţi la Mine, toţi cei 
osteniţi, şi Eu voi odihni pre voi. Veniţi şi beţi apa cea vie. Ve- 
niți, cunoaşteţi că Eu vă iubesc. De nu vă iubeam, nu v'aş che- 
ma. Eu nu rabd ca să piară fie şi una din oile Mele. Chiar și 
pentru una Păstorul se va duce în munţi şi o va căuta». 

«Veniţi dară la Mine, oile Mele. Eu am zidit pre voi şi vă 
iubesc. Dragostea Mea pentru voi M'a adus pre pământ, iar Eu 
toate am răbdat pentru a voastră mântuire, şi voiesc ca voi să 
cunoaşteţi iubirea Mea, şi să ziceți asemenea Apostolilor pre 
Thavor: Doamne, bine este nouă cu Tine». 


Slavă Domnului Dumnezeu, că ne-au dat pre cel Unul-Năs- 
cut Fiul Său pentru a noastră mântuire. 

Slavă Celui Unul-Născut Fiu, că bine au voit a Se naşte din 
Preacurata Fecioară şi au pătimit pentru a noastră mântuire, şi 
au dat nouă preacinstit Trupul Său şi Sângele, întru viaţă vecini- 
Că, şi au trimis nouă Duhul Sfânt pre pământ. 

Duhul Sfânt ne descoperă tainele lui Dumnezeu. Duhul Sfânt 
învaţă sufletul negrăit a iubi oamenii. Duhul Sfânt atâta împo- 
dobeşte sufletul şi trupul, cât omul se face asemenea Domnului 
în trup, şi vecinic va vieţui cu Domnul în ceruri ṣi va vedea sla- 
va Sa. În viaţa cea vecinică toţi oamenii se vor asemăna cu 
Domnul. Şi nimenea ar fi putut cunoaşte această taină, de nu ar 
fi descoperit-o Duhul Sfânt. Domnul este îmbucurător şi lumi- 
nător, şi oamenii vor străluci asemenea Lui, precum Însuşi 
Domnul au zis, că drepţii vor străluci ca soarele; iar Apostolul 
loan de-Dumnezeu-cuvântătorul zice că asemenea Lui vom fi. 


Sufletele Sfinţilor Tu le-ai tras către Tine, Doamne, iară ei 
curg, către Tine ca line râuri. 

Mintea Sfinţilor s'a alpit de Tine, Doamne, şi trage către 
Tine — lumina şi bucuria noastră. 

Inima Sfinţilor Tăi s'a întărit întru dragostea Ta, Doamne, şi 
nu Te poate uita nici pentru o clipă, până şi în somn, căci dulce 
este harul Sfântului Duh. 


Milostiv Domnul, nouă păcătoşilor au dat Duhul Sfânt, şi nu 
au cerut de la noi nici o plată, ci fiecăruia dintre noi grăieşte 
precum Apostolul Petru: «Mă iubeşti tu pre Mine?» Astfel 
Domnul voieşte de la noi numai iubire, şi Se bucură de întoar- 
cerea noastră. Aşa este milosârdia Domnului către om: lăsatu- 
s'a omul a greşi şi să se smerească înaintea lui Dumnezeu, iar 
Domnul milostiv îi iartă totul şi îi dă harul Sfântului Duh şi 

puterea de a birui păcatul. 

Uimitor lucru: Omul se scârbeşte de fratele său, om ca şi el, 
când este sărac sau nespălat, iar Domnul toate ne iartă, ca maica 
iubitoare de prunci fiilor ei, şi nu Se scârbeşte de nici un păcă- 
tos, ci îi dă până şi darul Duhului Sfânt. 

De ar cunoaşte oamenii dragostea Domnului pentru noi, de- 
săvârşit s'ar da sfintei Sale voi, şi ar vieţui liniştit întru Dum- 
nezeu precum fiii unui împărat. Împăratul de toate se grijeşte, şi 
de împărăție, şi de familie, şi de fiu, şi de copii, iar fiul liniştit 
viețuieşte în palat; toți îi slujesc, iar el de toate se desfată fără 
de griji. Tot aşa, cel ce s'a dat voii lui Dumnezeu vieţuieşte li- 
niştit, mulțămit de soarta sa, chiar de ar fi bolnav, sau sărac, sau 
prigonit. Este liniştit, căci harul Sfântului Duh este cu dânsul, 
iar desfătarea Duhului Sfânt îl mângâie, şi-l doare numai că atât 
de mult a mâhnit pe Domnul cel iubit. 

Ah, cum ar trebui să trăim pe pământ, ca sufletul totdeauna 
să simtă că petrece cu Dumnezeu. Domnul au zis: «Nu vă voi 
lăsa orfani», şi ne-au dat Duhul Sfânt, şi sufletul trebuie să sim- 
tă că Duhul Sfânt vieţuieşte într'însul; fie şi puţin de este harul, 
totuşi sufletul simte dragostea Domnului, simte că Domnul este 
al nostru, iar noi — ai Săi. lar sufletului căruia nu-i este astfel, în 
acela s'a pierdut harul. 

Sufletul simte că îl iubeşte Domnul, în ciuda mulțimii păca- 
telor. Precum în zilele acelea când au zis Domnul către Zakheu: 
«Zakhee, astăzi în casa ta trebuie să rămân» (Lc. 19, 5), iar 
aceasta doar fiindcă dorise să-L vază pe Hristos; aşa şi acum se 
face păcătosului când sufletul lui se întoarce către Dumnezeu. 
Acum norodul s'a abătut de la calea cea bună iar oamenii s'au 
făcut nemilostivi, toți s'au învârtoşat, şi nu mai este dragoste, şi 
de aceea nu simt dragostea lui Dumnezeu. După învârtoşarea 
inimii lor, oamenii cred şi despre Dumnezeu că este asemenea 
lor, şi chiar îşi pierd cu totul credinţa în Dumnezeu. 

O, de ar fi cu putinţă, le-aş arăta pe Domnul şi aş zice: «Pri- 
viți cum este Domnul. De către faţa iubirii Sale se topeşte su- 

fletul omului». Dar iubirea aceasta nu se poate vedea doar cu 
mintea, ea se cunoaşte doar în Duhul Sfânt. 

Doamne, dăruieşte-mi a vărsa lacrămi pentru sinemi şi pen- 
tru întreagă lumea oamenilor, ca noroadele să Te cunoască și 
vecinic să vieze cu Tine. Doamne, învredniceşte-ne de darul 
smerit Duhului Sfânt, ca să cuprindem slava Ta. 

Sufletul mă doare până la lacrămi multe: mă doare pentru 
oamenii ce nu cunosc îndulcirea sfintei umilințe. Sufletul meu 
cu tărie doreşte ca mila Domnului să fie cu toți, ca lumea în- 
treagă, toți oamenii, să ştie cu cât dor ne iubeşte Domnul ca pe 
nişte prunci iubiti. 






LEN 


SANI 
QE 

SÂNTEM FIII LUI DUMNEZEU ŞI 
ASEMĂNĂTORI DOMNULUI 


in țărână au făcut Domnul pe om, dar ne iubeşte ca pe 
pruncii Săi fireşti, şi ne aşteaptă cu dor la Sine. Dom- 
nul atâta ne-au iubit, că pentru noi S’au întrupat, şi 
Și-au vărsat Sângele pentru noi, şi ne-au adăpat cu el, 
şi ne-au dat preacinstit Trupul Său; şi astfel ne-am făcut fuşorii 
Lui, din Trupul şi din Sângele Lui, şi asemenea Domnului după 
trup, precum copiii fireşti se aseamănă cu tatăl lor oricare le-ar 
fi vârsta, şi Duhul lui Dumnezeu poartă mărturie duhului nostru 
că vecinic vom fi cu Dânsul. 





Domnul neîncetat ne cheamă către Sine: «Veniţi către Mine, 
şi Eu voi odihni pre voi». El ne hrăneşte cu al Său preacinstit 
Trup şi Sânge. El mulostiv ne hrăneşte cu cuvântul Său şi cu 
Duhul Sfânt. El ne-au descoperit taine. El viază în noi și în tai- 
nele Bisericii, şi ne povăţuieşte într'acolo unde vom vedea slava 
Sa. Dar fiecare va vedea acea slavă în măsura dragostei sale. 
Cel ce mai mult iubeşte, mai puternic va şi năzui să fie cu Iubit 
Domnul, şi de aceea mai mult se va apropia de El; cel ce puţin 
iubește, acela puţin şi dorește, iar cel ce nu iubeşte, nici nu 
doreşte sau năzuieşte a vedea pe Domnul, şi va rămâne vecinic 

în întunerec. 


Până la lacrămi mă doare pentru cei ce nu cunosc pe Dum- 
nezeu, nu cunosc a Sa milă. Nouă însă Domnul ni S'au arătat în 
Duhul Sfânt şi vieţuim în lumina sfintelor Sale porunci. 

Minunat lucru. Harul mi-a dat a cunoaşte că toți cei ce iu- 
besc pe Dumnezeu şi păzesc poruncile Lui sânt plini de lumină 
şi asemenea Domnului; dară cei ce se împotrivesc lui Dum- 
nezeu sânt plini de întunerec şi asemenea vrăjmaşului. 

Și este firesc. Domnul este Lumină, şi El luminează pe robii 
Săi, dar cei ce slujesc vrăjmașului, de la dânsul au primit întu- 
nerecul. 


Am cunoscut cândva un băiețel. Avea un chip îngeresc, 
smerit, conştiincios, blând, cu fețişoara albă şi îmbujorată; ochi- 
şorii luminați, albaștri, plini de bunătate şi liniştii. Dar când a 
crescut, a început să trăiască în necurăţie şi a pierdut harul lui 
Dumnezeu; şi ajuns la vârsta de treizeci de ani se asemăna şi 
unui om, şi unui drac, şi unei fiare sălbatice, şi unui tâlhar, şi în- 
treg chipul său era scârbos şi cumplit. 

Am cunoscut aşijderea şi o fetiță de o mare frumuseţe, cu fa- 
ţa luminată şi plăcută, încât mulți îi zavistuiau frumuseţea. Dar 
prin păcate şi-a pierdut harul, şi-ţi era lehamite să te uiţi la ea. 

Dar am văzut şi altele. Am văzut oameni care au venit în 
monahism cu fețele urâţite de păcate şi de patimi, dar prin po- 
căinţă şi viaţă cinstită s'au schimbat şi au dobândit un foarte 
bineplăcut chip. 

Și mi-au mai dat Domnul a vedea la Vechiul Russikon, în 
vremea spovedaniei, pe un ieromonah-duhovnic în chipul lui 
Hristos. Stătea la spovedanie, negrăit strălucind, şi deşi părul îi 

era alb de bătrânețe, faţa îi era minunată şi tânără ca a unui 
băiețel. La fel l-am văzut şi pe un Episcop în vremea Liturghiei. 
L-am văzut şi pe Părintele Ioan din Kronstadt, care din fire era 
un om obişnuit la vedere, dar, prin harul lui Dumnezeu, faţa sa 
era de o frumuseţe îngerească şi doreai să te uiţi la el. 

Astfel, păcatul urâţeşte pe om, dar harul îl înfrumuseţează. 


Omul a fost luat dim pământ, însă Dumnezeu atât de mult l- 
au iubit, încât l-au înfrumusețat cu harul Său, şi omul s'a făcut 
asemenea Domnului. 

Este dureros că prea puţini sânt cei ce o ştiu, iar aceasta 
pentru că sântem mândri. Dar dacă ne-am smeri, Domnul ne-ar 
descoperi această taină, căci el mult ne iubeşte. 

Domnul au zis apostolilor: «Feţişorilor, nu aveţi ceva de 
mâncare?» (lo. 21: 5). Câtă dragoste vădesc aceste cuvinte! Dar 
Domnul nu numai pe apostoli, ci şi pe noi toţi la fel ne iubeşte. 

Când I-au spus Domnului: «lată muma Ta şi frații Tăi stau 
afară, căutând să grăiască Tie», El au răspuns: «Tot cel ce face 
voia lui Dumnezeu, acela este Mie mumă, şi soră, şi frate» (vezi 
Mt. 12: 47-50). 


Sânt oameni care zic că Dumnezeu nu este. Aceasta o zic 
fiindcă în inima lor vieţuieşte un duh mândru care le însuflă 
minciună asupra Adevărului şi asupra Bisericii lui Dumnezeu. 
Ei cred că sânt deştepţi, dar de fapt nici măcar nu înţeleg că 
acele gânduri nu sânt ale lor, ci purced de la vrăjmaşi; dar dacă 
cineva le primeşte în inimă şi le iubeşte, prin aceasta se înru- 
deşte cu duhul rău. Şi să nu dea Domnul cuiva să moară într'o 
astfel de stare. 

Dar în inima sfinților vieţuieşte harul Sfântului Duh, Care îi 

înrudeşte cu Dumnezeu, iar ei simt limpede că sânt fiii duhov- 
niceşti ai Tatălui Ceresc şi de aceea grăiesc: «Tatăl nostru» 
(Rom. 8: 15-16; Gal. 4: 6-7). 

Sufletul, la aceste cuvinte, se bucură şi se veseleşte. În Duhul 
Sfânt el ştie că Domnul ne este Tată. Noi, măcar că sântem zi- 
diți din pământ, dar Duhul Sfânt viază în noi şi ne face asemă- 
nători Domnului lisus Hristos, aşa cum copiii se aseamănă cu 
tatăl lor. 


Omul este zidit din pământ; ce lucru bun poate fi în el? 

Ci iată că milostivirea lui Dumnezeu a înfrumusețat omul cu 
harul Sfântului Duh, iar el s'a făcut asemenea lui lisus Hristos, 
Fiul lui Dumnezeu. 

Mare este această taină, mare şi mila lui Dumnezeu față de 
om. 

De ar şti toate noroadele pământului cât de mult iubeşte 
Domnul pe om, ar iubi pe Hristos şi smerenia Lui, și ar dori în- 
tru totul a se asemăna Lui. Însă omului însuşi aceasta îi este cu 
neputinţă, căci numai în Duhul Sfânt se face omul asemenea lui 
Hristos. Omul căzut se curăță prin pocăință şi se înnoieşte prin 
harul Sfântului Duh, şi se face întru totul asemenea Domnului. 

Atât este de mare mila lui Dumnezeu faţă de noi. 

Mulţămim Ție, Doamne, că ai dat pre pământ Duhul Sfânt, şi 
El învață sufletul a cunoaște ceea ce niciodată ar crede că ar 
putea cunoaşte. 

Duhul Sfânt ne învaţă smerenia lui Hristos, pentru ca sufletul 
nostru totdeauna să poarte în sine harul lui Dumnezeu care 
veseleşte sufletul; dar totodată Domnul dă sufletului durere pen- 
tru oameni, şi rugăciune cu lacrămi, ca toate noroadele să cu- 
noască pe Domnul şi să se desfete întru dragostea Sa. 

Cel ce a cunoscut dragostea lui Dumnezeu în Duhul Sfânt, 
acela nu cunoaşte odihnă nici ziua, nici noaptea; şi măcar că 
trupul 1 s'a făcut neputincios şi voiește să se întindă pe laviţă, 
chiar şi pe laviţă sufletul, neostoit, din toate puterile trage către 
Dumnezeu, Tatăl său. Domnul ne-au înrudit cu Sine. «Tu, Pă- 
rinte, întru Mine şi Eu întru Tine, ca şi ei întru noi una să fie» 
(lo. 17: 21). Astfel Domnul prin Duhul Sfânt ne face pe toți de 
un neam cu Dumnezeu Tatăl. 








XI 


PENTRU MAICA DOMNULUI 


cât este de bine totul când sufletul se află în dragos- 
tea lui Dumnezeu, cât de drag şi de vesel este totul. 
Dar şi în dragostea lui Dumnezeu sânt dureri, şi cu cât 
mai mare dragostea, cu atât mai mare durerea. Maica 
Domnului niciodată nu a greşit, în nici un gând, şi niciodată nu 
a pierdut harul, dar şi ea a suferit mari necazuri; dar când S'a 
aflat lângă cruce, durerea Ei a fost nemărginită ca noianul, iar 
chinurile sufletului ei nemăsurat mai mari decât chinul lui 
Adam când a fost izgonit din rai, căci dragostea Ei era nease- 
muit mai mare decât a lui Adam în rai. lar dacă Ea a rămas în 
viață, a fost numai fiindcă puterea Domnului o întărea, căci 
Domnul voia ca Ea să-l vadă Învierea, şi ca după Înălțarea Sa să 
rămână pe pământ drept mângâiere şi bucurie Apostolilor şi 
noului neam creştinesc. 





Noi nu ajungem la deplinătatea iubirii Maicii Domnului, şi 
de aceea nici putem deplin a înțelege durerea Ei. Dragostea Sa 
era desăvârşită. Ea nemărginit iubea pe Dumnezeu şi pe Fiul Ei, 
dar iubea şi norodul cu mare iubire. Şi ce trăia Ea când aceşti 
oameni pe care atâta îi iubea, şi cărora până întru sfârşit le dorea 
mântuirea, au răstignit pe preaiubitul Său Fiu? 

Aceasta a cuprinde nu putem, căci în noi este puţină dragoste 
pentru Dumnezeu şi pentru oameni. 

Precum dragostea Maicii Domnului era nemărginită şi de 
neajuns, aşa şi durerea Ei era nemărginită, şi de neajuns nouă. 


O, Preacurată Fecioară de-Dumnezeu-Născătoare, spune no- 
uă, pruncii tăi, cum, viețuind pre pământ, iubeai pre Fiul Tău şi 
Dumnezeu? Cum se veselea duhul Tău în Dumnezeu, Mântu- 
itorul Tău? Cum căutai asupra preafrumoasei Sale feţe şi cu- 
petai că acesta este Cel Căruia cu frică şi cu dragoste slujesc 
toate cereştile puteri? 

Spune nouă, ce simţea sufletul Tău când ţineai în mâinile 
Tale pre minunatul Prunc? Cum L-ai hrănit? Cum Te durea su- 
fletul când, împreună cu Iosif, trei zile L-ai căutat în Ierusalim? 
Ce munci ai trăit Tu când Domnul au fost vândut spre răstignire 
şi muncă pe cruce? 

Spune nouă care Ţi-a fost bucuria pentru Înviere, sau cum 
tânjea sufletul Tău după ce Domnul S'au înălţat? 

Sufletele noastre doresc a cunoaşte despre viaţa Ta împreună 
cu Domnul pe pământ, Tu însă nu ai dorit să aşterni acestea 
toate în scris, ci în tăcere ai învăluit taina Ta. 


Multe minuni şi milostiviri am văzut eu de la Domnul şi de 
la Maica Domnului, însă pentru asemenea dragoste nimica pot a 
răsplăti. 

Ce voi da Preasfintei Stăpâne, că nu Sa scârbit de mine când 
eram în păcat, ci milostiv m'a cercetat şi m'a înțelepțit? Eu nu 
am văzut-o, dar Duhul Sfânt mi-au dat să o cunosc din cuvintele 
Ei pline de har, şi se bucură duhul meu, şi trage sufletul meu 
către Ea cu dragoste, încât şi chemarea numelui Ei este dulce 
inimii mele. 

Când încă eram tânăr începător mă rugam odată înaintea 


PENTRU MAICA DOMNULUI 419 


icoanei Maicii Domnului, şi rugăciunea lui lisus a pătruns în 
inima mea şi a început singură să se rostească acolo. Iar altă da- 
tă, în biserică, am auzit cuvintele prorociei lui Isaia, şi la cu- 
vintele «Spălați-vă, curățiți-văy» (Is. 1: 16), mi-a venit gândul: 
«Poate că Maica Domnului a greşit cândva, fie şi în gând». Şi, 
minune, în inima mea, împreună cu rugăciunea un glas limpede 
a grăit: «Maica Domnului niciodinioară a greşit, nici măcar în 
gând). Astfel Duhul Sfânt a purtat mărturie în inima mea pentru 
curăţia Ei. Însă în vremea vieţii Sale pe pământ avea şi Ea o 
oarecare nedeplinătate şi unele greşeli nepăcătoase, din nedesă- 
vârşire. Aceasta se vede din Evanghelie, când, întorcându-se din 
Ierusalim, nu știa unde este Fiul Ei, şi apoi, împreună cu Iosif, 
trei zile L-a căutat (Lc. 2: 44-46). 


Sufletul meu este cuprins de frică şi de cutremur atunci când 
cuget la slava Maicii Domnului. 

Slabă îmi este mintea şi săracă, şi neputincioasă inima mea, 
sufletu-mi însă se bucură şi este tras a scrie despre Ea, fie şi câ- 
teva cuvinte. 

Teme-se sufletul meu a se atinge de acestea, însă dragostea 
mă sileşte a nu-mi ascunde mulțămita pentru ale Ei milosârdii. 

Maica Domnului nu a aşternut în scris nici gândurile Sale, 
nici iubirea Sa către Dumnezeul şi Fiul Ei, nici suferinţele 
sufletului Ei la răstignire, căci noi tot nu am putea a le cuprinde, 
fiindcă dragostea Ei pentru Dumnezeu este mai puternică şi mai 
fierbinte decât dragostea Serafimilor şi Heruvimilor, şi de Dân- 
sa se minunează toate cereştile puteri ale îngerilor şi ale arhan- 
ghelilor. 

Și măcar că viaţa Maicii Domnului este ca şi acoperită de o 
sfântă tăcere, dară Domnul au dat Bisericii noastre Dreptslă- 
vitoare a cunoaşte că Ea îmbrăţişează întreaga lume întru a Sa 
iubire, şi în Duhul Sfânt vede toate noroadele de pe pământ, şi, 

asemenea Fiului Ei, pentru toți o doare şi pe toți miluieşte. 

O, de am şti cât iubeşte Preasfânta pe toți cei ce păzesc po- 
runcile lui Hristos, şi cum o doare, şi se mâhneşte pentru cei ce 
nu se îndreptează. Am cercat aceasta asupră-mi. Nu mint, gră- 
lesc înaintea feței Dumnezeului pe Carele cunoaşte sufletul 
meu: în duh eu cunosc pe Precista Fecioară. Eu nu am văzut-o, 
dar Duhul Sfânt mi-au dat să o cunosc şi să-i cunosc iubirea 
către noi. De nu ar fi fost a Sa milosârdie, demult aş fi pierit; 
dară Ea a voit a mă cerceta şi a mă înţelepţi, spre a nu greşi. Ea 
mi-a spus: «Nu-mi este plăcut a privi asupra ta şi a vedea ce 
faci». lar cuvintele Ei erau plăcute, line, blânde şi lucrătoare 
asupra sufletului. Au trecut mai mult de patruzeci de ani, dar 
sufletul meu nu poate uita acele dulci cuvinte, şi nu ştiu ce voi 
răsplăti eu, păcătosul, pentru acea dragoste către mine, necu- 
ratul, şi cum voi mulțămi bunei, milostivitoarei Maicii Domnu- 
lui. 

Cu adevărat Ea este Ocrotitoarea noastră înaintea lui Dum- 
nezeu, şi singur numele Ei îmbucură sufletul. Dar și tot cerul şi 
pământul se bucură de dragostea Ei. 

Minunat lucru, şi de neajuns. Ea viețuieşte în ceruri, şi neîn- 
cetat vede slava lui Dumnezeu, dar nu ne uită nici pe noi, lip- 
siţii, şi cu milosârdia Sa acoperă întreg pământul şi toate noroa- 
dele. 

Și pe această Preacinstită Maică a Sa Domnul au dăruit-o 
nouă. Ea este bucuria noastră şi nădejdea. Ea este Maica noastră 
după duh, şi aproape nouă după fire, ca om, şi tot sufletul creş- 
tin tinde către Dânsa cu dragoste. 

re cei ce Mă iubesc, Eu iubesc, şi pre cei ce Mă pro- 
slăvesc, îi proslăvesc», zice Domnul (Pilde 8: 17; 1 
Împ. 2: 30). 

Dumnezeu Se proslăveşte întru Sfinți, iar Sfinţii 
sânt proslăviți de Dumnezeu. 

Slava carea o dă Domnul Sfinţilor este atât de mare, că dacă 
oamenii ar vedea un sfânt aşa cum este, de cucernicie și de frică 
ar cădea la pământ, căci omul 'trupesc nu poate purta slava unei 
IViri cereşti. 

Nu vă uimiţi de aceasta. Domnul într'atât au iubit zidirea Sa, 
încât au dat omului din belşug Duhul Sfânt, iar în Duhul Sfânt 
omul s'a asemănat cu Dumnezeu. 

De ce dară atât de mult au iubit Domnul pe om? Pentru că El 
este Însăşi Iubirea; şi iubirea aceasta este cunoscută în Duhul 
Sfânt. 





În Duhul Sfânt cunoaşte omul pe Domnul, pe Făcătorul său, 
şi Duhul Sfânt umple cu harul Său întreg omul: şi sufletul, şi 
mintea, şi trupul. 

Domnul au dat Sfinților harul Său, iar ei L-au iubit şi s'au 
alipit de Dânsul până întru sfârşit, căci îndulcirea iubirii lui 

Dumnezeu nu dă putinţa a iubi lumea şi frumuseţea el. 

Și dacă este aşa încă de pe pământ, cu atât mai mult în cer 
Sfinții în dragoste sânt împreunaţi cu Domnul. lar dragostea 
aceasta este negrăit de dulce, purcezând de la Duhul Sfânt, şi 
toate cereştile puteri din ca se hrănesc. 

Dumnezeu este dragoste; şi în sfinți, Duhul Sfânt este dra- 
goste. 

În Duhul Sfânt se cunoaşte Domnul. În Duhul Sfânt se mă- 
reşte Domnul în ceruri. În Duhul Sfânt slăvesc Sfinții pe Dum- 
nezeu, şi cu darurile Duhului Sfânt proslăveşte Domnul pe 
Sfinți, şi slavei acesteia nu este sfârşit. 


Multora li se pare că Sfinți sânt departe de noi. Dar ci sânt 
departe de cei ce înşişi s'au îndepărtat, şi foarte aproape de cei 
ce păzesc poruncile lui Hristos şi au harul Sfântului Duh. 

În ceruri totul viază şi se mişcă în Duhul Sfânt, şi pe pământ 
este acelaşi Duh Sfânt. El viază în Biserica noastră; El viază în 
taine; El este în Sfânta Scriptură; El este în sufletele credin- 
cioşilor. Duhul Sfânt pe toți împreunează, şi de aceea Sfinții ne 
sânt apropiați; iar când ne rugăm lor, în Duhul Sfânt ei aud ru- 
găciunile noastre, şi sufletele noastre simt că se roagă pentru 
noi. 


Cât de fericiți și de binecuvântați sântem noi, pravoslavnicii 
creştini, că Domnul au dat nouă viața în Duhul Sfânt, şi El 
veseleşte sufletele noastre. Dar trebuie să-L păstrăm cu înțelep- 
ciune, căci pentru un singur gând rău El părăseşte sufletul, şi nu 
mai avem atunci dragostea lui Dumnezeu, nu avem îndrăznire 
în rugăciune, nu mai este nici nădejdea cu tărie că vom dobândi 
ceea ce cerem. 

Sfinții viețuiesc în altă lume, iar acolo în Duhul Sfânt văd 
slava lui Dumnezeu şi frumuseţea feței Domnului. Dar în ace- 
laşi Duh Sfânt ei văd viața noastră şi faptele noastre. Ei cunosc 
durerile noastre şi aud rugăciunile noastre fierbinți. Vieţuind pe 
pământ, ei s'au învățat dragostea lui Dumnezeu de la Duhul 
Sfânt; iar cel ce are dragoste pe pământ, cu ca se va muta în 
vecinica viaţă, în Împărăţia Cerului, unde dragostea creşte şi va 
fi desăvârşită. lar dacă aci iubirea nu poate uita pe fratele, cu 
atât mai mult sfinții nu ne uită şi se roagă pentru noi. 


Domnul au dăruit Sfinţilor Duhul Sfânt, şi ei în Duhul Sfânt 
ne iubesc. Sufletele Sfinţilor cunosc pe Domnul şi bunătatea Sa 
față de om, şi de aceea duhul lor arde de dragoste pentru norod. 
Ei, câtă vreme încă viețuiau pe pământ, nu puteau auzi fără du- 
rere de vreun om păcătos şi, în rugăciuni, vărsau lacrămi pentru 
ei. 

Duhul Sfânt i-au ales spre a se ruga pentru întreaga lume și 
le-au dat izvoare de lacrămi. Duhul Sfânt dă aleşilor Săi atât de 
multă dragoste, încât sufletele lor sânt cuprinse ca şi cu o fla- 
cără de dorul ca toți oamenii să se mântuiască şi să vază slava 
Domnului. 


Sfinții care au bineplăcut Domnului au ajuns în Cereasca 
Împărăţie şi acolo văd slava Domnului nostru isus Hristos; dar 
în Duhul Sfânt ei văd şi suferinţele celor de pe pământ. Domnul 
le-au dat un atât de mare har, încât cuprind cu dragostea întrea- 
ga lume. Ei văd şi ştiu cum neputințăm noi din pricina durerilor, 
cum se secătuieşte lăuntrul nostru, cum negrijania a ferecat su- 

fletele noastre, şi fără încetare mijlocesc pentru noi înaintea lui 
Dumnezeu. 

Sfinţii se bucură de pocăința noastră şi se întristează când 
oamenii părăsesc pe Dumnezeu, asemănându-se dobitoacelor 
celor fără de minte. Îi doare că oamenii pe pământ viețuiesc ne- 
înțelegând că dacă s'ar iubi unul pe altul, pe pământ ar fi 
slobozenie de păcat; iar unde nu este păcat, acolo — bucurie şi 
veselie de la Duhul Sfânt; încât oriunde ţi-ai întoarce ochii, totul 
ar fi drag, iar sufletul s'ar minuna de ce îi este atât de bine şi ar 
slavoslovi pe Dumnezeu. 


Chemaţi cu credință pe Maica Domnului şi pe Sfinți şi ru- 
gați-vă lor. Ei aud rugăciunile noastre şi cunosc până şi cugetele 
noastre. 

Și nu vă uimiţi de aceasta. Tot cerul Sfinţilor viază în Duhul 
Sfânt, iar Duhului Sfânt nimic în întreaga lume Îi este ascuns. 
Nici eu nu înţelegeam mai nainte cum Sfinții, locuitorii cerului, 
pot vedea viața noastră, dar când Maica Domnului m'a vădit 
pentru păcate, am înţeles că în Duhul Sfânt ei ne văd şi cunosc 
întreagă viața noastră. 


Sfinții aud rugăciunile noastre şi au de la Dumnezeu putere a 
ne ajuta. Aceasta o ştie întregul neam creştinesc. 

Mi-a povestit Părintele Roman, fiul Părintelui Dosithei, că 
atunci când era băieţel mic în lume i s'a întâmplat să trebuiască 
să treacă Donul iarna, şi iată calul lui a căzut într'o copcă, şi se 
ducea cu sanie cu tot sub gheaţă. El, băieţelul cel mic, strigă: 
«Sfinte Nicolae, ajută-mi să trag, calul!», şi trase de hamuri; şi 
aşa a scos calul cu sania de sub gheață. 

Iar Părintele Matthei, care era din acelaşi sat cu mine, când 

era copil păştea oile tatălui său, ca Prorocul David. El însuşi nu 
era mai înalt decât o oaie. Fratele lui mai mare lucra de cealaltă 
parte a unui câmp mare: deodată vede că lupii se năpustesc 
asupra lui Mişa — aşa se numea Părintele Matthei în lume — dar 
micul Mişa strigă: «Sfinte Nicolae, ajută-mi!»y; şi de-abia a stri- 
gat, că lupii s'au întors îndărăt, şi nici un rău nu i-au făcut, nici 
lui, nici turmei. lar apoi multă vreme la noi în sat râdeau şi zi- 
ceau: «Pe Mişa tare l-au speriat lupii, dar Sfântul Nicolae l-a 
izbăvit». 

Şi cunoaştem o mulțime de împrejurări când Sfinții numai- 
decât ne vin în ajutor, de îndată ce îi chemăm. Din aceasta vădit 
este că rugăciunile noastre le aud toate cerurile. 


Sfinții sânt asemănători Domnului, dar şi toți cei ce păzesc 
“poruncile lui Hristos se aseamănă Lui; însă cei ce viețuiesc 
după patimile lor şi nu se căiesc, se aseamănă vrăjmaşului. Cred 
că dacă această taină s'ar descoperi oamenilor, ei ar înceta să 
mai slujească vrăjmaşului, ci fiecare, din toate puterile ar tinde 
a cunoaşte pe Domnul şi a se asemăna Lui. 


Sfinții au fost oameni ca noi toţi. Mulţi dintre ei s'au întors 
de la păcate mari, dar prin pocăință au dobândit Cereasca Împă- 
răție. Și toți cei ce ajung acolo, ajung prin pocăinţa pe carea ne- 
au dăruit-o Milostiv Domnul prin ale Sale patimi. 


În Împărăţia Cerului, unde sânt Domnul şi Precista Maica 
Sa, viețuiesc toţi Sfinţii. Acolo sânt Strămoşii şi Patriarhii care 
cu bărbăţie şi-au purtat credința. Acolo Prorocii care au primit 

Duhul Sfânt, şi prin cuvântul lor au chemat norodul către Dum- 
nezeu. Acolo sânt apostolii care au murit pentru a propovădui 
Evanghelia. Acolo sânt Mucenicii, care pentru dragostea lui 
Hristos cu bucurie şi-au dat viața. Acolo sânt Sfinţii, care au 
urmat Domnului şi au purtat povara turmei lor duhovniceşti. 
Acolo sânt Cuvioşii postnici şi nebunii pentru Hristos, care prin 
nevoință au biruit lumea. Acolo sânt toţi drepții care au păzit 
poruncile Domnului şi au biruit patimile. 

Către acel minunat Sfânt Sobor, pe care Duhul Sfânt l-au 
adunat, acolo trage sufletul meu. Însă, vai mie! Pentru că nu am 
smerenie, Domnul nu-mi dă putere spre a mă nevoi, şi neputin- 
cios duhul meu se stinge ca o lumânare mică, iară duhul Sfin- 
ților ardea cu flacără fierbinte, şi nu numai că nu se stingea de 
viforul ispitelor, ci şi mai mult se aprindea. Ei umblau cu pi- 
cioarele pe pământ, şi cu mâinile lor lucrau, dară duhul lor pu- 
rurea petrecea în Dumnezeu şi nu voiau ca mintea să li se abată 
de la pomenirea lui Dumnezeu. Pentru dragostea lui Hristos ei 
răbdau toate scârbele pe pământ şi nu se înfricoşau de nici o 
suferință, şi astfel proslăveau pe Domnul. Pentru aceasta Dom- 
nul au iubit şi au proslăvit pe dânşii, şi au dăruit lor vecinica 
Împărăţie împreună cu Sine. 

postolii, după Înălţarea Domnului, sau întors, precum 
este scris în Evanghelie, cu bucurie mare (Lc. 24: 52). 

Domnul ştie bucuria ce au dat lor; şi sufletele lor 
au trăit acea bucurie. 

Cea dintâi bucurie a lor era aceea că au cunoscut pe adevă- 
ratul Domn lisus Hristos. 

Cea de-a doua bucurie — căci Îl iubeau. 

Cea de-a treia — căci cunoşteau vecinica cerească viaţă. 

Şi cea de-a patra bucurie — doreau lumii mântuirea ca şi lor 
ÎNŞIŞI. 

lar apoi se bucurau căci cunoşteau Duhul Sfânt şi vedeau 
cum lucrează în el. 





Apostolu cutreierau pământul şi grăiau norodului cuvântul 
despre Domnul şi despre Împărăţia Cerului, dar sufletele lor 
tânjeau şi însetau a vedea pe iubit Domnul, şi de aceea nu se 
temeau de moarte, ci cu bucurie o întâmpinau, iar dacă voiau să 
trăiască pe pământ era numai pentru norodul pe care îl iubeau. 

Apostolii iubeau pe Domnul şi de aceea nu se temeau de nici 
o suferinţă. Ei iubeau pe Domnul, iubeau și norodul, iar această 
dragoste îndepărta de la ei toată frica. Nu se temeau nici de su- 
)ferinţe, nici de moarte, şi de aceea Domnul i-au trimis în lume 

ŞI până astăzi sânt i sânt monahi ce cunosc dragostea lui Dum- 


nezeu şi tind către ea zi şi e ea zi şi noapte. i ei ajută lumii cu rugăciu- 


nca şi cu scrierile, însă această grijă este mai mult a Păstorilor 


Bisericii, care poartă în sine un atât de mare har, încă 


Poe aie i A 
amenii ar putea vedea slava acestui acestui har lun lumea întreagă Ss ar 
imi de ca; dar Domnul au ascuns-o, 1ns-0, pentru ci ca slujitorii S; Săi să 


nu se mândr ească, ci să se mântuiască în smerenie. 








Pe episcopi Domnul îi cheamă a paşte turma sa, și în dar le 
dă harul Sfântului Duh. Duhul Sfânt, s'a zis, este cel care a pus 
episcopi în Biserică, şi în Duhul Sfânt ei au stăpânirea de a lega 
şi dezlega păcatele. Iar noi sântem oile Domnului, pe care EI le- 
au iubit până în sfârşit, şi ne-au dat sfinți păstori. 

Ei sânt urmașii Apostolilor şi după harul dat lor ne aduc 
către Hristos. Ei ne învaţă pocăinţa; ei ne învaţă a păzi porun- 
cile lui Hristos. Ei ne grăiesc cuvântul lui Dumnezeu, pentru ca 
noi să cunoaştem pe Domnul. Ei ne povăţuiesc pe calea mân- 
tuirii şi ne ajută a ajunge la înălțimea smereniei duhului lui 
Hristos. Ei adună în staulul Bisericii oile mâhnite şi risipite ale 
lui Hristos, ca sufletele lor să afle odihnă în Dumnezeu. 

Ei se roagă pentru noi lui Dumnezeu, ca toţi să ne mântuim. 
Ca prieteni ai lui Hristos ei pot îndupleca pe Domnul: celor vii 
să ceară smerenie și harul Sfântului Duh, celor adormiţi — 
iertarea greşalelor; iar Bisericii — pace şi slobozenie. 

Ei poartă în sine Duhul Sfânt, şi în Duhul Sfânt ne iartă gre- 
şalele. Ei au cunoscut pe Domnul în Duhul Sfânt şi, asemenea 
îngerilor, cu mintea văd pe Dumnezeu. Ei sânt puternici şi a 
smulge mintea noastră de pe pământ, și a o ţintui în Dumnezeu. 

Ei se întristează când văd că întristăm pe Dumnezeu şi nu 
lăsăm Duhul Sfânt a viețui în noi. Asupra lor apasă durerile în- 
tregului pământ şi sufletele lor sânt trase de iubirea lui Dum- 

nezeu, şi neîncetat se roagă, ca să ceară pentru noi mângâiere în 
dureri şi pace întregii lumi. 

Cu rugăciunile lor înflăcărate ne trag şi pe noi a sluji lui 
Dumnezeu în duhul smereniei şi iubirii. 

Pentru smerenia lor şi dragostea pentru norod îi iubeşte 
Domnul. Ei petrec într'o mare osteneală şi nevoință, şi pentru 
aceea sânt îmbogățiți cu al Sfinților cuget, a căror viață o 
urmează. 

Domnul atâta ne-au iubit, că pentru noi au pătimit pe cruce; 
iar suferințele Sale au fost atât de mari, cât a le cuprinde nu pu- 
tem, căci puțin iubim pe Domnul. Astfel şi păstorii noştri du- 
hovniceşti suferă pentru noi, măcar că adesea noi nu le vedem 
suferințele. Şi cu cât mai mare dragostea păstorului, cu atât mai 
mare suferința sa; iar noi, oile, datori sântem să înţelegem 
aceasta, şi să ne iubim și cinstim păstorii. 


Fraţilor, să stăm în ascultarea păstorilor noştri, iar atunci va 
fi obștească pace, iar Domnul, în Duhul Sfânt, va rămâne cu noi 
toți. 


Înaltă faţă este preotul, slujitorul înaintea Prestolului lui 
Dumnezeu. Cel ce îl mâhneşte, mâhneşte Duhul Sfânt Care vie- 
țuiește într'însul. 

Ce vom zice atunci de episcopi? Episcopilor le este dat un 
mare har al Duhului Sfânt; ei sânt puşi mai presus de toți; ei ca 
nişte vulturi se ridică spre înălţimi şi de acolo caută asupra ne- 
sfârşitelor întinderi, şi în cugetul cuvântării de Dumnezeu pasc 
turma lui Hristos. 


Duhul Sfânt, s'a zis, au pus în Biserică pe episcopi spre a 
păstori turma lui Hristos (Fap. 20: 28); şi dacă oamenii şi-ar 

aduce aminte de aceasta, ar iubi pe păstori cu mare dragoste şi 
s'ar bucura sufleteşte la vederea păstorului. Cel ce poartă în sine 
harul Sfântului Duh ştie despre ce vorbesc. 

Un om smerit şi blând mergea cu soţia sa şi cu cei trei copii. 
S'a întâmpinat cu un arhiereu ce mergea în trăsură, iar când 
țăranul i s'a înclinat cucernic, a văzut pe arhiereul ce-l binecu- 
vânta într'un foc al harului. 

Dar poate cineva ar întreba: «Dacă Duhul Sfânt au pus pe 
episcopi şi povăţuieşte prin ei, atunci de ce nu avem pace şi nu 
propăşim?» 

Pentru că nu gândim drept în privinţa stăpânirilor de Dum- 
nezeu puse, şi astfel ne facem neascultători. Dar dacă ne-am da 
voii lui Dumnezeu, degrab am propăşi, căci Domnul iubeşte 
sufletul smerit şi ascultător, şi Însuşi îl povățuieşte, dar pe cel 
neascultător El răbdător şi milostiv îl aşteaptă, când se va în- 
drepta. Domnul cu înţelepciune povăţuieşte sufletul prin harul 
Său, ca un bun învăţător şi tată adevărat. Dar şi tatăl adevărat 
mai greşeşte — Domnul însă este totdeauna adevărat. Şi în- 
vățătorul nu toate ştie, Domnul însă este atoateştiutor. 


Toate nefericirile vin din faptul că nu întrebăm pe Bătrânii 
puşi a ne povăţui, şi că păstorii nu întreabă pe Domnul cum tre- 
buie să lucreze. Dacă Adam ar fi întrebat pe Domnul când Eva 
i-a dat a gusta rodul, Domnul l-ar fi luminat şi Adam nu ar fi 
greşit. Şi spun despre mine însumi: toate păcatele şi greşalele 
mele au venit fiindcă în ceasul ispitei sau nevoii nu am chemat 
pe Domnul; dar acum m'am învăţat a cerşi bunătăţii lui Dum- 
nezeu, iar Domnul, pentru rugăciunile duhovnicului, mă pă- 
zeşte. 

Aşa şi arhiereii, măcar că au darul Sfântului Duh, dar nu 
toate le înţeleg cum trebuie şi de aceea, în ceasul nevoii, trebuie 
să caute luminare de la Domnul; dar ei lucrează după mintea lor 
şi astfel întristează milosârdia lui Dumnezeu, şi seamănă 
turburări. Cuviosul Serafim spune că atunci când dădea sfaturi 


PENTRU PĂSTORI ŞI DUHOVNICI 431 


din mintea sa se întâmpla să fie greşeli; iar greşelile pot fi mici, 
dar ele pot fi mari. Astfel, toţi trebuie să se înveţe a cunoaşte 
voia lui Dumnezeu; iar de nu ne vom învăţa, niciodată nu vom 
cunoaşte această cale. 

Domnul au zis: «Cheamă pre Mine în ziua necazului tău, şi 
te voi scoate, şi Mă vei proslăvi» (Ps. 49: 15). Domnul în Duhul 
Sfânt luminează omul; dar fără Duhul Sfânt nici un om nu poate 
cugeta drept. Până la venirea Duhului Sfânt şi Apostolii erau 
neîntăriți şi neînţelepţi, încât Domnul le-au zis: 

«Până când vă voi suferi?» (Mt. 17: 17). 


Domnul au pus în Sfânta Biserică păstori, iar ei slujesc în 
chipul lui Hristos şi le este dată stăpânirea a ierta păcatele în 
Duhul Sfânt. 

Tu poate vei gândi: Cum poate acel episcop, sau duhovnic, 
sau preot a avea Duhul Sfânt, când lui îi place să mănânce, şi 
are şi alte neputinţe? Ci eu îti zic: Este cu putință, dacă nu 
primeşte gânduri rele; aşa că şi de are un neajuns, acesta nu 
împiedică harul a viia în sufletul lui, asemenea unui pom în- 
verzit ce are câteva crăci uscate, dar aceasta nu-l împiedică a 
rodi; sau, în ogor este mult grâu, şi deşi prin el creşte şi ne- 
ghină, totuşi aceasta nu-l împiedică a creşte. 


PENTRU DUHOVNICI 


n vremea Marelui Post, la vecernie, în Vechiul Rus- 
sikon Domnul au dat unui monah să-l vadă pe Iero- 
shimonahul Avraamie în chipul lui Hristos. Starețul- 
duhovnic stătea şi spovedea cu epitrahilul pe dânsul. 
Când acel monah s'a dus să se spovedească l-a văzut pe 
duhovnic, un bătrân cărunt, că are fața tânără ca a unui băieţel, 
şi întreg strălucea, şi era asemenea lui Hristos. Atunci a înțeles 

monahul că duhovnicul îşi săvârşeşte slujba în Duhul Sfânt şi că 
prin Duhul Sfânt se iartă greşalele celui ce se căieşte. 


De ar vedea oamenii în ce slavă slujeşte preotul, ar cădea jos 
la această vedenie; iar dacă însuşi preotul s'ar vedea în câtă 
cerească slavă se află slujind, s'ar face un mare nevoitor, ca 
întru nimic să scârbească harul Sfântului Duh ce viază în el. 

Scriu aceste rânduri, şi se bucură duhul meu că păstorii noş- 
tri se aseamănă Domnului lisus Hristos. Dar şi noi, oile, măcar 
că avem har puţin, totuşi ne asemănăm Domnului. Oamenii nu 
cunosc această taină, dar loan de-Dumnezeu-cuvântătorul lim- 
pede a zis: «Vom fi asemenea Lui — iar aceasta nu numai după 
moarte, ci încă de acum, căci Milostiv Domnul au dat pe 
pământ Duhul Sfânt, şi Duhul Sfânt viază în Biserica noastră; 
El viază în păstorii cei neprihăniţi; El viază în inimile credin- 
cioşilor;, El învaţă sufletul nevoinţa; El dă puterea a împlini 
poruncile Domnului; El ne povăţuieşte întru tot adevărul; El 
într'atâta au înfrumusețat omul, că omul s'a făcut asemenea 
Domnului. 


Trebuie să ne amintim întotdeauna că duhovnicul îşi să- 
vârşeşte slujirea în Duhul Sfânt, şi pentru aceea trebuie să ne 
cucerim înaintea lui. Credeţi-mă, fraților, că dacă se întâmplă 
cuiva a muri de față cu duhovnicul, și cel ce moare va zice du- 
hovnicului: «Părinte sfinte, blagosloveşte-mă să văz pre Dom- 
nul întru Împărăţia Cerului», şi de va zice duhovnicul: «Mergi, 
fiule, şi vezi pre Domnul, va fi lui după binecuvântarea du- 
hovnicului, căci Duhul Sfânt şi în cer, şi pe pământ acelaşi este. 

Mare putere au rugăciunile duhovnicului. Pentru mândrie 
mult am suferit eu de la draci, însă Domnul mau smerit şi mau 
miluit, pentru rugăciunile duhovnicului, iar acum Domnul mi- 
au descoperit că asupra lor odihneşte Duhul Sfânt, şi de aceea 
mult cinstesc pe duhovnici. Pentru rugăciunile lor noi primim 
harul Sfântului Duh şi bucurie întru Domnul, Care ne iubeşte şi 
ne-au dat tot ce este de trebuință mântuirii sufletului. 


Dacă omul nu spune totul duhovnicului calea lui va fi strâm- 
bă şi nu va duce la mântuire, dar cel ce spune totul merge drept 
în Împărăţia Cerului. 

Un monah m'a întrebat: «Spune-mi, ce să fac ca să-mi în- 
dreptez viaţa?» Acestuia îi plăcea să mănânce mult, şi în afara 
vremii rânduite. lar eu îi zic: «Scrie în fiecare zi cât ai mâncat şi 
ce ai gândit, şi seara citeşte-i duhovnicului». El îmi zice: «Asta 
nu pot să fac». 

Astfel nu a putut birui puţină ruşine şi să-şi spovedească 
neputința, şi de aceea nu s'a îndreptat, şi a murit de dambla. 
lerte Domnul pe fratele nostru, iar pe noi să ne izbăvească de 
astfel de moarte. 


Cine voieşte neîncetat a se ruga trebuie să se îmbărbăteze şi 
să fie înţelept, şi în toate să-şi întrebe părintele duhovnicesc. lar 
dacă însuşi duhovnicul nu este cercat în rugăciune, totuşi în- 
treabă-l, şi pentru smerenie Domnul te va milui şi te va păzi de 
toată calea rătăcită; dar dacă tu cugeţi că duhovnicul este ne- 
cercat, că trăieşte în deşertăciuni, că eu însumi mă voi călăuzi 
după cărți, vei fi pe o cale primejdioasă şi nu eşti departe de 
rătăcire. Cunosc mulți dintre aceia care s'au înşelat în gândurile 
lor, şi din pricina dispreţuirii duhovnicului nu au propăşit. Ei 

uită că în taine lucrează harul Sfântului Duh, care har ne ṣi mân- 
tuieşte. Astfel vrăjmaşul înşală pe nevoitori ca să nu mai fie ru- 
gători, dar Duhul Sfânt înţelepţeşte sufletul atunci când ascul- 
tăm sfaturile păstorilor noştri. 


Prin duhovnic Duhul Sfânt este Cel ce lucrează în taine, şi de 
aceea când ieşi de la duhovnic sufletul se simte înnoit în pace şi 
dragoste către aproapele, dar dacă ieşi de la duhovnic turburat, 
înseamnă că nu te-ai spovedit curat şi că însuți nu ţi-ai iertat din 
suflet fratele pentru greșalele sale. 


Duhovnicul trebuie să se bucure atunci când Domnul îi adu- 
ce vreun suflet la pocăință şi, după harul ce-i este dat, dator este 
să tămăduiască acel suflet, iar pentru aceasta va primi de la 
Dumnezeu mare milă, ca un bun păstor al oilor sale. 

PENTRU MONAHI 


nii zic că monahii trebuie să slujească lumii, ca să nu 
mănânce pâinea norodului degeaba; dar trebuie să se 
înțeleagă în ce anume stă acea slujire şi în ce chip 
trebuie ei să ajute lumea. 

Monahul este un rugător pentru întreaga lume; el plânge pen- 
tru întreaga lume, şi aceasta este lucrarea lui de căpetenie. 

Cine îl îndeamnă să plângă pentru întreaga lume? 

Îl îndeamnă Domnul lisus Hristos, Fiul lui Dumnezeu. El dă 
monahului dragostea Sfântului Duh, şi din această dragoste 
inima monahului necontenit se întristează pentru norod, că nu 
toți se mântuiesc. Însuşi Domnul într'atâta Se întrista pentru 
norod, că S'au dat pe Sine morţii pe cruce. Și Maica Domnului 
aceeaşi durere pentru oameni purta în inima Ei. ŞI Ea, asemenea 
Fiului Său iubit, tuturor până în sfârşit le dorea mântuirea. 

Pe acelaşi Duh Sfânt L-au dat Domnul Apostolilor şi Sfin- 
ților noştri Părinţi, şi păstorilor Bisericii. În aceasta stă slujirea 
noastră lumii, şi de aceea nici păstorii Bisericii, nici monahii nu 
trebuie să se îndeletnicească cu lucruri lumești, ci să urmeze 
Maicii Domnului, Carea în Biserică, în „Sfânta sfintelor”, zi şi 
noapte se învăţa în legea Domnului şi petrecea în rugăciune 
pentru norod. 


Nu este treaba monahului să slujească lumii din truda mâinil- 

or sale. Aceasta este lucrul mirenilor. Omul lumesc puţin se 
roagă, dar monahul întotdeauna. Mulţămită monahilor pe pă- 
mânt niciodată nu se curmă rugăciunea; şi în aceasta stă folosul 
întregii lumi, căci lumea stă prin rugăciune; dar când va slăbi 
rugăciunea, lumea va pieri. 

Și ce poate face monahul cu mâinile sale? Să câştige zilnic o 
rublă: ce este asta la Dumnezeu? În acelaşi timp, un singur gând 
plăcut lui Dumnezeu face minuni. O vedem din Scripturi. 

Prorocul Moisi în gând se ruga, şi Domnul i-au zis: «Moisi, 
ce strigi către Mine?y, şi au izbăvit pe israiliteni de la pieire 
(leş. 14: 15). Antonie cel Mare ajuta lumii prin rugăciune, iar 
nu cu mâinile. Cuviosul Serghie cu post şi rugăciune a ajutat 
poporului rus să se slobozească de subt jugul tătarilor. Cuviosul 
Serafim în gând se ruga, şi Duhul Sfânt S'au pogorât asupra lui 
Motovilov. Iată lucrul monahilor. 

Dar dacă monahul este negrijuliu şi nu a ajuns la aceea ca 
sufletul său pururea să vază pe Domnul, atunci să slujească 
închinătorilor şi să ajute mirenilor din truda sa. Şi aceasta este 
plăcut lui Dumnezeu; dar să ştii că este departe de monahism. 


Monahul dator este să se lupte cu patimile şi cu ajutorul lui 
Dumnezeu să le biruiască. Monahul uneori trăieşte fericirea în 
Dumnezeu, şi trăieşte ca în raiul lui Dumnezeu, iar uneori plân- 
ge pentru întreaga lume, căci doreşte ca toți oamenii să se mân- 
tuiască. 

Astfel a învăţat Duhul Sfânt pe monah să iubească pe Dum- 
nezeu şi să iubească lumea. 

Poate vei zice că acum nu mai sânt astfel de monahi care să 
se roage pentru întreaga lume; dar eu îţi spun că atunci când nu 
vor mai fi rugători pe pământ lumea se va sfârşi, vor veni mari 
năpaste; şi încă de acum sânt în lume. 

Lumea stă prin rugăciunile Sfinților; şi monahul este chemat 

a se ruga pentru întreaga lume. Întru aceasta stă slujirea lui, şi 
de aceea nu îl împovăraţi cu îndeletniciri lumeşti. Monahul tre- 
buie să viețuiască în neîntreruptă înfrânare, iar de se va ocupa 
cu îndeletniciri lumeşti va fi nevoit să mănânce mai mult; iar 
aceasta ar fi o pagubă tuturor, căci dacă mănâncă mai mult nu 
se mai poate ruga cum se cuvine, căci harul iubeşte a vieţui 
într'un trup uscat. 


Lumea crede că monahii sânt un neam nefolositor. Dar ne- 
drept gândesc astfel. Ei nu ştiu că monahul este un rugător pen- 
tru întreaga lume; nu văd rugăciunile lui, şi nu ştiu cum le 
primeşte milostiv Domnul. Monahii duc o luptă mare cu pati- 
mile, iar pentru această luptă vor fi mari înaintea lui Dumnezeu. 

Eu însumi sânt nevrednic a mă numi monah. Mai mult de 
patruzeci de ani am viețuit în mănăstire de când m'am numărat 
între cei începători; dar cunosc monahi care sânt apropiați lui 
Dumnezeu şi Maicii Domnului. Domnul ne este atât de apro- 
piat; mai apropiat decât aerul pe care-l răsuflăm. Aerul pătrunde 
înlăuntrul trupului nostru şi ajunge până la inimă, dară Domnul 
viază în însăşi inima omului: «Lăcui-voi întru ei şi voi umbla... 
şi voi fi lor Dumnezeu, şi ei vor fi mie fii şi fiice, grăieşte 
Domnul» (2 Cor. 6: 16-18). 

lată bucuria noastră: Domnul este cu noi, şi întru noi. 

Oare toți cunosc aceasta? Din nefericire, nu toți, ci doar cei 
ce s'au smerit înaintea lui Dumnezeu şi şi-au părăsit propria 
voie, căci Domnul celui mândru se împotriveşte şi nu viază de- 
cât în inima smerită. Domnul se bucură când ne amintim de a 
Sa milosârdie şi ne asemănăm Lui prin smerenie. 


Precum lui Luca şi Cleopa le ardea inima când mergea cu ei 
Domnul, aşa şi acum multor monahi le arde inima de dragoste 

pentru Domnul, şi sufletul lor întru smerenia duhului şi în 
dragoste s'a ahpit de Cel Unul Dumnezeu. Dar sufletul mona- 
hului împătimit de bani sau de materie, sau şi de orice lucru 
pământesc, nu poate iubi pe Dumnezeu cum se cuvine, căci 
mintea i se împarte între Dumnezeu şi între materie, iar Domnul 
au zis că nu putem sluji la doi stăpâni. Aşa că, la oamenii lu- 
meșşti, mintea se îndeletniceşte cu cele ale pământului, şi de 
aceea ei nu pot iubi pe Dumnezeu aşa cum îl iubesc monahii. 

Monahul, chiar de cugetă cele lumeşti atât cât este de 
trebuință pentru viaţa trupului, dar duhul său arde de dragoste 
pentru Dumnezeu; măcar că munceşte cu mâinile, cu mintea 
petrece în Dumnezeu. Precum Sfinţii Apostoli grăiau cuvânt 
către norod, dar sufletul lor era cu totul în Dumnezeu, căci 
Duhul lui Dumnezeu vieţuia într'înşii şi le oblăduia mintea şi 
inima, aşa şi monahul, măcar că trupeşte şade într'o chilie mică 
și sărăcăcioasă, dar în duh vede măreţia lui Dumnezeu. Întru 
toate îşi păzeşte conştiinţa: cum să nu mâhnească pe fratele; 
cum să nu scârbească Duhul Sfânt din sine cu vreun gând rău. 
El îşi smereşte sufletul şi prin smerenie izgoneşte vrăjmaşii de 
la sine şi de la cei care îi cer rugăciunile. 


Sânt monahi care cunosc pe Dumnezeu, cunosc şi pe Maica 
Domnului, şi pe Sfinţii Îngeri, şi raiul; dar ei cunosc de aseme- 
nea şi dracii, şi muncile iadului, şi le cunosc din cercare. 

În Duhul Sfânt cunoaşte sufletul pe Dumnezeu. Duhul Sfânt 
dă, pe cât este cu putință, încă de acum a cunoaşte deplinătatea 
bucuriei raiului, pe care fără harul lui Dumnezeu omul nu o 
poate purta, ci moare. 

Din îndelungă cercare, monahul duce luptă cu mândrii vrăj- 
maşi, iar Duhul Sfânt îl învaţă şi-l înțelepţeşte, şi dă puterea de 
a-i birui. Monahul înțelept respinge prin smerenie toată înăl- 
tarea mintii şi mândria. El zice: 

«Nevrednic sânt de Dumnezeu şi de rai. Sânt vrednic de 
muncile iadului, şi vecinic voi arde în foc. Eu cu adevărat sânt 
mai rău decât toţi şi nevrednic a fi miluit». 

Duhul Sfânt învaţă aşa a gândi despre sine; şi Domnul se bu- 
cură de noi când ne smerim şi ne osândim, şi dă sufletului har. 

Cel ce s'a smerit a biruit vrăjmaşii. Cel ce în inima sa se so- 
coteşte vrednic de vecinicul foc, de acela nu se poate apropia 
nici un singur vrăjmaş, şi nu mai este atunci în suflet nici un 
gând lumesc, ci întreagă mintea şi întreagă inima în Dumnezeu 
petrec. lar cel ce a cunoscut Duhul Sfânt, şi de la Dânsul s'a 
învăţat smerenia, acela s'a făcut asemenea Învățătorului său 
lisus Hristos, Fiul lui Dumnezeu, şi s'a asemănat Lui. 


Noi toţi, urmaşii lui Hristos, norodul de Dumnezeu ales, şi 
mai cu seamă monahii, ducem lupta cu vrăjmaşul. Sântem în 
război, iar lupta noastră se duce în fiece zi, în fiecare ceas. lar 
cel ce iubeşte a-şi tăia voia, pe acela nu-l biruieşte vrăjmașul; 
iar spre a birui vrăjmaşul trebuie învățată smerema lui Hristos; 
şi sufletul celui ce a dobândit acea smerenie, acela a biruit 
vrăjmaşul. 

Dar nu vom deznădăjdui, căci Domnul este nemărgimt de 
milostiv şi ne iubeşte. 


Dumnezeu, prin harul Sfântului Duh, dă sufletului a cunoaş- 
te care este rugăciunea începătorului, care cea de mijloc, şi care 
cea desăvârşită. Dar şi rugăciunea desăvârşită o ascultă Domnul 
nu pentru că sufletul este desăvârşit, ci pentru că El este milos- 
tiv, şi voieşte a mângâia sufletul ca o maică iubitoare de prunci, 
ca el şi mai mult să arză de iubire şi să nu cunoască odihnă nici 
ziua, Nici noaptea. 

Rugăciunea curată are nevoie de pace sufletească, dar pacea 
nu se aşează în suflet fără ascultare şi înfrânare. 

Ascultarea a fost pusă de Sfinții Părinţi mai presus de post şi 
de rugăciune, căci fără ascultare omul poate crede despre sine 
că este un nevoitor şi un rugător, dar cel ce întru totul şi-a tăiat 
voia înaintea Bătrânului şi a duhovnicului, acela va avea mintea 
curată. 

Monahul neascultător niciodată nu va şti ce este rugăciunea 
curată. Cel mândru şi care iubeşte să-şi facă voia sa, chiar de va 
trăi o sută de ani în mănăstire, nimic duhovnicesc nu va cu- 
noaşte, căci cu neascultarea mâhneşte pe Bătrâni, şi în persoana 
lor — pe Dumnezeu. 

Amar monahului ce nu ascultă de Bătrâni. Mai bine i-ar fi 
fost să rămână în lume. Dar şi în lume oamenii ascultă de pă- 
rinții lor şi-i cinstesc pe cei mai în vârstă, se pleacă mai-marilor 
ŞI se supun ocârmuitorilor. 

Amar nouă. Domnul, Împăratul Cerului şi al pământului şi al 
întregii lumi S'au smerit şi S'au supus Maicii Sale şi Sfântului 
Iosif, iar noi nu voim a face ascultare Bătrânului pe care Dom- 
nul iubeşte şi căruia ne-au încredințat. lar dacă Bătrânul are o 
fire rea, chiar dacă aceasta este o mare pacoste pentru ucenic, 
totuşi ucenicul dator este a se ruga lui Dumnezeu pentru dânsul 
întru smerenia duhului, şi atunci Domnul va milui şi pe ucenic, 
ŞI pe învăţător. 


Unii monahi nu au pace şi izvodesc pricini: fie ascultarea 
este prea grea, fie chilia nu este bună, sau starostele are o fire 
aspră. Dar ei nu înţeleg că nu chilia este de vină, nici ascultarea, 
nici starostele, ci sufletul este bolnav. Sufletului mândru nimic 
nu-i este pe plac, dar celui smerit toate-i sânt bune. 

Dacă mai-marele este un om rău, roagă-te pentru el şi în 
sufletul tău va fi pace. Dacă nu este bună chilia sau ascultarea 
nu-ți este pe plac, sau te împovărează o boală, cugetă astfel: 
«Domnul mă vede şi îmi cunoaşte starea; înseamnă că aşa este 

lui Dumnezeu pe plac» — şi vei fi în pace. Sufletul, de nu se dă 
voli lui Dumnezeu, nicăieri nu va avea pace, chiar de va duce 
un post aspru şi va face multă rugăciune. Cel ce învinuieşte pe 
alții că l-au ocărât nu ştie că sufletul său este bolnav şi că nu 
ocara este de vină. Cel ce iubeşte să-şi facă propria voie, acela 
deloc nu este înţelept, dar cine este ascultător degrab va propăşi, 
căci Domnul îl iubeşte. Cel ce are fie şi puţin har al Sfântului 
Duh, acela iubeşte toată stăpânirea de Dumnezeu rânduită, şi cu 
bucurie se supune ei, spre slava lui Dumnezeu. În Biserica 
noastră aceasta se cunoaşte în Duhul Sfânt și Părinţii au scris 
despre ea. 


Cu neputinţă va fi să păstrăm pacea sufletului de nu vom 
veghea asupra minții, adică nu vom izgoni gândurile neplăcute 
lui Dumnezeu, şi dimpotrivă, nu vom păstra pe cele plăcute Lui. 
Trebuie să priveşti cu mintea în inimă ce se petrece acolo: de 
este pace sau nu. Dacă nu, cercetează şi vezi cu ce ai greşit. 
Pentru pacea sufletului trebuie să fu înfrânat, căci şi de la trup 
ni se pierde pacea. Nu trebuie să fii 1scoditor; nu se cade nici să 
citeşti ziare, nici cărţi lumești, care pustiesc sufletul şi aduc ne- 
grijanie şi turburare. Nu osândi pe alții, căci adesea se întâmplă 
ca necunoscând pe vreunul, oamenii să-l vorbească de rău, pe 
când el cu mintea este asemenea îngerilor. Nu încerca să cunoşti 
alte lucruri decât ale tale; grijeşte-te doar de ceea ce ti-au încre- 
dinţat Bătrânii, iar atunci, pentru ascultare, Domnul te va ajuta 
cu harul Său şi vei vedea roadele ascultării în sufletul tău: pacea 
şi neîncetata rugăciune. În viaţa de obşte harul lui Dumnezeu se 
pierde cel mai mult din faptul că nu ne-am învăţat a ne iubi 
fratele, după porunca Domnului. Dacă fratele îți va pricinui 
vreo mâhnire, şi în acea clipă primeşti vreun gând de mânie 
împotriva lui, sau îl osândeşti, sau îl urăşti, vei simţi că harul s'a 
depărtat şi pacea s'a pierdut. Pacea sufletească cere să-ți obiş- 

nuieşti sufletul să iubească pe cel ce te răneşte şi de îndată să te 
rogi pentru el. Nu poate sufletul a avea pace, de nu va cere din 
răsputeri Domnului darul de a iubi pe toţi oamenii. Domnul au 
zis: «lubiţi pre vrăjmaşii voştri», iar noi, de nu vom iubi pe 
vrăjmaşi, nici pace în suflet nu vom avea. Neapărat trebuie să 
dobândim ascultarea, smerenia şi dragostea, altminteri toate ma- 
rile noastre nevoinţe şi privegheri vor fi în zadar. Un Bătrân a 
avut următoarea vedenie: un om oarecare turna apă într'un vas 
cu fundul găurit; mult se ostenea omul, dar apa curgea şi vasul 
rămânea gol. Aşa şi noi, trăim în nevoinţă, dar trecem cu 
vederea o oarecare bună-săvârşire şi din acea pricină sufletul 
rămâne pustiu. 


O, fraţilor, nevoitori ai lui Hristos, să nu ne lenevim în ne- 
voinţă şi în rugăciuni, şi toată viaţa să fim râvnitori. Am cu- 
noscut mulți monahi care au venit cu sufletul arzând, dar apoi 
şi-au pierdut întâia râvnă, însă cunosc şi pe unii care până în 
sfârşit şi-au păstrat-o. 

Pentru a păstra râvna trebuie neîncetat să-ți aduci aminte de 
Domnul şi să gândeşti: Venitu-mi-a sfârşitul, şi acum va trebui 
să mă înfățişez judecății lui Dumnezeu. Și dacă astfel sufletul 
neîncetat va fi gata de moarte, nici nu-i va mai fi frică de moar- 
te, ci va ajunge la smerită rugăciunea pocăinţei, iar de la duhul 
pocăinţei mintea ţi se va curăţi, şi nici nu vei mai fi ademenit de 
lume, şi pe toţi vei iubi, şi lacrămi vei vărsa pentru oameni. Dar 
când vei primi aceasta, să ştii că este darul milostivirii lui 
Dumnezeu, iar omul în sine nimica este, greşalnică țărână. 


Văzut-am oameni care au venit în mănăstire buni, iar apoi 
s'au stricat, văzut-am şi dintr'aceia care au venit răi iar apoi 

s'au făcut smeriţi şi blânzi, încât se bucură sufletul a-i privi. 
Cunosc pe un monah care, când era tânăr, înconjura satul spre a 
nu vedea sminteală, dar care nu demult două ceasuri a privit cu 
stăruință la lume, şi însuşi mi-a spus că iubea lumea. Aşa se 
poate schimba sufletul monahului şi să se întoarcă înapoi către 
lume. Şi iată că acela a venit la șaptesprezece ani în Mănăstire 
şi a trăit în Obşte treizeci şi cinci de ani. Din aceasta se vede cât 
trebuie să ne temem să nu ni se stingă acel foc care ne-a îmbiat 
a părăsi lumea şi a iubi pe Domnul. 


Mulţi monahi cunosc harul Sfântului Duh. Duhul Sfânt este 
dulce şi atât de iubit sufletului, cât şi văzând o fată frumoasă 
omul rămâne nemișcat de poftă; dar cel ce are har numai în 
suflet, acela încă se teme de păcat, căci simte că în el încă tră- 
ieşte păcatul şi că patimile îl îmbie. 

Noi monahii ducem un război duhovnicesc. Un soldat care 
mergea la Thessalonic a venit la mine la magazie. Sufletul meu 
l-a îndrăgit şi i-am zis: «Roagă-te ca să fie mai puţine neca- 
zuri», iar el mi-a răspuns: «Am învăţat în război să mă rog. 
Adesea m'am aflat în lupte crâncene; obuzele explodau îm- 
prejurul meu, dar eu am rămas în viață... Uite, aşa mă rugam lui 
Dumnezeu: Doamne miluieşte». Mă uitam la el când mi-a arătat 
cum se ruga, şi era vădit că intra deplin în rugăciune; şi Domnul 
l-au păzit. 

Aşa se ruga el la nevoie, în război, unde nu omoară decât 
trupul, dar noi, monahii, avem alt război, înlăuntrul nostru, în 
care poate pieri sufletul; de aceea noi trebuie să ne rugăm şi mai 
stăruitor, ca sufletul să fie cu Domnul. Noi trebuie nu numai să 
scăpăm către EI, ci şi neîncetat să fim întru Dânsul; precum 
Îngerii pururea slujesc lui Dumnezeu cu mintea, aşa şi monahul 
pururea trebuie să fie cu mintea în Dumnezeu şi să se înveţe în 
Legea Lui ziua şi noaptea. 

Legea lui Dumnezeu se aseamănă unei grădini mari unde 
vieţuieşte şi Însuşi Domnul, şi toţi sfinţii Săi: Prorocii, Apos- 
tolu, Sfințiţii, Mucenicii, Cuvioşii smeriți nevoitori; iar toţi 
aceia minunat sânt adunați de către milosârdia lui Dumnezeu, şi 
sufletul se bucură de această sfântă, mare şi minunată Adunare. 

Mulţi doresc să-l cunoască şi să-l vadă pe împărat, care nu 
este decât un om muritor; dar a cunoaşte pe Domnul, pe Îm- 
păratul vecinicei slave este mai de preţ decât toate. 

O, fraților, citiți mai mult Evanghelia, Cărţile Apostolilor şi 
pe Sfinții Părinţi; prin această învățătură sufletul cunoaşte pe 
Dumnezeu iar mintea într'atâta se adânceşte în Domnul, că lu- 
mea este desăvârşit uitată, ca şi cum nici nu te-ai fi născut în ea. 


Domnul ne-au dat Evanghelia şi voieşte ca noi să urmăm ei, 
dar pe lângă ea Domnul ne învaţă cu harul Său; totuşi nu toți 
pot înţelege aceasta, ci doar puţini, cei care smerit şi-au lepădat 
propria voie; noi însă trebuie să întrebăm pe sfinţii duhovnici, 
lar ei ne vor duce către Hristos, căci lor le este dat harul de a 
lega şi dezlega. Mergi la duhovnic cu credinţă, şi vei primi 
raiul. 


Bine este monahului a fi ascultător şi a se spovedi curat, ca 
duhovnicul să ştie ce gânduri iubeşte sufletul lui. Un asemenea 
monah totdeauna va fi cu pace în Dumnezeu, iar în suflet i se 
vor naşte dumnezeieşti gânduri, şi mintea i se va lumina de 
acele gânduri, şi inima lui va odihni în Dumnezeu. 

Vieţuieşte un astfel de monah pe pământ printre sminteli şi 
tot felul de ispite, dară de nimic se teme, căci sufletul i s'a 

întărit întru Dumnezeu şi L-a iubit, şi tot dorul său este cum să- 
şi smerească sufletul, căci Domnul iubeşte sufletul smerit, iar 
sufletul ştie ce voieşte de la el Domnul, căci Domnul îi este 
Învățătorul. 


Și în vremea noastră sânt încă mulţi nevoitori plăcuţi lui 
Dumnezeu, măcar că nu fac în chip vădit minuni. 

Dar iată minunea lui Dumnezeu pe care o putem vedea în 
sufletul nostru: dacă sufletul tău se smereşte cum se cuvine, 
Milostiv Domnul îi dă mare bucurie şi umilință; dar dacă sufle- 
tul înclină cât de puţin spre mândrie, cade în negrijanie şi întu- 
necare. Dar aceasta o ştiu doar cei ce se nevoiesc. 


Dacă tu ai venit în Obşte iubind pe Domnul fie şi într'o mică 
măsură, şi cugeți că Domnul te-au adus aci şi că EI te călăuzeşte 
prin Bătrânii tăi, harul lui Dumnezeu va sălăşlui întru tine şi 
Domnul îți va da pacea şi osebirea binelui şi răului, iar sufletul 
tău va căuta binele în fiece zi şi ceas, căci s'a desfătat întru 
legea lui Dumnezeu. 

De ai intrat în viața de Obşte, îmbărbătează-te, şi să nu se 
turbure sufletul tău. 

Dacă slujeşti la arhondaric, fii asemenea lui Avraam, care s'a 
învrednicit a primi trei minunați Pribegi. Cu smerenie şi cu 
bucurie să slujeşti părinților şi frăției şi închinătorilor, şi vei 
primi plata lui Avraam. 

Dacă lucrezi printre fraţi şi ai de răbdat sminteli, să te ase- 
meni celor nebuni pentru Dumnezeu: ei se rugau pentru cei ce 
făceau sminteli, şi pentru o astfel de dragoste Domnul le dădea 
harul Sfântului Duh, şi lor le era uşor să vieţuiască printre oa- 
meni şi să poarte toate necazurile. Cel ce este la ascultări, măcar 

că se risipeşte uneori, dar Domnul este milostiv față de dânsul; 
dar cel neascultător însuşi goneşte de la sine harul lui Dum- 
nezeu. 

Dacă te linişteşti în chilie, să urmezi liniştirii Marelui Arse- 
nie, pentru ca Duhul Sfânt să cârmuiască corabia sufletului tău. 

De eşti ostenit, pomeneşte milostivele graiuri ale Domnului: 
«Veniţi către Mine, toți cei osteniți şi împovăraţi, şi Eu voi 
odihni pre vo» (Mt. 11: 28). Acea odihnă în Duhul Sfânt o pri- 
meşte sufletul pentru pocăință. 

Domnul iubeşte sufletul care-L caută din toată inima, căci El 
au zis: «Pre cei ce Mă iubesc, Eu iubesc, zice Domnul, şi cei ce 
Mă caută vor afla han» (Pilde 8: 17). lar acel har îmbie sufletul 
cu lacrămi a căuta pe Dumnezeu. 


PENTRU ICONOMUL MĂNĂSTIRII 


Mulți monahi zic că iconomul nu are când să se roage şi că 
nu-şi poate păstra pacea sufletească, fiindcă ziua întreagă tre- 
buie să fie cu oamenii. Dară eu zic că dacă va iubi pe oameni şi 
va cugeta despre lucrătorii săi că: «lubeşte Domnul zidirea Sa», 
Domnul îi va da rugăciunea neîncetată, căci la Domnul toate 
sânt cu putinţă. 

Iconomul dator este să-şi iubească lucrătorii, şi să-i fie milă 
de ei, şi să se roage pentru dânşii: 

«Doamne, înveseleşte îndurerate sufletele acestor sărmani 
oameni; trimite asupra lor Duhul Tău cel Sfânt, Mângâietorul»; 
atunci sufletul său va vieţui ca într'o pustie liniştită şi Domnul îi 
va da umilință şi lacrămi în rugăciune, şi harul Sfântului Duh va 
viia simţit într'însul, şi sufletul limpede va simţi ajutorul lui 
Dumnezeu. 

A fost la noi următoarea întâmplare. Un iconom de-al Mă- 
năstirii a trimis pe un lucrător la o treabă, dar acela, din necer- 
care, nu a voit să meargă. Iconomul îi zice: «Mergi. Atunci 
lucrătorul s'a mâniat, şi înaintea tuturor celor de față — şi erau 
ca la vreo patruzeci de oameni — l-a numit pe iconom câine. Dar 
iconomului i-a fost milă de lucrător şi i-a dat ceai cu zahăr şi i-a 
zis: «Tu întotdeauna să-mi zici câine». Şi dintr'o dată lucră- 
torului i s'a făcut aşa de ruşine, că de ruşine i s'a aprins fața, iar 
apoi a fost mai ascultător decât toți. 

Astfel, bine este a trăi cu dragoste; atunci Domnul va ajuta 
cu harul Său, şi va da rugăciune fierbinte pentru oameni. Dar 
dacă iconomul va fi supărăcios, îşi va strica şi propriul suflet, 
şi-l va aţâţa şi pe ceilalți cu mânia sa. 

Experiența multor ani a arătat că iconomul trebuie să iu- 
bească pe oameni precum mama își iubeşte copiii, iar de este 
vreunul mai neascultător, pentru acela trebuie osârduitor să se 
roage lui Dumnezeu: «Doamne, luminează pe robul Tău: Tu 
doară îl iubeşti», şi rugăciunea ta îi va aduce folos, şi tu însuți 
vei cunoaşte cât de bine este a te ruga pentru lucrători. 

Pe iconomul cel bun toți îl vor iubi, căci tuturor le merge la 
suflet când cineva se poartă blând cu ei. Experienţa a arătat că 
nu trebuie să gândeşti rău despre om, căci pentru aceasta se 
depărtează harul Sfântului Duh din suflet. Dară de vom iubi 
oamenii, Domnul va da rugăciune, cât şi în mijlocul norodului 
sufletul va putea neîncetat a înălța glas către Dumnezeu. 


y 








XV 


PENTRU ASCULTARE 


ari cei ce cunosc taina ascultării. Ascultătorul este 
mare înaintea lui Dumnezeu. El este următor lui Hris- 
tos, cel ce pe Sine S'au dat chip al ascultării. lubeşte 
Domnul sufletul ascultător şi îi dăruieşte a Sa pace, 
iar atunci totul este bine, şi pentru toţi simte dragoste. 

Ascultătorul toată nădejdea şi-a pus-o în Dumnezeu, şi de 
aceea sufletul lui totdeauna este în Dumnezeu, şi Domnul îi dă 
harul Său, iar harul învaţă sufletul tot binele şi-i dă puterea a 
rămâne în bine. El vede răul, dar acesta nu se atinge de sufletul 
lui, căci cu el este harul Sfântului Duh care îl păzeşte de tot pă- 
catul, iar el în pace şi ușor se roagă lui Dumnezeu. 

lubeşte Duhul Sfânt sufletul ascultător, şi de aceea el curând 
cunoaşte pe Domnul, şi primeşte darul rugăciunii inimii. 

Ascultătorul s'a dat voii lui Dumnezeu şi pentru aceea i se 
dăruieşte slobozenia şi odihna în Dumnezeu, iar el se roagă cu 
mintea curată, dar cei mândri şi neascultători nu pot a se ruga 
curat chiar de se nevoiesc mult. Ei nu ştiu nici cum lucrează 
harul, nici de au iertat lor Domnul păcatele. Ascultătorul însă 
limpede cunoaşte că Domnul i-au iertat păcatele, căci simte în 
sufletul său Duhul Sfânt. 

Ascultarea trebuieşte nu numai monahilor, ci la tot omul. 
Până şi Domnul au fost ascultător. Cei mândri şi de sine ocâr- 
muiţi nu lasă harul să vieze în ei şi de aceea niciodată nu au pa- 
ce sufletească, dar în sufletul celui ascultător uşor pătrunde ha- 
rul Sfântului Duh şi-i dă bucurie şi odihnă. 

Toţi caută odihnă şi bucurie, dar puţini ştiu unde se află acea 
bucurie şi odihnă şi ce trebuie pentru a ajunge la ea. lată, de 
treizeci şi cinci de ani văd un monah care totdeauna este cu 
sufletul vesel şi cu faţa plăcută, măcar că este bătrân. lar aceasta 
fiindcă iubeşte ascultarea şi şi-a dat sufletul voii lui Dumnezeu, 
şi nu are grijă de nimic, ci sufletul său a iubit pe Domnul şi 
vede pe Dânsul. 

Cel ce poartă în sine fie şi puţin har, acela bucuros se pleacă 
fiecărei stăpâniri. El ştie că Dumnezeu ocârmuieşte şi cerul, şi 
pământul, şi cele dedesupt, şi pe el însuşi, şi faptele sale, şi tot 
ce este în lume, şi de aceea totdeauna este liniştit. 

Ascultătorul s'a dat voii lui Dumnezeu şi nu se teme de 
moarte, căci sufletul lui s'a deprins a viețui cu Dumnezeu şi L-a 
iubit. Unul ca acesta şi-a tăiat voia, şi astfel nici în suflet, nici în 
trup nu are acele lupte care-l muncesc pe cel nesupus şi care își 
urmează propria voie. 

Adevăratul ascultător îşi urăşte voia şi îşi iubeşte părintele 
duhovnicesc, şi pentru aceasta primeşte slobozenia a se ruga lui 
Dumnezeu cu mintea curată, iar sufletul lui slobod, fără gânduri 
vede pe Dumnezeu și este odihnit întru Dânsul. Acesta curând 
ajunge a iubi pe Dumnezeu, pentru smerenia sa şi pentru rugă- 
ciunile părintelui său duhovnicesc. 


Viaţa noastră este simplă, dar înțeleaptă. Maica Domnului i- 
a spus Cuviosului Serafim: «Dă-le (monabhiilor) ascultare, iar 
cele ce vor păzi ascultarea și înțelepciunea vor fi cu tine şi 
aproape de Mine». 

Vedeţi cât de uşoară este mântuirea. Însă înțelepciunea tre- 
buie învățată printr'o îndelungă cercare. Ea vine de la Dum- 
nezeu pentru ascultare. Domnul iubeşte sufletul ascultător, iar 
dacă-l iubeşte, atunci orice va cere sufletul de la Dumnezeu, îi 
va da. Ca şi înainte, aşa şi acum, Domnul aude rugăciunile 
noastre şi plineşte cererile. 


De ce Sfinții Părinţi au rânduit ascultarea mai presus de post 
şi de rugăciune? 

Pentru că din nevoinţe fără ascultare se naşte slava deşartă, 
însă ascultătorul toate săvârşeşte precum i se spune şi nu are 
temei a se mândri. Pe lângă aceasta, ascultătorul şi-a tăiat voia 
întru toate şi ascultă de părintele său duhovnicesc, şi de aceea 
mintea îi este slobodă de toată grija şi se roagă curat. Ascultă- 
torul nu are în minte decât pe singur Dumnezeu şi cuvântul du- 
hovnicului, pe când mintea celui neascultător se îndeletniceşte 
cu tot felul de treburi şi cu osândirea duhovnicului, drept aceea 
nu poate vedea pe Dumnezeu. 

Am văzut pe un ucenic ce avea o grea ascultare. El avea 
rugăciunea inimii şi Domnul îi dădea lacrămi a plânge pentru 
întreaga lume, iar Igumenul Andrei i-a spus: «Asta ţi s'a dat 
pentru ascultare)». 


Prin ascultare omul se păzeşte de mândrie, pentru ascultare 
se dă rugăciunea, pentru ascultare se dă şi harul Sfântului Duh. 
Iată de ce ascultarea este mai presus de post şi de rugăciune. 

De ar fi păzit îngerii (cei căzuţi) ascultarea, ar fi rămas în ce- 
ruri şi ar cânta slava Domnului. Și de ar fi păzit Adam ascul- 
tarea, atunci și el şi neamul lui ar fi rămas în rai. 

Dar şi acum îți poți întoarce raiul prin pocăință. Domnul 
mult ne iubește, în ciuda păcatelor noastre, doară de ne vom 
smeri şi ne vom iubi vrăjmașii. 

Dar cel ce nu-şi iubeşte vrăjmaşii nu va putea avea pace, 
măcar de-l vor şi pune în rai. 






y 





XVI 


PENTRU RĂZBOIUL DUHOVNICESC 


oţi cei ce au urmat Domnului nostru lisus Hristos duc 
duhovnicescul război. Sfinţii, printr'o îndelungă cer- 
care, au deprins acest război din harul Sfântului Duh. 
Duhul Sfânt i-au povăţuit şi i-au înţelepţit, şi le-au dat 
puterea a birui pe vrăjmaşi, dar fără Duhul Sfânt sufletul nu 
poate nici măcar să pornească acest război, căci nu ştie şi nu 
înţelege cine şi unde îi sânt vrăjmaşii. 

Fericiţi sântem noi, dreptslăvitorii creştini, căci trăim sub 
mila lui Dumnezeu. Nouă uşor ne este a ne război: înduratu- 
S'au de noi Domnul, şi ne-au dat Duhul Sfânt Carele viază în 
Biserica noastră. Atâta doar ne întristează, că nu toţi oamenii 
cunosc pe Dumnezeu şi cât de mult ne iubeşte El. Această dra- 
goste o simte sufletul ce se roagă, şi Duhul Sfânt poartă măr- 
turie sufletului pentru mântuire. 





Lupta noastră se desfăşoară în fiece zi şi ceas. 

De ai mustrat pe fratele, sau l-ai osândit, sau l-ai necăjit, ţi-ai 
pierdut pacea. De ai căzut în slava deşartă sau te-ai semeţit 
asupra fratelui, ai pierdut harul. Dacă ţi-a venit un gând de 
curvie şi nu l-ai alungat îndată, sufletul pierde dragostea pentru 
Dumnezeu şi îndrăzneala în rugăciune. De iubeşti a stăpâni, sau 
iubeşti banii, niciodată nu vei cunoaşte dragostea lui Dumne- 

zeu. De ţi-ai împlinit propria voie, te-ai biruit de vrăjmaşul, şi 
negrijania ţi-a umplut sufletul. De ţi-ai urât fratele, înseamnă că 
ai căzut de la Dumnezeu şi că un duh rău te stăpâneşte. 

Însă de vei face bine fratelui, vei afla odihna conștiinței. De- 
ți vei tăia propria voie, vei goni pe vrăjmaşi şi vei primi pace în 
suflet. 

De ierţi fratelui ocările şi iubeşti pe vrăjmaşi, vei primi ierta- 
re greşalelor tale şi Domnul îţi va da a cunoaşte dragostea Sfân- 
tului Duh. 

lar când deplin te-ai smerit, atunci vei afla desăvârşita odih- 
nă în Dumnezeu. 


Când sufletul este smerit şi Duhul lui Dumnezeu este în el, 
omul cunoaşte fericirea în duh şi dragostea lui Dumnezeu. Su- 
fletul, când a cunoscut milostivirea Domnului, de nimic se mai 
teme, de nici o năpastă pe pământ, ci doreşte pururea a se afla 
înaintea lui Dumnezeu, smerit, şi a iubi pe fratele. Dar dacă 


sufletul alunecă în slava deşartă, i s'a sfârşit prăznuirea, căci ha- 
rul părăseşte sufletul și de acum nu se mai poate ruga curat, ci. 


vin gânduri rele şi sfâşie sufletul. € 


Pentru ce dară suferă omul pe pământ, poartă necazuri şi 
rabdă năpaste? i 

Suferim pentru că nu avem smerenie. In sufletul smerit viază 
Duhul Sfânt şi el dă sufletului slobozenie, pace, dragoste, 
fericire. 

Suferim pentru că nu ne iubim fratele. Domnul au zis: «lu- 
biţi-vă unii pre alţii, şi veți fi ai Mei ucenici». Din dragostea 
pentru fratele vine dragostea pentru Dumnezeu. Dulce este 
dragostea lui Dumnezeu; ea este darul Duhului Sfânt, şi deplin 

nu se cunoaşte decât în Duhul Sfânt. Dar este şi o dragoste 
mijlocie, pe care omul o are atunci când se străduieşte a păzi 
poruncile lui Hristos şi se teme să nu întristeze cu ceva pe 
Dumnezeu; şi aceasta este bine. Trebuie zilnic să ne silim spre 
bine şi din toate puterile să ne învăţăm smerenia lui Hristos. 


Domnul au zis ucenicilor Săi: «Pacea Mea dau vouă» (lo. 
14: 27). 

Această pace a lui Hristos trebuie cerută de la Dumnezeu, iar 
Domnul o dă celui ce cere; şi când o primim, trebuie cu sfin- 
tenie să o păzim şi să o înmulţim; dar cel ce nu s'a dat voii lui 
Dumnezeu în necazuri, nu poate nici să cunoască milosârdia lui 
Dumnezeu. 

De te ajunge vreun necaz nu slăbi, ci amintește-ţi că Domnul 
caută asupra ta cu milostivire şi nu îngădui gândul: «Căuta-va 
oare Domnul asupra mea, când eu Îl scârbesc?», căci Domnul 
din fire este Milostivire. Ci cu credință întoarce-te către Dum- 
nezeu, şi spune ca fiul cel pierdut din Evanghelie: «Nu sânt 
vrednic eu a mă numi fiul Tău», şi vei vedea cât de drag vei fi 
Tatălui, şi va fi atunci o negrăită bucurie în suflet. 


Oamenii nu se învaţă smerenia, şi pentru mândria lor nu pot 
primi harul Sfântului Duh, şi de aceea suferă întreaga lume. Dar 
dacă oamenii ar cunoaşte pe Domnul, cât este El de milostiv, de 
smerit şi de blând, într'un singur ceas s'ar schimba faţa întreg 
pământului, şi tuturor ar fi mare bucurie şi dragoste. 

Domnul cel milostiv ne-au dat pocăință, iar prin pocăință 
totul se îndreptează. Prin pocăință primim iertare greşalelor; 
prin pocăință vine harul Sfântului Duh, şi aşa cunoaştem pe 
Dumnezeu. 

Dacă cineva şi-a pierdut pacea şi suferă, pocăiască-se, şi 
Domnul îi va da a Sa pace. 

Dacă vreun norod sau vreo ţară suferă, trebuie ca toţi să se 
pocăiască, şi atunci totul se va îndrepta de la Dumnezeu. 


Toată lupta noastră este spre a ne smeri. Vrăjmaşii noştri au 
căzut prin mândrie, şi pe noi tot acolo ne trag. Dară noi, fraților, 
să ne smerim, şi atunci vom vedea slava Domnului încă de aci 
de pe pământ (Mt. 16: 28; Mc. 9: 1), căci Domnul celui smerit îi 
dă a-L cunoaşte în Duhul! Sfânt. 

Sufletul ce a gustat dulceata iubirii lui Dumnezeu, întreg se 
naşte din nou, şi se face cu totul altul, şi iubeşte pe Domnul său, 
şi din toată puterea sa trage către El zi şi noapte, şi un oarecare 
răstimp va rămâne liniştit în Dumnezeu, apoi va începe a se 
întrista pentru norod. 

Milostiv Domnul dă uneori sufletului odihnă în Dumnezeu, 
iar alteori durerea inimii pentru întreagă lumea oamenilor, ca 
doară se vor pocăi toţi oamenii şi vor intra în rai. Sufletul ce a 
cunoscut îndulcirea Duhului Sfânt tuturor doreşte aceeaşi, căci 
desfătarea Domnului nu lasă sufletul a fi de sine iubitor, ci îi dă 
dragostea ce izvorăşte din inimă. 

Să iubim dară pe Domnul Carele mai întâi ne-au iubit, şi au 
suferit pentru noi. 


Nu voi ascunde de la voi pentru ce Domnul dă al Său har. 
Nu voi scrie mult, dar rogu-vă, să vă iubiţi unul pe altul, şi veţi 
vedea atunci mila Domnului. Să iubim pe fratele, şi va iubi pe 
noi Domnul. Nu gândi, suflete, că te iubeşte Domnul dacă tu te 
uiţi chiorâş la cineva. O, nu. Mai curând dracii te vor iubi, căci 
te-ai făcut slugă lor; dar nu zăbovi, pocăieşte-te şi cere Domnu- 
lui puterea de a-ţi iubi fratele, şi atunci vei avea pace în suflet. 

Din toate puterile cereţi Domnului smerenia şi dragostea fră- 
țească, fiindcă pentru dragostea către fratele Domnul dă în dar 
harul Său. Cearcă asupră-ți: într'o zi cere Domnului dragoste 
către fratele, iar în cealaltă trăieşte fără dragoste, şi vei vedea 
deosebirea. Rodurile duhovniceşti ale iubirii sânt limpezi: pace 
şi bucurie în suflet, şi toți îţi vor fi apropiaţi şi dragi, şi vei vărsa 
din belşug lacrămi pentru aproapele şi pentru toată suflarea şi 
făptura. 

Adesea pentru o singură bineţe sufletul simte în sine o bună 
schimbare; şi dimpotrivă, pentru o singură privire chiorâş pierde 
harul şi dragostea lui Dumnezeu. Atunci curând te căiește, ca să 
se întoarcă pacea lui Dumnezeu în sufletul tău. 

Fericit sufletul care a iubit pe Domnul şi de la Dânsul s'a 
învățat smerenia. lubeşte Domnul sufletul smerit care cu tărie 
nădăjduieşte la Domnul. În fiece clipă el simte mila Lui, astfel 
încât şi de vorbeşte cu oamenii, este adâncit în iubit Domnul, şi 
din îndelunga vreme a luptei cu vrăjmaşii sufletul a iubit sme- 
renia mai presus de toate şi nu mai lasă pe vrăjmaşi să-i răpeas- 
că frăţeasca iubire. 

Dacă din răsputeri vom iubi pe fratele şi ne vom smeri su- 
fletul, biruinţa va fi a noastră, căci Domnul, mai mult decât pen- 
tru toate celelalte, dă harul Său pentru iubirea către fratele. 


Eu doar am cercat Duhul Sfânt în desăvârşire, dar a-L 
dobândi nu pot. 

Căiescu-mă că în anii tinereţii am trăit urât şi că nu am urmat 
Sfântului meu, plăcutului lui Dumnezeu Simeon Stâlpnicul (de 
la Muntele cel Minunat). Minunată este viaţa lui. Avea şapte ani 
când i S'au arătat Domnul, şi el îndată L-a cunoscut, şi L-a 
întrebat: «Doamne, cum Te-au răstignit?» Domnul Şi-au întins 
mâinile şi au zis: «Aşa M'au răstignit; dar Eu Însumi am voit-o. 
Și tu împreună răstigneşte-te cu Mine în fiece zi». 

Aşa trebuie a ne sili spre bine toată viaţa, dar mai cu seamă 
să iertăm celorlalți greşalele lor, iar atunci nici Domnul nu-Și va 
mai aduce aminte de ale noastre greşale şi ne va da harul Sfân- 
tului Duh. 

Când eram mirean îmi plăcea să iert din suflet, și uşor ier- 
tam, şi cu dorire mă rugam pentru cei ce mă supărau, iar când 
am ajuns în Mănăstire, ca începător am primit un mare har, şi 
acela m'a învăţat a-mi iubi vrăjmaşii. 


Sfântul Apostol loan de-Dumnezeu-cuvântătorul spune că 
poruncile lui Dumnezeu nu sânt grele, ci uşoare (1 lo. 5: 3). Dar 
ele sânt uşoare numai din pricina dragostei, iar dacă dragoste nu 
este, totul este greu. Drept aceea, păstrează dragostea, nu o 
pierde, căci deşi este cu putinţă a o regăsi, aceasta se dă pentru 
multe lacrămi şi rugăciuni, iar fără dragoste greu este a viețui în 
lume. lar a rămâne mai departe în răutate, aceasta este moartea 
sufletului — de care păzească-ne Domnul. 


Când sufletul pe care l-au căutat Domnul şi i-au dat al Său 
har, îl pierde pentru oarecare pricină, adânc tânjeşte după el şi 
doreşte din nou a-l afla. O, cum cerşeşte el Stăpânului zi şi 
noapte, ca să-l miluiască şi din nou să verse asupră-i mila Sa. Şi 
cine poate înfățişa suspinurile, sau lacrămile, sau plecările ge- 
nunchelor? Şi mulți, mulţi ani se osteneşte sufletul căutând acel 
har pe care-l gustase şi cu care se desfătase. Şi se întâmplă ca 
îndelungă vreme să ispitească Domnul sufletul de-l este cre- 
dincios; iar sufletul, nevăzând în sine acea desfătare pe care o 
cunoscuse, din nou însetează după ea, şi smerit aşteaptă, şi 
necontenit este tras către Domnul de focul iubirii. 

Cu harul uşor este a iubi pe Dumnezeu şi a se rupa zi şi 

noapte; dar sufletul înțelept rabdă şi uscăciunea, şi cu tărie 
nădăjduiește la Domnul, şi ştie că El nu-i va ruşina nădejdea, şi- 
i va da la vremea potrivită. Harul lui Dumnezeu vine uneori 
degrab, dar alteori îndelung nu se dă; dar sufletul înţelept se 
smereşte şi iubește pe aproapele, şi blând îşi poartă crucea, şi 
astfel biruieşte vrăjmașii care încearcă a-l smulge de la Dum- 
nezeu. 

Când păcatele ca nourii acoperă de către suflet lumina milo- 
sârdiei lui Dumnezeu, atunci sufletul, măcar că însetează după 
Domnul, dar petrece neputincios şi slăbănogit, precum pasărea 
închisă într'o colivie; deşi râvnește crângul înverzit, totuşi nu 
poate zbura, ca slobodă să cânte cântul cel de laudă lui Dum- 
nezeu. 


Mult m'am muncit necunoscând căile Domnului, dar acum, 
după mulți ani şi multe necazuri, în Duhul Sfânt am cunoscut 
voia lui Dumnezeu. Tot ce au poruncit Domnul trebuie împlinit 
întocmai (Mt. 28: 20), căci aceasta este calea către Împărăția 
Cerului, unde vom vedea pe Dumnezeu. Dar tu nu te gândi că 
vezi pe Dumnezeu, ci smereşte-te, şi cugetă că după moarte vei 
Îi aruncat în temniţă şi acolo te vei chinui şi vei tânji după 
Domnul. Când plângem şi ne smerim sufletul, harul lui Dum- 
nezeu ne păzeşte, dar dacă părăsim plânsul şi smerenia, putem 
fi atraşi de gânduri şi de vedenii. Sufletul smerit nu are vedenii 
ŞI nu le doreşte, ci cu mintea curată se roagă lui Dumnezeu, însă 
mintea semeaţă nu poate fi curată de gânduri şi închipuiri, ba 
chiar poate ajunge până la a vedea draci şi a vorbi cu ei. Scriu 
despre aceasta, căci eu însumi am fost în această năpastă. 


De două ori m'am aflat în înșelare. Întâia oară chiar la înce 
put, necercat fiind, când eram un tânăr începător — şi atunci 

Domnul m'au miluit. Dar a doua oară era de acum din mândrie, 
şi atunci mult m'am muncit înainte ca Domnul să mă vindece, 
pentru rugăciunile duhovnicului. Aceasta s'a întâmplat după ce 
primisem o oarecare vedenie. La patru bărbați înduhovniciţi mi- 
am destăinuit acea vedenie şi niciunul dintre dânşii nu mi-a 
spus că era de la vrăjmaşi, şi totuşi înșelarea slavei deşarte mă 
lupta. Dar apoi eu de la sinemi mi-am dat seama de greșala 
mea, căci din nou au început să mi se arate draci, nu numai 
noaptea, ci şi ziua. Sufletul îi vede, dar nu se teme, căci sim- 
team cu mine și mila lui Dumnezeu. Şi astfel mulți ani am su- 
ferit din pricina lor; şi dacă Domnul nu mi-ar fi dat a-L cunoaş- 
te în Duhul Sfânt, şi de nu ar fi fost ajutorul Preasfintei şi Bunei 
Stăpâne, aş fi deznădăjduit de mântuire; dar acum sufletul meu 
cu tărie nădăjduieşte la milosârdia lui Dumnezeu, măcar că 
după faptele mele sânt vrednic de chinuri şi pe pământ, şi în iad. 

Multă vreme nu am putut desluşi ce este cu mine. Gândesc: 
pe oameni nu osândesc; gânduri rele nu primesc; ascultarea mi- 
o fac osârduitor; la mâncare mă înfrânez; mă rog neîncetat; 
atunci de ce vin dracii la mine? Văd că undeva greşesc, dar nu- 
mi pot da seama — unde? Mă rog — ei se îndepărtează o vreme, 
şi apoi iarăşi vin. Și îndelung mi-a rămas sufletul în această 
luptă. Am vorbit despre ea mai multor bătrâni; ei tăceau; iar eu 
rămâneam nedumerit. 

Şi iată că într'o noapte şedeam în chilie, şi dracii au venit la 
mine şi mi-au umplut chilia. Mă rog osârduitor — Domnul îi go- 
neşte, dar ei iarăşi vin. Atunci m'am ridicat să fac metanii la 
icoane, şi dracii erau împrejurul meu, iar unul în față, cât nu mă 
puteam închina icoanelor, căci ar fi părut că lui mă închin. 
Atunci din nou şed şi zic: 

«Doamne, Tu vezi că eu voiesc Ţie să mă rog cu mintea cu- 
rată, dar dracii nu mă lasă. Spune-mi, ce trebuie să fac ca să 
plece de la mine?» 

Şi mi-a venit răspuns de la Domnul în suflet: 

«Cei mândri totdeauna suferă astfel de la draci». 

Eu Îi zic: «Doamne, Tu eşti Milostiv, Te cunoaşte sufletul 
meu; spune mie, ce trebuie să fac spre a mi se smeri sufletul?» 

Și îmi răspunde Domnul în suflet: 

«Ţine-ţi mintea în iad, şi nu deznădăjdui»». 


O, milostivirea lui Dumnezeu. Urâciune sânt eu înaintea lui 
Dumnezeu şi înaintea oamenilor, iar Domnul atât de mult mă 
iubeşte, şi mă înţelepţeşte, şi mă tămăduieşte, şi Însuşi îmi în- 
vaţă sufletul smerenia şi iubirea, răbdarea şi ascultarea, şi toată 
mila Sa au vărsat-o asupra mea. 

De atunci eu îmi ţin mintea în iad, şi ard în întunecatul foc, 
şi tânjesc după Domnul, şi cu lacrămi Îl caut şi zic: 

«Curând voi muri, şi mă voi sălăşlui în întunecata temniţă a 
iadului, şi singur voi arde acolo, şi mă voi mistui tânjind dupre 
Domnul, şi voi plânge: Unde este Domnul meu, pre Carele 
cunoaşte sufletul meu». 

Și mare folos am tras eu de la acest gând: mintea mi s'a 
curățit, şi sufletul a aflat odihnă. 


Minunat lucru. Domnul mi-au poruncit a-mi ține mintea în 
iad şi a nu deznădăjdui. Atât ne este El de aproape: «lată Eu cu 
voi sânt până în săvârşitul veacului» (Mt. 28: 20), şi iarăşi: 
«Cheamă pre Mine în ziua necazului tău, şi te voi scoate, şi Mă 
vei proslăvo» (Ps. 49: 15). 

Când Domnul se atinge de suflet, acesta se înnoieşte întru 
totul, dar numai cei ce din cercare au cunoscut-o o ştiu, căci fă- 
ră Duhul Sfânt nu se pot cunoaşte cele cereşti, iar Duhul acesta 
a fost dat pe pământ de către Domnul. 

Cine va înfățișa bucuria de a cunoaşte pe Domnul și cu nesa- 
tiu a tinde către Dânsul zi și noapte? O, cât de binecuvântați şi 

fericiți sântem noi, creştinii. Nu este lucru mai de preţ decât a 
cunoaşte pe Domnul, şi nimic mai rău decât a nu-L cunoaşte. 
Dar şi acela este fericit care, măcar că nu-L cunoaşte, totuși 
crede. 


Am început să fac precum m'au învățat Domnul, şi s'a 
îndulcit sufletul meu de odihna întru Dumnezeu, şi acum zi şi 
noapte cer de la Dumnezeu smerenia lui Hristos. O, a lui Hris- 
tos smerenie. Eu o cunosc, măcar că nu o pot dobândi. O cunosc 
din harul lui Dumnezeu, dar a o arăta nu pot. O caut ca pe un 
luminos mărgăritar de mare preţ. Mai iubită este sufletului şi 
mai dulce decât întreaga lume. Am cunoscut-o din cercare. lar 
voi să nu vă uimiţi de aceasta. Duhul Sfânt pe pământ viază în 
noi, şi El ne luminează. El ne dă a cunoaşte pe Dumnezeu. El ne 
dă a iubi pe Domnul. El ne dă a gândi pe Dumnezeu. El ne dă 
darul cuvântului. El ne dă a slavoslovi pe Domnul. El ne dă 
bucuria şi veselia. 

Duhul Sfânt ne dă a duce lupta cu vrăjmaşii şi a-i birui. 


Rog pe toți oamenii: Să alergăm către pocăință, şi vom vedea 
atunci milostivirea Domnului. Dar pe cei ce văd vedenii şi cred 
în ele îi rog să înţeleagă că din aceasta se vădeşte la ei mândrie, 
ŞI împreună cu ea, îndulcirea slavei deşarte, în care nu se află 
smeritul duh al pocăinţei; iar aceasta este o pacoste, căci fără 
smerenie nu este cu putință a birui pe vrăjmaşi. 

Eu de două ori m'am înşelat. Odată vrăjmaşul mi-a arătat 
lumină, şi gândul îmi spunea: Primește, este harul. Altădată am 
primit o vedenie, şi mult am suferit de la ea. Odată, la sfârşitul 
privegherii, când cântau «Toată suflarea laude pre Domnul», 
am auzit cum Împăratul David, în cer, cânta slavoslovia lui 

Dumnezeu. Mă aflam sus la cor, şi mi se părea că nu este nici 
acoperiş, nici cupolă, şi că văd cerul deschis. Am vorbit despre 
aceasta cu patru bărbaţi înduhovniciţi, dar nici unul din ei nu 
mi-a spus că vrăjmaşul îşi bătea joc de mine, iar eu credeam că 
dracii nu pot slavoslovi pe Dumnezeu, şi deci vedenia nu era de 
la vrăjmaşi. Dar înşelăciunea slavei deşarte mă lupta, şi din nou 
am început să văd draci. Atunci am văzut că mă înşelasem, şi 
am descoperit totul duhovnicului, şi i-am cerut rugăciunile; iar 
pentru rugăciunile sale eu sânt acum mântuit, şi totdeauna mă 
rog Domnului să-mi dea duhul smereniei. Şi de mi s'ar pune 
întrebarea: Ce voieşti de la Dumnezeu, ce daruri? — aş răspunde: 
Duhul smereniei, de care se bucură Dumnezeu mai mult decât 
de toate. Pentru smerenia Ei, Fecioara Maria a devenit Maica 
lui Dumnezeu, şi este proslăvită în cer şi pe pământ mai mult 
decât toţi. Ea s'a dăruit cu totul voii lui Dumnezeu — «lată roaba 
Domnului», a spus Ea; şi noi toţi trebuie să urmăm Sfintei 
Fecioare. 


Pentru smerenie sufletul dobândeşte odihnă în Dumnezeu, 
dar spre a-şi păstra acea odihnă sufletul îndelung va să se în- 
veţe. Ne pierdem odihna fiindcă nu ne-am întărit în smerenie. Şi 
pe mine mult m'au înşelat vrăjmaşii. Gândeam: Sufletul meu 
cunoaște pe Domnul, ştie cât este El de bun şi cât de mult ne 
iubeşte; cum de-mi vin gânduri rele? Şi multă vreme nu am 
putut desluşi, până când m'au luminat Domnul, iar atunci am 
cunoscut că din mândrie se ivesc gândurile rele. 


Un monah neiscusit suferea de draci, şi când s'au năpustit 
asupra lui a fugit, iar ei goneau după el. 

De ţi se întâmplă ceva asemănător, tu să nu te înfricoşezi şi 
să nu fugi, ci stai cu bărbăţie, smereşte-te şi zi: «Doamne milu- 

ieşte-mă, căci mare păcătos sânt»), şi dracii se vor face nevăzuţi; 
dar dacă vei fugi ca un fricos, ei te vor goni în prăpastie. Amin- 
teşte-ți că în ceasul când te năpădesc dracii, atunci şi Domnul 
caută asupra ta — cât de mult nădăjduieşti tu la Dânsul? 

De vei vedea limpede pe satana, şi te va arde cu focul său, şi 
va voi să-ți înrobească mintea, tu iarăşi nu te înfricoşa, ci cu 
tărie nădăjduieşte întru Domnul şi zi: «Sânt mai rău decât toţi», 
ŞI se va duce de la tine vrăjmaşul. 

De vei simţi că un duh rău lucrează înlăuntrul tău, nici atunci 
nu slăbi, ci spovedeşte-te curat, şi osârduitor cere Domnului duh 
smerit, şi Domnul negreşit va da, iar atunci, în măsura smere- 
niei tale, vei simţi har în sineți, dar când deplin se va smeri 
sufletul tău, vei afla desăvârşită odihnă. 

Și asemenea război duce omul întreaga viaţă. 

Sufletul ce a cunoscut pe Domnul în Duhul Sfânt, chiar de 
cade mai târziu în înşelare nu se înfricoşează, ci amintindu-și de 
dragostea lui Dumnezeu, şi ştiind că lupta cu vrăjmaşii este 
îngăduită din pricina slavei deşarte şi mândriei, se smereşte şi 
cere Domnului vindecare, şi Domnul vindecă sufletul, uneori 
curând, dar alteori încet, puțin câte puţin. Cel ascultător, care 
crede duhovnicului şi nu se încrede în sine, degrab se vindecă 
de tot răul ce i-au pricinuit vrăjmaşii, dar cel neascultător nu se 
îndreptează. 


Lupta sufletului cu vrăjmaşul este până la mormânt. lar dacă 
în războiul obişnuit se omoară doar trupul, războiul nostru este 
mai greu şi mai primejdios, căci poate pieri şi sufletul. 

Pentru mândria mea Domnul au îngăduit vrăjmaşului de 
două ori să facă război cu sufletul meu, astfel că sufletul mi se 
afla în iad; şi pot spune că dacă sufletul este bărbătos, va sta, 
dar de nu, poate pieri pe veci. Tuturor celor ce, asemenea mie, 
se vor afla într'o astfel de năpastă, le scriu: Staţi cu bărbăţie, şi 

cu tărie nădăjduiţi în Domnul, şi vrăjmaşii nu vor putea răzbi, 
căci Domnul i-au biruit. Prin harul lui Dumnezeu am cunoscut 
că Domnul cu milostivire se grijeşte de noi, şi nici o rugăciune, 
nici un gând bun piere înaintea lui Dumnezeu. Domnul adesea 
pare a nu ne auzi; dar aceasta numai pentru că noi sântem mân- 
dri şi pentru că nu ne este de folos. Greu este să desluşeşti mân- 
dria în sine, dar pe cel mândru Domnul îl lasă a se zbate cu 
propria-i neputinţă, câtă vreme nu se smereşte. Dar când sufle- 
tul se smereşte, vrăjmaşii sânt înfrânți şi sufletul află mare odih- 
nă în Dumnezeu. 


De două ori am fost în Duhul Sfânt, şi de două ori m'am 
aflat într'o mare năpastă şi am răbdat o grea ispitire. lar odată 
mi s'a îngăduit următoarea încercare din pricina mândriei: harul 
Sfântului Duh s'a depărtat de la mine, iar eu m'am simțit ca un 
dobitoc în trup omenesc. Cu mintea nu L-am uitat pe Dumne- 
zeu, dar sufletul se pustiise ca la dobitoace. Am început să mă 
pocăiesc şi harul s'a întors. Aceasta s'a îndelungat vreme de trei 
zile. 

Mi s'a întâmplat de asemenea, în vremea rugăciunii, să nu 
ştiu de eram în trup sau în afara trupului, dar sufletu-mi vedea 
pe Dumnezeu. 

Şi iată acum ştiu din cercare ce înseamnă a fi în Duhul Sfânt, 
şi ce înseamnă a fi fără El. 

O, fraților, de ați putea pricepe zbuciumul sufletului care a 
purtat Duhul Sfânt şi apoi L-a pierdut. Acel zbucium este de 
nerăbdat. Sufletul este atunci într'un mecaz şi într'o durere de 
nepovestit. 

O, este chinul lui Adam după ce s'a izgonit din rai. 

Cine poate înţelege raiul? Cel ce poartă în sine Duhul Sfânt, 
acela poate a-l înțelege, în parte, căci raiul este Împărăţia Du- 
hului Sfânt, iar Duhul Sfânt şi în cer, şi pe pământ acelaşi este. 

Gândeam: Eu sânt o urâciune, şi merit toată pedeapsa; iar 
Domnul în loc de pedeapsă mi-au dat Duhul Sfânt. O, mai dulce 
este Duhul Sfânt decât tot ce este pământesc. Este hrana cea 
cerească, este bucuria sufletului. 

De voieşti simţit a avea harul Sfântului Duh, smereşte-te ca 
Sfinții Părinți. Pimen cel Mare a zis ucenicilor săi: «Credeţi-mă, 
fiilor, unde este satana, acolo şi eu voi fi». Curelarul din Ale- 
Xxandria cugeta: «Toţi se vor mântui, eu unul voi pieri», iar 
Domnul au descoperit Marelui Antonie că la măsura curelarului 
el nu ajunsese. Ei duceau un război crâncen cu vrăjmaşii şi se 
deprinseseră a cugeta smerit despre sineși, şi pentru aceea Dom- 
nul i-au iubit. 

Și mie au dat Domnul a pătrunde puterea acestor cuvinte. Și 
eu, când îmi țin mintea în iad, sufletul îmi este în linişte, dar 
când uit aceasta, îmi vin gânduri neplăcute lui Dumnezeu. 


Gândeam: Eu nu sânt decât țărână, şi greşalnică țărână, dar 
Domnul mi-au arătat a Sa milă peste măsură, şi mult mi-au dat 
al Său har, şi se bucură duhul meu că, deşi sânt urâcios, Domnul 
totuşi mă iubeşte, şi de aceea sufletu-mi nesăţios trage către 
Dânsul, iar când Îl aflu, zic sufletului meu: la aminte acum să 
nu-L pierzi, «ca să nu vie ţie ceva mai rău», căci mare chin este 
când sufletul pierde harul Sfântului Duh. 

Credeţi-mă, înaintea feței Domnului scriu, pe Carele cunoaş- 
te sufletul meu. Pentru a păstra harul trebuie tot mereu să te 
smereşti. lată şi Domnul, pe cei ce lucrează Lui, cu milostivire 
îi smereşte. Antonie cel Mare cugeta că în pustie el este mai în 
vârstă decât toți şi mai desăvârşit decât toți, dar Domnul l-au 
trimis către Pavel Thiveul, şi a văzut Antonie pe unul mai în 

vârstă şi mai desăvârşit decât el. 

Cuviosul Zosima cugeta că este monah din copilărie şi că 
nimenea poate împreună-grăi cu dânsul, dar l-a smerit Maria 
Eghipteanca, şi atunci a văzut că de departe nu atinsese măsura 
ei. 

Pe Sfintitul Tihon din Zadonsk l-a smerit un nebun întru 
Hristos, l-a plesnit peste obraz şi i-a zis: «Nu te semeţi». 

Astfel Milostiv Domnul smereşte pe sfinți, ca ei să rămână 
până întru sfârşit smeriţi. lar noi cu atât mai mult trebuie să ne 
smerim. Eu cer zi şi noapte de la Dumnezeu smerenia lui 
Hristos. Sufletul însetează a o dobândi. Este cel mai înalt dar al 
Duhului Sfânt. În smerenia lui Hristos este şi dragostea, şi pa- 
cea, şi blândeţea, şi înfrânarea, şi ascultarea, și îndelungă-răb- 
darea, şi toate bune-săvârşirile se cuprind într'însa. 


Sufletul smerit, ce poartă din belşug în sine harul Sfântului 
Duh şi îl păstrează, în vremea dumnezeieştilor vedenii are multă 
putere de a le purta, dar cine are puțin har cade cu faţa la pă- 
mânt, căci puţină este în el puterea harului. 

Astfel, pe Thavor, când Domnul S'au schimbat la chip, Moi- 
si şi Ilie stând în picioare grăiau cu El, dar Apostolii au căzut cu 
fața la pământ; dar mai târziu, când s'a înmulțit într'înşii harul 
Sfântului Duh, rămâneau şi ei în picioare când li se arăta Dom- 
nul și, aşijderea, puteau grăi cu Dânsul. 

Astfel şi Cuviosul Serghie, arătându-i-se Maica Domnului, 
sta în picioare înaintea Ei, căci avea din belşug harul Sfântului 
Duh, dar ucenicul său Miheia a căzut cu faţa la pământ şi nu 
putea căuta la Maica Domnului. Şi Serafim din Sarov avea din 
belşug harul Sfântului Duh şi rămânea în picioare când 1 se 
arăta Maica Domnului, dar uceniţa lui a căzut cu faţa la pământ, 
căci avea mai puţin har. 

Tot aşa, dacă sufletul are în sine har, când vede draci nu se 

teme de ei, căci simte în sine puterea lui Dumnezeu. 


Este ceasul al patrulea din noapte. Șed în chilia mea ca într'o 
cămară împărătească, în pace şi iubire, şi scriu. Dar când vine 
harul cel mare, atunci nu mai pot scrie. 


MAREA ŞTIINŢĂ 


Câtă vreme vieţuim pe pământ trebuie să învăţăm a duce 
lupta cu vrăjmaşii. Mai greu decât toate este a ne omori trupul 
pentru Dumnezeu şi a birui iubirea de sine. 

Pentru a birui iubirea de sine neapărat trebuie totdeauna a ne 
smeri. Aceasta este marea ştiinţă, pe care nu degrab o deprinzi. 

Trebuie să te socoteşti mai rău decât toţi şi să te osândeşti la 
jud. Astfel se smereşte sufletul şi se dobândeşte plânsul pocăin- 
(ci de la care se naşte bucuria. Bine este să-ți deprinzi sufletul a 
cugeta: arde-voi în focul iadului. Dar ce păcat că puţini o înţe- 
lep. Mulţi deznădăjduiesc şi pier. Sufletul lor se sălbăticeşte, şi 
nu mai vrea nici să se roage, nici să citească, nici să se mai 
gândească la Dumnezeu. 

Trebuie să te osândeşti în suflet, dar să nu deznădăjduieşti de 
milosârdia şi de dragostea lui Dumnezeu. Trebuie să dobândeşti 
(duh smerit şi zdrobit; atunci se vor depărta toate gândurile şi 
mintea se va curăţi. Dar trebuie şi să-ți cunoşti măsura, spre a 
nu împovăra sufletul peste măsură. Învață să te cunoşti şi dă 
sufletului nevoință pe măsură. 


Nu toate sufletele au aceeași putere: unele sânt tari ca piatra, 
dar altele slabe ca fumul. Asemenea fumului sânt sufletele mân- 
duce. Precum vântul poartă fumul orişiunde, aşa şi vrăjmaşul le 

trage unde voieşte, căci ele ori nu au răbdare, ori sânt uşor 
înşelate de vrăjmaşi. Dar sufletele smerite păzesc poruncile 
Domnului şi stau neclătit într'însele, ca o stâncă în mare de care 
se sparg valurile. Ele s'au dat voii lui Dumnezeu, şi cu mintea 
văd pe Dumnezeu, şi Domnul le dă harul Sfântului Duh. 

Cel ce vieţuieşte după porunci, în fiecare ceas şi clipă simte 
har în sufletu-i. Dar sânt şi cei ce nu pricep venirea lui. 


Cel ce a cunoscut dragostea lui Dumnezeu va zice: Nu am 
păzit poruncile. Măcar că mă rog zi şi noapte, şi toată bună-să- 
vârşirea încerc a făptui, ci porunca pentru dragostea lui Dum- 
nezeu nu am plinit. Doar în rare clipite ajung la porunca lui 
Dumnezeu, dară sufletul ar dori în toată vremea să petreacă în 
ea. Când în minte se adaugă gânduri străine, atunci mintea 
cugetă şi pe Dumnezeu, şi acel lucru; cu alte cuvinte, porunca: 
Să iubeşti din toată mintea şi din toată inima — nu este deplin 
împlinită; dar când mintea deplin este în Dumnezeu, şi nu sânt 
şi alte gânduri, atunci se împlineşte cea dintâi poruncă — dar 
iarăşi, încă nu de tot. 

Dragostea către Dumnezeu este felurită. Cel ce se luptă cu 
gândurile rele iubeşte, în măsura sa, pe Dumnezeu. Cel ce se 
luptă cu păcatul roagă pe Dumnezeu să-i dea putere a nu greşi, 
dar, din neputinţă, încă mai cade în păcat, şi se mâhneşte de 
cădere, şi se căieşte; el are har în adâncul sufletului şi al minţii, 
dar patimile încă nu sânt înfrânte. Dar cel ce şi-a învins patimile 
nici nu mai are lupte, ci doar se păzeşte întru toate, cum să nu 
cadă în păcat; acesta are har din belşug, şi simțit. Dar cel ce 
simte har şi în suflet, şi în trup, acela este bărbat desăvârşit, şi 
de va păstra acel har trupul său se va sfinţi şi va deveni moaște. 

ine minte două gânduri şi teme-te de ele. Unul zice: 
Eşti un sfânt; celălalt: Nu te vei mântui. Amândouă 
sânt de la vrăjmaşul şi nu este în ele adevăr. Ci tu 
gândeşte: Sânt un mare păcătos, dar Domnul este Mi- 
lostiv, mult iubeşte oamenii, şi greşalele mele le va ierta. 

Crede aceasta, şi iată ce va fi ție: ierta-va Domnul. Ci să nu 
nădăjduieşti în nevoinţele tale, măcar că mult te nevoiești. Un 
nevoitor mi-a spus: «Negreşit trebuie să fiu miluit, căci fac atâ- 
tea metanii zilnic; dar când a venit moartea şi-a sfâşiat cămașa 
de pe dânsul. 

Astfel, nu pentru nevoimţele noastre, ci în dar, pentru bună- 
tatea Sa miluieşte Dumnezeu. Domnul voieşte ca sufletul să fie 
smerit, fără răutate, şi tuturor cu dragoste să ierte; atunci şi 
Domnul va ierta cu dragoste. Domnul iubeşte pe toţi, iar noi da- 
tori sântem să facem asemenea Lui şi să iubim pe toţi, iar de nu 
putem, să cerem, şi Domnul nu va lepăda, şi va ajuta cu al Său 
har. 





Încă începător fiind am cunoscut dragostea lui Dumnezeu; şi 
este de nepovestit. Sufletul simte că este cu Dumnezeu şi în 
Dumnezeu, şi duhul se bucură de Domnul, chiar dacă trupul ne- 
putințează de bunătatea lui Dumnezeu. Dar acel har se poate 

pierde și pentru un singur gând rău. 

Cu gândul rău pătrunde în noi puterea vrăjmaşului, iar atunci 
sufletul se întunecă şi gânduri rele îl sfâşie; omul îşi simte 
atunci pierzama şi vede că fără harul lui Dumnezeu el nu este 
decât greşalnică şi neputincioasă ţărână. 


Sufletul ce a cunoscut pe Domnul, din îndelungă cercare se 
învaţă că dacă omul viețuieşte după porunci va simți harul în si- 
ne, măcar şi într'o mică măsură, şi va avea îndrăzneală în rugă- 
ciune; dar de va greşi cu un singur gând şi nu sc va pocăi, harul 
se ascunde, şi atunci sufletul tânjeşte şi plânge înaintea lui 
Dumnezeu. 

Astfel întreaga viaţă sufletul şi-o petrece în luptă cu gându- 
rile. Dar tu nu slăbi din pricina luptei, căci Domnul iubeşte pe 
luptătorul plin de bărbăţie. 


Relele gânduri chinuie sufletul mândru, şi câtă vreme nu se 
smereşte, nu va cunoaşte odihnă din partea lor. Când rele gân- 
duri te năpădesc, tu strigă către Dumnezeu asemenea lui Adam: 
«Doamne, Făcătorul meu şi Ziditorule, Tu vezi cât de sfâşiat 
este sufletul meu de gânduri rele... Miluieşte-măy. lar când stai 
înaintea feţei Stăpânului aminteşte-ți cu tărie că toate cererile 
tale, dacă sânt spre folos, El le va împlini. 


Venit-a nourul, acoperit-a soarele şi s'a făcut întunerec. Tot 
astfel, pentru un singur gând mândru sufletul pierde harul şi-l 
acoperă întunerecul. Dar tot aşa, pentru un singur gând smerit 
iarăşi vine harul. Am încercat acesta pe mine însumi. 

Să ştii că dacă gândul tău înclină a urmări pe oameni, cine ce 
face, acesta este semnul mândriei. 

la seama la sine-ți, ia aminte asupră-ţi şi vei vedea: cum se 
înalță sufletul asupra fratelui, îndată îi urmează un gând rău, 
neplăcut lui Dumnezeu, şi astfel sufletul se smereşte. Iar de nu 
se smereşte va urma o mică ispită. Dacă iarăşi nu se smereşte, 
începe lupta curviei. Iar dacă iarăşi nu se smereşte, va cădea în- 
tr'un mic păcat. Dacă nici atunci nu se smereşte, va suferi un 
păcat mare. Şi aşa va tot greşi, câtă vreme nu s'a smerit. Dar de 
îndată ce se pocăieşte, şi Milostiv Domnul dă sufletului pace şi 
umilință, iar atunci toate cele rele vor trece şi toate gândurile 
vor pieri. Dar apoi să ţii smerenia din toate puterile, căci altfel 
iarăşi vei cădea în păcat. 


Dacă vede că sufletul nu s'a întărit în smerenie, Domnul ridi- 
că harul, dar tu să nu te împuţinezi cu sufletul pentru aceasta: 
harul este în tine, dar ascuns. Tu învață-te să-ți tai gândurile 
dintru început. lar când uiţi şi nu le izgoneşti îndată, atunci po- 
căieşte-te. Osteneşte-te întru aceasta spre a dobândi deprin- 
derea. Sufletul cunoaşte deprinderea; cum se deprinde, aşa va şi 
face toată viaţa. 

Omul bun are gânduri bune, iar cel rău — rele; dar fiecare tre- 
buie să se înveţe a se lupta cu gândurile, și din cele rele să scoa- 
tă bune. Iată semnul unui suflet cercat. 

Vei întreba: Cum se face aceasta? 

Uite aşa: Precum omul viu simte când îi este frig sau când îi 
este cald, aşa şi cel ce a cunoscut din cercare Duhul Sfânt simte 
când în suflet este har, şi când vin duhuri rele. 

Domnul dă sufletului înțelegere spre a cunoaşte voia Sa. 
Asemenea şi gândurile de la vrăjmaşi, sufletul le cunoaște nu 
după chipul lor din afară, ci după cum lucrează asupra sufle- 

tului. 
Aceasta prin cercare se cunoaşte, dar pe cel necercat vrăj- 
maşii uşor îl înşală. 


Vrăjmaşii au căzut prin mândrie, iar pe noi tot acolo ne trag 
şi ne aduc gânduri de laudă. Iar dacă sufletul primeşte lauda, 
harul se depărtează, câtă vreme sufletul nu s'a smerit. Şi astfel 
toată viața omul se va învăţa smerenia lui Hristos, şi câtă vreme 
nu s'a învățat, nu va cunoaşte sufletul odihnă de la gânduri, şi 
nu va putea să se roage cu mintea curată. 


Cel ce voieşte a se ruga curat nu trebuie să cunoască nici o 
veste din ziare, nu trebuie să citească din cărți rele sau să afle cu 
1scodire ceva din viaţa altora. Toate acestea aduc minţii gânduri 
necurate iar când omul voieşte a le desluşi, ele din ce în ce mai 
mult vor rătăci şi vor chinui sufletul. | 


Când sufletul învață de la Domnul iubirea, îi este milă de 
întreaga lume, de fiece făptură a lui Dumnezeu, şi se roagă ca 
toți oamenii să se pocăiască şi să primească harul Sfântului 
Duh; dar dacă sufletul pierde harul, se îndepărtează şi dragostea 
de la el, căci fără harul lui Dumnezeu cu neputinţă este a iubi 
vrăjmaşii, iar atunci din inimă purced gânduri rele, precum zice 
Domnul (Mt. 15: 19; Mc. 7: 21-22). 

Să ştii bine că dacă te muncesc gânduri rele înseamnă că nu 
eşti smerit. Domnul au zis: «Învăţaţi de la Mine, căci Eu sânt 
blând şi smerit cu inima, şi veți afla odihnă sufletelor voastre» 
(Mt. 11: 29). 

Fără smerenia lui Hristos sufletul niciodată nu va fi odihnit 
în Dumnezeu, ci tot mereu va fi învolburat de felurite gânduri 
care nu-i vor da să vază pe Dumnezeu. 

Fericit cel ce s'a smerit, căci el a aflat desăvârşită odihnă în 
Dumnezeu. Eu până astăzi cer în toate zilele smerenie de la 
Domnul, căci Duhul Sfânt au învăţat sufletul meu ce este sme- 
renia lui Hristos, şi de aceea însetez a o dobândi. 

O, smerenia lui Hristos. Cel ce te-a gustat, cu nesațiu râvni- 
va către Dumnezeu zi şi noapte. 


O, cât de neputincios sânt. Puțin am scris, şi am şi obosit, şi 
trupul caută odihnă. Şi Domnul pe pământ au cunoscut în trup 
neputința omenească; şi El, Milostivul, obosise de călătorie şi 
dormea în corabie în vremea furtunii; iar când ucenicii L-au 
trezit, El au poruncit să se liniştească marea şi vântul, şi s'a 
făcut linişte mare. 

Tot astfel şi în sufletele noastre, când chemăm sfânt numele 
Domnului, vine o mare pace. 

O, Doamne, dă-ne a Te lăuda până la suflarea noastră cea 
mai de pe urmă. 


CO OD 


n înşelare omul cade fie din necercare, fie din mân- 
drie. lar dacă din necercare, Domnul curând va vin- 
deca; dar dacă din mândrie, îndelung va suferi sufle- 
tul, câtă vreme nu s'a învăţat smerenia, şi atunci îl va 
vindeca Domnul. 

Cădem în înşelare atunci când credem că sântem mai deş- 
tepți sau cu mai multă experiență decât alții, şi chiar decât du- 
hovnicul. Aşa gândisem eu, necercat fiind, şi am suferit pentru 
aceasta, şi foarte mulțămesc lui Dumnezeu că prin aceasta El 
m'au smerit şi m'au înţelepțit, şi nu au depărtat mila Sa de la 
mine. lar acum gândesc că fără mărturisire la duhovnic este cu 
neputinţă să te izbăveşti de înşelare, căci duhovnicilor le este 
dată de la Domnul stăpânirea de a lega şi dezlega. 


De vei vedea lumină înlăuntrul tău sau în afara ta, tu să nu o 
crezi, de nu va fi în tine, împreună cu lumina, umilinţă către 
Dumnezeu şi dragoste către aproapele; dar nici să nu te sperii, 
ci smereşte-te, şi lumina aceea se va face nevăzută. 

De vei vedea o oarecare vedenie, sau chip, sau vreun vis, să 
nu te încrezi în ele, căci dacă este de la Dumnezeu, Domnul va 
şi lumina. Sufletul ce nu a cunoscut după gust Duhul Sfânt nu 
poate desluşi vedenia, de unde este. Vrăjmaşul dă sufletului o 
anume îndulcire amestecată cu slavă deşartă, şi prin aceasta se 
cunoaşte înşelarea. 

Părinţii spun că vedenia vrăjmaşă aduce sufletului turburare. 
Dar numai sufletul smerit, care nu se socoteşte vrednic de vede- 
nii, acela simte turburare sau frică de la lucrarea vrăjmăşească; 
însă cel semeţ poate să nu cerce nici o frică, nici chiar turburare, 
căci el doreşte vedenii şi se socoteşte vrednic de ele, şi drept 
aceea vrăjmaşul uşor îl înşală. 

Cele cereşti se cunosc prin Duhul Sfânt, iar cele pământeşti — 
cu mintea; dar cel ce doreşte a cunoaşte pe Dumnezeu prin a sa 
minte şi prin ştiinţă, acela se află în înşelare, căci Dumnezeu se 
cunoaşte numai prin Duhul Sfânt. 

Dacă vezi cu mintea draci, smereşte-te şi încearcă să nu vezi, 
dar du-te degrabă la duhovnic sau la Bătrânul căruia te-ai încre- 
dinţat. Duhovnicului spune-i toate, şi Domnul te va milui, şi te 

vei izbăvi de înşelare. Dar de vei gândi că în viata duhov- 
nicească ştii mai mult decât duhovnicul, şi încetezi a-i mai 
spune la spovedanie ce se petrece cu tine, pentru această mân- 
drie negreşit ţi se va îngădui o oarecare înşelare, spre a te în- 


țelepți. 


Cu vrăjmaşii luptă-te prin smerenie. 

Când vezi că se luptă cu mintea ta o altă minte, atunci sme- 
reşte-te, şi lupta va înceta. 

De ţi se va întâmpla a vedea draci, nu te înfricoşa, ci sme- 
reşte-te, şi dracii se vor face nevăzuţi. Dar de te va stăpâni frica, 
nu vei scăpa de o oarecare vătămare. Fii cu bărbăție. Adu-ţi 
aminte că Domnul caută asupra ta, spre a vedea de nădăjduieşti 
întru Dânsul. 

De ai căzut în înşelăciune şi voieşti a te izbăvi de ea, nu dez- 
nădăjdui, căci iubeşte Domnul oamenii şi-ţi va da a te îndrepta, 
şi vei avea odihnă de gândurile pe care le aduc vrăjmaşii. Insă 
pentru ca sufletul să afle odihnă de draci, trebuie să te smereşti 
şi să zici: «Sânt mai rău decât toți, şi mai rău decât tot dobitocul 
şi fiara sălbatecă», şi spovedeşte-te curat preotului, şi dracii vor 
fi izgoniți. 


Precum oamenii intră într'o casă şi ies din ea, aşa şi gându- 
rile de la draci vin, şi din nou pot să se ducă, dacă tu nu le pri- 
meşti. 

Dacă gândul îți spune să furi, iar tu îi faci ascultare, prin 
aceasta ai dat stăpânire dracului asupra ta. Dacă sufletul îți spu- 
ne să mănânci mult, până la sațiu, şi vei mânca mult, dracul 
iarăşi va lua stăpânire asupra ta. Şi astfel, de te va stăpâni gân- 
dul oricărei patimi, te vei face sălaş dracilor. Dar de vei aduce 
pocăinţa cuvenită ei se vor cutremura şi vor fi nevoiți să se 
ducă. 

Când plângem pentru păcate şi ne smerim sufletul, nu avem 
vedenii, şi nici sufletul nu le doreşte, dar când părăsim plânsul 
ŞI smerenia putem fi ademeniţi de ele. 

Multă vreme nu am ştiut de ce trebuie să-ți zdrobeşti sufle- 
tul, de vreme ce Domnul au iertat greşalele. Dar apoi am înțeles 
că cel ce nu are zdrobirea sufletului, nu poate rămâne statornic 
în smerenie, căci duhurile rele sânt mândre, ele şi nouă ne 
însuflă mândrie, dară Domnul învață blândețea, smerenia şi 
iubirea, iar prin acestea sufletul află odihna. 

În lupta noastră trebuie să avem bărbăţie. Domnul au zis 
Prorocului Ieremia: «Du-te, propovăduiește, şi fii cu bărbăție, 
altminteri te voi pedepsi» (cf. ler. 1: 17: «Grăieşte către ei toate 
câte voi porunci ţie, nu te teme de faţa lor, ca să nu te ruşinez 
înaintea ochilor lor»). 

Domnul iubeşte sufletul bărbătos şi înțelept, dar de nu avem 
nici una, nici alta, trebuie să cerem de la Dumnezeu şi să facem 
ascultare de duhovnici: în ei viază harul Sfântului Duh. Mai cu 
seamă omul vătămat de lucrarea drăcească nu trebuie să se 
încreadă în sine întru nimic, ci să asculte de duhovnic. 

Necazurile sufleteşti ne vin din pricina mândriei; dar cele 
trupeşti adesea sânt îngăduite de Dumnezeu din dragoste pentru 
noi, precum a fost cu mult-răbdătorul Iov. 

A desluşi în sine mândria este lucru foarte anevoios. Dar iată 
unele semne: de năvălesc asupra ta vrăjmaşii (dracii), sau de te 
chinuie gânduri rele, aceasta înseamnă că în tine nu este smere- 
ni€, şi deci, chiar de n'ai desluşit în tine mândria — smereşte-te. 

Dacă eşti mânios sau, cum se zice, nervos, aceasta este o 
adevărată pacoste. Dacă cineva suferă de atacuri de furie sau de 
frică, aceste boli se lecuiesc printr'un duh smerit şi pocăință, şi 
prin a iubi pe fratele, şi a iubi pe vrăjmaşi. 

TÂNGUIREA LUI ADAM 


dam, părintele întregii lumi, în rai a cunoscut des- 
fătarea iubirii lui Dumnezeu, şi de aceea, când a fost 
gonit din rai pentru păcat, şi s'a lipsit de dragostea lui 
Dumnezeu, amar a suferit, şi cu mare suspin se tân- 
guia în toată pustia. Sufletul său era chinuit de gândul: «Pre 
iubitul Dumnezeu am întristat». Nu atâta îi părea rău după rai şi 
după frumusețea lui, cât pentru că se lipsea de iubirea lui Dum- 
nezeu care, în chip nesățios, în fiece clipă trage sufletul către 
Dumnezeu. 

Aşa şi tot sufletul care a cunoscut pe Dumnezeu în Duhul 
Sfânt, iar apoi a pierdut harul, cearcă chinul lui Adam. Sufletul 
doare şi amarnic se căieşte când mâhneşte pe Domnul cel iubit. 

Tânjea Adam pe pământ, şi amarnic se tânguia, şi pământul 
nu îi era drag. El se stingea după Dumnezeu şi zicea: 

«Tânjeşte sufletul meu dupre Domnul, şi cu lacrămi caut pre 
El. Cum să nu-L caut? Când eram cu El sufletul meu era vesel 
Şi liniştit, şi vrăjmaşul la mine nu ajungea; dar acum un duh rău 
a pus stăpânire asupra mea şi îmi clatină şi chinuie sufletul, şi 
de aceea tânjeşte sufletul meu dupre Domnul până la moarte, şi 
râvneşte duhul meu către Dumnezeu, şi nimica pre pământ mă 
veseleşte, şi de nimica voieşte sufletul meu a se mângâia, ci 
voieşte din nou a vedea pre El şi a se plini întru Dânsul. Nu pot 
a-L uita nici o clipă, şi se stinge sufletul meu dupre Dânsul, şi 

de multă durere cu suspin plâng: Miluieşte-mă, Dumnezeule, 
pre căzută zidirea Ta». 

Aşa se tânguia Adam, şi lacrămile îi curgeau de pe față pe 
piept şi pe pământ, şi întreagă pustia îi auzea suspinurile; fiarele 
şi pasările tăceau întristate;, iar Adam se tânguia, căci pentru 
păcatul său toți pierduseră pacea şi iubirea. 

Mare era durerea lui Adam, dacă se izgonise din rai, dară 
când a văzut pe fiul său Avel ucis de fratele Cain, încă mai 
mare 1 s'a făcut durerea, şi se muncea cu sufletul, şi se tânguia, 
şi gândea: «Din mine vor izvori şi se vor înmulți noroade, şi 
toate vor suferi şi vor vieţui în vrăjmășie, şi se vor ucide unul 
pre altul». Şi această durere a lui era adâncă precum marea, şi a 
o înțelege poate numai cel al cărui suflet a cunoscut pe Domnul 
şi cât de mult ne iubeşte El. 

Și eu am pierdut harul, şi împreună cu Adam strig: 

«Milostiv fii mie, Doamne, dăruieşte-mi duhul smereniei şi 
al iubirii». 

O, iubire a Domnului! Cine te-a cunoscut, neostoit te caută 
zi şi noapte, şi strigă: 

«Tânjesc dupre Tine, Doamne, şi cu lacrămi Te caut; cum nu 
Te voi căuta? Tu mi-ai dat a Te cunoaşte în Duhul Sfânt, şi 
această cunoaştere a lui Dumnezeu trage sufletul meu cu la- 
crămi a Te căuta». 


Plânge Adam: 

«Nu-mi este dorită pustia. Nu-mi sânt dragi munţii înalți, 
nici lunca, nici pădurea, nici cântul pasărilor, nimica îmi este 
drag. Sufletu-mi zace în mare durere: scârbit-am pre Domnul. 
Și de m'ar lua Domnul din nou în rai, încă şi acolo mă voi mâh- 
ni şi voi plânge: pentru ce pre Dumnezeul cel iubit am întris- 
tat». 

Pe Adam, după izgonirea sa din rai, sufletul îl durea şi multe 
lacrămi vărsa el de mâhnire. Tot aşa şi tot sufletul ce a cunoscut 
pe Domnul tânjeşte după Dânsul şi zice: 

«Unde eşti, Doamne? Unde eşti, Lumina mea? Căci Ţi-ai 
ascuns faţa de la mine, şi sufletu-mi îndelung nu te vede, şi 
tânjeşte dupre Tine, şi cu lacrămi caută pre Tine». 

«Unde este Domnul meu? Pentru ce nu Îl văd în sufletul 
meu? Ce ÎI opreşte a viia întru mine? Nu este dară întru mine a 
lui Hristos smerenie şi iubirea pentru vrăjmaşi» 


Dumnezeu este iubire fără saţiu, şi a o înfăţişa este cu 
neputinţă. 

Umbla Adam pe pământ, şi pentru multe durerile inimii sale 
plângea, iar cu mintea cugeta la Dumnezeu; iar când neputinţă 
trupul său, şi nu mai putea vărsa lacrămi, duhul său şi atuncea 
ardea pentru Dumnezeu, căci nu putea uita raiul şi frumuseţea 
lui; dar încă mai mult sufletul lui Adam iubea pre Domnul, şi 
însăşi puterea iubirii îl trăgea către Dânsul. 

O, Adame, eu scriu, dar tu vezi că slabă este mintea mea şi 
nu poate pricepe cum tânjeai tu dupre Dumnezeu şi cum purtai 
osteneala pocăinței. 

O, Adame, tu vezi că eu, fiul tău, pătimesc pre pământ. Puțin 
este în mine focul, şi abia de nu se stinge dragostea mea. 

O, Adame, cântă nouă cântul Domnului, ca să se veselească 
sufletul meu de Domnul şi să se scoale a lăuda şi a slăvi pre EI, 
precum slăvesc pre Dânsul în ceruri Heruvimii şi Serafimii, şi 
precum toate cinurile cereştilor Îngeri cântă Lui întreit-sfânta 
cântare. 

O, Adame, părintele nostru, cântă nouă cântul Domnului, ca 
să auză întreg pământul, şi ca toți fiii tăi să-şi înalțe mintea către 

Dumnezeu, şi să se îndulcească de glasurile cereştii cântări, şi 
să-şi uite amarul pre pământ. 


Duhul Sfânt este iubire şi desfătare sufletului, minții şi tru- 
pului. Şi cel ce a cunoscut pe Dumnezeu în Duhul Sfânt, râv- 
neşte cu nesațiu zi şi noapte către Dumnezeul cel viu, căci iu- 
birea lui Dumnezeu foarte este dulce. Dar când sufletul pierde 
harul, atunci din nou cu lacrămi caută pe Duhul Sfânt. 

Dară cel ce nu a cunoscut pe Domnul în Duhul Sfânt, acela 
nu poate cu lacrămi a-L, căuta, şi sufletul lui totdeauna este lup- 
tat de patimi; mintea-i cugetă cele pământeşti, şi nu poate ajun- 
ge la vedenie şi a cunoaşte pe lisus Hristos. El se cunoaşte în 
Duhul Sfânt. 

Adam a cunoscut pe Dumnezeu şi raiul, şi după cădere cu 
lacrămi căuta pre El. 

- O, Adame, părintele nostru, spune nouă, fiilor tăi, despre 
Domnul. Sufletul tău a cunoscut pre Dumnezeu pre pământ, 
cunoscut-a şi raiul, şi desfătarea lui, şi veselia, iar acum viețu- 
ieşti în ceruri şi vezi slava Domnului. Spune nouă cum se pro- 
slăveşte Domnul nostru pentru ale Sale patimi, şi cum sânt cân- 
tecele cântate în ceruri, şi cât de dulci sânt acele;cânturi, căci 
ele se cântă în Duhul Sfânt. 

Spune nouă despre slava Domnului, şi cât este El de mi- 
lostiv, şi cât iubeşte EI a Sa zidire. 

Spune nouă şi despre Preasfânta de-Dumnezeu-Născătoare, 
cum este Ea mărită în ceruri, și cu ce cântări se fericeşte. 

Spune nouă cum se bucură acolo Sfinții, şi cum strălucesc ei 
cu harul; cum iubesc ei pre Domnul, şi cu ce smerenie înainte- 
stau ei lui Dumnezeu. 

O, Adame, mângâie şi îmbucură întristate sufletele noastre. 
Povesteşte nouă, ce vezi tu în ceruri?... 

Ce dară taci?... lată întreg pământul zace în scârbe... 

Au doară tu, din dragoste de Dumnezeu, nu poţi nici să-ți 
mai aminteşti de noi? 

Au doară vezi pre Născătoarea-de-Dumnezeu în slavă şi nu 
te poți smulge de la acea vedenie, şi nu voieşti a spune nouă, 
celor mâhniţi, cuvânt duios, spre a uita amarul pre pământ? 

O, Adame, părintele nostru, tu vezi durerea fiilor tăi pre 
pământ. Ce dară taci? 

Grăieşte Adam: 

- Feţii mei, nu căutaţi către mine. Eu nu mă pot smulge de la 
iubirea lui Dumnezeu spre a grăi cu voi. Sufletu-mi este rănit de 
iubirea Domnului şi se veseleşte de frumuseţea Lui, şi cum mi- 
aş putea aduce aminte de pământ? Cei ce viază înaintea Feţei 
Stăpânului nu pot cugeta cele pământeşti. 

- O, Adame, părintele nostru, părăsitu-ne-ai pre sirimanii tăi. 
Și doară în amar petrecem pre pământ. Spune nouă, ce să facem 
spre a plăcea lui Dumnezeu? Caută asupra fiilor tăi împrăștiați 
în tot pământul, împrăștiați cu mintea lor. Mulți uită pre Dum- 
nezeu, în întunerec viețuiesc şi merg în prăpastia iadului. 

- Nu mă turburaţi. Eu văd pre Maica Domnului în slavă, şi 
cum pot cu a mă smulge şi a grăi cu voi? Eu văd pre Sfinţii 
Proroci şi Apostoli, iar ei toți sânt asemenea Domnului nostru 
Iisus Hristos, Fiul lui Dumnezeu. 

Eu umblu prin grădinile raiului şi pretutindenea văz slava 
Domnului, căci Domnul este întru mine, şi m'au făcut asemenea 
Lui. Aşa proslăveşte Domnul pre om, cât îl face asemenea Lui. 

- O, Adame, doară noi sântem fiii tăi. Spune nouă, carii ne 
mâhnim pre pământ, cum să moştenim raiul, ca şi noi, aseme- 
nea ție, să vedem slava Domnului. Sufletul nostru tânjeşte dupre 
Domnul, tu însă în ceruri viezi şi te bucuri de slava Domnului; 
rugămu-te, mângâie pre noi. 

- Ce înălțați către mine glasul, feții mei? Domnul vă iubeşte 
şi au dat vouă poruncile. Păziţi-le, iubiţi-vă unul pre altul, şi 
veţi afla odihnă în Dumnezeu. Căiţi-vă în tot ceasul pentru că- 
derile voastre, spre a putea întâmpina pre Domnul. Domnul au 

zis: «Pre cei ce Mă iubesc, Eu iubesc, şi pre cei ce Mă pro- 
slăvesc, îi proslăvesc». 

- O, Adame, roagă-te pentru noi, fiii tăi. De multe scârbe se 
întristează sufletele noastre. 


- O, Adame, părintele nostru, tu viețuieşti în ceruri, şi vezi 
pre Domnul şezând în slavă de-a dreapta lui Dumnezeu-Tatăl. 
Tu vezi pre Heruvimi şi pre Serafimi, şi pre toţi Sfinţi, şi auzi 
cântările cereşti, de dulceaţa cărora sufletul tău a uitat pământul. 
Noi însă ne mâhnim pre pământ şi mult tânțim dupre Dumne- 
zeu. Puțin este întru noi focul, ca înflăcărat să iubim pre Dom- 
nul. Însuflă-ne, ce sântem datori a face spre a afla raiul? 

Răspunde Adam: 

- Nu căutaţi către mine, feţii mei, căci eu, de desfătăciunea 
iubirii lui Dumnezeu, nu pot să-mi amintesc pământul. 

- O, Adame, tânjesc sufletele noastre, şi durerile ne-au îngre- 
uiat. Spune nouă cuvânt de mângâiere. Cântă nouă din cântările 
carile tu auzi în ceruri, ca să le auză tot pământul, şi oamenii să- 
şi uite amarul... O, Adame, întristați sântem foarte. 

- Nu căutați către mine. Vremea durerilor mele a trecut. De 
frumuseţea raiului şi de îndulcirea Duhului Sfânt nu îmi mai pot 
aduce aminte de pământ. Dară zic vouă: lubeşte pre voi Dom- 
nul, şi voi în iubire să vieţuiţi, fiți ascultători stăpânilor, sme- 
riți-vă inimile, şi Duhul Sfânt va viia întru voi. El vine lin în 
suflet, şi împarte pace, şi fără cuvinte poartă mărturie pentru 
mântuire. Cântaţi lui Dumnezeu în dragoste şi în smerenia 
duhului, căci Domnul se bucură de aceasta. 

- O, Adame, părintele nostru, ce dară vom face? Noi cântăm, 
dară nu este în noi iubire, nici smerenie. 

- Căiţi-vă înaintea Domnului şi cereți. El iubeşte pre om şi 
toate dăruieşte. Şi eu mult m'am căit, şi mult m'am întristat, 
căci pre Dumnezeu am scârbit, căci pentru păcatul meu s'a 

pierdut pacea şi iubirea pre pământ. Lacrămile curgeau pre fața 
mea şi-mi udau pieptul şi pământul, şi pustia auzea suspinurile 
mele. Voi nu puteţi cuprinde durerile mele, nici cum mă tân- 
guiam eu dupre Dumnezeu şi rai. În rai fusesem bucuros şi 
vesel: Duhul lui Dumnezeu mă veselea şi suferințe nu cunoş- 
team nici una. Dar când m'am izgonit din rai, frigul şi foamea 
mă munceau, fiarele şi pasările, ce îmi erau blânde în rai şi mă 
iubeau, se sălbăticiră, începură a se teme şi a fugi de mine. 
Gânduni urâte mă sfâşiau; soarele şi vântul mă ardeau; ploaia 
mă uda; boalele şi toate durerile pământului mă chinuiau, dară 
cu toate am răbdat şi cu tărie am nădăjduit în Dumnezeu. 

Iară voi purtaţi-vă ostenelile pocăinţei: iubiţi durerile, uscaţi- 
vă trupurile, smenţi-vă şi iubiți pre vrăjmaşi, spre a sălăşlui în 
voi Duhul Sfânt, şi atunci veţi cunoaşte şi veţi afla Cereasca 
Împărăţie. 


Dară către mine nu căutați: acum, de dragostea lui Dumne- 
zeu, uitat-am pământul şi tot ce este într'însul, uitat-am până şi 
raiul meu cel pierdut, căci văd slava Domnului, şi slava Sfin- 
ților, carii, de lumina feţei lui Dumnezeu, ei înşişi strălucesc, 
asemenea Lui. 

- O, Adame, cântă nouă cerescul cânt, ca să auză tot pămân- 
tul şi să se îndulcească de pacea iubirii de Dumnezeu. Dorim a 
auzi acele cântări: dulci sânt ele, căci se cântă în Duhul Sfânt. 


Adam a pierdut pământescul rai, şi plângând îl căuta: «Raiul 
meu, raiule, preafrumosul meu rai». Domnul însă, prin dragos- 
tea Sa, i-au dat pe cruce un alt rai, mai bun decât cel dinainte, în 
ceruri, unde este Lumina Sfintei Treimi. 

Ce vom da noi Domnului pentru dragostea Sa către noi? 


E a (Da 

XIX 


ISTORISIRI DIN EXPERIENȚE TRĂITE, ŞI DESPRE 
UNELE INTALNIRI ȘI CONVORBIRI 
CU NEVOITORI 


in copilărie sufletu-mi iubea a gândi cum S'au înălțat 
Domnul la cer pe nouri şi cum Maica Domnului şi 
Sfinții Apostoli au văzut acea înălțare. Dar când am 
pierdut harul lui Dumnezeu (în anii tinereții) sufletul 
mi s'a sălbăticit şi s'a robit de păcate, şi doar arareori îşi aducea 
aminte de înălţarea Domnului. Dar apoi sufletul meu şi-a cu- 
noscut păcatele, şi foarte m'am mâhnit că am întristat pe Dom- 
nul şi am pierdut îndrăzneala către Dumnezeu şi către Maica 
Domnului, şi mi s'a făcut urâcios păcatul, şi am hotărât să intru 
în Mănăstire ca să cer lui Dumnezeu iertarea, şi mi-am pus în 
suflet să cerşesc lui Dumnezeu, ca Milostiv Domnul să îmi ierte 
păcatele. 

După ce am săvârşit armata am intrat în Mănăstire şi curând 
m'au năpădit gânduri care din nou mă alungau în lume să mă 
însor; eu însă hotărât mi-am zis în suflet: «Mun-voi aci pentru 
păcatele mele». Şi am început să mă rog cu tărie ca Domnul să 
ierte mulțimea păcatelor mele. 

Odată am fost năpădit de duhul deznădejdii: mi se părea că 
Dumnezeu mă părăsise cu totul, şi că nu mai este mântuire pen- 
tru mine, şi că limpede se vede în suflet vecinica pierzanie. Și 
am simţit în suflet că Dumnezeu este nemilostiv şi de neîndu- 

plecat. Aceasta s'a îndelungat vreme de un ceas sau ceva mai 
mult. Duhul acesta este atât de greu şi de chinuitor, că este 
cumplit şi să-t aminteşti de el. Sufletul nu are putere a-l purta 
multă vreme. În astfel de clipe poţi pieri pentru vecie. Milostiv 
Domnul au îngăduit duhului răutăţii să ducă o astfel de luptă cu 
sufletul meu. 

A trecut puţină vreme; m'am dus în biserică la vecernie, şi 
căutând către icoana Mântuitorului am zis: 

«Doamne Iisuse Hristoase, miluieşte-mă, pre păcătosuly . 

Și la aceste cuvinte am văzut în locul icoanei, viu, pe Dom- 
nul, şi harul Sfântului Duh mi-a umplut sufletul şi întreg trupul. 
Și aşa în Duhul Sfânt am înţeles că lisus Hristos este Dumne- 
zcu, şi dulce îmi doream să sufăr pentru Hristos. 


Din vremea când am cunoscut pe Domnul, sufletul meu 
trage către Dânsul şi nimic mă mai veseleşte pe pământ. Ci 
singura mea vesele este Dumnezeu. El îmi este bucuria; El — 
puterea mea; El — înțelepciunea mea; El — bogăţia mea. 


Dumnezeule, luminează pre noi cu Duhul Tău cel Sfânt, ca 
toți să întelegem a Ta iubire. 

Domnul ne-au arătat prin tâlharul şi prin fiul cel pierdut cum 
I:l cu dragoste întâmpină pe păcătosul ce se pocăieşte. Scris este 
că «Tatăl l-a văzut de departe, şi 1 s'a făcut milă de el, şi aler- 
gând i-a căzut pe grumaz şi l-a sărutat)», şi nu l-a dosădit cu n- 
MIC, ci a junghiat viţelul cel îngrăşat şi a poruncit tuturor să se 
veselească. Astfel este mila şi dragostea lui Dumnezeu. Însă 
Domnul pare nemilosârd omului păcătos, pentru că nu are har în 
sufletul lui. 

Un începător, aci la Athos, în Mănăstirea Sfântului Pantelei- 
mon, s'a învăţat neîncetat a se ruga lui Dumnezeu ca să i se 
ierte păcatele. Şi a început a cugeta pentru Împărăţia Cerească, 
şi gândea: «Eu poate mă voi mântui, dacă mă rog osârduitor lui 
Dumnezeu, ca El să-mi ierte păcatele, dar dacă în rai nu-mi voi 
vedea părinții, mă voi mâhni pentru ei, căci îi iubesc. Atunci ce 
rai îmi va fi acela, dacă, fiind acolo, mă voi mâhni pentru pă- 
rinții mei care poate se vor afla în iad?» 

Acest începător păcătos gândea despre Împărăţia Cerească: 
«Precum pe pământ praznicul nu este vesel dacă nu sânt acolo 
părinţu şi rudeniile, aşa şi în rai, de nu-mi voi vedea părinţii pe 
care îi iubesc, dureros îmi va fi». 

Astfel a gândit el timp de o jumătate de an. Şi într'o zi, în 
vremea vecerniei, începătorul a ridicat ochii asupra icoanei 
Mântuitorului, şi puţin s'a rugat, cinci cuvinte: «Doamne Iisuse 
Hristoase, miluieşte-mă, pre păcătosuly, şi vede că icoana s'a 
preschimbat în Mântuitorul cel Viu, şi s'a umplut sufletul şi tru- 
pul începătorului de o negrăită îndulcire, iar sufletul lui în Du- 
hul Sfânt a cunoscut pe Domnul nostru lisus Hristos, iar Dom- 
nul este milostiv şi de o frumuseţe şi blândeţe de negrăit, şi s'a 
luminat sufletul cu înţelegerea că de dragostea lui Dumnezeu nu 
mai poate omul să-şi aducă aminte de nimenea, şi de atunci îi 
arde sufletul de iubire pentru Domnul. 


Slavă, Doamne, mulosârdiei Tale. Tu da: sufletului a cunoaş- 
te cât Îţi iubeşti Tu zidirea, şi sufletul a cunoscut pe Stăpânul şi 
Făcătorul său. 

Domnul au dat sufletului omului îndestulată cunoaştere despre 
Sine, iar sufletul a iubit pe Făcătorul său şi se bucură foarte. «Mr- 
lostiv este Domnul nostru». Şi la acest hotar încetează gândul. 

Sufletul este îndestulat întru Stăpânul, iar Acesta îi dă odih- 
nă, şi petrecând întru Dumnezeu pământul este uitat, şi numai 
pe Unul Domnul iubeşte sufletul, şi întru nimic alt în afara 
Ziditorului nu află odihnă, însă uneori varsă fierbinți lacrămi: 
«De ce pre un atât de Milostiv Dumnezeu am mâhnit?». 


Domnul au chemat un suflet păcătos la pocăință, iar el s'a 
întors către Domnul, şi Acesta Milostiv l-au primit şi 1 S'au ară- 
tat. 

Și sufletul omului a cunoscut pe Dumnezeu, pe Dumnezeul 
cel milostiv şi îndurat şi preadulce, şi L-a iubit până întru sfâr- 
şit, şi din multa şi fierbintea dragoste râvneşte cu nesațiu către 
Dânsul, şi nu-L poate uita, căci focul iubirii pentru Dumnezeu 
nu dă sufletului să-L uite nici ziua, nici noaptea, nici măcar pen- 
tru o chpită. 

Și dacă se împuținează în suflet harul, nu ştiu cu ce voi ase- 
mu! atunci tristeţea sufletului; o, cum cere el iarăşi de la Dum- 
nezeu acel har pe care-l gustase. 


Uimitor îmi este că Domnul nu au uitat pre mine, căzută 
zidirea Sa. Unui deznădăjduiesc, crezând că Domnul nu le va 
ierta greşalele. Astfel de gânduri sânt de la vrăjmaşul. Domnul 
este atât de mult milostiv, că nici nu ajungem să o înţelegem. 
Cel al cărui suflet s'a umplut de dragostea lui Dumnezeu în Du- 
hul Sfânt, acela ştie cum iubeşte Domnul pe om. Dar când su- 
[letul pierde acea dragoste, se îndurerează şi tânjeşte, iar min- 
lca-i nu voieşte la nimic să se oprească, ci caută numai pe Dum- 
nezeu. 

Un diacon mi-a povestit: 

«Mi s'a arătat satana şi mi-a zis: „Eu iubesc pe cei mândri şi 
ci ai mei sânt. Tu eşti mândru, şi te voi lua”. Dar eu i-am răs- 
puns satanei: „Eu sânt mai rău decât toți”; şi satana s'a făcut ne- 
văzut». 

Și mie mi s'a întâmplat ceva asemănător când mi s'au arătat 
draci. M'am speriat puţin, dar am zis: 

- Doamne, Tu vezi că dracii nu mă lasă să mă rog. Însuflă-mi 
ce trebuie să fac ca dracii să se depărteze de la mine. 

Și Domnul grăieşte în sufletul meu: 

- Sufletele mândre totdeauna pătimesc de la draci. 

ȘI l-am zis: 

- Doamne, înţelepţeşte-mă ce trebuie să gândesc, ca sufletul 
să mi se smerească. 

Și primesc răspuns în suflet: 

«Ține-ţi mintea în iad, şi nu deznădăjdui». 

De atunci am început să fac aşa, şi sufletul meu a aflat odih- 
nă în Dumnezeu. 


Sufletul meu de la Domnul învaţă smerenia. Domnul în chip 
de necuprins mi S'au arătat, şi mi-au desfătat sufletul cu iubire, 
dar apoi S'au ascuns, şi sufletul acum trage către Dânsul zi şi 
noapte. El Milostivul, Bunul Păstor, m'au căutat, pre oaia Sa 
cea rănită de lupi, şi i-au gonit. 


Cunoaşte sufletul meu mila Domnului către omul păcătos, şi 
adevărul scriu înaintea feţei lui Dumnezeu, că noi toți, păcăto- 
Şii, ne vom mântui, şi nici un suflet va pieri dacă se pocăieşte, 
căci Domnul este atât de bun din fire că nici un cuvânt nu o 
poate înfățişa. 

Întoarce-te cu sufletul către Domnul şi spune: «Doamne 
iartă-mă», şi să nu cugeți că Domnul nu va ierta: mulostivirea 
Lui nu poate să nu ierte, iar El de îndată iartă și sfințește. Astfel 

învaţă Duhul Sfânt în Biserica noastră. 

Domnul dragoste este. «Gustaţi şi vedeţi că bun este Dom- 
nul», zice Scriptura (Ps. 33). Sufletul meu a gustat acea bună- 
tate a Domnului, şi râvneşte duhul meu către Dumnezeu zi şi 
noapte neostoit. Mă pun să scriu despre iubirea lui Dumnezeu; 
nu aflu sațiu întru aceasta, căci sufletul îmi este robit de po- 
menirea Dumnezeului Atotţiitor. 


De la Duhul Sfânt izvorăşte iubirea, şi fără această iubire 
nimenea poate înţelege cele pentru Dumnezeu cum se cuvine. 
În Duhul Sfânt se cunoaşte dragostea lui Dumnezeu pentru noi, 
pe care Domnul o varsă asupra robilor Săi, ca ei să se roage 
pentru norod. lar eu nu aş fi ştiut aceasta, de nu m'ar fi învăţat 
harul. Dar voi să nu credeți că eu sânt într'un mare har, sau că 
sânt în înşelare. Nu. Eu doar am cunoscut harul desăvârşit, dar 
viețuiesc mai rău decât ultimul țărănuş întunecat. Eu sânt shi- 
monah, dar nevrednic de o asemenea chemare. Nu am altă do- 
rință decât a mă mântui, nevoinţe însă — niciuna. Dar Domnul 
mi-au dat a gusta harul Sfântului Duh, care învață sufletul a 
cunoaşte calea lui Dumnezeu ce duce la Împărăţia Cerească. 


Mă doare că viețuiesc negrijuliu, dar mai mult nu pot. Ştiu că 
sânt un om cu mintea îngustă, fără carte şi păcătos, dar iată 
Domnul iubeşte şi pe aceştia, şi pentru aceea din răsputeri trage 
sufletul a lucra Lui. 

O, câtă milă are Dumnezeu! Eu sânt un om atât de urâcios şi 
rău, dară Domnul atât de mult mă iubeşte. Ci El este Însăși 
Iubirea, şi pe toţi iubeşte aşa, şi milostiv cheamă către Dânsul: 
«Veniţi către Mine, toţi cei osteniți şi împovărați, şi Eu voi 
odihni pre voi. Această odihnă în Duhul Sfânt o primeşte 

sufletul smerit pentru pocăință. 

Noi sântem acum monahii cei de pe urmă. Dar şi acum sânt 
nu puţini nevoitori pe care i-au ascuns Domnul, căci ei nu fac 
minuni vădite, dar în sufletele lor zilnic se săvârşesc uimitoare 
minuni, doar că oamenii nu ştiu să le vază. lată minune: când 
sufletul înclină către mândrie el cade în întunecare şi negrijanie; 
dar când se smereşte, vine bucurie, şi umilință, şi lumină. 

Cel ce nu se nevoieşte, cel ce nu deplin se căieşte, acela nu 
cunoaşte aceasta, acela har nu simte. Dar Domnul în chip mi- 
lostiv au dat oamenilor pocăință, iar prin pocăință se mântuiesc 
toți, până la cel mai de pe urmă. 


Celor ce au har vrăjmaşii le aduc laude, iar când sufletul se 
lasă îmbiat de ei, prin aceasta pierde harul. Și simte sufletul că 
harul se depărtează, dar la început nu înţelege că este din pri- 
cina mândriei, şi abia după o îndelungă luptă se învață sme- 
renia. 


Când pierd harul, foarte mă întristez sufletește, şi grăiesc: 

- De ce pentru neascultare am pierdut eu pe Domnul? O, 
când se va sătura din nou sufletul meu de iubirea lui Dumne- 
zeu? Când se va bucura din nou întru Domnul? Când se va 
veseli din nou inima mea, și se va umple de înţelepciunea lui 
Dumnezeu, ca să mă iubească precum au iubit pe Prorocul 
David pentru blândeţea lui, sau pe Moisi pentru că a fost 
credincios în casa Domnului (Evr. 3: 5)? 


Domnul nesfârşit de mult ne iubeşte. Aceasta se vede din 
Sfânta Scriptură şi din cercarea noastră. Sufletul meu greşeşte zi 

şi noapte cu gândul, dar de cum zic: «artă mie, Doamne, că 
neputincios sânt eu foarte, şi dăruieşte mie pacea Ta carea dai 
robilor Tăv», îndată sufletul află pace. 


Domnul au zis: «Fericiţi cei de pace făcători». Şi mi-a venit 
gândul: În parte mă voi linişti, iar în parte voi împăciui pe oa- 
meni. Şi m'am aşezat lângă un frate supărat, Shimonahul..., şi 
am început să vorbesc cu el, încercând să-l înduplec să trăiască 
în pace cu toţi şi tuturor să ierte. El m'a răbdat puţină vreme, 
dar apoi aşa s'a înfuriat pe mine, că am fugit din chilie şi de- 
abia am scăpat de el, şi mult am plâns înaintea lui Dumnezeu că 
nu s'a păstrat pacea. Şi am înţeles că trebuie căutată voia lui 
Dumnezeu, şi a trăi precum voieşte Domnul, iar nu a născoci 
propriile nevoinţe. Şi mult am greşit întru aceasta. Citesc ceva: 
mi se pare că bine ar fi să fac astfel — dar de fapt iese altceva. 

Greu este să trăieşti fără povăţuitor. Sufletul necercat nu 
înțelege voia lui Dumnezeu, şi prin multe dureri trebuie să 
treacă până să se înveţe smerenia. 


La început, când eram încă un tânăr începător, am spus du- 
hovnicului că primisem un gând de curvie, şi duhovnicul mi-a 
răspuns: «Niciodată să nu primeşti»; iar de atunci au trecut pa- 
truzeci şi cinci de ani, şi nici o singură dată nu am mai primit 
gând de curvie, niciodată pe nimeni m'am mâniat, căci sufletul 
meu îşi aminteşte de dragostea Domnului şi de îndulcirea 
Duhului Sfânt, şi uit de ocări. 


Acum vreo cincisprezece ani Părintele Igumen (Arhiman- 

dritul Misail) a trimis pe Părintele S. cu ascultarea pe corabie, 
dar el s’a împotrivit; a zis: «Nu mă duc». Atunci Igumenul l-a 
întrebat: «Dar unde vrei să mergi?» Părintele S. răspunde: «Să 
tai lemne în pădure»; şi când s'a dus, îndată a căzut peste el un 
copac, şi apoi multă vreme a trebuit să zacă în bolniță, şi s'a 
pocăit de neascultare. 

Dar iată că şi eu odată mi-am cerut o ascultare după voia 
mea. Eram în iconomat şi am vrut să merg să mă liniştesc la 
Vechiul Russikon. Acolo ţineau post neîntrerupt; toată săptă- 
mâna mâncau fără untdelemn, afară de Sâmbătă şi Duminică, şi 
din pricina postului puţini închinători mergeau acolo. Arhondar 
era atunci Părintele Serapion, care nu mânca decât pâine şi apă; 
iar după el a devenit arhondar Părintele Onisifor. Acesta atrăgea 
la sine pe oameni prin blândeţea şi smerenia sa, şi prin darul 
cuvântului. Era atât de blând şi de smerit, că şi fără cuvânt, doar 
uitându-te la el te îndreptai. Așa fire liniştită şi sănătoasă avea. 
Am vieţuit lângă dânsul multă vreme. Shimonahul Savin şapte 
ani nu s'a întins pe laviţă. Părintele Dosithei era întru toate pil- 
dă de monahism. Părintele Antonie, shimonah, avea darul po- 
căinţei. El mi-a spus: «Mulţi ani nu am ştiut cum lucrează harul, 
dar acum ştiu». Primise harul când şedea în trapeză. 

Tot acolo era Shimonahul Israil. El a văzut-o pe Maica Dom- 
nului. Era foarte bătrân, şi pe când încă vieţuia în Rusia s'a dus 
la Cuviosul Serafim din Sarov şi l-a prins încă în viață. Părin- 
tele locuia într'o căsuţă aflată acolo unde sânt acum grădinile de 
zarzavat; acolo era iarbă şi noi o coseam. Odată m'am dus la el: 
şedea pe o băncuţă sub un stejar înverzit. Era înalt de statură, 
uscăţiv de felul lui; şedea cu mătăniile în mână. Eram tânăr mo- 
nah; m'am dus la el, plecându-mă adânc, cucernic, i-am făcut 
metanie şi i-am zis: «Blagosloveşte, Părinte». ar el a zis duios: 
«Dumnezeu să te blagoslovească, copile al lui Hristos». Eu îi 
zic: «Părinte, sânteţi singur aci; bine trebuie să fie să vă înde- 
letniciți cu rugăciunea minții. lar el răspunde: «Rugăciune fără 
minte nu este, dar vezi, noi sântem fără minte». Mi s'a făcut ru- 

şine şi n'am îndrăznit să-l mai întreb ceva, dar nici cuvintele lui 
nu le-am înţeles. Însă mai târziu am înţeles că «noi sântem fără 
minte» fiindcă nu ne pricepem cum să trăim aşa cum se cuvine, 
şi cum să lucrăm lui Dumnezeu. Pe lângă Starețul Israil, la noi 
în Mănăstire mai erau încă doi care merseseră la Cuviosul 
Serafim: Părintele Savin şi Părintele Serafim; şi amândoi erau 
din Tambov. 

lată, la aceşti nevoitori voiam eu să mă duc, să viețuiesc cu 
ei, ŞI stăruitor am cerut aceasta Igumenului, lăsându-mi icono- 
matul. Dar lui Dumnezeu nu I-au fost plăcut ca cu să viețuiesc 
acolo, şi după un an şi jumătate m'au adus din nou la vechea 
ascultare, deoarece mă pricepeam la zidiri; iar pentru de-sine- 
rânduiala m'au pedepsit Domnul, şi la Russikon am răcit la cap, 
şi până acum neîncetat mă doare. 

Astfel, trebuie să cunoaştem voia lui Dumnezeu prin Igu- 
men, iar nu să stăruim de la sine pentru ceva. 


Dragostea lui Dumnezeu dă putere a petrece noaptea întrea- 
gă în rugăciune, dar iată eu, neputinciosul, am slăbit din pricina 
durerilor de cap și trebuie să mă odihnesc. Datu-mi-s°a durerea 
de cap fiindcă am stăruit asupra propriei dorințe şi am ieşit din 
iconomat la pustie, spre a avea mai multă slobozenie pentru 
rugăciune; Domnul însă voia ca toată viaţa să mi-o petrec în 
Mănăstire ca iconom. 

De două ori am fost pus la zidiri, o dată ca mai-mare peste 
iconomi, dar n'am primit, şi pentru aceea m'au pedepsit Dum- 
nezeu. De-abia apoi am înţeles că de fiecare este nevoie la locul 
lui, şi toţi se mântuiesc, neținând seama de cin. 

Când Soborul (bătrânilor Mănăstirii) m'a pus iconom în 
locul Părintelui Severian, venind în chilie am început să mă rog: 

«Doamne, Tu îmi încredințezi grija pentru marea noastră 
Mănăstire; ajută-mă să port cum se cuvine această sarcină»). 

Și primesc în suflet răspuns: «Adu-ţi aminte de harul Sfân- 
tului Duh şi străduieşte-te să-l dobândeşti»». 


Întristează-se sufletul meu. Din pricina durerilor nu pot sluji 
Domnului. Durerea de cap mă chinuie, iar harul acela care co- 
vârşeşte durerea nu este cu mine. Când harul este din belşug, 
atunci sufletul doreşte suferinţele. Astfel, mucenicii aveau har 
din belşug, iar trupul lor se bucura împreună cu sufletul atunci 
când erau chinuiți pentru Domnul cel iubit. Cel ce a cercat un 
asemenea har ştie despre aceasta, dară noi trebuie să răbdăm 
durerile. 

Durerile şi sărăcia smeresc omul până în sfârşit. M'am dus la 
Părintele S$..., care era bolnav, şi îl întreb: «Cum mai eşti?». lară 
el, îngreuiat de boală, în loc de răspuns şi-a trântit fesul pe 
podea. Eu îi zic: «Mulţămeşte lui Dumnezeu pentru boală, altfel 
rău vei muri. Uite, te vor tunde în shimă, va veni harul şi te va 
mângâia în dureri». 

Când l-au tuns în shimă, a doua zi m'am dus la dânsul să-l 
cercetez, şi-l întreb: «Cum mai eşti?»; iar el cu bucurie a răspuns: 

- Ca la sfântul Botez mi-au dat Domnul harul Său în dar. 

Și de atunci uşor şi-a purtat boala, şi s'a săvârşit cu multă 
pace, căci îndulcirea Duhului Sfânt covârşeşte toată îndulcirea 
lumii. 


Domnul dă păcătosului harul Sfântului Duh, şi de aceea pu- 
ternică este credinţa noastră. Şi ce mulțămită vom aduce Dom- 
nului pentru a Sa iubire pe care o simţim în fiece zi şi ceas? 

Am întrebat pe un tânăr shimnic, au nu cumva îşi pierduse 
harul carele se dă la tunderea în shimă? Iar el era în shimă doar 
de douăsprezece zile. Mi-a spus: 

- Măcar că sânt bolnav, dar simt în sufletul meu harul lui 
Dumnezeu. 

Au trecut încă zece zile şi din nou l-am întrebat aceeaşi, iar 
e] cu faţa veselă mi-a răspuns: 

- Slavă lui Dumnezeu, simt mila Domnului. 


Am cercat-o şi pe aceasta: când sufletul meu şi-a pierdut 
smerenia m'am făcut mânios, dar sufletu-mi îşi amintea de sme- 
renia lui Hristos și înseta după dânsa; şi am început să cerşesc 
lui Dumnezeu să mă ierte, şi să mă curețe de duhul mândru, şi 
să-mi dăruiască pacea. lar când sufletul meu a început să urască 
păcatele, atunci Duhul Sfânt m'au învăţat rugăciunea neîncetată 
şi dragostea. Și ştiind cât de mult iubeşte Domnul norodul Său, 
şi îndeosebi pe cei morţi, în fiece seară vărsam pentru ei la- 
crămi. Mă doare că oamenii se lipsesc de un Domn atât de 
Milostiv. Și odată am spus duhovnicului: 

- Mă doare pentru oamenii care se chinuiesc în iad, şi în 
fiece noapte plâng pentru ei, şi atâta mi se îndurerează sufletul 
încât mi se face milă până şi de draci. 

Și duhovnicul mi-a spus că această rugăciune este de la harul 
lui Dumnezeu. 


Un nevoitor m'a întrebat: «Îţi plângi tu păcatele?» Eu îi zic: 
«Destul de puţin, dar pentru cei morți mult mă tânguiesc». 
Atunci el îmi spune: «Tu să plângi pentru sineţi, iar pe ceilalți 
Domnul îi va milui. Aşa spunea Igumenul Macarie». l-am făcut 
ascultare şi am început să fac aşa cum îmi spusese, am încetat 
să plâng pentru cei morţi, dar şi lacrămile pentru sinemi au în- 
cetat. 

Am vorbit despre aceasta unui alt nevoitor care avea darul 
lacrămilor. El iubea să cugete la patimile Mântuitorului, cum 
Domnul, Împăratul Slavei, atât de mult au suferit pentru noi, şi 
zilnic vărsa multe lacrămi. L-am întrebat pe acest nevoitor: «Să 
mă rog, oare pentru cei morți?» El a suspinat şi a zis: «Eu, dacă 
mi-ar fi cu putință, pe toți i-aş lua din iad, şi de-abia atunci s'ar 
linişti sufletul meu şi s'ar bucura». 

Și zicând aceasta a făcut cu mâinile o mişcare ca şi cum ar 
aduna snopii de pe ogor, şi lacrămi curgeau din ochii lui. 

După aceasta nu am mai încetat rugăciunile pentru cei morți, 
şi lacrămile mi s'au întors, şi mult mă tânguiam rugându-mă 
pentru ei. 


Viaţa mi-am petrecut-o şi în bine şi în păcate, şi de-a lungul 
a şasezeci de ani am cunoscut ce putere are obişnuinţa. ȘI su- 
fletul şi mintea pot dobândi obişnuință. Şi cu ce se obişnuieşte 
omul, aceea va şi face. De se obişnuieşte cu păcatul, neîncetat 
va înclina către păcat, şi dracii îl vor ajuta într'acolo; dar dacă 
se obişnuieşte cu binele Dumnezeu îi va ajuta şi va împreună- 
lucra cu harul Său. 

Astfel, de te vei obişnui neîncetat a te ruga, a iubi pe aproa- 
pele şi a plânge în rugăciune pentru întreaga lume, şi sufletul va 
înclina spre rugăciune, lacrămi şi iubire. Iar de te obişnuieşti să 
dai milostenii, să fii ascultător, deschis în spovedanie faţă de 
părintele duhovnicesc, aşa vei şi face mereu, şi în aceasta vei 
afla odihnă în Dumnezeu. 


Sufletul care iubeşte a osândi pe ceilalți sau care este ne- 
ascultător sau neînfrânat, sau care şi-a părăsit pocăinţa, nu va 
putea scăpa de capcanele dracilor şi a se slobozi de gânduri rele; 
dar de va plânge pentru păcatele sale şi va iubi pe fratele, Dom- 

nul îi va da lacrămi pentru întreaga lume. 

«O, Doamne, dă mie lacrămu, ca sufletul meu să plângă din 
dragoste pentru fratele zi şi noapte». 

Și iată, Dumnezeu ascultă rugăciunea, şi dă sufletului multe 
lacrămi. 


Se bucură Domnul nostru când noi, în rugăciune pentru oa- 
meni, vărsăm lacrămi din dragoste, şi milostiv ne aude. 


Într'o zi mergeam peste câmp de la tabăra din Ustijorsk, 
unde se afla batalionul nostru de geniu, către satul Kolpino, ca 
să pun la poştă nişte bani pe care voiam să-i trimit la Sfântul 
Munte; pe cale a alergat drept spre mine un câine turbat, şi când 
era foarte aproape de mine am spus doar atât: «Doamne milu- 
ieşte», şi la aceste cuvinte o oarecare putere a aruncat în laturi 
câinele, ca şi cum s'ar fi împiedecat de ceva, şi trecând pe lângă 
mine s'a îndreptat spre Kolpino. Acolo pe mulți a muşcat, şi 
mult rău a făcut oamenilor şi dobitoacelor. 

Din această întâmplare am cunoscut cât de aproape este 
Domnul de omul păcătos şi cât de curând îi aude rugăciunea. 


Odată, fără vreo nevoie, am omorât o muscă, şi săraca se târa 
pe pământ rănită şi cu măruntaiele ieşite afară, şi trei zile şi trei 
nopți am plâns pentru cruzimea mea față de zidire, şi până 
astăzi îmi amintesc de acea întâmplare. 

La mine la magazie s'au aciuit cumva nişte lilieci, iar eu am 
vărsat apă clocotită peste ei, şi din nou multe lacrămi am vărsat 
pentru aceasta, iar de atunci niciodată nu am mai supărat vreo 
făptură. 

Odată, mergând de la Mănăstire către Vechiul Russikon, am 

văzut pe cale un şarpe omorât, tăiat în bucățele, şi fiecare 
bucăţică se zbătea cu strânsori, şi mi s'a făcut milă de întreaga 
zidire şi de toată făptura ce suferă, şi mult am plâns înaintea lui 
Dumnezeu. 

Duhul lu: Dumnezeu învaţă sufletul a iubi tot ce este viu, 
încât nu voieşte a vătăma nici măcar o frunză verde de pe crean- 
gă, şi n'ar mai Voi nici să calce o floare de pe câmp. Astfel Du- 
hul lui Dumnezeu învaţă dragostea faţă de toate şi sufletul îm- 
preună-pătimeşte cu fiece făptură. lubeşte până şi pe vrăjmaşi, 
şi îl doare chiar şi pentru draci, căci ei au căzut din bine. 

De-aceea Domnul ne-au şi poruncit a iubi pe vrăjmaşi, iar 
Duhul lui Dumnezeu dă puterea a-i iubi. lar dacă sântem nepu- 
tincioşi, şi nu este în noi dragoste, să cerem fierbinte Domnului 
şi Preasfintei Sale Maici, şi tuturor Sfinților, şi întru toate ne va 
ajuta Domnul Care atât de mult ne iubeşte; iar când se atinge El 
de suflet şi de trup, totul în noi se schimbă, şi se face mare bu- 
curie în suflet, căci cunoaşte pe Făcătorul lui şi a Sa necuprinsă 
milosârdie. 


Sânt oameni care se alipesc de animale, le mângâie şi le alin- 
tă, şi vorbesc cu ele, şi au părăsit dragostea pentru Dumnezeu, 
şi astfel se pierde dragostea dintre fraţi pentru care Hristos au 
murit în mari suferințe. Nu este înțelept a face astfel. Anima- 
lului şi dobitocului a-i da mâncare, a nu-l bate — în aceasta stă 
mila omului față de ele; dar a se alipi de ele, a le iubi, a le mân- 
gâia şi a le vorbi este semnul neînțelepției sufleteşti. 

Sufletul ce a cunoscut pe Domnul stă pururea înaintea Lui în 
dragoste şi temere — şi, din această stare, cum să iubeşti, să 
mângâi şi să vorbeşti cu dobitoacele, cu pisicile, cu câinii? 
Înseamnă că omul a uitat porunca lui Hristos de a iubi pe 
Dumnezeu din toată inima, din tot sufletul, din tot cugetul. 

Fiarele, dobitoacele şi toate vietăţile sânt țărână, iar noi nu 
trebuie să ne alipim mintea de țărână, ci din toată puterea minţii 

să iubim pe Domnul, pe Preacinstită Maica Sa, pe Ocrotitorul 
nostru, pe Sfinţi, să ne cucerim înaintea lor; ei se roagă pentru 
noi ŞI se întristează când nu luăm în seamă porunca lui Dum- 
nezeu. 


Într'o zi mi-a venit gândul să cumpăr nişte peşte proaspăt. 
Nu aveam banii mei, ci erau ai Mănăstirii, şi puteam cumpăra, 
dar n'am vrut să-mi stric rânduiala vieții. Gândul în schimb mă 
atrăgea, şi a ajuns până acolo că şi în biserică, la liturghie, şi 
acolo aveam peştele în minte. Atunci am înţeles că era de la 
vrăjmaşul, şi am cunoscut milostivirea lui Dumnezeu, că harul 
te ajută să mănânci puţin, pe când dracul te împinge la îmbui- 
bare şi la îndulcire cu hrana. 

Trei zile m'am muncit cu acel gând, şi de-abia m'am smuls 
de la el, cu rugăciune şi lacrămi. lată cât de greu este să te lupți 
până şi cu aceste gânduri mici. 

lar când eram la metoc mi s'au întâmplat următoarele: mă- 
nânc până la sațiu, iar după două ceasuri pot iarăşi să mănânc 
tot atâta. M'am dus să mă cântăresc, şi ce credeţi: în trei zile am 
pus trei ocale (4 kg). Și am înțeles că fusese o ispită, căci noi, 
monahii, datori sântem să ne uscăm trupul, ca să nu mai fie în el 
mişcări ce împiedică rugăciunea. Trupul sătul te-mpiedică a te 
ruga curat, şi Duhul lui Dumnezeu nu vine într'un trup sătul. 
Totuşi trebuie să-ți cunoşti măsura postului, ca să nu slăbeşti 
înainte de vreme, căci atunci nu-ți vei putea purta ascultarea. 
Am cunoscut un începător care atâta se uscase de post încât a 
slăbit şi a murit mai nainte de vreme. 


Imi amintesc că stăteam cândva la vecernie în Paraclisul 
Acoperământului Maicii Domnului; duhovnicul, Părintele N., 
citea Acatistul. Uitându-mă la el îmi vine gândul: Ieromonahul 

este gras; nu poate face închinăciuni până la pământ. În acea 
clhpă eu însumi am început să fac o închinăciune, şi dintr'o dată 
cineva nevăzut m'a lovit în şale; îmi venea să strig: «Ţineţi- 
mă!», dar nu am putut, din pricina durerii ascuţite. 

Astfel Domnul cu milostivire m'au pedepsit, şi aşa mi-au dat 
să înţeleg că pe nimenea nu trebuie să judeci. 


Odată, după rugăciune, şedeam şi gândeam: Nu mi-e a muri. 
Și zic: Doamne, Tu vezi inima mea, cum nu voiesc eu a muri. 
Când cineva nu şi-a văzut de mult părinţii, cu bucurie se duce 
către ei, dară pe Tine, Milostive Doamne, sufletul meu Te cu- 
noaşte, şi totuşi nu-mi vine a muri. Și primesc răspuns în suflet: 
Aceasta pentru că puţin Mă iubeşti. 

Și foarte adevărat, puţin iubesc cu pe Domnul. 


Povestea Părintele Lazăr — căpitanul. 

Un ţăran s'a dus în pădure după lemne. Ostenit de muncă, 
s'a întins sub un stejar mare să se odihnească, şi uitându-se de 
jos la crengile stejarului, şi văzând pe ele mulțime de ghinde 
mari, cugetă: «Mai bine ar fi fost dacă în stejar creşteau do- 
vleci». Gândind aceasta a închis ochii, şi dintr'o dată a picat o 
ghindă şi l-a lovit dureros peste buze. Atunci mujicul zice: «Am 
greşit, Dumnezeu este mai înţelept decât mine, şi bine a făcut că 
în stejar sânt ghinde, şi nu dovleci. De era dovleac, m'ar fi omo- 
rât cu greutatea lui». 

Tot aşa, adeseori noi judecăm zidirea lui Dumnezeu, în loc 
să ne încredințăm voii lui Dumnezeu. Cel ce s'a încredințat 
sfintei Sale voi şade liniştit, dar cel ce cu mintea sa încearcă 
toate a pătrunde, acela este necercat în viața duhovnicească. 
Pentru a cunoaşte voia lui Dumnezeu trebuie să te pleci ei, şi 

atunci Domnul, cu harul Său, te va lumina, şi va fi uşor de trăit. 
Și chiar dacă acel om ar fi bolnav sau sărac, înlăuntrul sufletului 
va avea bucurie, căci este sănătos şi cu sufletul şi cu înțelegerea, 
şi cu mintea vede pe Domnul, şi întru smerenia Duhului Îl iu- 
beşte, şi dintru acea iubire uită lumea; dar de îşi aduce aminte 
de ea, dragostea lui Dumnezeu îl va înclina să se roage pentru 
lume, iar aceasta până la lacrămi. 
Atât de plăcută este calea Domnului sufletului nostru. 


Nu demult a fost un foc la Chilia Sfântul Ştefan. Monahul 
acelei Chilii era afară când clădirea luase foc, şi, spre a scăpa 
câteva lucruri, s'a aruncat înlăuntru, şi a ars şi el. Dar dacă s'ar 
fi rugat Domnului şi ar fi zis: «Doamne, vreau să scap de acolo 
acel lucru; spune-mi, pot s'o fac?», Domnul negreşit l-ar fi 
încunoştinţat şi i-ar fi zis «Mergi», dacă era cu putinţă, sau «Nu 
te du», dacă nu se putea. Atât ne este de aproape Domnul, şi 
atât de mult ne iubeşte El. 

De-a lungul vieţii mele, de multe ori am cerut Domnului, în 
ceasul necazului, şi totdeauna am primit răspuns. Această dra- 
goste am cunoscut-o nu cu mintea noastră, ci pentru milosârdia 
lui Dumnezeu, din harul Sfântului Duh. Poate că cineva va zice 
că aceasta nu se întâmplă decât Sfinților, dară eu zic că până şi 
pe păcătoşi îi iubeşte Domnul, şi le dă a Sa milă; numai să se 
întoarcă sufletul de la păcat, şi Domnul cu mare bucurie îl pri- 
meşte în braţele Sale, şi-l aduce la Tatăl, şi se bucură atunci de 
dânsul toate cerurile. 


Pe 14 Septemvrie, 1932, a fost la Athos un puternic cutre- 
mur. A venit în vremea noptii, în al patrulea ceas’, în vremea 


! Nouă seara, după ora europeană. 

privegherii Înălţării Sfintei Cruci. Mă aflam sus la cor, aproape 
de încăperea unde spovedea locţiitorul Igumenului, şi însuși 
locţiitorul stătea lângă mine, în afara acelei încăperi. În încăpere 
a căzut din tavan o cărămidă, împrăştiind nişte moloz. La înce- 
put m'am speriat puţin, dar curând m'am liniştit, şi zic loc- 
itorului: «lată, Domnul cel Milostiv voieşte să ne pocăim». Şi 
ne uităm la monahi, şi la cei de jos din biserică, şi la cei de la 
Cor, şi doar puţini s'au speriat. Vreo şase au ieșit din biserică, 
dar toți ceilalți au rămas la locul lor, iar privegherea şi-a urmat 
rânduiala, şi încă atât de lin, ca şi cum nimic nu s'ar fi întâm- 
plat. Şi m'am gândit: Ce mult har au monabhii de la Sfântul Duh, 
că într'un cutremur atât de puternic, când toată uriaşa clădire a 
Mănăstirii s'a zguduit, tencuiala s'a desprins, candelabrele, can- 
delele şi sfeşnicele se clătinau, în clopotniță sunau clopotele, 
până şi clopotul cel mare a bătut, din pricina puternicii zguduiri, 
iar ei rămân liniștiți. Şi gândeam: «Sufletul care a cunoscut pe 
Domnul de nimic nu se teme, afară de păcat, şi mai cu seamă de 
păcatul mândriei. El ştie că Domnul ne iubeşte, iar dacă ne iu- 
beşte, de ce să ne temem? Domnul cel Milostiv ne trimite înţe- 
lepţire: Feţii Mei, cănţi-vă şi trăiţi în dragoste, fiţi ascultători şi 
înfrânați, şi învăţaţi de la Mine blândeţea şi smerenia, şi veți 
afla odihnă sufletelor voastre». 


Odată m'am dus la Mănăstirea Sârbească Hilandar. Cu mine 
a venit şi Părintele Nicolae, arhondarul Schitului nostru, al 
Thivaidei. Mergeam noaptea prin pădurea înverzită; călătoria 
era plăcută şi convorbirea aşijderea. Vorbeam despre dragostea 
pentru aproapele şi Părintele Nicolae mi-a povestit o întâmplare 
minunată. 

În Sudul Rusiei, aproape de Rostov, lucra o echipă de 
douăzeci de oameni. Unul dintre dânşii, cu numele Andrei, avea 
o fire şi o purtare foarte urâtă, încât greu era să fu lângă el. lar 

altul, cel mai tânăr dintre toți, era un om deosebit de bun, iubea 
pe Dumnezeu şi păzea poruncile Domnului; îl chema Nicolai. 
Cum Andrei făcuse mult rău, şi multe necazuri tovarăşilor săi, 
aceştia s'au gândit să-l omoare, dar tânărul Nicolai nu s'a învoit 
la acest rău, şi i-a îndemnat să nu-l omoare cu nici un chip. Cei- 
lalţi n'au ascultat de Nicolai, și l-au omorât pe Andrei. Omorul 
a ieşit la iveală. Fapta a ajuns până la poliție. Atunci Nicolai, 
văzând în ce năpastă se aflau, le zice: «Fiecare dintre voi aveţi 
nevastă şi copii, eu însă sânt neînsurat şi singur. Spuneţi că eu l- 
am omorât, şi eu voi spune la fel — că eu l-am omorât; mie nu- 
mi este greu să merg la ocnă, şi o să merg numai eu, dar dacă vă 
osândesc pe voi, câtă lume va avea de suferit!». La început cei 
din echipă nu răspundeau, căci le era rușine faţă de Nicolai, care 
îi îndemnase să nu ucidă; dar mai pe urmă Nicolai totuşi i-a 
înduplecat, şi s'au învoit ca toţi să spună că Nicolai îl ucisese. 
Au venit la locul faptei autorităţile, procurorul, anchetatorii, 
jandarmii; a început ancheta: Cine l-a omorât? Nicolai zice: Eu 
l-am omorât. Îi întreabă şi pe ceilalţi, ei zic la fel, că Nicolai îl 
omorâse. Nicolai avea o față blândă, o fire smerită şi vorbea 
paşnic şi liniştit. Anchetatorii îndelung au cercetat; nu puteau 
crede că un om atât de blând şi liniştit să fi fost ucigaşul, dar 
lucrul a ajuns, după obișnuita rânduială, la judecătorie. La jude- 
cată iarăși toți se uimeau că un om atât de smerit şi duios ar fi 
omorât, şi nici un judecător n'a vrut să creadă, în ciuda faptului 
că însuşi Nicolai spunea că el ucisese. Și multă vreme n'au 
putut da o sentință. Niciunul dintre judecători nu și-a ridicat mâ- 
na să semneze sentinţa. ȘI din nou l-au întrebat îndelung, ca şi 
pe ceilalţi, ca să desluşească taina, şi atunci l-au jurat să spună 
adevărul. În sfârşit Nicolai, nevinovatul acuzat, a spus că dacă 
nu-l vor pedepsi pe adevăratul ucigaș, el le va spune adevărul. 
În timpul judecății a ieşit la iveală faptul că Andrei fusese un 
om rău, iar procurorul şi judecătorii s'au învoit cu toții să în- 
ceteze ancheta dacă vor afla adevărul. Şi atunci nu Nicolai în- 
suşi, ci ceilalți au povestit cum s'au petrecut lucrurile şi cum 

Nicolai hotărâse să ia asupra sa vina spre a-i izbăvi de pedeap- 
să. Ancheta a fost închisă, au spus că nelegiuirea lui Nicolai nu 
a fost dovedită; iar una dintre autorităţi chiar a spus: «Andrei a 
fost un om rău, după faptă şi-a primit răsplata, iar aceşti oameni 
sânt buni, şi fie ca ei să trăiască în pace». 

Vădit este din această întâmplare câtă putere are dragostea de 
aproapele. Harul lui Dumnezeu era în inima tânărului Nicolai şi 
se răsfrângea pe chipul lui, și a lucrat asupra tuturor celorlalți. 


PĂRINTELE IOAN DIN KRONSTADT 


Pe Părintele Ioan l-am văzut la Kronstadt. Slujea Liturghia. 
Mă uimeam de puterea rugăciunilor sale, şi până acum — şi au 
trecut aproape patruzeci de ani — nu am văzut pe cineva să slu- 
jească precum el. Norodul îl iubea, şi toți stăteau cu frica lui 
Dumnezeu. Și nu este de mirare: Duhul Sfânt trage către Sine 
inima oamenilor. Vedem din Evanghelii cât de mult norod 
mergea după Domnul. Cuvântul Domnului atrăgea norodul, căci 
se pgrăieşte prin Duhul Sfânt, şi de aceea este dulce și plăcut 
sufletului. 

Când Luca şi Cleopa mergeau spre Emmaus, şi pe cale S'au 
apropiat de ei Domnul şi au vorbit cu dânşii, inimile lor ardeau 
de dragoste de Dumnezeu. Și Părintele loan avea în sine din 
belşug Duhul Sfânt Care-i încălzea sufletul a iubi pe Dumne- 
zeu, şi acelaşi Duh lucra prin el asupra oamenilor. Am văzut 
cum alerga norodul după el ca la un foc de pădure, ca să-i ceară 
binecuvântarea, și primindu-o se bucurau, căci Duhul Sfânt este 
dezmierdător şi dă sufletului pace şi îndulcire. 

Unii gândesc rău despre Părintele Ioan, şi astfel mâhnesc pe 
Duhul Sfânt care viia într'însul, şi viază şi după moarte. Ei zic 
că era bogat şi se îmbrăca bine. Dar ei nu ştiu că pe cel întru 
care viază Duhul Sfânt bogăţiile nu-l vatămă, căci sufletul în 

este deplin în Dumnezeu, și de la Dumnezeu s'a preschimbat, şi 
a dat uitării bogăţiile şi podoabele. Fericiţi sânt cei care iubesc 
pe Părintele loan, căci el se va ruga pentru noi. Dragostea sa 
pentru Dumnezeu era fierbinte; el este întreg în flacăra iubirii. 

O, marele nostru Părinte loan, rugătorul nostru. Mulţămesc 
lui Dumnezeu că te-am văzut, mulțămesc și ție, păstor bun şi 
sfânt, căci pentru rugăciunile tale m'am despărțit de lume şi am 
ajuns la Sfântul Munte Athos, unde am văzut marea milostivire 
a lui Dumnezeu. lar acum scriu bucurându-mă că Domnul mi- 
au dat a înţelege viaţa și nevoinţa bunului păstor. 

Mare nevoinţă — a trăi cu o soţie tânără şi a nu te atinge de 
ea. Aceasta nu o pot decât cei ce simțit poartă întru sine Duhul 
Sfânt. EL este dulce şi biruieşte dragostea femeii iubite. Mulţi 
sfinţi se temeau de apropierea unei femei, dar Părintele loan şi 
în mijlocul femeilor purta Duhul Sfânt, a Cărui dulceaţă covâr- 
şeşte iubirea trupească. 

Încă voi zice: era atât de smerit, încât nu pierdea harul Sfân- 
tului Duh, şi de aceea a iubit atât de mult norodul și a îndreptat 
mintea oamenilor către Dumnezeu. 

Vezi în el puterea Duhului Sfânt? Când citeşti cartea Viaţa 
mea în Hristos, sufletul simte în cuvintele sale puterea harului 
lui Dumnezeu. Tu zici: «Dar eu citesc, și parcă nu are nici un 
gust). Iar eu te întreb: Au oare nu fiindcă tu eşti mândru? Iar 
harul nu se atinge de inima mândră. 

O, Părinte Ioane, acum tu viezi în ceruri şi vezi pre Domnul, 
pre Carele sufletul tău L-a iubit de pre pământ; rugămu-te, roa- 
gă-te pentru noi, ca şi noi să iubim pre Domnul și să-i aducem 
pocăința de carea se bucură Domnul. 

O, bun şi sfânt păstor, tu ca un vultur ce zboară în înălțimi 
te-ai înălțat deasupra marii Rusii, şi din înălțimile la care te du- 
cea Duhul Sfânt ce viia întru tine tu vedeai nevoile norodului. 
Întru puterea Duhului Sfânt tu aduceai norodul către Dumnezeu, 
iar cei ce auzeau cuvântul lui Dumnezeu dintr'ale tale buze se 
tânguiau şi aduceau fierbinte pocăință. 

O, mare şi bun păstor, măcar că ai și murit cu trupul, însă în 
duh cu noi eşti, şi înainte-stând lui Dumnezeu, din ceruri ne 
vezi în Duhul Sfânt. 

lar noi smerit te cinstim. 


PĂRINTELE STRATONIC 


De două ori a cercetat Sfântul Munte un pustnic caucazian, 
Părintele Stratonic. De neam era din gubernia Harkovului; în lu- 
me fusese negustor, avea prăvălia sa; avea şi copil. Şi 1 s'a 
aprins sufletul de marele foc al pocăinţei, şi părăsindu-şi familia 
şi avuţiile s'a dus în Caucaz. 


Era un bărbat minunat. La vederea lui sufletul se cutremura. 
Ochii îi erau necontenit înlăcrămați, iar când începea a vorbi 
despre Dumnezeu, vorbea cu mult simțământ şi cu un chip 
smerit, şi toți cei ce-l ascultau primeau bucurie și mângâiere. 
Cuvântul îi era puternic, pătruns de frica lui Dumnezeu şi de 
dragoste; era cu adevărat ca un vultur printre părinți. Vorbind 
cu el, oamenii se schimbau sufletește, şi văzându-i sfânta viaţă, 
se smereau. Prin cuvântul său întărea din nou sufletele, şi pe 
mulți a ridicat din căderi. Auzindu-l, sufletul uita de cele pă- 
mântești şi fierbinte se avânta către Dumnezeu. 

Statura lui era puțin peste cea mijlocie; avea fața plăcută, 
părul închis la culoare; toti îl îndrăgeau. Nevoitorii Caucazului 
îl aveau în cinste, iar aceasta după vrednicie; purta nevoințe 
grele; răbda zăduful şi frigul; iarna umbla desculț, răbdând 
pentru dragostea lui Dumnezeu, şi niciodată nu era în gura lui 
cârtire împotriva lui Dumnezeu, ci sufletu-i se dăduse voi lui 
Dumnezeu şi cu bucurie purta toate suferințele. El propovăduia 
o pocăință înflăcărată şi pe mulţi i-a adus dintr'o grea negrijanie 
la o nevoinţă plină de osârdie. În cuvintele sale limpede se 

simţea harul lui Dumnezeu, iar acesta renăştea minţile oame- 
nilor şi-i smulgea de la pământ. 

Odată nevoitorii Caucazului l-au dus la un îndrăcit, şi când 
Părintele Stratonic l-a văzut, de multă dragoste a plâns şi a zis: 
«O, nefericită făptură a lui Dumnezeu, cum este ea chinuită de 
draci», şi a făcut asupră-i semnul crucii, cu cuvintele: «Tămă- 
duiască-te Domnul lisus Hristosy, şi bolnavul dintr'o dată s'a 
înzdrăvenit. Aşa putere avea credința şi rugăciunea acestui 
bărbat. 


O, minunate iubitor al plânsului, iubitul nostru Părinte Stra- 
tonic, unde locuieşti acum? Vino la noi, şi-ţi vom zidi o chilie 
într'un munte înalt, şi vom căuta asupra sfintei tale vieţi, şi în 
măsura puterilor urma-vom marii tale nevoinţe. Vremea lacră- 
milor tale, Părinte, a trecut. Acum tu în ceruri auzi cântările he- 
ruvimice şi vezi slava Domnului, pre carea a iubit sufletul tău 
pre pământ, și tinzând către Dânsul s'a dat plânsului pocăinţei. 
Domnul au iubit pre om, şi au dat lui plânsul, ca sufletul să se 
spele în acea apă şi să se curăţească, spre a vedea pre Domnul 
în duhul iubirii şi în frica cucerniciel. 

Mai spunea Părintele Stratonic că vine vremea când monahii 
se vor mântui în vestminte mireneşti. 


Din toate puterile trebuie până în ultima clipă a vieţii a păstra 
întâia râvnă, căci mulți au pierdut-o şi nu au aflat-o din nou. 
Pentru aceasta trebuie necontenit să-ți aduci aminte de moarte, 
iar dacă sufletul este fie şi în parte gata de moarte, el nu se va 
teme de ea, ci vine la smerenie şi pocăință, şi uită toate cele 
lumeşti, şi îşi păstrează mintea nerisipită şi cu osârdie se roagă. 

Cel ce îşi aduce aminte de moarte nu este ademenit de lume, 
iubeşte pe aproapele şi chiar pe vrăjmaşi, este ascultător, în- 
frânat; astfel se păstrează în suflet pacea, şi vine harul Sfântului 

Duh. lar când în Duhul Sfânt vei cunoaşte pe Dumnezeu, su- 
fletul tău se va îndulci întru Domnul şi-L vei iubi, şi totdeauna 
îi vei aminti de îndulcirea Duhului Sfânt, iar aceasta este cu 
adevărat hrana cerească. 

Mult am vorbit despre aceasta cu marele nevoitor, Părintele 
Stratonic. El mi-a povestit că întâlnise în Caucaz șapte oameni 
care gustaseră harul Sfântului Duh, dar unii dintre ci nu cunoş- 
teau calea Domnului, nu ştiau cum povăţuieşte Domnul sufle- 
tele, şi de aceea mai târziu slăbiseră. Despre aceasta se vorbeşte 
în scrierile Sfinţilor Părinți, dar prin multe trebuie să treci spre a 
cunoaşte din cercare. 

La început, când omul vine spre a lucra Domnului, Domnul, 
cu harul Său, dă sufletului puterea de a râvni binele şi totul îi 
este uşor şi prielnic; iar când sufletul vede în sine acestea, ne- 
cercat fiind, gândeşte: «Toată viaţa mea voi râvni aşa». Făcând 
astfel el se înalță mai presus de cei ce viețuiesc negrijuliu și în- 
cepe să-i judece; şi aşa pierde acel har care-l ajuta să plinească 
poruncile lui Dumnezeu. Şi nu înțelege sufletul cum s'a întâm- 
plat aceasta; atuncea fusese atât de bine, iar acum totul a deve- 
nit greu, și nu-i este a se ruga. Dar nu trebuie să te înfricoşezi: 
este Domnul Carele cu milostivire povăţuieşte sufletul. De cum 
se semeţeşte sufletul asupra fratelui, îndată îi vine un gând rău, 
neplăcut lui Dumnezeu, iar dacă sufletul se smerește, harul nu 
se depărtează, dar de nu, urmează o oarecare mică ispită, ca 
sufletul să se smerească. Dacă însă nu se smerește, începe lupta 
curviei. Dacă încă nu se smereşte, va cădea într'un păcat oare- 
care. Dacă nici atunci nu se smereşte, va veni o mai mare ispită 
ce va duce la un păcat şi mai mare. Şi ispita se va tot întări, 
până când sufletul se va fi smerit; atunci ispita se depărtează, iar 
dacă mult se smereşte, vine umilința și pacea, şi tot răul se 
depărtează. 

Aşadar tot războiul este spre a dobândi smerenia. Vrăj- 
maşii au căzut prin mândrie, iar pe noi ne trag spre pierzanie 
prin aceeaşi. Vrăjmaşii ne laudă, iar dacă sufletul primeşte lau- 

da, harul se depărtează de el, câtă vreme nu s'a pocăit. Astfel 
întreaga viață sufletul se învață smerenia lui Hristos, şi câtă 
vreme nu are smerenie, tot mereu va fi muncit de gânduri rele. 
Dar sufletul smerit află odihna şi pacea pentru carile vorbeşte 
Domnul (lo. 14: 27). 

Postul, şi înfrânarea, şi privegherea, şi liniştirea, şi celelalte 
nevoinţe ajută, însă puterea de căpetenie este în smerenie. Maria 
Eghipteanca prin post şi-a uscat trupul într'un singur an, căci 
nici nu avea cu ce să se hrănească, dar cu gândurile s'a luptat 
şaptesprezece ani. 

Smerenia nu dintr'o dată o vei învăţa. De aceea Domnul şi 
zice: «Învăţaţi de la Mine smerenia şi blândeţea». Spre a le în- 
văța trebuie vreme. lar unii au îmbătrânit în nevoințe, dară 
smerenia nu o au învăţat, şi nu pot înţelege de ce nu le este bine, 
nu au pace, şi sufletul negrijeşte. 


Astăzi a venit la mine Părintele T. (pustnicul). Știind că acest 
Stareţ este un nevoitor, am crezut că îi va plăcea să vorbească 
despre Dumnezeu. Mult am vorbit cu el, iar apoi i-am cerut să 
spună sufletului meu un cuvânt, ca să-mi îndreptez greşalele. 
Câtăva vreme a tăcut, iar apoi a zis: 

«În tine se vede mândrie... Pentru ce atât de mult vorbeşti de 
Dumnezeu? Sfinţii ascundeau dragostea lui Dumnezeu în su- 
fletele lor, şi le plăcea să vorbească despre plâns». 


Părinte T., tu ai smerit sufletul meu care iubeşte pre Făcă- 
torul. 

lubit-a sufletul meu pre Domnul, şi cum voi ascunde acest 
foc care încălzeşte sufletul meu? 

Cum voi ascunde milele Domnului, către care trage sufletul 
meu? 

Cum voi uita milele Domnului, întru carile sufletul meu a 

cunoscut pre Dumnezeu? 

Cum voi putea să nu vorbesc de Dumnezeu, dacă sufletu-mi 
este robit de Dânsul? 

Cum voi tăcea despre Dumnezeu, când duhul meu arde de 
dragoste pentru Dumnezeu zi şi noapte? Şi oare mă împotrivesc 
cu plânsului? 

Cum, Părinte, grăieşti sufletului meu: Pentru ce de Dumne- 
zeu mult vorbeşti? 

Doară sufletul meu iubeşte pre Dânsul, şi cum voi ascunde 
iubirea Domnului pentru mine? 

Vrednic sânt eu de vecinicele munci, dară El m'au iertat, şi 
mi-au dat harul Său care nu se poate ascunde în suflet. 

Au nu ştii tu că te iubesc, şi am început a vorbi de Dum- 
nezeu gândind că şi sufletul tău iubeşte pre Dumnezeu, şi se 
încălzeşte de iubirea lui Dumnezeu? 

Dară ce voi zice sufletului meu? Ascunde cuvintele Dom- 
nului întru tine? Doară aceasta o cunosc toate cerurile; şi voi fi 
întrebat: pentru ce am ascuns eu milele Domnului şi nu le-am 
spus oamenilor, ca toți să iubească pre Dumnezeu şi să-şi afle 
odihna întru Dânsul? 

Doară Stăpânul tuturor milostiv ne cheamă: «Veniţi către 
Mine toți cei osteniţi, şi Eu voi odihni pre voi». 

Sufletul meu cunoaşte acea odihnă întru Dumnezeu, şi pen- 
tru aceea eu, iubind pre Dumnezeu şi pre fratele meu, grăiesc 
milosârdule lui Dumnezeu. 

Credeam că sufletul tău se veseleşte întru Dumnezeu tot aşa 
ca şi al meu, dară tu mi-ai smerit sufletul, zicând: «Pentru ce de 
Dumnezeu mult vorbeşti?» 

Căci doară eu adevăr grăiesc că Domnul nostru milostiv este 
şi iartă oamenilor păcatele lor. 

Aşadar închide-voi buzele mele întru tăcere, şi cântare voi 
cânta lui Dumnezeu în sufletul meu, ca să se veselească Dom- 
nul nostru, căci El nemărginit ne iubeşte, şi sângele Şi-au văr- 
sat, şi au dat nouă Duhul Sfânt. 

Părintele Cassian spunea că toți ereticii vor pieri. Eu despre 
aceasta nu ştiu, dar cred numai Bisericii Dreptslăvitoare: în ca 
este bucuria mântuirii întru a lui Hristos smerenie. 

Mulţămesc Ţie, Domnului şi Ziditorului meu, că milostiv 
mi-ai smerit sufletul şi mi-ai deschis calea pre carea au mers 
Sfinții Tăi. Tu iubeşti pre cei ce plâng, şi pre calea plânsului au 
păşit către Tine toți Sfinţii. Tu iubeşti pre cei smeriţi, şi prin al 
Tău har îi înveți iubirea şi smerenia ce înfricoşează pre vrăj- 
maşii noştri draci. Tu te bucuri, Doamne, de sufletul smerit; dă- 
mi aşadar, Milostive, a veni către Tine pre calea Sfinţilor Tăi, 
calea smeritului plâns, pre carea Tu mi-o ai arătat. 


Era la noi în Mănăstire un începător care căzuse din pom 
adunând măslinele şi nu mai putea merge pe picioare. Când ză- 
cea în bolniţă, în clădirea Schimbări la Faţă, a murit un monah 
ce zăcea în patul de lângă el. Cel ce slujea acolo pregătea pentru 
îngropare trupul celui ce murise şi a cerut bolnavului să-i ţină o 
clipă acul. Bolnavul îi răspunse: «Ce mă turburi?» Dar după 
aceste cuvinte sufletul lui şi-a pierdut pacea şi atunci a chemat 
pe duhovnic şi i-a spovedit păcatul neascultării. 

Cel înţelept va înțelege de ce sufletul monahului îşi pierduse 
pacea, dar neînţeleptul va zice că acestea sânt fleacuri. 


Pe 1 Iulie, 1932, a venit la mine Părintele Panteleimon de la 
Vechiul Russikon. Eu l-am întrebat cum îi mai merge, iar el cu 
fața bucuroasă îmi răspunde: 

- Sânt foarte bucuros. 

- Şi de ce eşti bucuros?, l-am întrebat eu. 

- Toţi frații mă iubesc. 

- Şi de ce te iubesc? 

- Eu la toţi fac ascultare când cineva mă trimite undeva, zice 
el. 

Şi gândeam: Uşoară este calea către Împărăţia lui Dumne- 
zeu. El a aflat pacea prin ascultarea pe care o face pentru Dum- 
nezeu, şi de aceea sufletului său îi este bine. 


Părintele leromonah I. mi-a povestit că la noi la Krumiţa 
trăgea să moară un shimonah şi nu putea muri. I s'a spus: «Tu 
nu ţi-ai spovedit păcatele, şi de aceea nu mori). El zice: «De 
două ori m'am spovedit, dar cred că păcatele nu mi s'au iertat, 
şi vreau să mă spovedesc la Igumenul Macarie». După dorinţa 
sa, aşa au şi făcut: a venit din Mănăstire Igumenul Macarie și l- 
a spovedit pe shimonah, şi atunci acela liniştit şi în pace s'a 
săvârşit. 

Părintele leromonah I... m'a întrebat cum de s'a întâmplat 
aşa, 1ar eu i-am răspuns că, deşi se spovedise, nu avea credinţa 
că 1 se iertaseră păcatele, şi după înclinarea sa sufletească, adică 
după necredinţa sa, aşa şi fusese. Noi însă datori sântem cu tărie 
a crede că în Biserica noastră totul este rânduit de Duhul Sfânt, 
iar atunci, după credinţa sa, omul primeşte har de la Domnul. 


TÂNĂRUL MONAH 


Mulţămesc Ţie, Doamne, că astăzi mi-ai trimis pre robul 
Tău, tânărul monah al cărui nume voi ascunde, spre a nu se 
semeţi el şi a se zădărnici sfânta sa viaţă. 

Acest tânăr monah, vorbind despre dragoste, mi-a spus că în 

cei treizeci de ani ai vieţii sale niciodată nu scârbise pe cineva. 
Mă uitam la el, şi sufletul mi s'a smerit până în țărână înaintea 
lui. 

Din copilărie sufletul său a iubit pe Dumnezeu, iar el, văzând 
în duh pe Domnul, nu îndrăznea să mâhnească pe cineva, şi 
pentru aceasta Domnul l-au păzit de păcate. 

lată, gândesc că pentru aceşti oameni Domnul păstrează lu- 
mea, căci ei sânt atât de plăcuţi lui Dumnezeu, şi Dumnezeu tot- 
deauna ascultă pe smeriții Săi robi, şi nouă tuturor ne este bine 
pentru rugăciunile lor. 

Mulţămescu-Ţi, Doamne, că Tu mi-ai arătat pre robul Tău. 
Și câţi sfinţi sânt încă pe care noi nu-i putem cunoaşte, dar 
sufletul simte venirea Sfinților şi se preschimbă întru smerenia 
Duhului lui Hristos. Duhul lui Dumnezeu viază în Sfinţi, şi 
sufletul Îi simte venirea. 

O, Doamne, dă tuturor oamenilor a se asemăna acestui tânăr 
monah. Lumea întreagă s'ar împodobi cu slavă, căci harul lui 
Dumnezeu ar viia în lume din belşug. Duhul Sfânt dă sufletului 
a cunoaşte dragostea pentru Dumnezeu şi dragostea pentru om. 
Duhul Sfânt învaţă sufletul blândeţea şi smerenia, şi el odihneş- 
te întru Dumnezeu, şi uită toate cele amarnice ale acestei lumi, 
căci Duhul Sfânt îl mângâie. Sufletele Sfinților gustă Duhul 
Sfânt încă de pe pământ. Aceasta şi este acea «Împărăţie a lui 
Dumnezeu) carea se află «înlăuntrul nostru), precum grăieşte 
Domnul. 


Astăzi am vorbit cu Părintele... despre noblețea sufletului. 

Cu adevărat sufletul este de bun neam, căci şi-a primit noble- 
tea de la Însuşi Domnul, pe care i-au dat-o căci îl iubeşte. Iar 
noi trebuie să o păstrăm; dar păstrează-se ea prin însăşi acea 
nobleţe pe care au dat-o Domnul sufletului. 

Când, după Înviere, Domnul Sau arătat ucenicilor Săi şi au 
început să vorbească cu Apostolul Petru, El nu l-au osândit, ci 

cu nobleţe l-au întrebat: «Mă iubeşti?» (lo. 21: 15). Acest duios 
cuvânt al părinteştii iubiri a Domnului ne învaţă că şi noi tot aşa 
trebuie să ne purtăm cu oamenii când cineva ne necăjeşte. 
Aceasta şi este noblețea lui Hristos, care omului îi este de 
neajuns, şi nu se cunoaşte decât în Duhul Sfânt. 

Slavă Domnului şi milosârdiei Sale, căci El ne învaţă în 
Duhul Sfânt, altfel nu am cunoaşte cum este Domnul nostru. 


VULTURUL ȘI COCOȘUL 


Zbura vulturul în înălțimi, şi se desfăta de frumuseţea lumii, 
şi gândea: «Eu zbor peste întinse depărtări şi văd munţi şi văi, 
mări şi râuri, lunca şi pădurea; văd mulțime de fiare şi păsări, 
văd oraşe şi cătune, şi cum viețuiesc oamenii; dar iată, cocoşul 
din sat nimic nu ştie dincolo de ograda lui, unde nu vede decât 
câțiva oameni şi câteva dobitoace. Zbura-voi către el şi-i voi 
povesti despre viaţa lumii». 

Zburat-a vulturul pe acoperişul casei din cătun, şi văzând cât 
de ţanţoş şi de vesel se plimbă cocoşul printre găinile sale, 
cugetă: «Înseamnă că este mulțămit cu soarta sa; totuşi îi voi 
povesti despre ceea ce ştiu eu». 

Şi începu vulturul a vorbi cocoşului despre bogăţia şi frumu- 
seţea lumii. Cocoşul la început asculta cu luare-aminte, dar ni- 
mic nu înțelegea. Vulturul, văzând că cocoşul nimic nu înţelege, 
s'a întristat, şi 1 s'a urât a mai vorbi cu cocoşul; iar cocoşul, ne- 
înțelegând ce vorbeşte vulturul, s'a plictisit şi 1 s'a urât a-l mai 
asculta. Dar fiecare dintre dânşii a rămas împăcat cu soarta sa. 

Aşa se întâmplă când omul învăţat vorbeşte cu cel neînvăţat, 
dar încă şi mai mult când cel duhovnicesc vorbeşte cu cel ne- 
duhovnicesc. Cel duhovnicesc este asemenea vulturului, iar cel 
neduhovnicesc, asemenea cocoşului. Mintea celui duhovnicesc 
zi şi noapte se învaţă întru legea Domnului, şi în rugăciune se 


ISTORISIRI DIN EXPERIENȚE TRĂITE 515 


înalță către Dumnezeu, dară mintea celui neduhovnicesc este 
trasă către pământ sau este bântuită de gânduri. Sufletul celui 
duhovnicesc se îndulceşte de pace, dar sufletul celui neduhovni- 
cesc rămâne pustiu şi împrăştiat. Cel duhovnicesc zboară pre- 
cum vulturul în înălțimi, şi în suflet simte pe Dumnezeu, şi vede 
întreaga lume, măcar că se roagă în întunerecul nopţii, dar cel 
neduhovnicesc se îndulceşte fie de slava deşartă, fie de bogăţie, 
fie caută îndulciri trupeşti. lar când cel duhovnicesc se întâlneş- 
te cu cel neduhovnicesc, amândoi se lehămisesc, şi împovă- 
rătoare le este convorbirea. 


CONVORBIRI CU COPII! 


Copii dragi aleargă prin luncă, culeg flori, cântă şi se bucură, 
căci harul lui Dumnezeu îi veseleşte. Dar iată că văd un monah 
ŞI Zic către dânsul: 

- Uite, Domnul au înfrumusețat cerul cu stele şi pământul cu 
râuri şi grădini; vulturii zboară în înălțime pe sub nouri şi se 


! În vremea războiului ruso-japonez (1904-1905), Părintele Siluan, ca re- 
zervist din garda Ţarului, a fost mobilizat în Rusia (împreună cu alți 
monahi ruşi de la Sfântul Munte). A ieşit din Mănăstire la 30 Decemvrie, 
1904, şi s'a întors din nou la Athos la 16 Octomvrie, 1905. Pricinile pen- 
tru care Părintele Siluan nu a fost luat pe front, ci trimis acasă, le vom lă- 
muri mai amănunțit în cea de-a treia parte a cărții [pe care Părintele 
Sofronie nu a mai ajuns s'o scrie — n. tr.]. 

Venind la familia sa, ca monah, pentru liniştire şi slobodă împlinire a 
pravilei monahale, şi-a zidit deosebi pe câmp o mică chilie unde-şi petre- 
cea vremea şederii sale în patrie. În acest răstimp al vieţii sale vorbea 
uneori cu copiii din sat care veneau la el. Mi-a povestit despre câteva 
foarte interesante observaţii ale sale asupra sufletului copilului, cum din 
cea mai fragedă vârstă omul se poate defini faţă de Dumnezeu. 

Convorbirile înfăţişate aci sânt amintirea celor pe care le-a avut în 
acea vreme cu copiii. Este cu putinţă ca în sufletele curate ale copiilor să 
se fi întipărit chipul luminat al iubitorului monah, dar nu putem a nu 
observa că, prin cuprinsul lor, cuvintele Stareţului nu sânt de înțeles decât 
unei minți coapte. 

îndulcesc de frumuseţea firii; păsările cântă vesel în crânguri şi 
poieni, iar tu, călugăre, şezi în chilie şi nu vezi toate frumuseţile 
lui Dumnezeu. Şezi şi plângi. Pentru ce plângi în chilia ta 
strâmtă, când soarele străluceşte, lumea întreagă este frumoasă 
şi peste tot este bucurie pe pământ? 

Aşa întrebau copiii pe monah, dar el le-a răspuns: 

- Copii, voi nu înţelegeți plânsul meu. Sufletul meu plânge 
pentru voi, căci nu cunoaşteţi pe Dumnezeu, Cel ce au zidit toa- 
tă această frumuseţe. Sufletul meu Îl cunoaşte, şi vouă tuturor 
vă doresc această cunoaștere, şi de aceea mă doare, şi cu la- 
crămi mă rog lui Dumnezeu pentru voi, ca şi voi să-L cunoaşteţi 
pe Domnul în Duhul Sfânt. 

- Ce înseamnă să cunoşti pe Domnul în Duhul Sfânt? 

- Cu mintea, copii, nu poţi cunoaşte pe Dumnezeu. Dar voi 
citiți Dumnezeiasca Scriptură, în ea viețuieşte harul care vă va 
îndulci, şi aşa veți cunoaşte pe Domnul, şi cu bucurie veţi lucra 
Lui zi şi noapte. lar când veţi cunoaşte pe Domnul se va duce 
de la voi dorinţa de a privi această lume, căci sufletul va tânji să 
vază slava Domnului în ceruri. 

- Dar nouă ne plac florile, dorim să ne plimbăm şi să ne 
veselim. 

- Vouă vă place să vă plimbati prin poieni şi să culegeți flori; 
vă place să cântați şi să auziti cum cântă păsările, dar în cer sânt 
lucruri mult mai luminate decât acestea — raiul, unde vieţuieşte 
Domnul cu Îngerii şi Sfinţii. Şi acolo este veselie şi se cântă 
cântece, dar altele, mai frumoase, iar când sufletul aude acele 
cântece nu le mai poate uita niciodată, şi nici nu se mai îmbie 
de cântecele pământeşti. 

- Dar nouă ne place să cântăm. 

- Cântaţi, copii, cântați Domnului în Duhul Sfânt, cântați în 
smerenie şi dragoste. 

- Da” tu de ce plângi? Noi nu înţelegem. 

- Eu plâng pentru voi, fețişorilor. Privindu-vă, mi-e milă de 
Voi, şi rog pe Domnul să vă păzească, pentru ca voi să 

cunoaşteţi pe Făcătorul şi Domnul vostru. Mă uit la voi, şi iată 
voi sânteţi ca Pruncul Hristos, şi voiesc ca voi să nu pierdeţi 
harul lui Dumnezeu, şi când veţi creşte să nu vă faceți ca 
vrăjmaşul din pricina gândurilor rele. Voiesc ca voi totdeauna 
să fiți ca Fiul Precistei Maici a lui Dumnezeu. lată ce vă doreşte 
sufletul meu. Pentru aceasta mă rog eu. Mi se face milă de toți 
copiii de pe pământ, şi de aceea plâng pentru toți copiii ne- 
vinovați şi pentru orfani. Eu plâng, copii, pentru lume, şi mă 
tânguiesc pentru tot norodul lui Dumnezeu. 

«Doamne, trimite mila Ta preste copiii pământului pre care-i 
lubeşti, şi dă-le a Te cunoaşte în Duhul Sfânt, şi învaţă-i a Te 
slăvi. 

Cu lacrămi îți cer, auzi rugăciunea mea, şi tuturora dă a 
cunoaşte slava Ta în Duhul Sfânt ». 


- Copii, să iubiţi pe Dumnezeu aşa cum Îl iubesc îngerii în 
ceruri. 

- Noi niciodată n'am văzut pe Dumnezeu; cum putem să-L 
iubim? 

- Fețişorii mei iubiţi, voi totdeauna să gândiţi despre 
Dumnezeu că El vă iubeşte, şi că v'au dat viața pentru ca 
vecinic să viețuiți cu E] şi să vă îndulciţi de dragostea Lui. 

- Cum putem şti că Dumnezeu ne iubeşte? 

- După roade, copii, se cunoaşte dragostea: când Îl iubim pe 
Dumnezeu, ne temem de păcat, şi sufletul este liniştit şi vesel, şi 
vrea să pomenească pe Dumnezeu în toată vremea, şi vrea să se 
roage, şi în suflet sânt gânduri frumoase. 

- Cum să ştim care gânduri viețuiesc în noi, şi care dintre ele 
sânt bune, şi care rele? 

- Ca să osebiţi gândurile bune de cele rele trebuie să viețuiti 
cu mintea curată în Dumnezeu. 

- Nu înţelegem, cum putem noi să ne ținem mintea în Dum- 

nezeu, când noi nu am văzut pe Dumnezeu şi nu-L ştim? Şi ce 
înseamnă mintea curată? 

- Copilaşi, gândiţi-vă că Dumnezeu vă vede, chiar dacă voi 
nu-L vedeți. Aşa totdeauna veţi umbla înaintea feţei Domnului. 
Chiar dacă aceasta este o dragoste mică, dar de veţi păzi cuvân- 
tul meu, el vă va duce la o dragoste mare, şi atunci în Duhul 
Sfânt veţi cunoaşte tot ce vă spun şi tot ce acum nu puteţi încă 
înţelege. 


CONVORBIRE DESPRE FUMAT 


În 1905, când Starețul Siluan şi-a petrecut câteva luni în Ru- 
sia, mergea adesea pe la mănăstiri. Într”o astfel de călătorie cu 
trenul şedea în faţa unui negustor. Acesta, într'un chip priete- 
nos, şi-a deschis tabachera de argint, oferindu-i o țigară. Pă- 
rintele Siluan i-a mulțămit, dar nu a luat ţigara. Atunci ne- 
gustorul a început să-i zică: «Nu cumva, Părinte, o refuzi pentru 
că o socoteşti un păcat? Dar fumatul adesea ajută viaţa activă; e 
bine să întrerupi încordarea muncii şi să te odihneşti câteva 
minute. El înlesneşte o convorbire despre negustorie, sau cu 
prietenii şi, în general, în viață...» Şi continuă să vorbească 
despre folosul fumatului, încercând să-l înduplece pe Părintele 
Siluan să ia o țigară. Atunci Părintele Siluan s'a hotărât totuşi 
să-i spună: «Domnule, înainte de a fuma o ţigară rugaţi-vă, 
ziceţi un Tatăl Nostru». La care negustorul a răspuns: «Să te 
rogi înainte de a fuma parcă nu prea merge». Drept răspuns, 
Siluan îi zice: «Deci tot lucrul înaintea căruia nu merge o rugă- 
ciune neforțată, mai bine nu-l faci». 

GÂNDURI, SFATURI ŞI CUGETĂRI ALE NEVOINŢEI 


ândurile mele, trăite mulţi ani. Milele lui Dumnezeu 
au fost cu mine neîncetat. Şi dacă Domnul nu mar fi 
înțelepțit, ca-un Bun Păstor, cu harul Său, vrăjmaşii 
mar fi înghițit. 

Scriu milele Domnului, şi uşor îmi este să scriu, căci sufletul 
meu cunoaşte pre Domnul în Duhul Sfânt şi ştie cât de mult 
iubeşte El omul. Pentru mulțimea iubirii şi a blândeţelor Sale 
nici nu pomeneşte de păcatele noastre. 

Duhul meu cu nesaţiu doreşte când a se ruga, când a scrie, 
sau a vorbi despre Dumnezeu, dar de lucruri lumeşti sufletu-mi 
nici voiește a auzi. 





Dacă vorbeşti sau scrii despre Dumnezeu, roagă-te şi cere 
Domnului ajutor şi luminare, iar Domnul împreună va lucra cu 
tine şi te va lumina. Și dacă ai vreo nedumerire fă trei mătănii şi 
zi: «Doamne, Tu vezi, Milostive, sufletul meu este nedumerit şi 
mi-e teamă de a greşi. Înţelepţeşte-mă, Doamne». lar Domnul 
neapărat va înţelepţi, căci El este foarte aproape de noi. Dar de 
te vei îndoi, nu vei primi cele cerute. Aşa au spus Domnul lui 
Petru: «Puțin credinciosule, pentru ce te-ai îndoit?» (Mt. 14: 
31), atunci când a început să se afunde în valuri. Aşa şi sufletul, 
când se îndoiește, începe a se afunda în gânduri rele. 

«Doamne, dăruieşte nouă deplină credință în Tine întru Du- 
hul Sfânt». 


Cel căruia nu-i este dat a povătțui, şi totuşi povățuieşte, acela 
îndurerează măreția lui Dumnezeu. 


Sânt oameni, şi chiar dintre cei mari, care atunci când vine 
vreo nedumerire nu întreabă pe Domnul; dar trebuie să zici des- 
chis şi fără ocol: «Doamne, eu sânt un om păcătos şi nu înţeleg 
lucrurile cum trebuie, dar Tu, Milostive, înțelepţeşte-mă cum 
trebuie să fac. lar Domnul cel milostiv nu voieşte ca sufletul 
nostru să rămână în tulburare de la vrăjmaşi, şi însuflă ce tre- 
buie să faci şi ce trebuie să nu faci. 


Când ştim multe, să mulțămim Domnului pentru cunoaşterea 
dată. Dar singură cunoaşterea nu este de ajuns: trebuie ca în 
suflet să fie roadele Sfântului Duh, măcar o mică sămânță, care 
la vremea ei să crească şi să aducă rod din belşug. 


Scriu şi-mi este uşor să scriu, căci sufletul meu cunoaşte pe 
Domnul. Dar mai bine este a se ruga nerisipit, căci rugăciunea 
este mai de preţ decât toate. Însă a se ruga neîncetat, cu înflă- 
cărare, sufletul nu are puterea să o facă, şi pentru aceea trebuie 
să-i dai odihnă de la osteneala rugăciunii; atunci poţi să citeşti, 
sau să cugeţi, sau să scrii despre Dumnezeu. Fiecare cum îl 
însuflă Domnul. 

Bine este a se învăţa în legea Domnului zi şi noapte. Astfel 

sufletul află odihnă în Dumnezeu iar Domnul cuprinde întreg 
sufletul, iar atunci pentru el nu mai este nimic altceva în afară 
de Dumnezeu. 

Când sufletul este în Dumnezeu, lumea este cu totul uitată, 
iar sufletul vede pe Dumnezeu. Dar alteori Dumnezeu mişcă 
sufletul prin al Său har, spre a se ruga pentru întreaga lume; 
uncori însă, pentru cineva aparte. Când şi cum voieşte Domnul. 

Însă spre a vedea tainele lui Dumnezeu trebuie osârduitor a 
cere de la Domnul duh smerit, iar atunci le vom cunoaşte în 
Duhul Sfânt. 


Să ştii că atunci când vreo năpastă loveşte norodul, iar su- 
fletul va plânge înaintea lui Dumnezeu pentru norod, el se va 
milui. Pentru aceasta S'au atins de suflet Duhul Sfânt, şi au dat 
rugăciune pentru oameni, ca ei să fie miluiți. Astfel iubeşte 
Milostiv Domnul zidirea Sa. 

Poate cineva va gândi: «Şi cum mă voi ruga pentru întreaga 
lume, când pentru mine însumi nu mă pot ruga?» Însă aşa gân- 
desc cei ce nu au cunoscut că Domnul ascultă rugăciunile noas- 
tre şi le primeşte. 

Roagă-te simplu, ca un copil, şi Domnul îţi va auzi rugăciu- 
nea, căci Domnul nostru este un Tată atât de Milostiv, cât noi 
nici a înțelege, nici a ne închipui nu putem, şi numai Duhul 
Sfânt descoperă nouă a Sa mare iubire. 


Celor ce iubesc pe cei necăjiţi Domnul le va da rugăciune 
înflăcărată pentru oameni. Ei se roagă cu lacrămi pentru noro- 
dul pe care îl iubesc şi pentru care se mâhnesc, iar mâhnirea 
aceasta este plăcută lui Dumnezeu. 

Domnul îşi alege rugători pentru întreaga lume. Nevoitorului 

Parthenie din Kiev, când a vrut să ştie ce este shima monahală, 
Maica Domnului i-a spus: «Shimonahul este rugător pentru 
întreaga lume»). 


Domnul voiește pe toți a mântui, şi în bunătatea Sa cheamă 
întreaga lume. Domnul nu opreşte voia sufletului, ci cu harul 
Său o înclină spre bine şi o trage către a Sa iubire. Iar când vo- 
ieşte Domnul a milui pe cineva, însuflă altora dorinţa de a se 
ruga pentru el şi-i ajută în această rugăciune. Așadar trebuie 
ştiut că dacă îţi vine dorirea de a te ruga pentru cineva, înseam- 
nă că Însuşi Domnul voieşte a milui acel suflet şi milostiv îti 
aude rugăciunile. Nu trebuie amestecată dorirea de a te ruga pe 
care o însuflă Domnul, cu dorirea însuflată de împătimirea față 
de cel pentru care te rogi. 

Când rugăciunea purcede dintr'o durere curată pentru cineva 
în viață sau care a murit, în ea nu este împătimire. Sufletul, în- 
tr'o asemenea rugăciune, se mâhneşte pentru acela, şi osârduitor 
se roagă, şi acesta este semnul milostivirii lui Dumnezeu. 


Sufletul meu a cercat și a văzut mari milostiviri asupra mea 
şi asupra celor pentru care s'a rugat; și am înţeles că atunci când 
Domnul dă durere pentru cineva şi dorire de a se ruga pentru 
dânsul, înseamnă că Domnul voieşte a milui pe acel om. Drept 
care, de-i vine cuiva durere pentru cineva, trebuie să se roage 
pentru el, căci Domnul pentru tine voieşte a-l milui. lar tu 
roagă-te. Domnul te va auzi, iară tu vei proslăvi pe Dumnezeu. 


Fiecare mamă, când află de vreo năpastă asupra fiilor ei păti- 
meşte din greu, ba chiar moare. Şi eu am cercat ceva asemă- 

nător. Un copac doborât şi curățit de crengi a început a se ros- 
togoli iute către un om. Eu am văzut, dar de prea multă durere 
nici nu am putut să-i strig «Fereşte-te iute!»; inima mi-a fost 
străpunsă de durere şi de plâns, şi copacul s'a oprit. Omul acela 
era pentru mine un străin: nu-l cunoşteam, dar de mi-ar fi fost 
apropiat nu cred că aş mai fi rămas viu. 


Rugăciunea celor mândri nu este plăcută Domnului; dar când 
sufletul cu smerenie se îndurerează, Domnul negreşit îl ascultă. 
Un Stareţ leromonah care viețuia pe la jumătatea muntelui 
Athonului a văzut cum rugăciunile monahilor se înălţau către 
ceruri, şi aceasta nu mă uimeşte. Acelaşi bătrân, când era încă 
un băieţel, văzând durerea tatălui său din pricina unei secete 
mari ce amenința să prăpădească întreaga recoltă, s'a dus în câ- 
nepa din grădină şi a început să se roage: 

«Doamne, Tu eşti Milostiv, Tu ne-ai zidit, Tu pre toți hră- 
neşti şi îmbraci, Tu vezi, Doamne, cum se necăjeşte tatăl meu 
pentru ploaie, trimite ploaie pământului». 

Și s'au adunat nouri, şi a început să cadă ploaie, şi a udat 
pământul. 

lar alt Stareţ, care vieţuia pe malul mării lângă port, mi-a 
povestit următoarele: 

«Era o noapte întunecoasă, portul era plin de luntrile pesca- 
rilor. Începuse o furtună şi curând s'a întețit. Luntrile au început 
să se lovească unele de altele. Oamenii încercau să le lege, dar 
era cu neputinţă pe întunerec şi pe furtună. Totul era într'o mare 
învălmăşeală. Pescarii au început să strige din răsputeri şi era 
cumplit să auzi strigătele oamenilor înspăimântați. A început să 
mă doară pentru ei şi m'am rugat cu lacrămi: 

Doamne, îmblânzeşte furtuna, alină valurile, pre oamenu Tăi 
necăjiţi miluieşte-i şi-i mântuieşte. Şi curând furtuna a încetat, 
marea s'a alinat şi oamenii liniştindu-se mulțămeau lui Dum- 

nezeu» l ; 


Mai nainte credeam că Domnul face minuni numai pentru 
rugăciunile Sfinților, dar acum am cunoscut că şi păcătosului 
face Domnul minuni, de cum se smereşte sufletul său, căci când 
omul se învaţă smerenia, atunci şi Domnul îi aude rugăciunile. 

Mulţi, din nepricepere, spun că cutare sau cutare sfânt a 
făcut o minune, dar eu am cunoscut că Duhul Sfânt ce viază în 
om este Cel ce face minunile. Domnul voieşte ca toți să se 
mântuiască şi vecinic să fie cu El, şi de aceea aude rugăciunea 
omului păcătos pentru folosul celorlalţi, sau chiar al celui ce se 
roagă. 


Pentru cei care îmi cer rugăciunile, cu cu lacrămi cer Dom- 
nului: «Doamne, dă lor Duhul Tău cel Sfânt, ca să te cunoască 
în Duhul Sfânt». 


Domnul nemărginit iubeşte pe noi, păcătoşii, şi dă omului 
Duhul Sfânt, şi sufletul în Duhul Sfânt cunoaşte pe Domnul, şi 
negrăit se desfată întru Dânsul, Îi mulțămeşte şi Îl iubeşte, şi din 
multa bucurie îl doare pentru lumea întreagă, şi puternic se tân- 
guie, ca toți oamenii să cunoască pe Dumnezeu, căci şi Însuşi 
Domnul aceeaşi doreşte tuturor. Însă, adevărat, aceasta nu este 
cu putință decât prin har, fie el şi într'o mică măsură. Dar fără 
har omul se aseamănă dobitocului. 

O, cât mă doare pentru oamenii ce nu cunosc pe Dumnezeu. 
Iar noi, pravoslavnicii creştini, fericiţi sântem, căci cunoaştem 


Aici Starețul povesteşte la persoana a III-a despre ceea ce i s'a întâmplat 
lui însuşi. 


526 SCRIERILE STAREȚULUI SILUAN 


pe Dumnezeu. Învăţatu-ne-au Duhul Sfânt. 
El ne învaţă a iubi şi pe vrăjmași. 


Omul, câtă vreme nu ştie mai mult, se mulţămește cu puţinul 
pe care-l are. El se aseamănă cocoșului din sat care trăieşte în- 
tr'o curticică, vede câțiva oameni şi câteva dobitoace, îşi cu- 
noaşte cele zece găini, şi este mulţămit cu viaţa sa, căci mai 
mult nu ştie. 

Dar vulturul care zboară sus printre nouri, şi cu privirea-i 
pătrunzătoare vede întinderile, ş' simte de departe miresmele 
pământului, şi se îndulceşte de frumuseţea lumii, cunoaşte mul- 
te țări, mări și râuri, vede mulțime de fiare şi păsări, nu va fi 
îndestulat de-l vei pune împreună cu cocoşul într”o curticică. 

Aşa şi omul, câtă vreme nu ştie mai mult, se mulțămeşte cu 
puținul pe care-l are. Tot aşa, adesea un țăran sărac este mul- 
țămit că are de mâncare şi haine, şi mulțămeşte pentru acestea 
lui Dumnezeu. Dar omul învăţat şi iscusit la minte prin ştiinţă 
nu se va mulțămi cu o astfel de viaţă, ci va căuta întinse tă- 
râmuri pentru mintea sa. 

Tot aşa și în viața duhovnicească, cel ce nu a cunoscut harul 
Sfântului Duh se aseamănă cocoșului ce nu cunoaşte zborul 
vulturului, nu știe de îndulcirea umilinţei şi a iubirii lui Dum- 
nezeu. El cunoaşte pe Dumnezeu din fire şi din Scripturi, se 
îndestulează cu pravila, şi astfel se mulțămeşte, precum cocoşul, 
cu soarta sa, şi nu-l doare că nu este vultur. 

Dar cel ce a cunoscut pe Domnul în Duhul Sfânt, acela zi şi 
noapte se roagă, căci harul Sfântului Duh îl îmbie a iubi pe 
Domnul, şi din îndulcirea iubirii lui Dumnezeu ușor poartă toate 
durerile pământului, iar sufletu-i necontenit tânjeşte numai după 
Domnul, şi în toată vremea caută harul Sfântului Duh. 

Cel ce doreşte neîncetat a se ruga, să se înfrâneze întru toate 
şi să fie ascultător Bătrânului căruia îi slujeşte. El trebuie să se 
spovedească curat şi să aibă în cuget înţelegerea că şi prin 
duhovnicul, şi prin Bătrânul său Domnul îl povăţuieşte cu harul 
Său; atunci nu va avea gânduri rele împotriva lor. Pe un astfel 
de om, pentru a sa sfântă ascultare, gânduri bune de la har îl vor 
învăţa, lar el va propăşi în smerenia lui Hristos. Dar de va 
gândi: Nu am nevoie să mă sfătuiesc cu nimeni, şi-şi va părăsi 
ascultarea, se va face mânios, şi nu numai că nu va propăşi, dar 
îşi va pierde şi rugăciunea. 

Spre a păstra rugăciunea trebuie să iubeşti pe acei oameni 
care te necăjesc și să te rogi pentru ei până când sufletul s’a 
împăcat cu ei, iar atunci Domnul va da rugăciune neîncetată, 
căci El dă rugăciunea celui ce se roagă pentru vrăjmaşi. 

În rugăciune învățătorul este Însuşi Domnul, dar trebuie să-ţi 
smereşti sufletul. Cel ce se roagă cum se cuvine, acela are în su- 
flet pacea lui Dumnezeu. Cel ce se roagă trebuie să aibă o inimă 
miluitoare față de întreaga făptură. Cel ce se roagă, pe toți iu- 
beşte, şi de toți îi este milă, căci harul Sfântului Duh l-a învăţat 
a iubi. 


Rugăciunea este darul Sfântului Duh. Dracii se străduiesc 
din răsputeri a îndepărta omul de la pomenirea lui Dumnezeu şi 
de la rugăciune. Dar sufletul ce iubeşte pe Dumnezeu, tânjeşte 
după Dumnezeu, şi nemijlocit | se roagă: «Tânjeşte sufletul 
meu dupre Tine, şi cu lacrămi Te caut. 


Inima rugătorului se roagă fără silire: însuşi harul săvârşeşte 
rugăciunea în inimă. Dar tu smereşte-te cât mai mult; ţine-ți 
mintea în inimă Şi în iad. Cu cât te smereşti mai mult, cu atât 

mai mult vei primi daruri de la Dumnezeu. 


Slavă milosârdiei Domnului, că El dă nouă, păcătoşilor, a fi 
în Dumnezeu. 

Spre a petrece în Dumnezeu mulțămeşte-te cu ceea ce ai, 
chiar de nu ai nimic. Fii îndestulat şi mulțămeşte Domnului că 
nu ai nimic. Fii îndestulat cu faptul că slujeşti lui Dumnezeu, iar 
EI te va aşeza împreună cu Sfinţi. 


Cel ce doreşte a iubi pe Domnul dator este să-şi iubească 
vrăjmașii şi să fie fără răutate; atunci Domnul îi va da bucuria 
neîncetat a-L slavoslovi zi şi noapte, şi mintea ta va uita lumea; 
iar de te vei şi întoarce şi îți vei aminti de ea, cu osârdie te vei 
ruga pentru lume. 

Aşa au vieţuit Sfinții, căci Duhul lui Dumnezeu învaţă su- 
fletul a se ruga pentru oameni. 


Duhul Sfânt învaţă a iubi pe Dumnezeu, iar dragostea pă- 
zeşte poruncile. Domnul au zis: «Cel ce Mă iubeşte, acela po- 
runcile Mele va păzi» (lo. 14: 15-23). De ar fi iubit Adam pe 
Domnul precum Maica Domnului, el ar fi păzit porunca. Iar noi 
vedem din cercare că harul lui Dumnezeu povăţuieşte mintea 
celui ce iubeşte pe Dumnezeu şi îi dă cu agerime să pătrundă 
toate cursele vrăjmaşului. Când însă Domnul mângâie sufletul, 
el nu mai vede pe vrăjmaşi, ci vede numai pe singur Domnul. 

Cel ascultător va înțelege legea lui Dumnezeu, cât de bune 
sânt poruncile Domnului. Oricare dintre porunci ai lua, ea aduce 
bucurie şi veselie. S'o luăm pe cea dintâi — a iubi pe Dumnezeu. 
De vei cugeta că Dumnezeu ne iubește, pentru această cugetare 
ți se va da pacea. S'o luăm pe cea de-a doua — a iubi pe aproa- 
pele. De vei cugeta că Domnul iubeşte oamenii şi că într'înşii 
viază Duhul Sfânt, sufletul tău se va îndulci de legea lui Dum- 
nezeu şi atunci o vei urma zi şi noapte, şi ţi se va da osebirea 
binelui şi răului. 


Când Domnul voieşte a mângâia un suflet necăţit El îi dă 
bucurie, lacrămi, umilință și pace sufletească şi trupească; dar 
uneori chiar EI Însuşi se arată sufletului. 

Apostolii au văzut pe Domnul în slavă când El S'au schim- 
bat la chip pe Thavor, dar apoi în vremea patimii Sale, din 
puținătatea sufletului, s'au împrăştiat. Atât este de neputincios 
omul. Cu adevărat, nu sântem decât țărână, ba încă şi greşal- 
nică. Pentru aceea au zis Domnul: «Fără de Mine nu puteți face 
nimic). Aşa şi este. Când este în noi harul, atunci sântem cu 
adevărat smeriţi, atunci sântem înţelepţi, ascultătoni, blânzi, 
iubiţi lui Dumnezeu şi oamenilor, dar când pierdem harul ne 
uscăm precum viţa tăiată de la butuc. 

Cela ce nu iubește pe fratele pentru carele au murit Domnul 
în mari suferințe, acela a căzut de la Butuc (de la Domnul), dar 
pe cel ce se luptă cu păcatul ajuta-l-va Domnul. 


Omul uneori ajunge atât de neputincios, încât nu mai are 
putere nici să gonească o muscă, şi din suflet nu poate goni gân- 
durile rele; dar şi în această neputinţă milostivirea lui Dumne- 
zeu păzeşte omul, și nu-i vin gânduri rele, ci singur Dumnezeu 

este şi în suflet, şi în minte, şi pretutindenea. 


Omul în sine este firav ca floarea câmpului: toţi o iubesc, şi 
toți o calcă în picioare. 

Aşa şi omul: uncori este în slavă, dar alteori în necinste. Dar 
cel ce iubeşte pe Dumnezeu mulțămește Domnului pentru toate 
necazurile şi rămâne liniştit şi în cinste, şi în ocări. 


Socotesc că trebuie să mănânci atâta cât, după masă, să-ţi 
vină să te rogi, ca duhul totdeauna să arză şi neostoit să tân- 
jească spre Dumnezeu zi şi noapte. Și trebuie să trăieşti simplu, 
precum copiii mici; atunci harul lui Dumnezeu totdeauna va fi 
în suflet: pentru dragoste, Domnul îl dă în dar, şi cu acel har 
sufletul vieţuieşte ca şi în altă lume, şi este tras într'acolo de 
dragostea lui Dumnezeu, astfel încât nici nu voieşte a se uita la 
această lume, măcar că o iubește. 


Cum să ştiu de mă iubeşte Domnul, sau nu? 

lată semne. Dacă te lupţi tare cu păcatul, te iubește Domnul. 
Dacă iubeşti vrăjmaşii, atunci şi mai iubit eşti de Dumnezeu. lar 
dacă îți pui sufletul pentru oameni, atunci ești foarte iubit de 
Domnul, Care El Însuşi Şi-au pus sufletul pentru noi. 


Inainte nu ştiam ce înseamnă un suflet bolnav, dar acum lă- 
murit o văd, şi în sinemi, şi în ceilalți. Când sufletul se smereşte 
şi se dă voii lui Dumnezeu, el se însănătoşeşte şi foarte este li- 

niştit în Dumnezeu, şi din această bucurie se roagă ca toți să 
cunoască pe Domnul în Duhul Sfânt, Care limpede poartă 
sufletului mărturia mântuirii. 


«Domnul din ceriu S'au plecat preste (toti) fiii oamenilor, ca 
să vază de este carele înțelege sau carele caută pre Dumnezeu» 
(Ps. 13: 2). 

Monahul zi şi noapte se învaţă în legea Domnului și tot aşa, 
zi Şi noapte, neîncetat duce război cu neprietenii. El trebuie să 
cucerească şapte întărituri. 

Întâia întăritură — a-şi tăia voia proprie. 

A doua întăritură — a se da pe sine ascultării Bătrânului. 

A treia întăritură — a-şi usca trupul pentru Dumnezeu. 

A patra întăritură — a dobândi neagonisirea. 

A cincea întăritură — a birui iubirea de sine. 

A şasea întăritură — a se smeri. 

A şaptea întăritură — a-şi da sufletul lui Dumnezeu, adică 
întru toate a se da voii lui Dumnezeu. 

Acum să vedem ce răsplăți pentru biruinţe va primi monahul 
de la Domnul încă de pe pământ. 

Cea dintâi — pacea cugetului. A doua — sufletul și trupul pri- 
mesc pace de la Dumnezeu. A treia — sufletul iubeşte pe Dum- 
nezeu, şi văzându-L, cugetă că Dumnezeu ne iubeşte. A patra — 
sufletul, din dragoste de Dumnezeu, iubeşte şi pe aproapele ca 
însuși pe sine. A cincea — sufletul odihnește în Dumnezeu şi 
vede măreția lui Dumnezeu și milosârdia Lui. A şasea — sufletul 
umblă pe pământ şi lucrează cu mâinile, dar mintea i s'a alipit 
de Dumnezeu, și văzându-L uită pământul, căci dragostea lui 
Dumnezeu îmbie sufletul a iubi pe Cel iubit. A şaptea — sufletul 
simte harul lui Dumnezeu în gândurile sale. A opta — sufletul 
simte harul în inima sa. A noua — sufletul simte harul lui Dum- 
nezeu şi în trupul său. A zecea — din dragostea lui Dumnezeu i 

se descoperă Împărăţia Cerului, iar sufletul în Duhul Sfânt 
cunoaşte pe Domnul nostru precum este. 


Pentru scrierile mele, cel ce la va citi, pentru toate să mă 
ierte, pentru greşalele mele, şi vă cer a vă ruga pentru mine. 

Dar am scris pentru că dragostea lui Dumnezeu m'a îmbiat, 
iar întru dânsa nu cunosc saţiu. Şedeam, şi întreg sufletul meu 
se îndeletnicea cu Dumnezeu, şi nici un singur gând nu se apro- 
pia de mine şi nu-mi împiedeca mintea a scrie despre iubit 
Domnul. Iar când scriu un cuvânt, pe următorul încă nu-l ştiu, ci 
el se naşte în mine şi eu îl scriu. Dar când încetez a scrie se în- 
tâmplă ca gândurile să vie şi să-mi supere mintea cea slabă şi 
neputincioasă; dar atunci mă plâng Milostiv Domnului, şi 
Domnul mă miluieşte, pe zidirea sa cea căzută. 


GÂNDURI PENTRU IEŞIRE 


Eu zac cu trupul pe pământ, dar râvneşte duhul meu să vază 
pe Domnul în slavă. Măcar că mult sânt păcătos, dară Domnul 
mi-au dat să-L cunosc în Duhul Sfânt şi sufletul meu Îl cunoaş- 
te, cunoaşte cât de nemărginit de milostiv este EI şi cât este de 
îmbucurător. 

Sufletul înainte de harul lui Dumnezeu se teme de moarte. Se 
teme sufletul şi de Însuşi Dumnezeu, căci nu ştie cât este El de 
smerit, şi de blând, şi de milostiv. Și nimenea poate înţelege 
iubirea lui Hristos, de nu va fi gustat harul Sfântului Duh. 

Frații mei iubiți întru Domnul, Domnul cel Milostiv este 
martor sufletului meu că adevărul scriu. Și să ştiţi, fraților, şi 
nimenea să se înşele: cel ce pe fratele nu iubeşte, nici pe Dum- 
nezeu iubeşte. Drept scrie despre aceasta Scriptura, iar ea tre- 

buie împlinită întocmai, şi atunci vei vedea tu însuţi în sufletul 
tău milostivirea Domnului care-ţi va robi sufletul, căci dulce 
este harul Domnului. 


Tânărul îşi caută o mireasă, iar fata îşi caută mirele. Este 
viaţa pământească, de Dumnezeu binecuvântată. Dar sufletul pe 
care Şi L-au ales Domnul, şi i-au dat a gusta dulceaţa iubirii lui 
Dumnezeu, nu asemuieşte viața pământească cu iubirea lui 
Dumnezeu, ci cu Singur Dumnezeu se îndeletniceşte, şi de ni- 
mic pământesc se alipeşte. Iar de-i vin gânduri pământeşti nu se 
îndulceşte de ele, căci nu poate iubi cele pământeşti, ci întreg cu 
dorire tinde către ale cerului. 


Maica Domnului cu Iosif Logodnicul cu durere căutau pe 
Hristos când rămăsese în Ierusalim şi grăia în Biserică cu bă- 
trânul; şi de-abia după trei zile L-au aflat. 

Cât o durea sufletul pe Maica Domnului în acele zile? Ea 
cugeta: «Unde eşti, Fiul Meu iubit? Unde eşti, Lumina Mea cea 
de mult preț? Unde eşti, iubit rodul pântecelui Meu?» 

Tot aşa fiecare suflet dator este să caute pe Fiul lui Dum- 
nezeu şi Fiul Fecioarei, câtă vreme nu L-a aflat. 


Sufletul care a cunoscut dragostea lui Dumnezeu în Duhul 
Sfânt cearcă, murind, o oarecare teamă când îngerii îl duc către 
Domnul, căci viețuind în lume s'a supus păcatelor. Dar când 
sufletul vede pe Domnul se bucură de milostivă şi blândă faţa 
Sa, iar Domnul nu-i pomeneşte păcatele, pentru mulțimea blân- 
deţelor Sale. De la cea dintâi privire asupra Domnului sălăş- 

luieşte iubirea Domnului în suflet, şi întreg se primeneşte din 
dragostea lui Dumnezeu şi din desfătarea Duhului Sfânt. 


Părinții noştri au trecut de la pământ la cer. Ce anume fac ei 
acolo? Ei petrec în dragostea lui Dumnezeu şi văd frumuseţea 
Feţei sale. Frumuseţea Domnului robeşte tot sufletul cu bucurie 
şi cu dragoste. Această frumuseţe se cunoaşte şi pe pământ, dar 
în parte, căci dragostea cea desăvârşită trupul muritor nu o 
poate purta. Pe pământ Domnul dă sufletului atâta cât poate el 
cuprinde şi cât voiește îndurată mâna Domnului. 


Sufletul meu s'a apropiat de moarte şi puternic doreşte a 
vedea pe Domnul şi vecinic a fi cu El. 

Domnul mi-au iertat mulţime de păcate şi mi-au dat în Duhul 
Sfânt a cunoaşte cât de mult iubeşte pe om. 

Întreg, cerul se minunează de întruparea Domnului, cum El, 
Domnul cel Mare, au venit pentru a mântui pe noi, păcătoşii, şi 
ne-au câştigat vecinică odihnă prin patimile Sale, şi sufletul nu 
voleşte a cugeta nimic pământesc, ci tinde către acolo unde este 
Domnul. 

Iubite inimii sânt cuvintele Domnului când Duhul Sfânt dă 
sufletului a le pătrunde. Când Domnul viețuia pe pământ, mul- 
time de norod umbla după Dânsul, şi câteva zile nu se puteau 
rumpe de Domnul, ci flămânzi ascultau dulcile Sale cuvinte. 

Sufletul iubeşte pe Domnul, şi tot ce-l împiedică a se gândi 
la Dumnezeu îl scârbeşte. Şi dacă încă de pe pământ sufletul 
atât de mult se îndulceşte în Duhul Sfânt, cu cât mai mult în- 
dulci-se-va el acolo. 

«O, Doamne, cât ai iubit Tu zidirea Ta». 
«A Ta lină, blândă privire, sufletul a o uita nu poate». 

Sufletul meu, Doamne, cu Tine se îndeletniceşte ziua în- 
treagă şi toată noaptea, şi pre Tine caut. Duhul Tău mă îmbie a 
Te căuta, şi pomenirea Ta îmi veseleşte mintea. lubitu-Te-a su- 
fletul meu, şi se bucură că Tu eşti Dumnezeul meu şi Domnul, 
şi până la lacrămi tânjesc după Tine. Şi măcar că în lume totul 
este frumos, dar de nimica pământesc mă grijesc, şi sufletul 
doreşte numai pe Domnul. 

Sufletul ce a cunoscut pe Dumnezeu cu nimic se poate în- 
destula pe pământ, ci întreg tinde către Domnul şi strigă precum 
copilul mic ce şi-a pierdut muma: 

«Tânjeşte sufletul meu dupre Tine, şi cu lacrămi Te caut. 


Sufletul, de dragostea Domnului, s'a făcut ca ieşit din minţi; 
şade, tace, a grăi nu voieşte; şi ca ieşit din minţi caută asupra lu- 
Mil, ŞI nu o doreşte, şi nu o vede. lar oamenii nu ştiu că el pri- 
veşte pe iubit Domnul, şi lumea a rămas parcă în urmă şi uitată, 
şi nu doreşte sufletul să gândească la ea, căci nu este într'însa 
desfătăciune. 


Aşa este cu sufletul care a cunoscut desfătarea Duhului 
Sfânt. 
«O, Doamne, dă nouă această dragoste în toată lumea Ta!» 


«O, Duhule Sfinte, viază în sufletele noastre, ca toți 
într'un glas să slăvim pe Făcătorul, 
pre Tatăl, şi pre Fiul, şi 
pre Duhul Sfânt. 


Amin». 

‘łe DIMITRIE. ARHIEPISCOPUL CONSTANTINOPOLEI 
NOVA ROMĂ $I PATRIARH A-TOATÄ-LYMEA 


reacuvioase Arhimandrit, Kir Igumen Kirill, şi ceilalți 
părinți ai celei din Essex, Anglia, Sfinte Patriarhale şi 
Stavropighice Mănăstiri a Cinstitului Înnaintemergă- 
tor, fii iubiți întru Domnul ai Smereniei noastre, har 
vouă şi pace de la Dumnezeu. 

Prin cea de față a noastră Patriarhală Grammată, cu bucurie 
vă facem cunoscut cele în legătură şi cu voi, că cel pus înainte 
Epitropiei Canonice, Starețul Siluan Athonitul, Părintele du- 
hovnicesc al Ctitorului şi celui dintâi Igumen al Sfintei voastre 
Mănăstiri, Preacuviosul Arhimandrit Kir Sofronie, s'a adăugit 
Sfinților Bisericii; iar copia Patriarhalului şi Sinodalului Hrisov, 
alcătuit şi înscris în Sfântul Codex al Sfintei noastre cea Mare a 
lui Hristos Biserică, se trimite totodată Sfintei voastre Mănăs- 
tiri, cu fierbintea rugăciune ca acest nou Sfânt al Bisercii să 
solească neîncetat pentru Sfântul Munte, al cărui mare fiu s'a 
arătat a fi, pentru Sfânta voastră Mănăstire şi pentru unul 
fieştecarele dintre cei ce vă nevoiţi întru dânsa, şi pentru cea de 
pretutindenea Biserică, şi pentru pacea întregii lumi. 

Iară harul lui Dumnezeu şi nesfârşita Sa mulă fie cu iubită 
nouă cea a Voastră Cuvioşie. 





Anul 1988, 1 Aprilie 


Arhiepiscopul Constantinopolului DIMITRIE, 
fierbinte către Dumnezeu solitor. 


HRISOVUL PROSLĂVIRII 
CUVIOSULUI SILYUSH STHORITUL 


re cei ce încă din viaţa cea dupre trup prin isprăvile 
bune-săvârşirilor au strălucit, cuvios este şi preafolo- 
sitor plinirii Bisericii a-i cinsti şi ferici şi dupre tre- 
cerea lor dintru ceastă viață, prin rugăciuni, şi slujbe, 
şi cântări de laudă; deoarece lauda adusă celor ce în bune- 
săvârşiri au vieţuit, la Însuşi Dumnezeu se înalță, de la Carele 
vine toată bună-săvârşirea oamenilor, precum theologhisind, cel 
cu numele theologhiei Grigorie o arată; dar şi pentru că lauda 
cea pentru cele bune, pre cei leneşi şi trândavi spre lucrarea 
bune-săvârşirilor îi înflăcărează şi îndeamnă, iar pre cei de- 
osteneală-iubitori spre a o dobândi mai râvnitori îi face. 
Deoarece prin astfel de osebite covârşitoare bune-săvârşiri 
arătatu-s'a şi cel al obârşiei ruseşti, carele în Sfântul Munte, în 
Sfânta Patriarhală şi Stavropighică Mănăstire a Sfântului Slă- 
vitului Marelui Mucenic şi Tămăduitor Panteleimon, peste o 
jumătate de veac a viețuit, Monahul Siluan, prin cuvioşie dară, 
şi sfințenia vieţii, chip al celei întru Hristos petreceri, şi al celei 
vii bune-săvârşiri icoană s'a făcut, ca şi prin felurite Dreptslă- 
vitoare şi de suflet folositoare scrieri, apostolicesc şi prorocesc 
dascăl al Bisericu şi al plinirii sale celei cu numele lui Hristos 
numite s'a arătat, atingând şi înalte măsuri duhovniceşti, fă- 
cându-se şi vas al Sfântului Duh, nevoindu-se, precum puţini, 
pentru dragoste, şi pentru toate acestea cinstindu-se de către 
Dumnezeu prin harisma tămăduirii bolilor şi suferințelor, şi a 
unei uimitoare străvederi — nimicnicia mea, dimpreună cu cei ce 
mă înconjoară, Preasfințiți Mitropoliţi şi Preacinstiți, şi în Sfân- 
tul Duh iubiţi frați şi împreună-slujitori, având în vedere şi 

viețuirea sa plăcută lui Dumnezeu, și faptele şi isprăvile sale, 
precum şi mai-nainte-văzând folosul obştesc al credincioşilor, 
hotărâm, în împreună-glăsuire cu cei mai dinainte Dumnezeieşti 
Părinți, şi urmând cel de obște al Bisericii obicei, cea dumne- 
zeieştilor bărbaţi cuvenită cinste a da lui. 

Drept aceea soborniceşte aşezăm şi hotărâm, şi în Sfântul 
Duh poruncim, ca de acum înainte, şi în toate veacurile, Sfântul 
Siluan Aghioritul să se adauge Cuvioşilor şi Sfinților, ai Bi- 
sericii bărbaţi, în fiece an cu sfinte rânduieli şi slujbe a se cinsti 
şi în cântări de laudă a se ferici, în a 24-a zi din Septemvrie, în 
carea fericit către Domnul s'a mutat. 

Întru arătarea şi întărirea acesteia s"a întocmit şi cel de faţă 
patriarhicesc al nostru şi sobornicesc hrisov, alcătuit adică şi 
iscălit în acest sfânt codice al celei sfinte a lui Hristos Marii 
noastre Biserici, în acelaşi şi neschimbat chip trimiţându-se şi 
celei Sfinte a Sfântului Munte Kinotite, spre a se adăuga în ale 
lor arhive. 

În anul mântuirii 1987, în luna lui Noiemvrie 26, al Indic- 
tonului 1. 


ft Dimitrie al Constantinopolei 


+ Ieronim al Rodopolei 1 Evanghelos al Perghiei 

+ Fotie al Imvrului + Kallinik al Listrei 

+ Maxim al Stavropolei şi Te- ț Konstantin al Derkiei 
nedossului Ț Athanasie al Elenupoliei 

+ Hnisostom al Mirelor + loakim al Mitiliniei 

+ Simeon al Prinkiponissiei + Vartholomeu al Filadelfiei 


+ Gavriil al Koloniei 


SINAXAR 


Bi  ntru această zi, pomenirea Cuviosului şi de-Dumne- 


zeu-purtătoriului Părintelui nostru, Siluan Athonitul 
ce s'a nevoit în cea din Sfântul Munte Rusească Mă- 
năstire a Sfântului Mare Mucenic Panteleimon, în iu- 
birea lui Dumnezeu săvârşindu-se întru Domnul, în ziua a un- 
sprezecea/douăzeci şi patra a lunii Septemvrie, anul mântuirii o 
mie nouă sute treizeci şi opt. 





Stihuri: 
Pre Hristos, pre Carele mai nainte în viaţă, Siluane, ai zărit 
Pre Acela acuma vezi, dară nu ca în oglinde. 


Făleşte-se dară patria-ți cu a ta naştere, Părinte, 

Bucură-se şi Athonul, cela ce întru Duhul te-a hrănit. 

Pre cel cu numele pădurii, ceriul priimească, pre marele 
Athonit. 


Siluan acesta, al cerescului Ierusalim cetăţean, a fost din pă- 
rinți cucernici din pământul Rusiei, din satul ce ține de Guber- 
nia Tambovului, Şovsk cu numele. Născutu-s”a în anul al o mie 
opt sute şasezeci şi şaselea de la a lui Dumnezeu-Cuvântului 
cea dupre trup naştere, din tinerețe chemat fiind la pocăință de 
Însăşi preacântata de-Dumnezeu-Născătoare şi pururea Fecioara 
Maria. 

lară la al douăzeci şi şaptelea an ajungând cu vârsta, lepă- 
datu-s'a de cele ale lumii, şi drept merinde luând cu sine ru- 
găciunile celui între sfinți Părintelui loan din Kronstadt, ajuns-a 
în al Elladei preavestit Munte al Athonului, luând asupră-şi mo- 
nahicescul jug în Mănăstirea Sfântului Mare Mucenic şi Tămă- 
duitoriu Panteleimon. 

Iar dăruindu-se din tot sufletul lui Dumnezeu, în puțină vre- 
me nu numai cea neîncetată rugăciune, de la Preasfânta de- 
Dumnezeu-Născătoare în dar a priimit, ci şi Dumnezeieştii ară- 
tări negrăit s'a învrednicit, în cinstitul lăcaş al Sfântului Proroc 
Ilie, ce se află în moara zisei Mănăstiri. 

Stingându-se însă cel dintâiu Har, de mare plânset cel prea- 
cuvios cuprins fiind, şi de multe ori foarte, cu îngăduința lui 
Dumnezeu ispitirilor celor înțelegători vrăjmaşi fiind dat, ani 
cincisprezece paşilor lui Hristos urmând, „rugăciuni şi rugi că- 
tre Cel ce putea să-l mântuiască din moarte, cu strigare tare şi 
cu lacrămi aducând” (Evr.5:7), învăţat de Dumnezeu făcându-se 
(vezi loan.6:45), de sus au venit al Dătătoriului de Lege glas: 
„Ţine-ţi mintea în iad, şi nu deznădăjdui”. Pre carele ca pre un 
dreptariu nerătăcit păzind, alergat-a în calea lui Antonie, lui M- 
acarie, lui Sisoe, lui Pimen şi a celorlalți vestiți povăţuitori ai 
Pustiei, a cărora şi măsură a atins, şi dăruirile — apostolicesc şi 
prorocesc învățătoriu arătându-se, viu fiind şi dupre moarte. 

Lăsat-a şi scrieri pline de Har şi de Duhul Sfânt, pre carile a 
făcut arătate ucenicul şi învățăcelul acestuia, Starețul Sofronie, 
întemeietoriul şi arhimandritul ceii din al Vritaniei ostrov mă- 
năstiri a binecinstitorilor orthodocşi. Și ce nevoie este aci a 
înmulți pentru atotcuviosul Siluan cuvântul? Căci adică mai 
nainte venind Avva acesta, a aceluia viaţă şi învățătură cu dea- 
măruntul şi pre larg a înfățişat şi a scris la începutul cărții dum- 
nezeieştilor şi preadulcilor acelor scrieri. Carea carte învaţă, 
precum este cu putinţă celor ce citesc a vedea adică şi a cu- 
noaşte, ce feliu a fost acest al Domnului nevoitoriu, şi căci dacă 
cineva cu scumpete poruncile va păzi, murind vieţii întru totul, 
pre Hristos viind întru dânsul, precum zice Pavel, va câştiga 
(Gal.2:20); carte, altfel, de-Dumnezeu-însuflată, scrisă fiind cu 
condeiul Duhului. Adeveresc cuvântul acesta cei mulți, carii 
printr'însul „din tot neamul ce este sub ceriu” (Fap.2:5) „la cu- 
noaşterea adevărului” (1Tim.2:4) au venit, Şi încă şi acuma vin. 

Căci a fost minunatul acesta „blând şi smerit cu inima” (Mt. 

11:29), înflăcărat către Dumnezeu rugătoriu pentru mântuirea 
tuturor oamenilor, şi propovăduitoriu neasemuit al ceii de vrăj- 
maşi iubiri, carea este cea mai neîndoielnică cu putință mărturie 
a adevăratei lucrări a dumnezeiescului Duh. 

Mutatu-s'a de la moarte la viaţă fencit acest Cuvios Siluan, 
plin de zile întru Duhul, în a douăzeci şi patra a lunii lui Sep- 
temvrie, în anul o mie nouă sute treizeci şi opt, împărățind 
Domnul nostru lisus Hristos, Căruia slava şi stăpânirea în vecii 
vecilor. Amin. 


Pentru ale sale, şi ale tuturor sfinților rugăciuni, 
Hristoase Dumnezeule miluieşte 
şi mântuieşte pre noi. 
Amin. 


CS ED 


Tropariul Sfântului Siluan Athonitul 
Glas 3. 


Propovăduitoriu al iubirii lui Hristos, lumii întregi ai fost 
dat, de trei ori fericite, între cuvântătorii de Dumnezeu cel prea 
duios, căci pre Cel smerit şi blând ai văzut, şi inima Aceluia ai 
cunoscut; pentru aceasta, prin graiurile tale toţi luminându-ne, 
Siluane, de Dumnezeu însuflate, proslăvim Duhul, Carele pre 
tine-au proslăvit. 


Alt tropariu, Glas 4. 
Podobie: Dreptariu al credinţei... 


Pre Hristos, Învăţătoriu în calea smereniei, rugându-te, ai 
aflat, Duhul mărturisind în inima ta mântuirea; pentru aceasta, 
călăuză nevoinţei te-ai arătat, plin fiind de lumina cea dumne- 
zeiască. Cuvioase Părinte Siluane, roagă pre Hristos Dumnezeu, 
să se mântuiască sufletele noastre. 


În parohii: 


Pre Hristos, Învăţătoriu în calea smerenici, rugându-te, ai 
aflat, Duhul mărturisind în inima ta mântuirea; pentru aceasta, 
neamurile toate, acum la nădejde chemate, se veselesc întru a ta 
pomenire. Cuvioase Părinte Siluane, roagă pre Hristos Dum- 
nezeu, să se mântuiască sufletele noastre. 

Alt Tropariu, Glas 3. 
Podobie: Dreptariu al credinţei... 


Duhul cel Sfânt întru cunoştinţă luând, şi al lui Adam câş- 
tigând plânsul, fără de sațiu pre Hristos ai dorit, cu tărie mintea 
în iad ţi-ai ţinut, şi pre oameni mai presus de fire ai iubit: Pă- 
rinte Siluane, pururea lui Dumnezeu soleşte, ca să se dea nouă 
mare milă. 


Condacul, Glas 8. 
Podobie: Când s'au pogorât... 


Pre pământ fiind, slujit-ai lui Hristos, pre urmele Aceluia 
umblând; acuma, în ceriuri, pre Carele ai dorit priveşti, împre- 
ună cu Dânsul petrecând, precum au făgăduit. Pentru aceasta, 
Părinte Siluane, calea mă învaţă, carea aj urmat. 

